
Horváth M. A függetlenségi harcz tört. II. 1 


ELSŐ FEJEZET. 


Az ország hangulata. Békekivánatok s kisérletek. 
Hadi készületek. 


Mióta Olaszországban az osztrák fegyvernek mosoly- 
gott a hadi szerencse; mióta Németországban a nemzeti egye- 
sülés tervei az udvarok cselszövényei által háttérbe nyomat- 
tak : a reactionak Magyarországban nem az volt czélja többé, 
hogy az aprili törvények mellőztessenek s minden a régi lábra 
állíttassék; hanem az, hogy Magyarország fegyvererővel 1e- 
győzetvén, ős alkotmányától megfosztassék s az osztrák csá- 
szárság örökös tartományaival egyesitve, ugyanazon kormány 
alá vetessék. Innét magyarázható, miérthogy az udvari párt, 
mióta Jellasics betörése által nyiltan, s az oktober 3-kai nyi- 
latkozvány által még nyiltabban lépett fel, semmiféle oly sza- 
bályhoz nem nyúlt, mely a viszályok kiegyenlítésére hidúl 
szolgálhatott volna; :sőt inkább minden intézkedései oda 
irányoztak, hogy a szakadás még tágabbá, a kiegyenlítés 
még lehetetlenebbé váljék. 

Az udvar politikája bizonyára nagy fordulatot tett, mióta 
magát eltökélte, letérni a jog és törvény, az igazság és mél- 
tányosság ösvényéről. Láttuk, mikép a reactio, míg magát 
gyöngének érzé, csak titkon szítogatá a lázadást, a fellázadt 
népfajokat titkon segitette pénzzel, hadiszerekkel, vezérek- 
kel; utóbb a császár neve s tekintélye alá bujva, a trón mö- 
gött ellenkező rendeleteket tőn azokkal, melyek a király által 


a törvényes kormány közbejöttével adattak ki; a dynasztia 
18 


1848. Okt. 


Vissza- 
tekintés, 


4 Negyedik könyv. A háború kezdete Budapest megszálltáig. 


1818. Okt. egy s más tagja aláirásával titkos utasításokat küldözött szét, 
melyekben állitá, hogy a királyt csak a körülmények hatalma 
kényszeriti némely rendeletek kibocsátására; azért mi az ő 
neve alatt nyílvánosan jő ki, az nem valódi akarata, annak 
engedelmeskedni nem kell, s csak a titkos rendeletek köte- 
lezők. Nem sokára egy lépéssel ismét tovább haladva, a ki- 
rálynak előbb törvényesen kiadott rendeleteit újabbak által, 
melyeket a miniszterium ellen nem jegyzett, semmitette meg. 
Végre a gyönge királyt részint reábirva, részint tudtán kivül, 
de neve alatt intézkedve, kijelenté, hogy az aprili törvények 
nem kötelezők; és, minthogy azok megalkotásának formájá- 
ban hiányt fel nem fedezhetett, állítá, hogy a királynak joga 
sem volt azokat megerősíteni. Háromszáz év óta folytatta már 
harczát az udvari kényuralom pártja Magyarország alkot- 
mánya és függetlensége ellen; de azon szélsőségre csak most 
vetemedett először, hogy érvénytelennek állítaná azt, mit a 
nemzet törvényes képviselői, a törvényhozás minden sza- 
bályaival egyezőleg végezvén, a király elébe terjesztettek, s 
ez szinte szabályszerüleg erősített meg. Csak most vetemedett 
azon felségsértésre a magyar korona iránt, hogy tőle egyenesen 
megtagadná a jogot, megerősíteni, sanctionálni a szabályosan 
eleibe terjesztett törvényjavaslatokat. Az udvari párt ezóta 
legkevesbbé sem volt aggodalmas eszközeinek megválasztásá- 
ban : fondorlat, rágalom, a legkiáltóbb igazságtalanság, egy- 
aránt jónak látszott; és sem jogot, sem törvényt, sem királyi 
szót, esküt és tekintélyt nem kimélt, ha azoknak sérelme czél- 
jához elősegítheté. Intézkedéseit királyi rendeletek alakjá- 
ban, a beteg király nevével ellátva, minden ellenjegyzés nél- 
kül, vagy törvénytelen ellenjegyzéssel bocsátá ki. És, mi a 
király nevet s tekintélyt leginkább sérté, ezen ál királyi ren- 
deletek többnyire épen azon rendeletek és törvények ellen 
voltak intézve, melyeket a fejedelem előbb a törvényes kor- 
mány és törvényhozás közbejöttével bocsátott ki. A. gyönge, 
beteg király bábbá, puszta eszközzé alacsonyittatott az ármány 
végrehajtására. A király nevében lázíttattak fel a népfajok, 

öldököltettek a békés polgárok, gyujtattak fel a népes hely- 
ségek, ágyuztattak a városok, pusztittatott az egész ország. 
A királyság, a trón, mely egyébiránt az igazság védőjének, 
az erkölcsiség paizsának, a rend es törvényesség eszményé- 
nek szokta magát hirdetni, az udvari reactio által a leg- 
kiáltóbb igazságtalanság, a jog- és törvénytapodás, a szó- 
és eskütörés czégérévé alacsonyittatott. 

E szentségtelen játéknak a királyi szóval, névvel, tekin- 
télylyel, elmaradhatlan következése lőn, hogy a király sze- 
mélye s maga a királyság, a trón iránt is lassanként minden 
tisztelet és kegyelet kiveszett a nemzet szivéből. A. történelem 
számtalan példákban bizonyítja a magyar népről, hogy annak 
fogalmai az államról s magáról az alkotmányos szabadságról 
annyira összeforrva valának mindenha a királyság intézmé- 
nyével, hogy e nemzetet valóban kiválólag királyiasnak kelle 
nevezni. A királyi korona iránt e nép annyi századok viszon- 
tagságain keresztül, szinte vallásos kegyelettel viseltetett, 
melyet még az sem volt képes szivéből kiirtani, hogy a Habs- 
burg-Lothringeni házból származott királyok minden törvé- 
nyek és szerződések, kérelmek s igéretek ellenére háromszáz 
év óta távol laktak az országtól; sőt még az sem, hogy ezen 
eleitől fogva kényuralomra törekvő dynasztiának tagjai csak- 
nem kivétel nélkül megsemmisíteni törekedtek az ország al- 
kotmányát s független kormányzatát. E törekvések miatt 
"ugyan gyakran hosszú s makacs harczot vívott a nemzet az 
udvarral ; de alig csöndesedett le a harczi zaj, alig szünt meg 
a dynasztia alkotmányos szabadsága élvezetében zaklatni a 
nemzetet : ez megint mindjárt legfényesebb bizonyítványait 
adta királya iránti kegyeletének. Mária-Terézia trónraléptekor 
csak semlegesen kell vala magát viselnie a nemzetnek: sanyolcz 
ellenségtől egyszerre szorongatott dynasztia is sírba szállt 
volna leányágában. De e nemzet, mely csak imént dugta 
hüvelyébe a kényuralom ellen kivont fegyverét, nem csak 
közönyös nem maradt, hanem hősies önfeláldozása által meg 
. is menté a dynasztiát. A franczia háborúk alatt a nemzetnek 

1848.Oxt. csak egy igent kell vala mondania Napoleon felszólításaira, 
hogy a szavukat annyiszor megszegett Habsburgok uralma 
alól megszabaduljon. De a nemzet, melynek alig hegedtek 
még be a II. József philantrop, de kényuralmi kormánya által 
ejtett sebei, az elpártolás helyett öt száz ezeret küldött fiai 
közől az őt semmikép nem illető háborúba, nemessége négy- 
szer kelt fel tömegesen, s vagyonából egy milliárd forintot 
áldozott királyáért. 

Valóban, e kegyelet a király iránt annyira vitte a nem- 
zetet, hogy meggondolván azon számtalan zaklatásokat, me- 
lyeket e dynasztiától szenvedett, az irántai hűséges ragaszko- 
dását méltán szolgainak, gyávának kellene mondani, ha más 
részről szabadságszeretetének s hősies bátorságának is nem 
adta volna fényes bizonyítványait. A Habsburg és Lothringeni 
dynasztiából származott királyok e miatt rendesen ,fidelis, 
generosa, magnanima natio hű, nemes, nagylelkű nemzet" 
megszólitásokkal éltek a hozzá intézett leiratokban; kivált 
midőn attól valamit a törvényes tartozásokon felül is meg- 
nyerni óhajtottak. 

Valamint azonban e kegyelet azon eszméből származott, 
hogy a király a kegyelem és igazság forrása, a nemzet és or- 
szág védelme; hogy tőle csak jó és áldás eredhet : úgy most, 
midőn a nemzet napról napra mindinkább tapasztalta, hogy a 
király a megtámadott országot nem csak nem védelmezi, a 
belháborút nem csak lecsilapítani nem törekszik; hanem el- 
lenben épen a király nevében jőnek a nemzetre idegen rabló 
csoportok, a király nevében mészároltatnak le a fellázított 
más népfajok által a békés polgárok, a király nevében dúlat- 
nak fel, hamvasztatnak el annyi virágzó községek : lehetetlen 
volt, hogy a kegyelet ne gyöngíttessék, végre pedig ki ne 
oltassék kebelében. És hogy a nemzetiség lelkesült érzelmei- 
től áthatott mívelt osztályok, melyek az udvari ármányok s 
erkölcstelenségek egész hálózatát átlátták, annyi árulások 
után megvetéssel, gyűlölettel fordúltak el a királyságtól : azon 
még nem lehet csodálkozni, meggondolván, hogy a nemesebb. 

önzetlenebb irányú lelkeknek különben is a demokratia s an- 
nak legtermészetesb alakja, a respublika, vagy legalább a 


népképviseletből eredt, felelős kormány divatos eszménye s. 


leghőbb óhajtása. De az méltán magára vonhatá a figyel- 
met, hogy még a köznép is átalánosan így kezdett érzeni, 
bár tökéletesen még nem értette, mily nagy kincsétől akar- 
ják őt. a szabad alkotmányosság s független nemzeti kor- 
mányzat élvezetében megfosztani. Nem ritkán hallá az em- 
ber e népet ekként okoskodni: ,Ha a király akarná, hogy 
köztünk béke legyen, ő megtehetné; de mivel nem akarja, 
azért bocsátotta reánk az ellenséget, bennünket kiéljen, s 
mindenünkből kipusztítván, szolgákká tegyen." 

És nem csak azon vidéken, mely az ellenség által már 
pusztíttatott, nem is egyedül a magyar ajkú néptől lehetett 
hallani ilyféle okoskodást. A. felvidéki s a bánsági városok- 
ban lakó németség csaknem átalánosan, sőt még a tótság is 
mindenütt, hol a Hurbán, Hodzsa és Stur-féle gonosz dema- 
gogok által communismussal s más, az együgyű nép eszét és 
szivét könnyen tévutakra vezető eszmékkel nem izgattatott, 
általában osztozott a magyarral az elkeseredettségben, mond- 
hatni gyűlöletben a királyi név iránt. Nem egy községben 
történt, hogy midőn a lelkész szokott módon a királyért kez- 
dett imádkozni, a nép zúgva takarodott ki a templomból; 
sőt néhol magát a papot is fenyegette, ha még ezután is merne 
imádkozni azért, ki, hite szerint, annyi bajt, nyomort és vér- 
özönt árasztott az országra. 

Azelőtt a katonaálliítás remegéssel tölté el az ország 
lakosságát; s azokat, kiket a sors ért, szüleik, rokonaik 
szerencsétlen elveszettek gyanánt siratták; mert a hosszú 
capitulatiot s idegen országba hurczoltatást a nép nem tudta 
megszokni. Most, midőn jelszóvá lett: ,harcz a hitszegő 
király ellenI" — önként, ezerenként tódultak a nemzeti 
zászlók alá. Az ifjú szégyennek tartá hon maradni. Az apák 
és anyák magok küldék gyermekeiket, a nővérek magok 
ösztönzék fivéreiket fegyvert ragadniok. És, mi különösen 

jellemző a nép hanguláta tekintetében, a beállott ifjak ren- 
desen ezen nyilatkozattal csaptak fel: ,de úgy ám, hogy 
csak az országnak szolgáljunk!" A király nevéről több 
vidéken már hallani sem akart a nép; de voltak vidékek, 
kivált melyeken a ráczok és horvátok dúltak, hol a király 
neve káromlással, átokkal említtetett. 

Azon nyilatkozványokban, melyek az udvari reactio 
által oktober és november hónapokban bocsáttattak közre, 
többszörösen mondatott, hogy ,csak egy kis felekezet vak- 
merősködik magát a hazával és nemzettel, törvénytelen erő- 
szakoskodásait az ország törvényes jogaival, közrombolást 
okozó törekedéseinek leküzdését az alkotmányos szabadság 
elnyomásával azonosítani. " És e felekezet, melynek élén Kos- 
suth Lajos személyesen is megemlíttetett, arról vádoltaték, 
mintha valamely vérengző terrorismussal gátolná meg a köz- 
vélemény szabad nyilatkozatát, és zsarnokoskodnék az ország 
felett. 

Azonban ily vádakkal legfölebb az állapotainkat nem is- 
merő külföldet lehetett csak elámitani s téveszmékre vezetni. 
Ily nyilatkozatok, melyek által az udvari reactio az ország- 
gyülésre, az attól kinevezett ideiglenes kormányra s általában 
a nemzeti alkotmányos felekezetre ügyekszik tolni a saját 
maga bűneit, a törvénysértést, ámitást, ármánykodást és zsar- 
nokságot, — ily nyilatkozatok, mint megannyi világos valót- 
lanságok, a népet, mely látta, tudta a bajok eredetét, még 


" csak nagyobb gyűlöletre keserítették el. Zsarnokságról, ter- 


rorismusról szóltak, melyet a hazában csak egy kis felekezet 
gyakorolna: a nemzet pedig úgy érezte, úgy tudta, hogy 
ezen úgy nevezett kis felekezet nem más, mint maga a nem- 
zetnek hasonlíthatatlanul nagy többsége; úgy tudta, úgy 
érezte, hogy zsarnokság, terrorismus, sőt még csak igazga- 
tási szigor is soha kevesebb nem volt országban, melynek ke- 


:belében háború foly. , Már keresi — úgymond egy ámitó nyi- 


latkozat — már keresi a pártgyűlölség a maga áldozatait, hogy 
rajtok a haza megfertőztetett nevében boszúját tölthesse; a 

politikai jogok védelmének színe alatt minden neme a Sze- 1848. Okt. 
mélyes szabadságnak elnyomatik. Az önkényes uralkodásnak 7 
egész rendszere készül emelkedni és a személy s birtok min- 
den biztosságát megsemmisíteni." És a nemzet csodálkozott, 
hogy találtatott magyar ember, ki a reactio ilyféle gyárt- 
mányait a maga nyelvére lefordítani nem szégyenlé. 
Azonban ezen s hasonló vádak, melyekkel a hatalomra 
jutott, szerintök kis felekezetet illetik, nem is annyira az or- 
szág népe, mint az állapotainkat híven nem ismerő külföldre 
valának számítva; mert arról titkos kémeik által eléggé 
értesűlhéttek, miképen maga e nép öntapasztalásából tudja, 
hogy soha nagyobb személy- és vagyonbátorság, soha tel- 
jesebb személyszabadság és, mi figyelemre méltó a háborús 
körülmények közt, melyekben, mondbatni, semmi rendőrség 
sem létezett, — soha kevesebb rablás, orzás vagy bármi 
ilyféle bűntény, a lázadóktól menten maradt vidékeken, nem 
volt az országban, mint épen e korszakban. A lakosság 
nagy része tűzhelyeitől távol, a fellázadt ráczok, oláhok és 
horvátok ellen állott fegyverben, s a majdnem egyedül nők, 
öregek és gyermekek védelmére bizott vagyon teljes biztos- 
ságban vala. Börtöneink soha, a legcsöndesebb béke idején 
sém voltak oly néptelenek, mint most. Még azon romlott 
erkölcsűekben is, kik előbb idegen vagyon után sóvárgának, 
elnémult a bűn ösztöne, s helyét a hazáfiság erénye váltotta 
fel: rablókalandok helyett fegyvert fogva, harczmezőre 
siettek a haza ellenségei ellen. i 
Hasonló állapotban volt nem csak a vidék, hanem maga 
a főváros is, Bár állandólag semmi katonaság sem szállásolt 
kebelében, s a közvagyon feletti szokásos őrállást is nemzet- 
őrök végezték; bár a rendőri szolgák oly csekély számmal 
voltak, hogy a terjedelmes városnak felét is alig tarthatták 
őrszemmel : mégis a legnagyobb ritkaságok közé tartozott ez 
időben valamely orzás híre. Zavar pedig s zajlongás a nép- 
ben egyátaljában nem támadt, kivéve talán azon elkeseredett- 
ségnek néha-néha hangosabb kitörését, melyet az udvari po- 

litika hűtlensége s árulásai okoztak. De még az ilyféle lázas 
állapotban is annyira túlnyomó volt a lakosságban a rend- 
tartás ösztöne, miképen egyik vagy másik közbizodalmú tiszt- 
vagy képviselőnek felszólalása is elég volt arra, hogy a cso- 
portozatok szétoszoljanak, a csönd és nyugalom helyreálljon. 

Mi különösen a szabadelvű nemzeti pártot, vagy, helye- 
sebben mondva, a maga jogai, törvényei, alkotmánya védel- 
mére elszánt nemzet hasonlíthatatlanul nagyobb és, bátran 
mondhatni, jobb részét s annak kifolyását, a képviselőkart és 
kormánytestületet illeti, ebben csak két érzelem élt: a reactio 
elleni gyűlölet, és a haza megmentését kivánó kötelesség ér- 
zete. A reactio elleni gyűlölet a családi tűzhely, baráti talál- 
közás és nyilvános gyülekezet köreiben, szószéken és hírla- 
pokban, uton utfélen egyaránt hangosan, nem ritkán zajos 
kitörésekben nyilatkozott. De zsarnokságnak, terrorismus- 
nak nyomára sem akadhatunk. Igaz ugyan, szószéken és hír- 
lapokban a főkérdésekre, az udvar iránti politikára nézve nem 
igen lehetett hallani ellenkező véleményt. Ez azonban nem 
terrorismusnak, nem zsarnokságnak, hanem a, nemzet érzelmi 
s véleményi egységének volt következménye. Az udvari 
reactio politikája az ország iránt oly áruló, oly kebellázitó 
volt, hogy nem igen találtatott az országban az erkölcsi ér- 
zetből annyira kivetkezett egyén, ki az udvarnak e politi- 
káját helyeselni képes volt volna. És ha tán volt is titokban 
oly elfajzott, megromlott kebel, mely a nemzeti szabad alkot- 
mányos életet kényuralomért kész lett volna áruba adni: azt 
nem a terrorismus, mi nem létezett, hanem a szégyenérzet, 
polgártársai megvetésének s a közgyalázatnak félelme tiltá 
el véleménye nyilvánitásától, nem különben mint, például, 
az orgazdát hasonló érzet és félelem tiltja a rabló tetteinek 
magasztalása s pártolásától. 

De példát sem lehet idézni, melyben a riemzetnek a reac- 
tióval harezba keveredett része azok ellen, kik vele kezet fogni 
bár mi okból is nem akartak, terrorismust gyakorolt volna, 
Magyarország kevert fajú lakosságában voltak számtalan köz- 

ségben, magában az ikerfővárosban is ráczok, szlávok, sőt, 
bár kevés, németek is, kikről bizonyosan tudatott, hogy a 
nemzet nagy többségével egyet nem értenek, sőt inkább illyr, 
vagy panszláv, vagy sárgafekete sympathiákat ápolnak. És 
lehet-e mégis csak egyetlen példát is felmutatni, hogy ezek 


a miatt háborgattattak volna? Hogy azonban a nemzet láza- 
dást a maga kebelében büntetlenül nem tűrt, az igen termé- 


szetes, De puszta véleményért, érzelmekért, bár mi ellen- 
ségesek voltak is azok, ha különben nyugton maradt, nem 
izgatott, a közbékét nem zavarta, csak oly biztosságban élt 
a törvények védelme alatt, mint a leghűvebb hazafi. Élő példa 


Budapesten, a nemzeti mozgalom középpontjában létező, s 


az iránt elégszer ellenszenvet tanúsított rácz és tót ajkú la- 
kosság. Vagy abban mutatkozott-e tán terrorismus, hogy a 
lázadók seregében elfogott ezerek, egy puszta eskü lététele 
után, miszerint magokat az ország ellen többé nem harczolni 
kötelezték, tűzhelyeikhez szabadon hazabocsáttattak? Vagy 
tán abban, hogy az elfogott tisztek, puszta becsületszavokra, 
hogy meg nem szöknek, a szabadság kényelmeit csaknem 
korlátlanul élvezhették, rendes dijokat hiány nélkül megkap- 
ták? Vagy továbbá abban, hogy a sorezredek tisztei, bár talán 
született magyarok, ha velünk harczolni nem akartak, puszta 
jelentkezésökre bántatlanul elbocsáttattak, csak azon igéret 
kivántatván tőlük, hogy ellenünk sem fognak harczolni? Vagy 
végre abban lát talán valaki terrorismust, hogy a nemzet 
ellen nyilván fellázadt egyének birtoka, nehogy abból a láza- 
dást segíthessék, lezároltatott, például a zágrábi püspöknek 
bánságban fekvő jószágai? Ha még ennyit sem tesz a kor- 
mány, önmaga nyujt vala a nemzet ellen fégyvert a lázadók 
kezébe. Voltak többen, kik a nemzeti törekvésekkel egyenes 
ellentétben lévén, az országon kivül tártózkodtak ; a hírlapok 
ezek ellen számtalanszor gáncsolva keltek ki; jószágaik mind- 
azáltal illetetlenül hagyáttak; s a nemzetgyűlés megelégedett 
avval, hogy a reactioban tényleges részvétöket gátolja, s nem 
száműzetést, nem jószágelkobzást, hanem csak azt határozta 

reájok nézve, hogy az ellenök támadt gyanúnak elháritása 
végett haza jőjenek, vagy künlétöket kellőleg igazolják. 

Hogy az udvari politikának sem szószéken, sem hírlapok-- 
ban nem támadt pártolója, az bizonyára nem a terrorismus 
lételét, hanem csak azt bizonyítja, hogy oly erkölcstelen s 
törvénytapodó volt e politika, miszerint bár ki is képtelenség- 
nek, meggyalázónak, szóval, lehetetlennek tartá azt pártolni. 
A kath. vallás azelőtt statusvallás lévén, a kath. papság a 
királynak és udvarnak mintegy hivatalos pártolója, védel- 
mezője volt. A főpapok azelőtt a főrendek tábláján, a káp- 
talani küldöttek, prépostok és apátok az alsó házban a bécsi 
kormány politikájának állandóan minden kérdésben hű szö- 
vetségesei, kitartó harczosai voltak elannyira, hogy nem rit- 
kán méltán illette őket a vád, miszerint udvari kegyeknek s a 
kormány viszonylagos pártolásának a nemzetiségi s alkotmá- 
nyos jogokat is képesek voltak áldozatul vinni. 

Most az értelmesb és egyenesb lelkű főpapok, kik még 
polgárilag érzeni egészen meg nem szüntek, ha bár nem ve- 
gyűltek is azoknak csoportjai közé, kik minden tartózkodás 
nélkül nyilvánosan árulást, hitszegést kiáltozának az udvar 
ellen; ha helyzetök, neveltetésük s az udvar irányában meg- 
szokott viszonyaiknál fogva visszatartózkodók voltak is; de 
miként a királyhoz intézett feliratuk bizonyitja, határozottan 
roszalták az udvar eljárását. Az alpapság pedig nyiltan felka- 
rolta a nemzet ügyét : sokan: közőlök nem csak nemzetőri 
szolgálatokat tőnek, hanem mint nemzetőri tisztek, csapataik 
élén, vagy a honvéd-zászlók alatt a harczosok soraiban álltak; 
a nagy többség pedig hüven nemzetéhez, a jog és igazsághoz, 
buzgón világosítá fel a népet a nemzet bonyolult állapotai 
felől s lelkesíté azt hazafiúi kötelességének teljesítésére. 

A conservativ párt, mely előbb oly makacsul védte az 
udvar és a bécsi kormány érdekeit, annyira ellenszegűlt a 
haladásnak, a korkivánta reformok létesítésének, hasonló sze- 
repet játszott most a főpapsággal, mely e pártnak különben is 
egy jelentékeny részét alkotta. Még olyanoktól, kik azelőtt 

az udvari érdekek védelme miatt czímekkel, rendjelekkel, 
méltóságokkal ruháztattak fel, sem volt ritkaság hallani, hogy 
azok után, a mik történtek, mentségtelen bűn, nyilt haza- 


árulás volna, az udvart czéljaiban pártolni. Nem hiányzottak, 


kik kijelenték, miképen szégyenlik, hogy valaha ezen udvarnak 
meghittebb szolgálatában álltak, Többen, elhagyván régi párt- 
zászlójokat, a nemzeti jog 8 alkotmány harczosai közé álltak. 
A kik pedig visszavonúlva hallgattak, azokat bizonyára nem a 
terrorismus, hanem a reactionak a becsület, lovagiasság és 
igazság érzete iránt tanusított megvetése s honárulás nélkül 
nem pártolható politikája bírt hallgatásra. Midőn szeptem- 
berben elébb István főherczeg a nádorságról, utóbb Bat- 
thyáni Lajos a miniszterségről lemondott, a conservativ pártnak 
előbb oly tömött soraiban az udvar nem talált egyént, ki a 
királyi helytartóságot s evvel az ország kormányzatát elfo- 
gadni, — nem talált egyént, ki miniszterséget vállalni hajlandó 
volt volna ; és az udvar kénytelen lőn egy ismeretlen nevű, a 
politikai téren soha fel nem lépett, eladósodott királyi testőr- 
ségi hadnagyot megvásárolni, hogy legyen, ki a törvény- 
telen rendeleteket a törvényes formaság szabálya szerint 
ellenjegyezze. 

Nem tagadhatni ugyan, hogy szeptember vége óta a felső 
ház tagjai a mágnások és egyátaljában a conservativ párt hi- 
vei közől mind többen visszavonúltak. Erre azonban nem 
terrorismus, mi nem létezett, hanem megszokott conservativ 
elveik, arisztokratiai szűkkeblűség, a hatalomra jutott demo- 
kratiátóli idegenség s osztályérdekeik által indíttáttak. Kitérni 
akartak az átvonuló vihar elől, melynek szele más sürű por- 
felleget hajtott fel a láthatárra. A nemzeti párttól s választott 
kormányától nyiltan elálltak ugyan, mert látták, hogy a játék, 
melyet az kezde, veszedelmes lehetne reájuk nézve kétes ki- 
menetelében; de, kevés kivétellel, a reactio. zászlai alá sem 
álltak. Rosszalták Kossuth hazátveszélyeztető politikáját, 
mely elkerűlhetlenűl háborúra vezet az udvarral; de az ud- 
vari politikát sem javalták, mely jog- és törvénytiprása által 

Kossuthot s vele a nemzet nagy többségét önvédelemre kény- 
szeríti. És a terrorismusról vádolt lázadó kis felekezet" 
még akkor is nyugton hagyta e különböző véleményűeket 
midőn azok visszavonulása nyilván azt jelenté, hogy az 
ideiglenes kormánynyal tartani nem akarnak. 

Valóban, ha a nemzetnek a maga megtámadott jogait, 
alkotmányát fegyverrel védelmező nagy többsége s az ebből 
kifolyó nemzeti gyülés és az ideiglenes kormány valamiben 
vétkezett a haza érdekei ellen, az nem erőszak, zsarnokság 
és terrorismus, hanem eleinte a politikai eszély- s idomhiány, 
utóbb pedig majdnem a gyávaságig vitt engedékenység, lágy- 
ság és az aggodalmasan őrzött törvényesség volt, a minden 
törvényt megvetett reactio írányában. Ez a nemzet ősi bűne; 
erről lehet annak most is képviselőit s ideiglenes kormányát 
vádolni; ez vitte egyedül a nemzetet azon térre is, hogy most 
nyilt háborút kelle viselnie az udvar s annak szövetségesei, 
az idegen népfajok ellen. A terrorismustól a mozgalmak kez- 
dete óta sokkal inkább iszonyodott mint a reactiótól: azért 
fejlődhetett oly félelmes erőre a kezdetben oly gyönge reactio. 
Ha a magyar kormány egy részről több politikai eszélyt fejt 
ki; más részről pedig a loyalitáshoz oly aggodalmasan nem 
ragaszkodik még akkor is, midőn már látta, hogy nem a tör- 
vényességtől való eltérése, hanem egyenesen törvényei, alkot- 
mánya s önállása miatt támadtatik meg; és ezen tartózkodás 
helyett annak idejében kellő erélyt fejt ki, mind a reactio 
fenéjének terjedését. meggátolhatta, mind az általa élesztett 
pártütést elfojthatta volna néhányak vérében. A rácz lázadás 
és horvát pártütés csak azért volt képes annyira növekedni, 
hogy ezrek életét kioltsa, az országnak egész virágzó tarto- 
mányait borítsa lánggal és rommal, mivel a kormány erélyes, 
szigorú lenni s az elcsábítottakat egy kis üdvös terrorismus 
által megfélemlíteni elmulasztotta. Az udvari reactio, mely 
egy gyönge kamarilla kebelében foganzott meg s kezdte adni 
első életjeleit, csak azért lett mind nyiltabb ármányaival, 
mind bátrabb törvényszegéseivel, mind kiméletlenebb árulá- 

saival, mivel látta, hogy a törvényességet, loyalitást, kírály 
iránti kegyeletet annyira túlüző, ármányt ármánynyal, erő- 
szakot erőszakkal, árulást szigorral visszatorlani nem tudó, 
nem merő, most szintoly félénk, mint elébb eszélytelen ma- 
gyar kormánytól, mely örökké csak békés kiegyenlítést em- 
leget s a miatt egy minisztert a másik után járat Bécsbe és 
Innsbruckba, mely ott is könyörög, hol követelnie lehetne, a 
legroszabb esetben sincs mit tartania. I 
Azonban, nem tekintve is a terrorismusnak ezen alapta- 
lan, rágalomteljes vádját, mi a hatalom birtokában lévő nemzeti 
nagy többségnek s választott kormányának politikáját illeti; 
azt helyeselni egyátaljában nem lehet. A. történelem soknál 
több tanúlságos példát mutathat fel arra, hogy kényuralmi 
irányú dynasztiák irányában a nemzetek csupa engedékeny- 
séggel s loyalitással nem csak nem biztosíthatják szabadságu- 
kat, sőt bizonyos veszélynek sietnek elébe. S e tanulságot 
elmulasztá felhasználni nemzetünk s annak kormánya. 
Miután az aprili törvények által az országnak azon rég 
törvényei s a dynasztiával kötött alapszerződvényei, melyek 
Magyarországnak az osztrák birodalom örökös tartományai- 
tól független, önálló kormányt biztosítanak, valahára teljese- 
désbe mentek, nem kellett volna az országgyűlésnek és az új 
kormánynak arról megfeledkeznie, hogy már a mult korban 
alkotott számos hasonló törvények, melyek az ország kor- 
mányzati függetlenségét kikötötték, eddigelé soha sem nyertek 
végrehajtást. Nem kellett volna megfeledkezni, hogy az abso- 
lutismusra törekvő dynasztia mindig talált módot részint ra- 
vaszsággal, részint erőszakkal meggyöngíteni e törvények és 
kötvények erejét, és az országot, függetlenségétől meg- 
fosztva, mind több és több szálakkal kötni a birodalom örökös 
tartományainak önkényes kormányához. Az országgyűlés 
túlságosan bizott abban, hogy az új kormányt független felelős 
miniszteriumnak nevezik, s hogy ennek ellenjegyzése nélkül 
a királyi rendeleteket érvénytelennek nyilvánítá a megalko- 
tott törvény. Mind az-új kormány, mind az országgyűlés 

megfeledkezett azon lehetőségről, hogy a dynasztia, régi ha- 
gyományaihoz szivósan ragaszkodva, ezen újabb törvényeket 
is megkisértheti akár ravaszsággal akár erőszakkal érvény- 
teleníteni, s a külön választott kormányt inkább mint valaha 
egyesíteni a birodalom kormányával. Országgyűlésünk és kor- 
mányunk e túlságos bizalmának az volt leginkább oka, hogy 
most már a birodalom minden örökös tartományai is alkot- 
mányt, parlamentaris kormányzatot nyertek. Pedig e körül- 
mény, helyesen tekintve, inkább csökkenté, mint szilárdítá 
a magyar kormány függetlenségének biztosságát; miután 
tagadhatatlan, hogy a dynasztia sokkal könnyebben sikerít- 
heté öszpontosító törekvéseit most, mint hajdan, midőn az 
alkotmányos Magyarországgal egy absolut kormányú biroda- 
lom állott szemközt. 

Az országgyűlés és az új kormány e lehetőségét az egy- 
beolvasztási kisérleteknek föltenni elmulasztván, egyszersmind 
elmulasztá oly garantiákról is gondoskodni, melyek mindjárt 
a kezdetben is elég hatalmasok volnának megvédeni, ha ne- 
talán megtámadtatnék, a nemzeti függetlenséget. Alkotott 
ugyan nemzetőrséget, de ez csak évek múlva válhatott czél- 
szerű hatalommá. Ellenben elmulasztá azonnal a reformot 
tevő pozsonyi országgyűlésen azon viszonyokat elintézni, 
melyek az országnak a császársággal eddig sokban, tör- 
vénytelenül ugyan, de tényleg közös igazgatásából folytak 
ki. E viszonyok aprilban rögtön megszakasztattak, a nélkül 
hogy az innen származott nehézségek, érdektalálkozások 
kölcsönös megegyezéssel kiegyenlíttettek volna. A státus- 
adósságok, a vámviszonyok s a hadsereg szükségessé lett 
új szervezetének nagy kérdései elintézetlenül hagyattak. Pe- 
dig mindenki átlátta, hogy azok elintézetlenül egyátaljában 
nem maradhatnak s hogy a dynasztia azokat a status guo-ban, 
melybe a két kormány teljes különválasztása által jutottak, 
hagyni semmi áron nem fogja, életérdekeinél fogva nem 
hagyhatja. 

A. státusadósságok jogilaglegkevesbbé semillették ugyan 
Magyarországot ; de míg egy részről ez tagadhatlannak lát- 
szék, más részről ismét az mondaték, hogy azoknak terhét a 
többi tartományok egyedül képtelenek elviselni; minél fogva 


ha még azon összeg is, melyet eddig, bár törvénytelenül, " 


de tényleg mégis viselt Magyarország, — mi az egésznek 
mintegy negyedét tevé, — a többi, már is túlterhelt örö- 
kös tartományok nyakába vettetik, a státusbukás elkerűl- 
hetetlen. 

Továbbá a vámrendszer, mely az ország s az osztrák 
birodalom közt létezett, olynemű volt, miszerint általa Magyar- 
ország minden ipara már bölcsejében elfojtatott. Védvám- 
rendszer volt ez a már fejlettebb iparú birodalom javára az 
ipartalan Magyarország ellen. E kérdésis tehát csak kölcsönös 
egyezkedés által volt elintézhető. 

Mi végre a hadsereget illeti: a magyar ezredek különvá- 
lasztva léteztek ugyan a birodalom ezredeitől, mint egyes 
hadi testek; de e különválasztottság csak a közlegénységre 
nézve létezett; a tisztek vegyesen osztattak szét a magyar 
és császári ezredekben; a tüzérség és a mérnökkari testek 
mind a két álladalom seregére nézve közösek valának; 
és, mi legfőbb, az osztrák császári és magyar királyi összes 
hadsereg eddigelé ugyanazon főkormánytól és pedig német 
főkormánytól igazgattatott; s ennél fogva közös volt a szer- 
vezet, közös a vezényleti német nyelv, közösek az osztrák 
császári színek. Különösen az országhoz tartozó őrvidéki 
kerületek, katonai szervezetök miatt, kizárólag azon közös 
német főhadi kormány igazgatása alatt álltak. Az összes had- 
sereggel tehát, s igy annak magyar ezredeivel is eddigelé 
kizárólag az osztrák császári kormány intézkedett, fordíthat- 
ván azt nemcsak oly háborúra is, mely Magyarországot leg- 
kevesbbé sem illette; hanem maga Magyarország ellen is a 
nélkül, hogy volt volna erkölcsi garantiákon kivül hatalom a 
magyar királyságban, mely azt meggátolhatná. A  kormány- 

zati teljes különválasztás tehát most a magyar hadsereg új 
szervezetét is szükségessé tette. 

Márcsak e függőben maradt kérdések puszta elszámlá- 
lásából is eléggé kitűnik, miképen azok oly fontosak s nem 
különben a császári birodalom, mint Magyarország létére 
nézve oly lényegesek valának, hogy azokat egy perczig sem 
lehete veszély nélkül elintézetlenül hagyni. Más részről előre 
látható volt az is, hogy mind a kényuralmi hajlamú dynasztia, 
mind az erősen érdeklett új alkotmányos birodalmi kormány 
követelései ezen pontok iránt sokkal túlzóbbak lesznek, mint 
a mennyit Magyarozszágtól nem csak jog, hanem méltányosság 
szempontjából is lehetne követelni. Kétségtelen volt tehát, 
hogy mihelyt e kérdések szőnyegre kerűlnek, azonnal élénk 
összeütközés támadand egy részről Magyarország s a biroda- 
lom új kormánya, másról ugyanazon Magyarország s a nivel- 
lirozni törekedő dynasztia közt, mely a maga érdekeit soha 
sem akarta egybeolvasztani az országéival. Szintoly kétség- 
telen volt pedig az is, hogy ezen összeütközés, ezen érdek- 
harcz csak úgy fog végződhetni békés kiegyenlitéssel, ha az 
egyezkedő felek erejökre nézve egymást ellensúlyozhatják, 
nehogy, ha egyik a másikat gyöngének találja, kisértetbe 
jőjön azt erőszakosan elnyomni. 

Ily elnyomási vágyat Magyarországnak tulajdonítani 
senkinek sem juthatott eszébe. Mert bár, a státusadósságok 
kérdését illetőleg, köztudomásu dolog volt is, hogy az ország 
nem nagy hajlamot mutat más adósságát elvállalni; de mint- 
hogy a jogosság erkölcsi erején kivül más hatalommal még 
nem birt, remélni lehete: hogy azon passiv ellentállás, me- 
lyet ezen adósságok elvállalása iránt eleinte mutatott, azon- 
nal helyet enged a méltányosságnak s politikai eszélyesség- 
nek, mihelyt a nemzet látja, hogy az ellenfél is méltányos- 
ságot s becsületes kiegyenlítési szándokot hoz magával az 
egyezkedési tanácskozásokba. 

De nem úgy állott a dolog a birodalmi kormánynyal s a 
dynasztiával. Mind a kettő hosszú időszakon keresztül oly 

előnyöket és hatalmat tartott birtokában, melyekhez joga 
nem volt, melyeket világos törvények s kötmények ellenére 
bitorlott, s most legalább is oly részben vissza kellett adnia, 
mennyit Magyarország a maga jólléte s kormányának függet- 
lensége tekintetében méltányosan követelhetett. Előre is bi- 
zonyos volt tehát, hogy sem a dynasztia, sem a birodalmi 
kormány nem fog engedni, mihelyt magát elég erősgítk ér- 
zendi a sükeres ellentállásra. 

És vajjon miként álltak az erők mind a két részről 
márcziusban s aprilisban? 

A birodalom hitelét, financziáját igen megcsökkenté 
ugyan az átalános európai mozgalom; de gyönge bár és zavart, 
volt mégis financziája, melyet ideiglen kényszeritő szabályok- 
kal is fenn lehetett tartani. A dynasztia hadi rendszere s ha- 
talma, egy század műve, teljes kifejlettségében, évtizedek alatt 
felhalmozott tömérdek mennyiségű hadi szerektől támogatva 
állott fenn. És bár erejének nagy részét az olaszországi füg- 
getlenségi háborúba kénytelenittetett küldeni : maradt mégis 
rendelkezésére annyi sereg, hogy avval, ha bátorsága van, 
még april folytában könnyen elnyomhatja Magyarországot. 
Szövetségesei közől pedig az óriásinak tartott Oroszország any- 
nyival is készebb volt bár mikor segedelmére sietni, minthogy 
ennek magának is érdekében állott elfojtani a közel szom- 
szédságában terjedő s erősödő alkotmányos szabadságot. 

És hogyan állott ennek ellenében Magyarország? Midőn 
az új kormány működni kezdett, kincstárában összesen fél 
millió forint találtatott. Hitele, mint új, még meg nem állapo- 
dott státusnak, a külföldön semmi; benn a bécsi kormány által 
egy század óta követett vám- és financzrendszer következtében 
pénz igen szűken a forgalomban. Katonaságunk nagyobb 
része künn Olaszországban s más tartományokban ; benn az 
itt szállásolt idegen ezredekkel együtt véve is alig volt 18 ezer. 
Hadi készülete semmi; a hadszerek, a mennyire itt ott a vá- 
rakban nem hiányzottak is, osztrák szellemű, idegen tisztek 

ban alig 20 ezer, az is rosz, s a felett még ellenséges szellemű 
tisztek kezében. Szövetségese egy sem volt széles e világon. 

Azonban e minden oldalú gyöngeség s készületlenség 
daczára márcziusban s a következő két három hónapban 
egy nagy előnye volt a nemzetnek s új kormányának á 
dynasztia felett. Ezen előny amaz átalános európai mozga- 
lomban állott, mely Francziaországból kiindulva, a trónokat 
sorra megingatá, a népek szabadságát pedig állandólag biz- 
tositani látszott. 

A pozsonyi országgyűlésnek s az új független kormány- 
nak tehát ezen időt kellett volna megragadnia, hogy bár mi 
áron elintézze a régi viszonyok megszakadtából eredt ama 
lényeges kérdéseket; vagy, ha a kiegyenlítést a dynasztia s 
a bécsi kormány lehetetlenné teszi, magát idején kellőleg meg- 
erősítse a kiegyenlítés későbbi sükeritésére. A Habsburg 
dynasztia, melynek trónja talán leginkább csak azért nem for- 
gattatott fel márcziusban, mivel a magyar nemzet a maga ki- 
vánataival méltányos maradt s egyátaljában nem ment túl azon 
határokon, melyek már több régi törvények s kötményekben 
is világosan ki voltak tűzve, a forradalomtól pedig szinte aggo- 
dalmasan óvakodott, —- a Habsburg dynasztia, e mozgalmak 
s a szabadság ezen általános diadala által, multjának minden 
hagyományos elveiből kiforgatva s fejét vesztve, annyira meg- 
félemlett, hogy székvárosát is elhagyni s a határszéli Inns- 
bruckba kényteleníttetett megvonúlni. Ez időben a pozsonyi 
országgyűlés és az új kormány, egyedül az európai diadalmas 
forradalmak erkölcsi ereje által, oly nyomást gyakorolhat vala 
a dynasztiára, hogy ez kénytelen lett volna elfogadni ama 
kérdések méltányos kiegyenlítését; más részről pedig ele- 
gendő erőt gyűjthet vala a maga s a nemzet függetlenségének 
biztosítására, Künn levő ezredeinket, ha tán Olaszországból 
nem is, de a többi örökös tartományokból visszahívhatja, új 
ezredeket állíthat, a katonaságot nemzeti lábra állíthatja s 
annak kormányát és vezérletét az idegen, ellenséges szellemű 
főtisztek kezéből kivéve, hazafiakra bízhatja, s a nemzet és 

körülményeink igényei szerint egészen újonnan szervezheti ; 
az idegen katonaságot az országból kiküldheti, a várakat, ha- 
zafiak kezére bízván, biztosíthatja. E készületek alatt pedig 
erélyesen kell vala sürgetnie ama függő kérdések végelin- 
tézését, tudhatván, hogy könnyebb azokat addig megfej- 
teni, míg a netalán már megfoganzott udvari reactio, a minden- 
felé kitört mozgalmak által elfoglalva,  fejvesztettségében 
mindenfelé kapkodva, erejét ellenünk össze nem pontosíthatja. 

De mind ebből, minek ezen helyrepótolhatlan három első 
hónap alatt megtörténnie kellett volna, egyátaljában semmi 
sem történt. Kossuthnak e részben, tagadhatatlan, helyes volt 
volna politikája, ha azt egyszersmind eszélylyel is támogatja. 
Miután a független kormány az udvar által elismertetett, 
ő erélyt sürgetett ; de a túlloyalis többség által leszavaztatván, 
szinte tétlenségre lőn kárhoztatva. Abban mindazáltal a 
többiekkel együtt ő is hibázott, hogy ama függő kérdések 
kiegyenlitését ő sem sürgette; sőt a státusadósságok nép- 
szerűtlen kérdéséről hallani sem akart. A kormány a maga 
áradozó bizodalmában elég garantiát látott a maga független- 
ségének s az alkotmánynak biztosítására abban, hogy jogai 
kétségbevonhatlanok s újabb törvényekkel, királyi sanctióval 
megerősítve voltak. De azon esetre nem készült, ha a dynasz- 
tia, mint már többször a multban, most is hajlandó lenne 
félrevetni a világos törvényt s megsérteni a kétségbevonhatlan 
jogokat. Megelégedett avval, hogy magát a törvényes és loyalis 
téren állónak érzé, s nem tekintett arra, hogy minő szem- 
pontból nézetik az udvar s az új bécsi kormány által. Ezre- 
deink künn maradtak Csehországban, Galicziában ; a bennlévő 
katonaság és a várak idegen tisztek kormánya alatt hagyat- 
tak, daczára ezek ellenséges szellemének, daczára a dynasztia 
hamar elárult ármányhálózatának. A független, felelős minisz- 
terium csupa kegyelet, csupa loyalitás volt a dynasztia iránt, 
merő engedékenység, óvatos kimélet az engedelmeskedni 
nem akaró s titkon, a Bécsből vett intések szerint, már is 
árulást tervező katonai parancsnokok iránt. Még csak annyi 

erélyt sem fejtett ki, mennyi szükségessé vált ezen parancs- 
nokok nyilt kikeléseit s fenyegetéseit a magyar alkotmány s 
függetlenség ellen meggátolni vagy megtorlani; még arra is 
csak nagy nehezen tudott reá menni, hogy a budai és temes- 
vári fegyvertárakban lerakott fegyverek kiadassanak. Ha vagy 
ezen parancsnokok valamelyike, vagy a korona egy más tiszte, 
a horvát bán, ismételt világos parancsnokat is megvetve korán 
elárulta, hogy pártütésre készül: kormányunk a helyett, hogy 
az engedetlen tisztviselőt egy pár zászlóalj segedelmével 
letegye s megbüntesse, egyik minisztert a másik után küldé 
az udvarhoz panaszkodni s orvoslatot eszközölni ott, honnan 
az engedetlenség épen szítogattatott. És midőn az udvari 
reactio, ijedtéből föleszmélve, az országban lakó nemzetisé- 
geket kezdé, leginkább katonatisztek segélyével, fellázítani : 
kormányunk, bár hamar ráakadt a lázitás forrására, a helyett 
hogy a bajt, erélylyel fellépve, elfojtaná, a közbéke háborga- 
tóit szigorral fenyítené, — sükeretlen békealkudozásokkal, 
hol azoknak helye sem volt, vesztegeté a drága időt. Midőn 
végre a lázadás nyiltan kitört, még az ellene küldött haderőt 
is idegen vezérek parancsára bizta, mintha szükségkép csak 
osztrák generálnak kellene lenni a vezérnek; s aztán hóna- 
pokon által tűré, mikép növekedik, daczára túlnyomó erőnk- 
nek, ezen áruló vezérek hadviselése alatt, a lázadás. 

. Szóval midőn a kormányzati teljes különválás után nyom- 
ban eszélyes kiegyenlítés, utóbb csak tevékeny erélyesség, 
megtörhetlen szilárdság, kérlelhetetlen szigor biztosíthatta 
volna a nemzet törvényes függetlenségét: az ellenféltől egy- 
átaljában nem méltánylott, meddő loyalitás, bizodalom, kegye- 
let és törvényesség : színe alatt, minden lépten csak gyönge- 
séggel, erély és szigorhiánynyal találkozunk. Pedig vagy nem 
kellett volna márcziusban annyira menni, mint ment a po- 
zsonyi diéta; vagy miután az új törvények a király által is 
sanctionáltattak, azonnal minden erőt ki kell vala fejteniazok- 
nak biztosítására. Tagadhatatlan, hogy ez igen nagy és nehéz 
feladat, de lehetetlen nem volt; s kormányunk nem azért 

gáncsolandó, hogy elmulasztott elégséges erélyt kifejteni, ha- 
nem azért, hogy oly térre állt, oly politikát követett, mely 
szerint lehetetlen volt a szükséges erélyt kifejteni; a körül- 
ményekkel megalkudni tudó politikai eszélyt pedig a függő 
kérdések megoldásában egészen mellőzte. Nem hanyagság, 
nem jó akarat s hazafiúság, hanem politikai ildomosság s 
előrelátás hiánya, tévesztett szempont, szerencsétlenül válasz- 
tott irány és helytelen politika az, mit a történelem méltán 
gáncsolhat az első független miniszteriumnak eljárásában. 

Miniszteriumunk végre maga is belátta, hogy ily politi- 
kával az ország veszedelme nélkül a kormányon tovább meg 
nem maradhat : lemondott tehát. De már késő volt! A reactio 
már a felszított rácz lázadás és horvát pártütés, hadi erejének 
összpontosítása, olaszországi szerencsés hadjárata s azon bi- 
zonyosság által, hogy szükség esetében az orosz hatalomban 
támaszt nyer, annyira megerősödött, hogy minden tartalék 
nélkül nyiltan felléphetett a nemzet ellen. A nemzet ellenben 
oly erőtlenségbe sülyedt már, hogy nem is remélheté, miké- 
pen egy erélyesebb politikáju miniszterium, bár az ország- 
gyülés nagy többsége olyant kivánt, megerősítést nyerjen a 
királytól. Batthyáni Lajos tehát újra a kormányra lépett; s 
miután meggyőződése szerint a nemzet ellentállásra nem is 
gondolhatott többé, egy még simogatóbb s engedékenyebb 
politikát követendő miniszteriumot terjesztett fel. De már 
hasztalan kisérté meg a loyalitásnak s engedékenységnek 
egész az áldozatig menő bizonyitványaival lecsilapitani a vi- 
hart, kieszközleni a békés kiegyenlítést: a reactio reá többé 
nem hallgatott; győzedelmét a harcztéren bizonyosnak tart- 
ván, alkudozni többé nem akart a nemzettel, melyet, mivel 
készületlen volt, gyöngének tartott. És e hitében Batthyánit 
is lemondásra kényszerité, Kossuthot és pártját, vagy is a 
nemzet nagy többségét, mely jogaitól elállani, függetlensé- 
géről lemondani nem akart, lázadónak, felségsértőnek nyi- 
latkoztatta, s előbb Jellasícsot, aztán Windischgrützet teljes 
hatalommal ruházta fel az ország leigázására. 

Most tehát már. mint nyilt ellenség, hatalmas sereggel 
s ennek háta mögött egy még hatalmasabb szövetségessel 
ellátva, az ármány, fondorlat és cselszövény minden sötét 
eszközeivel felkészűlve állott az udvari reactio a nemzet elle- 
nében, mely saját kebelében minden felől lázadástól körül- 
véve, kivülről öt-hat oldalról megtámadtatva, alig volt képes 
összesen 40—50 ezernyi, jobbára újoncz s roszul felszerelt 
hadat kiállítani. 

E körülmények közt nem lehet csodálni, ha a volt con- 
servativ párt tagjai, a mágnások nagy része s egyebek is, kik- 
ben a haza és alkotmány iránt lelkesedés hiányzott, ellenben 
az önzés érzelmei túlsúlylyal birtak, szintúgy a félénkek, a 
forradalomtólrettegők, lassanként mindinkább visszavonúltak ; 
kivált miután a reactio egy részről az ellenszegülőket szigorú 
büntetésekkel fenyegette; más részről pedig a törvények és 
alkotmány fentartását álnokúl igérgette. Ez volt oka, hogy 
herczeg Eszterházy Miklós, a volt külügyminiszter fia, gróf 
Eszterházy Kázmér, s többen mások, kik közönyösségökről 
a nemzet, haza s alkotmány iránt különben is ösmertettek, 
még a nemzetőrségből is kiléptek, melyben előbb, a, szabad- 
ság fellángolásának idején, hazafiúi érzelmeket színlelve, 
hiúságból őrnagyságot kerestek és vállaltak. 

Azonban a körülmények veszélyessége, a csaknem 
lehetetlennek látszó végdiadal nagy nehézségei s reménytelen- 
sége már a leglelkesebb hazafiakat is mély aggodalomba ej- 
tették a haza jövendője fölött. Ez iránti kétségbeestében 
zavarodott meg szellemi világa a lánglelkű s hő keblű nagy 
hazafinak, Széchenyi Istvánnak; ez iránti reménytelensége 
csüggeszté el alkotmányos szabadságunk egy másik régi 
hősét és martyrát, Wesselényi Miklóst; e miatt távozott a 
külföldre Eötvös József, a volt cultus-miniszter, s némultak 
el mind többen a nemzeti gyülés kebelében. 

A hírlapok ugyan jobbára megtartották elébbi szellemö- 
ket s egynémelyik közőlök még csak erősebb kikeléseket halla- 
tott az udvari reactio ellen s még epésebb modorban fedezte fel 

annak, ármányait, ostorozta árulását s erőszaktételeit. De 
magán körökben, kivált azokéban, kik magokat alaptalan 
remények csalódásaival táplálni nem szokták, mindinkább a 
kibékülés, sőt ha kell, meghajólás szükségéről folyt a társal- 
gás. Nem ritkán lehetett hallani olyféle nyilatkozatokat, mi- 
képen a jelen állapotnak, mely végromlásra vezet, mennél 
elébb, bár mi módon s áron véget kell szakasztani; mert azon 
mulasztások után, melyek a mult hónapok alatt megtörtén- 
tek, oly készületlen állapotban, minőben a nemzet létezik, 
haza elleni vétek volna, tovább is újjat húzni s harczra kelni 
a dynasztiával. Minthogy az ellentállásban nincs remény, bé- 
két kell kötni bár mi áldozattal. Ha a pénz, had és kereske- 
delmi tárczák eltörlése, a státusadósságok egy részének el- 
vállalása a többi törvényeket és jogokat biztosíthatja : ám ezen 
áldozatokra is készen kell lenni. Sokan még a leglelkesebb 
hazafiak közől is ekként okoskodván, hajlandók valának kö- 
vetni a hajós példáját, kit a körűlte tomboló vihar arra 
indít, hogy, menekülés reményében, drága terhének egy ré- 
szét önként a hullámok közé temesse. 

De nem igy gondolkodott Kossuth és vele együtt a nem- 
zet nagy része. Mi befolyása volt.az ő jelen gondolkodására s 
véleményirányára a haza ügye s a teendők felett annak, hogy 
a reactio által a király nevében kiadott manifestumokban ő 
névszerint felségsértőnek vádoltatott : azt csak ő maga, s a 
veséket és szíveket vizsgáló isten tudja. Annyi bizonyos, hogy 
ő nem hajlott a békepolitikára, ő a békekötést lehetetlennek 
tartotta. Az udvari reactio azon ármányos fogása, mely által 
őt egyedűl terhelte a felségsértés vádjával; őt egyedűl jelölte 
ki azok gyűlöletének tárgyául, kik a jelen állapotokból mene- 
kűlni óhajtának; egyedűl reá mutatott, mint bűnbakra, ki- 
nek feláldoztával másoknak kegyelmi reményeket tüntetett 
fel a hódolat jutalmául, — kétségkivül tetőpontjára emelték 
szivében az udvar elleni gyűlölet indulatát. A. borzasztó sors, 
mely őt azon esetre várá, ha a nemzet meghódolván, vagy 
leigáztatván, ő az udvar hatalmába esnék, őt természetszerű- 

leg boszúra, ellentállásra tüzelte az udvar ellen. A büszke- 
ség, melyet méltán érezhetett a felett, hogy a mire a nemzet 
oly rég törekedett, a nemzeti jogokat biztositó törvények és 
kötmények leginkább az ő törekvései által nyertek valahára 
érvényt, ő vívta ki első sorban a független, alkotmányos kor- 
mányzatot, melyet most eltörűlni szándékoznak, — kétségen 
túl daczra, ellentállásra tüzelé különben is becsvágyó, a dicső- 
ség és nagyravágyás ingereinek nyilt kebelét. A hatalom- 
vágy, mely, daczára minden contestatioinak, minden afféle 
nyilatkozatainak, hogy ő semmire sem vágyódik inkább, mint 
a magán élet és visszavonúltság nyugalmára, oly nagy mér- 
tékben dagasztá kebelét, hogy arra törekvésében korlátot 
nem ismert, sőt vetélytársat sem tűrt, — bizonyosan hatal- 
masan izgatá most lelkét, hogy a dynasztiával nyilt hábo- 
rút kezdjen, mely alatt kétségtelenül ő leend a nemzet veze- 
tője, ő kezelendi annak egész hatalmát; és ha a nemzet 
győzne, ő tartaná holtáiglan annak első kormányhivatalát ; 
míg ellenben végbukás esetében sem várhat magára roszabb 
sorsot, mint a minőt a reactio már eleve kitüzött számára, 
midőn őt lázadónak kiáltotta ki, 

Mind ez nem maradhatott hatástalan az ő kedélyére; s 
kétségkivül az emlitett indokok mindegyikének meg volta maga 
része elhatározásaiban. De tagadni nem lehet, hogy nemesebb 
indok is elég volt, mely őt ellentállásra lelkesítheté. A. már- 
cziusi napokban ő volt a békés átalakúlás főindítója; ő esz- 
közlé ki leginkább az aprili törvényeket. Meggyőződése ren- 
díthetetlen volt, hogy ezen átalakúlás nem csak szükséges, 
de teljesen jogos is vala; hogy a független kormányzat, mely 
az aprili törvények által létrehozatott, nem valamely új s a 
dynasztiától nehéz körülményei közt kicsikart nyeremény, 
mint például a bécsi alkotmány; hanem a dynasztiával kö- 
tött több rendű szerződéseken s jelesen a pragmatica sanction 
is, valamint számos régibb s újabb, nevezetesen az 1790-ki 
törvényeken alapúló kétségbehozhatlan joga s igaza a nemzet- 
nek; hogy ennél fogva az aprili törvények nem egyebet esz- 

közlöttek ki, mint valahára létrehozták azt, mit ama régibb 
kötmények és törvények világosan parancsoltak: hogy tud- 
niillik Magyarország nem a többi örökös tartományok mód- 
jára s azokkal összevegyítve, hanem mint önálló ország, azok- 
tól függetlenül, saját törvényei szerint, saját hazafiai által 
kormányoztassék. 

Az udvari reactio pedig, mely még augusztusban ama 
híres státusirat szerint csak a had-, kereskedelem- s pénzügy- 
tárczákat követelte vissza, állítván, hogy azokat a birodalom 
kormányától elszakasztani magának a császárnak sem volt 
joga, s e tározák árán minden egyéb nemzeti jogot illetetlenül 
hagyni igért, — ugyanazon reactio most már mindent köve- 
telt; az oktoberi s novemberi nyilatkozványaiban nyiltan ki- 
mondá, hogy kitűzött czélja nem kevesebb, mint a dynasztia 
alatt létező minden országok és tartományok kormányát a 
nemzetek egyenjogúsága alapján összpontosítani; s e szerint 
Magyarországot a maga nyolcz százados alkotmányától, min- 
den külön jogaitól, törvényeitől megfosztani, az országgal 
kötött minden szerződvényeket mellőzve, azt oly korona-tar- 
tománynyá alakítani, mint minő Slézia, Morva. stb. ; szóval a 
magyar álladalmat eltörűlni, s a kegyelemtől függő octroy- 
rozott chartával megajándékozott . császári birodalomba ol- 
vasztani. 

Vajjon Kossuth, ha meggyőződhetik vala, hogy egynémi 
jognak, a törvény és alkotmány egynémely részletének áldo- 
zatával az alkotmány lényegét, a független kormányzat egy 
részét, szóval, a pénzügyi, hadi s kereskedelmi tárczákon ki- 
vül a háború koczkajátéka nélkül minden egyebet megment- 
het; — vajjon hajlandó lett volna-e ő személyes érdekeinek, 
hatalomra s nagyravágyásának meghozni a békeáldozatot, 
ki tudná megmondani? 

tagadni joga senkinek sincs; akár a személyes érdekek, 

határozásaira: annyi bizonyos, hogy a reactio már oly 
messze ment boszúindulatában, s ármányai által oly térre 
sodorta a nemzetet, hogy hasznos és becsületes békére már 
ekkor nem lehetett kilátás. Miután Windischgrátz, a teljes- 
hatalmú császári képviselő akként nyilatkozott, hogy , rebel- 
lisekkel nem alkudozik s föltételetlen hódolatot kíván", nem 
látott egyebet a nemzet a maga számára fenmaradva a 
kétségbeesett önvédelemnél. 

És ezen önvédelmet nem is látta Kossuth s vele együtt 
igen sokan oly reménytelennek, mint azok, kik a cselekvés te- 
réről végkép visszavonúltak, vagy legalább a békülést s ha az 
másként nem lehet, a hódolást is jobbnak vélték a háborúnál. 
Lehet, hogy az eddigelé nyert némi hadi előnyök után ő s 
vele sokan túlbecsűlték azon hadi erőt, mely önkéntesek, 
újonczok s rendezetlen, felkelt népből kiállítható; de a nem- 
zetet minden készületlensége mellett sem tartá oly gyöngének, 
hogy minden ellentállás nélkül kénytelennek látná megha- 
jólni a zsarnoki szó előtt, mely politikai halálát oly elbízott- 
sággal mondotta ki. Ő s vele sokan úgy gondolkodának, hogy 
a feltételetlen meghódolásra a legyőzetés után is lesz még 
idő; most pedíg minden védelem nélkül engedni, hogy a 
nemzettől elragadtassék apáinak minden hagyománya, nyil- 
vános életének annyi századok viszontagságai között is meg- 
őrzött sajátságos nemzeti fejleménye, annyi volna, mint meg- 
érdemelni a reá oly kevélyen kimondott nemzeti halált. 

A nemzet nagy tömege fiatal, pezsgő erőts életrevalóságot 
érzett magában, s Kossuth több ízben tanúja volt azon lelke- 
sedésnek, melylyel még az alsóbb osztályok is viseltetnek a 
nemzeti szabadság, törvények s alkotmány iránt. Tapasztalta, 
mikép a nép, hallván az ő ajkairól azon veszélyeket, melyek 
ama drága kincseit fenyegetik, önként, felhivás nélkül is es- 
küre nyitotta meg ajkait s emelte fel kezeit, hogy kész e nem- 
zeti kincseket vérével, életével megvédeni, kész inkább el- 
vérzeni, mintsem hogy nyakát német kormány alá bajtsa. Ta- 
pasztalta, hogy felhívására valóban is ezrenként siettek a 

nemzeti zászlók alá, s a fegyver és készületek hiányát lel- 
kesedéssel, a hadi gyakorlottság hiányát bátorsággal és 
vitézséggel pótolják. 

És mind ezeket megfontolva; ha talán nem ápolt is oly 
vérmes reményeket, hogy a nemzet végeredményben tökéle- 
tes diadalt vivand ki, minden jogát és törvényét csonkíttatla- 
nul mentendi meg : arról mégis meg volt győződve, hogy a 
megtámadás ellen képes leend annyi erőt kifejteni, mely által 
a reactio kevély követeléseit lehangolja, s az alkotmányos 
szabadság és nemzeti önállás lényegét megmenthesse. 

Ily meggyőződéssel, ily reménynyel ment ő okt. közepén 
a lajtai táborba. De míg ott működék, a képviselő ház ki- 
sebbsége, mely előbb Batthyáni Lajos pártját alkotá, s mások 
is, kik akként vélekedtek, hogy miután az alkalmas idő ké- 
születek nélkül pazaroltatott el, most már eszélytelenség volna 
háborúba ereszkedni ; sőt a honvédelmi bizottmánynak néhány 
tagja is azon munkálkodott, hogy a békealkudozásra vala- 
mikép út töressék. E végre a püspöki kar látszott mind 
állásánál, mind eddigi semleges magaviseleténél fogva leg- 
alkalmasb közvetítőnek. Minthogy magának e testületnek 
meggyőződései, elvei, hajlamai békére voltak irányozva; más 
részről az a vallás iránt mindig ragaszkodást nyilvánitó 
udvarnál, melynek érdekeit védeni szinte mindig ügyekezett, 
tekintélyben állott : sokan úgy vélekedtek, hogy, ha a püs- 
pökök a nemzet és dynasztia közt mint békeéltetők lépnek 
föl, közbenjárásukból legalább is annyi süker remélhető, 
hogy az alkudozásra az udvar is hajlandóvá, leend s az érte- 
kezletek szálai megköttethetnek. 

E kivánság szolgálatuknak igénybe vétele iránt magán- 
uton többféleképen tudtára esett a püspököknek. Ők annál 
nagyobb készséggel ajánlkoztak szinte magán utonmegtenni 
mindent, mi a nemzettől a háború nyomorait s veszedelmeit 
elfordíthatná, minthogy ez időben több oldalról vád emeltetett 
ellenök, mikép azon hatalmat s befolyást, melyet a népre hely- 
zetök s hivataluknál fogva birnak, föl nem használva, közönyös 

tétlenségben nézik a haza egére tornyosodó vihart. E vád 
nem volt egészen alaptalan, s mentségül részben legalább 
csak az szolgálhatott, hogy a Pesten jelenlévő főpapok na- 
gyobb része, nevezetesen : a herczegprimás és esztergomi 
érsek, Hám János, az egri érsek, Lonovics József, a szepesi 
püspök, Jekelfalusy Vincze s a csanádi püspök, Horváth Mi- 
hály, egyházi székeikben, melyekre a kineveztetést még ju- 
niusban nyerték, a pápa által mind eddig nem lévén meg- 
erősítve, megyéikben még nem is gyakorolhatták az egyházi 
hatóságot. Örömmel ragadták meg tehát az alkalmat a püs- 
pökök, mely tőlök a közönyösség vádját eltávolíthatja. Hám 
János herczegprimás s a püspöki kar legtekintélyesebb tagja, 
a kitünő tehetségei és széles tudományossága miatt nem csak 
az országban nagyra becsült, hanem 1848 előtt az udvarral 
s különösen a tanácsait több ízben kikért Metternich herczeg- 
gel is összeköttetésben állott egri érsek, Lonovics József, szi- 
vesen ajánlkoztak, személyesen felmenni Olmützbe az udvar- 
hoz s utat törni a béke üdves művének. Ezen eszme Nyáry 
Pálnak s Perényi Zsigmond felsőházi alelnöknek, kik a hon- 
védelmi bizottmány tagjai közől legbuzgóbban óhajtják meg- 
kezdetni a. békealkudozást, igen tetszett. Voltak azonban 
nem csak a honvédelmi bizottmány tagjai közől többen, ha- 
nem a püspökök közől is egy, a csanádi, kik úgy véleked- 
tek, hogy az érsekek e lépése a körülmények közt semmi 
eredményre sem fog vezetni, ha azok valami ténylegessel, 
mi az alkudozás megkezdésének alapjául szolgáljon, nem 


. jelenthetnek meg az udvarnál. Is e végre azt kivánták, 


hogy akár a honvédelmi bizottmány, akár maga az ország- 
gyülés határozna valamit a viszály főkérdései felett, mire 
aztán az érsekek az udvarnál támaszkodhassanak s mi ki- 
indulási pontúl szolgáljon működéseikben. 

A védelmi bizottmány azonban sem maga nem volt haj- 
landó Kossuth távollétében ilyféle tanácskozásba ereszkedni, 
sem a képviselőház elébe nem merte vinni a tárgyat, mely, mi- 

ként előrelátható vala, a jelen pillanatban, midőn a scehwechati 
ütközet még meg nem történt, s Bécs ellentállásában is nagy 
volt a bizodalom, nem csak többséget nem nyert, hanem még 
gyanúval is fogadtatott volna. 5 valóban is, azon körülmény- 
nél fogva, hogy a kibocsátott udvari manifestumokban egyedül 
Kossuth jelöltetett ki névszerint pártütőül, oly színben is tűn- 
hetett volna fel e tárgy a képviselők nagy része előtt, mintha 
a békét minden áron kivánó felekezet, Kossuth távollétét fel- 
használva, az ő mellőztével s megbuktatására kívánna alku- 
dozásba ereszkedni a dynasztiával. 

Az érsekek olyféle utasítás nélkül is hajlandók valának 
utnak índulni, mihelyt a honvédelmi bizottmány arra megegye- 
zését adja. De a fentebbi oknál fogva végre az mondatott, 
halasztanák utjokat, mig Kossuth visszatér, s ez iránt ő is 
kimondja véleményét. 

A honvédelmi bizottmány több tagja ezután másirányban 
óhajtá működtetni a püspököket, kik e végett a bizottmány 
egy ülésébe is meghivattak. Szemere itt a különben honáruló 
Rajasics rácz érsek lázító működéseit állítá fel szemök előtt 
példányul, s a bizottmány többségének nevében azon óhajtását 
fejezte ki irányukban, hogy ők is, e példát, de megfordított 
irányban követve, a háborúnak s a legelszántabb ellentállásnak 
apostolaiként lépjenek fel híveik között. A. püspökök azonban, 
ily működést hivatásukkal, mi a béke és szeretet hirdetése, 
megegyeztethetőnek nem tartván, e felhívásra tagadólag vá- 
laszoltak. Az érsekek e jelenet után annál inkább óhajtják 
tervezett utazásukat az udvarhoz végrehajtani: s már utiké- 
születekkel foglalkodának, midőn a csanádi püspök egy indít- 
ványa az ügynek más fordulatot adott. Ezen inditvány abban 
állott, hogy miután az érsekek Kossuth megegyezte nélkül 
sükeresen alig hajthatnák végre szándékukat, az indulást an- 
nak visszatértéig halasztanák el, addig is azonban egy felirat 
küldetnék a királyhoz a püspöki kar nevében. Az indítvány 
elfogadtatván, pár nap múlva Fogarassy, nagyváradi kanonok 

és czímzetes püspök a következő felirattal") indúlt meg O1- 
mützbe : 

.Czászári s apostoli királyi Fölség, dúzáb áldstts 
Urunk! 

, Szívünk . legmélyebb fájdalmában sokat szenvedett 
szegény hazánk sorsa felett jobbágyi hódolattal járulunk 
Fölséged elébe, biztatva azon reménytől, hogy Fölséged e 
véres háború veszedelmeivel terhes időben kegyelmesen foga- 
dandja azoknak folyamodását, kik magas kir. kegyelem 
által jutván a magyar anyaszentegyház kormánylatára, szó- 
val és tettel mindenkor világosan tanúsították alattvalói 
hűségöket s ragaszkodásukat cs. kir. Fölséged iránt, s kik 
legszorosabb főpásztori kötelességöknek tartják, a haza, 
egyház és kir. trón érdekében felszólalni. 

, Fölséges úr! lehetlennek tartjuk, hogy Fölséged, távol 
árva hazánktól, híven értesíttetett ennek mostani állapotáról 
s voltaképen feltűntek volna előtte azon még nagyobb veszé- 
lyek, melyek, ha Fölséged saját jó szivének sugallata szerint 
legfelsőbb kir. hatalmával gyorsan közbe nem lép, nem csak 
az országot, hanem Fölséged kir. székét is mindinkább 
fenyegetik. 

nMert valóban szomorító, Fölséges úr, hazánknak jelen 
állapotja. Az alvidéken egy népfaj, bár hazánk többi lako- 
saival mindenben egyaránt jogosított, elámítva, felbujtva ár- 
mányos izgatók által, már hónapok óta, minden ok nélkül, 
iszonyú lázadásban áll, kiirtani törekedvén onnan Fölséged 
trónjának legbiztosabb támaszát, a magyar és német ajkú 
népet. §S fájdalom, már számos virágzó város és helység 


X) E fölirat fogalmazata miatt a püspöki karnak egyik legérdeme- 
sebb tagja, az egri érsek, vétetett utóbb gyanúba. Az igazság érdekében 
tehát kijelentjük, hogy az minden másnak hozzájárulása nélkül az indít- 
ványtevő csanádi püspöknek, e munka szerzőjének, tollából folyt, s csak 
több kifejezések lágyitása után fogadtatott el egyértelműleg a püspököknek 
e végett tartott tanácskozmányában. Miből az következik, hogy a tögöls 
mazót kivéve, a többiek abban egyaránt részesültek. 

pusztíttatott el és több ezernyi ártatlan magyar és német pol- 
gár esett a csaknem vadállati bőszültségig felizgatottak dü- 
hének áldozatává, részint földönfutókká tétetvén, részint bor- 
zasztó kegyetlenséggel meggyilkoltatván. Azonban mind ez, 
bár iszonyú jelenetekben mutatkozik, csak kezdeté volt a 
csapásoknak, melyek szegény hazánkra mérettek. Nem akar- 
juk ezeknek hosszú, részletes elsorolásával terhelni Fölsége- 
det. Csak röviden érintjük meg, hogy a különböző népfajok, 
melyek hazánkban laknak, a legaljasabb ármánynyal bujto- 
gattattak fel a magyarok ellen, és számos ezernyi fegyveres 
nép ellenségesen barangolta be hazánk több vidékeit, ölve, 
pusztítva, rabolva mindenütt a békés polgárokat. 

, Fölséges úr, a magyar nemzet, mint egykor védfala a 
kereszténységnek s európai civilisatiónak a pogány vadság rom- 
boló árja ellen, már számtalan viharoktól hányatott ezred éves 
európai életében. De egyszerre annyi veszély még nem gyűlt 
össze feje fölött; annyi cselszövény még nem hálózta körül, 
s nem pusztíttatott oly iszonyú kegyetlenséggel mint most. És 
lelkünk mély fájdalmában tapasztaljuk, hogy mind ez Fölsé- 
ged uralkodása alatt, Fölségednek, bár tudtán kivül, de mégis 
legmagasabb nevében történik. Fölséged kir. nevében ágyuz- 
zák s borítják lángba virágzó városainkat; Fölséged nevében 
üldözik népünket, irtják a magyar és német fajt; Fölséged 
nevében, kinek atyai jó szivét s népei iránti szeretetét vilá- 
gosan bizonyítja az, hogy Magyarország, mióta Fölséged ma- 
gas kir. háza ül a magyar trónon, nemzetisége tekintetében 
egy királyának sem köszönhetett annyit, mint Fölségednek; 
jóllétében, szabadságában, boldogságában pedig szemláto- 
mást gyarapodott, kivált mióta Fölséged, az utolsó pozsonyi 
országgyűlésen meghallgatván hű magyar nemzetének kérel- 
meit s engedvén a kor kivánatainak, egy új, tágasabb alapú 
alkotmány s tökéletesebb modorú, független kormányzat 
megalapításához kir. jóváhagyásával s megerősítésével hozzá- 

. 1888. Okt. , Épen ezért, Fölséges úr, mivel a magyar nemzet Fölsé- 
ged ezen atyaij óságát a legforróbb hálával fogadta s egyéb- 
iránt is megszokta volt, csak jót venni Fölséged jó szivétől 
midőn az saját sugallata szerint nyilatkozott : velünk együtt 
lehetetlen elhinnie, hogy Fölséged hiven értesítve volna arról, 
miként izgatták fel nemzetünk és szabadságunk ellenségei, 
Fölséged nevével szentségtelenül visszaélve, az egymással 
eddig békében, szabadságban élt népfajokat, miként forgatták 
fel gyökerestül a státus lételemeit; semmitették meg a Föl- 
séged hozzájárultával és jóváhagyásával constituált törvényes 
hatalmakat; miként tiporták ez által a kir. méltóság iránt 
népünk szívében oly mélyen gyökerező kegyeletet, nem ret- 
tegvén hirdetni, hogy Fölséged a magyar nemzetnek kir. es- 
küvel pecsételt jogait eltörűlni, az utolsó pozsonyi országgyű- 
lésen kir. szentesitésével megerősített törvényeket, a nem- 
zet szabad alkotmányát s független kormányát megsemmi- 
síteni, az ország szolgai járomba vetni, s jogtalan tarto- 
mánynyá alacsonyítani szándékozik. 

, Fölséges úr, ezen új törvények, ezen új kormányforma, 
a nép szabadságának új biztosítékokat adván, rövid idő alatt 
is oly mély gyökereket vertek a nép szivében, hogy főpásztori 
kötelességünk szerint kénytelenek vagyunk előadni, mikép 
oly állapotba jutott már nemzetünk, hogy azonnal kiveszne 
kedélyéből minden, eddig oly hű, kegyelet a kir. trón iránt, 
mihelyt elhihetné, hogy a Fölséged kir. szavával szentesített 
új törvények s független kormányzat ellen Fölséged meg- 
egyeztével intéztetnek ezen csapások. 

"A magyar nemzet ezt még mind ezen megtámadások 
daczára sem hiheti, s velünk együtt meg van győződve, 
hogy midőn a maga védelmére föllépett : e tért, melyen jelen- 
leg áll, nem csak önfentartása ösztönétől, hanem azon 
kötelességérzettől is lelkesítve foglalta el, miszerint a kir. 
méltóság szentségét teljes épségben megvédje azok ellen, 
kik a trón fölségével s a nemzet boldogságával oly veszélyes 
játékot űzni nem iszonyodnak. 

, Fölséges úr, mi ezen nemzet nagy részének lelki pász- 
torai, közelebbről ismerjük annak érzelmeit s bizton állíthat- 
juk, hogy, mit a történet is világosan tanusít, nincs feje- 
delme iránt hívebb nép a magyarnál, ha törvényszerűleg 
kormányoztatik.  Kezeskedünk érte, hogy e nemzet, mely 
jelen fölingerlett, független nemzeti szabadságát féltő és 
védő állapotjában is mintegy ösztönszerűleg hódol a rendnek 
és törvénynek polgári életében, nem kiván egyebet, mint 
békében éldelhetni Fölséged jóváhagyásával szentesített 
törvényes szabadságát. 

, E hittől áthatva, s nem kevésbbé egyházunknak, mely 
Fölségedben első szüllöttjét tiszteli, szent érdekeitől, mint ha- 
zánk iránti kötelességünktől fölhivatva érezzük magunkat mi, 
Magyarország püspöki kara, jobbágyi alázattal felkérni Föl- 
ségedet, méltóztassék megfontolni azon szomorú állapotot, 
melybe hazánk, melybe annyi ezer hű s önvétkök nélkül végső 
inségbesülyedt polgáraijutottak. Patakokként foly hazánkban 
a polgári vér; ezerenként öletnek le, vagy lesznek földön- 
futókká Fölséged hű alattvalói; romokban fekszenek elpusz- 
tított, elhamvasztott városai s helységei; a folytonos fegyver- 
zajban kiürűlnek templomaink; gyászba borúlva kesereg egy- 
házunk a vallás és népnevelés hanyatlásán; ezer rémalakban 
terjed a nyomor, nő az inség, vesz a nép erkölcsisége s boldog- 
sága az emésztő belháborúban. Méltóztassék megfontolni e 
pusztító háború még gyászosabb következményeit nem csak 
a polgárok birtoki s erkölcsi érdekeire s az egész haza jóllé- 
tére, hanem Fölséged kir. trónjára is, mely, ha Fölséged szi- 
lárd kir. akarata e vészlángokat rövid idő alatt el nem. oltja, 
azoktól a nőttön növő elkeseredettségben könnyen elboríttat- 
hatik. Méltóztassék megfontolni, hol lesz határa ezen vad 
szenvedélyeknek, melyeket hazánk és szabadságunk ellenségei 
annyi csellel izgattak föl az egymással eddig békében élt 
népfajokban? S hogyan lehet majd a törvényes rend ösvé- 
nyére visszavezetni az elvakított s a legvérengzőbb kegyet- 
lenségig felizgatott népet, mely az alvidéken már is őrjöng 

1848. Okt. féktelen dühében? És miként állíttatik majd vissza szeplő- 
telen fénye a királyi fölségnek, melyet a rosz akarat Föl- 
séged tudta nélkűl oly szánandólag kizsákmányolt? Miként 
szereztethetik vissza szentsége a kir. szónak és eskünek, 
melylyel hazánk, szabadságunk ellenségei elannyira vissza- 
élnek? És ki fog felelni a mindenható igaz isten birószéke 
előtt azon ezereknek ártatlan véréért, kik e gyászos bel- 
háborúnak estek áldozatául? 

, Fölséges úr, jobbágyi hűség, hazánk és szentegyhá- 
zunk java s boldogsága az, mi bennünket ezen őszinte fel- 
szólásra ösztönöz. Miért is azon reménység él keblünkben, 
hogy Fölséged nem csak kegyelmesen fogadandja ezen, szent 
kötelességünk érzetéből eredő lépésünket, hanem egyszers- 
mind, megemlékezvén azon ünnepélyes esküjéről, melyet 
koronáztatásakor e nemzet jogainak és szabadságának meg- 
tartására, védelmére és gyarapitására, e haza népének bol- 
dogítására a mindenható isten színe előtt letett, s melyre 
Fölséged is oly sok ízben vallásos kegyelettel hivatkozott, 
— azon iszonyú feleletterhet, melylyel e véres polgári háború 
a kir. trónra nehezedik, magas személyétől elhárítandja, s 
kibontakozván a baltanácsok cselszövényeiből, hazánkban, 
mely eddig is főtámasza volt Fölséged trónjának, a belbékét 
törvényszabta úton mihamarább helyreállítandja: hogy e 
sokat szenvedett ország, isten segedelmével újra felvirulván, 
a hű nemzet hálája örök emléket emelhessen Fölséged szive 
jóságának. Kik egyébiránt stb. Pesten 1848-ki okt. 28-kán 
Magyarország kath. püspöki kara." 

A püspöki kar e föliratot útnak indítván, nem mondott le 
azon szándékáról, hogy, mihelyt Kossuth Pestre visszajövend, 
s áz országgyülés a békealku iránt valamit határozand, kebe- 
léből a két érseket személyesen is felküldje a királyhoz, előre 
látván, hogy feliratának nem lehet oly sükere, mint a sze- 
mélyes találkozásnak. Ez iratot tehát csak inkább előzmé- 
nyül küldé fel a végre, hogy az ellenségeskedést, ha lehet, 
addig is megálliítaná; mert nem kételkedett a püspöki kar, 

hogya feliratnak, ha a fejedelem kezébe jut, nagy hatása "85. Okt. 
lesz annak gyöngéd kedélyére, meggyőződve lévén egyéb- 

iránt is, hogy ő az udvari kamarilla által féltékenyen őriz- 

tetvén, azokból alig tud valamit, mik az országban történ- 

nek. Arra forditák tehát gondjokat a püspökök, hogy a föl- 

irat valóban fel is jusson a király kezeibe; s e végre tes- 

tületök egy tagját, Wogarassy ezímzetes püspököt bizták 

meg a fölirat kézbesítésével. 

Fogarassy püspök, minthogy a határszélek a schwechati 
ütközet után osztrák hadakkal valának megrakva, több napig 
Pozsonyban kényteleníttetett vesztegleni. Közlé itt küldetése 
czélját Kossuthtal is, ki helyeslé ugyan a küldetést, de kije- 
lenté, hogy attól semmi eredményt nem vár. Nézete valósult 
is nem sokára. Fogarassy végre november 10-ke körül érke- 
zett Olmützbe. Meghallgattatást kérvén, Lobkovitz herczeg- 
től azon választ vette : miszerint ő Fölsége testületektől nem 
fogadhat el küldöttséget s lepecsételt iratokat nem szokott át- 
venni. A küldött, hogy czélját érje, nem ellenzé, hogy a fölirat 
mielőtt a császár-király elébe jutna, felbontassék s azt e végett 
át is adta a herczegnek. A fölirat az eredeti mellett német 
forditásban is meglévén, az udvari kamarilla tagjai közt azon- 
nal nagy sürgés támadt, s az adandó válasz végett tanács- 
kozások tartattak. Válaszul végre az mondatott a püspöknek- 
hogy a császár a fölirat több pontjaiért, különösen azért, mely- 
ben mondatik, hogy a háború a kir. trónra nehezedik, és mely- 
ben a püspöki kar a királyt esküjére bátorkodott emlékeztetni, 
igen neheztel, s azért őt, mint a kath. főpapok küldöttjét, 
semmi esetre sem fogadhatja; hanem mint egykori udvari 
káplánt, Lobkovitz jelenlétében látni mégis kivánja, oly fel- 
tétel alatt mindazáltal, hogy küldetésének tárgyáról egy szó- 
val se emlékezzék. A jámbor püspök e szabályt valóban a 
király parancsának tartván, a helyett hogy visszatért volna, a 
királynál csakugyan mint magán személy tisztelkedett, ki az- 
tán őt némi közönyös dolgokról folytatott beszélgetés után 
azon kéréssel bocsátá el magától, hogy társainak is mondaná 

meg, imádkozzanak, hogy az isten a nehéz napokat mi hama- 
rább fordítsa el. Kétséged nem szenved, hogy a király egy 
szóval sem volt értesítve a püspök küldetésének valódi czél- 
járól s a feliratról; és vagy mint csupán tisztelgő magán sze- 
mélyt, vagy csak úgy mutatták be őt neki, mint a ki a püs- 
pöki karnak a jelen szomorú körülmények fölötti részvétét és 
sajnálkozását akarja följelenteni. Szintoly bizonyos azonban, 
hogy a föliratnak nagy hatása volt a királyt népétől s az ese- 
ményektől elzáró kamarilla tagjaira. Megdöbbenve látták ab- 
ból, hogy még azon püspöki karra sem számolhatnak, mely 
eddig föltétlenül s oly buzgón szokta volt védelmezni a dy- 
nasztia érdekeit, tőle várván viszont a maga érdekeinek gyá- 
molitását. Megijedve tapasztalták, miképen a főpapokra, — 
tán egyet kettőt, például Szcitovszky pécsi, Zichy veszprémi, 
Haulik zágrábi és Karner fehérvári püspököket kivéve, kik- 
nek rokonszenvéről meg voltak győződve, — mind a mellett 
sem számolhatnak, hogy a papi javak secularisatiojának kér- 
dése fölött mind több szó emelkedik, az pedig a közel jövőben 
várbató, hogy az egyházi javak jövedelmeiben, melyeket 
eddig kizárólag a püspökök és káptalanok élveztek, a tized 
elvesztése által megkárosodott, vagy különben kellőleg el 
nem látott alpapság is arányosan fog részesittetni. Láthatta 
ebből a reactio, hogy erősnek kell lenni a meggyőződésnek, 
szilárdnak az elhatározottságnak, mely még az önérdek 
sugallatait s ösztönét is képes legyőzni. 

Még mielőtt a püspöki kar küldötte fogadtatása hírével 
megérkezett, Kossuth a táborból Pestre visszatérvén, azonnal 
értesíttetett az érsekek szándokáról, személyesen felkeresni a 
fejedelmet. Véleménye az volt, miszerint ő nem fogja ugyan 
meggátolni az érdemes főpapokat szándékuk végrehajtásában; 
a maga részéről azonban most ily lépéstől sem sükert sem 
hasznot nem vár, s azt ez idő szerint épen nem látja alkal- 
masnak jobb fordulatot adni a haza ügyeinek. Ő meg van 
győződve, hogy a reactio jelenleg, Bécs megalázása után oly 
elbizakodott, követeléseiben oly annyira nem ismer határt, 

hogy avval most; teljesen lehetetlen csak kezdeni is valamely 
alkudozást. Különben is a király nevében kibocsátott nyilat- 
kozványokban világosan kijelenti, hogy nem alkudozást, ha- 
nem feltételetlen meghódolást kiván. Ezen elbizakodottságá- 
ban pedig mind addig nem fog alább hangoltatni, míg a nemzet 
valamely érzékenyebb csapást nem mérend reája. Mivel pedig 
a reactio jelenleg ily hangulatú, a nemzet sem volna képes 
egyelőre valamit határozni az alkudozás alapja iránt; mi 
nélkül sükeretlen lenne az érsekek minden fáradozása. Jőhet 
azonban idő, midőn a püspöki kar hasznos szolgálatot tehe- 
tend közbenjárása által a királynál. Ez lévén Kossuth véle- 
ménye az érsekek is fölhagytak szándékukkal a királyhoz 
utazni. Egyébiránt is Fogarassynak Olmützből néhány nap 
múlva visszatérte után, semmi kétség sem maradt fenn többé, 
hogy az ő utazásuk is oly eredménytelen leend vala, mint volt 
a fölirat; s a gyönge királyt az igaz szó minden hangjától, 
minden jobb tanácstól elzáró kamarilla nekik sem engedett 
volna szabad bemenetet a királyhoz. 

Megfordult-e már ez időben Kossuth agyában a gondolat, 
Magyarországot Ausztriától végkép elszakasztani, s a Habs- 
burg Lothringeni dynasztiát trónvesztettnek nyilatkozatni, ő 
rajta s a sziveket vizsgáló istenen kivül ki tudná megmon- 
dani? De ha tán ötlött volna is eszébe ilyféle kósza gondolat, 
annyi bizonyos, hogy szándékká az még nem érett meg lel- 
kében. Hitte ugyan, hogy képes leend némi sükerrel ellent- 
állni a reactionak, bár az most már a birodalom egész ere- 
jével rendelkezik; hogy azonban elszakadási szándékot táp- 
lált volna magában, azt még sem az ország haderejének 
csekélyesége, sem a közvélemény hangulata, sem a minden- 
felől környező veszélyek nagysága nem teszi valószinűvé. 
Szándoka ez időben, miként némely nyilatkozataiból. kitűnik, 
nem volt egyéb; mint annyi erőt gyűjteni a minden pillanat- 
ban várható megtámadtatás ellen, hogy, ha diadalt nem vív- 
hatna is ki, az ellenséget legalább a tél beálltáig tartóztassa 
fel a határokon; mert azt hitte, a tél folytában oly fokra 

1848. Okt.  emelendheti a nemzet hadi erejét, hogy a dynasztia, ha Ma- 
gyarországot végkép elveszteni nem akarja, kénytelen leend 
az ország alkotmányának s törvényes függetlenségének alap- 
ján megalkudni. , Én — úgymonda egyebek közt, a tábor- 
ból visszatérte után, a képviselőház november 9-kei ülésében, 
— én azon meggyőződésből indulok, miszerint a historiában 
is láttam Magyarországot sok háborúk, sok viszontagságok 
által környezve; de a szabadságért vívott egyetlen egy harcza 
sem végződött legyőzetéssel; hanem közönségesen alkuk által 
végeztetett be, . . . melyeket a nemzetnek felejteni mindig kész 
nagylelkűsége helybenhagyott. E harczok, bár hosszan, de 
végiglen győzedelemmel folytak. Most is kész vagyok tehát 
a nemzet szabadságáért folytatni az igazságos harczot. . . . Az 
ellenséges seregek, melyek nemzetünk szabadságát el akarják 
tiporni, meg fogják ugyan kisérteni az áttörést a Lajtánál; 
de ha ott azokat meg nem győzzük: meggyőzzük Győrnél, 
ha itt nem, Komáromnál vagy Pestnél, vagy a Tiszánál, vagy 
távol a hegyek rejtekeiben, de végre meggyőzzük. Ha a 
nemzet ezen meggyőződéstől vezéreltetik, bizvást nézheti a 
multnak történelmében jövendőjének képét." 

Reményét fejezi ki aztán, hogy a tavasz előtt nagyobb 
ütközetek, melyek a nemzet sorsára döntőleg hatnának, nem 
fognak vívatni, , Akkor pedig — úgymond — az ellenség oly ké- 
szen fogja találni a nemzetet, hogy azok, kik azt a legvég- 
sőre kényszerítették, meg fogják bánni vakságukat." E hit- 
ben arra inté a képviselőházat, hogy félbeszakasztott tanács- 
kozásait legalább is, a legszükségesebb tárgyakra nézve, 
minő, például, az adó, kezdené meg ismét s folytatná azon 
nyugalommal és higgadtsággal, mintha az ország a legcsön- 
desebb békét élvezné; , mert — úgymond — a nemzet sorsa nincs 
veszélyben, s bár a haza sok részről meg van támadva, és sok 
egyes szerencsétlenségeket lesz kénytelen szenvedni, de igaz- 
ságos ügyének végdiadala előtte nem kétséges." 

Igazi meggyőződése volt-e ez Kossuthnak? — vagy csak 
azérttűntette fel beszédében a nemzet végdiadalának reményét 

annyi" bizodalommal, hogy a képviselőházat némileg meg- 
nyugtassa, s a békét óhajtók törekvéseit háttérbe szorítsa 
s megszűntesse? — a dolgon mit sem változtat : annyi bizo- 
nyos, hogy ő a szerencsétlen kimenetelű schwechati ütközet 
után is teljesen el volt határozva, folytatni a háborút az 
ország függetlenségeért. 

Ez lévén pedig elhatározása, mindenek előtt arról 
kellett gondoskodnia, hogy a , feltétlen meghódolást" kivánó 
Windischgrátz tábornagy s császári képviselőnek a tél 
beálltáig a határokon sükeresen ellentállhasson; mert ké- 
telkedni alig lehetett, hogy az ország meghódoltatásával 
megbizott herczeg, miután már Bécset is megalázta s le- 
csöndesítette, mennél elébb Magyarország ellen fordítandja 
túlnyomó haderejét. 

Kossuth e végett, mihelyt az Ausztriából visszatért 
hadak a határokon elhelyeztettek, hosszú tanácskozásokat 
tartott Görgeyvel, kit, miként fentebb elbeszéltük, Móga 
leköszönése után a feldunai hadak fővezérévé nevezett. 
Már a schwechati ütközet előtt is, midőn a felett tétovázott 
a seregvezér s a képviselőház egyaránt, vajjon hadaink át- 
lépjék-e az osztrák határokat, — Kossuthnak az volt ked- 
vencz eszméje, hogy a bács-bánsági harcztéren minden 
támadó működések felfüggesztetvén, -ott néhány védponton 
csak annyi erő hagyassék, mennyi a szerbek előnyomulá- 
sának meggátolására egyátalában nélkülözhetetlen: s az 
onnan visszahuzandó, már harczedzett hadaink az újdon 
képzett honvédzászlóaljakkal együtt mind az osztrák határ- 
szélekre küldessenek; hogy ott a támadó harcz nagyobb 
mérvben megindíttatván, a forradalom az ország határain 
túl az osztrák tartományokba is kiterjesztessék. E nézet 
helyességét a háborúviselés szempontjából lehetetlen két- 
ségbevonni: a terv mindazáltal egy részről a dunai tábo- 
runk főtisztjeinél, kiknek a határokat átlépni egyátalában 
nem volt kedvök, más részről a bács-bánsági seregek ve- 
zéreinél, kik viszont legjobb zászlóaljaiktól megválni sem- 

mikép sem akartak, annyi nehézségekre talált, hogy Kossuth 
arról egyelőre kénytelen lőn lemondani. 

E tervet ő most megint szóba hozta a Görgeyvel 
folytatott tanácskozásaiban; de a felett, hogy a régi nehéz- 
ségek még most is fennálltak, a támadó háborút Görgey, 
még tetemes erőszaporodás esetében is, mindaddig lehetet- 
lennek állítá, míg összehevenyészett serege teljesen újra 
nem szerveztetik. Ő, e szervezés czélszerű végrehajthatása 
végett még azt is kivánta, hogy serege a határszélekről 
Győrig vonúljon vissza, hol a mult hónap folytában egy 
megerősített táborhely készíttetett; nem alap nélkül je- 
gyezvén meg, hogy a fáradalmas határőrzés, mely miatt a 
hadat múlhatatlanúl hosszú vonalon kellene szétosztani, az 
újjászervezést majdnem lehetetlenné teszi. Kossuth azonban 
a sereget egyátalában nem akarta visszavonni a határoktól, 
úgy vélekedvén, hogy védetlenűl egy talpalattnyit sem sza- 
bad feladni a haza földéből, s hogy a határőrzés czéljainkat 
is jobban elrejtendi az ellenség előtt. Sőt, az ő eszméje 
szerint Görgeynek a határokról szünetlenül apró támadá- 
sokkal kell vala háborgatni az ellenséget, feltéve, hogy az 
a tavaszig halasztja támadó működéseit. 

E tanácskozások folytában végre is abban állapodának 
meg, hogy a sereget Görgey a határszéleken elhelyezvén, 
annak újjászervezéséhez lásson; ha pedig az ellenség tá- 
madó működéseit még a tél beállta előtt megkezdené, szét- 
szakgatott hadait Győrnél pontosítsa össze s vagy ott, vagy 
a Vérteshegység valamely kedvező pontján, vagy legrosz- 
szabb esetben, Buda előtt kisértsen meg egy elhatározó 
ütközetet. 

Az ellenség, szerencsére, nem sietett megkezdeni tá- 
madó működéseit, neki is többféle hiányt kellvén pótolni 
hadaiban, mielőtt a bajos téli hadjáratra megindulna. Görgey 
ennél fogva hat hetet nyert seregének szervezésére. 

Míg tehát itt az események függőben maradtak, s mi- 
előtt elbeszélésünk azokra visszatérne, lássuk, mi történt, 

függetlenségi harczunk egyéb térein, különösen a Bánság- 
ban, Bácskában és Erdélyben, az év végéig. 


De még ezt is megelőzve, említenünk kell egynémit 
azokból, mik Kossuthnak a seregből visszatérte után a fő- 
városban történtek. 


Windischgrütz késedelmezése a támadó munkálatok 
megkezdésében, Kossuthot mindinkább azon reményben 
ringatá, hogy a herczeg egészen a tavaszig szándékozik el- 
halasztani az ország meghódoltatását. Ő tehát, hogy ezt 
akkora is meghiusítsa, Pestre visszatérte után, minden 
irányban nagy munkásságot fejtett ki. Figyelme, törekvése 
kiváltképen három főpontra lőn irányozva: az ideiglenes, 
de a kilátások szerint hosszabb ideig fennállható kormány 
czélszerűbb szervezésére; a hadviselés minden kellékeinek 
a lehető legnagyobb mennyiségben s gyors előteremtésére ; 
és a fellázadt népfajok megbékitésére vagy gyors legyőzé- 
sére. Ezek mellett némileg még a külhatalmakkal való 
viszonyokra is kiterjesztette figyelmét. 


A kormány, melyet Batthyányi Lajos véglemondása 
óta a honvédelmi bizottmány az alstátustitkárok segedelmé- 
vel igazgatott, eddigelé egészen rendezetlen volt. A. bizott- 
mány tagjai naponként több óráig összeültek s meghallgat- 
ták a státustitkárok előadásait; felolvastatták az érkezett 
hivatalos iratokat, s a szükséges intézkedések felett azonnal 
testületileg határoztak ; gyakran egyik s másik tag egymaga 
is elintézte a teendőket. Az igazgatás gyorsasága ezen 
modor mellett nem szenvedett ugyan hátramaradást; mert 
a felmerűlt ügyekben többnyire mindjárt ugyanazon vagy a 
következő napon kiadatott az intézkedés : de mivel a ha- 
tározatok majd az egyik, majd a másik bizottmányi tagtól 
származtak, annál inkább hiányzott a rend, egység, össze- 
vágás az intézkedésekben; hiányzott a belterjesség s a körül- 
mények által szükségelt szervezések s ujjáalakítások rend- 
szeressége; és, minthogy a bizottmányi tagok nem egyénileg 

1848. Okt. saját nevökben, hanem a bizottmány nevében intézkedtek, 
hiányzott a felelősség. 

Kossuth tehát úgy kivánta szervezni a kormányt, 
hogy mindezen hiányok pótoltassanak : egység, rend, fele- 
lősség legyen az igazgatás külön ágaiban. E végett ő, s 
hihetőleg azért is, mert az oly esetlegesen támadt honvé- 
delmi bizottmánynak néhány tagját nem szivesen látá részt 
venni a kormányban, a külön tárczák vezetésére felelős 
minisztereket kivánt kineveztetni a maga elnöklete alatt. 
Értekezett is e végett többekkel, kiket az egyik vagy má- 
sik tárcza elvállalására felszólított; de nagy nehézségekre 
találván, nehogy viszályt idézzen elő, szándokával felhagyott 
s csak arra szorítkozék, hogy a közigazgatásnak a körül- 
mények által kiváló fontosságot nyert némely ága, külön 
egy-egy bizottmányi tag vezetésére bizassék. S így lőn, 
hogy ő maga, az egésznek intézése mellett, a financzügy 
főbb tárgyait s a seregkiállítás gondját, a pénzügyi igaz- 
gatást Duschek státustitkár, az újonczok felszerelését Nyáry 
Pál, a hadügy egyéb ágait Mészáros, a rendőrséget Madarász 
László stb. vette át. 

A. hadsereget illetőleg, a schwechati ütközet óta fő- 
gondja volt Kossuthnak, hogy az mind a feldunai táborban, 
mint egyébütt nemzeti lábra állíttatván, azon különbség, 
mely eddig a régi sorkatonaság, a honvédek s önkéntes 
csapatok közt létezett, megszűnjék, s az alkotmányra. min- 
den zászlóalj feleskettetvén, bensőleg is egyaránt szervez- 
tessék, a nemzetietlen vagy épen ellenséges elemektől pedig 
megtisztíttassék. Ez utolsóra annál nagyobb volt a szükség, 
mivel az alvidéken eddigelé leginkább a rosz érzelmű tisz- 
tek árulása rontotta meg a működések sükerét. Például 
Witte őrnagy még oktoberben is olyféle tanácskozmányokat 
tartott néhány tiszttársával és olyatén aláírásokat gyűjtöge- 
tett, melyek egyenesen a honárulási bűnök sorába esnek. 
A szervezés mellett, mi a fegyelmet biztosítá, a sereg sza- 
porítása volt a főgond. Újonczokban nem volt hiány; mert 

a megyei s városi hatóságok általában véve elég buzgalom- 
mal jártak el kötelességökben, s a nép is kézséggel küldé 
fiait a haza védelmére. Volt több hatóság, mely az ország- 
gyülés által megajánlott kétszázezerből reá eső illetmény- 
nek, nem, miként eleinte kivántatott, negyed részét, hanem 
némelyek felét, mások az egész illetményt kiállították. Az 
újonczok kiállításánál sokkal nagyobb nehézségekkel járt a 
felszerelés. A. budai ruhabizottmánynak régi, jobbára sárga 
fekete szinű tiszteivel, kik titokban ezer meg ezer akadályt 
gördítének az egyenruhák s más felszerelési tárgyak gyor- 
sabb kiállítása elébe, sok ideig kelle küzdeni a honvédelmi 
bizottmánynak; és e dolog minden sürgetések és parancsok 
daczára is igen lassan haladt elő, míg végre Nyáry Pál, a 
felügyelést magára vállalván, a titkos ármányoknak határt 
nem szabott; a rosz érzelmű tisztviselőket újakkal váltotta 
fel; a ruhaneműek s egyéb szerek kiállítására nemcsak több 
műhelyeket, hanem a magániparosok közt is pályázást nyit- 
tatott. Egyébiránt a szükséges fehérnemüek nagy részét az 
ország külön vidékein keletkezett számos nőegyletek aján- 
dékképen állították ki. 

Még több s nagyobb nehézségekkel küzdött a kormány 
a fegyverek kiállitásában. A nemzet részére biztosított várak- 
ban s a pesti tüzérlaktanyában, az ugynevezett újépületben, 
ágyu, szerencsére, oly számmal találtatott, hogy újak önté- 
sére nem igen volt szükség, s csak felszerelni kellett a min- 
denfelől összehordott különféle nagyságu lőszereket. Öntet- 
tek mindazáltal újak is, mi végre számos község hazafiúi 
készséggel ajánlá fel templomi harangjait. Az apró lőfegyvert 
illetőleg, már említők, mily árulásokat követtek el azon ka- 
tonatisztek, kiket még Batthyáni Lajos küldött a külföldre 
fegyvert szerezni. Midőn pedig, ezek árulása napvilágra. jö- 
vén, a fegyverszerzéssel mások bizattak meg, akkor már az 
ellenségeskedés köztünk s az osztrák kormány közt oly 
fokra hágott volt, hogy az osztrák tartományokon keresztül, 
melyektől környezteténk, semmit sem lehetett többé beszál- 

lítani. Hír szerint azon fegyverek közt is, melyeket a bécsi 
nép okt. 6-kán a fegyvertárban lefoglalt, több ezer magyar 
pénzen vásárlott fegyver találtatott. 

A. budai fegyvertárt a kormány, daczára mindazon áru- 
lásoknak, melyek a katonatisztek által követtettek el, meg- 
foghatatlan bizodalommal, vagy inkább könnyelműséggel, 
egész okt. közepéig azon idegen, ellenséges érzelmű tisztek 
kezelése alatt hagyta, kik oda még a bécsi hadi kormány- 
szék által voltak kinevezve; s ezek itt is árulással viszonoz- 
ták kormányunk bizodalmát. Polacsek őrnagy s fegyvertári 
felügyelő még oktoberben is többféle áruláson kapatott rajta. 
Nevezetesen okt. 3-kán a budai hídfőnél három, fegyverrel 
erősen megrakott szekér foglaltatott le, melyek Budáról 
Kassa felé, a galicziai határszélekre voltak utasítva. Ugyan- 
azon napokban Polacsek a jászkun lovasok számára szüksé- 
ges öt száz darab kardot kiadni vonakodott, állítván, hogy 
kard a fegyvertárban nem létezik; holott utóbb, a fegyver- 
tár megvizsgáltatván, két ezernél több kard találtatott. A 
honvédelmi bizottmány e keserű tapasztalások után a derék 
Lahner őrnagyot nevezte ki nemcsak a fegyvertár, hanem 
egyátalában az egész fegyverkiállítás igazgatására. Csak ez- 
után, e derék, erélyes tiszt működése következtében, jutott 
még a kormány tudomására mindazon alávaló árulásoknak, 
melyeket a fegyvertár előbbi felügyelői elkövettek. Elébb 
minden sürgetésekre az volt a válasz, hogy nincs fegyver : 
Lahner azonban mindjárt igazgatása első napjaiban annyit 
talált különféle helyeken eldugva, hogy a legsürgetőbb szük- 
séget azonnal kielégítheté. Egyebek közt husz ezer puska- 
csövet is fedezett fel, melyeket aztán nagy szorgalommal 
szereltetett fel a gyorsan szaporodó zászlóaljak számára. 

A. szükséges fegyvermennyiségnek oly igen érezhető hi- 
ánya a pesti gépgyár és vasöntőde birtokosait már a mult 
hónapokban arra birta, hogy gyárukat fegyvergyárrá alakít- 
sák át. E gyárhoz eleinte nagy remények csatlakoztak. Hír 
szerint már oktoberben naponként száz darab fegyvert kellett 

volna annak elkészíteni. E remények azonban még novem- 
berben sem teljesedtek; sőt még a gépek sem voltak mind 
fölállítva. Több száz míves dolgozott ugyan már benne; de 
még mindig nem volt kielégitő az eredmény. E lassúság arra 
birta Kossuthot, hogy e különben nagyszerű gyárat a bír- 
tokos társaságtól az ország számára vásárolja meg ; mit aztán 
a nemzet hadiszertárai közé sorozván, Lahner ezredes fel- 
ügyelése alatt, az ügyes Rombauer, iparügyi osztályfőnök 
igazgatására bizott. Hogy e gyár munkásokkal kellőleg el- 
láttassék, nem csak azon honvédek, kik előbbi mesterségök- 
nél fogva a fegyvergyártáshoz értettek, a gyárba rendelte- 
.tének, hanem minden nagyobb városok puskamüvesei is 
összeirattak; hasonlókép a közálladalmi vasgyárak és bányák 
munkásai közől is az ügyesbek e gyárba küldettek; a mun- 
kások valamennyien biztosittatván arról, hogy illő díjok 
mellett mindazon jótéteményekben is részesíttetnek, melyek 
a státus szolgáira nézve szabályszerűleg fennállanak. A gyár 
ekként kevés idő alatt elegendő munkásokkal elláttatván, 
nagyobb eredménynyel kezdett működni. A várakozásnak 
mindazáltal egészen soha sem felelhetett meg azon oknál 
fogva, hogy a külföldön megrendelt gépek szállítása elkés- 
vén, azoknak egy részét behozni most már lehetetlenné vált. 

" E főgyáron kivül kisebb műhelyekben még több más 
helytt is gyártattak fegyverek ; egyebek közt maga a kincs- 
tár még Kassán és Beszterczebányán is alakíttatott fegyver- 
gyárakat. Ezeknek működése tette aztán a kormányt azon 
állapotba, hogy november közepéig már ötven, végéig ötven- 
hat tökéletesen felszerelt zászlóaljat s részint egészen felsze- 
relt, részint felszerelés alatt lévő tizenkét huszárezredet 
küldhetett a táborba. A honvédzászlóaljakkal s huszárezre- 
dekkel egy arányban szaporodott a tüzérek, utászok, hidá- 
szok s más hadi testületek száma is. A pesti egyetemnél, hol 
a tanulmányok folyama a háborús körülmények miatt meg- 
szűntetett; a hadi tan és tábori mind ember-, mind barom- 
orvosi tanfolyamok annál nagyobb szorgalommal látogattattak. 

Az ifjuság egy része, mely még fegyverben nem állott, job- 
bára ezen tanfolyamok s a tüzéri gyakorlatok felé tódult; 
melyeket bevégezvén, mind újahb pótlékokkal nevelte a 
nemzet védseregét s egészítette ki a hadviselésre szükséges 
különféle fegyvernemeket s hadi testületeket. A. tüzérek job- 
bára a míiveltebb osztályból, vagy már némi előismeretekkel 
biró tanuló ifjuságból származván, rövid egypár héti gyakor- 
lat után elküldethettek a táborokba; s lelkesedve a haza- 
szeretettől, ily rövid tanulás és gyakorlat után is oly ügye- 
sekké váltak, hogy az ellenség sokáig azon balhitben volt, 
miképen franczia tüzérek működnek ágyuink mellett. Csak 
az ugynevezett manoeverekben árulták még el a hosszabb 
gyakorlottság hiányát. 

Lassabban haladt előre a huszárság kiállítása. Lóban 
ugyan nem volt hiány az országban, mely e nemes állat te- 
nyésztésével oly terjedten foglalkodik; de mivel itt már nem 
csak az újonczot, hanem lovát is be kelle tanítani, a ki- 
állítás több időbe kerűlt. Ennek gyorsitása s még inkább 
azon páratlan harczias szellemnek, ügyességnek és bátorság- 
nak fentartása végett, mely a magyar huszárt a maga ne- 
mében egyetlenné teszi s minden nemzetek könnyü lovassága 
közt első helyre emeli, a kormány jobbára csak a régi szá- 
zadokat pótolta ki, az öreg huszárok mellé, s mintegy ve- 
zetésök alá, adván az újonczokat. Mert a tapasztalás hamar 
kimutatá, hogy az újonczok az öregek közt pár hét múlva 
s gyakran már az első tűzben is ezekhez mindenben hason- 
lókká, hozzájok méltókká lettek. Minthogy azonban a tizen- 
két huszárezred egy része Olaszországban táborozott, vagy 
más osztrák birodalmi tartományban mintegy fogva őriztetett, 
utóbb még is kénytelen lőn a kormány egész ezredeket is 
csupa újonczokból állítani. Méltó magasztalással kell egye- 
bek közt megemlíteni gróf Károlyi Istvánt, ki azon összegen, 
mely a terjedelmes jószágaiban eltörlött urbériség kárpótlása 
fejében őt illeté, hazafiúi áldozattal egy 1800 főre menő s 
egészen a háború bevégeztéig szolgálatban maradandó huszár 

ezredet ajánlkozott felállítani. A kormány, a nemzeti hálá- 
nak némi jeléül, e lovasságot a gróf nevére keresztelte, 
ezredesévé pedig őt magát nevezte ki. A nemes gróf, bete- 
geskedése daczára, hazafiúi lelkesedéssel fogadta e kinevez- 
tetést s intézte el lovassága kiállítását. 

E hadszaporitási buzgalom következtében, ténylegés 
hadi erőnk az év végével ekként állott : 

A régi magyar sorezredekből a kormány rendelkezé- 
sére állott huszonegy zászlóalj, melyekhez járultak még az 
ügyünkhöz csatlakozott Zanini és Ceccopieri olasz ezredek 
némely, szinte két zászlóaljra számítható osztályai; össze- 
sen mintegy 16.000 ember. 

Honvédzászlóaljainkból, de részben még hézagosan fel- 
szerelve, létezett hatvan, melyek mindenike ezer főből állott; 
tehát összesen 60,000 ember. Ezeket még mintegy két ezerrel 
szaporítá a Vysoczky és Bulharin által vézérlett lengyel, s 
a bécsi akadémiai legio és a tiroli vadászcsapat. A háború 
elején felállított négy önkéntes hadtest a honvédzászlóaljak 
szaporodtával folyton csökkenőben vala; az év végén még 
mintegy 10—12 ezer ember állott közőlök fegyverben. 

Régi huszárezredeink, melyekből, mint fentebb láttuk, 
jobbára beszökés következtében és hézagosan tiz létezett az 
országban, újabb nyolcz ezreddel szaporíttattak; mikből 
azonban az év végével még kevés volt felszerelve. Lovas- 
ságunk száma már mégis mintegy tiz ezerre emelkedett. 

Fiatal tüzérségünk létszáma végre. ez időben mintegy 
öt-hat ezerre ment kétszáz ötven ágyuval. 

A nemzet régi kivánata volt egy hadi akadémia felállí- 
tása, hol fiai katonatisztekké miveltetnének ki. Az eszme, 
mint tudjuk, még a franczia háborúk korszakában pendítte- 
tett meg; és számos hazafiak tetemes áldozatokkal járultak 
annak létrehozásához. A béke helyreállta után azonban a 
bécsi kormány számtalan akadályokat vetett a intézet felállí- 
tása elébe, míg végre az 1825-ki és 1830-ki országgyűlé- 
sek leküzdvén, az épités valahára megkezdetett. Az intézet 

Ludoviceum nevet nyert Mária Ludovica királynő nevéről, 
ki midőn 1808-ban megkoronáztatott, a nemzettől neki 
szokás szerint felajánlott koronázási ajándékot nagy rész- 
ben ezen intézet számára engedte át. A. fényes épület Pest 
keleti szélén már 1836-ban készen állott; a nemzet hajlandó 
volt azt gazdagon megalapítani; de mivel azt kivánta, hogy 
fiai ott a hadi tudományokban nemzeti nyelven taníttassa- 
nak, a bécsi kormány semmi módon nem engedte meg az 
intézet felállítását; s a palotaszerü épület mind eddig nép- 
telenül állott. 

Most annál nagyobb szüksége volt a nemzetnek ilyféle 
intézetre, mennél inkább éreztetett hiánya a tudományosan 
kiképzett katonatiszteknek. Mészáros hadügyminiszternek 
mindjárt tárczája átvételekor, egyik első gondja lett az intézet 
felállítása, és azonnal nagy tárgyszeretettel s ismerettel fogott 
is hozzá. Azonban, a sereg szervezésének tömérdek munká- 
jával elhalmozva s a több ízbeni hosszas táborban léte által 
meggátolva . csak nov. végén fogá fel ismét az intézet ügyét ; 
midőn végre minden arra vonatkozó terveit befejezvén, a 
tanfolyam megkezdését a következő év elejére tüzte ki. 

Míg az országban ekként folytak a hadi készületek, a 
honvédelmi bizottmány s annak élén Kossuth a külországok 
kormányainál is megkisértett némely lépést, hogy azokkal 
barátságos viszonyt kössön; de, fájdalom, mindenütt sikeret- 
lenül. A franczia respublica eleinte óhajtani látszék ugyan 
kormányunkkal az összeköttetést, s maga adá ennek értésére 
óhajtását, Párisbanegy magyar követet láthatni, részéről szinte 
hajlandónak nyilatkozván, képviselőjét Budapestre küldeni. 
Hir szerint ily képviselő már ki is volt volna jelölve Duprat 
Pascal személyében. Ennélfogva tehát még Batthyáni Lajos 
gróf Teleki Lászlót küldé a magyar kormány meghatalmazott 
képviselőjévé Párisba. Azonban, mire Teleki odaérkezett, 
bár alkalmasb egyéniséget ezen állomásra kormányunk nem 
találhatott volna, ott is megváltoztak a körülmények. Azért-e, 
mivel Teleki megbizatása nem a király aláirásával adatott ki ; 

vagy azért, mivel a miniszterium lemondott, az ideiglenes kor- 
mány pedig a dynasztiával időközben nyilt háborúba bonyo- 
lódott, minek következtében Cavaignac tábornok s kormány- 
elnök, ki ez időben a római respublica iránt sem mutatott 
rokonszenvet, Ausztriával ellenséges vissonyba bonyolódni 
nem akart? —- annyi bizonyos, hogy Teleki a franczia kor- 
mánytól Magyarország képviselőjének el nem ismertetett. A 
gróf erre kijelenté, hogy Párisból, hol e szerint dolga többé 
nincs, távozni szándékozik. A franczia kormány azonban a 
nélkül, hogy őt hivatalosan elfogadná, magán uton egyre tar- 
tóztatá biztatásaival; de melyeknek végre sem lett semmi 
kivánatos eredménye. Teleki e várakozó helyzetében sem 
mulasztott el semmit, hogy a franczia kormányt ügyünk pár- 
tolására birja. Oktober folytában egy hosszú, alapos jegyzék- 
ben fejté ki a franczia miniszter előtt a magyar kérdést; az 
év vége felé pedig egy manifestumot adott ki a magyar nem- 
zet nevében Európa mivelt népeihez: mind hasztalan; a 
franczia respublica kormánya nem lett ügyünknek barátjává. 

Így fogadtatván követünk a francziarespublica kormánya 
által, melynek, ha eredetéhez hű marad, aszabadságra törekvő 
népek ügyét támogatni, s a democratiát külföldön is erősíteni 
volt volna, saját érdekében is, természetes hivatása, nem nagy 
remény biztathatta kormányunkat, hogy a királyok kabinet- 
jeinél szerencsésebb lesz diplomatiai lépéseivel. Kossuth mind- 
azáltal mégis tett kisérletet, hogy Angliával némi összekötte- 
tésbe léphessen. E végre Szalay Lászlót bízta meg, ki, mióta 
a német középponti hatalomnál semmi reménye sem maradt 
fel az iránt, hogy Magyarországgal szövetséget kössön, Páris- 
ban tartózkodék. November 12-kén kelt levelében bizá meg 
őt Kossuth, menjen át Londonba, figyelmeztesse az angol kor- 
mányt Magyarország terményi gazdagságára, mely a terjedel- 
mes angol iparnak nagy hasznára válhatnék, ha a két ország 
közt kereskedelmi viszonyok támadnának. Meghagyja neki, 
értesítse az angol kormányt Magyarországnak mind átalános, 
mind különösen jelenlegi helyzetéről. Fejtse meg, miképen 

ha Magyarország Ausztria iránti régi viszonyaiba visszaesnék, 
az angol kereskedelem abból, mint eddigelé, úgy a jövőre is 
kizárva leendene. Adja elő az országban lefolyt újabb esemé- 
nyeket : miképen mi készünk voltunk Ausztria iránt, mennyire 
csak az országnak törvények által biztosított függetlensége 
engedte, minden lehetséges engedményt megadni, s hogy a 


 legvégsőre hajtva is még mindig törvényes téren áll az ország 


képviselete és kormánya ; más részről pedig tárja fel az osztrák 
udvar ármányait, melyekkel loyalitásunkat viszonozta. És ha 
Angolország igaz ügyünket pártolni saját érdekeinél fogva is 
hajlandó volna, kezdjen vele, a magyar kormány nevében, 
előleges értekezést s alkudozást, melyet azonban csak egy a 
londoni kabinettől Pestre küldendő követ által lehetne vég- 
kép befejezni; és azért sürgesse a követküldést. 

Szalay deczember 11-kén irta első levelét Palmerston- 
hoz : de süker nélkül. Az angol kabinet, mint tudva van, a 
státusok egyensúlya tekintetéből az európai politikában, hit- 
ágazatai közé számitá egy erős A usztria létezésének szükségét. 
De ha ezt nem vennők is számba, tévútra vezették már azt 
Ponsonby lord angol követnek, ki tudósításait részben a bécsi 
kormány sugallataiból, részint az e kormány által fizetett re- 
actionarius bécsi lapokból merítette, az angol kabinethez irt 
levelei. E leveleknél, melyek utóbb a képviselők házával is 
közöltetvén, az ugynevezett kék könyvben olvashatók, kép- 
zelni sem lehet együgyűbb s egyoldalúbb tudósításokat egy 
oly nagy nemzet kormányához. Valamint helyesek valának 
azon értesítések, melyeket Blackwell, az angol kormány ügy- 
nöke irt vala a pozsonyi országgyűlés folyamáról Ponsonby- 
hoz : oly selejtesek és részrehajlók Ponsonbynak kormányá- 
hoz küldött későbbi tudosításai. Világosan meglátszik rajtok, 
hogy az udvari reactio már az angol követet is körülhálózta. 
Ezt tudván, ném csódálkozhatunk az angol kormánynak Sza- 
lay levelére adott válaszán. Eddisbury alstátustitkár röviden 
kijelenté neki Palmerston külügyminiszter nevében, miként 
ez őt nem fogadhatja. , A britt kormány, úgymond, csak úgy 

ismeri Magyarországot, mint az osztrák birodalom egy alkotó 
részét; és azért, ha a küldöttnek valamely közlése volna az 
angol kormányhoz, a Nagy-Britannia és Magyarország közt 
kötendő kereskedelmi szerződésre nézve, az csak báró Kol- 
ler, az osztrák császárnak képviselője által történhetnék meg." 
Hijában válaszolt erre felvilágosítólag Szalay, decz. 15-kén 
Palmerstonboz irt levelében; hijában fejté meg neki, mikép 
ő Koller által, ki egy, Magyarországgal nyilt háborúban lévő 
osztrák miniszteriumtól vette megbizását, az angol kormány- 
nyal nem léphet összeköttetésbe; hijában idézte neki az 
1790-ki 10-dik törvényczikket, melyben Magyarország füg- 
getlen kormánya s önálló státusléte világos szavakban bizto- 
síttatik : az angol kabinet választ sem adott többé levelére. 
S így azon kormány is, mely a mult századokban lefolyt for- 
radalmak alkalmával nem egyszer maga kezeskedett a ma- 
gyar alkotmány biztosításáért, most a megkezdett harcz 
kimenetelétől függesztette fel Magyarország állami független- 
ségének elismerését. 

Szalay, az angol kormánytól ekként elutasíttatván; az 
épen Londonban időző Guizot, volt franczia miniszter által, 
kivel régibb ismeretségben állott vala, szándékozott megkí- 
sérteni, tehetne-e még valamit a foreign office-nál. Őt is felke- 
reste tehát. De ,újra tapasztaltam, — irá deczember 21-kén 
Telekinek Párisba — hogy keservesen lakolunk hanyagsá- 
gunkért, mely forradalmunk első hónapjaiban az európai saj- 


tót alig-alig juttatta eszünkbe. Szerencsém volt újra hallani . 


mindazon alaptalan vádakat, melyek itt épen oly stereotypek, 
mint Franczia- s Németországban és Belgiumban. Említette, 
hogy a race-ok aristokratiája ma már nem igen járja; hogy 
a tótokat miért nyomjuk el? stb. Fejtegettem előtte, hogy 
mindezen vádak nyomorú koholmányok; hogy azon gya- 
lázatos eljárásnak, . melyhez a reactio irányunkban folya- 
modott, a historiában nincs párja stb. Előadásom figyelmet 
gerjesztett benne." 5 végre is csak egy tanács lett a lá- 
togatás eredménye, mely így hangzott a doctrinairek nagy 

mesterének ajkairól: ,egyezkedjenek ki Ausztriával; Orosz- 
ország interventiója nekem napról napra valószinűbbnek 
látszik." 

Még evvel sem elégedvén meg Szalay, Londonban idő- 
zése alatt irt Frankfurtba Radovitz porosz tábornoknak ajánló 
levélért Bunsenhez, a londoni porosz követhez, ki Palmerston- 
nak nagy barátja, Ausztriának ellene volt, s mint ilyenről 
felteheté, hogy örömest teend olyast, mi Ausztria bajait 
neveli. Irt Leiningen herczeghez, a német középponti hata- 
lom elnökminiszteréhez, kinek Frankfurtban jó indulatát 
tapasztalta vala, s kiről azt hitte, hogy mint Victoria király- 
né féltestvére, mondhatna mellette némi nyomatékos szót. 
Mind hasztalan. Az év végén sükeretlen hagyá el Londont. 
Meggyőződvén mindazáltal, hogy a magyar ügyet ott a köz- 
véleményre, sajtóra való hatás által mégis szolgálhatja, 
egy emlékiratot készített. 

Szerencsésebb volt Teleki László a piemonti kormány- 
nál, melynek Párisban lévő követével, Ricci Alberttel, lépett 
összeköttetésbe. Megkeresvén ezt a végett, hogy eszközölné 
ki kormányánál, miszerint a lombard-veleneczei tartományok- 
ból Piemontba átszökő magyar katonaság kedvezéssel fogad- 
tassék : Riccitől már november 22-kén oly választ nyert, hogy 
a szárd kormány kész a magyar hadaknak Lombardiából 
hazamenetelét Piemonton keresztűl elősegíteni, csak a módot 
tudja, miként lehetne ebben segedelmére a magyar kormány- 
nak. Küldene tehát Teleki e végett egy ügynököt Turinba, 
ki kormányával a hadszállítás módjairól értekeznék. Teleki 
örömmel ragadá meg az alkalmat s báró Splényi Lajos kapi- 
tányt utasítá Turinba. 

Splényit eleinte a legszebb remények kecsegtették nem- 
csak küldetésének kitüzött tárgya, hanem az általános viszony 
tekintetében is a magyar és piemonti kormány között. De- 
czember 10-kén vezette be őt La Marmora hadügyminiszter 
Perron elnökminiszternél, ki neki mindjárt ezen első látogatá- 
sakor kijelenté, hogy a szárd kormány örömmel lépend a leg- 

szorosabb szövetségi viszonyba Magyarországgal Felszólítá 
őt, tudassa ezt azonnal kormányával, s tudassa egyszersmind 
azt is, hogy Piemont a jövő februárban kétség kivül megkez- 
dendi a háborút Ausztriával; mihelyt 120 ezer fegyverese 
lesz talpon, az ágyúk azonnal újra meg fognak dördűlni. 

Néhány nap múlva megváltozott ugyan a piemonti kor- 
mány személyzete, és Gioberti, a bölcsész-pap s az olasz egy- 
ség egyik főapostola, lépett a miniszterium élére: de ő még 
tevékenyebb volt az olasz-magyar szövetség megkötésében 
mint előde. Splényi egy iratára már deczember 21-kén ki- 
jelenté, hogy az olasz kormány buzgón keresi e szövetséget ; 
e végett Monti grófot követül küldé Pestre, s mihelyt a ma- 
gyar kormány őt hivatalosan elfogadandja, a szárd kormány 
is elismerendi Magyarország függetlenségét; s nemcsak min- 
dent kész megtenni a szövetség szilárdítására, hanem, ha 
majd Magyarország kormányformájáról leend szó, mindenben 
segélyére leend, hogy az a függetlenség alapján szerveztet- 
hessék. Kijelenté továbbá, hogy Monti, utasítása szerint, a 
Magyarországban létező olasz katonaságot felszólítandja, csat- 
lakozzék szívvel lélekkel a magyar kormányhoz, eleve is biz- 
tosítván a tiszteket, hogy azon rangban, melyet a magyar 
kormánytól nyerendenek, az olasz királytól is meg fognak 
erősíttetni. Végűl igéretet tőn neki, hogy azon magyar kato- 
nák, kik az osztrák zászlókat odahagyva, Piemontba jőnek, 
mindenkép jó fogadtatásban fognak részesűlni. 

E végső pont iránt két nap múlva tüzetesen is értekezett 
öplényi Gioberti elnökminiszterrel, Sonnaz tábornok s had- 
Üügyminiszterrel és Negri státustitkárral. Az értekezleteknek 
az lőn eredménye, hogy a turini kormány helyet tüzött ki, hol 
az átjövendő magyar katonák fogadtassanak, élelemmel s 
fegyverrel láttassanak el. Mivel az eddig átjöttek közt tiszt 
nem létezett, a" Nostitz-féle osztrák ezredben szolgált s ma- 
gyarul beszélő olasz tiszteket küldött vezényletökre. A ható- 
ságokhoz pedig körlevelet intézett, meghagyván azoknak, 

hogy az eddig átjött, de szétszóródott magyar katonák vala- 
mennyien a kitüzött tanyára szállíttassanak. , Az olasz kor- 
mány — irja a Telekihez intézett tudósításában Splényi — 
úgy tekinti Magyarországot, mint üdve horgonyát." Buzgal- 
mát a magyar ügy felsegítésében nem csak azáltal tanusítá, 
hogy Montit követül küldötte Pestre; hanem egy más tekin- 
télyes ügynököt, Valerio képviselőt, a déli szláv tartomá- 
nyokba is kiküldeni szándékozott, hogy a kedélyeket ott a 
magyarok felé hajlítani ügyekezzék. E küldetés azonban a 
bekövetkezett események miatt nem mehetett végbe. 

Bár azonban ekként mindenben megelőző szívességgel 
fogadtatott a turini kormánytól, küldetése főczélját, a Lom- 
bardiában lévő magyar katonaság nagyobb mérvben eszköz- 
lendő megszöktetését, még sem érhette el Splényi. Nem mu- 
laszta ugyan el hazafias felszólításokat szóratni szét a magyar 
ezredekben; de reményei, melyeket egypár Turinban talált 
huszár ébresztett benne a tömegesebb átszökés iránt, nem tel- 
jesűltek. Január 2-kán hírét vette, hogy 340 vitéz kelt át a 
Ticinon; utóbb azonban e hír is valótlannak bizonyult. , A 
Lombardiába küldötteim elseje — így ir Splényi egyebek 
közt január 8-ról -- szerencsésen visszaérkezett; nagy örö- 
met okozott viszontlátnom e derék fiút, neve Balog Dávid. 
Megjárta Milánot, Comot, Monzát stb., összefutott négy ezre- 
det, számos tisztek s altisztek aláírását hozta meg, kik mind- 
nyájan azt izenik, hogy e pillanatban lehetetlen az átszökés, 
miután a magyar ezredek a határszélektől belebb szállásoltat- 
tak el; de mihelyt a háború kitör, a haza számíthat reájok. 
Radeczky ezer aranyat hirdetett jutalmul mindazoknak, kik 
elfogják vagy feladják azon ügynököket, kik a magyar kato- 
nák közt kiáltványokat osztanak szét; s elég egyet csak ol- 
vasni, vagy birni, hogy főbe lövessenek. Egy napiparancsot 
bocsátott ki, melyben mondja, hogy csak egy kis töredék há- 
borog Magyarországban; a nemzet meghódolt a császárnak 
s 40,000 újonczot ajánlott a császári olasz sereg segélyére. A 
kémkedés, vádaskodás nagy fejlődést nyert, és szegény vité- 

zeink"a legcsekélyebb gyanu miatt is könyörűlet nélkül lövet- 
nek agyon. Ez lett sorsa egyebek közt Berzsenyi altisztnek 
a Ferencz-Károly ezredben, mivel egy kiáltvány találtatott 
nála. Bámulni kell Balog bátorságát s mindazok hazafias, ön- 
zetlen érzelmeit, a kikkel leveleimet, kiáltványaimat közlé, s 
kik közt egy sem találtatott, ki az ezer aranyat á becsületnél 
s kötelességnél többre becsűlte volna. A haza iránt legbuz- 
góbbak egyike Ujhelyi, egyik ezred papja." 

Ezen s ilyféle rendszabályok által sikerűlt a tömeges 
átszökést még azután is meggátolni, midőn a háború kitört 
Ausztria és Piemont között. Egyesek mindazáltal daczoltak 
minden veszélylyel; s mintegy százra ment utóbb az átjöt- 
tek száma. De a szerencsétlen novarai ütközet után ezek is 
elhagyni kényteleníttettek Olaszországot. Ötvenhatan franczia 
földre jutván, mivel az idegenek legiojában szolgálni s Algírba 
menni nem akartak, a rendőrség által Boulogneba kisértet- 
tek, onnan Angliába, vagy Amerikába szállíttatandók. Más 
húsz közlegény Türr hadnagygyal ment Lyonba, s mivel 
ott nem tűretett, Badenben állt szolgálatba. Mások egyen- 
ként szóródtak szét Olaszországban. 

Kisérletet tőn Kossuth még a porosz udvarnál is, hova 
Wimmer, evang. papot küldé némi megbizásokkal. A sze- 
rencse azonban ott neki sem szolgálván, Wimmer a Hanza 
városokban ügyekezett részünkre fordítani a közvéleményt. 
Majd a kormány megbiztából Londonba utazott fegyvert vá- 
sárolni. Szeptember 1-jén 2000 darabot indított vala útnak ; 
de azok az osztrák határszéleken lefoglaltattak. Hasonló sors 
érte azon fegyvereket, melyeket Sztankó kapitány Lüttich- 
ből, Belgiumban, szállított kormányunk számára. Egy szál- 
lítmány Boroszlóban koboztatott el. Szalay tudósít, hogy 
a Cotton-Fry and Trumann háznak, melytől ama 2000 
darabot Wimmer vásárolta volt, egy tagja, az év vége felé 
személyesen járt Pesten, de azon meggyőződéssel tért meg, 
hogy a további szállításra nem tudott módot találni. 

E nehézségek a kész fegyverek szállításában arra birták 
Telekit, hogy puska- s más lőszer-műveseket küldjön az or- 
szágba. Irinyi a melléje küldött segéd által, fogadott is tehát 
mind Párisban, mind Lüttichben több gyutacs- és puskamű- 
vest az ország szolgálatába; kik azonban az osztrák határ- 
széleken szinte nem juthatván át, mindnyájan visszatértek. 


MÁSODIK FEJEZET. 


A. bács-bánsági háború seregeinknek onnan 
kivonultáig. 


Mióta Windischgrütz herczeg s tábornagy, császári kép- 
viselővé neveztetvén, azon küldetést nyerte feladatául, hogy 
Magyarországot az oktober 3-kai és 16-kai manifestumok ér- 
telmében, fegyverhatalommal kényszerítse engedelmességre : 
Kossuthnak, mint említők, az volt terve, hogy Bács és a bán- 
ság, némely főbb pontok megvédése mellett, ideiglen magokra 
hagyassanak, s az ott működő számos, épen legedzettebb ha- 
daink, Windischgrátz betörésének meggátlása végett, szinte a 
Feldunához szállíttassanak. Ő ugyanis úgy volt meggyőződve, 
hogy a szerbek, kik a védő háborúban oly erőt és szivós- 


ságot tudnak kifejteni, a támadó háborút nem képesek na- I 


gyobb sükerrel folytatni; s néhány főbb ponton felállítandó 
hadosztályaink elégségesek lesznek a lázadásnak Bácskán s a 
bánságon túl terjeszkedését meggátolni. Alkalmilag kezdendő 
békealkudozásokkal is vélt nyerhetni annyi időt, hogy a ki- 
vonandó sereget szükség esetében az alakulásban lévő hon- 
védzászlóaljakkal pótolhassa. De ezen terve, mint már tudjuk, 
a bács-bánsági hadvezérek, Kiss Ernő és Bakonyi tábornokok 
vonakodása miatt, nem mehetett foganatba. Midőn aztán Win- 
discehgrátz késedelmezése hadjáratának megkezdésében azon 
reményt ébreszté benne, hogy a herczeg a tavasz előtt meg 

hadakkal. 

sem kísérlendi küldetésének végrehajtását: a bánságra s 
Bácskára nézve oda fordítá leginkább gondjait, hogy a tél 
folytában ott kifejtendő nagyobb erély s a nyerendő győzede- 
lem után békealkudozások kezdessenek, melyek lehetővé te- 
gyék seregeinket onnan a tavasz kezdetével kivonni s az 
osztrák hadak ellen vezetni. 

Kossuth e nézeteit a háború módjának intézésében lehe- 
tetlen nem helyeselni; mert az erélyes működésre a bánság- 
ban s Bácskában soha sem volt nagyobb szükség, mint jelen- 
leg, midőn egyrészről a temesvári és aradvári őrségek már 
nemcsak a szerb lázadást gyámolították, hanem, a Bécsből 
jött rendeletek szerint, magok is élénken megtámadták az or- 
szágot; másrészről ugyanakkor a szerbek is oly utasítást vet- 
tek, Mayerhoffer belgrádi consul utján, hogy minden erejökkel 
támadólag kezdjenek működni a magyar hadak ellen. 

Mayerhoffer, miként a Jellasicshoz még szept. 20-kán 
intézett levele tanusítja, ez időben főleg abban működék, 
hogy a szerbeknél, kik eddigelé egyedűl nemzetiségi érdekeik 
mellett harczolának, a fajháborút megszüntesse, s belőlök 
ezentúl a császári érdekek mellett küzdendő császári segéd- 
hadakat alkosson. E czélt az által vélé legkönnyebben elér- 
hetni, ha egyrészről Sztratimirovicsot, ki mindenek felett nem- 
zetisége érdekeit tartván szemei előtt, ha ezek a magyar 
kormány által kielégíttetnének, a békekötéstől sem volt ide- 
gen, — a fővezérlettől elmozdíttathatja; másrészről a szer- 
viánusok segélyhadait az országból eltávolíthatja. 

A patriarchát s a főodbor néhány befolyásosabb tagjait 
megnyervén, valóban sikerűlt is neki Sztratimirovics kezéből 
kivétetni a fővezéri botot. De Knicsanin, a szerviánusok ve- 
zére, s maga a Garasanin által vezérlett szerbországi kormány 
egyátalában nem volt hajlandó visszavonni a szerviánus csa- 


. patokat, míg fajrokonaik, kikért fegyvert fogtak, nemzetiségi 


czéljaikat el nem érik. Mayerhoffer tehát, őket tűrni kényte- 
len, oda fordítá törekvését, hogy legalább hadviselésök iránya 
intéztessék oly módon, miképen azt a császári érdekek kiván- 

ják. E végett a patriarcha s a megnyert odbori tagok közben- 
járása által túlnyomó befolyást szerzett magának a hadi intéz- 
kedésekre. S épen az ő tanácsainak lőn eredménye, hogy a 
főodbor, mindjárt §Sz.-Tamás második sükertelen ostroma 
után elhatározta, hogy az összes szerb haderő támadólag 
kezdjen működni a magyarok ellen. Mi alatt Jellasics Buda 
felé közeledett, a szerbeknek, terv szerint, Szeged felé kell 
vala előnyomúlniok s a bán működéseit támogatniok. 

A. hadjárat azonban különféle akadályok miatt csak 
oktober 13-kán mehetett végbe. Tervök az volt, hogy a 
Tisza két partján fekvő Ó- és Török-Becsét, ugy Kikindát 
is elfoglalván, s a lázadást a kikindai kerületre is kiter- 
jesztvén, a bácsi és bánsági hadaink közt eddig fennállott 
összeköttetést megszakaszszák; s aztán a temesvári őrséggel 
kezet fogva, a magára maradt bánsági seregünket minden 
oldalról körülvegyék és elnyomják. 

E terv kivitelére, oktober 13-án, három szerb had, min- 
denik mintegy három-négy ezer főből álló, indult meg kitü- 
zött czélja felé : az egyik, mely a földvári, turiai és sz.-tamási 


táborból gyűlt össze, Ó-Becsét; — a másik, mely a csurogi 
táborból a Tiszán átkelvén, Török-Becsét; — a harmadik 


végre, mely a német bánsági őrvidékről Botoson, a Temes 


folyó mellett összegyűlve, szekereken nyomúlt előre, Nagy- 
Kikindát támadta meg. A terv ügyesen készült : ha a szer- 
bek e helyeken győzedelmeskednek, a Becskerek és Versecz 
vidékén lévő hadaink, minden összeköttetéstől elvágatva, s 
mindenfelől körülvétetve, aligha el nem nyomattak volna 
a szerbek és a temesvári őrhadak túlnyomó erejétől. Sze- 
rencsére, mind a három helyen derék férfiak kezében volt 
a vezérlet. 

A. harcz Török-Becsén kezdődött, hol Csuha ezredes ve- 
zénylete alatt Rohonczy Lipót, helybeli földesur, különben 
nyugalmazott csász. kir. kapitány, most nemzetőri őrnagy, a 
Turszky-féle ezred félszázadával, hatszáz csongrádmegyei 
nemzetőrrel szállásolt; mely haderőhöz még két-háromszáz 

helybeli magyar nemzetőr csatlakozott. De ezekhez még ide- 
jén érkezett meg Ó-Becséről Damjanics vezérlete alatt egy 
csapat honvéd és néhány huszár két ágyuval, kiket az ott ve- 
zénylő Fack ezredes, mihelyt a szerbek támadásáról értesült, 
a Tiszán át Franyovára szállított, mely helység majdnem érint- 
kezési közelségben áll Török-Becséhez. A. vezényletet a ma- 
gyar had felett, Csuha alezredes vette át. A szerbek, mintegy 
háromezren, nyolcz ágyuval oly hevesen rohanták meg a vá- 
rost, hogy a mieink a város széleiről az annak belsejében ké- 
szült sánczok és torlaszok mögé kényteleníttettek vonúlni. A 
benyomúlt ellenség e sánczok ellen több ízben, de mindig si- 
keretlenűl, intézett támadást; utóbb pedig az eredménytelen 
harczot megúnván, rabláshoz s gyujtogatáshoz fogott. Rövid 
idő alatt a városnak általok megszállott részét lángtenger bo- 
rítá, mi azonban vesztökre vált. A helybeli nemzetőrség, va- 
gyonát ekként megemésztetni látván, a boszu dühével rohant 
ki a torlaszok mögül, s a vásárhelyi nemzetőrségtől támogatva, 
oly erővel támadá meg a jobbára rablásnak eredt szerbeket, 
hogy ezek, számos társaik eleste után, a városból kivonúlni 
kényszeríttettek. Ezen pillanatban érkezett meg Damjanics 
vezérlete alatt az Ó-Becséről küldött segély, mely aztán a 
visszavonuló szerbeket, makacs ellentállás után, rendetlen fu- 
tamlásra kényszerítette. Az ellenség a harczban és futásban 
mintegy kétszáz halottat vesztett. A. mieink, fedett helyzetök- 
ben igen csekély veszteséget szenvedtek : a holtak és sebe- 
sültek száma alig ment húszra. Ezen utóbbiak közt volt Kür- 
scher, a csongrádmegyei nemzetőrök derék őrnagya is, ki a 
harczban szép példáját adta rendíthetlen bátorságának. A 
legénység soraiban a diadal érdeme kivált a helybeli s a vá- 
sárhelyi nemzetőröket s a Turszkyak félszázadát illeti. Ez 
utolsók közül tizenöten nyertek arany érmet. A nemzetőrök 
mindazáltal a csatában kiérdemlett dicsőséget nem kevéssé 
homályosították el az által, hogy az ellenség megfutamítása 
után a helybeli szerbekre rohantak, és közűlök számos ártat- 
lant — mert a lázadásra hajlók már rég átszöktek a csurogi 

táborba, — agyonlőttek vagy kifosztottak. A. szerbek gyuj- 
togatása következtében néhány ház is a lángok martalé- 
kává lett. 

Nem kevésbbé véres volt a harcz Ó-Becsénél, hol Fack 
ezredesnek, miután a török-becseieknek az említett segélyt 
átküldötte, még hét század gyalog honvéd, két század Ferdi- 
nánd-huszár s majdnem kétezer nemzetőrség és felkelt nép 
állott rendelkezésére. A szerbek itt is nagy erélyt fejtettek ki 
a támadásban ; de egy makacs harcz után itt is hanyathomlok 
visszafutni kényszeríttettek földvári sánczaikba. A. szerbek 
huszárainktól egészen a Ferencz-csatornáig űzetvén, e harcz- 
téren is nagy veszteséget szenvedtek. E csatáról számos egyes 
hősi tettek híre keringett az alföldön. Kráy és Pukli huszár- 
századosok bátorságát, kik a rohamban századuk élén vágtak 
be az ellenség csoportjaiba, hasonlókép Orbán huszárkáplár 
vitézségét, ki az ellenség tömegébe keveredett, Fack ezredes 
életét mentette meg, az egész tábor magasztalással emlegeté. 

A Kikindát megtámadott szerb had sem aratott nagyobb 
dicsőséget. A támadás itt az ó- és török-becseinél egy nappal 
később történt. Nagy Sándor alezredes itt csak egy gyönge 
nemzetőri csapattal szállásolván, s a szekereken érkezett el- 
lenségtől meglepetvén, kivonúlni kényteleníttetett ugyan a 
túlnyomó erő előtt; de midőn értesült, hogy a betört ráczok 
az egész kerület szerb népségét fegyverre szólítják, gyönge 
erejével is annyira nyugtalanítá az ellenséget, hogy ez nem 
bátorkodott, mint szándéka volt, a ráczság fellázítása végett 
a szomszéd községekre szétterjedni. Pár nap múlva pedig, 
a becsei vereségeknek s a Becskerekről kiküldött rendes had 
közeledésének hírét vévén, szekereiken, oly gyorsan, mint jöt- 
tek volt, tértek vissza a Temes melletti táborukba. A kikindai 
szerb lakosság, azon bűnéért, hogy a. betört végvidékiekkel 
nemcsak czimborált s magyar és német laktársait fosztogatta, 
hanem még lövöldözött is a magyar seregre, városnegyedé- 
nek elhamvasztásával lakolt. 

És ez lőn eredménye a Mayerhoffer által előkészített 
szerb támadásoknak. A Tisza két partján szenvedett érzé- 
keny vereségek rémülést terjesztettek a felkelt szerbek sorai- 
ban; de egyszersmind a mi részünkről is egy sajnálatos kicsa- 
pongásnak szolgáltak indító okául. A szerbek e sűrü támadá- 
sainak híre a Becsétől és Kikindától nem messze fekvő Sze- 
ged polgáraiban is lázas izgatottságot szűlt; mert bár a város 
közelében nem létezett is szerb tábor : közel szomszédságában 
több népes szerb község feküdt a Tiszán túl, De csakhamar 
megérkezett az ó- és török-becsei győzedelmek híre is a vá- 
rosba, s az elébbi aggodalmokat s izgatottságot féktelen lel- 
kesedéssé változtatta a városi nép alsóbb osztályaiban. Az 
egymást rögtön felváltó indulatok mintegy elbódíták, s oly 
borzasztó kicsapongásokra ragadták a népet, melyek, mint 
függetlenségi harczunk sajnálatos foltjai, szomorú tanúságát 
adják, mily könnyen vak dühhé fajúl a legszentebb ügy mel- 
lett fellobogó lelkesedés is, ha eszélyes vezetés által nem 
mérsékeltetik. 

Oktober 15-kén,  Vukovics kormánybiztos felszólítása 
következtében, hat század nemzetőr indúlt Szegedről Kikin- 
dára. Midőn a nemzetőrség utócsapata Szőregen, a várostól 
egy negyed mértföldnyire fekvő, jobbára szerbektől lakott 
községen haladt keresztül, soraiban azon hír fatamlék, hogy 
a helység szerb lakosai fegyvert rejtegetnek, s a nemzetőrség 
elvonúlta után magyar laktársaikat megtámadni szándékoz- 
nak. Mennyi való volt e hírben, nem tudjuk; annyi bizonyos, 
hogy midőn az e hírre felingerült nemzetőrök a ráczok házait 
megmotozták, fegyvert csakugyan több házban találtak. A 
házmotozás alatt a nemzetőrök s helybeli szerbek közt vere- 
kedés tört ki, minek folytában amazok ezek közől többeket 
megöltek. R közben két ittas nemzetőr visszafut Szegedre s 
a város népét azon álhírrel riasztja fel, hogy szerviánusok jő- 
nek a város ellen, kik Szőregen már össze is csaptak a nem- 
zetőrökkel. A nép e hirre felháborodik, a harangok félre- 
veretnek, riadó doboltatik, s mindenki fegyvert ragadva. a 

Tisza partjára siet; a várban létező ágyuk, kartácsokkal 
megtöltve, a hidfőre írányoztatnak; a nemzetőrség bódult- 
ságában fel s alá futkosva, fegyvereit sütögeti. 

E pillanatban Szőreg felől vörös övű oláhországi marha- 
hajtók közelednek a hidhoz falkájokkal. A. dühétől elvakított 
nép bennök a hírlelt szerviánokat véli szemlélni, rájok rohan 
s közőlök tizenhármat könyörület nélkül felkonczol. Az elkö- 
vetett vérengzés, mint történni szokott, a szenvedélyeket még 
inkább felfokozza; semmi tekintély, a higgadtabb polgárok 
semmi törekvése nem képes többé lelohasztani a nép dühét. 
Rárohannak a városbeli szerb kereskedők boltjaira; tőlök lő- 
port kivánnak, s mivel azt vagy épen nem, vagy csekély 
mennyiségben kapnak, négy boltban erőszakos fosztogatáshoz 
kezdenek; a tulajdonát védő Zseravicz előkelő szerb keres- 
kedőt egy másikkal agyonverik, s még amannak neje ellen is 
kezet emelnek, kit azonban Czikó kapitány nagy bajjal mégis 
megment az őrjöngök kezéből. Ez alatt egy más dühös cso- 
port a városi fegyver- s lőszertárra rohan, s azt kiüríti. Min- 
den újabb erőszak csak dühét neveli az eszevesztett tömegnek, 
melyben az első sikerűlt kisérletek a rablás vágyát is mind- 
inkább felfokozzák. Egy részök a boltokat fosztogatja; más 
részök a martalékon összeveszve, egymás közt vérengzik; az 
erősebb leüti a gyöngébbet, hogy zsákmányától megfoszsza. 
A. nemzetőrség nagyobb része a várostól távol, a helyben szál- 
lásoló katonaság pedig igen csekély számban lévén, a hatóság 
hasztalan törekedik véget vetni a dúlongásnak. A dühöngők 
még a rendet helyreállítani törekvő nemzetőrökre is fegyvert 
emelnek s közőlök többeket lelőnek vagy megsebesítenek. A. 
város egy tekintélyes lakosa, Beniczky birtokos, nemes el- 
szántsággal lép a dühöngők elébe s őket szép szóval ügyeke- 
zik lecsöndesíteni; de egy golyó a tömegből őt is földre teríti. 
A nap nagy részén megfékezhetlenűl folyt a dúlongás, mely- 
nek, Egressy Gábor kormánybíztos jelentése szerint, hatvan 
halott és sebesűlt esett áldozatává. A nemzetőrségnek csak 

elrablott fegyvereket; de a kedélyek ingerűltsége, a zavar 
még több napig s annál károsabban tartott, mivel a város 
főrak- és szállítóhelye volt az alsó táborok szükségleteinek, 
Hogy e rendbontás, mely a még márcziusban több helytt 
végbement zsidóüldözésekkel függetlenségi harczunk egész 
ideje alatt egyetlen szégyentény a maga nemében, oly bor- 
zasztó fokra emelkedhetett, mindenesetre a hatóság erélyte- 
lenségének s annak tulajdonítandó, hogy, a megbukott királyi 
kamara részrehajló, igazságtalan pártfogása következtében 
a polgárok s a felettök zsarnokoskodó városi tanács közt 
kifejlett számos évi viszályok a hatóság tekintélyét egészen 
aláásták. Végeredményben mindazáltal ezen iszonyú kihágás 
átka is azok fejére nehezedik, kik a szerb népet az alföldön 
azon szörnyű kegyetlenségek elkövetésére ingerelték, melyek 
aztán a magyarokban is fölkeltették a boszú s visszatorlás 
dühét, mely ezen esetben, fájdalom, ártatlanokat ejtett ál- 
dozatúl. 

De bár mily bűnösök is e kicsapongások szerzői, még 
szigorúbb gáncsot, keményebb megróvást érdemelnek azok, 
kik hasonló bűnöket nem az indulat vak dühében, hanem 
higgadt kedélylyel, számító gonoszsággal követtek el a haza 
békés polgárain. Ezek sorában legelől állanak az ország ellen 
fellázadt temesvári s aradvári őrségek intéző tisztjei, kiknek, 
mióta az oktobor 3-kai kir. manifestum következtében az en- 
gedelmességet a kormánynak felmondták, főtörekvése lőn, 
a bánságnak eddigelé még csöndes szerb és oláh népségét 
a magyarok ellen fellázitani s köztök a legborzasztóbb pol- 
gári háborút felszítani. 

Mi különösen a temesváriakat illeti : a zsarnokságot, ret- 
tegtetést napról napra iszonyúbban űzték mind a városban 
mind annak vidékén. A. törvényes tisztviselőket elűzték, vagy 
befogatták, újonczoztak, népfelkelést rendeztek. Azoknak, kik 
az általok előszabott esküt letették, az elébb elszedett fegy- 
vereket visszaadták ; azokat ellenben, kik a hazafiság hírében 
álltak, vagy gyanújába estek, elfogatták s bebörtönöztették. 


Második fejezet. A bács-bánsági háború hadaink kivonultáig. 67 


Kiket öltönyükön nemzeti színü csokorral, kalapjokon tollal 
kézre keríthettek, kegyetlenül megverették. A várban alig 
hagyhatta el házát veszély nélkül a magyar ember. A. rosz 
szenvedélyek aljas kitöréseinek a rácz és oláh lakosságban 
tág kaput nyitottak. A. rácz lakosság, számra különben is túl- 
nyomó, a katonatisztek pártfogása alatt büntetlenül követhe- 
tett el magyar polgártársain bármi embertelenséget. A vidé- 
ken napirenddé vált, hogy a fellázított ráczok s oláhok a 
zsidók és más nem ó-hitűek házait kirabolták; a vagyono- 
sabb magyar és német lakosokat — mert a felvilágosodott, 
könnyen el nem csábítható németek is jobbára hívek maradtak 
a szabadság ügyéhez, — a kalandozó katonaságnak feladták, 
hogy Temesvárra hurczoltatván, vagyonukat elrabolhassák. 
Magok a katonatisztek is kaptak ilyféle martalékon : sokakat 
a vagyonosabbak közől minden ok nélkül is befogattak, 
hogy tőlök szabadságukért pénzt csikarhassanak ki. Ezt 
követte el például, Sandrovics kapitány oktober 18-kán Csá- 
kován, mintegy tizenöt jobb módú magyar és német pol- 
gáron. Ugyanezen község féktelen szerb lakossága a szom- 
széd Gilád helység oláh lakosait papjaik ellen is fellázítá, 
csak mivel ezeket hű hazafiaknak ismerte. A felbőszült nép- 
tömeg saját két derék papját kegyetlenűl felkonczolta. Az 
említett Sandrovics Csákován, mely Temesmegye egyik újon- 
czozási állomása volt, Kálóczy főhadnagyot hatvan újonczczal 
fogolylyá tette, a nemzetőrséget lefegyverezte; a vidéki köz- 
ségekben a közadónak a megyei tisztviselők kezébe fizetését 
eltiltotta. 

Hasonló történt néhány nap múlva Lugossal, Krassó- 
megye székhelyével. Miután itt a vegyes lakosság az erőnek 
minden ellentállás nélkül meghódolt, s az ott szállásolt 250 
újoncz honvéd s mintegy 300 nemzetőr, a mintegy ezer főből 
álló ellenséggel nem mérkőzhetvén, a verseczi tábor felé vo- 
nult, a császáriak a várost megszállották, a megyei hatóságot 
feloszlatták, Makay Sándor másodalispánt elfogták s Temes- 
várott börtönbe vetették; Marsovszky László főszolgabirót 

kegyetlenül megverték s veszélyesen megsebesítették. Jakabfy 
Kristóf alispán elég szerencsés volt mind személyét, mind a 
megyei pénztárt idején megmenteni. Lugos elestével Krassó- 
megye nagyobb része elszakadt a törvényes hatóságtól. És a 
hová csak a várparancsnokság, mely mintegy hatezernyi gya- 
log s lovas haddal és 250 ágyuval rendelkezett, hatalmát ki- 
terjesztheté, a haza híveivel mindenütt úgy bánt, mint elitélt 
felségsértőkkel: személyeiket bebörtönözte, javaikat elko- 
bozta, vagy a felizgatott rácz s oláh rablócsoportok pusztitá- 


. sainak engedte martalékul, A. temesvári börtönök rövid idő 


alatt megteltek az elfogott s behurczolt békés hazafiakkal. 
Kiket elfogniok nem sikerűlt, a felizgatott nép üldözéseinek 
tárgyaiul tüzték ki: Vukovics kormánybiztos és Kiss Ernő tá- 
bornok fejére száz-száz, Murányi temesi alispánéra ötven ara- 
nyat tűztek ki dijul az elfogónak. Majd egy kiáltványt bocsáta 
ki a várparancsnokság, melyben kijelenté, hogy a magyar ,re- 
belliseknek", mint a hazafiakat nevezé, jószágaival a háború 
általkártszenvedett császáriérzelműeket fogja kármentesíteni. 
De nincs helyünk elbeszélni mindazon borzasztó részleteket, 
melyeket a lázadó katonaság s az általa felbujtott rácz és oláh 
nép féktelensége a bánságban elkövetett. A. temesvári katonai 
kormány előzménye volt azon iszonyú zsarnokságnak, melyet 
Haynau tiz hónap múlva az egész országra kiterjesztett. 
A. magyar kormány, melynek főfigyelmét a, Feldunánál 
Windischgrütz vette igénybe, jelentékenyebb haderőt Temes- 
vár ellen ez időben még nem küldhetvén, legalább a várőr- 
ségnek a megyében megkezdett barangolásait óhajtá lehe- 
tőleg szűk körre szorítani. Eleinte e végett Csongrád- és 
Csanádmegyékből s a Jászság- és Kunságból állított fel a Te- 
mesvárra vezető országutakon mintegy háromezernyi felkelt 
népet. Majd Nagy Sándor alezredest, ki elébb a kikindai ke- 
rület fékentartásában nagy hazafiúi buzgalmat fejtett ki, ren- 
delte oda, egy század Hannover-huszárt s két század bihari 
lovas nemzetőrt is küldvén a felkelt nép támogatására. 

"Nagy Sándor a felkelt nép javából egy mozgó csapatot 1848. Okt. 
alakítván, működéseinek alapjául, hogy mind maga összeköt- 
tetésben maradjon ó-aradi táborunkkal, mind az ellenséget 
élelmezési forrásaitól elzárja, működési alapul Zsombolyát 
tűzte ki, s onnan Gyertyános, Kis-Jécsa és Billét helységekig 
terjeszkedvén, gyakran összecsapott a barangoló várbeliekkel. 
Ezek aggodalommal! szemlélék a magyar had éber mozgalmait 
s nehogy az a várig terjeszkedjék, Kis-Becskereket, hol több 
országút egyesűl, sánczokkal kezdék körülvétetni. De alig 
értesült erről Nagy Sándor, a helységet november 11-kén 
megtámadta, s az ott tanyázó ellenséget a várba bekergette. 
Ez alkalommal egy csapat ohlát is megszabadított, kiket a 
katonaság erőszakkal kényszerített részt venni kirándulásai- 
ban. Pár nap múlva azonban egy csapás érte a mozgó hadat. 
A várbeliek értesűlvén, hogy Gyertyánoson csak fél század 
nemzetőr tanyáz, rajtütöttek s közülök tizenhetet agyonlövén, 
a többieket magokkal fogságba vitték. Nagy Sándor e vesz- 
teséget megboszulandó, november 15-kén §Sz.-Andráson tá- 
madta meg az ellenséget, s benne mintegy negyvenet levág- 
ván, a többieket a várba űzte. Itt vette hirűl, hogy a várbeliek 
egy osztálya Knéz helységet is megszállta, s onnan az aradi 
táborral való összeköttetését fenyegeti. Ott is felkereste tehát 
őket; de most nemzetőreink rendűltek meg a számosabb ren- 
des katonaság rohamától s kartácstüzétől, és tetemes vesz- 
teség után megfutamodván, Zsombolyára vonúltak. 

E sajnos esettől fogva rendetlenség harapódzott el mozgó 
seregünkben ; főleg a csanádi nemzetőrök vádoltattak enge- 
detlenségről. Nagy Sándort ezen körülmény arra kényszeríté, 
hogy azontúl csak védelmi állásban maradjon. Ő azonban 
egész deczember végeig, midőn más rendeltetést kapott, nem 
csak munkálatai alapvonalát megvédte a várbeliek ellen; de 
a háta mögött fekvő kikindai kerület nyugalmára is gonddal 
volt, miben őt Dániel Kristóf főbíró buzgón gyámolította. 

Temegvárral Aradvár, mint emlitők, oktober elején egy- 
szerre lázadt fel, s Ó-Arad városát, mivel a várbelieknek 

meghódolni nem akart, már e hónap 7-kén egy óráig lődöz- 
tette. Kormányunk, mihelyt a vár fellázadtáról értesült, azon- 
nal segedelmére sietett a derék városnak : és, mivel rendes 
katonaságát annyifelé meg nem oszthatta, Boczkó Dániel 
képviselő s kormánybiztos által a szomszéd vármegyék nem- 
zetőrségét szólítá fegyverre. Majd azonban Máriássy őrnagy 
alatt rendes honvédeket is küldött a város védelmére. A ve- 
zér választásában a kormány nem volt szerencsés. Máriássy 
ugyan kitünőleg bátor s vitéz katona, igen is helyén volt egy 
zászlóalj élén; de gondatlansága, könnyelmüsége s elégséges 
hadi képzettség hiánya őt egyátalában képtelenné tette egy 
sereg vezérletére. Ezenfelül magatartásában nyers, cselekvé- 
seiben szeles, hirtelenkedő, maga iránt sem bizodalmat és 
szeretetet ébreszteni, sem tekintélyt szerezni nem birt magá- 
nak a táborban. 

Máriássy első működése azonban teljes magasztalást ér- 
demel. Feladatát maga a helyviszony félreismerhetlenűl tűzte 
elébe. A vár, a Maros folyam egy szűk kanyarodásában fe- 
küvén, miután Ó-Arad városában ellenségre talált, csak Új- 
Araddal maradt érintkezésben; innen látta el magát élelmi 
szerekkel; innen tette magát Temesvárral is összeköttetésbe. 
Első feladata volt tehát Máriássynak, Új-Aradot megszállani 
s ekként a várat minden összeköttetéstől elzárni. Ezt ő he- 
lyesen hajtotta végre. Mivel Blomberg ezredes az Új-Arad 
szomszédságában fekvő helységeket tartá dzsidásaival meg- 
szállva, Máriássy a maga seregét két felé osztá, hogy azok 
egyike Pécskánál, másika Lippánál kelvén át a Maroson, az 
ellenséget egyszerre két oldalról lepje meg. Az indulás mind 
a két felé oktober 19-kén történt. A. pécskai hadosztályt ő 
maga, a lippait Zurics, a debreczeni nemzetőrök őrnagya, 
vezette. Berger várparancsnok azonban, kinek a dzsidásokon 


. kivül még egy zászlóalj sorkatonaság áll vala rendelkezésére, 


értesítve lőn a magyar had tervéről, s gyalogsága nélkülözhető 
részét is a künn tanyázó dzsidások segélyére küldé. Oktober 
21-kén Máriássy nem messze azon ponttól, hol a Maroson át- 

kelt, Zurics pedig Kisfaludon találkozott az ellenséggel. A 
szerencse mind a két helyen szolgált; a várbeliek Sz.-Péter és 
Fenlak táján 17, Kisfaludnál pedig 54 holtat és 18 lovat hagy- 
ván hátra, a várba futottak. Máriássy még az nap elfoglalta 
Új-Aradot, melyet utóbb a vár ágyuinak hordkörén kivűl épí- 
tett híd által kötött össze Ó- Araddal. Zurics a 450 főnyi veres 
szalagos, vitéz debreczeni csapattal s a békési nemzetőrökkel 
Lippán foglalt állomást; hol, fájdalom, a két csapat közt, mi- 
vel a debreczeniek a békésieket, s nem minden alap nélkül, 
bátorsághiányról vádolák, kellemetlen villongások támadtak. 

Berger várparancsnok, hadainak kettős megverettetését 
megboszúlni akarván, Ó-Aradot a következő három napon 
rettenetesen bombáztatá. A kár, melyet a városban tett, fel- 
számíthatlan. A bombák nemcsak több helytt tüzet gyulasz- 
tottak, hanem különben is mintegy 300 házat rongáltak 
meg; a lakosok közől is 15—20 részint megöletett, részint 
megsebesittetett. Golyó sujtá agyon egyebek közt Arad 
egyik legtisztesb polgárát, Galinyi gyógyszerészt, gyerme- 
kével együtt, midőn épen kocsijába ült, hogy a városból 
távozzék. Az ágyuzás után Berger oktober 23-kán kitörést 
is tőn a hidon át, de az elkeseredett polgároktól vissza- 
üzetett. Nehogy ez többször ismételtessék, a várból a városba 
vezető hid is megrontatott, fölégettetett. 

Egy időre ezután szünet álla be Arad vára körűl: a vár- 
beliek hármas megverettetésök után kitörni nem bátorkodtak; 
a magyar seregnek pedig szerei hiányoztak az ostrom meg- 
kezdésére. E szünetet Máriássy az Aradmegyében lázongó 
oláhok megfenyítésére fordította. 

Az aradmegyei oláhok mozgalmainak nem volt azon faj- 
harczi jelleme, mint az erdélyiekének : ők semmi ilyféle czélt 
nem ismertek. Lázongásuk csak onnan eredt, hogy a temes- 
váriés aradi várőrségektől egyaránt bujtogattattak: tagadnák 
meg a megye által megrendelt ujonczozást, mi nem a császár 
részére, hanem ellene történik, s kelnének fel a császár mel- 
lett, kitől ezért bőséges jutalmat fognának nyerni. Mielőtt a 

vár elzáratott, Blomberg csak azért barangolá be dzsidásai- 
val a marosvölgyi oláh községeket, hogy azok lakosait el- 
csábított, megnyert papjaik által felizgassa. Hol azok a, fel- 
hivásra hajóltak, fegyvert s lőszert osztatott ki köztök. Az 
oláhok, igy felizgatva, az újonczozó tisztviselőknek ellentáll- 
tak, őket elkergették, s aztán, mint minden míveletlen nép- 
nél történni szokott, kihágásaikat lépésről lépésre a rablásig 
s gyilkolásig fokozták, kivált miután a várbeliektől a magya- 
rok javainak elfoglalására is ösztönöztettek. A bűn egyszer 
el lévén követve, félelem szállta meg a zavargó népet ; össze- 
csoportozott, magát a megyei hatalom büntető karja ellen vé- 
dendő. Mióta Ó-Aradon tetemesb hadi erő gyűlönge, Berger 
várparancsnok oláh nyelven szerkesztett kiáltványokat oszta- 
tott szét a községekben, melyek által elhitetni törekedett a 
buta tömeggel, hogy a császár ellen fellázadt magyarok őket 
is kiirtani törekednek : kelnének fel tehát tömegestül és siet- 
nének a vár védelmére; mert ha azt a városiakkal egyesült 
magyar had elfoglalja, nekik sem lesz tűzhelyeiknél maradá- 
suk. Ezen, értelmi s erkölcsi tekintetben hihetetlenül alant 


álló, elhanyagolt népfaj, ezenkivül, Erdély felől is annyira 


izgattatott a Maros völgyében, hogy végre elhitte, mikép 
a magyarok őket valóban kiirtani szándékoznak; s annál 
hajlandóbb lett a felkelésre, mivel az erdélyi rokonaiktól 
vett hírek szerint, szeptember vége óta ott is mind nagyobb 
terjedelmet nyert az oláhok felkelése. 

Az oláhok lázadása e vidéken először Kovaszincz hely- 
ségben, oktob. 20-kán tört ki, hol a nép a szőlőbirtokosok 
pinczéit s borházait felvervén, a bentalált bort kiitta, el- 
rabolta vagy kifolyatta. Pár nap múlva a hegyaljai oláh 
helységekből mintegy öt ezernyi nép csoportozott össze 
Világoson oly szándékkal, hogy Berger kiáltványai szerint, 
a vár segedelmére menjen. 

Aradi táborunk erről értesülvén, Gál László őrnagy pár 
ezernyi nemzetőrrel küldetett ki megfékezésökre. Az oláhok, 
számuk nagyságában bízván, ellentállásra készülének; de né- 

hány jól intézett kartácslövet által megfutamíttattak s szét- 1848. Nov. 
verettek. Boczkó Dániel kormánybiztos azonnal rögtön itélő 
bíróságot állított fel a hely szinén, mely az elfogott főbb 
czinkosok közől hatot, ijesztő példa végett, azonnal kivégez- 

tetett. E szerencsétlenek vallomásai szerint is, leginkább a 
várbeliek lázító izgatása birta őket a felkelésre. 

De alighogy ezavargás elfojtatott, pírnapmúlva Erdély- 
ből nyert újabb táplálatot a lázongási métely. Riedl császári 
őrnagy két század gyalogsággal, ugyanannyi oláhnyelvű 
székely huszársággal — melynek két századát, minttudva van, 
mindig oláhok alkották, — s mintegy nyolcz ezernyi, egész a 
dühösségig felizgatott felkelt néppeltört be Arad megyébe, bor- 
zasztó pusztítást tévén mindenütt a merre járt. Riedlnek azon 
kettős czél tűzetett elébe, hogy a marosvölgyi oláhságot fel- 
lázítsa és az erdélyi érezhegységben lévő bányavárosokat 
elfoglalja. Ő azonban értesülvén Gál seregének közeledtéről, 
nem mert mélyebben lehatolni a Marosvölgybe; hanem Zaránd 
megyébe, onnan pedig Erdélybe huzódott vissza. Gál egészen 
Kőrösbányáig nyomult utána, hol aztán a számos magyar fog- 
lyokat kiszabadítván, az ellenszegülő Dombrava, Guravoj és 
Acsucza helységeket elpusztította s Jankunak a Mogura hegy- 
ségben lévő néhány ezernyi felkelt népét szétriasztotta. 

A. mozgó csapat november 10-kén tért az ó-araditáborba 
épen midőn Berger a várost harmadszor ágyuztatá. A gene- 
rálnak ezen ágyuztatással az volt czélja, hogy a magyar had 
figyelmét a városra fordítsa. Élelmi szerei ugyanis eleitől 
fogva szűken, s most fogyatékán lévén, titkos útón segélye- 
zésre szólítá a temesváriakat. Rukavina tábornok azonnal 
mintegy két ezernyi gyalog s lovas hadat nyolcz ágyuval indi- 
tott meg részben Arad, részben Lippa felé; mely utjában min- 
denütt felkelésre kényszeríté az oláh lakosságot. A két vár- 
beliek szándoka azonban értésére esett mind Máriássynak 
mind Nagy Sándornak; minek következtében ezek összehangzó 
működést határoztak. Nagy Sándor a temesváriak oldalában 
Knézig nyomult előre; Máriássy pedig 800 emberrel Vingáig 

1848. Nov. jött az ellenség elébe. A. szerencse azonban nem szolgált a 
mieinknek: Nagy Sándor Knézről visszanyomatván, billét- 
jécsai vonalára huzódott; minek következtében Máriássy is 
elhagyta Vingát s Lippára sietett, melyet a temesváriak egy 
nagy sereg felkelt oláhsággal már szinte megtámadtak. Lip- 
pán Ábrahám és Zurics őrnagyok a debreczeni önkéntesekkel, 
félszázad huszárral s némi kaszás néppel tanyázának, midőn 
két század dzsidás, egy zászlóalj sorkatona s több ezernyi 
oláhság november 13-kán a várost megtámadta. De az ellen- 
ség nagy száma nem riasztotta el a mieinket; sőt a legkedve- 
zőbb helyzeteket azonnal elfoglalván, több óra hosszant es- 
tiglen vitézül védték magokat, midőn az ellenség is éji szál- 
lására vonúlt. A más nap korán reggel megérkezett Máriássy 
csapata újabb lelkesedést öntött a lippaiakba; volt is reá szük- 
ség, mert az ellenség most már egy pár zászlóalj gyalogsággal 
megszaporodván, sokkal nagyobb erőt fejtett ki, mint a mult 
napon. Több óráig most is vitézül harczolt ugyan kis sere- 
günk; de az egyenetlen harczban végre ellankadván, s lő- 
szere is elfogyván, estenden a Maroson át Radnára vonúlt visz- 
sza. E harczban minden jelenlévők magasztalását érdemlé ki 
magának Csernovics Péter temesi főispán, ki a megyei bizott- 
mánynyal Lippán székelvén, nemcsak hogy nem távozott, ha- 
nem lóra űlvén, tényleges részt vett a csatában, a legveszé- 
lyesebb pontokon intézkedve, a csüggedőket lelkesítve, a 
sebesültekről gondoskodva. Ő volt egyike az utólsóknak is, 
midőn a had Radnára általkelt. 

Máriássy Radnáról azonnal visszasietett Aradra, s a he- 
lyett hogy Új-Aradot minden erejével védte volna, az ott ha- 
gyott csapatokat is visszavonta; s csak nov. 17-kén szállotta 
meg azt ismét. Elhirtelenkedett kivonulásának eredményeit 
azonban már nem tehette jóvá; mert a várbeliek az elhagyott 
Új- A radról s vidékéről egy időre ismét ellátták magokat élelmi 
szerekkel. Czéljokat a temesváriak ekként elérvén,. magok is 
oda hagyták Lippát, melyet aztán Medveczky főszolgabíró 
300 fegyveressel szállott meg. Máriássy a várat ismét elzár- 

ván, Asztalos kapitány vezérlete alatt újabban is egy mozgó 
csapatot küldött ki a Maros jobb partján nyugtalankodó oláh- 
ság megfékezésére. A derék Asztalos, egész Soborsinig előre 
nyomult kisded hadával, s nemcsak a felkelt oláh tömegeket 
szétverte; hanem Zámnál, hol egy elsánczolt tömeg egy 
Aradra intézett jelentékeny sószállitmányt elfoglalt, azt meg- 
szabadította, az ellenséget pedig sánczaikból kikergette. A 
sóval terhelt hajók szerencsésen leusztak Aradra, hova, fel- 
adatának sükeres végeztével decz. 4-kén Asztalos is visszatért. 

Máriássy elébbi helyzetét elfoglalván, komolyabban gon- 
dolkodék a vár teljes elzárásáról, mi végre Új-Arad és a vár 
közt sánczokat kezdett ásatni, melyekkel a Maros egész ka- 
nyarodását átmetszvén, a várat elszigetelje. A. hónap végén 
pedig egy székely zászlóaljjal, a lengyel legioval Vysoezki 
alatt, segy 12 fontos üteggel és négy bombamozsárral erő- 
södvén, az eddig csak elzárolt várnak ostromához is készüle. 
Azon körülmény, hogy a várban egy század Don Minguel ma- 
gyar gyalogság is létezett, melyről feltehető vala, hogy, ha 
alkalom nyílik, hadainkkal közreműködendik, s az összesen 
csak ezer főre menő őrség, mint néhány átszökött Don Mi- 
guel ezredbeli vitéz állitá, felette fáradt és kedvetlen, arra 
birta Máriássyt, hogy egy éjjeli megrohanást kisértsen meg. 
A készületek megtétetvén, decz. 3-kának éjjelén hadaink nagy 
csöndben a vár sánczaihoz értek; sőt az árkot is áthidalván, 
néhány csapat egészen a belső bástya alá nyomult, mielőtt 
azt az álomba merűlt őrség észrevette volna. Már csak a ké- 
szen álló hágcsókat kell vala a falakhoz támasztani, hogy vité- 
zeink azokon a belső várba juthassanak. Ekkor azonban né- 
hányak elhamarkodott támadási kiáltása a várbelieket talpra 
állítá, kik aztán a sánczokban létező vitézeinket a bástyákról 
heves kereszttűzbe fogván, visszavonulásra kényszerítették. 
Bár nagy zavarban, de végre csak sikerűlt kimenekűlniök a 
sánczok tömkelegéből. A veszteség első pillanatra igen nagy- 
nak tartatott, mert miután virradni kezdett, sokan a golyózá- 
porral daczolni nem mervén, a külső bástyák aljánál s a sán- 

czok fordulatainál kerestek buvó helyet, honnan csak a kö- 
vetkező éjen szabadúlhattak ki. A valóságos veszteség, ezek- 
nek visszatérte után még mindig 51 emberre ment. Köztök 
volt Zikkó is, a 30-dik honvédzászlóalj őrnagya. 

E merénylet miatt Máriássy utóbb sokfélekép gáncsol- 
tatott, hogy az erődítések kellő ismerete nélkül, egyedül csak 
a bástyákat állítólag jól ismert s kalauzul ajánlkozott Don 
Miguel ezredbeli közvitézek vezetésében bizakodva, s felette 
hiányos készülettel indult meg a merényletre, mely annyi vi- 
tézeink életébe került. Felmelegíttettek ez alkalommal minden 
elébb elkövetett hibái is; különösen az, hogy minap Új-Arad- 
nak elhirtelenkedett kiürítése által az ellenségnek alkalmat 
nyujtott magát élelmi szerekkel ellátnia, mi nélkül ez már ki- 
éheztetett volna. Mindez végkép megsemmisítette Máriássy- 
ban a sereg bizodalmát. A várbeliek a város bombázásával 
álltak boszút háborgattatásukért. 

A. magyar tábornak azonban még egy súlyos csapást 
kell vala szenvednie, mielőtt Máriássynak szintoly szerencsét- 
len, mint könnyelmű vezérletétől megszabadúlt. Deczember 
14-kén Erdélyből hatszáz dragonyos és végvidéki gyalogság 
érkezett Lippa alá, s az ott talált csekély őrségünket Radnára 
szorította át. Ugyanakkor Leiningen tábornok mintegy másfél 
ezernyi rendes katonasággal s 16 ágyuval indúlt ki Temesvár- 
ról s az utjában felkeltett három négy ezernyi oláhsággal 
Hidegkuton állapodott meg, hol aztán a Lippát megvett had- 
osztálylyal egyesült. Czélja Aradvárnak újabb ellátása volt 
élelmi szerekkel, mikben az már megint oly szükséget kezd 
vala szenvedni, hogy néhány nap óta lóhusra szorult. Leinin- 
gen nagy mennyiségü eleséget is hozott magával. 

Közeledtének hírére Máriássy az Ó-Arad védelmére 
hátrahagyott békési nemzétőrségen kivül, egész seregét a 
Maros balpartjára átszállítván, §Sz.-Miklósnál állítá harcz- 
rendbe. Az ellenség nem sokáig váratott magára s oly élénk 
tüzelést kezdett a helység mellett felhányt sánczokra, hogy 
azt az ott felállított székely zászlóalj ki nem állhatván, meg- 

futamödott. A. csoportonként szállongó székelyek a had többi 
részeinek bátorságát is megingatták. A 30-dik zászlóalj, mi- 
előtt csak egy lövést is tett volna, rútul megfutott. Csak a 
debreczeni önkénytesek, a lengyel legio s a 27-dik honvéd- 
zászlóalj állta ki a tüzet egy ideig s fedte a futamlókat. De, 
látván, hogy az ellenség lovasságot s ágyúkat indít a híd felé, 
nehogy visszavonulásuk elmetszessék, utóbb ők is, a hídon 
alól lévő üres kompokon Ó-Aradra menekűltek. A harcz alig 
tartott félóráig; a visszavonulás a legnagyobb rendetlenséggel 
ment végbe: katonák, honvédek, nemzetőrök s önkénytesek 
összezavarodva tolongtak át a hídon; sokan, hogy hamarább 
menekűlhessenek, a jéghideg vizbe ugorván, uszással töreked- 
tek a túlpartra. A. végetlen zavarnak közepette, melyben Má- 
riássy maga is elvesztette fejét, csak Vysoczki, a lengyel legio 
nagyobb részével, és Asztalos Sándor kapitány, a tábori tisz- 
tek egyik legbátrabbika, volt képes egy maroknyi honvéddel, 
némi rendet tartani s fedezni a sereg hátát. Méltó dicséretet 
érdemel Kun József aradi nemzetőri tüzértiszt is, ki a hídfőnél 
felállított ágyuival az ellenség előnyomulását sükeresen meg- 
akadályozta. Egyébiránt a tüzérek e napon kiválólag roszul 
viselték magokat: egy részök még a Pestről leküldött csá- 
szári, nemzetiségökre nézve cseh tüzérek is, kétségkivűl 
szándékosan, roszúl lőttek; a kik pedig közőlök szerét tehet- 
ték, az ellenséghez át is szöktek. De e napon a honvédtiüzérek 
sem teljesítették kötelességöket. Veszteségünk e szégyenletes 
csatában 40 halottból, 64 sebesültből, 150 fogolyból s három 
ágyuból állott. A császáriaknak a hídnál, Kun József ágyuja 
által elejtett néhány emberükön kivűl alig volt egyéb vesz- 
teségök. 

Csata közben a várbelik is kitörlést kisérlének meg 
Ó-Aradra; de az otthagyott békési nemzetőrök által vissza- 
verettek ; majd a házakat kezdék bombázni, melyekben aztán 
újabb nagy károkat okoztak. Temesmegye új aradi kaszár- 
nyája is leromboltatott. A. közvélemény a harcz szerencsétlen- 
ségét főleg a tiszteknek tulajdonította, kik a helyett, hogy 

legénységöket, a harczba vezették s jó példájokkal kitartásra 
bátorították volna, elsők voltak a megfutamlásban. Maga 
Máriássy is, nem ugyan bátorságát, de lélekjelenlétét s a kellő 
rendelkezések fonalát egészen elvesztette a csata alatt. 

A várőrség megint legalább két hónapra elláttatottélelmi 
s lőszerekkel; miben a temesváriak czéljokat érvén, deczem- 
ber 17-kén visszatértek saját várukba. Berger ez alkalommal 
két napig s deczember 22-kén megint keményen lődözteté 
Ó-Aradot, mely ekkor három helyen lángba is borúlt. Arad 
mindinkább egy elpusztult város képét ölté magára. A kiván- 
dorlások, melyeknek szenvedéseit a tél ridegsége megkettőz- 
teté, már oly nagy mértékben történtek, hogy a puszta ut- 
czákon, kivált melyek a Maros közelében feküdtek, csak itt 
ott lézenge a kormos vagy roskadozó házfalak közt egy-egy 
búsongó polgár. Csak a piaczok s tágasabb utczák hemzseg- 
tek fegyveres néptől. A. polgárok távoztával az élelmi szerek 
ára nőttön nőve, hallatlan magasságra emelkedett; mert a 
vidéki nép, mely a várost különben élelmezi, félt a minden 
órán ágyuzással fenyegetett várost meglátogatni áruival. 

A. mieink, több napig az erős jégzajlástól is gátoltatván, 
csak deczemb. 25-kén szállák meg ismét Új-Aradot s zárták 
el a várat. Ekkor azonban már az elmozdított Máriássy helyét 
a tábornokká előléptetett Gál Miklós, nyugalmazott cs. kir. 
mérnökezredes foglalta el a parancsnokságban. A vár elleni 
működéseinek elősegítésére ugyanekkor több nehéz ágyut s" 
öreg mozsarat küldött a kormány; mi aztán az ostrom rend- 


. szeres megkezdését is lehetővé tette. Az uj vezér megválasz- 


tásában sem volt ugyan, mint alább látandjuk, sok szeren- 
cséje kormányunknak; mert Gál a hadtudományban ugyan 
nem járatlan, de ószerű formaságokhoz ragaszkodó, pedans, 
tehetségtelen vezérnek tanúsította magát. De a Máriássy ve- 
zérlete által lehangolt, elkedvetlenített tábort mégis örömre 
s új reményekre ébreszté megjelenése. 

A. bánságnak az év vége felé még csak némi töredékei 
maradtak a magyar kormány rendelkezése alatt. Krassó megye 

egészen a császáriak hatalma alatt állott, kivéve talán az 
egyetlen Szászkabányát, mely még mindig érezte a közel 
fekvő, hősies Fehértemplom hatalmának befolyását. Legépebb 
volt a hadaink által jobbára fedett Torontál, melynek csak 
széleit háborgatták a császáriak s felkelt szerbek. Temes el- 
lenben szétdarabolt állapotban létezett. Maros melléki részén 
a knézi, lippai és új-aradi szerencsétlen csaták a népet el- 
csüggesztették, hangulatát mindinkább megrontották, a, tör- 
vény tekintélyét megcsökkenték. Egy részről a verseczi ma- 
gyar tábor, másról a temesvári őrség portyázásai közben a 
nép nem tudta, melyik félnek engedelmeskedjék. Ha ma, az 
egyiknek hódolt, másnap az ellenfél büntető kezét érzi vala 
nyakán. A megyei bizottmány e zavarok közt is fentartá 
ugyan magát ; de az összeköttetés szakadozottsága miatt szék- 
helyét folyton változtatni kénytelen, majd Verseczen, majd 
Lippán, majd Új-Aradon s Német-Sz.-Péteren tartotta ülé- 
seit. A. tisztviselők nagy része bujdosva, a várbeli dzsidások- 
tól üldöztetve folytatá terhes hivatalkodását. De napról napra 
szaporodott azon tisztviselők száma is, kik kerületeik s járá- 
saikból kiszoríttatván, javaikat elvesztvén, fő s albirákból hon- 
védtisztekké lettek. A falusi jegyzők, csaknem kivétel nélkül 
alkotmányos érzelmű, hazafias szellemű egyének, legkínosabb 
helyzetben valának. Családapák, szegények, többen öregek 
is lévén, állomásaikról nem távozhattak. A. megye tőlök en- 
gedelmességet kivánt rendeletei iránt; a község minden fel- 
merűlt bajokért őket okozta; a barangoló várbeliek fogdos- 
ták s Temesvárra hurczolták őket. 

Az oláhok, a katonaság által izgattatván, pártolásában 
elbizakodván, a földesurak birtokaiban pusztitásokat, föld- 8 
jószágfoglalásokat követtek el; sok helytt a zsidó kalmárok- 
kal is éreztették rablóvágyokat. Szécsány, Kétfél, Féregyház, 
Füskút, Murány, Knéz s több más helyek durva kihágások és 
rablások szinterévé lettek a várbeliek pártolása alatt. A rend- 
bontás, erőszak, rablás mételye néhol még a német közsé- 
gekre is átragadt. Német-Remetén, a Laczkovics család bir- 


1848. Nov. 
A bánsági 
megyék álla- 
pota. 


1848. Nov. 


80 Negyedik könyv. A háború kezdete Budapest megszálltáig. 


tokában, a lakosok az uradalom épületeit feldúlták, gaboná- 
ját magok közt felosztották. A. keresztesi, kisfaludi és rétháti 
németek nyilvános országuton gyilkosságot követtek el Kövér 
Vincze, egykori főbiró személyén stb. 

E zavarteljes állapotban a törvényes hatalom ügyeke- 
zeteit nemcsak az ellenséges katonaság, hanem a várban pol- 
gári hatalmat bitorló Ambrózy-féle bizottmány is zsibbasztá. 
A. tisztviselők, kik ennyi veszélytől fenyegetve sem szűntek 
meg szolgálatukat a törvénynek szentelni, valóban, nagy érde- 
met szereztek magoknak, méltók, hogy emlékök azon vidé- 
ken sok időre s magában a történelemben is életben maradjon. 
A legszivósabb kitartásuak egyike volt Medveczky János, lip- 
pai főszolgabíró és Odor Samu szolgabíró, kik rendkivüli 
ügyességgel s bátorsággal tudták a várbeli katonaság előtt és 
háta mögött annak rendeleteit felforgatni, s a törvényes ható- 
ság parancsainak érvényt szerezni. E hazafias önfeláldozás 
azonban még sem volt elég erős kapocs arra, hogy e tisztvise- 
lők s oly katonatisztek közt, minő volt Máriássy, egyetértést 
idézzen elő. Máriássy a maga elbizakodott, kellemetlen bánás- 
módját nem egyszer durvaságig s törvénysértésig fokozta. I[ly- 
féle tettet követett el Temesmegye két jeles hivatalnoka, Mu- 
rányi alispán és Vargha főszolgabiró ellen, deczember 8-kán, 
midőn báró Izdenczy János jószágainak kormányilag megren- 
delt zár alá vételét magának igényelvén, az ellenző főszolga- 
birót haragjában letartóztatni merészkedett. , Ily botrányt még 
a sárgafekete soldatesca sem tett soha irányunkban," — úgy- 
mond az esetet feljelentő Radványi főbíró. Ez volt az alföldön 
az első eset, melyben magyar hadi tiszt részéről azon polgá- 
riatlan szellem nyilatkozott, melyet később Görgey a feldunai 
tábor tisztjei közt majdnem átalánossá tett, s mely aztán a 
haza . veszedelmének okai közt nem utolsó helyet foglal el. 

De ideje, hogy a Temesvár s Aradvár körüli harczok- 
ról visszatérjünk bács-bánsági főseregeink működéseinek el- 
beszélésére. 

Mióta a szerbek támadó munkálatai oktober 13. és 14-én 
Ó- és Török-Becsénél oly fényesen visszaverettek, a megré- 
mült szerbek sokáig nyugton maradtak táboraikban. A. ver- 
bászi és becskereki magyar táborokban is ez idő tájon sok 
készület, de munkálkodás kevés történt. Pedig az ideiglenes 
középponti kormány soha sem várta nyugtalanabbúl a szerb 
lázadásnak valahára elnyomását, mint épen ez időben. Mióta 
Windischgrátz Bécset meghódoltatta és összes hadaival Ma- 
gyarországot fenyegette, a hazára nézve életkérdéssé lett a 
Bácskában és Bánságban létező seregeink nagyobb részét mi 
hamarább Pozsony felé indítani. A. kormány tehát, midőn re- 
ményeit az alvidéki háborúknak gyors és eldöntő győzelem 
általi bevégzése iránt mindinkább enyészni látá, hogy a sere- 
geket onnan kivonhassa, a szerbekkel békealkudozásra kivánt 
lépni, megadni szándékozván nekik minden engedményt, mi 
csak az ország feldarabolása nélkül megadható vala. 

E békeszerzési kisérletek töltötték be november na- 
gyobb részét. A. békefeltételeket, melyek Klapka György 
őrnagy által küldettek le Beőthy és Vukovics kormány- 
biztosokhoz, a következő pontokban határozta meg a hon- 
védelmi bizottmány : 

1. Átalános bűnbocsánat a fellázadt szerbeknek. 

2. Mindazon személy- s birtokszabadságok s jogok él- 
vezetének újabb biztosítása, melyek az aprili törvényekben 
az ország minden polgárainak, különbség nélkül a nyelvre 
és vallásra nézve, megadattak. 

3. Az ország egész területén, a kapcsolt részekben s 
végvidéken szintúgy, biztosítása minden nemzetiségnek és 
saját nyelvök használatának egyházi, iskolai és községi ügyek- 
ben s életben. 

4. Biztositása annak, miszerint a szerbek a hatóságokhoz, 
sőt magához a középponti kormányhoz is minden folyamodá- 
sokat s községi jelentéseket saját nyelvökön szerkeszthesse- 
nek, hasonló nyelven nyerendvén a hatóságok és kormány 

is kihirdettetni. Szlavoniával a kormány a magyar mellett 
a szlavon nyelvet is használandja levelezéseiben. 

5. A görög n. e. egyház az állam ótalma alatt álland, 
s annak kedvezéseiben a többi vallásokkal egyaránt részesű- 
lend. Egyházi. s oskolai ügyeiket évenkénti congressusaikon 
tetszésök szerint szabályozhatják s kezelhetik. Patriarchát 
szabadon választhatnak, kit a kormány mindenkor megerő- 
sítend s méltóságához képest annak az országgyűlésen az 
ország primása után adand ülést. 

6. A szerb nemzet a maga igazgatására vajdát nye- 
rend, s az országgyülés minden további kivánataikat s kérel- 
meiket is méltánylandja. 

7. Ha a végvidék a maga jelen állapotát nyomasztó- 
nak tekinti, a kormány hajlandó a fennálló katonagyarmati 
rendszert eltörűlni. Ha pedig azt megtartani óhajtják, a már 
kihirdetett engedmények a robot eltörlésére, a birtok tulaj- 
donára, feloszthatására, szabad költözésre, a kereskedés, ipar, 
tudományok szabad üzletére nézve megerősíttetnek; a kato- 
natisztek előléptetésében gyermekeikre nézve különös figye- 
lem biztosíttatik. 

E békefeltételek a szerbeknek minden előbbi kivána- 
taikat magokban foglalták azon egyen kivül, hogy a szer- 
bek az ország kebeléből kimetszett s elkülönzött saját állam- 
területtel bírjanak, mi az ország feldarabolását vonta volna 
maga után. 

E feltételeket a bácsi kormánybiztos, Beőthy, a péter- 
váradi főhadi kormányzó, Blagoevics altábornagy által Raja- 
sicscsal, Vukovics bánsági kormánybiztos pedig a becskereki 
tábor akkori helyettes vezére, Vetter tábornok által a Tomas- 
sováczon szállásoló Knicsaninnal mindjárt közlötte. , Jobbnak 
láttam volna — így ir a tárgyról nov. 18-kán Beőthy, hogy 
a szerbek küldöttei bevárassanak; de mivel a honvédelmi 
bizottmány jelszava : , minden áron pacificálni", formalitá- 
sokhoz nem ragaszkodom; s ezért jónak láttam az alkudo- 
zást is német nyelven folytatni." 

A Bánságban eleinte csillámlott némi reménysugár a bé- 
kealku sikerűlte iránt. Tomassováczon Knicsanin s kik körűle 
valának, a föltételekkel hozzájok küldött Hankovics György 
bihari nemzetőrkapitányt barátságosan fogadták s a béke 
óhajtásának sok jeleit mutatták. De az eldöntés hatalma Ra- 
jasics kezében volt, s az udvari reactiohoz szövetkezett, ra- 
vasz, nagyravágyó főpap nem volt hajlandó a kibékülésre. 
Blagoevicshez mindenek előtt oly értelmű levelet intézett, 
hogy, bár az alkudozástól nem idegen, a magyar kormány- 
nyal mind addig nem léphet értekezletbe, mig az ellene 
hozott határozat vissza nem vétetik s érseki hivatalába 
visszahelyezettnek nem nyilvánittatik. Pár nap múlva Kni- 
csanin a békefeltételekre is közlé a patriarcha válaszát a 
seregvezérek s kormánybiztosokkal. A hangulat azonban, 
mely e választ átlengé, ellenséges sőt gúnyos volt. Szemére 
hányja a magyar kormánynak, hogy nem átall vele alkuba 
lépni, holott előbb általa honárulónak s hivatalvesztettnek 
jelentetett. Magokra a feltételekre is méltatlan észrevételeket 
irt : a szerbek, úgymond, a császártól várják nemzeti léte- 
lök biztosítását, kinek tántorithatlan hivei, s ki őket leira- 
taiban óvá a magyarokkal való kibéküléstől. Ő tehát nem fog 
akkor békealkuba bocsátkozni, midőn a diadalmas Windisch- 
grátz százezer emberrel közeledik Pest felé, hogy a forra- 
dalom hydrájának fejét letapossa. 

Megfontolva Rajasics e válaszát a magyar kormány ál- 
dozatteljes feltételeire : lehet-e még állítani, hogy ő a szerbek 
szabadsága és nemzetisége végett szította fel s vezette a szer- 
bek lázadását? A magyar kormány oly messze ment enged- 
ményeiben, hogy a szerb nemzet, azokat elfogadván, majdnem 
státust in statu képezett volna Magyarországban; hiszen még 
azon, az egész országot érdeklő kérdést is, megtartassék-e a 
végvidék katonagyarmati szerkezete, az ő eldöntésöktől füg- 
geszté föl! És teljes meggyőződéssel állítjuk, a honvédelmi 
bizottmány az ország akkori vészteljes helyzetében még az 


ajánlott engedményeken is túl megy, ha Rajasics az oda nyuj- 

tott baráti kezet elfogadva, őszintén kiván vala alkudozni. A 
háború után többször mondatott, s talán mondatik máiglan 
is a bécsi kormánytól rászedett s azon bünökért, hogy üdvö- 
ket, szabadságukat egy kényuralmi hajlamú párt igéreteire 
épitették, utóbb szinte eléggé bűnhödött szerbektől, hogy az 
országgyűlésnek a nemzetiségi szabadság iránt Szegeden alko- 
tott határozata már későn jött. De ezen békefeltételekből nem 
világlik-e ki, hogy a mi Szegeden törvénynyé lett, az már 
1848-ki novemberben megajánltatott a szerbeknek? 

A magyar ügy kezelői Rajasics levelének vétele után 
teljesen meggyőződtek a kibékülési kisérletek sükeretlenségé- 
ről. , Rajasicscsal — úgymond Beőthy nov. 28-kán Vukovics- 
hoz irt levelében — Rajasicscsal nem boldogúlunk. Szerencsét 
kellene próbálni Vucsicsnál (a szerbországi miniszternél). 
Megkisértem a népet Rajasics ferde cselekvéseiről felvilágo- 
sítani; de ettől sem várok sok jót. — És valóban nem is 
lehetett jót várni tőle s nagy részétől azoknak, kik a szerb 
népet igazgatták. Ők nem a szerbek szabadságát, hanem rosz- 
szul értett önhasznukat hordták sziívökön; ők nem a népsza- 
badság és jóllét harczosai, hanem annak álarcza alatt alázatos, 
engedelmes szolgái valának a reactionak, mely ármányos tö- 
rekvéseinek azon czélt tűzte ki, hogy addig folyjon a két 
nemzet közti vérontás, míg, mind kettőnek kimerűlte után, 
ő tehesse a kényuralom jármát mind a kettő nyakára. 

Egyébiránt, a szerb lázadás vezérei már most sem valá- 
nak teljesen megelégedve a dolgok állásával. Temesvár s 
Aradvár elszakadását kedvezőnek látták ugyan magokra nézve 
hadi tekintetben, minthogy a magyarok ellenségei bennök 
szaporodván, ezek, erejöket megosztani kénytelenek, ellenök 
nem működhettek többé oly hatalommal. De más részről saj- 
nosan érezték a császári vezérek által csonkíttatni szemé- 
lyes hatalmukat. Kivált a hatalomra vágyó, hiú Rajasicsnak 
e tekintetben igen meggyűlt a baja Rukavina temesvári ve- 
zérrel. Rajasics azon várban is, mint a tervök szerint kimé- 
rendő vajdaság létrészében, főhatóságot kivánt gyakorolni. 

Rukavina ellenben semmitől nem óvakodott annyira, mint, 
a patriarcha ebbeli követeléseinek megismerésétől; sőt, 
Rajasics nagy boszúságára, mind parancsolóbb hangon kez- 
dett szólani a főodborhoz. 

Ez annyival érzékenyebben hatott a becsszomjas főpapra, 
minthogy ő még a vajda kineveztetése után is maga kivánta 
gyakorolni s ravasz fogásai által gyakorolta is az igazgatási 
főhatalmat. Suplikácz vajda irányában ezt nem volt nehéz 
elérnie. A. katonai fegyben megvénült, az udvar iránt engedel- 
mességgel viseltető tábornok e pünkösdi királyságát maga sem 
tartván nagyra, jobbára a végvidéken időzék, s majdnem ki- 
zárólag abban fáradozott, hogy a népet a császári parancsok 
iránt elébbi vak engedelmességére térítse vissza s a felbomlott 
végvidéki katonai szerkezetet állítsa helyre. Több baja volt a 
hatalmára féltékeny főpapnak Sztratimirovicscsal, a főodbor 
elnökével, s a felkelésnek kétségkivül legjelesebb emberével. 
De őt is sikerűlt végre azon tiszteletteljes ürügy alatt, hogy 
Bécsben a hadi költségekre pénzt szerezzen, s a vajdaságnak 
a, karlóczai gyülésen kijelölt határok közti hivatalos megis- 
mertetését kieszközölje, eltávolítani. Mellesleg megérintve, a 
szerb kincstár ez időben nagyon szűk állapotban létezett, úgy 
annyira, hogy míg a Bécsből kért pénzsegély megérkeznék, 
Rajasics azt a szerbországi kormánytól is szorgalmazott. A. 
szerb fejedelem, nehogy a kérelemnek a közpénztárból való 
teljesítése által magát a küludvarok ügynökei előtt, kik foly- 
ton semlegességet sürgetének, compromittálja, végre úgy 
közleté a dolgot, hogy nem a köz, hanem személyes pénztárá- 
ból küldött Karlóczára tizenkét ezer forintot, s a magán 
segélygyűjtést az országban is megengedte. 

Azonban Sztratimirovics ügyekezetei Bécsben és Ol- 
mützben sokáig eredménytelenek maradtak; a német minisz- 
terium huzavonása csaknem végkép kimerítette türelmét, 
s hazatéréssel fenyegetődzött, ha ügyét tárgyalni mégis 
késnének. Az osztrák miniszterium ezen eljárása otthon is 
nagy elégületlenséget ébresztett a szerbek közt. Karlóczán 

1848. Nov. támadt is egy párt, mely Knicsaninnal egyetértve, hajla- 
mot mutatott a magyar kormánynyal való békealkudozásra. 
Sztratimirovics természetesen nem mulasztá el azt azonnal 
tudatni a miniszteriummal s magáról az egészen más véle- 
ményben lévő patriarcháról is, kit különben személyesen 
gyűlölt, oly értelemben szólani, mintha a kibékülést szinte 
óhajtaná. 

g: A. cselfogás nem téveszté el hatását. Az udvar, mihelyt 
a magyar kormány békekisérleteiről értesült, azonnal sietett 
elejét venni a békehajlamnak : Sztratimirovicsot a szerb ügy 
mennél elébbi tárgyalásának igéretei által csilapítá le, a pa- 
triarchához pedig, hűségének szilárdítása végett, nov. 14-kéről 
következő császári kéziratot bocsátott: , Midőn Kossuth La- 
jos és társai áruló működése Magyarországban egész a láza- 
dásig emelkedett, s én királyi kötelességemnek tartottam, e 
pártütőt fegyveres hatalommal elnyomni, hogy hű népemnek 
békés, alkotmányos létet biztosítsak, Magyarország azon la- 
kosainak, kik az ön egyházi hatósága alatt állnak, hűségétől 
elvárom, hogy azon párttal minden közlekedéstől tartózkodni 
fognak s a rend helyreállításában a Windischgrütz herczeg 
alatt létező seregemet gyámolítandják. Az ön hűségéről pedig 
felteszem, hogy befolyását a szükségtelen elnyomások s bán- 
talmak ellen s minden kegyetlenkedés elkerülésére fordí- 
tandja; s így atyai szivem azon kivánságának, hogy a békés 
állapot helyreállíttassék, melyben szerb alattvalóim méltányos 
kivánatainak is eleget tehessek, teljesűltét előmozdítandja. " 

Rajasicsra a császári leirat kétféle, egymással ellenkező 
benyomást tőn: hizelgett hiúságának, a mennyiben hűségének 
s befolyásának oly nagy fontosságot tulajdonított; de egy- 
szersmind, mint minden bűnös, midőn palástolni óhajtott 
tényre emlékeztetik, boszontva érezte magát a kegyetlenke- 
dések mellőzését szivére kötő intés által. S e boszúságot 
eléggé ki is fejezte a bécsi kormányhoz intézett válaszfelira- 
tában, csakhogy azt inkább a szerb igények megismerésének 
hosszú halogatása miatt, hivatalos patriarchai s népkormány- 

zói mint személyes neheztelés alakjában öntötte ki. , A. politi- 
kai változás Magyarországban — úgymond egyebek közt — és 
az összes birodalomban minden népeknek adott szabadságot, 
csak a szerbeknek nem, és a végvidék, a májusban kelt kir. 
kézirat által a magyarok önkénye alá vettetett. Különös, hogy 
a bécsi kormány szivére nem veszi, miként törekednek a ma- 
gyarok kiirtani a szerbeket, s mily borzasztólag kegyetlenked- 
nek ellenök. Az ő tekintélyének csökkenése e vészteljes 
időben az összes birodalomnak kárára válhatik; és mind e 
mellett sincs még megsemmítve a magyar miniszterium kiad- 
ványa, melyben ő hivatalától megfosztatik. Ha a szerbek ki- 
vánatainak teljesítése Bécsben halasztatik, ő akaratja ellen is 
kénytelen leend engedni a közkivánatnak, s békealkura lépni 
a magyarokkal; mi, ha megtörténnék, ezeknek kétszeres nye- 
reségére válandana : szövetséget nyernének a szerbek részé- 
ről, erejöket pedig a császári hadak ellen öszpontosíthatnák. 
Figyelmezteti a bécsi kormányt arra is, hogy a bán sere- 
gének fele görög nem egyesűlt vallású népből áll, kik 
hasonlókép befejezettnek tekintenék a háborut, mihelyt a 
szerbek és magyarok közt béke létesűlne." 

A. bécsi kormány azonban nem sokat gondolt a patri- 
archa fennhéjázó, majdnem fenyegető hangjával, mihelyt 
értesült, hogy ő a magyarok részéről tett békeajánlatot 
visszavetette: megelégedett az ő cselekvésével, s a gyűlö- 
letet az egymással harczban lévő nemzetek közt tovább is 
szítogatta, jól tudván, hogy mihelyt Magyarország meg leend 
hódoltatva, a hiú főpap is tüstént alázatossá válandik. A. szint- 
oly együgyű, mint ravasz patriarcha nem látta át, hogy maga 
azon tény, miszerint oly fenhangon merhet a bécsi kormányhoz 
szólani, nem az ő s a szerb lázadás érdeméből ered, hanem 
azon hatalomnak eredménye, melyet Magyarország az udvari 
reactio ellen kifejtett. Egy évvel később, midőn megfosztva 
minden világi befolyástól, s a bécsi kormány gyanakodó szeme 
által kísérve, Karlóczán, szűk érseki körében, fájlalhatá remé- 
nyei meghiúsultát, valahára elég oka lőn tetteit megbánnia. 

És valóban, mily fény, mily dicsőség szállott volna reá, a, fel- 
szabadult közhazában, ha a magyar kormánynak kibékülésre 


. nyujtott kezét elfogadja, s azáltal nemcsak a haza, hanem, 


saját szavai szerint, ,a szerbek közkivánatát is teljesíti" s 
azon nagy következményű tény főeszközlője leend vala, hogy 
a szerbek a magyarokkal együtt barczoljanak a közös haza 
alkotmányos szabadságának s önállásának megvédésében! De, 
fájdalom, ő e helyett főpapi méltóságát lealázó módon csak 
az udvar kegyeit vadászta; szemtelen hazugságokkal, minő 
például az, hogy a magyarok a szerb nép kiirtására töre- 
kednek, ügyekezett meggyőzni a magyarok elleni gyűlöle- 
téről a bécsi udvart, s vakítani a népet olyannyira, hogy az 
egy századok óta kényuralomra törekvő udvarban szabad- 
sága támaszát, egy közös szabadságért harczoló nemzetben 
s népies alkotmányában pedig ellenségét látná! 

A bécsi miniszterium ez idő szerint még tanácsosnak 
látta kimélni a hatalom- és becsszomjas patriarcha hiúságát, s 
említett feliratára adott válaszában biztosította őt, miképen ő 
felsége sokkal inkább méltányolja az ő magas érdemeit, a 
vajda kitünő szolgálatait s a szerbek hűségét, semhogy akár 
küldöttségek akár feliratokban. felterjesztett kérelmek kiván- 
tatnának arra, hogy mindnyájan méltó jutalmokat vegyék. E 
jutalom deczember 15-kén adatott meg Ferencz József azon 
leirata által, melyben a patriarcha s a vajda választása meg- 
erősíttetett; többi kivánataikra nézve azonban csak azon 
igéretet vette vala az ifjú császártól, hogy belső nemzeti 
igazgatást majd a háború bevégezte után adand nekik az 
egyenjoguság alapján. 

A választások e megerősítésének kézhezvételét Suplikácz 
vajda már nem élte meg, épen a leirat kelte napján haláloz- 
ván meg Pancsován. A patriarcha őt a lehető legnagyobb 
fénynyel temette el a krussedoli monostorban. A fővezérletet 
Suplikácz halála után, a közvélemény szerint is, méltán a nép- 
szerű Sztratimirovics igényelte; de a ravasz főpap, félvén az 
ő népszerüségétől s nemzetiesb irányától, a vezérletet Theo- 

dorovics, császári tábornokra bizta. Ez idő óta a szerb sereg, 
kivéve a Knicsanin alatt létező szervián segélyhadat, mind- 
inkább elvesztette nemzeti önállását; császári tisztek, nem 
csak a végvidékből, hanem más ezredekből is, nyerték benne 
a legjobb alkalmazásokat; maga a sereg, egészen a végvidéki 
rendszer szabályai szerint szerveztetett; s a vezényletben her- 
czeg Windischgrátz utasításai lőnek kötelezők. Rajasics el 
nem fojtható aggodalommal tapasztalta, hogy a hatalom főesz- 
közének, a fegyveres erőnek igazgatása mindinkább kisikam- 
lik kezeiből, s még féltékenyebb lőn főnöki tekintélyére. 

Időközben Sztratimirovics is megérkezett Bécsből s nép- 
szerűségére és a főodbor pártolására támaszkodva, magának 
követelte a fővezérletet. De Rajasics ép e népszerűség miatt 
még inkább tartott tőle, mint Theodorovicstól; s egy hadosz- 
tály vezérletét sem akarta reábízni. A főodbor, alelnökének 
jelenléte által felbátorodva, nem csak neki köszönetet szava- 
zott nemzete iránti érdemeiért, hanem Rajasicshoz is egy igen 
erélyes feliratot intézett, egyebek közt felszólítván őt, hogy 
Zimonyból, hol egy idő óta tartózkodék, Karlóczára térjen 
vissza, s a körülmények által szükségessé lett nemzeti gyü- 
lést hívja egybe; önkényes igazgatását pedig alkotmányos 
korlátok közé szorítsa, vagy ha arra nem hajlandó, végkép 
mondjon le az igazgatásról. Rajasics jól tudván, honnan ered 
a főodbor e bátorsága, Sztratimirovicsot árulással vádolta, el- 
lene elfogatási parancsot bocsátott ki, s a papság, a tisztviselők 
és császári érzelmű tisztekre támaszkodva, deczember 23-kán 
oly rendeletet hirdetett ki, miszerint a személye ellen elköve- 
tett sérelmeket is az árulás bűnei közé sorozza. Sztratimiro- 
vics ellenben a főodbor, a sereg és az ifjuság pártolásában 
bizakodva, azontúl sem szünt meg daczolni a patriarchával. 

A békealkudozások sikeretlenek maradván, a háború, 
mely, a keletiebb részeket kivéve, egy időre mindenütt fel- 
függesztetett, újra megkezdődött. Az ellenséges erők ez idő- 
ben következő számban álltak egymás ellenében : 

1) Bánságban : Nagy-Becskereken 6 zászlóalj, 9 lovas 
század s 30 ágyu; Verseczen, Fehértemplomban Damjanics és 
Asbóth alatt 5 zászlóalj, 3 lovas század és 30 ágyu; Nagy 
Sándor alatt 2 század gyalogság, ugyanannyi lovasság 
4 ágyuval; és a táborok közt felosztva 3—4 ezernyi 
nemzetőrség. 

A. szerbeknek az alibunári, tomassováczi és pancsovai 
táborában összesen mintegy 12,000 gyalog s 500 lovas léte- 
zett, 80 ágyuval, ide nem értve a temesvári várőrséget, mely 
4000 gyalogból, 1000 lovasból, — s a végvidéki rendes 
hadat, mely 4000 fegyveresből állott. 

2) Bácskában : a magyarok becsei, verbászi, kis- és 
ó-kéri táboraiban létezett 14 zászlóalj, 18 huszárszázad s 
40 úgyu. Ellenben a szerbek, sz.-tamási, földvári, turiai, római, 
sánczi, titeli táboraikban mintegy 10,000 fegyverest, Karló- 
czán, Kameniczon és Zimonyban pedig 6000 főnyi tartalékot 
számítottak. Mind a két vidéken, összesen : a magyarok, a pé- 
terváradi őrséggel együtt, 29 zászlóaljat, 34 század lovasságot, 
mi mintegy 28 ezer embert s 3600 lovat tőn, és 104 ágyut ál- 
líthattak az ellenség elébe; mig a temesváriak, végvidékiek 
és szerbek 36—40 ezer fégyveressel s legalább kétszáz ágyu- 
val folytatták a háborút. A törökországi szerviánok e szám- 
nak mintegy negyed részét tették. 

Míg a szerbekkel a békealkudozás tartott, a becskereki 
tábor, melyben Kiss Ernő tábornok távolléte alatt Vetter tá- 
bornok vezérkedett, az utak járhatlansága miatt is, teljes tét- 
lenségben maradt. A verseczi tábor mindazáltal ez idő alatt 
sem szűntette meg végkép munkálatait. Mióta a temesvári 
őrség Csákovát megszállotta, hadaink nagy része itt, nehogy 
a császáriaktól meglepessék, a temesvári országúton szabad 
ég alatt tölté az éjeket. 

November 1-jén e táborban Damjanics János alezredes 
vette át a vezényletet, a 3-ik honvédzászlóalj három századát, 
s 870 lovas nemzetőrt s két ágyut hozván magával a tábor 
erősítésére, mely pár nap múlva még 450 vásárhelyi lovas és 

400 csöngrádi gyalog nemzetőrrel is szaporodott. Az erélyes 
vezér azonnal a legnagyobb rendet s fegyelmet hozta be a 
seregbe; előtte mindenki félt akár hazafiúi buzgalmában ha- 
bozónak, akár kötelessége teljesítésében hanyagnak látszatni. 
November 3-kán egy dzsidás csapat nagy oláh néptömegtől 
kisértetve, indult meg Versecz felé Csákovárról; de már 
Vojtekről visszahuzódott elébbi állomására. Damjanics a te- 
mesváriak ezen óvatosságából meggyőződvén, hogy azok 
magokat gyöngéknek tartják s Versecz általok nem fog há- 
borgattatni, november 9-kén a 9-dik honvédzászlóalj két, a 

ral s a Rózsa Sándor-féle száz főnyi lovas csapáttal Strázsa 
(Lagerdorf) felé indult, honnan a szerbek a Versecz és Fehér- 
templom közti összeköttetést megnehezítették. E helyet két 
várda, három ágyu és 1200 jól fegyverzett ember védte. 
A. szerbek a magyar sereg közeledtekor erősen kezdének 
ágyúzni; de a Freudenreich főhadnagy által vezérlett tüzé- 
reink ágyuikat hamar elnémíták. Majd heves harez kezdődött 
kézifegyverrel. Tiszteink itt a példájával is ösztönző erélyes 
vezér alatt sok hős tettet vittek végbe. Legkitünőbb volt köz- 
tök a félszemű Földváry Károly kapitány, ki honvédei élén 
első tört be a helységbe. A két század vörös sapkás — így ne- 
vezték fövegökről a 9-dik zászlóaljat — oroszláni bátorsággal 
harczolt. A. szerbek végre makacs ellentállás után kénytele- 
nek voltak engedni a magyarok heves rohamainak; s midőn 
a faluból a Karas folyóhoz hátráltak, a soraikba halált és ret- 
tegést hozó huszároktól vétettek üzőbe, míg nem rendetlen 
futásban teljesen szétszórattak. Lagerdorffelgyujtatott, a vár- 
dák és sánczok leromboltattak. A. diadal azonban érzékeny 
veszteséggel lőn megvásárolva. A. közlegénységből ugyan 
alig estek el és sebesűltek meg összesen huszan; a tisztek kö- 
zől azonban, kik ez nap vetélkedtek hősies tettekben, a derék 
huszárhadnagy Resser s a szép reményű Fáy Gyula esett áldo- 
zatúl. A tiszteken kivűl Damjanics még különösen Parcsetics 
Zsigmond nemzetőri őrnagyot, ki alatt lova is lelövetett, 


A strázsai 
csata. 


1848. Nov, 


92 Negyedik könyv. A háború kezdete Budapest megszálltáiíg 


Damaszkin főbirót, ki egy maroknyi önkénytescsapatot vité- 
zűl vezénylett, és Rózsa Sándort csapatjával együtt méltatta 
dicséretre. Beszélték, hogy Rózsa, ki e csatában Parcsetics 
rendeletei alá volt helyezve, egy maga tizenkét szerbet vá- 
gott le. 

Ez sok éven át a szegedi pusztákon űzött rablásairól 
nagy hírben állott egyén a honvédelmi bizottmánytól bűnbo- 
csánat feltétele alatt, engedelmet kért egy fegyveres csapat 
alakítására. Az engedély, többek ellenmondása daczára, Kos- 
suthtól végre megadatott, a bűnbocsánat hadi érdemeitől füg- 
gesztetvén fel. Rózsa Sándor ennek következtében csongrád- 
és csanádmegyei pásztorok- és csikósokból száz embert, erős, 
bátor, szép legényeket gyűjtött össze s őket, mind lóháton, a 
becskereki táborba vezette. A kormánybiztos hiányos fegyver- 
zetöket kiegészíttetvén, őket a verseczi táborba küldötte, 
épen midőn a lagerdorfi hadjárat volt készülőben. 

A mily rendkivűli csekély volt ez ütközetben a magya- 
rok vesztesége, oly aránytalan, mondhatni a bámulatig nagy 
volt a szerbeké. Legtöbbet szenvedtek a vörös sapkásoktól, 
kik tisztök, a kedvelt Fáj Gyula eleste miatti elkeseredésök- 
ben dühösen vágták s lőtték a már legyőzött szerbeket is. 
Hivatalos összeszámitás szerint 6783 szerb hullája ásatott el. 
Azonkivűl a Karas folyóban is sokan elvesztek, kiknek hulláit 
a viz Palánkán vetette ki partjaira. Foglyul hetvenen vitettek 
be Verseczre. Az elfoglalt két ágyun és egy lőszertárszekéren 
kivűl Rózsa Sándor sok marhát, lovat, juhot is hajtott be csa- 
patjával a táborba. Ő e csata után méltán gyanút ébresztett 
régi hajlamainak megujulása iránt, s aggályos kétkedést arról, 
vajjon azon haszon, melyet fegyveres szolgálatával tehet, fel- 
ér-e azon erkölcsi kárral, mely ily bűnbe merűlt ember meg- 
kegyelmezéséből származik? — Lagerdorf bevétele napján 
még két más helység, Perta és Oresicza is, melyek lakosai a 
keresztűlvonúló magyar seregre lőttek, hamuvá tétetett. 

Damjanics e diadal után a parancsnokságot ideiglen Kiss 
Pálra, a vörös sapkások őrnagyára bízván, Becskerekre uta- 

zott, a további teendők iránt a fővezérrel értekezendő. Vetter 
tábornok itt megütközését jelentette ki azon kegyetlenségek 
miatt, melyeket hadának a lagerdorfi ütközetben hír szerint 
engedett. Damjanics tagadta, hogy az ellenségen több ke- 
gyetlenség követtetett el, mint mennyit a háború természete 
szükségessé teszen. A két főnök közt e vitában meghasonlás 
támadt, melynek következései, miként látandjuk, a háború 
későbbi szakára is ártalmasan hatottak, Damjanics által 
azontúl minden elkövettetvén, hogy Vetter lehetetlenné vál- 
jék a fővezérletben. 

A lagerdorfi győzedelem óta a verseczi tábornak Zichy- 
falván tanyázó előörsei s a 4000 embert és 9 ágyut számláló 
alibunári szerb tábor előörsei majdnem minden nap csatáztak 
egymással. De, bár táborunk a császáriak és szerbek elő- 
nyomulását mindenfelől sikeresen meggátolta, azt még sem 
eszközölheté, hogy az oldalt fekvő helységek ne nyugtala- 
níttassanak. Különösen Rittberg, derék magyar helység, 
vonta magára hűsége által boszújokat. Egy ízben egy csapat 
dzsidás és blazsavai oláh a helységre törvén, több előkelő 
gazdát s tiz odamenekült megyei hajdút fogtak el, s ez utób- 
biakból néhányat agyon is vertek. Hasonlókép Gilád oláh 
község előljárói s lelkészei is várfogságra hurczoltattak. E 
portyázások meggátlása végett Parcsetics őrnagy a környék- 
beli magyar helységek lakosaiból egy mozgó hadat alakí- 
tott s azzal Temesmegye belsejébe nyomúlt. Ha e csapatot 
rendes had is támogatja, a temesváriak délkeletről is szint- 
úgy korlátoltathattak volna, mint az éjszaknyugatról Nagy 
Sándor által eszközöltetett. De, miután a császáriak Ritt- 
berget nagyobb erővel megszállták, Parcsctics kénytelen lőn 
Verseczre visszavonúlni. A. szerbek hasonlókép folytatták, 
jobbára iszonyatos kegyetlenségekkel szennyezett kalandozá- 
saikat. November 20-kán Vojvodinczen, a derék községbirót 
Vúja Maximot, ki becsületessége, ügyessége s bátorsága által 
a hazai ügynek az egész környéken hasznos szolgálatot tett, 
külsejére pedig a vidéken a legszebb oláh férfiú volt, meg- 

kötözték, az országutra hurczolták, s ott kinzások közt fe- 
jezték le. 

Damjanics a lagerdorfi győzelem után magát minden meg- 
támadtatás ellen fedve látván, a bányakerület biztosítása vé- 
gett Asbóth Lajosnak Oraviczán tanyázó hat száz főnyi csapa- 
tát három gyalog s egy lovas századdal szaporítá. Asbóth, 
ekként megerősíttetvén, a császáriak által nov. 3-kán elfog- 
lalt Bogsánt, honnan két bányahivatalnokot fogságba vittek, 
szándékozott visszavenni, s az ott tanyázó 50 dzsidást, 300 
karánsebesi katonát s ugyanannyi fegyveres parasztot, ha 
lehet, fogolylyá tenni. Indulását e végett titokban rendezte 
el. De a császáriak mind a mellett is idején észrevették őt s 
Bogsánból még Asbóth megérkezte előtt kitakarodtak. Dam- 
janics az ellenség ezen megmenekűltét Asbóth hiányos intéz- 
kedéseinek tulajdonítván, a küldött segélyt haragjában vissza- 
rendelte; miből aztán szinte meghasonlás támadt a két főnök 
között. 

A. császáriak erről értesűlvén, Bogsánt visszafoglalni ki- 
vánták; s Appel tábornok Prebul helységben elegendő erőt 
gyűjtvén, nov. 14-kén levél által szólítá fel Asbóthot, , ürítse 
ki túlnyomó ereje előtt a várost s ne okozzon vérontást, az ő 
czélja nem más lévén, mint a rendet fentartani s a birtoko- 
soknak a felingerűlt parasztok ellen ótalmat nyujtani." As- 
bóth a felhivásra tagadólag válaszolt, egyszersmind pedig Ver- 
seczre is jelentést tőn a Bogsánt fenyegető veszélyről. Kiss 
Pál, Damjanics távolléte alatt, azonnal küldött is két század 
honvédet s egy ágyut segedelmére; de az már későn érke- 
zett. Appel a következő napon négy század végvidéki katoná- 
val s mintegy 2000 főnyi oláh csoporttal támadta meg a csak 
száz honvédtől s 350 nemzetőrtől védett várost. Asbóth azon- 
ban e maroknyi néppel is oly vitézül védte magát, s ágyuival 
az ellenség soraiban annyi kárt tett, hogy az este felé, hu- 
szonhat halottat és sebesűltet vesztvén, a város alul vissza- 
vonúlt. A. mieink vesztesége mintegy 15 halottból és sebe- 
sűltből állott; az elsők közt találtatott Bónis, az erdélyi 

honvédek hadnagya. A harcz alatt Bogsán egy része porrá 
égett. 

A. császáriak a Bogsánnál szenvedett kudarczot más nap 
Rezsiczán, jelentékeny vasgyárakkal biró bányahelyen, szán- 
dékoztak megboszúlni. Dada császári kapitány két század vég- 
vidéki katonával s egy pár ezernyi felizgatott ohlával támad- 
ta meg a városkát, melyben Székelyi kapitány csak egy szá- 
zad honvéddel tanyázott. Mihelyt azonban a harcz megkezdő- 
dött, melyet a honvédek csekély számuk daczára is elfogad- 
tak, a közel 400 főnyi helybeli nemzetőrség, bányaműhelyeit 
azonnal elhagyván, a honvédekhez csatlakozott; s az így 
egyesült erő az ellenséget vitézül visszaverte. 

Asbóth alig pihente ki november 15-kei csatáját, már is 
egy kirándulást tervezett. Ezeres oláh helység ellen, melynek 
lakossága már több ízben s a nevezett napon is tanúsitá rosz 
érzelmeit : a császáriak által rendezett oláh népfelkelésekben 
tanyául szolgált, a magyar tábor körül kémkedett s árulko- 
dott, hazafias lelkű jegyzőjét megölte stb. Ezen ellenséges 
község megbüntetését Asbóth Rózsa Sándorra bízta, ki a la- 
gerdorfi ütközet után magát az ellene emelt vádaktól kitisz- 
titá s időközben a honvédelmi bizottmánytól igért kegyelmet 
is megnyerte. Parcsetics őrnagy most is a csapat mellett volt 
ugyan, hogy azt a hadi fegyelem féke alatt tartsa; de úgy 
történt, hogy az ezeresi kirándulásra Rózsa Sándor egyedül 
küldetett a csapatából kiválasztott negyven emberével. As- 
bóth azon utasítást adta neki, hogy csak a karhatalom mű- 
ködésére szorítkozzék, a helység lakosait fegyverezze le, a 
gyanúsakat fogja be stb; de azontúl ok nélkül semmi bántal- 
mat ne kövessen el rajtok. Szép alkalom nyilt Rózsa előtt 
megmutatnia, hogy miután a polgári társaságba a bűnbo- 
csánat által visszahelyeztetett, a törvény és felsőbbség iránti 
pontos engedelmessége által azt megérdemleni is tudja. Azon- 
ban, ő most is a régi rabló volt, s az alkalmat elébbi élet- 
módjának nagyban folytatására fordította ; bár a lakosság nagy 
része, jöttéről értesűlvén, a helységből szétfutamlott, a hátra- 


1848. Nov. 


1848. Nov. 


98 Negyedik könyv. A háború kezdete Budapest megszálltáig. 


maradtakon mégis iszonyú gyilkosságokat s rablásokat kö- 
vetett el. ,Jóllehet — így ir róla jelentésében Asbóth — 
a legszigorúbban meghagytam neki s embereinek, hogy ár- 
tatlanokat ne bántsanak, ők mégis harminczhat embert öltek 
meg." Egyéb kihágásaik közt a templomból kihordott egy- 
házi ruhákba öltöztek, a papot miseruhájában lóra ültették 
s a falun keresztül kergették stb. Végre, a dulásba elfá- 
radva, zsákmánynyal rakottan tértek vissza Bogsánba. Ekként 
benne lévén ismét szokott foglalkodásaik űzésében, a szom- 
széd helységeket is kirablották. ,E zsiványcsapat — igy 
szól jelentésében Parcsetics őrnagy — réműletbe hozta az 
egész vidéket. Egy felül ők, más felül az ellenség pusztí- 
tanak, s miután most úgy is haza kivánkoznak, a csapat 
eloszlatásáról kell gondoskodni." Graentzenstein pedig hiva- 
talosan kérte a kormánybiztost, hogy mentse meg a vidé- 
ket ezen ,átkos segítségtől." 

Rózsa Sándor csapatja tehát elbocsáttatott, mely miután 
a pásztorok és csikósok a karácsoni számadásra haza kiván- 
koztak, úgy sem lett volna többé jó módjával együtt tart- 
ható. Az ezeresi kihágásokért azonban méltán maga Asbóth 
is gáncsolandó, hogy a hol mérséklet kivántatott, oda épen 
a gyanús Rózsa Sándort szemelte ki. 

A. bányakerület azonban Appelnek Bogsán alóli vissza- 
veretése után sem örvendhetett békének. A. temesvári katona- 
ság mind maga oly sürűn portyázott, mind a fellázitott oláhok 
annyira nyugtalankodtak, hogy Asbóth Bogsánból majdnem 
naponként kénytelen volt kirándulásokat tenni az ellenség 
megfenyitésére. De bár azokban majdnem kivétel nélkül győ- 
zedelmet nyert, működése mégis eredménytelen maradt; 
mert a mint ő csapatjaival Bogsánba és Resiczára visszahu- 
zódott, az ellenség elébbi állomásait ismét elfoglalta. Ezen 
eredménytelenség Asbóth iránt a fővezérletnél bizalmatlan- 
ságot szűlt, melynek következtében a parancsnokságból 
vissza is hívatott, Bobics kapitány neveztetvén ki helyébe. 

De a parancsnoki változás nem volt képes elhárítani a 
bányakerület vég elvesztét. Elébb az összeköttetést Bogsán 
és Resicza közt vágták el; s aztán mind a két várost oly nagy 
erővel támadták meg, hogy a csekély magyar had, kivált 
miután az elfáradt, elkedvetlenedett helybeli nemzetőrökben 
sem talált többé oly lelkesült harcztársakat, deczember végén 
kénytelen lőn Verseczre visszavonúlni. A császáriak, kivált 
Resiczán, iszonyú boszút álltak a magát ellenök több ízben 
oly hősileg védett lakosságon : a várost felgyujtották, a, vas- 
műgyárakat elrontották, a lakosok ellen oly kegyetlenül 
dühöngtek, hogy még asszonyok s gyermekek is találtat- 
tak a halottak között. 

A ruszkabányai kerület már november végén kénytelen 
volt meghódolni az egész pancsovai és karánsebesi ezredek- 
ben uralgó ellenségnek. E két ezred közt még csak az egyet- 
len Fehértemplom áll vala rendűletlenül, daczára az ő feje 
fölött is tornyosodó veszélynek. Kivívott győzedelmei után e 
várost nem merték többé megtámadni a felkelők; kisebb na- 
gyobb csoportokban mindazáltal nem szűntek körülötte ólál- 
kodni; s ha egy vigyázatlan polgárt vagy honvédet elfoghat- 
tak, borzasztó kínzásokkal gyilkolták meg. Az őrséget a 
városban még folyton a rettegett 9-dik zászlóalj képezte, mely- 
nek segedelmére ez időben még 600 újoncz honvéd külde- 
tett. Az ágyuk száma tizennégyre szaporíttatott. Ezen erővel 
Maderspach alezredes, nemcsak a várost, hanem, a bányake- 
rület elvesztéig, Szászka-bányát is megszállva tartá; sőt a 
portyázó ellenségre is számos kirándulást intézett. Egyebek 
közt oktober 17-kén Kussics község megbüntetésére indult, 
honnan a felkelők a várost minduntalan felriaszták, s annak 
szőlleiből egy ízben négy hölgyet is elrablottak. A helységet 
ötszáz szerb egy ideig makacsul védelmezé; de midőn a vörös 
sapkások szuronyt szegezve rohantak reájok, 17 halottat 
hagyván a csatatéren, szétfutottak. A falu lángok marta- 
lékává lett. 

Horváth M. A függetlenségi harez tört. II. 7 

A szerbekkel folytatott békealku megszakadta után 
bács-bánsági vezéreink egy közönséges támadást szándékoz- 
tak intézni őrvonalunk egész hosszában. A tervet Vetter 
tábornok, Kiss Ernő távollétében, a bánsági hadak helyet- 
tes fővezére, akként fogalmazá, hogy a bal szárnyon Maders- 
pach alezredes Fehértemplomból az ördöghídját, Kiss Pál 


. őrnagy, a középen, Verseczről Alibunárt, Vetter maga 


Nagy-Becskerekről Tomassováczot támadja meg. 

A munkálat azonban, mely november 30-kán intézteték, 
csak a balszárnyon, Maderspach által hajtatott végre teljes sü- 
kerrel. Ő sürű köd által fedve, reggeli hét óra tájban, alig 
ezer főből álló kisded hadával észrevétlenűl Ördöghídja előtt 
termett, hol 2500 szerb hét ágyuval táborozék. Ördöghídján 
seregét az ellenség élénk ágyutüze daczára szerencsésen át- 
vezetvén, harmadfél órai harcz után, a sánczokból szuronyt 
szegezve űzte ki az ellenséget; mely mintegy 70 halott és se- 
besűlt s 15 fogoly hátrahagyásával szerteszét futván, a köd 
miatt csak kevéssé űzethetett; a tábor azonban feldulatott, a 
sánczok lerontattak. Ezek közt három ágyu, melyek egyike 
12-fontos, 8 császári lőszerszekér s kétezernél több ágyutöl- 
tény esett a győzők kezébe. A. vezéren kivűl, ki az egész 
munkálat lelke volt, Abankourt lengyel hadnagy, Sándor ka- 
pitány, Jekelfalusy és Keresztesy hadnagyok tűntették ki leg- 
inkább magokat. A szerbek súlyosan érezték az ördöghídi 
csapást; a pancsovai odbor deczember 7-én kelt körlevelében 
siralmas hangon hányta a végvidékiek szemére, hogy oly köny- 
nyen megadják magokat, s a kitartó szerémiek és szerviánok 
példáját állítá szemök elébe. Az ördöghídi gyözedelem követ- 
keztében Fehértemplom mindaddig háboríttatlanúl maradt, 
mígnem hadaink az egész bánságot elhagyták. 

De csakis ez volt az egyetlen győzedelem e napon a 
magyarok részéről. Kiss Pál, kinek feladata volt az alibu- 
nári tábor megvétele, Nikolincze és Karlsdorf mellett szét- 
vert ugyan egy szerb csapatot; de midőn Alibunárról egy, 
a magáénál sokkal erősebb hadat látott közeledni, ő vonúlt 

vissza: Verseczre. A. Becskerekről Vetter alatt Tomassovácz- 1848. Decz. 
nak indúlt főerőnk nem is érte el ezen helyet; oly sűrü köd 
ereszkedék a vidékre, hogy a vezér minden munkálatot le- 
hetetlennek látván, minden harcz nélkül tért vissza táborába. 

Mi a bácsi munkálatokat illeti : Komlosy őrnagy Ó-Be- 
cséről a szerbek földvári táborát megtámadván, a Kalvária- 
hegyen fekvő sánczokat megvette ugyan; de a városnál 
makacs ellentállásra találván, seregét, a rosz idő miatt is 
visszavezette. Ó-Kérről a 8-dik zászlóaljnak a sziregi, ver- 
bászi hadunknak a sz.-tamási sánczok ellen kell vala tenni 
erőszakolt szemlét. De amaz visszaveretett; emez pár órai 
ágyuzás után meg visszatért táborába. 

Kiss Ernő tábornok, épen e meghiúsult munkálatok után  Tevássevárz 
térvén vissza Becskerekre, Tomassovácz ellen, mihelyt az idő decz. 5-kén. 
jobbra fordúlt, újabb támadást határozott. E végett deczemb. 
4-kén Écskán, Zsigmondfalván és Lázárföldén egész, mintegy 
tizezernyi haderejét összegyüjté s más nap reggel három osz- 
tályban indúlt meg a szerb fészek ellen. Tomassovácz a Te- 
mes folyam bal partján fekszik, Becskerektől három mértföld- 
nyire; a folyam jobb partjával a helységet híd köti össze, 
melyet a békekisérlet folytában hídfővel erősítettek meg; a vá- 
ros is magas sánczokkal vétetett körül, melyeket számos ágyu 
védelmezett. Terv szerint a Zsigmondfalváról kiindúlt jobb 
szárnyak egyenes úton kell vala előrenyomúlni s a sánczok 
hosszában fejlődni ki; a balszárny feladata volt, Botos felől in- 
tézni a támadást; míg maga Kiss Ernő a legerősebb osztályt 
Orlovátra vezette s azt kétfelé szakasztván, egyikkel maga 
Tomassovácznak tartott; a másikat az Orlováton alól készűlni 
kellett híd felé küldé, hogy azon átkelvén, a várost hátmögűl 
támadja meg. Az erőnek e czélszerűtlen feldarabolása azon- 
ban minden sükerétől megfosztá a munkálatot. Baj volt az is, 
hogy a híd a kitűzött időnél csak több órával később készül- 
hetett el. Kiss Ernő, ezt bevárni türelmetlen, dél tájban 


végre megkezdé a támadást; de két rohama visszaveretvén, 
ge 

minden további kisérlettel felhagyott. Csak ezután érkezett 
a város alá, a valahára elkészült hidon keresztül, az Orlo- 
vátnál hagyott osztály, s a városnak a sánczokon kivül fekvő 
részét megvévén, felgyujtotta. Már a sánczokra kezd vala 
rohanni, midőn észreveszi, hogy a harcz a túlparton meg- 
szűnt, és az ellenség egész erejével áll szemben. Ezen 
osztály is gyorsan visszavonúlt tehát az orlováti híd felé, 
hogy a többiekkel együtt Écskára térjen vissza. Az ügyet- 
lenül intézett ostromkisérlet két száznál több holtunkba és 
sebesűltünkbe kerűlt. 

A sereg ily kudarczczal térvén vissza Becskerekre, 
mindebben magában, mind a közönségben nagy elégületlen- 
ség támadt a vezérlet ellen; nem mintha a tábornokok elég 
személyes bátorságot s vitézséget nem fejtettek volna ki, — 
ebben hiány csakugyan nem volt; hanem mivel a szükség- 
telen erőeldarabolás miatt már magában is hibás terv még 
hiányosabban hajtatott végre. 

E köz elégületlenség s a hadjárat ellen emelt gáncsok 
kétszeresen ösztönözték Kiss Ernőt, hogy egy harmadik 
megtámadás által kisértse meg kifenni a hadi szerencséjén 
ejtett csorbát. Mihelyt tehát Damjanics, ki a kormánytól 
sürgős tanácskozások végett Pestre hívatott, a táborba 
visszatért, azon tervben állapodott meg vele, hogy Dam- 
janics Verseczről Karlsdorfot és Alibunárt vegye meg s 
aztán Tomassovácz felé nyomúljon; ugyanazon időben ő is 
kiinduland Becskerekről, úgy hogy egyszerre két oldalról 
támadják meg a szerb fészket. 

Damjanics tehát, a 10-dik és Waza-féle zászlóaljakkal 
erősödvén, deczemb. 12-kén Gergely őrnagyot 9 század gyalog- 
sággal, egy század huszárral és három ágyuval Zichyfalváról 
egyenesen Alibunár felé indítván, ő maga 12 század gyalog- 
gal, másfél század huszárral és 9 ágyuval Verseczről Karls- 
dorfnak vette utját. Damjanicsot a szerbek Agics és Baraics 
helységeknél, közel Karlsdorfhoz, ágyuzással fogadták; de 
fekvésökből hamar kiveretvén, Alibunárra vonúltak. A harcz 

alatt Karlsdorfnak egy kis része felgyuladt s elégett, bár a 
magyaroknak épen nem volt szándokában ártani a jó érzelmű 
német községnek. Midőn Damjanics Alibunár alá érkezett, 
Gergely osztálya már kemény csatában állott a szerbekkel; 
ő is azonnal ostromra vezette tehát a maga osztályát. A. harcz 
egy ideig mind a két részről makacsul folyt; míg végre a 
magyarok egy óra tájban a szerbek ágyuit elnémitották; a 
puskázás azonban még egy pár óráig folyt, midőn végre 
Joannovics, a szerbek vezére, látván, hogy emberei a 3-dik és 
9-dik zászlóaljaink szurony-rohamait ki nem állják, sánczait 
elhagyván, megvert hadával Pancsova felé futott. Huszáraink 
azonban csak kis távolságig űzhették a futamlókat, mert se- 
regünknek még az nap tovább kellett haladnia. Ezen ütközet 
egyike volt a legvéresebbeknek, melyek eddig a" Bánságban 
történtek. Az ellenség vesztesége holtak és sebesűltekben öt 
száznál többre számíttatott, bár a sebesültek egy része kocsi- 
kon vitetett el. Két ágyu, ugyanannyi lőszerszekér, kilencz 
mozsár, 300 puska s két zászló esett a győzők kezébe, kik- 
nek e nap dicsősége csak tizenöt-husz halottba s ötven- 
hatvan sebesűltbe kerűlt. A makacs ellentállás következ- 
tében felingerűlt sereg Alibunárt, melynek lakosai, mióta 
az egykor virágzó mezőváros táborhelylyé lett, kivándo- 
roltak, feldulták s porrá égették. 

Damjanics innen Tomassovácz felé fordult s még az 
nap Iláncsig haladt, s azt elkövetett számos rablásai meg- 
büntetéseül felgyujtatta. A következő napon, 183-kán esten- 
den Jarkováczot szállotta meg. Ott vette Kiss Ernő rende- 
letét, miszerint 14-kén Tomassovácz alá nyomúljon, ott vele 
egyesülendő. De a parancs későbben jött, mintsem a Temes 
folyón Neuzina mellett a sereg átszállítása végett épített 
híd bár mi erőködéssel elkészűlhetett volna. .Damjanics e 
miatt 14-kén Jarkováczon maradt, avval töltvén a napot, 
hogy a csatlakozást s barátságot színlett lakosokat az al- 
kotmányra feleskette. Egy gyönge osztály a berzavai hid 
őrzése végett Margiticzán maradt. 

Knicsanin a magyarok szándékairól értesűlvén s meg- 
győződvén, hogy Tomassováczot a két vezér egyesűlt hada 
ellen meg nem védheti, elhatározta magát, hogy az egye- 
sülést megelőzve, Damjanicsot a következő éjen Jarko- 
váczon támadja meg, miről titkon e helység lakosságát is 
értesíté, s miután az Alibunárból kiűzötteket is össze- 
szedte, mintegy 6000-nyi seregével és 20 ágyujával Jarko- 
váczra indult. 

Damjanics a jarkovácziak színlelt barátságát őszintének 
tartván, a több napi fáradság s a nagy hideg daczára is szabad 
ég alatt töltött két éjáltal elcsigázott, nyugalomra vágyó hadát 
a házakba szállásolta, hol a vitézek csalárd gazdáik által tet- 
tetett szivességgel fogadtattak, vacsorával, borral, pálinkával 
bőven megvendégeltettek. De éjfél utáni egy órakor váratlan 
puskázás, majd ágyulövések riaszták fel mély álomba merűlt 
vitézeinket, s a visszavonúlt előörsökkel ellenség is tolúlt be a 
helységbe. Az álomtól mámoros magyarok sietséggel gyülekez- 
nek; de szörnyű meglepetéssel látják, hogy nem csak a beto- 
lúlt ellenséggel, hanem az áruló lakossággal is van dolguk, 
kik a házak és istállók padlásairól s tetőiről, sőt a házak előtti 
fákról is lövöldöznek nem rég annyi vendégszeretettel foga- 
dott vendégeikre. Az ágyu-, lőszer- spodgyász-szekerek, melyek 
azonnal a Berzava-csatorna hídja felé indíttattak, az utat több 
helytt elállván s a lövöldözés által elszilajult lovak által lefor- 
díttatván, a zavart és rendetlenséget rémitőn növelik. E rend- 
kivül veszélyes helyzetben a 9-dik honvédzászlóalj, melynek 
egy része állott az előörségen, leghamarább összeszedte ma- 
gát; kevés idő múlva a Waza-féle zászlóalj is hozzácsatlako- 
zik; és azután a sötét éjben mind a két részről borzasztó 
vérontás kezdődik. Minthogy az ellenség a helységet megszáll- 
ván, minden kimenetet erős csapatokkal s ágyukkal rakott 
meg, a mieinkre pedig a házakból is minden felől iszonyú 
tüzelés kezdetett, a sereg ezen elvágott részének nem volt 
egyéb módja a menekülésre, mint magának utat törni a sza- 
badba. De a számra sokkal erősebb ellenség az előrenyömu- 

lókat kétszer visszatolta, s ezeknek helyzete perezről perczre 
borzasztóbb lőn. A sötét ködös éj, melyen pillanatokra 
csak az ellenség tüze villámlott keresztül, tájékozást nem 
engedett, s a gomolyba keveredett csapatokra minden lépés- 
nél egy-egy golyózápor hullott. Sikerült végre mégis Kiss 
Pál őrnagynak hidegvérűsége s lélekjelenléte által némi 
rendet hozni az elszilajult csapatokba s azok egy részét egy 
szélmalomnál czélszerűleg felállítani. A renddel a bátorság 
is visszatért vitézeink kebelébe, s daczára az őket körül- 
fogott sokkal számosabb ellenség heves tüzelésének, szu- 
ronynyal nyitottak utat magoknak Dobricza felé. A sereg 
más részével Damjanics fél órai heves harcz után az ut- 
czákon magát keresztül vágván, a falu éjszaki részén a sza- 
badba vonult s csatarendet alakíta. De az ágyuk közől csak 
egy jutott át szerencsésen a Berzava-csatorna hidján, hét pe- 
dig ugyanannyi lőszerszekérrel a tolakodás közben elszilajult 
lovak által a csatornába fordíttatott. Mindenek előtt ezeket 
kelle megmenteni, mi Freudenreich tüzérkapitánynak, bár 
mondhatlan fáradsággal, végre sikerűlt is. A megmentett 
ágyuk a hidtól nehány száz lépésnyire állíttattak fel. Mivel 
azonban a nagy sötétségben az ellenséget látni nem lehetett, 
a part felé lovas csapatok küldettek, s csak az ezekre intézett 
lövésekből s a szerbeknek e közben felfelriadó zajából lehetett 
aztán ágyuink tüzének irányát meghatározni. Tüzéreink ek- 
ként oly heves kartácstüzet intéztek az ellenségre, hogy az 
sem a hidhoz, sem az annak közelében megrekedt podgyász- 
szekerekhez nem mert közeledni. Mihelyt virradni kezdett, 
Damjanics a gyalogságot a hidon át ismét a faluba vezette, s 
házról házra, utczáról utczára verekedve nyomult előre. Majd 
átrohannak a huszárok is; és Herczeg főhadnagy vezénylete 
alatt oly dühösen támadják meg a Tomassovácz felé nyiló 
utczában az ott tüzelő határőröket, hogy azok közől számo- 


san elesvén, a többiek szertefutottak. Végre Damjanics is az : 


egész falu hosszán szuronynyal tör magának utat s egyesül 
Kiss Pállal és Aschermannal, kik a 9-dik és Waza-féle zászló- 

aljjal az ellenségen még az éjjel áttörtek Dobricza felé, s 
annak számos rohamait mindannyiszor visszaverték. A sereg 
e részeinek egyesülése, oly borzasztó veszély után, ellentáll- 
hatlan lelkesedésre fokozta vitézeink bátorságát; s az ellensé- 
get mindenütt hátranyomták. Azonban Knicsanin is össze- 
szedte harczosait s még egy rohamot kisértett meg; de most 
is nagy veszteséggel veretvén vissza, Pancsova felé megfu- 
tamlott, huszárainktól messze üldöztetve. A. győzelem tökéle- 
tes, de drágán lőn megvásárolva. A. mieink majdnem három 
száz ember vesztét fájlalták, ezek közt találtatott több tiszt- 
társával Skublics Rafael őrnagy is. Még sokkal nagyobb volt 
az ellenség vesztesége, mi körülbelül 8—900-ra számíttatott. 
Honvédeink s huszáraink az árulástól dühösségre ingereltetve, 
senkinek sem kegyelmeztek, ki fegyverök alá kerűlt; a hu- 
szárok még az űzés közben elfogottakat is összevagdalták. A 
helység, lakosainak gyalázatos árulása miatt felgyujtatott 
s porrá égettetett. A szerb haddal meg nem futott lakosok 
közől sokan a tűz martalékává lőnek; kik pedig a lángok 
közől menekűlni törekedtek, kimélet nélkül szurattak le a 
dühös honvédektől. A faluban szedett zsákmányon kivül, 
ezer puska jutott a mieink birtokába. 

A jarkováczi ütközet, mint súlyos csapás és határozott 
győzelem, maradt fenn harczosaink emlékében. Az éji meg- 
lepetés, hiányos előgondoskodás következménye, s az ebből 
származott nagy veszteség, szomorító események voltak; el- 
lenben a seregnek gyors rendbeállása s a reggeli győzedelem 
az alvidéki háború legdicsőbb tettei közé tartoztak. Damja- 
nicsot bátorsága s lélekjelenléte egy perczig sem hagyta el; 
ő ezen ütközetre mindig fájdalommal vegyes büszkeséggel 
emlékezett vissza. 

Kiss Ernő deczember 14-kén Damjanics késedelme miatt 
Botoson maradt, hova a, megelőző este tette volt főhadiszállá- 
sát. Következő reggel hallotta ugyan a jarkováczi ágyuzást; 
de nem is sejtvén, hogy Knicsanin Tomassováczról kitakaro- 
dott, Botosról, melyet katonai sokszoros árulásai miatt fel- 

gyujtottak, Tomassovácz alá sietett. De, bámulatára, a sán- 
czokat üresen, s két használható ágyu kivételével, minden 
hadszereitől megfosztva, a hidat és sátrakat elégve találta. A. 
sánczokat tehát lerontatván, mely alkalommal Tomassovácz 
belső része is felgyujtatott, serege nagyjával Damjanics felé 
indúlt s vele Szárcsánál egyesült. Az ősz óta rettentő hirre 
vergődött Tomassovácz és Alibunár szerb táborok lerombolá- 
sát a bács-bánsági magyar községek nagy örömmel üdvözölték 
s most még nagyobb tetteket vártak a győzedelmes seregtől. 

És valóban Alibunár és Tomassovácz lerontása s a jar- 
kováczi ütközet nagy rémülést okozott a szerbek között. A 
magyarok főhadiszállásán ennek következtében azon terv lőn 
átalában népszerű, hogy a sereg e győzedelmek hatása alatt 
tüstént Pancsova alá menjen, azt megvegye s gyorsan meg- 
fordulván és az aradi táborral egyesűlvén, Aradváratis vissza- 
foglalja. Egyéb okokon kivűl még azon körülmény is javaslá 
a szerb lázadásnak a Bánságban mi gyorsabb elnyomását, 
mivel a kormány, hogy Windischgrütz ellen elég erőt gyűjt- 
hessen, a Bácsot és Bánságot magára hagyni s ott létező sere- 
geinket felparancsolni szándékozott. A kormány e szándoka 
nem maradt titokban az altábor vezérei előtt. , Mi emberileg 
tehető — így irt már november 24-kéről a honvédelmi bizott- 
mány elnöke Vukovics kormánybiztosnak, — mindent elkö- 
vetünk. De a teremtendő sereget nem a Bánságba, hanem 
nyugotra, hol, Windischgrütz közeledése miatt, a haza létele 
forog kérdésben, kell indítani. Concentráltassék az erő s ha 
nem lehet az egész tért megvédeni, legalább Arad melléke és 
Temes felső része szereztessék vissza." Még határozottabban 
irt e tárgyban Kossuth, deczember 16-kán, Kiss Ernőnek. 
, Hir szerint, az aradi környező sereg egy Erdélyből jött csa- 
pat által megtámadtatott. Ha ez igaz, úgy neki, Kissnek, 
Szegedre kell vonúlnia, minthogy oldalról és hátban volna 
veszélyezve." 

Fájdalom, e hir a szerencsétlen új-aradi csatáról, való 
volt. Kiss Ernő arról még Kossuth levelének vétele előtt 

értesült, s annak következtében arra határozta magát, hogy 
mielőtt Pancsovát megtámadná, a temesváriakat űzi be vá- 
rukba; s hogy őket Aradtól egészen elzárja, Vingát megerő- 
sitteti, és Nagy Sándort egy erősebb hadosztálylyal hagyván 
őrségűl, maga aztán Pancsovának forduland. E terv szerint 
már egészen Csákováig nyomúlt előre, midőn hírét veszi, 
hogy a temesváriak egy osztálya Boksány bányavárost fog- 
lalta el. Kiss, ezeknek oldalában lévén, a legkedvezőbb al- 
kalmat nyeré, őket nyomban megtámadni, s a vártól elvágva, 
megsemmisíteni. De a vezér e kedvező körülményt nem tudta 
felhasználni; sőt azon hibába esett, hogy a segélyért esdő 
versecziek és fehértemplomiak kérését meghallgatva, hadait 
Csákováról még visszavezesse. A temesváriak ügyetlen- 
ségünkön örvendve, Boksányból nyomban visszavonúltak. 
Kiss pedig Becskerekre tért vissza hadaival. 

Míg e tétovában nap múlt nap után, a honvédelmi 
bizottmány sürgős parancsot küldött le, miszerint a becs- 
kereki táborból négy zászlóalj minden késedelem nélkül 
Pestre indittassék. Vukovics kormánybiztos pedig Kossuth 
által deczember 23-kán oda utasíttatott, hogy akként in- 
tézkedjék, miszerint az egész bánsági sereg lehető legrövi- 
debb idő alatt Szegedre szállhasson. 

Kiss Ernő, ki deczember 22-kén altábornagyi rangra 
emeltetett, deczember 28-kán megkisebbedett hadával meg- 
indúlt Pancsova felé. Már az elindulásnál mutatkozó jelensé- 
gek is roszat jósoltak. A győzedelemről nem kétkedő hit 
helyett, mely azelőtt az annyiszor győzedelmes hadat minden 
újabb hadjáratnál lelkesíté, most zugolódás hallatszott min- 
denfelől, leghangosabban a főtisztek közt, kivált Damjanics 
körzetében a fővezénylet ellen, hogy most, midőn hada négy 
zászlóaljjal megfogyott, Pancsova pedig tetemesen megerősít- 
tetett, indúl az ellenségre, kit a jarkováczi veresége után 
könnyű volt volna kiűzni az egész bánságból. Deczember 
29-kén Kiss Ernő Zichyfalván ütötte fel főhadiszállását, s mind 
Verseczről, mind Fehértemplomból minden nélkülözhető érőt 

magához vonván, Maderspachchal, Nagy Sándorral és Kiss 
Pállal három osztályban lépett be a végvidékbe. Az új év 
napján Petrovoszellón nyugodván, Neudorf és Franczfelden 
keresztűl január 3-kán Pancsova alá ért, s azt tüstént mind 
a három osztályával megtámadta. 

De a szerbek deczember 15-ke óta hatalmasan megerő- 
sítették sánczaikat, s Knicsanin a magyar had rohamait sike- 
res ellentállással fogadta. Több órai véres harcz után Kiss 
Ernő reményét a győzelemre elvesztvén, seregének, mely 
száznál több holtat és sebesültet vesztett, visszavonulásra ada- 
tott jelt. A hátrálást az ellenség nem háborgatta ugyan, de a 
néhány nap óta fokról fokra keményebbé vált hideg azt vé- 
szessé tette hadainkra nézve. A. csikorgó hidegben s azzal 
aránytalanúl könnyű ruházatban vitézeink kínos fájdalmakat 
szenvedtek; az úton legalább negyven honvéd fagyott meg, 
sokan kórházba jutottak. A seregnek, midőn részint Becske- 
rekre, részint Verseczre ért, szótlan, de annál több fájdalmat 
tanusító magaviselete megható benyomást tőn minden szemlé- 
lőre. Majd a tisztek, katonák s polgárok részéről haragos pa- 
naszok törtek ki a szerencsétlen fővezér ellen. Mindenki 
Damjanicsot magasztalá, az ő távollétének tulajdonítá a pan- 
csovai hadjárat mostoha eredményét, ki az alatt meghűlés 
okozta betegségtől, ágyát őrizni kényteleníttetett. A közérze- 
lem végre hivatalos tolmácsokat nyert. Január 5-kén Damja- 
nics, Nagy Sándor és Rudics ezredesek a kormánybiztoshoz 
menvén, őt a had nevében arra kérték, hogy a megbomlott 
fegyelem helyreállítása s a háborúnak adandó szerencsésebb 
fordulat végett szólítaná fel Kiss Ernőt a vezénylet letételére. 
Vukovics, bár Kiss Ernő hazafiúi érdemeit s áldozatait telje- 
sen méltánylá, nem vélte mellőzhetni a közkivánatot, s mind 
barátságosan, mind hivatalosan felszólítá a lemondásra. Ez 
egész készséggel hajolt a felszólításra; minek következtében 
a nem rég tábornokká kinevezett Damjanics vette át a főve- 
zérletet. i 

A bánsági sereg azontúl semmi újabb hadi tettet nem 
vitt végbe. Egy ideig nyugalomra volt szüksége; majd a 
sereg felvonultát megrendelő kormányintézkedés foglalta el a 
kedélyeket. E hír a bánsági hazafiúi közönséget rémülésbe 
ejtette. Annyi véráldozat, annyi szép diadal után, a haza leg- 
termékenyebb vidékét oda hagyni, s a nép azon részét, mely 
a maga sorsát a baza ügyével összekötötte, az ellenség bo- 
szújának védetlenül tenni ki, elviselhetlenül kínos gondolat 
volt minden hazafinak. De a kormány nem cselekedhetett 
máskép: Windischgrátz már a haza szivében volt, s ennek 
létele forogván kérdésben, a magyar had összpontosítását 
nem lehetett halasztani, s ha bár egyes részek elvéreznének 
is, a főérdeknek minden mást alá kellett rendelni. 

Vukovics kormánybiztos, mihelyt a kormány e szándo- 
káról értesült, a bánsági magyar nép személy- és vagyonbiz- 
tosságáról hazafiúi buzgalommal gondoskodva, azt tanácslá, 
hogy a fővezér a temesvári hadi kormánynyal egyezkedésbe 
bocsátkozzék s a kivonúlás feltételéül a magyar és német haza- 


fiúi érzelmű községeknek ótalmat szerezzen; ha pedig az kiesz- 


közölhető nem volna, akkor azon községek oda utasíttassanak, 
hogy a temesvári hadi kormánynak még seregünk kivonúlta 
előtt hódoljanak s tőle magok kérjenek oltalmat a szerbek és 
oláhok boszúvágya ellen, épen úgy, mint a fegyverben nem 
álló földnépe ideiglenesen világszerte meghódolni szokott az 
ellenségnek. És csak is e módon valának a virágzó magyar 
községek azon borzasztó romlástól megmenthetők, mely őket 
a sereg kivonúlta után fenyegette. De ezen eszme nagyon 
népszerűtlen volt azon hazafiasnak kikiáltott gondolat elle- 
nében, miszerint a magyar haddal a magyar nép is költözzék ki 
a Bánságból. Szerencsétlenségre, az eszme, daczára annak, 
hogy a tél egyike volt a legridegebbeknek, midőn még had- 
sereget is vajmi nehéz volt messzebb útra szállítani, kivi- 
hetőnek tekintetett s a községekbe is mindinkább befészkelte 
magát. Vukovics ezt megakadályozni szándékozván, jan. 6-kán 
Pestre indult, de már Szegeden értesűlt a leverő esetről, 

hogy ott Windischgrütz uralg, s a magyar kormány Debre- 
czenbe költözött. Majd azonban maga is súlyos betegségbe 
esvén, a magyar községeknek említett módon megmentését 
sem a kormány sem a hadvezér nem hozta többé szóba. 

A kivonulási parancs végre megérkezett, s a seregnek 
jan. 16-kán adatott tudtára. Azonnal mind a katonák, mind a 
lakosok nagy része rakodni, készülni kezdett a költözésre. 
A rögtön teendő intézkedéseket azonban a téli évszak, a 
súlyosan érzett pénzhiány s főleg a sereg fizetésében hasz- 
nálhatlan száz forintos bankjegyek, melyeken kivül más kevés 
volt készletben, végtelenül megnehezítették. Nagy bajt oko- 
zott az előfogatok hiánya is : a környék magyar községei 
mindnyájan kivándorlásra készültek, a rácz parasztok elbúj- 
tak, hogy a szekerezési tehertől menekűljenek; s igy jobbára 
csak a német lakosok szekerei álltak ki az adott parancsra. 
És, bár messze vidékről is rendeltettek be fuvarosok, a hadi 
szerek elszállítására még sem volt elegendő szekér. A. Becs- 
kereken felhalmozott élelem- s termény-készlet elhordására 
gondolni sem lehetett. ; 

A. nevezett napon Kiss Ernő és Damjanics két osztály- 
ban indíták meg Becskerekről hadaikat. És ha a sereg Szo- 
morún távozott, ha a helyben maradt hazafiak vérző sziv- 
vel szemlélték azt utnak eredni: a vezéreket is nem 
kevesbbé kínos érzelmek gyötörték. Ők az elhagyott vidék- 
ben szülő földjöktől, hadi érdemeik, dicsőségök színhelyétől 
bucsúztak el, s e felett Kiss Ernő terjedelmes uradalmat 
hagyott hátra martalékul az ellenségnek. 

A kivonúlás okozta keserves fájdalomnak egy harmadik 
szintoly hű s buzgó hazafi, mint amazok, épen áldozatául 
esett: ez Maderspach ezredes volt. Ő, ki a derék Fehértem- 
plom lakosait számtalan ízben biztosította, hogy a magyar 
kormány őket soha sem fogja a szerbek boszújának marta- 
lékul hagyni, a kivonulási parancs által végkép lesujtatott, s 
minden tehetségét a parancs megmásításának kieszközlésére 
fordította. E miatt a feltételetlen engedelmességet nyersebb 

1849. Jan. szavakban követelő Damjanics kifejezéseit oly érzékenyen 
vette, hogy, a pancsovai hadjárat óta különben is gyengél- 
kedő, lázas betegségbe esett. Ily állapotban vezetvén ki osztá- 
lyát Fehértemplomból, utközben Zsombolyán meghalálozott ; 
hadának átalános tisztelete s fájdalma kisérte őt sirjába. A 
kormány, mivel e közben oly híreket vőn, mintha a Bánság- 
ban a kivonúlást illetőleg tényleges ellenszegülés mutatkoz- 
nék, a képviselő ház másod elnökét, Almásy Pál teljes hata- 
lommal küldte le az akadályok elháritására, megbizván őt 
arra is, hogy a fővezényletet teljesen Damjanicsra ruházza 
át. Almásy Zsombolyán találkozott a hadakkal, s minden 
egyenetlenséget megszűntetvén, a reábizottakat erélyesen 
végrehajtá. Kiss Ernő a kormány székhelyére hívatott s az 
ország főhadi parancsnokának tiszteletes czimével félnyuga- 
lomba tétetett. Damjanics, már névszerint is parancsnok, 
január végén Aradon ütötte fel főhadiszállását. 

A. verseczi osztály, melyhez a fehértemplomi is csatla- 
kozott, utjában háborgatást szenvedett az ellenségtől. A 28-dik 
. zászlóalj három ágyuval s 23 fogolylyal elkésvén, számos 
szerb csoportok által vétetett körül, s kénytelen lőn magá- 
nak harczolva nyitni utat; mit nem csak szerencsésen 
végrehajtott, hanem szét is verte a támadókat. Az utócsapat 
Pap huszár őrnagy vezénylete alatt január 20-kán hagyta 
el Becskereket, sehol sem háborgattatván utjában. Néhány 
nap múlva az egész bánsági had Ó-Aradon pihente ki 
hosszú, bajos utjának fáradalmait, 

A bácsi sereg Ugyanazon időben hasonló parancs érkezett a bácsi sereg 

kivonulása vezérletéhez is; deannak kivonulása váratlan akadályra talált. 
Gróf Eszterházy Sándor, ki a vezérletben csak néhány hét 
előtt váltotta fel az osztrákokhoz hajlott Bakonyi tábornokot, 
s ki míg a Bánságban volt, a tisztek leglelkesbjei egyikének 
hírét vívta ki magának, s a magyar kormánytól tábornokságig 
fogadta el a lépcsőnkénti előléptetést, kezéhez vévén a kivonu- 
lási parancsot, rögtön megváltoztatta addigi dicséretes maga- 
viseletét; a bácsi sereget mind vezéri tekintélyével, mind ár- 

mánynyal ügyekezett engedetlenségre birni a kivonulási 
parancs ellen. ,Ő — úgymonda — a hazát mindig kész volt vé- 
delmezni a felkelő szerbek ellen, mire őt s a sereget a király 
parancsa hívta fel; addig, míg ő e törvényes téren áll, Win- 
dischgrátz által sem tekintethetik ellenségnek; de ha Bácsból 
kivonul és hadát a császári sereg ellen vezeti, a pártütés bű- 
nébe esik." A hazához hűtlen tábornokot minden erejével 
támogatá Nádosy ezredes s hadügyminiszteriumi osztályfőnök, 
kit a kormány némi számolási ügyek megvizsgálása végett ép 
ez időben küldött a bácsi táborba. Ő a benne helyezett bizo- 
dalmat rútul megcsalva, Eszterházy mellett legmunkásabb 
volt az izgatásban s az árulási szándok végrehajtásában; mi 
ha sikerűl, a sereg vagy szétbomlik, vagy épen a császári 
zászlók alá kerül. A két hűtlen főtiszt annál könnyebben 
végrehajthatónak vélte az árulást, minthogy Bcőthy Er- 
délybe küldetvén, pár hét óta kormáuybiztos sem létezett 
a. táborban. 

De e súlyos csapástól megmentette a hazát gróf Vécsey 
Károly tábornok s rangban első Eszterházy után. Az ő haza- 
fisága fellázadt a fővezér magaviseletén, s elszánt fellépésre 
bátorítá fel őt a tervezett árulás ellen. Ő határozottan felszó- 
litá a tiszti kart s a legénységet, ne kövessék Eszterházy fel- 
hivását. Elejökbe adá a végveszélyben forgó haza iránti szent 
kötelességöket, emlékezteté őket esküjökre, melylyel mago- 
kat, az alkotmány védelmére, a kormány iránt engedelmes- 
ségre lekötötték. Szivből folyt szavai nem maradtak hatásta- 
lanok: a tiszti karból többen, különösen Lenkey alezredes, 
ugyanaz, ki tavaszszal huszárszázadát Galicziából hazavezette, 
buzgón gyámolíták őt; s végre az egész sereg engedelmessé- 
get fogadott a vezényletet tüstént magához ragadott Vécsey- 
nek. Eszterházy s Nádosy, tervöket meghiúsulva látván, több 
más tiszt kiséretében gyalázatosan megszöktek a táborból. 

Az új vezér erélyesen fogott a sereg hűségének szilárditá- 
sához. Mind azon tiszteket, kiknek hangulata gyanúsnak lát- 
szék, — s ilyenek voltak a Ferdinánd-huszár ezred legtöbb 

1849. Jan. . tisztei, — a táborból elkergette s helyeiket szilárd hazafiak- 
— kal töltötte be. A sereg számszerint öt-hat ezer rendes gya- 
logság, a Ferdinánd-huszárezred s 46 ágyu, ekként megtisz- 
títtatván, Verbászról jan. 20-kán Szeged felé indult. A tör- 
ténelem Vécsey Károly hazaszeretettől sugallott bátor tettét 
ugyanazon dicsőségre méltatja, melylyel diadalmas harcz 
vezérének nevét szokta feljegyezni. A honvédelmi bizottmány 
csak igazságos volt, midőn január 27-kei nyilatkozványa 

által őt a haza hálájára érdemesnek jelentette. 

Bács kiürítése nem volt oly átalános mint a bánságé. 
Bezerédy nemzetőr-alezredes három-négy ezer nemzetőrrel 
Pétervárad környékén, Újvidéken és Futakon maradt. Maga 
Pétervárad őrzése négy zászlóalj honvéddel s fél század Wür- 
temberg-huszárral Csuha tábornok hűségére bizatott. A vár öt 
hónapra való élelemmel volt ellátva. Verbászon szintúgy, mi- 
ként Becskereken történt, a felhalmozott gabna- és takarmány- 
készletet, fuvarosok hiánya miatt, nem lehetett megmenteni. 

Vécsey jan. 25-kén Szegedre érkezvén, a rend fentartása 
végett igen szigorú rendeleteket bocsáta ki, s még a polgári 
hatóságot is maga alá rendelte. A várost néhány napig min- 
den közlekedéstől elzárta, sem ki sem be nem bocsátván sen- 
kit különös engedelem nélkül. E szigort avval indokolá, hogy 
főhadi szállása helyének csak hadi összeköttetésben kell áll- 
nia a kémektől s titkos ellenségektől hemzsegő vidéken. Majd 
néhány nap mulva Szentesre vezette több zászlóaljjal meg- 
szaporodott seregét, Szegeden és Szabadkán két zászlóalj 
honvédet, harmadfél század huszárt s két lovassági üteget 
hagyván gróf Hadik Gusztáv vezénylete alatt őrségül. 

Vécseynek Szolnok felé irányzott utját a kormány ren- 
delete szerint Damjanics hada is követte Aradról, honnan 
ugyanazon időben Hrabovszky alezredes alatt öt-hat ezernyi 
osztály küldetett Bemhez Erdélybe. Aradon Gál Miklós 
tábornok azután is folytatta hadtestével a vár ostromát. 
Vécsey és Damjanics hadai Szolnokon egyesűlvén, a 3-dik 
hadtest nevét nyerték, mely alatt azután a szerbek elleni 

hadjáratokban kivívott dicsőségüket nem csak megőrizték, 
hanem őregbítették is későbbi győzedelmeikkel. 

Bánságban leirhatatlan volt a gyász és rettegés, melybe 
a magyar és német helységek annál mélyebben merűltek, 
mennél tovább távoztak tőlök a magyar seregek; mert Vu- 
kovicsnak e községek feletti aggályai, fájdalom, igen is ala- 
posaknak bizonyúltak be. Mik voltak következményei azon 
népszerűvé lett tanácsnak, hogy a nép a kivonuló sereget 
kövesse, eléggé kitűnik egy hiteles szemtanú hivatalos jelen- 
téséből, ki, mint a sereg élelmezési biztosa, a Torontál me- 

gyei tisztviselők közt utolsó távozott Becskerekről. , Szívszag- 


gató volt — úgymond — látni, a menekülő magyarok hosszú 
vonalait. A meddig a láthatár terjed, az utakon szekér szeke- 
ret ért. Torda, Magyar-Cserna, Sz.-Mihály, Udvarnok, Tót- 
Aradácz, Török-Becse, Török-Kanisza, Csóka stb. magyar 
népe mind kivándorlott; 60,000 ember földönfutóvá lett. So- 
kan el sem érték a Maros vagy Tisza partját, hanem fáradt- 
ságtól elnyomatva dőltek el utfélen. Mindnyájan gyalogoltak ; 
mert annyit raktak szekereikre, a mennyit marhájok elbirt. 
Kun-László ideje látszék megújulni, emberek tolták a taligát, 
hogy a nagy sárban kiállott vonómarhának segitsenek. Kinek 
szekere nem volt, prédául hagyta oda vagyonát. Boszúsan 
szidták a ráczokat és az urakat, kik a háborút kezdették. 
Azért küzdöttünk, — így jajveszéklének — azért áldoztunk 
hét hónapig, hogy végre így dobjanak oda martalékul a, 
ráczoknak." A nép többnyire Makónak s Földeáknak tartott. 

Mindazáltal Szeged vidéke is. hamar megtelt a menekü- 
lőkkel, miként a szegedi hadválasztmánynak a honvédelmi 
bizottmányhoz jan. 24-kén intézett jelentése bizonyítja : , Az 
alvidéki táborok feljebb mozditásával — igy szól a jelentés — 
sejtelmeink borzasztó valóságban teljesűltek. Bács és Torontál 
évszázados telepítvényei enyészetre jutottak. Vidékünk a, leg- 
gyászosabb népvándorlás szinhelyévé vált. Ezen iszonyatos 
állapot bekövetkezhetésére a népet senki sem figyelmezteté, 

hogy pár nappal elébb legalább élelmi szereit eltakaríthatta 
volna. Szabadka és a tiszai kerület néhány közelebb helysége 
Szeged segélyével egy ideig talán fentartandja magát; de To- 
rontál megyének siralmas állapota leirhatatlan. Nagy-Becske- 
rekről a megyei főtisztek eltávoztak ; a községekben találtatott 
gabona eltakarításáról vagy megsemmítéséről nem történt in- 
tézkedés. És most a nép országutat, mezőt, pusztát, végtelen 
tömegben elborítva, mindenének odahagyásával fut, menekül, 
hogy legalább életét s családját menthesse meg a rabló ráczok 
öldökléseitől. Bizonytalan jövővel szemben borzasztó éhhalál 
veszélyétől retteg. A. menekűlő magyar népség elhagyva, ve- 
zetőitől Szeged felé nyomúl, vissza az ősi forráshoz. Az itteni 
nép szívesen megosztja rokonaival kenyerét. De a menekűlők 
serege hihetőleg még egyszer annyira szaporítandja a népsé- 
get, holott a gabonaszállító vidék az ellenség kezébe kerűlt; 
s ezen állapot Szeged lakosaira is rosz benyomást tett." 

Szeged város és Csanád megye hatóságai azonban dicsé- 
retes buzgalommal törekedtek a menekülőket elhelyezni. Fe- 
bruár elején Vukovics is leérkezett" Debreczenből, hogy mi- 
előtt-a 3-dik hadtesttel a felvidékre távoznék, a menekültek 
össseirását, mennél több helyeken elosztását s élelemmel el- 
látását elősegítse. De a szükség nagyságához képest csekély 
volt a segedelem. A menekvők nagy része nyomorban tölté 
a telet; sok elveszett közőlök. Kik elég bátrak valának, a ki- 
vándorlási tanács daczára, otthon várni be az eseményeket, 
vagy a kiket eszköz hiánya gátolt meg a roham követésétől, 
azok a szerbek első dühének kiállta után békén maradtak 
tűzhelyeiknél; mindenesetre kevesebbet szenvedtek a kiván- 
dorlottaknál, bár a magyar községek nem részesültek a te- 
mesvári kormány védelmében, mint a német lakosságú bár- 
mint compromittált helyek. Több ily helyekre, Temesvárról 
kisebb nagyobb őrség küldetett, mely a jelentékenyebb egyé- 
neket, ha őket elfoghatá, bebörtönözte ugyan; de a szerbek 
pusztitásainak is elejét vette. A magyar községek ezen ked- 
vezésben sem részesültek. 

Becskereken, a magyar utócsapat eltávozta után, a 
polgárság a nőttön növő zavar által fenyegetett személy- s 
vagyonbátorság biztosítására tizenkét szerb, ugyanannyi ma- 
gyar érzelmű egyént, Kleszky előkelő polgár elnöklete alatt, 
bizottmányul választott, s földmívelő gazdákból 200 embert 
csendőrnek esketett föl, s a fehér zászlót kitűzve készült 
fogadni az ellenséget. — A. hősies önvédelme által kitűnt Fe- 
hértemplom német polgárságát a temesvári hadi kormány is 
védelme alá fogadta, s őrséget küldött a városba. A magyar 
helységeket azonban egész a Marosig és Tiszáig elfoglalták a 
magyar sereg nyomában felnyomuló szerb csoportok. Első be- 
törésök borzasztó volt. A honmaradtak közől számosan vagyo- 
nukkal együtt dühök áldozatává lőnek; az üres helységek ki- 
pusztittattak; csak sokára s nagy bajjal sikerűlt a temesvári 
hadi kormánynak megszüntetni a rablásokat s dúlásokat. 

Hasonló volt sorsa a Bácskának, hol egyébiránt a kiván- 
dorlás nem lőn oly átalános, mint a bánságban. Verbászon 
a lakosok, előrelátó németek, hódolattal mentek a szerbek 
elébe; de mind a mellett sem háríthatták el maguktól a ki- 
prédáltatást ; sőt midőn a vagyonukat rablani kezdő szerbek- 
nek ellentálltak, többen közőlök meggyilkoóltattak, helységök 
pedig felgyujtatott. Hegyes és Feketehegy honmaradt magyar 
lakossága ellentállott s eleinte vissza is verte a dúláshoz fo- 
gott szerbeket. De ezek utóbb nagyobb számmal s ágyukkal 
tértek vissza, a helységet a maga megadására kényszeritették 
s felgyujtották. A. szeghegyi németek testvérárulással vásárol- 
ták meg bántatlanságukat, a szerbekhez csatlakozván Hegyes 
és Feketehegy feldúlására. E német község rút magaviselete 
egyetlen eset gyanánt áll valamennyi Bács-bánsági német 

helységek sorában. A. fejetlenség s a pusztítás Bácskában ál- 
talán véve nagyobb volt mint a bánságban, hol a szerbeket a 
temesváriak némileg féken tarták. Bácskában majdnem min- 
den magyar helység külön harczot vívott a rabló csoportok- 
kal; s egy helyen ezek, máson a magyarok lettek győztesekké. 


Piroson a magyarok verték ki a reájok tört szerb csoportot. 
sr 

Moholon a ráczok, eleinte győztesek, a helységet elpusztí- 
ták, lakosai közől többeket kegyetlenűl megkínoztak s meg- 
gyilkoltak. De majd Jankováczról s más magyar községek- 
ből számos magyar, miután nejeiket, gyermekeiket s örege- 
iket Szeged felé indították, vezér nélkül összegyülekezvén, 
a Moholban győzedelmök után dobzódó ráczokat megtámad- 
ták, keményen megverték, s közőlök sokakat leölvén, ma- 
gyar testvéreiket megszabadították. Átalában véve, mint- 
hogy Bácsban a kivándorlás távolról sem volt oly terje- 
delmű, mint a bánságban, a nyomor s pusztúlás ott e har- 
czok daczára sem volt oly nagy mint a bánságban. 

A magyar kormány sajnosan érezte a, szerencsétlenség 
súlyát, mely a, kivándorlás következtében a magyar földnépet 
előgondoskodás hiánya miatt érte. Kossuth menteni is akarta 
magát s a honvédelmi bizottmányt e nagy hiba miatt. , Elke- 
rűlhetetlen volt ezen öszpontosítás — úgymond egy február 
12-kén Vukovicshoz intézett levelében — mert a, főellenség 
legyőzésével a melléktámadások támaszpontja is elesik. A 
kormány félesztendei folytonos táborozás s annyi nemes vér- 
áldozat, annyi tömérdek költség után meggyőződni kénytele- 
níttetett, hogy a ráczlázadás ügye nem a rabló ráczokkal szem- 
közt, hanem egészen másutt fog eldöntetni. Azért rendelte föl 
a sereget. A. kormány tudta, hogy ennek következtében pil- 
lanatnyilag dúlásnak, rablásnak, pusztításnak tétetik ki a 
bánság s Bácsmegye; mindazáltal, vérző szívvel bár, de el kel- 
lett magát e lépésre határoznia; mert az egyesek iránti hu- 
manitásnak a nemzet lételét nem dobhatá áldozatúl. Mégis 
Szegeden és Szabadkán elegendő erőt hagyott s bízott a ma- 
gyar nép önvédelmi készségében. Nem is csalódott; de szigo-. 
rúbb rendezés szüksége nyilatkozott. S azért elébb Hunkárt 
teljes hatalmú biztosúl, most gróf Batthyáni Kázmért katonai 
és polgári fővezérként küldé Bácsmegyébe." 

Azonban mondani is felesleges, hogy az öszpontosítás 
szükségét senki sem vonta kétségbe; annak mellőzhetlenségét . 
mindenki világosan látta: a kérdés csak ama szerencsétlensé- 

gek elhárítása körül forgott, melyek a kivonúlás nyomában a 1849. Jan. 
magyar földnépet elborították. Miután pedig e hadkivonúlás, 
melyet Kossuth, katonai szempontból tekintve, igen helyesen, 
már oktober óta tervezett, végre is múlhatlanná vált : a kor- 
mánynak egyik legsürgetőbb feladatává lett, a védetlenül ha- 
gyott magyar nép megmentéséről gondoskodnia. Ezt Kossuth 
mintegy lehetetlen dolognak tekinti levelében; mások azon- 
ban ezt már akkor is kivihetőnek látták. S ha egyebek közt 
Vukovics emlitett tanácsai elfogadtatnak, a nép félannyi nyo- 
mort sem szenvedend vala és számos nyomorúltan elveszettek 
élete mentetik meg. Való, a temesvári hadi kormányt a nép 
védelmére felszólító lépés talán ártott volna a kormány nép- 
szerűségének s ellenkezett büszkeségével; de ezeknél a nép 
java minden esetre fontosabb érdek volt. 

Így szakadt vége az 1848-ki aprilban a kikindai lázadás- 
sal kezdődött szerb felkelés elnyomására intézett háborúnak, 
melyet az oktalan és czélszerűtlen őrvonali rendszer, minél 
fogva hadaink Futaktól és Újvidéktől kezdve, Ó-Kéren, Ver- 
bászon, Becsén, Becskereken és Verseczen keresztűl, egész 
Fehértemplomig, mintegy negyven mértföldnyi vonal hosszá- 
ban szétforgácsoltattak, — egyes győzedelmeink daczára is 
megfosztott sükerétől. Bács és bánság, magosabb és sürgetőbb 
országos érdek miatt, seregeinktől elhagyatván, a szerbek és 
császáriak által foglaltatott el s egy ideig háborítás nélkül 
biratott. Néhány hét múlva azonban, mint alább látandjuk, 
mind Bácsban, mind a bánságban újabban megkezdődött a 
háború; de ez lényegesen különbözött a januárban bevégzett- 
től. A háború, mely eddig folyt, lázadás elnyomására, vagy 
legalább terjedésének meggátlására volt intézve, s természe- 
ténél fogva inkább védőnek mint támadónak nevezhető. Az 
1849-ki háború ellenben, mely Perczel, Bem és Vetter hadjá- 
ratait foglalta magában, egy az ellenség kezébe kerűlt tarto- 
mány visszafoglalásáért vívatott, s ennél fogva lényegesen 
támadó jelleggel bir, s így az a bevégzettől mind czélban, 
mind természetében különböző. 


1849. Jan. 


Bács és a 


bánság igaz- 
gatása a ma- 


gyar hadak 
kivonulta 
után. 

Seregeink felvonúlta után Rajasics azonnal Becskerekre 
tette át székhelyét, részint hogy közel legyen a hozzá hü Kni- 
csanin és Theodorovics táboraihoz 8 ekként a karlóczai főod- 
bort, melynek nagyobb része Sztratimirovicshoz szított, köny - 
nyebben fékentarthassa; részint hogy magát a bánságban 
álfejedelmi fényben mutogassa. Becskerekről aztán nagy 
hangzású szavakban nyilatkozványt bocsátott ki a vajdaság 
tényleges létesűlése iránt; a főodbort oda utasította, hogy őt 
bánsági utazásában kövesse; Karlóczát, hol ellene elégületlen- 
ség nyilatkozott, ostromállapotba helyezte; a szabadabban 
szerkesztett ellenzéki szerb lapokat felfüggesztette. Majd 
Zsombolyára s onnan Temesvárra utazott; február 9-kén és 
10-kén főodbori üléseket tartott, magát népkormányzói hiva- 
talában ismét megerősítette, s a vajdaságnak nevezett bánság 
és Bácska igazgatására saját elnöklete alatt egy tanácsot ren- 
dezett, melyhez alelnökül. Rudics József, volt bácsi főispánt, 
Mihajlovics Felixet, a zágrábi püspök volt jószágigazgatóját 
és Fogarassy, volt krassómegyei táblabiírót, nevezte ki, az 
első által a kathol. szerbeket, a második által a g. n. e. 
szerbeket, a harmadik által az oláhokat képviseltetvén. 
Majd, hogy hatalmának súlyát érezhetőbbé tegye, néhány 
hazafi jószágainak elkoboztatását rendelte meg, mintegy 
jeléül a független vajdaság fejedelmi jogainak. 

Azonban még Temesvártt mulatása alatt is eléggé meg- 
győződhetett Rajasics, miképen a magyar seregek kivonulásá- 
nak nem az lett következése, hogy a bánság és Bácska önálló 
vajdasággá vált, hanem az, hogy a tartomány a temesvári csá- 
szári vezérek uralmába esett még ott is, hol szerb őrségek 
léptek a magyarok helyébe. Mert császári tisztek vették ve- 
zényletök alá a szerb sereget, s abban a szerb zászlók helyett 
császárit függesztettek ki, a német vezényletszót tették ismét 
divatossá; az odborokat pedig a kerületekben szétoszlatták. 

Knicsanin, legalább ideiglen, serege nagyobb részével 
maga is visszatért Szerviába. A hatalom- és dicsszomjas 

Rajasics kénytelen lőn avval megelégedni, hogy császári 
biztossá neveztetett ki. 

A szerb napilapok e változások miatt kétségbeeső kiál- 
tásokra fakadtak; s kik elébb nemzeti önállás s önkormány- 
zat mellett buzgólkodva emelték fegyvert, az önkormányzatot 
nekik bizonyos határok közt biztosított, velök minden jogot 
és szabadságot megosztani kivánt magyarok ellen, most bánni 
kezdék, hogy a kibékülésre nyujtott baráti kezet el nem fo- 
gadták. De, ki a szerb lázadás véres drámájának részrehaj- 
latlan nézője volt, nem szánhatta, a magyarok pedig némi 
kárörömmel szemlélhették most e népet, mely szenvedélytől 
elvakúlva, szabadságát vélte kivívni, midőn a kényuralommal 
kötött szövetséget s annak intésére nem rettegett szentségtörő 
kezet emelni a közös haza, közös szabadság, közös alkotmány 
ellen, hogy a kényuralom kegyelmétől nyerje meg szövetsége, 
szolgálatai béréül szabadságát. A végzet, mely az emberek 
hibáit nem szokta büntetlenűl hagyni, a szerbekre bizonyára 
nem mérhetett kevesebbet, mint a keserű csalódást önző bű- 
nös számításaikban. 


1849. Jan. 


1848. Szept. 


HARMADIK FEJEZET. 


A háború Erdélyben, Kolozsvár elvesztéig. 


Azon törvénynek, mely Erdélyt, háromszázéves elszaka- 
dása után, törvények, institutiok s igazgatás tekintetében Ma- 
gyarországhoz visszakapcsolá, maga az udvar által megrendelt 
végrehajtása egy időre békét, nyugalmat szerzett a tartomány- 
ban. Követeiket, mint látók, az elébb forrongó szászok és 
oláhok is megválasztották s felküldötték a pesti országgyű- 
lésre. A nyugalom mindazáltal csak látszatos volt a tarto- 
mányban : a főhadikormány s a szász nemzet vezérei, kik az 
udvari reactioval folytonos összeköttetésben álltak, ennek uta- 
sításai szerint, titokban nem szűntek meg szítogatni a hamu 
alá takart tüzet, hogy a Bécsből veendő jelre azt lángra gyu- 
laszthassák. A. katonaságon és szászokon kivül, még a refor- 
mokkal elégedetlen bureaukratikus szellemű tisztviselőkben, s 
a táblabirák nagy seregében, valamint az arisztokratiának az 
urbériség s nemesi kiváltságok megszűntét érzékenyen fájlaló 
részében is támaszra talált az udvari reactio. Az önzők e nagy 
serege nem szűnt meg kivánni s remélni az unionak s az új 
igazgatási rendszernek, habár az erőszakos módon történnék 
is, megsemmítését, a régi renddel és igazgatással saját kivált- 
ságait is helyreállíttatni óhajtván. Ezen reactionarius urak, 
kiknek egy része utóbb a dühösségig fellázított oláhok áldo- 
zatává lett, önzésökben elvakulva, meg sem gondolták, mily 

veszélynek, mily iszonyu pusztulásnak elébe viszik hazájokat 
s avval együtt önmagokat, midőn az új törvényeket s rend- 
szert a közvéleményben aláásni, annak megszilárdulását 
meggátolni, az új kormányszabályokat lehetőleg népszerűt- 
leníteni, minden erejökből ügyekeztek. 

A főhadikormány, melynek hatalmát b. Puchner altábor- 
nagy tartá kezében, a bécsi utasítások szerint, hónapokon 
keresztül jó egyetértést színlett a tartomány igazgatására 
kiküldött gróf Vay Miklós királyi biztossal : rendeleteit el- 
fogadta, teljesíteni jobbára igérte; de midőn azok a reactio 
czélzataival összeütközésbe jöttek, vagy épen nem, vagy oly 
módon teljesítette, hogy belőlök a reactio meríthessen hasz- 
not. Így, például, midőn a növekedő oláh mozgalmak miatt 
aggódó királyi biztos Gyulafehérvár és Maros-Vásárhely 
biztosítása végett e helyekre székely s honvéd katonaságot 
kivánt küldetni, Puchner amoda oláh végvidéki, emide 
Sivkovics-féle lengyel katonaságot rendelt. 

És amint az udvari reactio időről időre leplezetlenebbűl 
kezdett fellépni a magyar kormány irányában; azon módon 
nőtt Erdélyben is az izgatás, lőnek nyiltabbakká és fenyege- 
tőbbekké a szászok és oláhok mozgalmai "). Midőn az udvar 
és a bécsi kormány szeptember elején oly nyiltan lépett fel 
a magyar nemzet és miniszterium ellen, hogy ez hivatásának 
a törvényes téren többé meg nem felelhetvén, lemondani 
kényszeríttetett, a szász követek, mint látók, tömegesen 
majd Saguna óhitű oláh püspök is, odahagyták a pesti 
országgyűlést s hazatértek. 

Ez idő óta kezdődék a nyilvánosabb izgatás; ez lőn jele 
a felkelésnek; ekkor jött meg Urbán ezredes is, ki utasítások 
vétele végett Bécsben járt vala. Az oláhok nemzeti bizott- 


4) Ezeket, valamint általában az erdélyi eseményeket, mi itt, 
helyszűke miatt, csak főbb vonalaiban adhatván elő, az olvasót, a  rész- 
letek bővebb ismerete végett, Kövári Lászlónak , Erdély Története 
18483—1849-ben" czímű, nagy élénkséggel írt, érdekes olvasatú, jeles 
munkájára utasítjuk. ; 

1848. Szept. mányuk által, mely Barnucz, volt tanár elnöklete alatt, 
bár titokban, folyton Nagy Szebenben székelt, Balázsfalvára 
ismét nemzeti gyülésbe hivattak. 

Az oláh népben, mely értelmi fejletlenségében csak ter- 
mészeti ösztöneinek élt, melynek élete alig volt egyéb állati 
tengésnél, hasztalan keresnők a nemzetiség érzelmét. A való- 
ban mívelt, de fejletlen népöket önállásra még teljesen képte- 
lennek tartó, s azért a mozgalomba nem is avatkozott, kevés 
jeles egyéniségek mellett, találunk köztök korlátolt eszű vak- 
büzgókat, kiknek oláhországi izgatók által elferdített agyában 
egy daco-román birodalom felállításának zavaros eszméi ra- 
jongtak; találunk többeket, kik a zavarosban halászhatni 
remélve, hivatal, méltóság és gazdagodásért sóvárogva, önzé- 
söket nemzeties eszmék s érzelmek palástja alá takarva, nem- 
zetiségök sérelmeiről szónokoltak : a népnek magának azon- 
ban nemzeti jogokról fogalma sem volt, az még polgári, sőt 
emberi jogait is alig tanulta ismerni. Eszköz volt az azok ke- 
zében, kik magokat szűk értelméhez mért durva ámításokkal 
bizodalmába behízelegték, neki anyagi jobblétet igértek. Ők 
az új törvényeket s institutiokat, melyek annyi százados szol- 
gaság után a haza többi polgáraival nekik is egyenlő szabad- 
ságot és jogélvezetet biztosítottak, egyátalában nem értették. 
És ha az urbériség megszűntének, tán azon egyetlen törvény- 
nek, mely némileg általok is felfogatott, érezték is jótétemé- 
nyeit : még azt sem hitték sokáig békében élvezhetni, azt 
hallván az izgatóktól, hogy az urbért, melyet a császár meg- 
szűntetett, az urak ismét helyreállítani törekednek. Mi csoda, 
ha szívökben a harag és boszú indulata lassanként egész a 
dühösségig fokozódott fel az urak ellen, kik őket a császár 
adományától megfosztani szándékoznak ? 

Midőn az ország súlyosbodó körülményei közt a kor- 
mány haderőt gyűjtött, a nemzetőrséget rendezte, a zászlók 
alá önkényteseket, honvédeket szedett : az izgatók azt mon- 
dák a buta népnek, hogy azok az urak katonái; az urak meg- 
haragudtak a császárra, ki az oláhoknak szabadságot adott, 

a robotot és dézsmát eltörűlte; s most a császár ellen szedik 
a katonát. Ezen ámítások pedig az együgyű népnél annál 
könnyebben találtak hitelre, minthogy a katonatisztek is 
ilyféléket híreszteltek, s a magyar kormányt minden módon 
és alkalommal gyalázták. 

Még hevesebbé lőn az izgatás s ennek következtében 
forrongóbb a nép, midőn az újonczszedés az oláh vidékeken 
is megkezdetett. Hol katonai karhatalom nem alkalmaztatott, 
mint például, Aranyos-Lónán, az ujonczozás egyátalában le- 
hetetlenné lőn. Az oláhok több helytt népgyüléseket tartván: 
az újonczadást egyenesen megtagadták. A. kényszerítés csak 
a zavart nevelte. A. főizgatók : Laureani, Janku, Barnucz, 
Pap Sándor, Mikás, Cipariu, helységről helységre járva, iz. 
gatták a népet ellentállásra s felfegyverkezésre. Vay királyi 
biztos a mindenütt izgatásokkal s engedetlenséggel találkozó 
hatóságoktól s kormánybiztosoktól felszólítva, több megyé- 
ben rögtönitélő bíróságot hirdetett ki. 

A. zavar azonban e fenyegetések daczára is nőttön nőtt, 
Orláton, a második határőri oláh ezred főhelyén, magának a 
katonai hatóságnak megegyeztével, nagy oláh népgyülés tar- 
tatott, színleg az említett ezred kivánatait összeírni s a kor- 
mányhoz felküldeni. A Balázsfalváról jött izgatók befolyása 
alatt azonban a gyülés egészen a lázadásig haladt. Végzéssé 
lőn, hogy az oláh nép katonát nem ad, s ha arra erőltetnék, 
erőszakkal is ellenszegűl; de ha a császár maga parancsolja, 
úgy mindnyájan szívesen felkelnek. 

Hogy az izgatás nem egyedűl oláh főnököktől, hanem 
szintazon mértékben a katonai hatalomtól is jő, már e gyülés 
hangulata s végzései is eléggé elárulák. De minden kétségen 
túl emelte e gyanút s azt, hogy ezen izgatás egész Erdélyben 
egy terv szerint intéztetett, a II. oláh ezred alezredesének, 
Urbán Károlynak, Naszódról szeptember 14-kén több megyei 
hatóságokhoz intézett levele, melyben azokat tudósítja, hogy 
az oláhokat, az akaratuk ellen megtörtént unio, a határszéli 
ezredeknek a miniszterium alá rendelése és a császári osztrák 

hadseregtől szándéklott elkülönítése csaknem a lázadásig inge- 


" relték. A. ministeriumnak újonczállítási parancsa pedig — úgy- 


mond — arra bírta a szomszéd vidéki oláhokat, hogy határszéli 
testvéreikhez még szorosabban csatlakozzanak. Ennek követ- 
keztében nála, Naszódon néhány nap óta több mint ötven hely- 
ség küldöttei jelentek meg, azon kivánattal, hogy egész ifjusá- 
guk a császár és az összes monarchia szolgálatába állíttassék ; 
a magyarországi urak számára pedig közőlök egy ember se 
soroztassék be, különben mindnyájan felzendűlnek, uraságaik- 
tól s a megyéktől magokat felmentve, fegyvert fognak. E kiván- 
ságok — úgymond — a határvidéki oláhságnál legmelegebb 
pártolásra találtak, kik magok is az uniot felbontatni s mago- 
kat a miniszterium alól felmentetni kivánják, mely kivánsá- 
gaik, mint hűséges érzelmeik kifolyásai, legfelsőbb helyen is 
bizonyosan kedvező fogadtatásnak fognak örvendeni. Jelenti 
végre, miszerint a hozzátódult oláh néptömeget azon igérettel 
nyugtatta meg, hogy a császár szolgálatába ajánlkozó minden 
helységből száz lakos után két újonczot fog szedni a császári 
zászló alá. , Reménylem, — igy végzi levelét, — hogy a tek. 
tisztség nem lesz hajlandó eljárásomat idegen hatóságok jo- 
gaiba való beavatkozásnak bélyegezni, hanem abban egy 
nagy veszedelem elhárítását látandja." 

Urbán, e levele szerint, Jellasics szerepét utánozva, 
azonnal megkezdte a vidékbeli oláhságot I. Ferdinánd császár 
iránt hűségre esketni, a fiatalságot pedig zászlai alá besorozni. 
Beszterczevidék, Belső-Szolnok és Kővárvidék oláh helysé- 
geinek lakossága azontúl mintegy bucsút járt Naszódra, hol 
Urbán által feleskettetvén, a polgári hatóság alól felmentetett. 
Még Mármarosmegyéből is megjelentek ott Borsa s néhány 
más határszéli helység küldöttei, kik aztán az eskü letételéről 
bizonyítványt is vettek Urbántól. Hasonló felesketés folyt 
Monorban, Kolozsmegye keleti szélén, a megyékben lakó 
oláhságra nézve. A tartomány nyugoti részén, az I. oláh ez- 
redben viszont, Riebel őrnagy tűzte ki a lázadás zászlaját; 
mint Urbán Naszódra, úgy ő Hátszegre vándoroltatván a 

vidéki oláhságot, felesküdni a császári kétsasra. E mozgalom 
még Arad s Krassómegye oláhjaira is átterjedt. 

Az izgatás jelszavai ugyanazok voltak a tartomány déli 
részén, Nagy-Szeben s Balázsfalva táján, mint melyek az éj- 
szaki Besztercze s Kővár vidékét tartották mozgalomban; bár 
amott, — hihetőleg mivel a Szebenben lakó Puchner a nyilt 
fellépés idejét a maga személyére nézve még nem látta meg- 
érkezettnek, — a katonai hatalom kevesbbé vett részt nép 
lázításában. Itt azonban fölösen pótolták a még tartózkodó 
katonatiszteket a szászok, kikkel az oláh bizottmány tagjai 
szoros összeköttetésben léteztek. 

Ugyanazon időben, midőn az éjszakvidéki oláhok Na- 
szódra s a hunyadmegyebeliek Hátszegre jártak a császár 
iránt hűséget esküdni, Balázsfalvára is ezerenként gyűlöng- 
tek a délvidékiek, főnökeik meghagyása szerint, mindenféle 
eszközökkel fölfegyverkezve. Szeptember 16-án négy ezernél 
több oláh tanyázott a várost környező mezőkön. Vay, királyi 
biztos a forrongók megfékezésére néhány század önkénytest 
és nemzetőrt indított Balázsfalva felé; majd azonban igére- 
tet vévén egy oláh küldöttségtől, hogy minden kicsapongás- 
tól óvakodnak, annál tanácsosabbnak látta megadni az en- 
gedelmet a gyűlés megtartására, mivel azt Puchner altábor- 
nagy pártolása alá fogadta. 

A. határozatok, melyek eleinte, a gyülésen jelenvolt né- 
hány értelmesebb ember indítványára alkottattak, némi mér- 
sékletet bizonyítának, s oda valának irányozva, hogy a rögtön- 
itélő törvényszékek megszűntettessenek, az eddig elfogottak 
szabadon eresztessenek, minden vádlott a rendes biróság elé 
állíttassék; a megyei hivatalnokoknak ne engedtessék meg 
oly törvényt, melyet ő felsége még meg nem erősített, minő 
az újonczállítás, végrehajtani; a román helységekben s kerü- 
letekben is állíttassék fel a nemzetőrség, melynek felfegyver- 
kezésére a főhadikormány szintannyi fegyvert adjon, mennyit 
e czélból a magyar és szász nemzetnek adott; vegyes bizott- 
mány neveztessék ki, oláhok-, szászok- és magyarokból, pa- 

rasztok-, polgárok- s értelmesekből, mely a volt jobbágyok 
s földesurak közti viszályokban itéljen. 


Majd azonban a Nagy-Szebenből jött szászok és néhány 
katonatiszt által felbátorítva, más végzéseket is alkotának, 
melyek már nyilt lázadást foglaltak magokban az ország tör- 
vényei s alkotmánya ellen. A jegyzőkönyv, mely ezen végzé- 
sekről készíttetett, következőleg van fogalmazva. 

, A román nép május 12-kén, a szabadság mezején tett 
esküjéhez híven, szorosan ragaszkodik azon nemzeti gyülés 
határozataihoz; magáévá teszi a két román határőrezred vég- 
zéseit is: ellenben törvénytelennek nyilvánítja mindazon 
lépéseket (uniot, követválasztást Pestre), melyeket némely 
elámított személyek a határozatok s letett esküjök daczára 
véghezvittek. Ez okból kimondja : 

n1. Az uniot, mely ellen eleve is óvást tett, s melynek 
tárgyalásában az országgyűlésen részt nem vett, el nem 
ismeri. 

,2. A. magyar miniszteriumot, mint az unio következ- 
ményét, szinte nem ismeri el. 


,2. Csak ő felségétől s a császári miniszteriumtól akar 
függeni s annak rendeleteit a főhadikormány által kivánja 
venni. 

,£. Kivánja, hogy mennél elébb nyittassék meg egy 
nagy nép- és nemzetgyülés, melyen nemzeti érdekeiről ta- 
nácskozhassék. A május havában választott bizottmány 
addig is megerősíttetik. 

n5. Kivánja, hogy hirdettessék ki egy erdélyi ország- 
gyülés, melyben a román, szász és magyar nemzet követei 
az illető népszám aránya szerint jelenjenek meg, tanács- 
kozni az ország sorsáról s rendezéséről. 

n6. A gyülés kikiáltja az osztrák császári alkotmányt, 
azt Erdélyre is kiterjesztetni kivánván. 

,7. Ideiglenesen, míg a rend teljesen helyre álland, a 
román, szász és magyar nemzetből néparány szerint kiván 

egy igazgató kormánytanácsot alkottatni, mely bécsi uta- 
sítások szerint intézkedjék. 

, Éljen az osztrák kormány!" 

, A Balázsfalván összegyűlt román nép." 

E nyilvános végzéseken kivül azonban, melyek a hadi 
kormány és szász vezetők befolyása alatt alkottattak, az oláh 
nép vezérei és előbbkelői, kik a néptömeg szétoszlása után 
még mintegy kétszázan maradtak Balázsfalván, Belecesku, bu- 
karesti tanár és Eliád, oláhországi emissáriusok jelenlétében 
még más titkos végzéseket is alkottak, melyeknek czélja nem 
kevesebb volt, mint a magyarok kiirtása s egy önálló, Daco- 
Románia felállítása. Egész Erdély praefecturákra, minden 
praefectura több tribunátusokra osztatott, úgy, hogy minden 
10 helységre egy tribunus jutna. A. praefectusok és tribunusok 
kineveztettek s megbizattak, hogy illető kerületeikbe menvén, 
a népet e határozatokról értesítsék, felfegyverezzék s tábo- 
rokba gyűjtsék. Választatott egy középponti ideiglenes kor- 
mány is s annak tagjaiúl, Barnucz alelnöklete alatt, Laureani, 
Belecesku, Treb, Czipariu, Floriánu, Branu stb. neveztettek 
ki. Megválasztattak továbbá a praefectusok is, kik közől leg- 
hiresebbekké lettek : Mikás Ferencz, elébb ügyvéd; Axente 
Szever, hivatalától püspöke által felfüggesztett ó-hitű pap; 
Janku Ábrahám, volt táblai irnok, az úgynevezett havasok 
királya ; és Salamon Miklós, ki arról lett nevezetes, hogy nem 
öletett s pusztíttatott mint a, többiek. E választások tudtára 
adattak a szász gróf helyettesének is, ki azokat a gróf távol- 
létében helybenhagyván, hozzájok a szászok részéről Müller 
Károly segesvári, Langer Péter brassói tanácsnokokat és 
Roth papot nevezte ki tagokúl. 

A gyülés után a kinevezett praefectusok és tribunusok 
illető kerületeikben megjelenvén, népgyüléseket tartának s a 
népet fegyverre szólították. Kolozsmegyében már szept. vé- 
gén több helység, Sz.-Péter, Tusony, Sz.-György stb. tényleg 
fellázadt s felfegyverkezvén, a hegyeken várta az urak kato- 
náit, kik, tribunusaik bizonyítása szerint, az urbért akarják 

visszaállítani. Kiket a nemesek közől kézre keríthettek, meg- 
kötözve hurczolták Monorba és Naszódra Urbánhoz. Egye- 
bek közt Buttyán László és Bencze s Bota László megyei 
tisztviselőket kegyetlenül megvervén, lánczra fűzték s több 
másokkal együtt Naszódra vitték. 

Oktober elején már az egész erdélyi oláhság forrongás- 
ban vala. E hónap 12-ke határnapul volt kitűzve, melyen az 
egész oláh nép felkeljen, s egy része Riebelhez Hátszegre, más 
része Urbánhoz Száz-Régenbe, harmadika Jankuhoz Musi- 
nára; negyedike az oláh bizottmány rendelkezése alá Balázs- 
falvára gyűljön. Nagy-Szeben, Balázsfalva, Dézs, Kopánfalva, 
Kolozs, stb. a legundokabb bujtogatásoknak lőnek szín- 
helyei. Hol a nép önként nem indult, Janku, Pap Sándor, 
Barnucz s a többi izgatók az urak jószágainak elfoglalásával 
gazdag martalékkal biztatták s láziták fel azt. És a rablások, 
gyilkolások, gyujtogatások mindenfelé megkezdettek. A. pél- 
dát a balázsfalvi tábor adta, mely oktober 13-kán Gyárfás 
földbirtokost és Dobay Zsigmondot három leányával kegyet- 
lenül megölte. Legborzasztóbb volt a kis-enyedi mészárlás, 
hol oktober 15-kén virradóra az ott menekülés kereső mint- 
egy 400 magyarból 140-en, köztök nők, gyermekek vérökben 
feküdtek; a többiek a sötét éjben futással szabadulván meg. 
Egyes helységekben jobbára magok a popák lőnek a felbuj- 
tott nép vezérei; hol pedig jobb érzelmű popák találtattak, 
kik híveiket békére intették, elűzettek, fenyegetések által 
megszalasztattak. Monostoron a pénztár lefoglaltatott s a 
pénztárnokkal együtt Naszódra vitetett. Ez történt minden 
egyéb pénztárakkal, melyeket az illetők ideje korán meg 
nem mentettek. Pap Sándor ugyanezt kisérté meg a m.-vásár- 
helyi pénztárral is, melyben 10,200 ft. létezett; de, szeren- 
csére, mielőtt tervét végrehajthatá, elfogatott és Zöller 
Károly századossal együtt, ki, mint Bécsből jött futár, 
M.-Vásárhelyen ment keresztül, s Puchnerhez szóló több 
levelet vitt magával, Kolozsvárra kisértetett. 

Vay kir. biztos a mindenfelől Kolozsvárra menekülő urak 
és megyei tisztviselők által a történtekről értesűlvén, a tör- 
vényhatóságok küldötteit okt. elején magához gyűjté, velök 
a lázadás elnyomásáról értekezendő. Értesűlvén egyebek 
közt, hogy Batternai és Simonics tribunusok Kolozsmegye 
Báré helységében, több ezer oláht táborba gyűjtöttek, két 
század nemzetőrt, egy század honvédet s félszázad huszárt 
rögtön ellenök küldött. Honvédeink s nemzetőreink, csekély 
számuk daczára is, megtámadták az épen dőzsölő oláhokat, 
s közőlök mintegy tizet elejtvén, a többit szétverték, Batter- 
nait és Simonicsot több főczinkossal együtt elfogták s Ko- 
lozsvárra vitték. A kolozsvári nép a foglyok ellen oly annyira 
fel volt ingerűlve, hogy őket maga meg akarta gyilkolni, s 
csak bajjal sikerűlt a katonaságnak őket megmenteni. 

A foglyok azonnal rögtönitélő törvényszék elébe állíttat- 
tak. Vallomásaik az egész katonai-szász-oláh lázadásnak nyo- 
mára vezettek. A nép dühétől tartó törvényszék őket, valamint 
az épen akkor behozott Pap Sándort is kötél általi halálra itélte. 

De ezen szigor, mivel a szükségeshadi erő a zavargó 
vidékeken sehol sem fejtetett ki, már nem volt elegendő 
elfojtani a sokáig érni hagyott lázadást; sőt a kivégezések 
híre már csak nevelte az oláhok ingerűltségét. Kevés idő 
alatt Erdélynek mintegy 15 helyén gyűlöngtek az oláhok; 
sőt maga Urbán is táborba szállt Szászrégen táján 1500 
oláh határőrrel, A terv az volt, hogy a felkelők különböző 
oldalról egyszerre indulnak Kolozsvár ellen. Az oláh 
táborokban a nép közt mindenütt volt némi határvidéki 
katonaság, s ez rendezte a néptőmeget. 

Maga Urbán okt. 14-kén Szászrégenig nyomult, s a 
mezőségi román népet fegyverrel és hat napi eleséggel fel- 
készülve parancsolta oda. Ugyanakkor Riebel Hátszegen, 
míg egy részről a vidéki magyar népségtől minden fegyvert 
elszedett, az oláhok közt 1600 Fehérvárról nyert fegyvert osz- 
tott ki. A főhadi kormányszék pedig az oláh bizottmányt el- 

oláhok, ekként támogatva a katonaságtól, nem ismertek többé 
korlátot pusztitásaik s vérengzéseikben. Felbőszült csoportjaik, 
tribunusaiktól vezettetve, mindenfelé barangoltak, tűzzel vas- 
sal pusztitva a magyarságot és birtokait. Czirják Józsefet 
lándzsákkal összeszurkálva ölték meg; Réz Samut háznépes- 
től, Hosszúaszóról, az urak birtokainak feldulása után, számos 
családot, köztök Szentkereszti Istvánt családostól, Pánádról 
b. Splényit, Asszonynépéről több nőt Balázsfalvára hurczoltak. 
Szinte elfogták gr. Bethlen Lajost, Kendefty Lajost, Cserényi 
Sándort és számtalan másokat, kik a magyar részekre mene- 
kűlni ügyekeztek. Az erdélyi lapok hasábjai oktober 12-ke óta 
telvék a legiszonyúbb kegyetlenségek leírásával, melyeket a 
felbőszített s a fanatizált oláhok a magyar urakon elkövettek. 
Egyebek közt b. Huszárt lakásából kihurczolván, mezitláb 
kisérték Bunyba: ott kínzások közt fejezték le, hulláját pedig 
Naszódra vitték. Szélkuton Sinai László és Madaras Gábor 


" szolgabíró házait megrohanták; az utóbbit irtózatosan elver- 


ték s félholtan kocsijára kötözve Balázsfalvára vitték, több 
mint 10 ezer ft. értékű ingó javait egymás közt felosztván. 
Ugyanazon helységben László Zsigmondnét megnyuzták, oda 
állítván két lányát, hogy végig nézzék a borzasztó műtételt. 
A. dombói hegyen, Balázsfalva vidékén, egy utast elfogván, 
lábát térdeinél, karjait könyökénél levágták, s övig földbe 
ásván, két őrt állítának mellé, hogy ki ne vétessék, míg 
kínosan meg nem hal stb. 

De mindeneket meghaladt vérfagylaló kegyetlensége 
által Zalatna lakosainak iszonyatos lemészárolása. Az erdélyi 
aranybányai kerület közepén, Gyulafehérvártól kelet felé 
három órányira, szép regényes hegyvidéken, meredek hegyek- 
től környezve az Ompoj patak mellett feküdt Zalatna, kelle- 
mes bányavároska, melyet Gyulafehérvárral csak egy szűk 
mély út, s a hegyek közt mélyebben fekvő Abrudbányával egy 
fáradalmas hegyi út köt össze. E város csupa oláh helységek- 
től környeztetvén, mintegy oazát képezte a eivilisationak. 
Gyűlhelye lévén a bányászoknak és székhelye a főbánya- 

törvényszéknek s a kamarai uradalmi igazgatásnak, lakosai 1848. Ott. 
között számos mívelt családot foglalt kebelében. A szorgac 7 
lom és munkásság azt egy szép, barátságos, boldog községgé 

tették, hol vagyonossák és megelégedés honolt. 

A bányaigazgatóság az oláh mozgalom kezdete óta több 
ízben hasztalan kérte Puchner hadi kormányzót, küldene a 
bányák biztosítása végett a fel s alá barangoló népcsoportok 
ellen némi katonaságot. A. kérelem nem teljesíttetvén, 250 
főből alló nemzetőrség alkottatott, mely aztán Gyulafehérvár- 
ról összesen ötvenöt lőfegyverrel láttatott el. Oktober 15-én 
300 fegyveres oláh lakosai a trojani völgyben gyűltek össze, 
hol őket egy izgató beszéd után Dobra Péter volt ügyvéd, 
most tribunus, többi népével együtt, fegyverforgatásban gya- 
korolta. 17-kén és 18-kán az oláhok a gyulafehérvári utat 
elállván, több onnan hazatérő polgárt kiraboltak és megsebe- 
sitettek. 21-kén Moga tribun vezetése alatt egy küldöttség 
jelent meg a városban, s hírül adván, hogy az oláh tábor 
a város felé közeledik, követelé, hogy a háromszinű magyar 
zászló vétessék le, a fegyverek s lőszerek adassanak ki. Ne- 
megyei bányatanácsos, a lakosokat a város piaczán össze- 
gyüjtvén, az oláhok kivánatát nekik tudtul adta. De ezek azt 
válaszolták, hogy a kivánatnak csak akkor engednek, ha az 
oláhok arra valamely cs. kir. hatóságtól eredt felhatalmazást 
mutathatnak elő; különben a kamarai javakat és saját 
vagyonukat utolsó emberig elhatározvák védelmezni. 

Az éj beállott s a szomszéd hegyeken köröskörül szám- 
talan őrtüzek tűntek elő, aggasztóan tanúsítva, hogy az oláh 
tábor csakugyan megérkezett. A tüzek körül mintegy 10 ezer 
fegyveres oláh táborozott. A. következő nap várakozáson felül 
csöndesen folyt le; de 23-kán iszonyú orditások között lavina 
gyanánt rohant az oláhság a hegyhátakról a városba. A kis 
számú nemzetőrségnek alig volt ideje a várostérre vezető ut- 
czákat elállani, melyeken a dühös csoportok ordítva nyomul. 
tak előre. A piaczra gyűlt lakosság látván nagy számukat, 

az oláhok egy része, rablás vágyától ösztönöztetve, a várost 
felgyujtá; mire a lakosság futásnak eredt. A. zaj, zavar és 
kétségbeesés, mely e szerencsétlenek közt eláradt, leirhatat- 
lan. Jajveszéklés közt haladt a lakosság Petrozsán faluig, hol 
azonban a keskeny szorost több ezer oláhtól elállva találták. 
A férfiak fegyverrel akartak magoknak utat törni Gyulafe- 
hérvár felé; de a nők és gyermekek jajveszéklései által abban 
megakadályoztatván, ismét alkudozni kezdtek. Végre abban 
állapodtak meg, hogy a nemzetőrség a fegyvert tegye le, s 
aztán az egész csoport bántatlanul kisértessék Gyulafehér- 
várig. Az oláhok ezt esküvel igérvén, a szerencsétlenek hit- 
tek szavoknak, s fegyvereiket lerakták. Több család tagjai 
azonban nem bízván az oláhokban, az égő város felé fordultak 
vissza s az erdőkben szélyedtek el, ismerős parasztoknál kere- 
sendők menedéket. De az oláhok ezeket nagy részben még 
utközt agyonverték. A többi szerencsétlenek fegyvertelen 
tömege, számszerint mintegy ezer lélek, sürű oláh csopor- 
toktól körülvéve s mind összébb és összébb szorittatva, az 
országuton haladt előre. A ki csak szomját is oltandó, kissé 
messzebb távozott, kimélet nélkül agyon veretett. 

A. fenesei hidnál az oláhok, mivel már sötétedni kezdett, 
a menekvőket éjjeli szállásul egy tallóra űzték, fenyegetvén 
őket, hogy a ki onnan mozdulni mer, tüstént agyon lövetik. 
Az oláhok egy része két sorban felvont fegyverrel állta őket 
körül, minden pillanatban kész végrehajtani a fenyegetést, 
mi többeken, kik a patakra mentek, meg is történt. A sze- 
rencsétlen csoport, férfiak, nők, gyermekek, esőtől átázva, 
éhen szomjan dideregték át a hideg éjt. Éjfélkor új oláh csa- 
patok érkeztek, az őröket felváltandók. Martalékra vágyva, a 
férfiakat s nőket egyaránt a legszemtelenebb módon kimotoz- 
ván, a mit a boldogtalanok a lángok közől megmentettek volt, 
könyör nélkül rabolták el. Reggel egy vad tekintetű oláh lé- 
pett ki a többiek soraiból s kérdé : készen van-e minden? 
Az igenlő válaszra Nemegyei bányatanácsost agyonlőtte. E 
lövés jelül szolgált a közönséges mészárlásra. A kapitány 

után a többi pnskások lőttek a sürű csapatba; azután pedig 
a többiek rohantak rájok, s kinek mi fegyvere volt, avval 
szúrta, vágta, verte agyba főbe a jajveszéklőket. Kevés idő 
múlva a férfiak, nők, gyermekek százai halva terűltek el az 
országuton, a vér patakként folyt a kerékvágásban. A. vad ál- 
latok módjára dühöngők a holtakat azonnal megfosztották 
minden ruhájoktól. A nők és leányok közől sokakat hajok- 
nál fogva hurczolta félre a csoporttól s .őket elébb buja 
indulataik áldozatává tevén, utóbb különféleképen megcson- 
kítván, jobbára szinte agyonverték. Mások a halottak le- 
vágott fejeit s egyéb tagjait győzelem jeléül fákra aggatták. 

A mintegy 1000 főnyi menevők közől, kik Zalatnáról 
kiindultak, alig százan, mások szerint csak negyvenen, job- 
bára nők és gyermekek, maradtak életben, azok is nagy 
részben többé, kevesbbé, megsebesűlve. Vértől ázva, a kiál- 
lott kínok s félelemtől félőrülten vánszorgának ezek Metesd 
falu felé, honnan utóbb a helybeli pap eszközlésére szeke- 
reken vitettek Gyulafehérvárra. 

Az oláhok a mészárlatról a még égő Zalatnára siettek 
s elrablának és pusztítának mindent, mit a lángok megki- 
méltek. A pénztárak, arany- s ezüstváltó hivatalok felveret- 
tek; a bennök talált 13000 darab arany, 20.000 huszas, 
6000 ftnyi bankjegy elraboltatott; a huta- s bányaépületek- 
ben a drága gépek elpusztíttattak; minden, mit elrabolni 
nem lehetett, még a kertek sövénye is, felgyujtatott. 

A zalatnai mészárlat azonban csak az áldozatok nagy 
száma által tünik ki az oláhok borzasztó tettei közől; mert 
számos egyes esetet jegyzének fel az erdélyi lapok, melyek- 
ben még vérfagylalóbb kegyetlenséggel ölték meg áldoza- 
taikat az oláh csoportok. A tömeges gyilkolások krónikájá- 
ból kiemeljük még a Sárd helységbelit Alsófehérben, hol 
az oláhok a lakosokat egy mély kútba hányták, melyet 
aztán nagy kövekkel temettek be. 

A. magyar nép ezen irtásában az oláhokkal több helytt 
részt vettek a szászok is; mert a lázadás köztök is átalánossá 

lett. A szebenszékiek oktob. 6-kán Nagy-Szebenben össze- 
gyülvén, egy emlékiratban kijelentették, hogy az uniot fel- 
bontják, Magyarországtól elszakadnak, a magyar miniszteri- 
umtól semmi rendeletet el nem fogadnak, hanem egyenesen az 
osztrák miniszteriumtól akarnak függeni. Ezen emlékiratot az- 
tán nem csak minden szász széknek, az erdélyi guberniumnak, 
s főhadi kormánynak, hanem a bécsi országgyűlésnek s 
miniszteriumnak, sőt magának a császárnak is megküldötték. 

A lázadásnak ily módon mind nagyobb mérvben terje- 
dése végre b. Vay Miklós királyi biztost is aggodalommal 
tölté el. Ő már több ízben felszólítá b. Puchner altábor- 
nagyot s főhadi kormányzót, vetne véget Urbán alezredes 
törvényszegő zavargásainak; de mindannyiszor elaltatni 
hagyta magát ennek igéretei által, hogy Urbánt kérdőre 
vonandja, a csöndet és rendet pedig minden áron fentartandja; 
mire nézve azonban soha semmit sem tett. Midőn az oláhok 
oktober elején nyilván fellázadtak, Vay ezek megfékezése vé- 
gett újabban is sürgetéseket intézett vala Puchnerhez. Ő azon- 
ban, mivel tudtára esett, hogy Zöller százados a Bécsből 
hozzá intézett rendeletekkel elfogatott, ezeknek szellemét már 
az elébb vettekből gyanítva, a királyi biztos minden további 
sürgetéseinek véget vetendő, oktober 9-kén kelt levelében ki- 
jelenté neki, hogy gyöngélkedő egészsége miatt a hadi kor- 
mányt nem folytathatván, arról végkép leköszönt. Ugyan- 
ezen napokban mindazáltal az Erdélyben lévő minden rendes 
katonaság törzstisztjeit Szebenbe magához rendelte. Meghi- 
vattak a három végvidéki székely ezred tisztjei is. Miről folyt 
e gyülekezetben a tanácskozás; mily rendeletek adattak a 
jelenvolt tiszteknek, bizonytalan azon egyen kivül, mely 
szerint végzéssé lett, hogy a tartományban lévő összes cs. 
kir. katonaság Szeben táján öszpontosíttassék. Hire szárnyalt 
még, hogy, mivel a székelyek hazafias szelleme eleve is kétsé- 
gessé tette, fog-e a három végezréd a kormánynyal mind nyil- 
vánosabban szakasztó főhadi psrancsnokságnak engedelmes- 
kedni? — legalább a jelenvolt főtisztektől vétetett oly igéret, 

hogy, ha ezredeik Szebennél megjelenni nem akarnának, 
ügyekezni fognak azokat semleges állásban tartani végeik- 
ben. Az öszpontosítási parancsot ennek folytán Puchner 
oktober 16-kán valóban szét is küldte, 

E tiszti gyülekezet azonban a katonaságnak már annyi- 
féleképen elárult ellenséges indulata mellett, méltán gyanút 
ébresztett az erdélyi hazafiakban, kiket más részről az oláhok- 
nak a katonaság által nem csak meg nem fékezett, de még szí- 
togatott lázadása mind nagyobb rettegésbe ejtett. A körülmé- 
nyek kételkedni nem hagyának, hogy a tisztikar honárulást 
forralt szebeni gyülekezetében. A hazafiak tehát e napról 
napra fenyegetőbb viszonyok közt aggodalmasan tekintének 
szét, honnan nyerhetnének segélyt a veszélyezett hazának. 
A nemzetőrség, a felett hogy a zavargó oláhoktól mind 
inkább igénybe vétetett, még rendezetlenebb is vala, mint- 
sem hogy benne rendes katonaság ellen védelmet lehetett 
volna találni. Egyedül a székelységben volt még tehát 
remény, mely, a felett hogy keblében rendes katonaság is 
létezett, fegyverben s hadi gyakorlottságban sem szenvedett 
oly nagy hiányt, mint a többi magyar népség. 

A székelyek már rég óhajtottak olyféle nemzeti gyülést 
tartani, minő az oláhoké volt Balázsfalván. De bár a nép szel- 
leme elég bizodalmat ébreszthetett, Vay Miklós, királyi biztos, 
helytelen félénkségében a netalán itt is kitörhető zavaroktól, 
azt mindeddig meggátolta. Most azonban, kivált mióta Ber- 
zenczey László képviselő s a székelyföldre leküldött kor- 
mánybiztos is élénkebben kezdett izgatni a gyülés megtar- 
tása mellett, legyőzhetlenné lett annak kivánata; minél fogva 
azt Berzenczey oktober 16-kára, Vay Miklós ellenzése daczára 
is kihirdette, Agyagfalvát, a székelyek Rákosát, tűzvén ki 
annak helyéül. Vay, engedni kénytelen, végre maga is meg- 
egyezett, s gr. Mikó Imre kincstartót küldötte ki a kor- 
mányt képviselő biztosul. 

A székelység oktober 15-kén szép rendben gyűlt egybe 
a nemzetre nézve még a török háborúk korából emlékezetes 

agyagfalvi mezőn. Az egybegyűlt nép száma legalább is 30-— 40 
ezerre tétetett. Legtöbben voltak a Csik, Háromszék és Udvar- 
hely, kevesebben a Maros és Aranyosszékekből. A határőri 
katonaság illető tisztjeik vezérlete alatt fegyverben, a többiek 
karddal fegyverzett papjaik vezetése alatt jelentek meg. 
Más nap a gyülés gr. Mikó Imre által megnyittatván, a 
nép mindenek előtt V. Ferdinánd magyar király s a magyar 
alkotmány iránt hűségesküvel kötelezte le magát. Ezután vég- 
zéssé lett, hogy a szász és oláh nemzetekhez nyilatkozvány 
bocsáttassék, melyben jelentetnék ki, hogy a székely nemzet 
a magyar királyhoz s alkotmányhoz hűséggel és engedelmes- 
séggel, a magyar haza bármi nyelvü s felekezetű lakosai- 
hoz pedig testvéri vonzalommal viseltetik s mindenki jogait 
tiszteletben tartja; hivatnának fel a szász és oláh nemzetek, 
hogy a király, alkotmány s magyar nemzet iránt hasonló 
érzelmeket tanúsítsanak ; jelentetnék ki végre, hogy az ellen- 
ségeskedést a székely nemzet hasonlóval torlandja vissza. 
Határoztatott továbbá, hogy az összes székelység, azidei 
22-dik törvényezikk értelmében, nemzeti honvédsereggé ala- 
kúland. Addig is, míg a székely végkatonaság átalakúlása 
valósággal megtörténhetnék, annak minden függése meg- 
szünik a főhadi kormánytól; s míg a magyar miniszterium 
számukra egy főparancsnokot nevezne ki, fővezéröknek b. 
Vay Miklós kir. biztost ismerik el s a vezényletet, a kormány- 
biztosok befolyása mellett, Sombory Sándor székelyhuszár 
ezredesre ruházzák. E végzéshez képest a jelenvolt csiki és 
háromszéki katonaság s annak tiszti előljárósága a király és 

delmességre azonnal meg is hiteltetett. Megeskettek egyszer- 
mindarra is, hogy a magyar kormánynyal meghasonlott fő- 
hadi kormány rendeleteinek engedelmeskedni nem fognak. 
A királyi biztos, továbbá, felkéretni határoztatott, hogy 
Erdélyből minden idegen katonaságot távolítson — és Gyula- 
fehérvárt s a többi erősségeket biztos székely őrséggel lássa el. 

Az egybegyűlt nép e közben nagy lelkesedéssel fejezte ki 
mindenkori készségét a haza védelmére. 

Más nap híre futott, hogy Urbán ezredes 1500 oláh végvi- 
déki katonával s három ágyuval Maros- Vásárhelyt megszál- 
lotta. E váratlan hír villámcsapásként hatott a gyülekezetre. 
, Most már nem tanácskoznunk, hanem tennünk kell", kiálta 
fel Berzenczey kormánybiztos; és javaslá, indulna meg tüstént 
hét-nyolcez ezernyi rendezettebb nemzetőrség, míg a többiek 
tartalékseregül alakúljanak otthon zászlóaljakká. De a tömeg 
más véleményen volt. , Ha én megyek, menjen más is; men- 
jünk mindnyájan!" --- kiáltának sokan. S nem lévén, ki őket 
meggyőzhetné, hogy a rendezettebb had, ha kisebb is, több 
sükerrel működhetik, a tábor oktober 18-kán meg is alakult. 
Háromszéknek Donáth alezredes, Csik-Gyergyónak Dorschner 
ezredes, Udvarhelyszéknek Beczmann alezredes, Marosszéknek 
Lázár Dénes nemzetőr-alezredes lőn vezérévé; fővezérül Som- 
bory huszár ezredes kiáltatott ki; s a tábor azonnal megindult. 

Öt napon át folyt ki, hatalmas tenger gyanánt, Keresz- 
turszékből, a székely tábor. És, tekintve az annyi ezernyi, 
termetes, szép, bátor férfiakat, látva a lelkesedést e nép 
soraiban: azt kell vala hinni, e tenger mindent elsodor, mi 
utját állja. De, fájdalom, sem fegyvere elegendő, sem vezére 
nem volt, ki a népben fegyelmet tartani, annak erejét és 
lelkesedését felhasználni tudta volna. Sombory hamar gyanú- 
ra adott okot magaviseletével; minden esetre kétes marad, 
míg reá nagyobb világosság nem derül, árulás volt-e hibája, 
vagy ügyetlenség. 

Az Agyagfalváról vett hírek Puchnert is tevékenységre 
ösztönözték. Ő, ki magát tíz nap előtt, a Vayhoz írt levelében, 
meggyöngült egészsége miatt a hadi kormány folytatására 
elégtelennek állította volt, oktober 18-kán egy nyilatkozványt 
bocsátott ki Erdély népeihez, melyben kijelenté, hogy császár 
ő felsége nevében, a tartománynak még polgári igazgatását is 
kezeibe vette; a reáruházott hatalomnál fogva, az okt. 3-kai 
cs, kir. manifestum értelmében, Erdélyt hadi törvény alá 

veti; a toborzást megszűnteti; a nemzetőrséget és bármi né- 
ven nevezett önkéntes csapatokat a főhadi kormány parancsa 
alá helyezi. Mind azokat, kik e rendeletnek ellenszegűlni me- 
részelnének, elfogatni s a legközelebbi katonai hatósághoz, 
hadi törvény szerinti elitéltetés végett, bevitetni parancsolja. 
Végül a fejedelem nevében felszólítja Erdély minden nemze- 
teit s lakosait, hogy életök e legfontosabb perczeiben keljenek 
föl és csatlakozzanak a hű cs. kir. sereghez, fogadják azt a 
rend védei és a fejedelmi akarat végrehajtói gyanánt. Ugyanek- 
kor a már elébb törvényes hatalomnak elismert oláh bizott- 
mánynyal hivatalos érintkezésbe ereszkedett, s tőle a paran- 
csai alatt álló zászlóaljak kiegészitésére 3745 újonczot, a száz 
városoktól pedig egy vadász zászlóaljat kivánt kiállíttatni. 
Majd négy tábort állított fel, Urban, Riebel, Heidte, s a 
hazáját, nemzetét megtagadt Gedeon altábornagy alatt, 
melyek mindegyikébe nagy számú felkelt oláhságot vétetett 


fel a rendes katonaság gyámolítására. 


Pár nap múlva azonban más intézkedéseket tőn az olá- 
hokat illetőleg. Felhatalmazá az oláh bizottmányt, állítana az 
összes oláhságból 15 legiot, mindenikét 10—12 ezer ember- 
ből, melyeket főtisztekkel s hadi szerekkel ő fogna ellátni. 

Vay Miklós, ki magát gyöngeségében a ravasz altábor- 
nagy által annyi ideig rászedetni engedé, kioly tétlenül hagyá 
elrepűlni az alkalmas időt, midőn az oláh lázadást még elfoj- 
tani, a várakat pedig a nemzet számára biztosítani, a székely- 
ségben rejlő erőt rendezni, némi erélylyel egyátaljában nem 
volt volna lehetetlen, későn látta be csalódását, s hasztalan 
ügyekezett Puchnerhez intézett óvásai s tiltakozásai által jó- 
vátenni mulasztásait. Ezeksikeretlenségéről hamar meggyő- 
ződvén; más részről pedig az oláhok borzasztó dühöngései- 
ről naponként érkezett jelentésekből látván, mily veszélybe 
ejtette idétlen engedékenysége s erélytelensége által a hazát, 
oktober 21-kén és 23-kán maga is egy-egy nyilatkozványt bo- 
csáta ki Puchner ellen. , Árulásról, gyalázatos csalásról vádolja 
őt ebben, melynél fogva ünnepélyes igéreteit nem csak be 

nem váltotta; hanem alattomban még maga gyulasztá a pol- 
gári háborút; a magyar földet pedig többszöri felszólitásai s 
rendeletei daczára, minden katonaságtól s ótalomtól megfosz- 
totta. Vádolja őt, hogy a békés polgárokat csöndes lakhelyeik- 
ből Urbán alezredeshez és Balázsfalvára rabságba hurczol- 
tatni, többeket legyilkoltatni, Fehérvárost, a várban lévő 
katonaság szeme láttára felgyujtatni engedte; hogy árulásá- 
nak sükeresebb végrehajtására, az élet és vagyon feldúlására, 
a magyar nemzetiség letiprására, álnokul az országban tanyá- 
zott idegen katonaságot használta fel. Mind azokat, kik neki 
engedelmeskedni merészelnének, újdon nyert szabadságuk s 
birtokaik elvesztésével fenyegeti. A haza oltalmára s megmen- 
tésére általános népfelkelést hirdet, stb." 

A. királyi biztos, ki a mult országgyűléseken fényes szó- 
noki tehetsége által nagy véleményt ébresztett maga iránt a 
hazában, a kormányra egyátaljában képtelennek bizonyitotta 
be magát. Akár félelem, akár tapasztalat hiánya a kormány- 
zásban, vagy akár mi egyéb volt is azonban oka, a czélra vezető 
eszközöket soha nem tudta kellő időben megragadni. Miként 
elébb elmulasztá megakadályozni a lázadás kitörését: úgy 
most sem tett semmit azokból, mik a már dulongó lázadás 
elfojtására vezethettek volna. Az emlitett nyilatkozványokon 
s felkelési rendeleten kivül, mik puszta szavak voltak, alig 
jött napvilágra valamely más czélszerű rendelkezése. És nem 
csak hogy a megrendelt népfelkelést nem birta kieszközleni, — 
mit, való, most már, midőn egy részről az oláhok ezernyi 
csoportjai barangolták be az országot, más részről a katona- 
ság is fellázadt, nem volt könnyű dolog végrehajtani; de még 
azon magas lelkesedést sem volt képes megőrizni s kellőleg 
ápolni s felhasználni, melyet a székelység oly szívemelő 
módon nyilvánított agyagfalvi gyülésén. 

És pedig, míg a székelyek e lelkesedése tartott, mig ők 
fegyverben állának, mind addig nem is tehetett előhaladást a 
lázadás. Egy század székelyhuszár, Csutak főhadnagy vezér- 
lete alatt, két század honvéddel s ugyanannyi újdon alakúlt 

Mátyás-huszárral egyesülvén, oktober 23-kán Nagylak és 
Vajdaszeg közt, egy, körülbelül hatezer főből álló oláh 
tábort támadott meg. A szám aránytalanságát részünkről 
ritka vitézség pótolta. Gróf Bethlen Gergely, a Mátyás- 
huszárok századosa, báró Bánffy János, a gyaloghonvédek 
századosa és Csutak főhadnagy oly ügyesen vezényelték 
vitézeiket, hogy a nagy számú oláhság teljesen szétveretett, 
s a messzeüldözött futamlók közől több százan leölettek. 

A kis had másnap Nagy-Enyedre vonúlt, a Csombord 
felett és Maros-Sz.-Király mellett, Janku és Axente alatt két 
csapatban táborozó oláhok megfenyítésére, kik Enyedet több 
nap óta fenyegetésekkel s lövöldözésekkel háborgaták. Okt. 
25-kén a Maroson még hajnal előtt átkelvén, a reggeli ködtől 
fedve, észrevétlenűl az oláhok tanyái előtt termett. A. megle- 
pett oláhok rövid ellentállás után az erdőkbe és szőlőkbe fu- 
tottak, mintegy 150 halottat hagyván magok után. 

Enyed ekként a háborgatóktól megmentetvén, Bánffy 
János, egy csapat nemzetőrrel erősítvén seregét, oktober 
28-kán a Gyulafehérvár és Balázsfalva között táborozó nagy 
oláh tömeget, mely egy héttel elébb Fehérvárost a várbeli ka- 
tonaság szemeláttára gyujtotta fel s rabolta ki, szándékozott 
megtámadni. Az ellenség a köd daczára is értesült kémei ál- 
tal, seregünk jöttéről s azt a Krakkó melletti sánczokban és 
szőlőhegyeken készen várta. A mieink eddigi tapasztalataik- 
ból meggyőződvén, hogy az oláhokat, bármi nagy tömegben 
vannak is, az első, bátor megrohanás hozza rendesen zavarba, 
az előörsök rövid tüzelése után rohamot intéztek a lázadókra. 
A siker igazolta a munkálat helyességét: az oláhok, honvé- 
deink szuronyai s huszáraink kardcsapásai által megzava- 
rodva, sánczaikat s a szőlőhegyeket némi veszteség után ha- 
mar odahagyták s rendetlen futásnak eredve, az erdőkben 
kerestek menedéket. A foglyok közt találtatott egy pap és 
egy tanító, kik mind a ketten lóhátról vezéreltek. 

Kis hadunk a futamlókat az erdőkbe nem követhetvén, 
Enyed felé fordult vissza. Az ellenség most újra nekibáto- 

rodva; Tövis táján, a mieinknek útját állani szándékozott; 
de lovasaink által ismét oly hamar megfutamíttatott, hogy 
a gyalogság fegyvereit sem lőhette ki reá. 

Ezalatt az Agyagfalváról megindult székely tábor is 
megkezdte működését. Legelőbb a marosszékiekkel gróf Lá- 
zár Dénes, dandár-vezér indult meg az oláhok radnóti tábora 
ellen. Oxztober 24-kén erődített állómásukat egyszerre három 
oldalról, oly tüzesen támadta meg, hogy az oláhok, miután 
közőlök mintegy 190-en elestek és száznál többen elfogattak, 
rendetlen futásnak eredtek. A kastélyban a vidékről össze- 
rabolt számos fegyver, két szekér töltény s több mozsárágyu 
jutott a győzők kezébe; a benntalált magyar foglyok pedig, 
számszerint hetvenen, megszabadittattak. Radnótot a vezér 
a Marosvölgy védelmére táborhelylyé alakítá s összekötte- 
tésbe tette Küküllővárral, hol jobbára nemzetőrök s némi 
honvédekből, szinte keletkezett egy magyar tábor. 

Pár nap múlva a többi székely dandárok is megkezdték 
a harczot. Híre futamodván, hogy Urbán Szász-Régenből 
1500 főre menő oláh határőri katonaságával és egy nagy csa- 
pat oláh felkelővel Maros- Vásárhelyt fenyegeti, Dorschner és 
Beczmann ezredesek haladék nélkül e város felé indultak. 
Jöttök hírére Urbán Gernyeszegre vonult. Szent-Ivánnál érte 
őt utól a székely sereg, mely azonnal támadáshoz fogott. Ur- 
bán némi veszteség után Radnótfáján vett újra állomást; de 
a székelyektől onnan is elűzetett. Legérzékenyebb csapást 
szenvedett azonban Szász-Régennél, melyet a székely had ro- 
hammal megvévén, Urbánt onnan is kiűzte. A három csatá- 
ban megvert lázadó vezér Beszterczére futott vissza, ott 
várandó be Wardener tábornok, Bukovinából útban lévő dan- 
dárát. Szász-Régen, mivel a reá kivetett sarczot megfizetni vo- 
nakodék, kiraboltatott, mi közben a város egy része el is égett. 

A székelyek, bár november 1-jén Sombory is Régen alá 
érkezett dandárával, nem üldözték Urbán futó hadát; mert 
hírét vévén, hogy Gedeon tábornok egy nagy szász-oláh hadon 
felül mintegy négyezernyi rendes katonasággal s két üteg 

ágyuval útban van Maros- Vásárhely felé, e székely város vé- 
delmére siettek. Számuk azonban ekkor már igen megfogyott 
volt. Szász-Régen kirablása a fegyelmet nagyon megrontotta 
a seregben. A. tisztikar pedig, mióta Puchner kiáltványait ol- 
vasta, az Agyagfalván tett igéretek ellenére, felette lehangolt 
lőn. A csikszékiek, okúl adván, hogy lőszereik elfogytak,  — 
az udvarhelyszékiek, hírét vévén, hogy szász és oláh felkelt 
nép székökbe tört, haza mentek. Maradtak ugyan még vagy 
83—10 ezeren, de fegyverzetök ezeknek is felette hiányos, 
ágyujok egy sem volt. Kedv, lelkesedés, az erélytelen, lehan- 
golt tisztek mellett, egészen kiveszett belőlök. A. város lakos- 
sága aggodalommal nézett a jövendő elébe. 

És az aggodalmak kevés nap múlva fájdalmasan meg- 
valósúltak. Gedeon jól fegyelmezett, s begyakorlott dandárá- 
val november 5-kén támadta meg M.-Vásárhelyt. A. székely 
had, mely bizalmát vezéreiben egészen elveszté, hanyagúl 
gyűlöngött a város előtt, míg tisztjei benn tanakodtak; de a 
szokott lelkesedés nem mutatkozott soraiban. Gedeon egy 
üteget a Medgyesfalvával szemközt álló hegyhátra vonatott s 
a várost és védeit lődöztetni kezdé. A 12-dik honvédzászlóalj 
szuronynyal akarja elfoglalni az üteget; de annak tüzétől 
visszavettetik s megzavart sorai futásban keresnek menedéket. 
E zászlóalj példája maga után vonja az egész székely hadat, 
mely vezéreitől s tisztjeitől kellőleg nem gyámolíttatván, min- 
den irányban futásnak ered s annyira szélyeloszlik, hogy az 
egész seregből egy osztályt sem lehetett összeszedni. Gedeon 
a várost és várdát minden további ellentállás nélkül elfoglalta. 

A szerencsétlen csata egész Erdély sorsa felett határo- 
zott. A kedveszegett székelyek, alkalmas vezér s erélyes tisz- 
tek hiányában, teljesen szétoszlottak s hazamentek, azontúl 
semmi ellentállást nem vetvén elébe a főhadikormány rende- 
leteinek. Csak a tartomány legdélkeletibb szögében fekvő 
Háromszék maradt hű a haza ügyéhez, s mint alább elbeszé- 
lendjük, folytatta hegyei közt megtörhetlen kitartással az 
egyenetlen harczot. (redeon, a könnyű győzedelem után, min- 

den nehézség nélkül összeköttetésbe tette magát a megérke- 
zett Wardener tábornokkal és Urbánnal, ki azontúl amannak 
parancsai alatt vezénylette a maga osztályát. 

Ezalatt a tartomány éjszaknyugoti és délynugoti me- 
gyéiben is folyt a kis háború. Hunyadmegyében szinte azt 
mivelte Riebel, csász. kir. őrnagy, mit Urbán Besztercze vidé- 
kén. Az oláhság általa felizgatva, Hunyadmegyében szinte 
csoportosan felesküdött a, császári sasra s kisebb nagyobb tö- 
megekben kezdett dúlongani. Minthogy a mozgalom Arad- 
megye keleti részeire is átterjedt, az aradi táborból, mint 
fentebb elbeszéltük, pár ízben küldetett ki egy mozgó had a 
Maros völgyén nyugtalankodó oláhság ellen. E had másod- 
ízben Asztalos, százados vezérlete alatt, egész Déváig nyomúlt 
előre, az oláh csoportokat szétverte, magát Riebelt is meg- 
szalasztotta. De, minthogy néhány nap múlva ismét visszatért 
Aradra, éyőzedelmes átvonulásának semmi eredménye nem 
lett. Az"oláhok annak háta mögött Hunyadmegyében ismét 
csoportokba gyűlve, Riebel pártfogása alatt azontúl is büntet- 
lenűl űzték fosztogatásaikat, gyilkolásaikat s pusztításaikat. 

Urbán izgatásai Kővár-, Közép-Szolnok- és Kraszna- 
megyékre is kihatván, oktober folytán ezekben is zajlongani 
s pusztítani kezdett az oláh nép. A lázadás legelőbb Kraszná- 
ban tört ki oktober közepe táján. A megyei tisztség Bihar- 
megyétől kért segedelmet annak elfojtására; mi végre néhány 
nap múlva 900 bihari nemzetőr indult meg Krasznába, kik 
oktober 27-kén Bogdánházán egy körülbelül ötezernyi oláh 
csoportot vertek szét. A megvert oláhok, kik néhány halottat, 
számosabb sebesültet és foglyot vesztettek, a Meszes hegy- 
ségbe futottak. De a derék bihariak által ott is felkeres- 

" tetvén, magokat megadták s az alkotmányra felesküdtek. 

Ugyanez időben Zsibón és vidékén, különösen KRóna 
helységben is kiütött a lázadás. Décsey László, kormány- 
biztos tehát oktober végén Tóth Ágoston őrnagy alatt mint- 
egy 700 honvédet és 3000 nemzetőrt összegyűjtvén, nov. 2-kán 
Zsibóra ment. A megrémült lakosság minden ellentállás nél- 

kül megadta magát. Még az napon Ziláhról is mintegy 1500 
nemzetőr egyesült táborunkkal. De alig hogy seregünk Zsi- 
bóra bevonult, Róna helységből egy nagy oláh csoport köze- 
ledett a Szamos hidjához s azt elfoglalta. Tóth Ágoston seregét 
nyomban ellenök vezette. Az oláhok helyzete oly kedvező 
lévén, hogy onnan csekélyszámú puskásaik nagyobb erőnek 
is ellentállhattak : lovasságunk s mintegy két század honvéd 
alább gázoltak s úsztak át a Szamoson, s az oláhokat oldalt 
fogván, kedvező helyzetökből kiverték. Majd seregünk többi 
részel is átkeltek s a magaslatokról oly sükerrel kezdének lő- 
dözni az oláhokra, hogy ezek mintegy 50 halottat hagyván 
hátra, a hegyek- s erdőkben szétfutottak. Róna helység a 
csata alatt felgyuladt s lángok martalékává lett. E győzede- 
lemnek a vidéken nagy lőn erkölcsi hatása. A megfélemlett 
helységek mindenfelől fehér zászlókkal s megtérési igére- 
tekkel küldötték papjaikat s előljáróikat a kormánybiztoshoz. 

A kővárvidéki zendülők ellen Katona Miklós őrnagy és 
Teleki Sándor főispán vezérlete alatt oktober végén Nagy- 
Bányán szállott egy, honvédekből és szatmármegyei önkény- 
tes nemzetőrökből álló had táborba, melynek november 2-án 
történt első összecsapása a lázadókkal. Az oláhok bizonyos 
Timbul, vagy Dimbuj nyugalmazott hadnagy alatt több eze- 
ren összegyülvén, a katalinfalvai hidat, mely Erdélyt Magyar- 
országgal összeköti, akarták elfoglalni. Onnan azonban vissza- 
veretvén, a közelében fekvő Koltó magyar helységre rohantak 
s azt pusztítani kezdték. De itt is hamar utólérték őket lovas 
nemzetőreink, kik két ágyut szegezvén ellenök, majd csoport- 
jaikba vágván, őket szétkergették. Katona Miklós jelentése 
szerint 68 oláh esett el, százon felül sebesedtek meg s tizen- 
heten estek fogságba. Részünkről csak egy huszár s két ló 
sebesűlt meg. A megszaladt lázadók űzésekor Szakállas falu 
meggyulván, leégett. 

Seregünk e győzelem után Kővár és Belső-Szolnok- 
megyék nagy részét bejárván, a Sztrimbulynál és Oláh-Lápos- 
nál összegyűlt lázongó csoportokat, melyek Domokos, magyar 


Haimadik fejezet. A háború Erdélyben Kolozsvár elvesztéig. 145 


helységet porrá égették, verte szét; utóbb számos helységet 
lefegyverzett, harangjaikat, a lázítás egyik főeszközét, le- 
szedte s Nagy-Bányára vitette, a főbujtogatókat elfogván, 
hadi törvényszék elébe állította, kik közől aztán többen 
kötél által végeztettek ki. 

Így vonúlt át a sereg egész Dézsig, hol Urbán több ezer- 
nyi rendes katonával s felkelőkkel táborozott. A mieink kö- 
zeledtére Urbán némi csatározások után a városból kivonúlt, 
minek következtében hadaink november 21-kén ellentállás 
nélkül szállották meg azt. Negyednapig volt már itt a magyar 
tábor, midőn 25-kén reggel dobok pergése jelenté az ellenség 
közeledtét. Táborunk az elmúlt napokban tetemes erővel sza- 
porodott, miszerint az e napon 28 század szatmári nemzetőr- 
ből, két század ugyan szatmári önkénytesekből, egy század 
ugocsai, ugyanannyi szabolcsi önkénytes gyalogból, 140 Vil- 
mos-huszárból, két század lovas önkénytesekből, a körülbelül 
80 főnyi bécsi legióból s 17 ágyuból, összesen mintegy 5000 
főből állott. De a nemzetőrséget a husz napi tábori szolgálat, 
nélkülözés és sanyarúság már nagyon lehangolta. Ehhez já- 
rult Katona Miklósnak teljes képtelensége a vezérletre; és e 
két ok összehatásából eredt, hogy seregünk egy része, mely a 
szamos-újvári úton volt felállítva, ágyuink három lövése után 
megfutamlott. Katona Miklós erre a sereg többi, még har- 
czolni sem kezdett, sőt ellenséget sem látott részeinek is visz- 
szavonulásra adott parancsot; minek következtében az egész 
tábor vezéri parancsszóra futásnak eredt, meg sem állván 
Nagy-Bányáig. Katona Miklóst sokan árulásról vádolták ; az 
önkénytesek kijelentették, hogy vezénylete alatt fegyvert 
többé nem fognak. A. haditörvényszék előtt, mely utóbb Ka- 
tona magaviseletét megvizsgálta, kitűnt, hogy nem árulás, ha- 
nem fejvesztettség és átalában a vezérletre teljes képtelen- 
sége, volt az ő híbája, melynek érzetében a vezényletet, 
mielőtt az tőle elvétetett volna, önkényt le is tette. 

Ezen, vezérre és hadra gyalázatot hozott megfutamlás 

mert ekkor már, a dézsihez hasonló dicstelen táborozás után 
Kolozsvár, Erdély fővárosa is, több nap óta az ellenség 
kezében volt. 

Kolozsváron Baldacci tábornok, a kolozsvári hadkerület 
parancsnoka volt a vezér, kiben a képesség ugyan nem, de az 
erély s hazafiúi lelkesedés hiányzott. Értesűlvén, hogy Ur-" 
bán Szamos-Ujvárnál táboroz, november 12-kén négy század 
honvéd- s hat század nemzetőrségből, két század huszár- s egy 
század vadászból, néhány száz lándzsásból s hat ágyuból álló 
haddal ellene indúlt. Urbán seregünk jöttéről tudomást vévén, 
táborával a hegyekre vonúlt, minek következtében a völgybe 
szorúlt magyar had másnap, rövid csatározás és a honvédek 
egy részének megfutamodta után, Kolozsvárra huzódott vissza ; 
Urbán pedig egész Bonczhidáig nyomúlt előre. A császáriak- 
tól támogatott oláhság ezalatt egész Torda, Enyed s Boncz- 
hida vidékét elborította. Kolozsvártt a magyarok részéről 
elég erő létezett ugyan; de jobbára gyakorlatlan s fegyverte- 
len nép, s mi több, még vezér is hiányzott, ki az elkedvetlene- 
dett nemzetőrségbe lelkesedést, fegyelmet önteni képes volt 
volna. Vay, kir. biztos és Baldacci, oly gondatlanok vagy 
fejvesztettek valának, hogy nem csak a székelység állapotáról 
semmit sem tudtak; hanem még a Katona Miklós Dézs felé 
közeledő táborának létezése is ismeretlen volt előttök. A kir. 
biztos a helyett, hogy a tömeg közt megjelent s azt buzdította 
volna, elvoná magát; és midőn már a mozgalomba elegyedett, 
elszalasztá a legkedvezőbb perczet; a nép, mely iránta külön- 
ben sem mutatott soha nagy ragaszkodást, teljesen elveszté 
iránta bizodalmát. Baldacci sem fejtett ki annyi erélyt, meny- 
nyinek reménye személyéhez csatlakozott s mennyit tőle a 
haza méltán követelhetett. Szóval, nem volt, ki a mozgalom 
élére állva, az erőt rendezni, lelkesíteni tudta volna. 

E közben Urbán Wardener tábornok dandárának elő- 
hadával november 15-kén Apahidára nyomúlt s a város fel- 
adását kérte. A városban ennek hírére szörnyű zavar támadt. 
A városi tanács, melyben több reactionarius létezett,. azon 


Harmadik fejezet. A háború Erdélyben Kolozsvár elvesztéig. 147 


kérdés felett kezdett tanácskozni : védessék-e vagy feladassék 
a város? A többség házaikat, vagyonukat a feldulástól féltve, 
arra hajólt, hogy a fegyveres erőnek s az állományi javaknak 
kiszállítása után, a város az ellenséggel alkudozásba eresz- 
kedjék. Az utczákon jó érzelműek és reactionariusok különféle 
értelemben szónokoltak a fel- s alászaladgáló tömeg előtt. 
Végre egy osztály Makray László lovas őrnagy vezénylete 
alatt Szamosfalván, közel a városhoz, feltartóztatja az ellen- 
séget, ki a közzavarban különben ellentállás nélkül benyo- 
múlhat vala a városba. A vezéreiben bizodalmát vesztett, 
sőt azokat nyilván árulással vádoló nép, Vayt az utczákon 
szertehurezolá, miközben reá két lövés is történt. Menekülé- 
sét az ingerűlt tömeg kezeiből csak Czecz, őrnagy s táborkari 
főnöknek köszönhette. Másrészről az ingerűlt nép az aruló- 
nak tartott Baldaccit is fogságba tette. A város előtt ta- 
nyázó katonaság erre fölháborodott; sokan elhagyták állo- 
másukat s besietének vezérük kiszabadítására, mi gróf Mikes 
Kelemen ezredes közbejöttére meg is történt. Baldacci e 
sérelem miatt boszús, a sereget odahagyván, Pestre sietett, 
hol aztán haditörvényszék elébe állíttatott. 

Íly kétségbeejtő zavarban álltak a város dolgai, midőn 
este Szamosfalváról jelentés érkezik, hogy seregünk oda- 
rendelt osztálya, különösen a 11-ik honvédzászlóalj Urbánt 
megtámadván megfutamította. A hir, mint képzelhető, nagy 
örömrivalgással fogadtatott; de Kolozsvár ügyének nem adott 
jobb fordulatot. Az éj beálltával a zavargás lecsendesült, 
az összegyűlt hadi tanács pedig abban állapodott meg, hogy 
miután a sereg egy része a zavarban már feloszlott, s alig 
remélhető, hogy a még együtt maradtak az ellenség rendes 
katonaságával megmérkőzhessenek, s végre a város kímélése 
tekintetéből is, mely minden magyar városok közől még egy 
maga maradt ment a pusztítástól, a sereg másnap Nagy- 
Váradra vonúljon vissza. 

E végzés végrehajtása még azon éjjel megkezdetett; és 

1848. Nov. lában semmit sem tudtak, azt hivén, hogy Urbán sarkukban 
van, a visszavonulás nagy sietséggel s rendetlenséggel tör- 
tént. Csak Bánfi-Hunyadon kezdének kissé szabadabban 
lélekzeni, látván, hogy ellenség nincsen hátok mögött; csak 
itt sikerűlt aztán Czecz őrnagynak is némi rendet hozni a 
hátráló sereg mozdulataiba. 

Még ekkor is több mint elegendő idő volt volna arra, 
hogy a Kolozsvárból kivonúlt sereg Katona Miklós hadával 
egyesüljön, mely akkor Dézs táján táborozott. De mint mon- 
dók, a kolozsvári vezérek oly gondosak valának, hogy mit 
sem tudtak a tőlök 5—6 mértföldnyi távolságban létező 
táborról. 

A sereg kitakarodván, a város tanácsa, kivált Groisz, 
polgármester sürgetésére, azonnal békeköveteket küldött Ur- 
bánhoz, ki magát annyira megvertnek tartá, hogy ugyanakkor, 
midőn a magyar sereg a várost nyakrafőre odahagyta, egész 
Válaszútig hátrált. Itt találták őt a városküldöttei, ittjelentet- 
ték ki neki a város készségét a maga megadására. Urbán 
csak 17-kén, Wardener pedig 18-kán vonúlt be a városba, 
hol vele pár nap múlva a délről jött Kalliany osztálya is egye- 
sült. Innen fordúlt aztán pár nap múlva Urbán ismét Dézs 
felé, honnan Katona Miklós november 25-kén, már Kolozsvár 
feladása hírének hatása alatt, oly dicstelenűl megfutott, mind 
hadának, mind ágyuinak számára sokkal erősebb seregével. 

Kolozsvár feladása és Katona Miklósnak Dézsről meg- 
fautamlása következtében egész Erdély az ellenség kezére ju- 
tott; és, meg kell vallani, haderőnknek ezen első táborozása 
Erdélyben épen nem vált dicsőségére a magyar fegyvernek. 
Maros-Vásárhely egy pár ágyulövésre meghódolt s a különben 
vitéz székely nép, majdnem minden harcz nélkül megfutott ; 
Nagy-Enyedet, az ellenség közeledtére lakosainak nagy része 
elhagyta; Szamos-Ujvár első felhivásra megadta magát; Torda 
kapitulált; Kolozsvár és Dézs ellentállás nélkül ereszté kebe- 
lébe az ellenséget. November 30-kán, . Urbán felhivására 
Nagy-Bánya polgársága is hódolatot üzent neki. A kormány 

mindazáltal idején gondoskodott, hogy e bányaváros ellen- 
séges megrohanás ellen fedve legyen. 

A Kolozsvárról megfutottsereg, november 25-kéig Bánfi- 
Hunyadon és környékén táborozott; a császáriak előnyomu- 
lási mozgalmai következtében pedig e napon a csucsai szo- 
rosig hátrált, mely Erdélyt Magyarországgal összeköti. Itt a 
vezénylet ideiglenesen a táborkari főnökre, Czecz őrnagyra 
ruháztatott; a sereg pedig, a könnyen védhető szóroson többé 
nem háborgattatván, nyugton maradt a vezérré kinevezett 
Bemnek nemsokára történt megérkeztéig. 

, Erdély eleste — úgymond egy szemtanú — rendszere- 
sen vitetett keresztűl. Mikor Gyulafehérvárat, Erdély egyet- 
len erősségét, hol nagymennyiségű ágyu s mindennemű hadi 
szer létezett, Vay nem igyekezett a nemzetnek biztosítani; — 
holott augusztusban a sorkatonaság az ő teljes rendelkezése 
alatt állott s engedelmeskedésének nem egy jelét adta, — mi- 
nek következése az lőn, hogy a vár oláh határőrkatonassággal 
rakatott meg, ágyuinkkal a vár ellenünk erősíttetett meg s 
megerősíttettek a szász városok is, az ellenség keletkező tá- 
borai pedig fölszereltettek; — mikor, továbbá, semmi sem 
tétetett arra, hogy az Erdélyben tanyázó sorkatonaság a nem- 
zetnek megnyeressék, valamint igen kevés arra, hogy honvéd- 
seregünk minél nagyobb számban és lehetőleg gyorsan állít- 
tassék ki; — és mikor a szász-oláh comité bujtogatása, az 
oláhok roppant tömegekben való felkelése, Urbán izgatása és 
az oláh és magyar községekhez küldözött rendeletei, újonczok 
szedése és a sárgafekete zászló alá holnapokon át folytatott 
felesketése, — mikor mindezek történtek s tűrettek: a mi 
színleges jóbarátaink által, kik ügyeinket kezelték, szintúgy 
mint dühös ellenségeink által, nyiltan kovácsoltattak a meny- 
kövek a borzasztó kitörésre, Erdély jobbérzésű fiainak s áta- 
lában a magyar elem nagyobb részének kiölésére. 

, Magok azon urak, kik minden polgári s katonai hatal- 
mat magokhoz ragadtak s másoknak semmi befolyást nem 

engedtek, — ők juttatták tönkre Erdélyt, ők játszották azt, 
habár akaratlanúl is, az ellenség kezére. 

, Kormánybiztosok, kiküldve a miniszteriumtól, nem 
hiányzottak ugyan. De ők nem szerettek ott mulatni, hol a 
veszély mutatkozott; minek az lett következménye, hogy a 
mint nőtt a veszély, azon mértékben nőtt részünkről a rendet- 
lenség és fogyott az önbizalom. A kormánybiztosok a sereg 
összeállításán eléggé nem működvén, semmit sem tettek. A 
mit tettek, abban sem volt köszönet; működéseikben nem 
volt semmi rend, semmi határozottság. Azt sem tudták, mit 
akarnak; mert nem tudták, mit akar az ellenség. Nem tudtak 
kémeket tartani. Az ellenség mindezt jól tudta." 

Ha ezekhez még hozzáadjuk, hogy a hadvezérek egy- 
től egyig vagy tehetségtelenek, s vezényletre képtelenek, 
vagy a nemzeti függetlenség szent ügye iránt lelkesedésre nem 
hevűlt, erélytelen, kétesérzelmű férfiak voltak, — legfőbb 
okait számláltuk elfannak, miért veszett el Erdély csaknem 
védetlenűl s miért lett áldozatává a dühöngő oláhságnak leg- 
alább is kétezer magyar család. 

November végén még csak a csucsai szoros, két vagy 
három helységgel maradt egész Erdélyből a magyar sereg bir- 
tokában; többi részeit Puchner tartá elfoglalva17—18 ezernyi 
rendes seregével, vagy az oláhok dúlták számos rablocsoport- 
jaikkal. Az állapot majdnem kétségbeejtő volt. Windischgrütz 
az ország nyugoti határain, a magyar kormány azon reményé- 
nek ellenére, hogy a tavasz előtt hadjáratát nem kezdi meg, 
miként mindjárt elmondók leszünk, mozogni kezdett, — miből 
sejteni lehetett, hogy nemsokára betör az országba; a duklai 
szorosnál, Galiczia szélein mind több hadak pontosíttattak 
össze, hogy Kassa felé betörjenek; a rácz lázadást bács-bán- 
sági hadaink, minden győzedelmeik daczára sem voltak elfoj- 
tani képesek; sőt a bánságban, a temesvári és aradi őrségek 
s az általok felizgatott oláh lakosság fellázadása következté- 
ben, mind veszélyesebb lőn állásunk; Erdély pedig végkép 
elveszett; s az annak határain összeszedett maroknyi had-alig 

képes ellentállni Puchner 17 ezernyi rendes seregének, ha 
ez azt megtámadná. Ez esetben Nagy-Várad s Debreczen 
is legnagyobb veszélyben forgott; pedig épen e vidékre 
szándékozott visszavonúlni a kormány és országgyűlés, ha 
Windischgrütz betörése következtében, Budapestet megvé- 
deni képes nem lenne. 

E körülmények közt, miután Pozsony vidéke Görgey- 
nek majdnem 25 ezerre növekedett serege által tűrhetőleg 
védve volt, a galicziai széleken egy tábor összevonása, s Er- 
dély, vagy legalább is e tartomány éjszaknyugoti részeinek 
visszafoglalása, legégetőbb életkérdései lőnek a honvédelmi 
bizottmánynak. Tett is ez, amit a nehéz körülmények közt 
tehetett. A bács-bánsági sereget, mint elbeszéltük, a közép 
Tiszához, Szolnok tájára rendelte; Eperjes táján, Pulszky 
alezredes vezérlete alatt, jobbára újoncz honvédekből és 
nemzetőrségből, mintegy tízezernyi tábort alkotott; körül- 
belül ugyanannyira emelte az erdélyi hadaknak Czecz al- 
ezredes alatt Csucsára vonúlt romjait. 

Ezen utolsó pont látszék nemcsak legveszélyezettebb- 
nek, de egyszersmind legfontosabbnak is. A felett, hogy itt 
az ellenség már hazai földön állott s dühös kegyetlenséggel 
mészárolta, irtotta a magyar fajt s pusztította annak birto- 
kát, — itt nemcsak védelemről volt többé szó; hanem sürgető 
szükségnek mutatkozott, hogy az ellenség visszanyomatván, 
kormányunknak azon erőforrás is megint felnyiljon, mely 
Erdélynek magyar és székely népségéből a nemzeti ügy támo- 
gatására folyhat. Kossuth ez okból Erdélyt minden áron 
visszafoglalni kivánván, nemcsak a csucsai sereg szaporításá- 
ról, hanem oly vezérről is gondoskodott, kinek tehetségei s 
tapasztaltsága egyelőre is kezességűl szolgáljon a győzede- 
lemre. Ő tehát Bem József lengyel tábornokot nevezte ki ve- 
zérűl, ki aztán rövid idő alatt, valóban nagy fordulatot tagázttákb 
Erdély s ezáltal az egész ország ügyeibe. 

De mielőtt hadjáratának elbeszélésébe fognánk, egy 
főfontosságú eseményt kell elmondanunk. 

NEGYEDIK FEJEZET. 


A trónváltozás. 


Windischgrütz a schwechati ütközet után Bécsben az 
ostromállapot életbeléptetésével, vértörvényszékek felállításá- 
val, a népszabadság kitünőbb embereinek kivégeztetésével 
stb. lévén elfoglalva, Magyarország ellen, az oktober 17-kén 
kelt fenyegetései szerint, több hétig nem tett egyéb lépést, 
minthogy seregeinek egy részét a magyar határszélekig előre 
mozdította; Simunics tábornokot, mint már elbeszéltük, egy 
hadtesttel Holicsnál az országba küldvén, a Vágvölgyön 
működteté; maga pedig többrendű nyilatkozványokat bocsá- 
tott az országba. 

November 12-kén, Móga altábornagyot még akkor is a 
magyar sereg vezérének tartván, egy újabb felszólítást intézett 
hozzá, melyben a folyó hónap 26-át tűzte ki neki és seregé- 
nek határnapúl, meddig a császári zászlók alá büntetlenűl visz- 
szatérhetnek. Egy más nyilatkozványban meg Magyarország 
és Erdély lakosait hívja fel, hogy a felettök zsarnokilag ural- 
kodó Kossutbhtól és pártütő társaitól elállván, neki nyujtsanak 
segédkezet, miszerint a császár akaratját békés úton hajthassa 
végre; mert ezt tűzte légyen ki jelszaváúl : ,oltalom a hívek- 
nek, bocsánat a megtérőknek, végromlás a pártütőknek." 

E nyilatkozványokat Windischgrütz két más, a király 
neve alatt kiadott manifestummal küldözte be az országba. 
Azok egyikében Kossuth és pártja pártütőknek és hazaárulók- 

nak nyilváníttatnak ; másikában a földmívelő nép biztosíttatik, 
hogy a pozsonyi törvények által neki adott engedmények nem 
fognak visszavétetni: , kezeskedik, — úgymond a nyilatkoz- 
vány — kezeskedik ezért nektek a törvény rendelete, kezes- 
kedik királyi Szavam szentsége." 

Az országgyűlés e nyilatkozványokat, melyek magyar 
miniszter által ellenjegyezve nem voltak, mint a már előbb ki- 
bocsátott hasonlókat, egyszerűn törvényteleneknek nyilat- 
koztatá, fölöslegesnek tartván bővebb tárgyalásukba eresz- 
kedni. 

A feldunai sereg vezérei azonban úgy vélekedtek, hogy 
azokat válasz nélkül nem hagyhatják. Mivel ezen nyilatkoz- 
ványokban a nemzet kényszerűsége, miszerint akarata ellenére 
szóríttatott a fegyveres önvédelem terére, oly szinben adatott 
elő, mintha az egész ellentállás csak Kossuthtól s egy, vele 
tartó, kis felekezettől eredne, mely terrorismusa által az egész 
ország felett zsarnoki módon uralkodnék s a maga elvéit 
kényszerítőleg tolná a nemzetre; minél fogva az egész 
nemzet s vele együtt a hadsereg is nem volna egyéb, mint 
ezen zsarnokoskodó felekezet vak eszköze: a hadsereg ezen 
alaptalan híresztelést magára nézve gyalázónak vélvén, 
becsületbeli kötelességének tartá, ellene nyilván óvást tenni. 
A vezérség ennél fogva a következő nyilatkozványnyal 
válaszolt az említett manifestumokra." 

, Főhadi szállás Pozsony. 1848-ki nov. 26-kán. 

, Méltó boszonkodással olvastuk az ő Felségének a király- 
nak neve visszaélésével kelt manifestumokat és Windischgrátz 
tábornagynak folyó hó 12-ről a néphez intézett felhivását, 
mikben a magyar nemzet ármány és árulással, lázadásra buj- 
togatással s ennek kiséretében rablással, gyilkolással vádolta- 
tik; Magyarország pedig a legféktelenebb anarchia székhelye 
gyanánt tűntettetik elő. De mind ennél inkább töltött el utá- 
lattal azon alávaló politika, mely, midőn az egyetemes nem- 
zetet boszújával elérhetni nem reményli, egyes honfiakat 
szemel ki áldozatul; és midőn ezek nyakába törekszik keri- 

: teni a történtek egész terhét, a nemzetet ezen egyesek el- 
ámított eszközének lenni hirdeti. 

, Mi, feldunai hadserege az alkotmányos Magyarország- 
nak, ebből alkalmat veszünk magunknak, ismételve kijelen- 
teni, hogy mi tökéletes tudomást szerezve a dolgok állásáról, 
tisztán felismertük kötelességünket. Kijelentjük, hogy ármány 
és árulás nem a magyar nemzet által, mely királya iránti 
loyalitásában, megszomorodva bár, de híven, máiglan meg- 
maradt, hanem a magyar nemzet ellen koholtatnak. 

. Hazafiúi örömmel nyilvánítjuk, hogy hazánk legna- 
gyobb részében csend és egyetértés uralkodik, és az ország 
egészének törvényes rende azon egyes lázadási kisérletek által 
sincs megzavarva, miket épen a reactio és azon bitorlott 
hatalom szitogat, mely, a király nevével visszaélve, a király 
esküjét sárba tapodja. 

, Tiltakozunk azon valótlan állítás ellen, mintha minden 
eddig kelt kormányintézkedések egyes magánszemélyek tettei, 
az egész nemzet pedig és vele mi, ily egyes pártütők elámi- 
tott vak eszközei volnánk; és kijelentjük: hogy Magyaror- 
szág királyi esküvel szentesített alkotmánya védelmét igaz 
ügynek tartjuk, és ezen meggyőződésünkben azt minden 
megtámadás ellen öntudattal védjük. 

, Kijelentjük, hogy valamint az egész magyar nemzet 
mind azon esküszegő árulás daczára, minőnek a historiában 
párja nincs, királyát folyvást azon loyalitással tiszteli, minőnek 
a régi és új historiában szinte nincs párja: úgy mi is ohajtjuk 
virradását azon napnak, melyen a törvényes viszony a király 
részéről a magyar nemzettel az alkotmány alapján visszaállít- 
tassék; hogy azonban most, midőn fejedelmünk és a nemzet 
közt minden törvényes érintkezés a reactio ármányai által le- 
hetetlenné tétetett, s miután a király törvényes helytartója, a 
nádor, országunkat elhagyta, mi a nemzet képviselőiben is- 
merjük fel azon hatalmat, mely egyedül intézkedhetik tör- 
vényesen Magyarország ügyei felett; hogy e hatalom kifolyá- 
sát, a honvédelmi bizottmányt, tökéletesen jogszerű kormá- 

nyunknak tekintjük ; ennek rendeléseiben az összes nemzetnek 
az alkotmányos többségben nyilatkozó akaratát hiszszük kije- 
lentve lenni; és valamint e meggyőződésünkben eddig min- 
den parancsait híven teljesítettük, úgy ezentúl is, sem biz- 
tatás sem fenyegetés által meg nem ingatva,  rendeléseit 
kötelességünk szerint teljesíteni szentül fogadjuk. 

, Kijelentjük, hogy midőn fennálló kormányunk intéz- 
kedéseit az egész nemzet magáévá teszi: mi is legnagyobb 
készséggel ajánlkozunk, sőt követelünk a felelősségben részt 
venni. 

, Jelszavunk: alkotmányos jog és szabadság; ez alatt 
készek vagyunk minden megtámadás ellen, utolsó csepp 
vérig küzdeni, és ez alatt reménylünk minden törvénytelen 
erő és ármány ellen győzni! 

, A feldunai magyar királyi hadsereg nevében. Csányi 
László főkormánybiztos s. k. Görgey Arthur tábornok s. k." 

És valamint a sereg, mely magát magyar királyi hadse- 
regnek nevezte, úgy a törvények fentartása mellett küzdőideig- 
lenes kormány s nemzetgyülés is megőrzeni ügyekezett a 
törvényes király iránti tiszteletet s loyalitást. Azon rangú tisz- 
teket, kiknek kinevezése a király megerősítésétől volt a törvé- 
nyek által feltételezve, a kormány ezután is a király nevében 
s utólagos jováhagyás reményében nevezte ki. És azoktól, kik 
ezt tán nevetségesnek tartották vagy tartanák, méltán lehetne 
kérdezni : vajjon érvényesebbek voltak-e azon kinevezések, 
intézkedések és rendeletek, melyeket az udvari reactio a ki- 
rály nevében ugyan, de annak vagy tudtán kivűl, vagy szel- 
lemi gyöngeségével visszaélve, a törvényes formák nélkül, a 
törvények ellenére bocsátott ki? A nemzet egyedül a fennálló 
törvények s alkotmány védelmére fogván fegyvert, a törvény 
rendeletének a király iránti viszonyaiban legalább szinétakarta 
fentartani, midőn annak, a királyt mintegy fogva tartó s tőle 
minden közeledést elzáró udvari párt erőszaka és zsarnoksága 
miatt, valósággal is meg nem felelhetett. A király a nemzet 
tekintetében ellenség hatalmában volt; az ideiglenes kormány 

tehát jogosan vélt intézkedni a király nevében, kész annak 
megerősítése alá terjeszteni mindent, mit elintézni a körül- 
mények szükségeltek, mihelyt a király megszabadul, s a tör- 
vényes viszony közte s a nemzet közt helyreálland. 

Windischgrátz a magyar séregnek ezen világos, határo- 
zott válasza után is mégtöbb ideig halasztotta teljesíteni fenye- 
getéseit. Ennek oka nem csak abban feküdt, hogy azon egyéb 
seregek, melyeknek vele egy időben, de más oldalról kelle 
működniök, teljesen még nem készültek fel; hanem még in- 
kább abban, hogy a császárság körül ez időben nagy fontos- 
ságú politikai változás történt, melynek hatását bevárni taná- 
csosnak látszék. 

Deczember 2-kán. ngyanis Olmützben Ferdinánd és 
Ferencz-József aláírásával két rendbeli oklevél bocsáttatott 
közre, melyek a világnak tudtára adták, hogy Ferdinánd ko- 
ronáiról lemond s azokat praesumtiv utódának, Ferencz-Ká- 
roly főherczegnek megegyeztével, ennek fiára Ferencz-József 
főherczegre teszi által. 

E nagy fontosságú lépésre különösen a következő indo- 
kok vezették az udvari reactiot. Mélyen érezte ez, hogy eddigi 
működéseiben, a kir. szóval szentesített törvények, királyi 
esküvel megpecsételt alkotmányos jogok és szerződések ellen 
intézett megtámadásai által, Ferdinánd személyében sokkal 
inkább megsértette a kir. tekintélyt, megalázta a kir. méltó- 
ságot, megcsorbította a kir. szó és eskü szentségét, elhomá- 
lyosította a korona fényét, mintsem hogy ez köz botrány nél- 
kül még tovább is az ő fején maradhatna. Feláldozták tehát 
őt, azt hivén, hogy a korona méltósága; tekintélye, fénye egy 
ártatlan ifjú fején magától is megújuland. 

Más indokul szolgált az, hogy magok is érezték, mikép 
azon rendeletek s intézkedések, melyeket azóta bocátottak 
ki, mióta Ferdinánd személyét minden más érintkezéstől 
elzárva s mintegy fogva tartották, oly annyira ellentétben van- 
nak az ő elébbi intézkedéseivel, adott szavával s rendeleteivel ; 
oly annyira ellenkeznek az ő szelid, gyönge, minden véron- 

tástób iszonyodó jellemével : miszerint a világgal lehefetlen 
elhitetniök, hogy mit az ő neve alatt eddigelé tettek s mit 
még utóbb tenni szándékoztak, valósággal az ő szabad akara- 
tának nyilatkozatai s kifolyásai volnának. Attól is tartottak, 
hogy, miként már Magyarországban tökéletesen napvilágra 
jött, úgy a külföldön is egész Európa előtt világossá leend, 
mikép mind azon, horvát, rácz és oláh lázadások, melyekről 
ők azt szerették volna elhitetni, hogy egyedül a magyarok 
zsarnoksága s elnyomó uralkodása miatt, nemzeti érzetből, s 
minden idegen ok s befolyás hozzájárulta nélkül támadtak, 
— nem egyebek, mint az ő ármányaik, ámító cselszövényeik 
s izgatásaik szüleménye. És most, midőn e lázadások már 
erős lángra gyúltak, s több izgatásra részökről nem volt szük- 
ség, egy oly nagy fontosságú politikai változással kivántak 
fellépni, mely Európa figyelmét egészen magára vonja; s az 
ő ármányaik, melyekkel azon elámított népeket lázadásra 
izgatták, az új fejedelem kormánya alatt feledékenységbe 
merűljenek. 

De nem kevesbbé tarthattak magától Ferdinándtól. 
Ő, bár nyavalyája következtében gyönge, de egyszersmind 
szelid, jószívű is vala, ki minden vérengzéstől iszonyodott. 
Értelmének gyöngesége mellett is élénken élt öntudatában 
az eskü, melyet Magyarország jogai s alkotmánya fentartására 
mondott. Féltek tehát, hogy végre mégis tudomására jöhet, 
miként éltek vissza királyi nevével, miként sértették meg 
kir. esküjét, s mily vérengzésekre izgatták a külön nép- 
fajokat : ez esetben pedig attól kelle tartaniok, hogy jó- 
szivűségénél fogva a kibékülés ösvényére lépend jogérzete 
s lelkiösmeretessége gátot vetend terveik elébe, melyek a 
joggal, törvénynyel s esküjével ellenkeztek. 

Úgy látszik továbbá, hogy miután a népek egymás iránti 
fajgyűlölete, melyet ármányosan fölébresztettek, oly iszonyú 
lángokban tört ki, oly borzasztó vérengzések s pusztításoknak 
lőn forrásává : magok a reactio vezérei is eliszonyodtak eddig 
felhasznált eszközeik erkölecstelenségétől; s unni kezdék, 

hogy a megkezdett ösvényen ezután is minden lépést, melyet 
czéljok megközelítése kiván, csak hasonló ármánynyal és 
cselszövénnyel, a király háta mögött, őt hol elámítva s 
gyöngeségével visszaélve, hol erőszakkal s: erkölcsi kény- 
szerítéssel lehetend tennök. Hogy tehát ezen örökös fondor- 
lat kényszerűsége nélkül, nyiltan siethessenek czéljok felé : 
eltökélték Ivégre magokat, túladni Ferdinándon, kit csel- 
szövényeik öntudatlan eszközévé aláztak le. 

De ezen indokokon kivül még más is létezett, mely a 
reactio vezéreit e fontos lépésre birta. Tagadhatatlan tényül 
állott, hogy V. Ferdinánd, a megkoronáztatásakor szokott 
módon kiadott felavatási oklevélben szavát ünnepélyesen lekö- 
tötte, miszerint az ország jogait, törvényeit, alkotmányát mind 
maga megtartandja, mind mások által megtartatni s minden 
megtámadás ellen védeni fogja. Hasonlókép tényül állott, 
hogy Ferdinánd az eddigi uralkodása alatt tartott négy or- 
szággyüűlésen alkotott törvényeket sanctionálta. Már pedig az 
udvari reactionak elhatározott akarata volt nem csak az aprili 
törvényeket, hanem azokat is megsemmíteni, melyek az elébbi 
országgyűléseken alkottattak, czélja lévén, magát a nyolcz 
százados alkotmányt s evvel együtt minden ősi jogot eltö- 
rűlni, Magyarországnak annyi szerződések és törvények által 
biztosított független kormányzatát megszűntetni, s az orszá- 
got az osztrák császárság koronatartományává tenni. Mind ez 
világosan ellenkezett Ferdinánd esküjével, lekötött királyi 
szavával; s igy lehetetlen volt ama terveket a magyar alkot- 
mány ellen végrehajtani a nélkül, hogy Ferdinánd király a 
világ közvéleménye által is szószegéssel ne vádoltassék. Oly 
egyéniséget akartak tehát helyébe állítani, a kit ilyféle gáncs 
a világ előtt ne érhessen. Miként egykor II. József császár, 
mindjárt trónra léptekor szándéka lévén eltörűlni a magyar 
alkotmányt, nehogy a koronáztatásakor mondandó esküt 
megszegni kényteleníttessék, magát meg sem koronáztatta : 
úgy most az udvari reactio, eltörűlni akarván a magyar al- 
kotmányt, Ferdinánddal, kit annak megtartására eskü köte- 

lezett, lemondatott, s azon szándékkal emelte helyébe 
Ferencz-Józsefet, hogy ő magát meg nem koronáztatván, s 
az alkotmányra meg nem esküdvén, az esküszegés vádja 
nélkül semíthesse meg. 

És végre, mivel a történtek után nem lehetett kétségben 
az udvari reactio, hogy a magyar nemzet önfeláldozó bátor- 
sággal, a haza és szabadság szeretetének lelkesedésével vé- 
dendi megtámadott ősi alkotmányát; s ennél fogva egyelőre 
is sejtették, hogy csak kemény, véres harczok után sikerűl- 
het leigázniok a nemzetet : hihetőleg e tekintetnek is volt 
némi befolyása a trónváltozásra. A betegsége miatt tehetet- 
len, testre lélekre gyönge császár-király helyébe egy ifjú 
fejedelmet emeltek fel a trónra, ki az osztrák sereget, melyet 
semmi eszme által nem lelkesíthetének, szükség esetén sze- 
mélyes vezérlete által tüzelje fel a véres harczra. 

Ferdinánd azonban sokat tartott a császárság s király- 
ság birtokára, s egyátaljában nem volt reábirható, hogy arról 
önként mondjon le. A reactio tehát egy palota forradalmat 
készített, melynek részleteit azonban eddigelé titok homálya 
fedi. Közhírre csak annyi jutott, hogy miután Ferdinánd 
minden kérelmek s rábeszéléseknek, melyekkel őt önkéntes 
lemondásra birni törckedtek, állhatatosan ellenszegült, ijesz- 
tésekkel kezdének hatni félénk kedélyére. Néplázadást tűn- 
tettek fel előtte, mely semmi egyébbel nem volna lecsilapit- 
ható, mint a császár lemondása által. A vérontástól külö- 
nösen iszonyodó Ferdinánd erre minden további ellenszegülés 
nélkül aláirta volna az elébe nyujtott lemondási oklevelet. 

Ezen okmány szóról szóra következő : 

"Mi első Ferdinánd, Isten kedvező kegyelméből ausztriai 
császár, Magyar- és Csehország e néven ötödik királya, Er- 
dély nagyfejedelme stb. Visszatekintve uralkodásunk tizen- 
három évet meghaladott folyamatára, megnyugtató reánk 
nézve azon tiszta öntudat, hogy az isteni gondviselés kegyel- 
méből nyert minden erőnk s tehetségeink, szívünk minden 
szándéka, uralkodói minden hatalmunk, népeink valásosságá- 

1848. Decz. nak, erkölcsi s anyagi javának előmozdítására, terhei enyhité- 
sére, a jog és törvénytisztelet terjesztésére, a polgári szerkeze- 
tek kijavitására és közhasznú józan kifejlesztésére volt minden 
koron és egyedül irányozva. Nem vonta meg tőlünk a mindenség 
ura áldásának kegyelmét, mert meg volt engedve, ernyedetlen 
törekvéseinknek azon örvendetes eredményeit, melyek biro- 
dalmaink és népeink öregbedett és vidor jóllétének haladásá- 
ban nyilatkoztak, szemeinkkel látnunk; — részesűltünk hív 
alattvalóink hálás elismerésében, és ezek felett azon jutalmazó 
biztos remény táplálja szivünket, miképen uralkodói fáradozá- 
saink üdvös sükerei, híven megőrizve és gondosan ápolva, a 
jövendő ivadékokra is átszállandanak, a késő maradéknak 
is gyümölcsözendenek és az utókor itélőszéke előtt tiszta 
szándékaink felől teendenek maradandó tanúságot. 

Így lévén lelkesítve, mély és sajgó volt azon fájdalom, 
mely keblünket betöltötte, midőn birodalmaink némely ré- 
szeiben, és jelesen Magyarországban is, a törvények uralmát 
s a köz rendet vakmerő lázítók által veszélyeztetve, ezek- 
nek következéseül a birodalmi belbékét, a közbátorságot, 
a népeink közötti jó egyetértést megzavarva, magunkat 
pedig királyi törvényes és alkotmányos jogainkban meg- 
támadva látni kényszeríttettünk. 

, Mily intézkedésekhez láttuk magunkat, királyi tisztünk 
és jogaink érzetében, koronánk hatalmának és biztosságának 
épségben tartására és a felebb említett veszélyes állapotok 
megelőzésére és orvoslására nyúlni köteleztetve, az f. é. szep- 
tember hó 22-kén és 25-kén, oktober hó 3-kán és 20-kán, 
november hó 6-kán és 7-kén kelt kir. leirataink és nyilatkoz- 
ványaink által magyar alattvalóinknak már köztudomására 
adatott. Azon tiszta öntudat, hogy ezen intézkedéseinknek al- 
kalmával is egyedül népeink valódi és állandó jóvolta lebe- 
gett szemeink előtt és vezérlette szándékunkat, enyhíté ugyan 
a helyt foglalt sajnos eseményekből származott megilletődé- 
sünket; azonban legőszintébb szándékaink ilyen meghiúsul- 
tából merített szomorú tapasztalásaink egyszersmind azon 


Negyedik fejezet. A trónváltozás, 161 


meggyőződést ébresztették fel kebelünkben, hogy népeink 
boldogságán szivünk óhajtása szerint munkálni immár nem 
áll tehetségünkben és ennek folytában érett és komoly meg- 
fontolás után azon változhatlan és szilárd elhatározásunkat 
szülték, melyet ezennel minden alattvalóinknak tudtúl adni 
és ünnepélyesen kinyilatkoztatni akarunk, miszerint császári 


1848. Decz. 


és királyi koronáinkat s hatalmunkat letegyük és uralkodói 


székünkről leszálljunk. ? 

, Miután pedig továbbá, szeretett testvéröcsénk, fensé- 
ges cs. ausztriai fő- és magyar királyi herczeg Ferencz- Károly, 
ki folytonosan hív gyámolítónk volt fáradozásainkban, hason- 
ló meggyőződés által vezéreltetve, a maga részéről azon jogá- 
ról, mely őt, egyenes maradékunk nem létezvén, úgy mint 
természetes és törvényes örökösünket, a pragmatica sanctio 
által szabályozott és az ország alkotmánya és törvényei által 
elfogadott, elismert és megállapított örökösödésnek rendjé- 
hez képest, illetné, saját ösztönéből egyszersmind örökre 
lemondott, és ekkép a korona és a vele összekötött minden 
jog, hatalom és méltóság szeretett testvéröcsénk elsőszülött 
férfimagzatjára, a mi szeretett unokaöcsénk, fenséges csá- 
szári ausztriai főherczeg és magyar királyi herczeg Ferencz- 
Józsefre, minden birodalmainkban alkotmányosan és törvé- 
nyesen, tettlegesen és valóságosan általszállott: — ezt 
minden népeink s alattvalóinknak ezennel azon hozzátétellel 
adjuk tudomására és nyilatkoztatjuk ki, miszerint az ezekről 
fogalmazott ünnepélyes oklevelet, Általunk, említett szere- 
tett testvéröcsénk és házunk több fenséges tagjai által alá- 
írva és cs. k. pecsétünkkel megerősítve, udvari és álla- 
dalmi titkos levéltárunkba letétetni parancsoltuk. 

, Égyszersmind minden alattvalóinkat közönségesen, 
különösen pedig minden rendű hivatalnokainkat, tisztvise- 
lőinket, szolgáinkat a nekünk lekötött eskü és azon hódolat 
és engedelmesség kötelessége alól, melylyel mi irántunk, mint 
törvényes és öröklött Királyuk és Uruk iránt köteleztetve 


valának, ezennel örökre feloldozzuk és úgy minden jogain- 
Horváth M. A függetlenségi harez tört. II. 19 

1818. Decz. kat s hatalmunkat, koronánk természetes, törvényes és 
alkotmányszerinti örökösére, említett őszintén kedvelt 
unokaöcsénk, fens. cs. ausztriai fő- és magy. kir. herczeg 
Ferencz-Józsefre általbocsátjuk és ruházzuk; valamint pa- 
rancsoljuk és meghagyjuk kegyelmesen, . . hogy azon hódo- 
lattal, engedelmesség- és hívséggel, melylyel nekünk, mint 
törvényes és öröklött királyuk- és uruknak tartoztak, mago- 
kat jövendőben koronánk természetes és törvényes örököse, 
ő csász. kir. ap. Felsége I-ső Ferencz-József iránt kötelez- 
tetve lenni tekintsék és elismerjék. 

 ,Mely kir. elhatározásunk és parancsolatunk közzé- 
tétele után, azon hív alattvalóinknak, kik szándékainkat 
méltányolva, velünk különböző hatásköreikben készséggel 
és őszintén közremunkáltak, hálaérzetük azon tettekben 
nyilatkozott tanúságaiért, melyek szivünket annyiszor meg- 
örvendeztették, ezennel érdemlett elismerésünket nyilvánit- 
juk; a mindenható istenhez pedig nem szűnünk meg éltünk 
fogytáig, egyszersmind azon alázatos és buzgó könyörgéssel 
járulni : miszerint úgy szeretett unokaöcsénk, valamint 
népeink szivét, szándékait és akaratját mindig jóra vezé- 
relve, uralkodásának korát, az igaz vallásosság és a jó 
erkölcsök erősödése által isten előtt kedvessé, — a közjó 
mindennemű gyarapodása által pedig benn és künn hatal- 
massá, virágzóvá és boldoggá és ekképen a jövő ivadékok- 
nak és késő maradéknak örökre emlékezetessé lenni engedje 
és áldásának kimeríthetlen kegyelemforrását áraszsza szét 
népeink és házunk felett, kiknek valódi javát hordoztuk 
mindenkoron szívünkön és fogjuk ezentúl is a legmelegebb 
részvéttel éltünk végperczéig kísérni. 

, Kelt kir. fővárosunkban Olmützben deczemb. hó 2-án, 
az úr 1848-dik, uralkodásunk tizennegyedik esztendejében. 
Werdinánd s. k., Ferencz-József s. k." 

Kapcsolatban ezen okmánynyal az új fejedelem, Fe- 
rencz-József, a maga neve alatt és Schwartzenberg miniszter 
ellenjegyzése mellett, egy más nyilatkozványt is bocsátott ki, 

melyben tudtúl adván, hogy I. Ferencz-József név alatt 
trónra lép, kijelenti, miképen elismeri a szabad és korszerű 
intézmények szükségét; és e végett, míg egyrészről el van 
határozva az összes birodalmat csonkíttatlanúl fenntartani, 
kész egyszersmind a maga jogait a népek képviselőivel meg- 
osztani s bízik benne, hogy a népekkel egyetértve, sikerűlni 
fog, a birodalom minden országait és néptörzseit egy nagy 
státustestben egyesíteni. Ezen oklevél külön Magyarország 
számára magyar nyelven is, de lényeges változásokkal ada- 
tott ki Windischgrütz által. Mondja ebben Ferencz-József, 
hogy ,ha szíve vonzalmát követhetné, első és legkedvesebb 
királyi tisztének tartaná, összes törekvéseit magyar népeinek 
boldogsága és jólléte békés öregbítésére fordítani; most azon- 


ban ezen szándokának valósítása, — mely jövendő uralkodá- 
sának hatását jellemezze, — a jelen pillanatban lehetetlen." 


Mert most — úgymond — midőn egy vétkes pártfelekezet hű 
seregét megtámadta s felségsértő ellenszegülésében folyvást 
megmarad, ennek zsarnoki nyomása alól fegyver erejével szük- 
ség az ország lakosainak nagy többségét kiszabadítani. Nyu- 
godt lelkiismerettel s azon reménynyel fog ezen kötelessége 
teljesítéséhez, hogy Magyarország népei számára a béke ma- 
lasztjait, minden nemzetiségek elismerését és biztosítását ál- 
landósítandja. E czélból azon rendeleteket, melyek november 
6-kán és 7-kén kiadattak s melyekben Windischgrütz meg- 
hatalmaztatik, az országgyűlés feloszlottnak jelentetik 
Kossuth és pártja lázadónak s honárulónak nyilváníttatik. 
megerősíti s Windischgrátznek újonnan meghagyja, hogy az 
országot fegyverrel hódítsa meg. 

Ezen manifestumokkal egyidőben érkezett híre annak 
is, hogy Ferencz-József Jellasics bárót, báni hivatalának meg- 
tartása mellett, Dalmátiának és Fiuménak hadi és polgári 
kormányzójává nevezte; Suplikácz tábornokot, kit a szerbek 
vajdájoknak választottak, ezen minőségben megerősítette. 

Ha Ferencz-József, e nagy politikai változás alkalmával 


a reactio hálózatából kibontakozva, a törvény és alkotmány 
11 

1848. Decz. , terén lép fel a nemzet előtt, kétséget nem szenved, hogy a 
— —— békét Magyarországon nem lett volna lehetetlen helyreállí- 
tania. A. békepárt, melyet fentebb említénk, időközben nap- 
ról napra szaporodott s vele együtt mindinkább terjedt azon 
vélemény is, hogy kerüljön bár nagy áldozatba, a békét helyre 
kell állítani s az egészhez való makacs ragaszkodással az 
egészet nem szabad koczkáztatni. 

Batthyáni Lajoshoz, ki lemondása óta, lóról lebukta 
által okozott karsérelme miatt ikervári jószágán töltötte 
idejét, több köztiszteletben álló hazafitól, egyebek közt magá- 
tól, a képviselőház elnöketől, Pázmándy Dénestől is felszólí- 
tások érkeztek, választatná meg magát kerületében, mely 
lemondása óta még nem volt képviselve, újra képviselővé; ál- 
lana a békepárt élére, hogy az ekként, az ő tekintélye által 
erősödve, Kossuthnak ellensúlyt tarthasson s a béke megszer- 
zése iránt, mire a körülmények alkalmat nyujtani látszanak, 
a kellő lépések megtétethessenek. És Batthyáni csakis e szán- 
dékkal lépett fel követjelöltűl s választatta el magát ismét 
képviselővé.  , Windischgrátz — úgymond — épen betörni 
készült, . . . hogy tehát a jó ügynek szolgálhasson, annál 
készebb volt elfogadni a képviselői megbizatást, minél inkább 
meggyőződött, hogy a jóérzelműek visszavonulása ilyenkor 
csak káros lehet." 

Másrészről Görgeyről s a feldunai seregről, már a fen- 
tebb közlött nyilatkozvány is eléggé tanusítja, hogy a békét, 
az alkotmány alapján, tárt karokkal kész fogadni. 

Ha tehát Ferencz-József a trónváltozás ügyét a még 
együtt lévő s törvényesen el sem is oszlathatott országgyűlés 
elébe viszi s a multakra a feledékenység fátyolát vetve, a tör- 
vényességnek legalább színével lép fel; azon viszálykérdésekre 
nézve, melyek egyrészről a dynasztia s birodalmi kormány, 
másrészről Magyarország közt fennforogtak, györs határozatot 
kiván s a törvényhozásnak értésére adja, hogy ezen határozat 
méltányosságától függeszti fel az új miniszterium kinevezését ; 
szóval, ha Ferencz-József első fellépésével biztosítja a nem- 

zetet, hogy ősi alkotmányát s jogait megvédeni kész s a végre 
magát meg is koronáztatja : kétséget nem szenved, hogy 
szinte úgy, miként az alkotmány sérelmei miatt II. József 
halálakor forrongásban lévő nemzet II. Leopold törvény- 
szerű magaviselete által lecsöndesíttetett: úgy most is nem 
csak az ugynevezett jobb oldali békepárt, hanem, kivéve 
a 30 —40 tagra menő radikál pártot, a baloldal nagyobb része 
is, ezzel együtt pedig a nemzet többsége, a békepolitikához 
szegődik, érzékenyebb áldozatokkal is kész megvásárolni az 
ország nyugalmát. A státusadósságok egy részének elvállalá- 
sától, ha azok árán a béke kieszközölhető volna, a józan több- 
ség már koránt sem volt oly idegen, mint elébb. A keres- 
kedelmi, pénz- s hadügyi tárczák iránt sem volt volna már 
lehetetlen az egyezkedés, ha az illető törvények módositása 
alkotmányos uton kivántatik, s oly közép ösvényre lép az ud- 
var, melyen a monarchia egységi érdekeit az ország független- 
ségi jogaival —- miután ezek képezék a botránykövet, kiegyen- 
líteni, az őszinte, jó akaratnak végre is sükerülhetett volna. 

Hogy Ferencz-József nem ily módon lépett fel, hogy ő a 
kibékülést meg sem kisértette, hanem első fejedelmi köteles- 
ségének nyilvánította a nemzeti jogok s alkotmány védőit 
honárulóknak, lázadóknak nyilvánítani s kijelenteni, hogy az 
országot fegyverrel akarja meghódítani : nyilvános bizonysága 
volt annak, miképen ő többet akar elvenni a nemzet jogaiból, 
mintsem a nemzet által megadhatónak hitt; miképen ő, vala- 
mint a reactio által, a nemzet megkérdezése nélkül, emel- 
tetett a trónra : úgy annak befolyása alatt akar azontúl is ma- 
radni, s el van tökélve a császárság és királyság ügyét teljesen 
azonosítani az udvari reactioéval, sőt ezt minden tétovázás nél- 
kül magával együtt emelni fel a fejedelmi székre. Nem lehe- 
tett többé kételkedni, hogy az új császárral a reactio nyiltan 
fellép a kormányra, s annak eddig kijelentett iránya s elvei 
nemcsak fentartatnak, hanem mégftágasabban is kiterjesz- 
tetnek : Magyarország, alkotmányától végkép megfosztatván, 
a császárságba olvasztatik, annak koronatartományávátétetik. 

Az ifjú császár manifestumai ez iránt semmi kétségnek 
nem engedtek helyet. Azon kijelentése, miszerint magát , szi- 
lárdul elhatározva" lenni mondá, ,az összes birodalmat cson- 
kíttatlanul fentartani, s a birodalom minden országait és nép- 
törzsökeit egy nagy státustestben egyesíteni;" és mivel ,a 
fölkelés elnyomása a nagy alkotmánymű szerencsés sükeré- 
nek első feltétele," meg is tette az intézkedéseket, melyek 
szerint a béke fegyveres kézzel állíttassék helyre, — ezen 
kijelentés, más szavakkal világosabban kifejezve, annyit 
akart mondani : ,én az ősi magyar alkotmányt eltörűlni, s 
nem ügyelve a törvények- és kötményekre, Magyarországot, 
a többi örökös tartományokkal egyenlőn egy kormány alá, 
egy birodalommá egyesíteni szándékozom; ha a magyar nem- 
zet, a maga jogairól s külön kormányáról jó szerével le- 
mondani nem akar, ám határozzon köztünk a fegyver ha- 
talma; én fegyverrel fogom az országot meghódítani, s e 
végre meg is tettem már intézkedéseimet. " 

Hogy ez volt légyen az új fejedelem elhatározott szán- 
doka, a közlött manifestum szavain kivül még a hivatalos 
hírlap egy czikke is bizonyitja, mely egyenesen a bécsi ka- 
binetből vette eredetét, s melyet még az angol követ, lord 
Ponsonby is, mint a császári miniszterium szándékainak s 
véleményének hű kifejezését, küldé meg Palmerstonnak"), ez 
pedig a parlamenthez a magyar ügyről benyujtott hivatalos 
jelentésében, az ugynevezett ,kék könyvben" is lenyomatott. 

A czikkely lényegesb pontjai következők : , Magyaror- 
szágnak pénzügyi, hadi és kereskedelmi viszonyai tekintetében 
az utolsó hónapokban történt tényleges elszakadása világosan 
bizonyitja, hogy Magyarországnak benső organikus egyesülése 


§) I have the honour — mond Ponsonby — to inclose an extract 
from a journal containing an article respecting Hungary, which I take 
the liberty to recommend to your Lordships attention. It is to be de- 
pended upon as the expression of the opinion and the present inten- 
tions of the Imperial Ministers. Vienna, january 13, 1849. 

az egész monarchiával egyenes alapja az osztrák monarchia 
boldogulásának; s következőleg, hogy ezen egyesülésnek 
lényeges befolyása van Közép-Európa azon politikájának 
fentartására, mely a státusok súlyegyenét biztosítja, e po- 
litika főtényezője nem lévén más, mint egy nagy és hatal- 
mas Ausztria. 

, Ezen belső egyesség volt, nagy fontossága miatt, száza- 
dok óta az osztrák kormány irányának czélja; de annak 
valósítása mind addig lehetetlen maradt, míg Magyarország 
alkotmányos kiváltságokkal birt, a monarchia többi részei 
pedig kényuralmilag kormányoztattak . . . 

, Ezen különböző formák, melyek a monarchia valóságos 
egységével folytonosan ellentétben valának, jelenleg teljesen 
megváltoztak; mert az osztrák monarchia absolut kormánya 
alkotmányossá változott, és a magyar alkotmány megszünt 
létezni, miután nem csak a magyar aristokratia fő- és sarka- 
latos kiváltságai, minők a kizárólagos hivatal- és birtokképes- 
ség, had- és adómentesség stb., eltörűltettek; hanem Magyar- 
ország alkotmányának nyolez száz éves palladiuma is, a vár- 
megyék autonomiája, megsemmíttetett az utolsó pozsonyi diéta 
által, mely egy külön, a monarchia kormányától teljesen el- 
választott miniszteriumot erőszakolt ki, melylyel a vármegyék 
municipalis szabadságainak fennállása megférhetetlen . . A mi 
a magyar alkotmányból a királyra s monarchiára nézve fenma- 
radt, az megrontatott a Kossuth-Batthyáni-miniszterium és a 
pesti diéta által, mely félig rosz szándékú, félig terrorizált 
vala. A magyaroknak a pragmatica sanctio által engedett jo- 
gok") utolsó nyoma is eltörűltetett a nemes Lamberg gróf 


§) Méltán lehet kérdezni : melyek azok a jogok, melyeket a magya- 
roknak engedett a pragmatica sanctio? A magyar nemzet mindig úgy volt 
meggyőződve, hogy a pragmatica sanctio megalkotásakor, nem neki enged- 
tettek jogok, hancm ő engedett a maga ősi jogaiból egyet, azt, mely a király- 
választásra vonatkozik; többi jogait magának továbbra is fentartván. 
Így érté ezt az udvar is III. Károly és Mária-Terézia alatt. Csak így 
lehet helyesen magyarázni magát a pragmatica sanctio törvényét is. 

meggyilkolása óta, Kossuth diktaturájának terrorismusa és 
a törvénytelen diéta forradalmi szabályai által, mely az 
oktober 3-kai manifestum ellenére is folytatta üléseit, és 
mely pártütő végzései által a legvakmerőbb módon lábbal 
tapodta a pragmatica sanctiot. 

, Miután a magyar alkotmány, lényeges részében, magok 
a magyarok által megsemmíttetett;") miután a magyarok fegy- 
veres lázadásuk által megsértették a pragmatica sanctiot"") . . 
és azon kényszerűséget hozták elő, hogy az ország fegyverrel 
hódíttassék meg; . . . miután végre az ifjuság erejében lévő 
császárunknak trónralépte Magyarország viszonyaira nézve 
teljesen megegyez a pillanat szükségével, s mellőzi a koro- 
názás alkalmával mondott eskü fölösleges serupulusait : az 
isten és az ész előtt teljesen elfogadható, hogy a magyar 
alkotmány többé nem létezik, s hogy Magyarország, annyira 
mennyire szükséges, tabula rasa gyanánt tekintendő." 

Ferencz-József császárnak a manifestumban tett kije- 
lentése után, mely a békés kiegyenlítés reményeit végkép 
megsemmítette, csak e kettő közt lehetett a nemzetnek vá- 
lasztani : vagy meghódolni a hatalomszónak s egyszersmind 
gyáván odadobni őseinek örökségét, nyolcz százados alkot- 
mányát s törvényeit; vagy ezeknek védelme végett élet- 
halál-harczra készülni. 

A. nagy többség ez utóbbit választá, eltökélve, daczra 
daczczal, törvénytelen megtámadásra törvényszerű védelem- 
mel, a háború üzenetre annak elfogadásával válaszolni. E 
nagy többség mellett azonban létezett egy más párt is, mely tán 
mivel kiegyenlítési reményeiről még most sem mondott le vég- 
képen, tán mivel a passiv ellentállást kevesbbé veszélyesnek 
tartá, — a többség háború-politikáját nem tette a magáévá. E 
párt azó conservativeken sa jobb oldali, úgy nevezett, békepárti 
képviselőkön kivül, kik most Kazinczy Gábor és Kovács Lajos 


$) zt ugyan a legconservativebb magyar sem hiszi el. 
rr) Söt önvédelmökkel fentartani akarták, ellenére a reactionak, 


mely azt megsértette. 

vezetése alatt álltak, még néhány más kitünő hazafit is mind 
a képviselő mind a felső házból számított tagjai közé. Ilyen 
volt, hogy többeket ne említsünk, gr. Batthyáni Lajos, ilyen 
Deák, Klauzál, b. Wesselényi Miklós, ilyen a képviselő ház 
elnöke, Pázmándy Dénes stb. 

Azonban e párt is, többnyire az ősijogokhoz, alkotmányos 
szabadsághoz szívvel-lélekkel ragaszkodó hazafiakból állván, 
nem oly szándékkal vonakodott elfogadni a háború-politikát s 
vált el az azt követő többségtől, mintha ama másik alterna- 
tivához állani, a nemzet alkotmányáról lemondani, az önálló 
országot osztrák császársági tartománynyá tenni hajlandó volt 
volna. Nem; a nemzeti jogok fentartásáért maga Kossuth sem 
buzgott inkább, mint például Batthyáni, Deák, Wesselényi, 
s velök együtt számos más elvrokon. De nem járultak a há- 
ború-politikához, mert a  végdiadalhoz nem volt reményök; 
mert remegtek, a fegyver kétes szerencséjétől függeszteni fel 
a nemzet legdrágább kincseit, politikai lételét, alkotmányát ; 
mert lángoló honszerelmökben annyi keserű tapasztalatok 
után sem tudtak még megválni a bár nagy áldozatokba ke- 
rűlhető, de a lényeget megmenthető békés kiegyenlítés re- 
ményétől, nem hihetvén, hogy a dynasztia, melyet nemcsak 
számos törvények és szerződések ereje, hanem józanul felfogott 
saját érdeke is kötelez mérsékletre s az ország jogainak tisz- 
teletben tartására, semmi áron ne lenne hajlandó egy alkot- 
mányszerű kiegyenlítésre. Ők a békét, bármi áldozatba kerűl- 
jön, az alkotmány lényegének megőrzésére biztosabbnak 
tartották a háborúnál, melyben a hazának bízonyos romlását 
vélték szemlélni. És ennél fogva nagy áldozatokra is készek 
lévén, azt hitték, csak tudatni kell ezt a dynasztiával s ez is 
hajlandóbb lesz hüvelyébe dugni a kivont kardot, elfogadni 
a békét, mint egy oly háborút kezdeni, melyet végkimeneté- 
ben nem csak igén véressé s minden esetre felette károssá, 
hanem még kétségessé is tehet a nemzet elkeseredése s két- 
ségbeesése. Mivel ők, áldozatkészségökben, habár nehéznek, 
de mégis lehetségesnek tartották a megoldást: nem hitték 

hogy az ifjú császár mellett trónra ült reactio megmásíthat- 
lanul ezt tűzte légyen ki jelszavául: , minden, vagy semmi ; 
tökéletes centralisatio, minden országok s tartományok or- 
ganikus egysége, vagy végbukás!" Legrosszabb esetben pedig 
az eszélyes passiv ellentállást czélravezetőbbnek hitték, mint 
a mindent koczkáztató háborút. 

A két pártnak ilyetén vélemény s elvkülönbsége közt 
nyilt meg decz. 6-kán, az egyesült két háznak közös, zárt 
tanácskozmányában, a vitatkozás a decz. 2-kai manifestu- 
mok fölött, melyek csak magán uton, a Pozsonyban működő 
kormánybiztos, Csányi László, által jutottak a honvédelmi 
bizottmányhoz s ettől a törvényhozó karhoz. 

A tanácskozást a köztiszteletben álló világtalan 
Wesselényi Miklós kezdette meg. Beszédében a békepárt- 
nak említett elveit s nézeteit fejtegeté s azon tanácscsal 
végezte előadását, ne koczkáztassa a nemzet kétes ki- 
menetű háborúban politikai életét, hanem ,meghajólva 
a kénytelenség hatalma előtt," fogadja el a manifestumokat, 
ismerje el királyául Ferencz-Józsefet, s ez által tegye meg 
az első lépést a még nem lehetetlen békés kiegyenlítésre. 

Megható jelenet volt, igy beszélni hallani e férfiút ; hallani, 
miként ő, ki ifjuságától fogva egyike a nemzeti szabadelvű 
ellenzék vezéreinek, minden fenyegetések, veszélyek, elitélé- 
sek daczára oly ernyedetlenül küzdött az alkotmányos sza- 
badság és nemzeti jogok mellett; miként ő, ki politikai elvei- 
hez, a reform, haladás és nemzeti függetlenség szent ügyéhez 
oly önfeláldozó elszántsággal ragaszkodott, hogy azokért sze- 
mélyes szabadságát sem kételkedett feláldozni, s kit meggyő- 
ződéseiben a felségsértési bűnvád és a fogság sanyaruságai 
sem valának megingatni képesek, — ő most, bár hangjának 
régi rendkivüli erejével, de a vakság, erkölcsi szenvedések s 
imádott hazájának féltése miatt megtört lélekkel, engedékeny- 
séget, önmegadást, s a törvénytelen, de túlsúlyú hatalom előtt 
meghódolást hirdete. A. rendkivüli erejű lélek, ha nem zava- 

rodott is meg a szeretett haza veszedelmének sejditésében, 
mint barátjának s politikai versenytársának, gróf Széchenyi 
Istvánnak nagy szelleme : de elveszté ruganyos erélyét s 
dacz helyett az eszélyt követve, a gyöngének fegyveréhez 
kivánt nyúlni. : 

E beszéde, lefolyt politikai életével merőben ellenkező, 
hattyúdala volt a nagy hazafinak. Kevés nappal utóbb sze- 
meinek ápolása végett megszokott gyógyhelyére, Graefen- 
bergbe távozván, örökre lelépett a politikai pályáról, melyen 
a körülmények hatalma által oly ellentétbe hozatott ön- 
magával. Ő, ki önmagát túlélte, hazájának veszedelmét túl- 
élni nem birván, néhány hónap múlva megszünt élni. 

Wesselényi beszéde nagy hatást gyakorlott a törvény- 
hozó testületre. A hatást azonban, mely nem annyira indokok 
súlyából s erejéből, mint inkább a szónok nagy tekintélyéből 
származott, pár percz alatt megrontotta egy sokkal népsze- 
rűbb tekintély áradozó, helyenként lángolásával elragadó 
ékesszólása. Kossuth, — mert róla van szó, — beszédének 
egyik részében arról ügyekezett meggyőzni a nemzet képvi- 
selőit, hogy bár mi áldozatot tenne is a nemzet, bár mi és 
mennyi alkotmányos jogról volna is kész lemondani : a békét 
a jelen körülmények közt azokon sem volna képes megvásá- 
rolni; miután a reactionak már nem egy s más, hanem egy- 
átaljában minden alkotmányos és nemzeti jog megsemmi- 
tése volna elhatározott, nyiltan kifejezett czélja. Ha pedig 
áldozatokkal sem lehet becsületes békét szerezni, s ha en- 
nél fogva egyátaljában veszni kell a nemzetnek, jobb hogy 
fegyverrel kezében s törvényes önvédelemben haljon meg, 
mint gyáva meghódolásban. 

A nemzet ügye mindazáltal — ily értelemben beszélt 
tovább — nem oly reménytelen, mint némelyek hiszik, s 
az önvédelem bizonyosabban czélra vezet, mint a gyáva 
önmegadás, mely még a reményt is megöli. Fejtegeté aztán 
a manifestumok törvénytelenségét s végül egy indítványt 
olvasott fel, mely alapjául szolgálhatna a törvényhozás 

határozatának. Ezen nagy fontosságú indítvány, mely aztán 
csaknem egyhangúlag elfogadtatott s következő napon mind 
a két ház nyilt ülésében országgyűlési határozattá tétetett, 
következő : 

, Magyarország s a hozzákapcsolt országok és részek az 
ausztriai birodalom részei valamint soha nem voltak, úgy 
most sem azok, hanem független önálló országot képeznek, 
mely saját alkotmánynyal bir s csak a nemzet megegyezésé- 
vel alkotott saját törvényei szerint kormányoztathatik. 

, Ezen függetlenségnek s törvényes önállásnak épségben 
tartása képzi azon sarkalapot, melyen az ausztriai báznak, 
a pragmatica sanctioban meghatározott öröködési rend sze- 
rint, Magyarországban való uralkodása alapszik. 

, Az ausztriai császári trónus") iránt közbejött, merő- 
ben családi intézkedések tehát Magyarország s a hozzá- 
kapcsolt részek királyi székére ugyan a magyar ország- 
gyülés hozzájárulása s előleges beleegyezése nélkül semmi 
hatást, semmi befolyást nem gyakorolhatnak. 

, Nehogy azonban most, midőn Magyarország s a hozzá 
kapcsolt részek önállása s független alkotmányos létele annyi 
oldalról, fegyveres erővel, hitszegően megtámadtatik, 8 a 
nemzet közállományi s nemzeti lételének megtartása végett 


$) Ferdinánd manifestumában valóban is csak az osztrák trónról 
van említés. , Érett megfontolás után tehát — ezek az oklevél szavai — 
és áthatva a lépés parancsoló szükségétől, elhatároztuk magunkat ezennel 
az ausztriai császári trónról lemondani." Iogy pedig ebben Magyar- 
ország benn sem foglaltatik, meggyőződhetik mindenki, átolvasván azon 
oklevelet, melyet I. Ferencz 1804-ben kibocsátott, mely által az osztrák 
császári czímet veszi fel, s a császári birodalomhoz tartozó országokat 
és tartományokat névszerint egyenként elszámlálja. Magyarországról, mint 
különálló független országról, egy külön záradék van ezen oklevélben, 
mely azt, a többiek sorából kivéve, a császárságtól elkülönzi. Ezért volt 
Ferdinánd is e néven V-dik magyar király, míg mint császár I-sőnek 
irta magát. Magyarországhoz, a királyi czímben, Csehországot csak azért 
ragasztá az udvar, hogy Magyarország ön- s különállását gyengitse. 

védelmi harczra kényszeríttetik, az országgyűlés hallgatása 
a rosz akarat által a nemzet jogainak sérelmére magyaráz- 
tassék: az ország törvényesen egybegyűlt képviselői s fő- 
rendei, mint az alkotmány őrei s a legtörvényesebben con- 
stituált hatalom,  kötelességöknek tartják ezen események 
iránt a nemzet nevében kinyilatkoztatni: hogy 

, Magyarország királyi széke a nemzet előleges meg- 
egyezése nélkül, csak az emberiség közös törvénye követ- 
keztében a koronás király halála által ürűlhet meg. 

,A. törvényes, koronás király halála esetében az, kit 
az örökösödés közvetlenűl illet, a nemzettel koronázási ok- 
levelet kötni, az ország törvényeire s alkotmányára meg- 
esküdni és magát Sz.-István koronájával megkoronáztatni 
köteles; a koronázás előtt is gyakorolhatván ugyan némi 
fejedelmi jogokat, de csak a törvények értelmében. 

, Azonban ez csak a koronás király halála esetében tör- 
ténhetik s ezen egy esetet kivéve, a nemzet akarata, a kép- 
viselő országgyűlésnek beleegyezése nélkül a magyar kir. 
szék birtoka körül semmi változás jogszerűen nem történhe- 
tik, elannyira, hogy midőn I. Ferencz császár és király a 
mostan is élő V. Ferdinándnak megkoronáztatása iránt a 
nemzetet országgyűlésen való egyezkedésre felszólította, 
1830-ban az országgyűlés azon világos kikötéssel egyezett 
csak V. Ferdinánd megkoronáztatásába, hogy atyja életében, 

"a nemzet elöleges beleegyezése nélkül, semminemű uralkodási 
jogokba ne avatkozhassék. 

, Még inkább kivántatik tehát az uralkodás változásához 
a nemzet előleges megkérdezése s beleegyezése, midőn a tró- 
nus birtokában nem volt, tehát arról még nem is rendelkez- 
hető mellékágazati közvetlen praesumtiv koronaörökös és 
az életben levő király, még netalán születhető gyermekei 
mellőztével, az üralkodó szék egy távolabb álló családiva- 
dékra átruúháztatni szándékoltatik. 

, Miután tehát a nemzet előleges hozzájárulása nélkül a 
fejedelem életében más senki magának királyi jogokat nem 

tulajdoníthat, az örökösödési rendet pedig családi magán- 
egyezkedésekkel még kevesebbé változtathatja meg; 

, Miután a magyar kir. szék birtokához kötött köte- 
lességekről való lemondáshoz a nemzet előleges megegye- 
zése múlhatatlanúl megkivántatik ; 

,Miután a magyar királyság két oldalú kötésen alap- 
szik, melynek egyik sarkalatos oldala az, hogy törvényes ki- 
rálynak csak az tekinthető, ki a nemzettel országgyűlési egyez- 
kedés útján koronázási egyességlevelet kötött, az ország al- 
kotmányára, jogaira s törvényeire megesküdött, s ezen eskü 
következtében Sz.-István koronájával megkoronáztatott; 

,. Miután azon esetben is, ha az uralkodó koronás király 
magát az uralkodás gondjára erőtlennek érezi, az ország ideig- 
lenes kormányzatáról intézkedni, a nemzet jogaihoz tartozik; 

"És miután az Olmützben deczember 2-kán közbejött 
minden családi lemondások s jogátruházások iránt a magyar 
nemzet előlegesen csak meg sem kérdeztetett : 

, Amnálfogva az ausztriai császári székről való lemondás 
az ausztriai birodalomba különben sem tartozó Magyarország 
és hozzákapcsolt részek és országok önállásán, alkotmányán 
és sarkalatos jogain semmit sem változtathatván: az ország- 
gyülés, mint Magyarország törvényes organuma, ezennel ki- 
nyilatkoztatja, hogy az országgyűlés híre, tudta s megegyezése 
nélkül a magyar kir. szék birtokával egyoldalúlag senki nem 
rendelkezbetik. 

, És ezért az országgyűlés az ország törvényes függet- 
lenségéhez, alkotmányához s a magyar nemzet sarkalatos jo- 
gaihoz szorosan ragaszkodva, az ország s hozzákapcsolt részek 
minden egyházi, polgári és katonai hatóságainak, tisztviselői- 
nek, hadseregeinek s minden lakosainak a nemzet nevében 
meghagyja és parancsolja, hogy az alkotmány iránti hűség 
kötelessége szerint senkinek, kit erre jogosítottnak a törvény, 
alkotmány s az országgyűlés el nem ismerének, bármely ha- 
tóságát el nem ismerve és senki ilyennek nem engedelmes- 
kedve, az ország dolgaiba gyakorolni szándéklandott bármely 

avatközását jogtalan bitorlásnak tekintsék s az ország és 
alkotmány iránti hűség törvényszerű zászlója alatt hazánkat 
minden idegenszerű usurpatiótól, avatkozástól s ellenséges 
megtámadástól megóvni s megvédelmezni, hazafiúi szent köte- 
lességöknek ismerjék. Senki a honárulás törvényes bünteté- 
sének súlya alatt máskép nem cselekvendvén." 

Ezen inditvány ellen, még mielőtt a nyilt ülésben de- 
czember 7-kén határozattá lett, a zárt tanácskozmányban 
Wesselényin kivül még Pázmándy Dénes, a ház elnöke s két 
vagy három jobboldali tag — a nyilt ülésben pedig, úgy 
a képviselők, mint a főrendek házában senki sem — szólalt 
fel. A békepárt mindazáltal a hallgatás daczára sem csatla- 
kozott a határozathoz, kivált deczember közepe óta, midőn 
gróf Batthyáni Lajos, mint képviselő, az országgyűlésen 
ismét megjelenvén, a pártnak fejévé lett. 

A gróf a határozat megalkotása után érkezvén Pestre, 
az ellen a törvényhozás terén többé semmit sem tehetett; de 
magánkörökben, sőt nyilván gyülekezetekben is, például a 
nemzeti casinóban, gyakran a legkeményebb kifejezésekben 
.kikelt, s az iránt a honvédelmi bizottmány némely tagjaival 
nem egyszer heves szóvitát folytatott. Mindez azonban czélra 
nem vezetvén, Batthyáni abban egyezett meg pártfeleivel, 
hogy az ügyek folyamát figyelemmel kísérjék s az első 
kedvező alkalommal kisérletet tegyenek a határozat ellen. 

Legközelebbi czélja az volt most Batthyáninak, hogy 
Kossuth ellen a képviselőházban egy parlamentáris többséget 
hozzon létre; s e végre nemcsak Kovács Lajossal, Kazinczy- 
val és Somogyival, hanem több más pártfelekkel is számos 
tanácskozásokat tartott az Ullman házban, gróf Batthyáni 
Kázmér szállásán. Hasonlókép gróf Pálffy Józsefet s a felső- 
ház több tagjait is arra izgatta, alkotnának kebelükben szinte 
pártot a képvisélőház határozatai ellen. Mindez azonban 
sikeretlen maradt; mert idő nem volt többé ilyféle párt- 
izgatásók és tömbezésekre. 

1818. Decz. Az országgyűlés határozata után a trónváltozás felett 
—. ——— néhány nap múlva Görgey tábornok és Csányi kormánybiztos 
a feldunai tábor nevében is adtak egy nyilatkozatot a mani- 
festumokra, kijelentvén, hogy miután a koronázott fejedelem 
életében, a nemzet megegyezte nélkül, királyi jogokat magá- 
nak senki sem tulajdonithat, s az öröködési rend kétoldalú 
viszonylagos szerződésen alapszik : az országgyűlés hatá- 
rozatainak magát alája veti; az ország függetlenségét és 
alkotmányos jogait a kormány rendeleteihez képest védeni 
kötelességének tartandja; királyul csak azt fogja elismerni, 
kit az alkotmány s az országgyűlés annak ismer el s min- 
den másnak beavatkozását jogsérelemnek tekintendi, minek 
egész erejéből ellentálland. 
Az országgyűlés e határozata s a feldunai sereg e 
nyilatkozata után a háború ténylegesen kitört a nemzet 
s a dynasztia között. Emez az ,egységes, öszpontosított 
Ausztriát;" — amaz az ,önálló, független Magyarországot" 
tűzte ki lobogóira jelszaváúl. 


ÖTÖDIK FEJEZET. 


Windischgerátz fő- és mellékhadainak betörése. 


A honvédelmi bizottmány, miként annak elevenítő lelke, 
Kossuth, a schwechati ütközet után mondott beszédeiben ki- 
jelenté, azon reménynyel kecsegteté magát, hogy az ország 
meghódoltatására teljes hatalommal felruházott osztrák tá- 
bornagy a tél folytában nagyobb hadakkal nem fog mű- 
ködni. Ezen, eleinte semmi erősebb érvekkel nem támogat- 
ható s inkább csak a nemzet pillanatnyi megnyugtatása 
végett kimondott reményben mindinkább megerősíté Kossu- 
thot az, hogy Windischgrátz november folytában csakugyan 
nem nyugtalanítá az országot. Kivéve Puchner erdélyi s a 
temesváriak bánsági működéseit, az ellenség mindenütt 
szünetelt; Puchner is csak védő állást foglalt el, miután 
hadainkat Erdélyből kiszorította. 

De bár azon remény, hogy az ellenség tavaszig halasztja 
betörését, egyátalában nem csökkenté a honvédelmi bizott- 
mány buzgalmát az ellentállás készületeiben; minthogy azon- 
ban e készületek, ezer akadályoktól gátolva, minden buzga- 
lom daczára sem haladhattak kielégítő gyorsasággal : minden 
hazafi keblét mély aggodalom lepte meg, midőn pár nappal 
a trónváltozást illető határozat után mind bizonyosabb hírek 
érkezének, hogy az ellenség mindenfelől mozog : Windisch- 
grütz a Feldunánál, Simunics Morvában, Puchner Erdélyben, 

1848. Nov. . Schlick Galicziában, Nugent a Drávánál, komoly készüle- 
— —— teket teszen, rövid idő alatt megkisérteni a betörést. 

E hírek azonban, Kossuth elhatározásában, a legvégső 
erőfeszítéssel megvédeni az országot, semmit sem változtattak ; 
sőt csak tevékenységét fokozták az ellentállás eszközeinek 
kiállításában. És valóban, ez idő alatt rendkivüli volt a hon- 
védelmi bizottmány s abban kivált Kossuth munkássága. Azon 
kivül, hogy a már létező seregeket mind emberben, mind 
hadi szerekben folyton jelentékeny adalékokkal szaporítá : a 
betörési készületek hírére még újabb táborokat is alkotott. 
Az erdélyi, majdnem egészen feloszlott hadat kétszer akko- 
rára emelte; Nagy-Bánya táján egy új sereget gyűjtött össze; 
Kassa táján Pulszky Sándor alezredes vezérlete alatt rögtön- 
zött egy sereget. Hogy ezen annyifelé egyszerre összeállított 
hadak félig sem voltak felszerelve, lőfegyver helyett nagy 
részök csak kaszákkal és lándzsákkal láttatott el s a hadvise- 
lésre legszükségesebb kellékek is csak lassan küldettek utá- 
nok, a rögtönzött kiállítástól elmaradhatlan baj volt; s e mel- 
lett aztán a felett sem lehetett csodálkozni, hogy e minden- 
ben hiányt szenvedő, alig fegyverzett s tapasztalatlan vezérek 
alatt álló újonczhadak az ellenségnek jobbára veterán s még 
szám szerint is nagyobb seregein mindjárt eleinte nem 
nyertek győzedelmeket. 

A seregszaporítás volt legégetőbb szükség. E végett 
a honvédelmi bizottmány a törvényhozás által megajánlott 
egész 200 ezernyi újonczilletőséget mennél elébb kiállittatni 
rendelte. Mivel pedig az eddigi hadakozásban szerzett ta- 
pasztalás bizonyítá, hogy a még gyakorlatlan nemzetőrséget 
nyilt csatákban hasznosan alkalmazni nem igen lehet: a 
hatóságoknak meghagyta, hogy a tömegesen kiállított nem- 
zetőrség helyett a keblökben önkényt vállalkozó hazafiakból 
alkossanak gyalog és lovas mozgócsapatokat, melyek vagy 
az egész háború végeig, vagy legalább hosszabb időre köte- 
lezzék le magokat hadi szolgálatra, azért a rendes katona- 
ságéval egyenlő díjt nyerendők. 

"Deczember közepén, midőn az ellenség minden oldal- 1848. Decz. 
ról megkezdé támadó működéseit, seregeink létszáma követ- 831 ki CS 
fd adatuak 
kezőleg állott : 


létszáma. 


A Feldunánál, Görgey Arthur vezérlete alatt  30,000 ember 
A morva határszéleken, Beniczky Lajos és 


Nuerlond alatt . . . . e 8 .g 3000 § 
Kassa táján, Pulszky Sándor dett ag 180001 ug 
Erdély szélein, Csucsánál, Zsibónál és Nagy- 

Bányánál Czecz és Riczkó alatt . . 10000 , 


Aradnál, Máriássy, majd Gál Miklós alatt . — 7,000 
A. bács-bánsági sereg, mely a felvonulásra 
már rendeletet vőn, Damjanics és Vé- 


csey alatt . . . . 6. e d. a 23000 s 
Eszéknél, Batthyáni Kázmér ös, 4 áz BANT 
A Muraközben, Perczel Mór alatt . . . . 6000 , 
Komárom, Lipótvár, Munkács, Pétervárad 

ÖTSÉDÖlv 6-t A a zok ko moz 4 a. 15000 


összesen 105,000 ember, 
kiknek azonban legalább ötödrészét még mindig nemzetőrök 
vagy önkénytes csapatok alkották. Sorkatonaságunk ugyanis 
a régi magyar ezredekből csak 21 zászlóalj volt az országban. 
A. teljesen felkészült honvédzászlóaljak száma még csak 35-re 
tehető; de alakulóban volt újabb 25 zászlóalj, melyek szinte 
nemsokára ellenség elébe küldettek. A régi tizenkét huszár- 
ezredből csak tíz, s ezek is hézagosan voltak benn a hazában; 
századaik száma a hetvenet nem haladta meg. Az újonnan 
felállítandó ezredekből még csak mintegy tizenkét század 
volt képes a szolgálatra. Fiatal tüzérségünk száma mintegy 
öt-hat ezerre ment, körülbelül 250 ágyuval. 
Windischgrátz, úgy látszik, csak azon hatás nyilvánu- 
lását akarta bevárni, melyet a trónváltozásra vonatkozó 
manifestumok fognának eredményezni; mert mihelyt az 
országgyűlés ellentállási határozata tudtára esett, azonnal 

A munkálati terv főeszméje abban állott, hogy az ország 
egyszerre minden oldalról támadtassék meg s a betörendő se- 
regek valamennyien Pest felé intézvén irányukat, a fegyveres 
erő hálózata mind szűkebb körre szoríttassék, míg végre a 
magyar hadak részint szétveretvén, részint elfogatván, a 
nemzet hódolatra kényszeríttessék. E terv végrehajtására a 
következő haderő állott a tábornagy rendelkezésére : 

Az osztrák határokon létező főhadsereg, Jellasics, Wrbna 
és Serbelloni tábornokok alatt három hadtestre osztva, össze- 
sen 37,000 gyalogból, 6200 lovasból, 216 ágyuból és 10 hid- 
fogatból állott. Ennek rendeltetése volt: a Pozsony körül 
táborozó magyar hadat megverni s Komárom körül egy be- 
kerítő hadosztályt hagyván, Budapestre sietni. 

Göding mellett, a morva határszéleken Simunics altábor- 
nagy mintegy 5000 emberrel s 12 ágyuval foglalt állomást. 
Czélja az volt, hogy a Fehérhegységen keresztülnyomúlván, 
a pozsonyi magyar tábor hátába kerüljön, s Leopoldvárat 
megvévén, a bányavárosokat foglalja el. 

Ugyanezen rendeltetése volt Frischeisen ezredesnek, ki 
Sléziában, a jablonkai szoros táján ezer emberrel tanyázott. 

Galicziában, Schlick altábornagy nyolczezer embert 
szedett össze a duklai szoros táján, hogy azon keresztűl- 
hatolván s a kassai magyar hadat megvervén, Miskolcz és 
Eger felé tegye magát kapcsolatba az időközben Budapestet 
megszállandó fősereggel. 

A Schlick és Frischeisen hadai közt kelle működni 
Hurbán, Stúr és Janicsek szabadcsapatainak. 

Erdélyben Puchner a várak őrségeivel együtt 17,000-nyi 
sereget tartott készen a betörésre Nagy-Várad és Debre- 
czen felé. 

Az aradi és temesvári őrségek a bács-bánsági szerb 
hadakkal mintegy 38—40 ezer főből álltak. Ezek is paran- 
csot vettek egészen Szegedig, Kecskemétig előrenyomúlni. 

Végre Nugent altábornagy 6000-nyi sereggel állott a stá- 
jer határszéleken s rendeltetése volt a Balaton felé haladnia. 

E szerint mintegy 125—130 ezer ember köralakban té- 
tetett mozgásba az ország ellen, kiket, szükség esetében, a 
Bécsben hagyott 20,000 őrségből még egynémely hadosztály 
is támogathatott. Windischgrátz egy perczig sem kételkedett, 
hogy ily túlnyomó erővel, mely a mi hadainkat nemcsak 
számra, de gyakorlottságra nézve is meghaladta, körülbelül 
annyi idő alatt ura leend az országnak, a mennyi arra szük- 
séges, hogy az elszámlált seregek, a határszélekről előnyo- 
múlva, a Budapestet megszállandó fősereggel összeköttetésbe 
lépjenek. 

A betörések sorát a lutheránus pap-ezredes, Hurbán, 
kezdte meg, ki a Frischeisen ezredes által vezérlett Palaumbini 
ezredbeli zászlóaljtól, három század más rendes gyalogságtól 
s egy század lovasságtól támogatva, Stúr, Hodzsa es Janicsek 
panszláv társai kiséretében, 2500 főre menő, prágai panszláv 
:deákokból s a rablás reményével felizgatott gyülevész népből 
álló szláv legiojával deczember 4-kén tört be a jablunkai szo- 
roson. A. csapat még az nap Csáczára érvén, azt kirabolta. 
Hurbán a vidéki nép közt kiáltványokat osztatott, melyekben 
különféle fenyegetések és igéretek közt parancsolá, hogy a 20 
évestől az 50 évesig minden ember fegyvert fogjon. Másnap 
útját Zsolnának vévén, a népet útjában az úri jószágok felosz- 
tásának igéretével igyekezett felkelésre birni. Így haladt e 
csapat, Trencsénmegyén keresztűl, minden ellentállás nélkül, 
Budatinig, a népet a communismus eszméivel csábítva, az 
urakat és zsidókat kifosztva. Budatinnál azonban, Beniczky 
és Nuerlond mozgócsapata megállítá azt haladásában. Ka- 
szákkal fegyverzett nemzetőreink egy része megszaladt ugyan 
Frischeisen ágyutüzétől; de honvédeink és tüzéreink, bár e 
csatában először voltak tűzben, a, több órai csatát oly vitézűl 
kiállották, hogy Hurbán és Frischeisen Budatint még a beál- 
lott éjjel elhagyván, Csáczára vonúltak vissza. 

Nagyobb eredménye volt Schlick altábornagy betörésé- 
nek Galicziából a duklai szoroson. E szorosút megerősítése 
Irányi Dániel képviselőnek s kormánybiztosnak jutott felada- 

táúl; ki azonban, a rendeleteinek végrehajtásával megbizot- 
tak hanyagsága s értelmetlensége miatt, oly kevéssé felelt 
meg a várakozásnak, hogy a szorost az ellenség deczember 
6-kán, mindjárt első rohamkisérletében elfoglalta s az annak 
őrizetére rendelt négy század gyalogságot és nemzetőrséget 
Eperjesre kényszerítette visszavonúlni. Schlicknek e szerint 
kevés erőfeszítésébe került betörni a határokon nyolczezernyi 
seregével. 

Kormányunk, mint említők, mindjárt Schlick betörési 
készületeinek hírére, alkotott Kassa-Eperjes táján a környék- 
beli nemzetőrökből, önkénytes csapatokból és három újoncz 
honvédzászlóaljból egy, számára nézve ugyan az ellenségéhez 
hasonló, de a háromszáz főnyi lengyel legio kivételével, egé- 
szen gyakorlatlan sereget. Például, a 42-dik honvédzászlóalj, 
mely épen Sárospatakon várta fölszereltetését, a betörés hí- 
rére onnan fegyver s ruházat nélkül rendeltetett Kassára. 

Ezen elemekből álló sereggel s 14 ágyuval várta be 
Pulszky Sándor alezredes Kassa és Budamér közt, deczember 
11-kén Schlicket, az osztrák hadsereg legügyesebb vezérei 
egyikét. Győzedelmet e seregtől alig várt valaki, azon száj- 
hősöket kivéve, kik, mióta Róth és Philippovics hada egy, 
jobbára nemzetőrökből álló seregtől elfogatott, Pesten, teljes 
biztosságban lévén, a hadviselés minden ismerete nélkül, min- 
den hírre, mely egy-egy újabb betörésről értesített, mondani 
szokták volt : , Ám csak jőjjenek; fegyvert szállítanak az ab- 
ban szűkölködő hadainknak!" Ütközni mindazáltal múlhatat- 
lanúl kellett, nehogy az ellenség ellentállás nélkül közeledjék 
a fővároshoz. Az ütközet tehát szerencsétlenűl ütött ki. A. 
kaszások s lándzsások, kik seregünk nagyobb részét képez- 
ték, mihelyt néhány ürgolyót láttak csapataik közé hullani és 
szétpattanni, azonnal rendetlen futásnak eredtek; mi által az 
egész, különben sem kedvező helyzetben fekvő tábor megza- 
vartatván, a városba vonúlt vissza. Itt azonban a szepesi nem- 
zetőrség s a szinte Szepességben újonczozott honvédzászlóalj 
a Hernád hídjánál három ágyuval egy ideig feltartóztatta az 

ellenséget; míg végre a túlnyomó erőnek engedni kénytelen, 
tűrhető rendben vonúlt vissza. Mialatt a derék szepesiek a 
hidat védték s a futamlóknak, menekülésőkre, időt szereztek, 
az ellenség egy lovasszázada, oldalt, a Hernádon egy gázlót 
találván, azon a folyam jobb partjára kelt s futamlóinkat 
űzőbe venni készüle. Szerencsére, legelőbb is a lengyel le- 
gióra bukkant. "Thworznicky, ennek parancsnoka, öreg, ta- 
pasztalt katona, 20—30 lépésnyire várja be csapatával a 
rohamlókat s ekkor tüzet parancsol; mi annyira megrettenti 
a sorait ritkúlni látó ellenséget, hogy nyomban mmegfordúl s 
nem gondol többé a mieink űzésére. Csak ezen dicséretes 
lélekjelenléttel s bátorsággal végrehajtott tett menté meg 
ágyuinkat az elfoglaltatástól s rendetlenűl fatamló csapatain- 
kat nagyobb veszélytől. A lengyelek dicsőségében osztozott 
némileg a 42-dik honvédzászlóalj egy része is, mely daczára 
annak, hogy a csata előtt három nappal kapott csak fegyvert, 
derekasan támogatá a lengyel legiot futamlóink fedésében. 
Mintha csak a honvéd nevezetben rejlett volna az erő és bátor- 
ság varázsa: e zászlóalj nemcsak rendben vonúlt vissza, ha- 
nem Kassáról még mintegy 150 mázsa lőport is megmentett s 


a futamlók által elhányt lőfegyvereket is felszedte útjában, — 


míg ezrek, velök együtt ugyanazon vidék gyermekei s a 
harcz veszélyeit velök együtt először észlelők, hanyathomlok 
futamlának. 

Nehogy e csatavesztés, mely nagy aggodalmat szűlt a fő- 
városban, átalános lehangoltságot okozzon, Kossuth mind a 
képviselőházban, mind a lapokban kijelenté, miképen szem 
előtt tartva a rögtönzött sereg készületlenségét, a csatavesztés 
híre épen nem lepte meg a kormányt s a miatt nincs is ok ag- 
godalomra; a kormány gondoskodott már, hogy ne csak 
Abauj, Szepes, Sáros, Gömör és Zemplén az ellenség háta 
mögött, előtte pedig Borsod, Heves s a Jászság és Kunság 
tömegesen keljen fel, hanem ezek gyámolítására oly rendes 
katonai erő is gyűljön össze Schlick ellenében, , miszerint ez 
is, miként elébb Róth tábornok, a nemzet fegyverszállítójává 

legyen." Tudtúl adta egyszersmind, hogy a sereg vezérletét, 
maga a hadügyminiszter, Mészáros Lázár veendi át; mert az 
érkezett hírekből az is kiviláglott, hogy a megverettetésnek 
egyik főoka a vezérlet hanyagságában s ügyetlenségében ke- 
resendő, mely sem a lő-, sem az élelmiszerek rendes kiosztá- 
sáról nem gondoskodott. 

Schlick, e győzedelme következtében Kassát elfoglalván, 
hihetőleg, mivel bevárni akarta, míg Windischgrátz is beljebb 
nyomúl a főváros felé, több ideig Kassán tartá főhadiszállását. 
A városra 60 ezer forintnyi sarczot vetett; a nemzeti függet- 
lenség mellett buzgóbb hazafiakat, kik idején tova nem áll- 
tak, elfogatta; a távozottakat törvényen kivülieknek nyilat- 
koztatta; többeknek, például, Ujházy László, sárosmegyei 
főispánnak jószágait elpusztíttatta és zár alá vétette; újon- 
ezozott, és fájdalom, találkoztak a hazának oly elfajzott fiai, 
kik az ellenségnek, mindezen működéseiben, segédkezet nyuj- 
tottak. Ezek közől méltó megrovással adjuk át Hedry Ernő, 
sárosmegyei alispán nevét az utókor emlékezetének. 

Mészáros tábornok deczember 18-kán érkezett Mis- 
kolczra s vette át a megvert sereg maradványainak vezérletét. 
Lassanként megérkezett azon rendes katonai erő is, melyet a 
kormány, a szerencsétlen csata hírére, nyomban útnak indított 
s melylyel aztán a lengyel legion kivűl, hat honvédzászlóalj- 
ra, négy század huszárságra, a nemzetőrökkel, gyalog és 
lovas önkénytesekkel mintegy 12 ezerre s 20 ágyura emel- 
kedett a sereg létszáma. A. vidéki nép felkelésének rende- 
zése s egyéb intézkedések végett Szemere Bertalan, a hon- 
védelmi bizottmány tagja is Miskolczra érkezett. 

Schlick, időközben Galicziából seregének egyéb lét- 
részeit is magához vonván, a Szikszó mellett felállított sere- 
günket a Pergen és Deim vezénylete alatt álló dandárokkal 
deczember 28-kán újra megtámadta. A. szerencse ekkor sem 
szolgált jobban a mieinknek, mint Kassánál; mert önbizoda- 
lom, bátorság még ekkor sem szállta meg az újoncz hadat, s 
Mészáros, mint emlékirataiban maga vallja, szelídebb kedélyű 

volt, mintsem hogy vérengző szigorral tudott volna abba, ki- 
vált léha, tapasztalatlan tisztjeibe, több kitartást, szilárdságot 
önteni. Újoncz tüzérségünk ugyan jó ideig védte különben is 
alkalmas állását; de miután balszárnyunk, a reá irányzott röp- 
pentyűk sivítása miatt megháborodva, hátrahuzódott, egész 
seregünk követte a rosz példát. Az ellenség azonban nem 
űzte a némi rendben hátrálókat. Azon körülmény, mond 
maga Mészáros, hogy a jobb szárny is a középre hatott vissza 
s minden zászlóalj helyéről egyenes irányban hátrált Miskolez 
felé, a szőlőhegyekről lenéző ellenségben hihetőleg azon gon- 
dolatot ébresztette, hogy a mieink a kis csatát önkényt sza- 
kasztották félbe. E felett ügyes, bátor lovasütegünk néhány 
lövése az ellenségben is némi zavart okozott. Ennélfogva oly 
tűrhető rendben érkezett a sereg Miskolczra, hogy a csata ott 
némelyek által csaknem győzedelemnek hirdettetett. A. vesz- 
teség egyébiránt csak néhány sebesültből állott. 

E csatavesztésnél nagyobb aggodalmat támasztott Mé- 
szárosban, a fővárosból vett hír, mely szerint tudtára adatott, 
hogy Windischgrátz már Budapest közelében van, az ország- 
gyülés a kormánynyal Debreczenbe költözik; igyekezzék te- 
hát minden áron visszaverni Kassáról az ellenséget, nehogy 
az a kormány új székhelyét háborgassa. 

Mészáros ennélfogva, miután intézkedéseket tett, hogy a 
szepesi felkelt nép Eperjes, — a zempléni nemzetőrség pedig 
Sziny felől háborgassa az ellenséget, — mi azonban egyik 
helytt sem vezetett czélra, deczember 2-kán Kassa felé indítá 
táborát s 4-kén az említett város és Bárcza közti magaslaton 
az őt készen váró ellenséget megtámadta. De Kassánál egy- 
átalában nem virúlt babér újoncz, bátortalan seregünk szá- 
mára. Alig nyitá meg az ellenség balszárnyunk ellen az 
ágyutüzet, midőn néhány bomba az ott felállított 53-dik hon- 
védzászlóaljat s a hevesi önkénytes lovasságot annyira meg- 
zavarta, hogy azok nyomban futásnak eredtek. Pár percz 
múlva követte a balszárnyat a közép is, melyet a reáirányzott 
röppentyűk szokatlan látványa és sivítása szinte elbátortalani- 

tott. Hasztalan ügyekezett Mészáros, személyének nyilvános 
veszélyeztetésével is, megállítani a futamlókat s rendet hozni 
a leírhatatlan zavarba: tizenöt percz alatt mindennek vége 
lőn; az űzőbe vett futamlók, hanyathomlok rohantak vissza 
Enyiczke felé; sokan, mint a hevesi s kunsági önkénytesek 
s nemzetőrök, nem is Miskolczra vissza, hanem egyenesen 
háztüzökhöz. Csak a Dessewffy Arisztid ezredes által vezény- 
lett jobb szárnyunk s abban névszerint a 26-ik honvédzászlóalj 
s a 8-ik huszárezred három százada tartott némi rendet s uta- 
sította vissza az ellenségnek őket űzni megkisérlett vértes osz- 
tályát. Veszteségünk, a csata rövidsége daczára is, tömérdek 
volt. Holtak- és sebesekben elveszett mintegy 250, foglyok- 
ban legalább háromszáz. Ágyuinkból nyolcz és néhány kis 
mozsár jutott az ellenség kezébe; s hogy a többi 12 is el nem 
veszett, csak a derék Dessewffy ezredesnek s honvédjeinek 
és huszárjainak, kik a hátvédet"képezték, vala köszönhető. 

Schlick azonban győzedelme daczára sem nyomúlt előre 
s időt engedett Mészárosnak, Miskolczon némileg rendezni 
megvert és szétkuszált seregét. Ez azonban, melynek vezér- 
letét néhány nap múlva Klapka György ezredes vette át, 
azontúl nem sokáig maradt Miskolczon. Miután a kormány és 
az országgyűlés, Budapestet elhagyván, Debreczenbe költö- 
zött, nehogy ez Schlick támadásainak kitéve legyen, a sereg 
a Tiszavonal védelmére, Tokaj tájára rendeltetett. 


Azon számos és súlyos csapások közt, melyek az év 
végén ügyeinket nemcsak Kassánál, hanem, miként alább 
elbeszélendjük, a Feldunánál is sujtották, egyetlen egy sze- 
rencsés esemény merűlt fel, mely a lehangolt kedélyekben 
némileg még fenntarthatá azon reményt, hogy a haza min- 
denfelől betódult ellenségtől nem fog egészen s egyszerre 
elboríttatni, s a nemzetnek marad még némi tere s ideje a 
maga védelmére. Ezen esemény Bem megjelenése s első 
szerencsés működései valának Erdélyben. : 

" Elbeszéltük, miképen Puchner altábornagy a tömegesen 
fölkelt, de roszul vezérlettszékelyeket szétszórta, többi hadain- 
kat egészen kiszorította Erdélyből, úgy hogy november vé- 
gén még csak az egy csucsai szoros maradt birtokunkban. 
Ha Puchner ekkoron, mit túlnyomó erejével könnyen tehet 
vala, e szorost is megvévén, Nagy- Váradig s Debreczenig nyo- 
mul előre, az évvel együtt hihetőleg függetlenségi harczunk- 
nak is vége szakadt volna; mert Windischgrütz Budapesten, 
Schlick Kassán, Puchner Debreczenben s Váradon lévén, a 
kormány és az országgyűlés alig talált volna helyet a hazá- 
ban, honnan a háborút folytathassa, a háború nélkülözhet- 
len kellékeit, a papirpénzt s minden nemű hadi szereket 
kiállíthassa. 

Ilyféle veszély képzelete nem kevéssé aggasztá kormá- 
nyunkat, mióta Erdély az ellenség kezére jutott, Schlick 
Kassánál betört, Windisechgrátz pedig a Feldunánál mozogni 
kezdett. Látta a kormány, hogy Erdély visszavétele még tán 
égetőbb életkérdés reá nézve, mint Budapest birtoka. Minden 
ügyekezetét arra fordítá tehát, hogy a Csucsára szorult sereget 
annyira erősbítse, miszerint az mennél elébb győzedelmesen 
vívhasson meg az ellenséggel. S alig is mult el tíz nap Bal- 
dacci és Katona Miklós megverettetése óta, midőn a Usucsára 
szorúlt Czeez már is 11 ezernyi gyalogsággal, 1350 lovassal 
és 24 ágyuval rendelkezhetett. A gyalogságnak mintegy fele, 
honvédek, lőfegyverrel is el voltak látva; a többi kaszás 
és lándzsás nemzetőrökből állott. 

De nem kevesebb gondja volt a kormánynak arra, hogy 
a sereg élére oly vezért állítson, kinek neve a sükerért egye- 
lőre is kezeskedhessék. Kossuth tehát Bem József lengyel tá- 
bornokot nyerte meg vezérül. E hírneves katona, ki már 
1812-ben, mint még csak 17 éves tüzér-hadnagy, Napoleon- 
nak Oroszország elleni hadjáratában kezdte hadi pályáját; s 
később, míg szabadelvűsége miatt börtönbe nem jutott, a 
varsói tüzér-akadémiában tanárkodék, az 1831-ki lengyel 

terileg kezelt ágyuival nem egyszer fordítá meg a veszendő- 
ben lévő csata sorsát, és juttatá honosait nem várt győzede- 
lemre. Hazája szabadságának megbukta után 1833-ban a 
portugali háborúban vett részt; azontúl Francziaországban 
élt, tudományokkal foglalkodva. Ez évben azon remény, hogy 
a forradalmi szellem hazájában is rést nyerhet a kitörésre, 
Lengyelországba csalta őt; midőn pedig reményei ott meg- 
hiúsultak, a mult oktoberben Bécsbe ment s ő intézé a város 
védelmét Windischgrátz ellen mind addig, míg a városi ha- 
tóság alkudozni nem kezdett. Ekkor a maga helyét ott többé 
nem látván, Pozsonyba menekült, s a schwechati csatából 
visszatért Kossuthnál Magyarországnak ajánlá fel szolgálatát. 

Ezen időben már egy pár száz lengyel menekült létezett 
a fővárosban, kik Vysoczky ezredes alatt, a magyar ügy támo- 
gatására oly reményben alakúltak egy külön legióvá, hogy 
végdiadalunk esetében Magyarország is segedelmére leend ha- 
zájoknak, az idegen uralom igáját leráznia. I lengyelek, 
majdnem kivétel nélkül tüzes demokraták, oly féktelen gyű- 
lölettel viseltettek a hazájok íránt különben oly érdemdús 
tábornok iránt, kiről azt hitték, hogy a Párisban székelő 
Czartorinski-féle arisztokratiai párthoz tartozik, hogy egy fa- 
natikus ifjú lengyel gyilkos merényletet is követett el élete 
ellen, orozva sütvén el reá zsebpisztolyát. Szerencsére Bem 
igen csekély sebet kapott, melyből rövid idő alatt felépülvén, 
honfitársainak minden fondorlatai daczára, kineveztetett er- 
délyi hadvezérré. Ugyanakkor Beőthy Ödön, bihari főispán, 
kormánybiztosi küldetést nyert a visszaszerzendő Erdély pol- 
gári kormányának igazgatására. 

Bem deczember közepén, épen akkor érkezett Erdély 
széleire, midőn a császáriak, Windischgrütz terve s parancsai 
szerint, támadólag készülének működni Nagy-Várad felé. 
Seregünk, ekkoron 11,000 gyalog, 1350 lovas és 24 ágyu, 
három részre volt felosztva Czecz őrnagy vezérlete alatt. Jobb 
szárnya, két honvéd-, három nemzetőrzászlóalj, fél század 
Kress-féle könnyű lovas és hat ágyu, Riczkó ezredes alatt a 

csucsai szorosnál táborozék. Balszárnya, két honvéd-, fél 
bécsi legiobeli, egy nemzetőrségi zászlóalj, három huszár- 
század s fél szatmári önkéntes század és nyolcz ágyu Zsurmay 
őrnagy alatt Nagy Bányánál feküdt. A közép, három honvéd-, 
egy nemzetőr-zászlóalj, öt huszár- és két debreczeni század, 
tíz ágyu, Mikes Kelemen ezredes alatt Ziláhon és Zsibón ta- 
nyázék. Czecz maga Szilágy-Somlyón tartá főhadi szállását. 

Itt jelent meg Bem deczember 16-kán, s ekként köszönté 
a körülötte összegyűlt tiszti kart : , Uraim, a magyar kormány 
engem a sereg parancsnokául teljes hatalommal nevezett ki. 
Feltétlen engedelmességet követelek mindenkitől. A ki nem 
engedelmeskedik, főbe lövetem; de jutalmazni is tudandok." 
Czecz őrnagyot nyomban alezredessé s táborkara főnökévé 
nevezte, s miután tervéről vele tanácskozott, ezt akként álla- 
pította meg, hogy míg ő maga Nagybányáról Dézsen keresztül 
Kolozsvárnak tartand, a jobb szárny és közép is e város felé 
nyomúljon, s ott az egész sereg egyesüljön, további munká- 
latait a körülmények szerint intézendő. Ennek foganatba 
vételére deczember 17-kén Nagy-Bányára utazott. 

Nagy ideje volt a gyors munkálkodásnak ; mert a császá- 
riak is e napon kezdék meg a támadást. Wardener tábornok 
Bánfi-Hunyadnál 4000, Urbán Nagy-Almásnál 2000 rendes 
katonával, kiket mind a két helytt egy-egy. oláh tömeg támo- 
gatott, Jank és Buttyán praefectusok alatt, 19-kén Csucsát 
támadták meg. Urbán már a megelőző napon elkezdte a, har- 
czot; de az új, hírneves vezérben helyezett bizodalomtól 
lelkesedett hadaink által Nyíresig visszaveretett; más nap 
pedig még onnan is kiveretvén, Kolozsvárra hátrált vissza. 
Wardenernek sem volt több szerencséje Hunyadnál. Dobay 
százados oly jelesen működteté a tüzérséget, hogy az ellenség 
Kis-Sebesnél többszöri előrenyomulási kisérleteit meghiú- 
sítva látván, szinte Kolozsvárra vonúlt. 

Ugyanez napon Zsibót is megtámadta a császáriak egy 
osztálya, melyet Mikás mintegy 15,000 oláhsággal támogatott. 
De ezek ágyuink első tüzére hanyathomlok futottak vissza 

vezérökkel; a császáriakat pedig Kemény Farkas, majd a 
megérkezett Czecz és Bethlen Gergely verték vissza. Más nap 
a mieink kezdték a támadást Szurdoknál, s a császáriakat 
Gorbóra vetvén vissza, egyenes összeköttetésbe helyezték 
magokat a Szamos völgyén Dézs felé nyomuló fővezérrel. 

Bem a nagybányai hadosztálylyal 22-kén Kápolnánál 
talált először egy erős állásba helyezkedett császári osztályt 
Jablonszki ezredes alatt, melyet azonban négy órai heves 
ágyuzás után szuronyszegezve Bethlen felé nyomván, a követ - 
kező napon Dézsre vonúlt be. Itt a zsibói hadosztályt is magá- 
hoz vonja és Szamos-Ujváron keresztül 25-kén, karácson 
napján, Kolozsvár elébe érkezik, honnan Wardener még az 
elébbi napon Tordára vonúlt. Urbán, ki zsibói osztályunk 
ellen küldetett, s azt Hid-Almás táján vélte föllelni, midőn 
tévedését észrevette, azt hivén, hogy a császáriak zömét 
még Kolozsváron találja, ide sietett; de csak a város köze- 
lében látta, hogy újabban is tévedt. Így tehát Wardener- 
től már elvágatva, Kolozsvártól éjszakra nagy ügyességgel 
Besztercze felé menekült; de hátvéde Papfalvánál utóléret- 
vén, az egész osztály elfogatott. 

Kolozsvár örömben uszott; polgárai alig ülték valaha za- 
josabb örömmel Jézus születése napját, mint ez alkalommal. 
Egy hét előtt még egész Erdély a császáriak hatalmában léte- 
zett, s Bem hadvezéri tapintata, és fiatal hadaink ernyedetlen 
kitartása annak éjszaknyugoti részét a fővárossal már is visz- 
szaszerezte. És ha e rövid hadjárat alatt Bem teljes fényben 
kitűntette ritka hadvezéri tehetségeit : fiatal seregünk, mely 
elébb, ügyetlen vagy rosz érzelmű vezérek alatt szenvedett 
veszteségei miatt lehangolva futott ki, a vezérhez méltó vi- 
tézséggel s kitartással hajtotta végre a hadjáratot. Vitézsé- 
génél, melylyel e hét alatt öt nap harczolt s győzött, tán még 
nagyobb csodálást és dicsőséget érdemlett ki magának meg- 
törhetlen kitartása által, melyet a 15—20 foknyi hidegben, 
hóval jéggel borított hegyes utakon, téli ruhában jobbára 
szűkölködve, huzamos, fárasztó meneteiben tanúsított. 

Bem, kinekfa merézség és gyorsaság főtulajdonaihoz "848. Decz. 
tartozott, nem sokáig pihenteté fáradt vitézeit Kolozsvárott. 
Miután Dézsre és Szamos-Ujvárra helyőrségeket rendelt, 
Czecz alezredest egy osztálylyal Tordára küldötte, "Tóth 
Ágoston alezredest Kolozsvár s vidéke hadi parancsnokává 
nevezte, s deczember 27-kéről Erdély népeihez békéltető 
kiáltványt intézett, melyben a multakért minden engedel- 
mességre térőknek feledést, bocsánatot igér: — egy had- 
osztálylyal a Besztercze felé menekült Jablonszki és Urbán 
után indula. Deczember 28-kán Bethlennél érte őket utól, 
hol azok a Szamos és Bethlen folyamok összefolyásánál igen 
kedvező helyzetben állították fel hadaikat. Bem más nap 
heves ágyutűzzel támadta meg őket, s miután ágyuikat 
négy órai tüzeléssel elnémította, gyalogságát a befagyott 
folyamon előrenyomván, szuronyszegezve űzte ki őket erős 
fekvésökből; mihelyt pedig hátrálni kezdének, huszárait 
küldé rohamra. A. császáriak két osztályra szakadva, ren- 
detlen futásnak eredtek, Urbán Naszód, Jablonszki Besz- 
tercze felé. De amazt Riczkó, emezt maga Bem ott is fel- 
keresi. Az év utolsó napján mind a két városnál újra foly 
a harcz; de a császáriak már képtelenek ellentállni hon- 
védeink lelkesedésének : Besztercze Bemnek, Naszód Ricz- 
kónak még az napon hatalmába kerül. Naszódot, a reactio 
s néplázítás ármányainak fészkét, seregünk kifosztotta s 
részben fölégette. 

Urbán csak helyismeretének köszönheté, hogy mellék- 
utakon megmenekűlhetett s Jablonszkival a borgói szorosnál 
egyesűlhetett. Itt még egy utólsó kétségbeesett ellentállásra 
rendezték hadaikat, mit a helyiség kis erőnek is könnyüvé 
tett. Bemnek azonban oda már lehetetlen volt nyomban követni 
az ellenséget : seregeink a folytonos menetben és harczban 
Kolozsvárról Beszterczéig annyira elfáradtak s a csikorgó 
hidegtől is annyira elgémberedének, hogy a kinyugvás so- 
kakra nézve életkérdéssé lőn. Ott tehát, különben is lőszert 
várván, két napig nyugvást engedett hadának. 

A császáriak ez alatt Illucza helység mellett, a szoros 
torkánál, készültek az utolsó harczra Erdély földén. Bem 
3-kán támadta meg őket igen erős állásukban. A harcz rend- 
kivül makacs volt mind a két oldalon; az ellenség már nem 
annyira győzedelemért, mint életeért küzdött; és csak estve 
felé sikerűlt őt Bemnek a szoroson keresztül Bukovináb 
átnyomni, hol aztán egy részök még fegyvereit s podgyá- 
szait is elhányva, rendetlen futásban keresett menedéket. 

Seregünk az éjet Pojana Stamcsi határszéli kis oláh hely- 
ségben töltötte. Más nap kiállittatván, parancsot vön Buko- 
vinába nyomúlni, mert Bem, hogy hadjáratát a dél felé ez 
oldalról biztosságban folytathassa, egészen megsemmisíteni 
akarta ellenét. Bem azonban azt látszék észrevenni, hogy a 
hideg s munka által szinte elcsigázott seregben nem nagy a 
kedv átlépni a határokon : ő tehát tetszésére hagyá minden- 
kinek, menni vagy maradni. A IV-dik zászlóalj egy százada, 
a debreczeni tüzérek, a bécsi legio, a Székely-, Vilmos- és 
Mátyás-huszárok készeknek nyilatkozának oda is követni a 
győzedelmes vezért; s pár órai menet után Vatra Dorna 
falunál csatarendben találták az ellenséges had romjait. De 
ez annyi vereség által megtöretve, kevés ideig állott ellen, 
s a hegyekben erdőkben felbomolva futott Czernovicz felé, 
hol a nagyobb rész elfagyott tagokkal, hidegtől, éhségtől, 
fáradságtól betegen kórházakba kerűlt. 

A. császári északi had ekként nem létezett többé. És se- 
regeink egy héti győzedelmek után, 1849 kezdetén Erdély 
északi felének uraivá lettek; Magyarország keleti részei meg- 
menekültek az ellenség betörésének félelmétől; Debreczen, 
Nagy-Várad biztosságban, legalább Erdély felől; s Windisch- 
grütz tervének hálózata ezen oldalról szét volt szakgatva. 

De nagy ideje is volt, hogy ez történjék; mert a Duna 
mellett súlyos csapások érték az ország ügyeit. Windischgrütz 
a nyugoti határokon is foganatba vette hadi tervét s fölös 
erejével ellenállhatatlanul nyomúla mind belebb az ország 

szíve felé. Pedig úgy látszék, ott dől el ennek sorsa; ott volt 
öszpontosítva legtöbb erő mind a két részről. 

A császáriak legszélső jobb szárnyát Nugent altábornagy 
képezte mintegy bat ezernyi osztálylyal a stájer határokon. 
Középen állott maga Windischgrütz a Duna két partján 
három hadtestben 52000 emberrel. A Jegszélső balszárny 
Simunics altábornagy alatt, Gödingnél hat ezer embert 
számlált. 

És ezen, összesen 64 ezernyi hadaknak részünkről mind- 
össze is 86 ezer főből álló sereget vethettünk ellenébe. Per- 
czel Mór a Muraközben, Nugent-nal szemközt 6000 fegyverest 
számlált zászlai alatt. A középen Görgey seregének zöme Sop- 
ronytól kezdve, hol Sréter ezredes egy kis csapattal őrködött, 
Nezsideren, Parndorfon, Gátán, Köpcsényen keresztül Pozso- 
nyig elnyujtva, nem ment többre 25—26 ezernél. Legszélső 
jobb szárnyunkon Ordódy ezredes a nádasi szorosnál s Jab- 
lonczánál 3000 főnyi dandárral volt felállítva. Lipótvárat 
egy zászlóalj őrzé. 

Windischgrátz decz. 14-kén kezd vala mozogni hadaival. 
A 2-dik hadtest Wrbna altábornagy alatt, mintegy 15 ezer 
ember 54 ágyuval, rendeletet vőn, a Duna balpartján, a Morva 
folyamnál Stomfa és Malaczka táján, állást foglalni. Az 1-ső 
s 3-dik hadtest, Jellasics és Serbelloni tábornokok alatt, ugyan- 
azon időben a Duna jobb partján Bruck és Hainburg táján 
foglalt állomást, Parndorf és Pozsony felé működendő. Egy 
osztály Petrichevics Horváth ezredes vezénylete alatt Neu- 
stadtba küldetett azon feladattal, hogy Sopronyba nyomúljon. 
E hadtesteknek a támadás decz. 16-ára volt kitüzve. 

Hogy a magyar sereg figyelme a főseregtől elvonassék, 
Simunics tábornok rendeletet vőn, a maga hadtestével, decz. 
14-kén Gödingről Holicson keresztül Jabloncza és Nádas felé 
működni, hogy Nagy-Szombaton át a magyar sereg hátába 
kerűlhessen. A nádasi szorost a mi részünkről, mint említők, 
Ordódy őrnagy egy gyönge dandárral s némi felkelt néppel 

vén, a sikeres ellentállás lehetetlenségéről meggyőződött, rö- 
vid csatározás után Nagy-Szombatra vonúlt vissza csapat- 
jával. Görgey látván, hogy, ha Nádas és Nagy-Szombat el- 
vesz, az ő fekvése sem lesz Pozsonynál megtartható, mind- 
járt Simunics újabb betörésének hírére, egy kisded dandárt, 
mely mintegy 1700 főből állott, külde Guyon ezredes és Pusz- 
telnik táborkari őrnagy alatt Ordódy segedelmére. Dc midőn 
e dandár megérkezett, az ellenség már Nagy-Szombat alá ér- 
kezett, Ordódy pedig Lipótvárba vonúlt vissza; minek követ- 
keztében Guyon csekély hada egyedül állott szemközt az 
ellenség erejével. Megütközni mindazáltal minden áron kel- 
lett, nehogy az ellenség hátba fogja Pozsonynál álló seregün- 
ket, mi annál könnyebben megtörténhet vala, minthogy e 
várost vasut köti össze Nagy-Szombattal. 

Guyon ezredes maga, Pusztelnik őrnagy, Makk tüzérőr- 
nagy és az Ernő-zászlóalj csodáit mívelték a vitézségnek s hősi 
elszántságnak; de az annyiszorta túlnyomó szám ellenében 
győzniök lehetetlen vala. A. harcz, az erők aránytalansága 
daczára is, tovább tartott.két óránál. A. fiatal tüzérségből, 
mely magát Makk vezénylete alatt igen jelesen viselte, csak 
négyen maradtak seb nélkül: két tiszt elesett; maga Makk is 
sebet kapott. Az Ernő-zászlóalj zászlóját is elveszté ; de mielőtt 
azt elvesztette, 2 egész század hullott el belőle. A kisded 
sereg, minden oldalról körül lévén fogva, menthetetlenül 
elveszettnek látszott, ha csak fegyverét letéve magát meg 
nem" adja: de a rettenthetetlen bátorságú Guyonnak mégis 
sikerűlt annak romjaival magát keresztültörni az ellenségen. 
A győzedelem az ellenségé volt; de igen drágán kellett azt 
megvennie. Részünkről 800 ember volt a veszteség, holtak, 
sebesűltek és foglyokban. Ezen kivül 5 ágyu s több társzekér 
jutott az ellenség kezére. Guyon hadának maradványaival 
Szeredre, onnan Komáromba vonúlt. 

Nagy-Szombat eleste után a pozsonyi vonal oldalt és hát- 
mögül fedezetlenné válván, szinte tarthatatlanná lett; mert a 
nagyszombati csatával egy időben Windischgrütz a fősereggel 

is egész vonalon megkezdte működését. A magyar sereg na- 
gyobb része a Duna jobb partján, e folyam s a Fertő tava 
közt a Köpcsény, Gáta, Ujfalu, Parndorf és Nezsider vonalon 
vala felállítva: Pozsonynál, hol a hajóhid lerontatott, csak egy 
kis osztály azon parancscsal hagyatván Aulich vezényletealatt 
őrségül, hogy az ellenség előnyomulása esetében a Csallókö- 
zön Komáromba hátráljon. Görgey tehát az ellenség támadá- 
sát megelőző éjjelen minden hadtestei parancsnokának meg- 
hagyta, hogy 16-kán korán reggel Óvárra hátráljanak, misze- 
rint ott az egész sereg öszpontosíttatván, a győri sánczok 
közt foglaljon állomást. 

Ez kétségkivül a legjobb rendelet volt, melyet Görgey a 
maga helyzetében adhatott. Azonban, nem tudni mifokból, 
pár óra múlva egy újabb rendelet oda módosította az előbb 
kiadott parancsot, hogy a sereg, állomásait megtartván, csak 
azon esetre vonúljon vissza Óvárra, ha túlnyomó erő által tá- 
madtatnék meg. A rendelet e megmásitására hihetőleg a kor- 
mány egy újabb leirata is befolyással volt, melyben Görgey 
sürgetőleg szólíttatott fel, hogy a határokat minden erejével 
védeni törekedjék. 

Más nap, decz. 16-kán reggel, tizenöt foknyi hidegben, 
az ellenség az egész vonalon megkezdte támadását. Az első 
összecsapás Parndorfnál történt, hol három zászlóalj gyalogság 
s két osztály lovasság nyolcz ágyuval állott Zichy Lipót alezre- 
des vezénylete alatt. Zichy, a vett parancs szerint, e csekély 
erővel is elfogadta az osztrák sereg egész I-ő hadtestének tá- 
madását; mely azonban az ellenség túlnyomó ereje kö- 
vetkeztében, rövid ágyuzás után a mieink visszavonulásával 
végződött. A válságos pillanatban a Waza-zászlóalj, osztrák 
szellemű tisztjeinek nagyobb részétől hűtlenül elhagyatván, 
megzavarodott, s rendetlen hátrálásában a Porosz-király-féle 
zászlóaljat is magával vonta. Az ellenség egész súlya tehát 
a 23-dik honvéd-zászlóaljra nehezedett, mely, vitéz parancs- 
noka, Kmety őrnagy alatt, a huszároktól is gyámolítva, 
kitartó ellentállással fedte a dandár visszavonulását. 

A vonal többi pontjain, Nezsideren, Gátán, Ujfalun és 
Köpcsényben seregeink az első rendelet értelme szerint, a túl- 
nyomó erejű ellenségnek nem állván ellent, valamennyien 
Óvár felé vonúltak vissza. Az ellenség mindenütt nyomban 
követte dandárainkat és, mialatt Parendorfnál még egyre 
folyt a harcz, Zaránd- és Miklósfalvánál az óvári országutat 
elfoglalta; minek az lőn következése, hogy a parendorfi dan- 
dár a többitől elvágatván, Óvárra többé nem juthatott. Kmety 
ezt észrevévén, Parendorfról harczolva vonúlt vissza Nezside- 
rig, még ott találni remélvén Kargernak a Fertő tavára tá- 
maszkodó dandárát. De e dandár is elhagyta volt már Nezsi- 
dert és szinte Óvár felé vonúlt vissza. Kmety is utána indult 
tehát s azt nem sokára el is érte. A két dandár azonban Ka- 
zimir táján az Ujfaluról előrenyomult ellenség által már el- 
foglalva találta az óvári utat, melynek birtokáért aztán a 
helység előtt heves harcz kezdődött. A. huszárok igen kitűn- 
tették vitézségöket. Pöltenberg őrnagy egy század Sándor- 
huszár élén az ellenségen keresztül törve az országutra jut s 
Óvár felé vonúl. Példáját több huszár-század követi nagyobb 
kisebb szerencsével, míg végre az éj a harcznak véget vetett. 
A két dandár nagyobb része azonban az országutra nem jut- 
hatván, délnek, a Hanság felé vette utját, s a Pomogyi tölté- 
sen keresztül, melyen a lakosság által a hidak már elébb 
elrontattak, mondhatlan fáradsággal jutott csak Eszterházra. 
A sereg majdnem járhatatlan utakon nagy erőfeszítéssel 
végre Kapuvárra, onnan pár nap múlva Győrbe érkezett, 
hol az időközben odáig hátrált főhadsereg többi részeivel 
egyesült. 

A. Gátán, Új falun és Köpcsényben felállított dandárok, 
mint mondók, ellentállás nélkül huzódtak vissza Óvárra. Itt 
találta azokat decz. 17-kén Görgey, ki csak a mult éjen hagyta 
el Pozsonyt és Somorjánál, a Csallóközben, ment át a Dunán. 
A gyalogzászlóaljakat s tüzérséget ő azonnal Győrbeindítván, 
azok fedezése végett a lovassággal s néhány üteggel a követ- 

kező napig Óváron szándékozott maradni. Ellenség azonban 
még 18-kán sem mutatván magát, dél tájban a lovasság egy 
részét is megindította volt, midőn az előörsöktől azon jelen- 
tés érkezett, hogy az ellenség nagy tömegekben közeledik a 
város felé. Most már az lőn Görgey feladata, hogy mielőtt 
hátramaradt lovasságával szinte visszabuzódnék, az ellensé- 
get visszaverje. E végett a már megindult századok is vissza- 
hivattak, hogy az időközben megütközendő többi lovasság- 
nak tartalékul szolgáljanak. 

Minthogy az egymás mellett fekvő Óvár és Mosony vá- 
rosokat délről és nyugotról csatorna környezi; ezen pedig a 
hidak mind le voltak rontva azon egyet kivéve, mely a tábort 
a győri országuttal összeköté : e hidon át könnyű volt volna 
lovasságunknak a legrövidebb uton annyira előre haladni, 
hogy az ellenség azt Győrig utól nem érheti vala. Görgey 
azonban, ki a sereget úgyis lehangolva találta, attól tartván, 
nehogy, ha ő is harcz nélkül vonul vissza, az még inkább 
elkedvetlenedjék, minek aztán rosz következményei lehet- 
nének a később vívandó harczokra : eltökélte magát, hogy 
a harczot minden esetre elfogadja. Hadait tehát a még álló 
hidon átvezetvén, visszavonulás helyett az ellenség elébe 
ment. 

Mosony déli oldalán, a csatorna mellett találkoztak az 
ellenséges hadak, a mieink jobb, — a császáriak bal szár- 
nyokkal támaszkodva a csatornára. Az ágyuzás azonnal mind 
a két részről hevesen megkezdetett. Az ellenség egy osztályt 
a mi balszárnyunk megkerülésére küldött; de midőn huszá- 
raink annak elébe vágván, rohamra készültek, az ellenség 
hirtelen megfordult, s elébb lassan, utóbb oly gyorsan hátrált, 
hogy még sebeseit is hátrahagyta. Seregeink ezután az ellen- 
ség futása által jó kedvre derítve, indultak meg estenden 
Győr felé, miután a Mosonynál fölhalmozott nagy mennyiségű 
gabona és takarmány-készletet, nehogy az ellenség javára 
szolgáljon, felgyujtották. A magyar sereg ekként decz. 19-kén 
a győri sánczok közt állott öszpontosítva. 

Görgey a sereget Győrött több napig pihentetheté; mert 
Windisehgrütz Sopronyt, Pozsonyt és Mosonyt megszállván, 
23-ig a vidék lefegyverzésével, osztrák szellemű, új hivatal- 
nokok kinevezésével stb. tölté idejét. Görgey azonban csak 
hamar meggyőződött, hogy a süker biztosabb reményével 
Győrött sem képes elhatározóbb csatát adni az ellenségnek. 
Nem tekintve azt, hogy a város alatt nagy költségekkel ké- 
szült sánczok oly terjedelmesek valának; miszerint azoknak 
kellő védelmére legalább is két annyi erő kivántatott volna, — 
e sánczok, leginkább az itt összefolyó Duna, Rábeza és Rába 
folyamok fekvésére lévén számítva, most midőn a vizek a 
rögtön beállott 15-—16 foknyi hidegben oly keménynyé fagy- 
tak, hogy azokon az ágyukat is minden veszély nélkül át le- 
hete szállítani, — teljesen haszonvehetlenekké s tarthatlanok- 
ká lőnek. Görgey tehát elhatározá, hogy innen is visszavonúl- 
jon s a Drávától visszahívott Perczel Móricz hadával egye- 
sűlvén, Buda előtt vívjon az ellenséggel elhatározó ütközetet. 
E határozatra őt nem csak Győr tarthatlansága, hanem az 
is inditotta, hogy az ellenség Győrben, Komáromnál s egyéb 
helyeken is őrséget hagyni kényteleníttetvén, hadai tete- 
mesen meggyöngűlnek, míg Buda alá érkezik. 

A képviselő Hadainknak ezen, komolyabb ütközet nélküli visszavonu- 
Es érő lása Kossuthnak a képviselő házban tartott minden biztató s a 

letei. . körülményeket magyarázó szónoklatai daczára is, nem cse- 
kély aggodalmat okozott a fővárosban. Az aggodálommal 
egy mértékben nőtt sokakban a kibékülés óhajtása; a béke- 
pártnak pedig a fellépésre mind eddig nem ajánlkozott alka- 
lom nyilt, hogy csöndes izgatása által az ügyeket kibékülés felé 
vezesse s mind többeket átvonjon a maga pártjára. A képviselő 
ház többsége mindazáltal folytoningadozásnélkül ragaszkodott 
Kossuth politikájához, kinek indítványára decz. 20-ki ülésé- 
ben a mult napi csatákra vonatkozva, több határozatokat alko- 
tott, részint a seregek vitézségének ösztönzése, részint a közön- 
ség megnyugtatása végett. Különösen : köszönet és előléptetés 
szavaztatott a magokat mások felett kitűntetett számos tisz- 

teknek, a huszárságnak s az Ernő-zászlóaljnak. Ez utolsónak, 
mely zászlaja elvesztét oly dicsően boszúlta meg, a nemzet 
részéről új, babérral koszorúzott zászló szavaztatott. A Nagy- 
Szombatnál elesettekért országszerte ünnepélyes gyászmise 
rendeltetett. Határoztatott továbbá, hogy a kormány azok 
számára, kik magokat a haza függetlenségének védelmében 
megkülönböztették, érdemkereszteket s egy arany táblát ké- 
szíttessen, melyre a nemzet szolgálatában rendkivüli érde- 
mekkel kitünők nevei bevésve adatnának által az utókor bálás 
tiszteletének. Végre az egyház férfiai is felszólíttattak, misze- 
rint népszónoki magasztos hivatásuknak akként feleljenek 
meg, hogy a haza és szabadság szeretetének szent igéit hir- 
detve, a népet a honvédelem szükségelte áldozatokra lelke- 
sítsék, minden alkalommal elszánt kitűrésre buzdítsák. 

Mind ezek felett Kossuth a kormány részéről decz. 22-kén 
az ország népéhez egy szózatot intézett, melyben a maga szi- 
vet és kedélyt rázó, indulatot és szenvedélyt ébresztő modo- 
rában előadta : miért, miként, mily igazságtalanul támadták 
meg a haza és szabadság ellenségei a király nevében a nem- 
zetet; miként kinozzák, öldöklik, pusztítják a népet azok, 
kiket a császár kedves híveinek nevez. Felszólítja a népet, 
alakúljanak a kijelölt vezérek alatt, önkéntes, szabad csapa- 
tok, melyek a népet védjék, az ellenség előtt a hidakat, uta- 
kat elrontsák, a szorosokat elzárják, az ellenséget hátul és 
oldalt nyugtalanitsák, podgyászát, élelemszállitmányait el- 
szedjék, s a védtelent kimélve, a fegyverest amint csak lehet 
megrontva, a népnek őrangyalai, az ellenségnek rettentő 
ostorai legyenek. Igérte egyszersmind a kormány és nemzet 
nevében, hogy a kit a haza ilyetén szolgálatában netalán 
szerencsétlenség érne, annak a kormány e három között 
enged választást: vagy becsületes ellátás holtiglan; vagy 
tíz hold örökös" földbirtok a koronai uradalmakból; vagy 
egyszerémindenkorra ezer ezüst forint. 

E közben Görgey serege háboríttatlanul pihent Győrött, 
hova hozzá Kossuthnak azon felhivása érkezett, hogy míg 

Budapestről az államjavak elszállíttathatnak, Győrt legalább 
tíz napig ügyekezzék megvédeni s az ellenséget ott feltar- 
tóztatni. E felszólítása annál könnyebben végrehajtható 
vala, minthogy az ellenség decz. 26-ig semmi oldalról sem 
mutatkozott. 

Ez időben Perczel dandára is közeledett már Pápa felé, 
hogy Győrött a fősereggel egyesűljön. Görgey azonban, 
26-kán estve az előörsöktől tudósíttatván, hogy az ellenség 
oly annyira előre nyomul, miképen hátrálási vonala veszélyez- 
tetik, még azon éjjel megindítá seregeit, a nagyobb részt 
Igmánd és Tata, a kisebbet Gönyő és Szőny felé. Ugyanazon 
időben a Buda táji alkalmasb positiók megvizsgálása végett 
Kohlmann táborkari ezredest Budára küldötte; más részről 
Csányi kormánybiztos által Perczelnek is tudtára adatta, 
hogy miután maga Győrből már kivonúlt, hadosztályával 
ő is Kis-Bér, onnan Bicske felé tartson Pápáról. 

És valóban ideje volt, hogy seregünk Győrből megindúl- 
jon. A Gönyő felé hátráló hadrész már így is utóléretett egy 
ellenséges csapat által, melynek csak visszaverése után foly- 
tathatta tovább utját. Az ellenség Győrt védetlen állapotban 
találván, nyomban seregünk után sietett s annak utócsapatát, 
mit a Porosz-herczeg nevét viselő s a zempléni önkéntes zász- 
lóalj, és a Hunyady-huszárok képeztek, Bábolna táján utól- 
érte s megtámadta. Az újoncz huszárok, mindjárt eleinte meg- 
futamodván némileg a gyalogságot is megzavarták. Ez mind- 
amellett is négyszögbe sorakozva, több sortüzet adott a 
reárohant vasasokra ; kik azonban azt kiállván, a két zászlóalj 
egyikét elfogták, a másikát szétverték. Veszteségünk itt 
300—400 halott és sebesültből s 700 fogolyból állott. 

A. bábolnai csata szerencsétlen kimenetének hírén kivül 
nagy aggodalmat gerjesztett sokakban, magában Kossuthban 
is, azon kétség, vajjon Görgey és Perczel hajlandó lesz-e egyet- 
értőleg működni? Görgey elébb, Róth és Philippovics horvát 
hadának elfogásakor, Perczel dandárában, annak parancsa 
alatt állott, most azonban ő volt az idősb tábornok s a fő- 

sereg vezére. Perczelt, ki eddig a főseregtől függetlenűl műkö- 
dött, a kormány most Görgey alá rendelte, azt várván min- 
deniktől, hogy a haza e veszélyes perczeiben egyedűl annak 
szeretetétől lelkesedve s minden rangviszályt félretéve, közös 
tanácskozás és barátságos egyezés szerint működjenek. Görgey 
ugyan, eddigelé még nem árulta el annyira a maga nagyra- 
vágyó, maga felett, vagy maga mellett egy rangban senkit 
tűrni nem tudó s a mellett kárvágyó s bosszuálló, rejtélyes jel- 
lemét, hogy az ő részéről lehetett volna tartani egyenetlen- 
ségtől. Sőt még most közönségesen azon igénytelen, haza- 
fiúságtól lelkesült vezérnek tartatott, minőnek őt, nagy 
csalódásában, Kossuth ábrázolta a schwechati ütközet után, a 
képviselőház előtt. De annál inkább lehetett félni attól, hogy 
Perczel okozand bajt, ki arról már ismertebb volt, hogy jeles 
hazafiúi tulajdonaival nagy hevességet s azon hibát egyesíté 
személyében, hogy gyakran makacs, nézeteit másnak aláren- 
delni, más parancsának engedelmeskedni, nem igen hajlandó. 
Most azonban a közvárakozással ellenkező történt. A. heves, 
indulatos, másnak engedni nem szerető, de hazaszeretettől 
lelkesedett Perczel, meghatva a veszély nagyságától, kész 
volt magát alárendelni; minek következtében a Csányi által 
vett utasítás szerint intézte seregének mozdulatait. 

Még nagyobb aggodalom s elégedetlenség szállotta meg 
a fővárost, midőn híre érkezett, hogy Görgey Győrt is ütkö- 
zet nélkül hagyta el. Már Kossuthnak hite s bizodalma is in- 
gadozni kezdett benne, kit eddig oly nagyra becsült, hogy 
számos idősbeket mellőzve, reá bizta a sereg fővezérletét s 
becsületszavával állt érte jót a képviselőházban. , Édes Mó- 
rom, — így irt ő Perczelnek, midőn 29-ke éjjelén, Görgey 
folytonos visszavonulásáról hírt vett, — bizonyosan értesülve 
vagy már arról, amiről én nagy megütközéssel értesültem, 
hogy Görgey, . . visszavonúlt csata nélkül s levelében azt irja, 
hogy Bánhidára (Bicskétől két mértföldnyire) vonúlt! Tehát 
hat-hét mértföldet Bánhidáig, csata nélkül!! Mi lesz ebből? . . 
Én csak most kezdek lenni aggodalomban!"  Görgeynek 

pedig érzékeny szemrehányásokat tett, szintazon éjjel irt leve- 
lében : , Multakról — ugymond — hiába beszélünk. Hogy minek 
kellett volna történni, nézeteimet igazolták a következések. 
Erőconcentratiot mondottam s támadást : nem történt; már 
most vége van. Most már concentrálnók az erőt, csak késő 
ne legyen. A seregek elvesztették bátorságukat az örökös 
retirádában. . . . Kimondhatatlanúl megütközött a kormány 
Csányi biztos úrnak azon tudósításában, hogy a főhadiszállás 
Galláról Bicskére vonúl. Tehát még a gallai positio is felada - 
tik? Az nem lehet, azt a kormány meg nem engedheti. Már 
harmad napja tettem kérdést tábornok úrnak, irja meg: mit 
szándékozik tenni, hol fogadja el az ütközetet? . . . Még csak 
választ sem kaptunk s most ismét retirádáról értesülünk!" 
Ezután rendeletet küld neki, hogy a gallai positiot tartsa meg, 
igérvén, hogy erősítésére négyezernyi tartalékhadat küldend 
Bicskére. Küld neki egyszersmind egy tervet, mely szerint 
az ütközetet elfogadtatni kivánja. 

Már az elébbi levelek is, melyekben Kossuth majd áta- 
lánosan öszpontosítást sürgetett, majd részletesen is intézke- 
dett a sereg mozdulatairól, boszanták Görgeyt. A. deczember 
29-kei levél s hozzákapcsolt ütközeti terv vételénél haragját 
Kossuth ellen már kíméletlen szavakban engedte kitörni kör- 
nyezete előtt, hogy nemkatona létére, neki hadi dolgokban 
szemrehányást tenni, tanácsot adni, sőt neki az ütközetre ter- 
vet szabni merészel. Görgey ezóta folyton növekedő gyűlö- 
lettel kezd vala viseltetni Kossuth ellen. És bár, mivel nagy 
physikai bátorsága mellett, az erkölcsi bátorság csodálatoské- 
pen hiányzott kedélyébén, — e gyűlöletet, ravaszságánál 
fogva, hízelgő, mézes szavaival, midőn Kossutthal személyesen 
találkozott, még sokáig takargatá; de alattomos ellenzéke 
már e napokban vette kezdetét. A közlött levélre most is 
sima szavakkal válaszolt ugyan, a körülmények kényszerüsé- 
gével s némi, különben helyes, hadtani okokkal mentegetvén 
visszavonulását; de alattomban boszút forralt ellene rejtélyes 
kedélyében. § 

Kossuthot, mint a deczember 29-ke éjjelén írt levelei 
tanusítják, mindenek felett az aggasztá, hogy seregeink Győr- 
ből is ütközet nélkül vonultak ki; minek következtében attól 
félt, hogy Budapest is elébb az ellenség kezére juthat, mint- 
sem onnan a felhalmozott mindennemü készleteket biztosabb 
helyre el lehetne szállítani. Midőn tehát e miatti aggodalmait 
az említett levelekben kifejezte, Görgeynek még tervét is 
küldött, mely szerint az ütközetet elfogadtatni kivánja; 
Perczelhez pedig, az idézettek után, igy ír : , Igyekezzél 
Görgey balszárnyával csatlakozni; ütközzél, ha valamely 
detachirozott, nem túlnyomó erő áll előtted; de mindenek- 
előtt ne risguirozd seregedet; ne hagyd magadat elmet- 
szetni s combináld a két sereg mozdulatait." 

A két sereg deczember 29-kén még nem egyesült telje- 
sen; de tudósításokat már válthattak, sőt váltottak is egymás- 


sal. Görgey Bicskén, az úgynevezett Mészárosúton, tartá . 


főhadiszállását; egyes hadosztályaival a jobbszárnyon a Du- 
náig, balszárnyával, melyet Karger dandára képezett Csák- 
várig, terjeszkedvén. Perczel e napon Moórhoz érkezett se- 
regével, s azt fáradalmas menetei után a dermesztő hideg- 
ben, a városban szállásoltatta el. Anélkül, hogy az ellen- 
ség hollétének és számerejének kipuhatolására rűesszebb 
czirkáló s tapogató csapatokat küldött volna, a várostól 
csekély távolságra állitá ki őrseit.") 


§) A moóri csata e munka első kiadásában másként van leirva. Ott 
a csata elveszte miatt főleg Görgeyt vádolám, mivelt hitelt adtam Perczel 
azon levelének, melyet 1849-ki május 18-kán Klapkának irt. A levél 
egyebek közt így szól : , Ti tőlem physikai lehetetlenséget kivántok, hogy 
lemondásra birjatok, mint a moóri csata után, hol én csak Kossuth elnök 
s a pesti haditanács intézkedései, sőt Görgey főparancsnok rendelete szerint 
fogadtam el az ütközetet. De Görgey nekem akkor nem küldött segedelmet, 
s igérete szerint nem nyomúlt Bicskéről Bánhidára, bár az ellenség tőle 
nyolez mértföldnyire volt." Föltéve pedig, hogy való, mit Perczel ekként 
Görgey rendeletéről 8 igéretéről irt és Görgey más események alkalmával s 
eljárásainál észlelt jelleméből is következtetve, úgy hittem, helyesen adom 
elő indokait a moóri csata elvesztének. Mióta azonban a moóri csatá- 
ról P. által irt s 1867-ben Osterlamm kiadásában megjelent röpiratot 

A bekövetkezett éjen egy vidéki egyéniség jelentkezett 
az örsvonalon s magát a vezérhez kivánta vezettetni. Ettől 
úgy értesülvén Perczel, hogy 3000 főből álló császári had 
közeledik Kis-Bér felől: ő másnap reggel, minden további 
bővebb értesülés nélkül, elfogadni határozta az ütközetet s 
a várostól nyugat felé, mintegy félórányira, az országúttól 
jobbra s balra egy erdő előtt állítá fel seregét, mely összesen 
5600 fegyveresbőlzálla. Harczsorai előtt két ágyuüteget 
rendelt el s azokból az erdőbe, honnan az ellenségnek jőnie 
kelle, heves tüzelést kezdetett. 

Jellasics — mert az ő 17—-18 ezernyi hadteste közele- 
dett Moór felé, "— egy dandárt az erdőben helyezett el lő- 
távolon kivűl, míg seregének zöme megérkeznék. Mintegy 
két óráig tartott már ütegeink tüzelése az erdőbe, anélkül 
hogy ellenség mutatkozott volna. Tíz óra tájban azonban, 
az ellenség ágyui is megdördültek az erdő szélén; s nemsokára 
annak egy pár lovasszázada rohamot is kísérlett meg a mű- 
ködő két ütegünk ellen, de ettől kartácscsal fogadtatván, 
megfordult s ekkor a Miklóshuszároktól oldalba fogatván, 
nagy veszteséggel üzetett vissza. 

De a jó kezdetet nemsokára balfordulat váltotta fel. Az 
ellenségnek mind nagyobb tömegei érkeztek a csatatérre s 


olvastam, az ellenkezőről győződtem meg. Egy perczig sem habozom 
tehát bevallani tévedésemet, melyet e-munka első kiadásában elkövettem, és 
minthogy történetirói tollamat mindenha egyedűl a meggyőződés vezette, 
most ki is igazítani a tévedést. Vajha hasonlót tehetnék mindazon vádakra 
nézve, melyek e munkában Görgeyt terhelik ! Higyje el honvédseregünk egy- 
kori hírneves vezére, higyje el P. úr, e röpirat szerzője is, hogy azt szintoly 
örömmel s részrehajlatlansággal fognám tenni, mint a milyennel most fel- 
mentem Görgeyt a moóri csata elveszte miatt minden felelősség alól, a tör- 
ténelem előtt. E felelősség az említett röpiratban felhordott számos bizonyit- 
ványok s helyes érvelések szerint, egyedül Perczelt terheli, ki elmulasztván, 
messzebb előre küldött, tapogató czirkálók által kitudni a velefszemközt 
lévő s feléje közeledő"ellenség számát, s azt, téves értesülés nyomán, csak 
3000-re becsülvén, a:-magasihadainál;háromszorta számosabb ellenséggel 
komoly ütközetbe ereszkedett; holott elötte óvatosan hátrálva, két mért- 
földnyire, Csákváron, Görgeynek egy egész dandárával erősödhetett volna. 

minden oldalról fenyegetni kezdék háromszorta kevesebb ha- 
dainkat. A Walmoden vértesek az elébb győzedelmes huszá- 
rainkat visszanyomták, minek következtében az ezek háta 
mögött álló gyalogság is hátrálni kezde. Előretolt ütegeink 
egyike ekként a fedezettől megfosztatván, az ellenség hatal- 
mába esett. A csata ezentúl nem sokáig tartott; az egyik 
szárny megfutamlása a sereg többi részeinek is jelűl szolgált 
a hátrálásra. Seregünk, az ellenségtől üldöztetvén, annyira 
szétveretett, hogy Perczel annak romjait csak másnap, Buda 
táján szedhette össze. Veszteségünk mintegy 400 halottból 
és sebesültből, hat ágyuból és ezer fogolyból állott. — 

A moóri csatavesztés híre szörnyű ingerültséget, lehan- 
goltságot és részben rettegést okozott a fővárosban. Magát 
Kossuthot is mély aggodalom szállotta meg. Meggyőződött, 
hogy e csatavesztés után Görgey már Buda alatt sem fogadja 
el az ütközetet; minek következtében a kormánynak és ország- 
gyülésnek a fővárosból sietve ki kell vonúlnia, ha a harczot 
folytatni s magát megadni nem akarja. Senki sem hitte ugyan, 
hogy a nemzet ügye annyira függne a főváros megtartásától, 
miszerint ha ez feladatnék, amaz is menthetetlenűl veszve 
volna. Lehetetlen volt azonban nem érezni, hogy a főváros 
birtokában nagy erő fekszik; és nemcsak anyagi, amennyiben 
az a sereg felszerelésére legtöbb módot nyujthatott; hanem 
erkölcsi is, amennyiben kételkedni nem lehetett, hogy annak 
feladása még azok közől is számos hazafit lehangoland, kik 
eddigelé lelkesedést tanusítottak a szabadság ügye mellett. 
Ehhez járult, hogy a fővárossal együtt az egész dunántúli s 
dunavidéki országrész, s így az ország fele az ellenség hatal- 
mába kerül. 

De voltak még egyéb fontos tekintetek is, melyeknél 
fogva igen sajnossá lett a főváros elvesztése. Mióta az ügyek 
inkább bonyolódtak, mióta a reactio az örszágot nyiltan meg- 
támadta, a felsőház tagjai mindinkább gyérülének ; s csaknem 
bizonyosnak lehete tartani, hogy a főrendek, tán egy-kettőt 
kivéve, a képviselőházat nem fogják követni új székhelyére. 

Tényleges erőt nem vesztett ugyan bennök az ország ügye : 
legtöbbjeik, épen a leghatalmasbak, eleitől fogva semlege- 
sen viselték magokat; a trónváltozás óta pedig mind nyiltab- 
ban elálltak a nemzettől. De vesztett bennök az ország ügye 
azáltal, hogy visszavonulásukkal az ellenség erkölcsi erejét 
növelték. S méltán lehetett attól is tartani, hogy a reactio 
őket özután jobban felhasználandja a maga czéljaira; s tán 
valamely törvénytelen országgyűlést is rögtönzend, melylyel 
mindazt, mit érdekében szükségesnek tekint, megszavaztat- 
ván, alkotmánytipró eljárásának még a törvényszerűség némi 
szinét is megadja. 

Lehetetlen volt végre előre nem látni, hogy a békepárt 
is elérkezettnek tartván az időt, melyben nyiltan felléphet s 
az agitatiónak minden nemeit mozgásba teendi, hogy a nem- 
zeti harcznak véget vessen. Pedig már tovább ment ellentál- 
lásában a nemzet, mintsem hogy becsületes és hasznos békét, 
kivált a legközelebbi csatavesztések után, még alaposan lehe- 
tett volna remélni. A feltétlen hódolatnál pedig, mi a reactiot 
az alkotmány s nemzeti lét megsemmisítésében többé fel nem 
tartóztathatta, csakugyan jobb volt a harcz kétes, tehát még 
sikert is adható szerencséje. 

De mindemellett is lehetetlen nem csodálni Batthyáni 
Lajost megtörhetlen ragaszkodásában a maga elveihez. Ő 
meggyőződve arról, s most még inkább, mit bármikor azelőtt, 
hogy a nemzet a maga készületlenségében egyátalában nem 
képes a birodalom összes erejének sokáig ellentállani s harcz 
által szerezni becsületes békét ; sőtmúlhatatlanul közelnek tart- 
ván a catastrophát, mely a nemzet fegyveres meghódításával, 
annak minden jogát, minden alkotmányos szabadságát, egész 
politikai lételét menthetetlenül elnyelendi: még egy végső kí- 
sérletet szándékozott tenni a harcz megszüntetésére. Azon 
manifestumok, melyekben a nemzet alkotmányos jogainak ki- 
mélete igértetik s csak a fegyveresen ellentálló párt fenyeget- 
tetik a felségsértés büntetésével, újabb indokúl szolgáltak, őt 
véleményében megerősíteni s a reménynek még egy sugarát 

élesztgetni kebelében, miszerint, ha a hareznak, bár az azt 
folytató párt feláldozásával, véget vetnie sikerülne, az alkot- 
mányos jogok egy részét mégis csak meg lehetne menteni. 
Kossuthot s vele a nemzetölő harcz legtüzesebb pártolóit egy 
perczig sem kételkedett önkovácsolta sorsukra hagyni, csak 
nemzetét menthesse meg a bizonyos haláltól. Miután még a 
legutolsó, Ferencz József által kibocsátott manifestumban is 
azt olvasá, miszerint , egy vétkes pártfelekezet . . . . nyilt láza- 
dást támasztott. . .. és ellenszegülésében . . . . folyvást meg- 
marad, azon fájdalmas meggyőződéshez vezérel bennünket, 
hogy Magyarország jóérzésű lakosainak nagy többsége, ki- 
rálya iránti öröklött hívségét nem képes tanúsítani, mielőtt a, 
pártütők zsarnoki nyomása alól a fegyver erejével ki nem sza- 
badíttatik —" : ő igazságos, nemes lelkülete szerint, még egy- 
átalában nem hihette, hogy az udvar ezen kárhoztatott , párt- 
felekezet" vétke miatt az egész nemzetet büntesse, kivált ha. 
egy más pártfelekezetnek sikerülne amazt megbuktatni, s a 
fegyveres erőt a béke helyreállitásában gyámolítani. És épen 
azért, nehogy az udvar, győzedelme esetére, mit bizonyosnak 
tartott, azon ürügy alatt, hogy a nemzetben egy párt sem me- 
rült fel szándékainak gyámolítására, feljogosítva higyje magát 
az egész nemzetet sujtania, ő elég bátorságot, sőt mondhatni, 
önfeláldozó honszerelmet érzett kebelében, még egy végső ki- 
sérletet tenni, Kossuth és pártja megbuktatására, s a harcz- 
nak mennél elébb bevégzésére. 

Mihelyt tehát seregeink visszavonulásának s a moóri 
csatavesztésnek híre elterjedt, tudván hogy Kossuth oly indít- 
ványnyal szándékozik fellépni a képviselőház előtt, miszerint 
mind az maga, mind a kormány máshová tegye át székhelyét, 
pártfeleivel az UIlmann-házban, Kovács Lajos szállásán azon- 
nal tanácskozmányt tartott. Batthyáninak két czélja volt e 
válságos perczben : egyik, miszerint a közeledő ellenséges ve- 
zérhéz, ki teljes hatalommal volt felruházva, békealkudozás, 
vagy legalább fegyverszünet kieszközlése végett az ország- 
gyülés kebeléből követség küldessék; másik: hogy az ország- 

gyülés, vagy legalább annak egyes tagjai nagyobb számmal 
Pesten maradjanak, kikkel ellensúlyt képezhessen az eltávo- 
zott honvédelmi bizottmány s képviselők ellenében. 

A. moóri csatavesztés hírének vétele után, deczember 
31-kén, mind a két ház közös, zárt tanácskozmányban ült 
össze. A képviselőház már az előző napon felszólíttatá elnöke 


által a kormányt, adna felvilágosítást a seregek mozdulatairól 


s átalában a nemzeti ügy mibenlétéről. E kérdésre válaszolt 
ma Kossuth, és a seregek visszavonulását s annak okait fejte- 
getvén, egyszersmind azon indítványnyal lépett fel : határozná 
el az országgyülés, hogy az a kormánynyal együtt Debre- 
czenbe teendi át székhelyét. Mert bár teljes reménye van, 
úgymond, a nemzet igazságos ügyének véggyőzedelmében, 
megtörténhetik mégis, hogy a harcz, mely hihetőleg a főváros 
vidékén fog vívatni, szerencsétlenűl üt ki; minek következté- 
ben zavarba jőne az ország kormánya s képviselete, mit meg- 
engedni nem szabad, ha csak az országot egy csatavesztés 
miatt elveszettnek s annak védelmét feladandónak nem tekin- 
tik a képviselők. Budapest szíve ugyan az országnak ; de an- 
nak elvesztével még nem veszett el az ország. A török 150 
évig birta Budát; az ország mégis fennmaradt. Mind a hazá- 
nak, mind a seregnek tartozik avval az országgyűlés és a 
kormány, hogy mind a kettő oly állásba helyezze magát, mi- 
szerint nyilvánossá legyen, hogy az országot és hadsereget 
csatavesztés esetében sem adják fel; hanem el vannak hatá- 
rozva, folytatni a nemzet igazságos harczát, biztosítani a kor- 
mányzatot s az ország védelmének fennakadás nélküli foly- 
tathatását. 

Az indítvány, minden további vitatás nélkül felkiáltással 
fogadtatott el. A leendő székhely választása ellen sem emel- 
kedett ellenszózat. A jelen körülmények közt kétségkívül az 
látszék legszükségesebbnek, hogy a kormány oly vidéken, oly 
helyen működhessék, hol a nemzeti harcz folytatására hábo- 
rittatlanúl gyűjthessen elegendő fegyvererőt. Ily hely volt 
pedig a tiszántúli vidék, hol a Tisza, Hernád, Sajó, Bodrog, 

Berettyó stb. folyamok alkalmas védvonalokat képeztek kiön- 
téseik- s mocsáraikkal. Jelenleg a folyamok és mocsárok ke- 

ményen be lévén fagyva, gátot nem vethettek volna ugyan - 


az ellenségnek; de annál több védelmet igértek a tiszavidéki 
lakatlan, nagyterjedelmű puszták, melyeknek közepén Debre- 
czen, az alföld legnépesebb városa emelkedik. Az e vidék 
tisztavérü magyar lakosságának szabadság- és hazaszeretete 
hatalmas erőfejtést tőn lehetővé. Másrészről azon veszélyek, 
melyek az ellenségre a nagy pusztákon, hol a községek egy- 
mástól nagy távolságra fekszenek, egy megtámadó nagyobb 
sereg élelmezési nehézségéből, az utaknak sokszor járhatlan- 
ságából s a vidéken elszórt városok lakosságának indulatából 
származhattak, oly reményekre jogosították fel a képviselő- 
ket, hogy e vidéken a nemzet elegendő időt nyerhet a haza 
sorsát elhatározó harczokra kellőleg felkészülni. Ehez járult, 
hogy e vidék kapcsolatban állott az épen e napokban félig 
megszabadított Erdélylyel, Bácskával és a Bánsággal, minél 
fogva azon seregek, melyek a különböző részeken működének, 
szükség esetében könnyen öszpontosíthatók valának. És e 
szerint a Tisza vidéke nemcsak az országgyűlés és a kormány 
székéül a legbiztosabb helynek, hanem a hadimunkálatok leg- 
czélszerűbb alapjának is mutatkozott. 

Batthyáni Lajos, jól tudván, hogy Kossuth pártjának 
nagy többsége mellett az inditvány elfogadását meg nem gá- 
tolhatja, azt meg sem kísértette, és csak arra szorítkozott, 
minek biztosan remélheté keresztülvitelét. Indítványt tőn 
ugyanis, hogy mielőtt akár a főváros közelében ütközet vívat- 
nék, akár a kormány és országgyűlés távoznék, az ország- 
gyülés egy választmányt küldene ki a maga kebeléből az el- 
lenséges sereg fővezéréhez, mely neki békét ajánljon, vagy 
őt legalább fegyverszünetre birja, hogy azalatt aztán a kibé- 
külésre további lépések tétethessenek. 

Miként látók, már több ízben tétettek békekisérletek a 
miniszterium, utóbb a püspöki kar, ismét később a feldunai 
hadsereg, sőt legújabban egy külhatalom által. November 

1548. Decz. végén az éjszakamerikai státusok Bécsben, lévő követe aján- 
— — latottőn a honvédelmi bizottmánynak, közbenjárását az osz- 
trák kormánynál megkisérteni. Kossuth, a kormány nevében 
elfogadta az ajánlatot, hajlandónak nyilatkoéván minden be- 
csületes békére, mely a nemzet jogait, alkotmányát biztosítja. 
A. követ tehát megtette a kellő lépéseket; de a bécsi kormány 
föltétlenül visszautasítá a közbenjárói ajánlatot. Ennyi kisér- 
letek közt azonban maga a nemzet képviselete még soha sem 
tett egyenes lépést a béke kieszközlésére. Erre támaszkodott 
tehát indítványával Batthyáni, kivánván, hogy az országgyű- 
lés egyenesen is tegyen egy végső kisérletet. Voltak sokan, 
kik ezen indítványt ellenzették, melyet annyi, épen a gróf 
még mint miniszter által tett békekisérletek után szinte sike- 
retlennek s haszontalan idővesztésnek tartottak. Kossuth is 
hasonló véleményt nyilvánított ugyan, de az indítványt még 
sem ellenzette. , Azok után — úgymond — mik az ellenség ré- 
széről történtek, s mik a Bécsből Kremsirbe áttett osztrák 
országgyűlésen a monarchiára s annak egy organikus státussá 
összeolvasztására nézve mondattak, nincs többé legkisebb 
reménye is, hogy ezen lépésnek sikere legyen; azt mind- 
azáltal még sem kivánja ellenzeni; mert ha mégis lenne némi 
sikere, áldani fogná az órát, midőn a nemzet az ország- 
gyülés közbejötte által oly békét eszközöl, mely által becsü- 
letét és szabadságát megvédheti. Ha pedig, mint hiszi, nem 
lesz sikere: úgy e lépés újabb ösztön lesz a nemzetnek, meg- 
állani igazságos harczát az utolsó emberig." Kossuth e nyilat- 
kozata után tehát minden további ellenvetés nélkül elfogadta- 
tott Batthyáni indítványa; s még csak az alkudozás alapjairól 
s a kiküldendő követek számáról s egyéniségéről folyt a 
tanácskozás. 

E tárgyak felett még ugyanaz napi estve, rövidség oká- 
ért mindakét ház tartott egy nyilvános vegyes ülést. A tanács- 
kozás itt hasonló okokkal s értelemben folyt, mint a zárt 
ülésben. Az alkudozás alapjára nézve Kossuth következő ér- 
telemben nyilatkozott : , Ha igazságos basison akarjuk a békét 

még egyszer megkisérteni, szivesen hozzá járulok s kijelen- 
tem, hogy azokat, kik kiküldetnek, ne tekintsük oly megha- 
talmazottaknak, kik az országgyülés helybenhagyása nélkül 
megköthetik a specialis feltételeket; mert akkor részletes 
utasítást kellene adni; ez pedig az alkura nem jó eszköz. 
Kikre ezen szép hivatás és bizalom fog esni, feltalálandják 
utasításukat azon szavakban, mik itt már elmondattak, hogy 
t. i. köttessék béke Magyarország szabadságának, becsületé- 
nek s jóllétének megóvására." 

A kiküldetés ezen alapon elfogadtatván, Batthyáni ter- 
vének másik részével is föllépett, mely oda volt irányozva, hogy 
az országgyűlést a honvédelmi bizottmánytól, sajátképen Kos- 
suthtól elválaszsza. E végre azon újabb indítványt tette, mi- 
szerint az országgyülés mind addig maradjon Pesten, míg ott 
maradhatásának végpercze el nem érkezett; a kormánynak 
ellenben hagyja meg, távozzék Debreczenbe minden haladék 
nélkül, hogy ott biztosságban intézkedhessék azokra nézve, 
mik a nemzet védelmére megkivántatnak. Az országgyülésnek 
fenmarad itt azon tiszte, hogy a küldöttség jelentését elfo- 
gadja, bocsátkozzék érintkezésbe," ha arra mód nyílik, s álta- 
lában határozzon a teendők felett; a, békekisérlet sikeretlen- 
sége esetében utóbb majd hozhatván határozatot a felett, vaj- 
jon át kiván-e költözni maga is Debreczenbe, vagy magát 
bizonyos időre elhalasztja. Ő már eleve az utóbbikra szavaz; 
mert nem tekintve azt, hogy ily nagy testület egy helyről 
másra költözése nagy nehézségekkel jár s gyakorlatilag alig 
kivihető, azon felül az áthelyezés még nem is hasznos, mert 
csak a kormány lépteit nehezíti; és nem is szükséges, mint- 
hogy a végrehajtó hatalmat egészen átruházta a honvédelmi 
bizottmányra, mely valamint eddig a legnagyobb mértékben 
birja a bizodalmat, úgy annak ezután is meg fog felelni. 
Egyébiránt is törvényhozási tanácskozásoknak most, a háború 
zaja alatt, úgy sincsen ideje. 

Batthyáni, ha indítványa többséget nyer, s azországgyű- 


lés, ideiglen még Pesten maradván, a honvédelmi bizottmány- 

1818. Decz. tólelválasztatik s Kossuth ekkéntelszigeteltetik, czélját aligha 
el nem éri vala. Ő legalább, mint védiratában kijelenté, 
, azon reménynyel kecsegtette magát, hogy, ha az országgyű- 
lés Pesten marad, a küldöttség által Windischgrütztől nye- 
rendő bármi válasz is elég leend az ellentállás megszűnteté- 
sére, feltéve, hogy a választ ő személyesen viheti meg az or- 
szággyűlésnek." E reményét ő arra alapítá, hogy eleitől 
fogva sokakat tapasztalt elégedetleneknek a decz. 7-kei hatá- 
rozattal, melyben Ferencz-József trónra lépte törvénytelennek 
s el nem ismertnek nyilváníttatott. E tervének sikerültére, 
miszerint t. 1. az országgyülés, Pesten maradva, Kossuthtól 
elválasztassék s az ellentállás megszűntettessék, természete- 
sen még a sereg megegyezte is múlhatatlanul megkiívánta- 
tott. Értekezett-e ő alattomban ez iránt Görgeyvel, vagy 
annak megegyeztét csak utolsó magaviseletéből gyanítva, 
tartá valószinűnek, bizonytalan. 

Deazellenfélátlátta, mily veszélyessé válhatik állása, ha 
a kormány az országgyűléstől, mely tekintélyének forrása, 
elválasztatnék. És bár nem fogadtatott is el a veszprémi fő- 
ispán, Hunkár Antaltól indítványozott azon sanctio, miszerint 
a Debreczenben meg nem jelenő országgyűlési tagok haza- 
árulókként tekintessenek : de Batthyáni indítványa is elvette- 
tett s következő határozat alkottatott : , A honvédelmi bizott- 
mány elnökétől előadatván, hogy az ellenségnek a fővároshoz 
közeledése miatt az országgyülés tanácskozása mostani helyén 
minden. pillanatban lehetetlenné válhatik, elhatároztatott : 
hogy az országgyűlés és a kormány Debreczenbe általtétes- 
sék; s az ország kormányának engedelmeskedni ezentúl is 
minden törvényhatóságok tartozzanak. Továbbá, indítvány 
tétetvén, hogy a békés kiegyenlítés megkisértessék, határo- 
zattá lett: hogy Majláth György országbíró, gróf Majláth 
Antal, Lonovics József érsek, gróf Batthyáni Lajos és Deák 
Ferencz az ellenség fővezérétől a nemzet becsülete, törvényes 
szabadsága és jólléte alapjain s biztosításával fegyvernyugvást 
és békekötést kieszközölni iparkodjanak. Sőt a körülmények 


Ütödik fejezet. Windisehgrütz fő- és mellékhadainak belőrése 213 


úgy hozván magokkal, ő Felségéhez Ferencz-Józsefhez is 
járuljanak. Miről jelentésük a törvényhozás elébe elváratik." 
De Batthyáni nem azon férfiú volt, ki elhatározott ter- 
veit, kitűzött czéljait, mivel tán azok tökéletesen s nehézségek 
nélkül nem sikerűlhetnek, azonnal feladja. Ő még e határozat 
után is ragaszkodott tervéhez, miszerint az ellentállást meg- 
szűntesse; csak tactikáját változtatta meg ama határozat kö- 
vetkeztében. Miután mind a gyülésben, mind az után többek- 
től biztosíttatott, hogy a küldöttség visszajöttéig Pesten 
maradnak, elhatározott szándéka volt, hogy bár mi válasz- 
szal bocsáttatik is vissza a küldöttség, ő a Pesten jelenlévő 
mind a két házbeli tagokat egybegyűjti s általok Kossuth 
s a honvédelmi bizottmány ellen fel fog lépni, miként maga 
fejezte ki magát, ,demonstratiot csináltatni." Milyféle de- 
monstratio volt légyen szándokában, miután maga arról 
világosan nem nyilatkozott, bizonytalan : de hihetőleg min- 
denek előtt Ferencz-József elismerését akarta kikiáltatni, s 
ekként az országgyűlésnek ebbeli határozatát, annak egy 
töredéke által megsemmíttetni. Ilyféle lépésnek sikerére ő 
annál biztosabban számított, minthogy tapasztalta, mikép 
azon határozat most már sokaknak nincs inyére. A. kifejlett 
körülmények között s az ezek által okozott általános le- 
hangoltságban s aggodalomban a haza jövője felett, meg volt 
győződve, miképen úgy a seregre, mint számos képviselőre 
nézve, kik még ingadoznak, nem kell egyéb határozott fel- 
lépésnél s egy, a honvédelmi bizottmány hatalomkörén kivül 
eső gyűlhelynél, hogy az udvar iránti loyalitás zászlói alatt 
egyesülve, az ellentállásnak véget vessenek. i 
E reményben, a gyülés után azonnal megkérte Majláth 
Antalt, mint az udvar előtt leginkább , grata persona "-t, menne 
ő kiküldött társai előtt Windischgrütz táborába, s értesítené 
e tervről a tábornagyot, hogy ez válaszát a küldöttség elő- 
adására a terv sükerére való kilátáshoz alkaimazza, bizonyos 
lehetvén, hogy minél szelidebb, mérsékeltebb lesz annak a bé- 
keajánlatra adandó felelete, annál többen és készségesebben 

fognak hajólni a békére s hozandó áldozatokra. Majláth An- 
tal minden ellenvetés nélkül elfogadta Batthyáni tervét s meg 
is igérte neki annak, mire felkéretett, teljesítését. Miként 
váltotta be szavát, nem tudatik: annyi bizonyos, hogy sem 
ő, ha mégis Batthyáni értelmében s felhivásához képest tett 
némi lépést, sem a küldöttség nem örvendhetett sükernek. 

Batthyáni ezen terve, minthogy azok ellen volt intézve, 
kik az ország törvényes függetlenségét minden áron fegyverrel 
megvédeni szándékoztak, azon színt viseli, mintba annak 
szerzője eddigelé oly szilárd hazafiságában megingatva, elveit 
megváltoztatta s az ország jogainak sérelmére a dynasztiához 
hajólt volna. e igen csatlakoznék Batthyáni jellemének meg- 
itélésében, ki őt e kül szín miatt elitélné, hazafiatlanságról 
vádolná. Ő most is azon szilárd, tiszta lelkű s a szó legneme- 
sebb értelmében buzgó hazafi volt, mint márczius napjaiban, 
midőn a reformokat kivíván, neve mindenektől magasztalással, 
lelkesedéssel említtetett. Hazája, annak törvényes független- 
sége s alkotmánya volt most is, mint bár mikor legünnepel- 
tebb népszerűsége korszakában, az ő szivének bálványa; s 
nem elvváltoztatás, nem a reactiohoz való hajlás, hanem 
egyedül s épen csak a hazaszeretet birta őt most is e lépésre, 
melyhez, a fenforgó körülmények közt, bizonyára nem kevés 
bátorság s önzetlen hazafiúi elszántság volt szükséges. Igaz 
ugyan, hogy a radikál párt tőle minden bizodalmát megvonta, 
s mióta e párt elveit nyiltan rosszalá és ostromlá, annak tagjai 
közől többen még hazafiúsága ellen is mertek gyanúskodni; 
igaz, hogy Madarász László, ki a honvédelmi bizottmány ré- 
széről a rendőrséget kezelte, annak egy tisztviselője, Farkas 
János által folyton őrszemmel tartá lépéseit. E félreismerés, 
ezen alaptalan gyanú és elfogult gyanúsítás azonban olyanok 
részéről jött, kik nem valának méltók, hogy , saruja kötelét 
megoldják," kik a haza veszedelme miatt s honszerelemtől 
megtört lelkű Széchenyi István szerencsétlenségét is hajlan- 
dók valának tettetésnek tartani. Ez bánthatta, keseríthette 
ugyan a honáért vérét s életét is feláldozni kész, fedhetetlen 

hazafit; de épen azért, mivel oly magas véleménynyel va- 
gyunk Batthyáni politikai jelleméről, nem hihetjük, hogy 
azon gyűlöletnek, melylyel ő a mindent koczkáztatni kész 
radikálok ellen viseltetett, legkisebb része is volt volna a haza 
fontosabb ügyeit illető elhatározásaiban és tetteiben. Ő e 
részben ellentéte volt Görgeynek. Míg ez képes volt magán a 
hazán is, melyért lelkesedni nem tudott, érzékeny sebet 
ejteni, ha az által vetélytársának s politikai ellenének ártha- 
tott; képes volt csatákat készakarva vesztetni, ha az által 
gyűlölete tárgyát megbuktathatta : Batthyáni nyilt, nemes 
jelleméhez, lángoló hazafiságához ily nemtelen, önző boszú 
nem férhetett. Őt nem indulat és szenvedély, őt elvek s meg- 
győződések birták cselekvésre. Ő ellene volt a háborúnak, 
véget akart vetni a fegyveres ellentállásnak; mert úgy volt 
meggyőződve, hogy a készületlen nemzet az egész birodalom 
roppant fegyvererejének sükerrel ellent nem állhat; ha pedig 
fegyverrel győzetik le, menthetetlenül mindent elveszt, mi 
előtte szent és becses; míg a hatalom előtti kényszerűlt meg- 
hajólás, engedékenység által, mi lassanként passiv ellentál- 
lássá fejlődhetik, legalább egy részét megmentheti legdrágább 
jogainak. Személyes bátorságának ő számos, kétségtelen pél- 
dáit adta; maga e végső fellépése nagy erkölcsi bátorságra 
mutat; de a haza legdrágább kincsei iránt féltékeny, aggo- 
dalmas vala; s épen azért, midőn ezek veszélyben forogtak, 
készebb volt azokból egynémit odaengedni, mint az egészet a, 
harcz esélyeinek kitenni, melynek végén bizonyosbukást látott. 

Miután a képviselők és főrendek, az idézett határozatot 
megalkotván, ülésökből az 1848-ki év utolsó órájában szétosz- 
lottak, s a határozat a kormánytisztviselőknek is tudtára 
adatott : a menekülőknek egész serege tolakodott a szolnoki 
vaspálya s a fővárosnak egyéb kapui felé. Új év napján oly 
tekintete volt a fővárosnak, mintha annak összes lakossága 
vándorlásra indulna. A zaj és zavar, mely e tolakodásban 
uralkodott, leírhatatlan. És daczára e zavarnak, a papirpénz- 
és fegyvergyár, a fölszerelési készületek, a hivatalok irományai 

és mind azon hadi szerek, melyek vagy már rég óta készlet- 
ben tartattak az iker fővárosban vagy az utolsó hónapokban 
halmoztattak fel a bekövetkező háborúra, szóval minden, csak 
valamennyire is becses és kimozdítható státusjavak pár nap 
alatt mégis utban voltak Debreczen felé. Ezen tömérdek 
szerek és javak oly gyors és teljes átszállításának érdeme a 
szörnyű tolongásnak és zavarnak közepette leginkább Csányi 
Lászlót és Duschek Ferencz státustitkárt illeti, ki a miniszte- 
rium lemondása óta e hivatalban igazgatta a financzügyet. 

Mi alatt a fővárost január első napjaiban egy részről az 
átköltözés ezen zaja, más részről seregeink be- s átvonulása 
töltötte el, az országgyűlési küldöttség, mely január 1-jén 
azonnal utnak indult, 3-kán Bicskére Windischgrütz tábor- 
nagy főhadi szállására érkezett. Gr. Majláth Antal maga ment 
előre a tábornagyhoz a küldöttség elfogadását kieszközleni. 
Windischgrütz válasza volt, hogy a küldöttség négy tagját 
elfogadja ugyan; de az ötödiket, Batthyáni Lajost nem fogad- 
hatja. A. négy tag tehát, bár azon véleményben volt, hogy 
ezen üzenet után mint országos küldöttség nem működhetik; 
de nehogy a czél elérésére a maga részéről bár mit is elmu- 
laszszon, s azon reményben, hogy a teljes hatalmú tábor- 
nagy, ha a küldetés czéljáról bővebben értesíttetik, tán még- 
is hajlandó lesz az egész küldöttséggel érintkezésbe bocsát- 
kozni, Batthyáni nélkül jelent meg a tábornagy előtt. 

, Majláth György ország birája — úgymond a küldöttség 
az országgyűléshez intézett tudósításában — előadá : hogy mi 
a magyar országgyűlésnek küldöttei vagyunk; — s erre a her- 
czeg főtábornok azonnal azt felelte : hogy ő a magyar ország- 
gyülést el nem ismeri, minthogy azt ő felsége eloszlatta. 
Elmondá mégis az ország birája békés kiegyenlítésre czélzó 
küldetésünket, de a herczeg főtábornok határozottan azt 
válaszolá : hogy azok után, mik az országban történtek, sem 
fegyvernyugvásról, sem bármi egyéb egyezkedésről szó sem 
lehet; hanem egyedül csak feltételetlen alávetésről (unbedingte 
Unterwerfung). — Ő az országot fegyverrel fogja elfoglalni ; 

katonai kormányt hozand be; s.majd akkor ő felsége fogja 
elhatározni a jövendőben teendőket. Most azonban ő felségé- 
hez sem bocsát minket, mert őt ő felsége teljhatalommal 
ruházta fel, s ő felsége sem adna egyéb feleletet. Ő tehát ta- 
nácsolja, hogy feltétlen alávetéssel igyekezzünk kegyelmet 
nyerni ő felségénél. A katonaság azonnal tegye le fegyverét, 
s esküdjék hűséget ő felségének; az elfoglalt várak pedig 
haladék nélkül adassanak át." 

Ez volt a válasz az utolsó békeajánlatra. Ha Windisch- 
grátz egy oly nemzettel áll vala szemközt, mely a fennálló 
törvényeket, történeti jogokat és kötményeket felforgatva, 
ütött lázadást ;: a válasz még akkor is igen kemény és kí- 
méletlen volt volna. Ily válasz azonban a magyar nemzet 
irányában, mely egyedül megtámadott jogai, megsértett tör- 
vényei s az uralkodóházzal kötött szerződései védelme s fenn- 
tartása végett nyúlt fegyverhez, a lehető legigazságtalanabb, 
legzsarnokibb volt; mert minden jogot, minden törvényt, 
minden szerződést felforgatott, megsemmített. Azon törvény- 
és jogtapodások, azon eskütörések után mindazáltal, melye- 
ket az udvari reactio a magyar nemzet ellen hónapok óta 
elkövetett, e válasz sem lephetett meg senkit, s csak arra 
szolgált, hogy még inkább fellelkesítse az élethalál-harczra 
a nemzetet, melynek csak élete árán igértek békét, s mely 
a fegyverletétellel halálát írja alá. 

Ezen tér, a kétségbeesett önvédelem tere volt tehát 
az, melyre Windischgrütz, hadjárata kezdetén fegyvereinek 
sikere által elragadtatva, s a teljes győzedelmet már marká- 
ban tartani vélve, elbizakodott válaszában leszorította a 
nemzetet, hogy megkezdje szabadságának, politikai lételének 
élethalál-harczát. 

-— A honvédelmi bizottmány s a képviselők, midőn a 
fővárosból elköltöztek, csaknem közönségesen azt hitték, 
hogy seregeink Buda vidéken, hol alkalmas positiok nem 
hiányoznak, az ütközetet elfogadják az ellenségtől; mert 
azoknak száma igen csekély volt, kik a békekövetség eljárá- 

sától sikert vártak, Kossuth maga még az elutazását meg- 
előzött utolsó órákban is oly értelmű utasításokat adott a 
vezéreknek, hogy ha csak lehet, a fővárosból harcz nélkül 
ki ne vonúljanak. 

Ezen, mondhatni, közóhajtás teljesültét azonban több 
akadályok gátolták. A szerencsétlen moóri ütközet óta Gör- 
gey és Perczel közt az egyetértést, ugyanazon czélra inté- 
zendő szíves közremunkálást remélni alig lehetett. Még ke- 
vesebbé volt volna pedig hajlandó bármelyikök is magát a 
másiknak alárendelni. Fővezért ennélfogva kettejök közől 
maga a kormány sem tartá tanácsosnak kinevezni. Görgey 
katonai képzettségében nagyobb volt ugyan a kormány bizo- 
dalma, mint Perczelében; de ezen bizodalmat Görgey akkor 
még semmi fényesebb hadi tettel nem igazolta volt. Sőt még 
önmagában is hiányzani látszott az önbizodalom, vezéri tehet- 
ségeit illetőleg. Köztudomásu dolog volt, hogy Görgey egy- 
koron Csányi, országos biztosnak, kivel bizodalmas viszony- 
ban állott, nyiltan megvallotta légyen : mikép arról ugyan 
már meg van győződve, hogy sereget létszeriteni tud; de a 
felett még kételkedik, vajjon képes leend-e ütközetet is 
rendezni s vezérelni. Ellenben Perczelt, bár Róth tábo- 
rának elfogása s a murai csatázások sikere által magá- 
nak a hadi pályán már tagadhatatlan érdemeket szerzett, 
csekély hadi készültsége miatt, melynél fogva mint katona 
és tábornok egyaránt újoncz vala, nem lehetett fővezérré 
kinevezni. 

A kormány e körülmények közt, mindjárt akkor, midőn 
a két hadosztály egyesülését megrendelte, Vetter tábornokot 
kinálta meg a fővezérlettel. Terjedt haditudománya, melyet a 
bánságban, a szerbek elleni hadjárat alkalmával több ízben 
tanúsított, az alezredesi rangból, melyet elébb a cs. k. sereg- 
ben elfoglalt, őt gyorsan tábornokká s a táborvezérkar főnö- 
kévé emelte. Ő. azonban ily veszélyes perczekben nem volt 
hajlandó elvállalni az igen kétes sikerü feladatot. Ekként 
tehát sem fővezér a két seregben, sem ezek vezérei közt 

szives egyetértés nem létezvén, az ütközetnek jó sikerét 
reményleni nem lehetett. Ezenkivül a hosszas hátrálás, leg- 
újabban pedig a szerencsétlen moóri ütközet a sereg han- 
gulatát is annyira megrontották, hogy maga Csányi kor- 
mánybiztos sem javaslá az ütközet elfogadását. 

De a körülmények is úgy fordultak, hogy az ütközet az 
ellenség számának túlnyomósága mellett, könnyen veszé- 
lyessé válhatik vala seregünkre. A Duna t. i. a 20 foknyi 
hidegben szinte befagyván, az ellenségnek mindenfelé utat 
nyitott, seregünknek hátába kerűlni, s annak visszavonulási 
vonalát elmetszeni, ús 

Csányi sürgetésére s elnöklete alatt tehát Görgey és 
Perczel január 2-kán Pesten a további munkálatok megállapí- 
tása végett hadi tanácsot tartottak. A két vezéren kivül részt 
vettek abban Vetter, Klapka, Répási és Lázár tábornokok s 
több táborkari főtisztek. A haditerv megállapításánál különö- 
sen két szempontot kelle szem előtt tartani vezérelvül. Az egyik 
volt : hogy miután seregeink nagy része még fegyverforgatás- 
ban is alig gyakorlott újonczokból állott, elhatározó ütközetek 

apróbb csatákban be nem tanul s tűzhöz nem szokik; az or- 
szág több vidékein elszórt osztályok pedig össze nem ponto- 
síttatnak; s különösen a már felrendelt bács-bánsági hadak 
meg nem érkeznek. A másik iránytadó szempont pedig az 
volt : hogy a Tiszavonal megvédessék; és, hogy a kormány- 
nak a seregszaporításra, felszerelésre és ellátásra elég ideje 
legyen, az ellenség a Tiszától lehetőleg távol tartassék. E 
mellett természetesen tekintetbe kellett venni az osztrák sere- 
gek mozdulatait is, melyek körülbelül ekként álltak. Win- 
dischgrátz a Duna jobb partján három hadtestből álló sereget 
vezetett Buda felé; a Duna bal partján Schwartzenberg tábor- 
nok egy negyedik hadtesttel sietett Pest felé; Simunics Nagy- 
Szombat felől Verebélyen keresztül egy ötödikkel a Garan 
felé tartott; Komáromot szinte egy hadtest fogta körül; Nu- 
gent, Perczel visszavonúlta után a dunántúli vidékre tört be 

Éessée seregével; Schlick Kassánál táborozott. Hogy Götz és Jab- 
lonovszky tábornokok Galicziából a Vágvölgybe törni szán- 
dékoznak, még nem lehetett tudtára a haditanácsnak. 

E szempontokat s az ellenség ezen mozgalmait tekin- 
tetbe véve, alig felelhettek volna meg vezéreink jobban a pil- 
lanat szükségének, mint azon terv elfogadásával, miszerint 
Görgey a Duna balpartján felfelé vonúljon; Perczel pedig a 
Tiszavonalt fedje a pesti tartalék által, mintegy 10 ezernyire 
szaporodott hadtestével. Görgeynek a Duna bal partján, ha 
Windischgrütz főseregét néhány napi menettel megelőzheti, 
alkalma nyilt Simunics hadosztályát külön megtámadni s 
megverni, Komáromot felmenteni s annak őrségétől is támo- 
gatva az ellenséget bécsi vonalától elmetszeni; sőt ha a sze- 
rencse kedvez, az alig megfékezett Bécs ellen is tűntetést 
intézni. Ellenkező esetben Görgey a bányavárosokba huzód- 
haték s ott az arany- s ezüstkészletet megmentvén, a körül- 
mények szerint, vagy e hegyes vidéken fáraszthatá ki mene- 
tek s ellenmenetek által az ellenséget, míg azt megvernie jó 
alkalom ajánlkozik; vagy a Tátra alján Kassa felé vonúlva s 
felvidéki seregeinkkel egyetértve, támadhatá meg az ott tábo- 
rozó Schlick hadtestét. E terv merészségét maga a munkálati 
tér nagysága bizonyítja; sikert annak csak a vezér helyisme- 
rete s a sereg ernyedetlen kitartása szerezhetett; s hogy e 
tulajdonok mind a vezérben, mind hadában nagy mértékben 
léteztek, a csaknem reményt haladó fényes eredmény senkit 
sem hagy kételkedni. Perczelnek a Duna és Tisza közt vé- 
dőleg kelle magát hadtestével megvonnia s a körülmények 
szerint akként intéznie mozdulatait, hogy ütközetet nagyobb 
ellenséges erőtől mindaddig ne fogadjon el, míg a bácsi és 
bánsági hadtestekkel, melyek a végre felrendeltettek, nem 
egyesülhet. 

A munkálati terv fővonalaiban ekként megállapíttatván, 
a részletek mikénti végrehajtása a vezérek belátására bizatott. 
Görgey tehát, miután az ellenségnek utána nyomúlt előhadát 
visszaverte, január 4-kén hajnalban a Dunán átkelt, és né- 

hány zászlóaljat Perczel erősítésére hagyván hátra, mintegy 1849. Jan. 
16 ezernyi seregével Vácz felé irányozta menetét, hol aztán 

mintegy 4000 újonczot vett fel seregébe. Perczel pedig, a kö- 

vetkező napon vonúlt. ki a fővárosból, s a szolnoki vaspálya 
mentében, melyet Csányi ugyanaz napon használhatlanná té- 

tetett, Czegléd felé intézte hátrálását. 


ÖTÖDIK KÖNYV. 


AZ ORSZÁG VÉDELME DEBRECZENBŐL. 


ELSŐ FEJEZET. 


A közügyek s a nemzeti önvédelem alakulása 
Windischgrüátz bevonúltakor Budapestre. 


A. kormánynak s országgyűlésnek Pestről Debreczenbe 
vonúlása s a fővárosnak ütközet nélküli feladása, miként már 
a deczember 31-kén tartott utolsó parlamenti ülésből is kitünt, 
korántsem valamely jól átgondolt terv szerint történt. Kossuth 
deczember utolsó napjaiban leginkább azért sürgette a Győr- 
ből is kivonúlt Görgeyt, az ütközetnek valahol Buda vidékén 
elfogadására, hogy a főváros, ha csak lehetséges, megmentes- 
sék. Az örökös visszavonulás ütközet nélkül s végre a főváros- 
nak is feladása egyaránt váratlan és meglepő volt a seregre, 
kormányra, országgyűlésre és az egész országra nézve. 

Mennél váratlanabb volt pedig ezen esemény, annál na- 
gyobb levertséget okozott az, midőn megtörtént, a nemzetben. 
A. nyilvános hangulat, mely január első napjaiban a főváros- 
ból menekülők nyomában az országban elterjedt, egyátalában 
nem volt olynemű, hogy abból itélve, hosszabb tartamot lehe- 
tett volna igérni a nemzeti önvédelemnek. A képviselők na- 
gyobb része s mások is, kik Pestről oly sietve vonúltak ki, 
nem annyira azon elhatározott szándokkal távoztak a főváros- 
ból, hogy a nemzet jogainak védelmére a Tisza mögött na- 
gyobb mérvben készüljenek, mint inkább űzetve a győzedel- 

közőlök nem is Debreczenbe, hanem házi tűzhelyeikhez 
siettek, ott várandók be a nemzeti ügy szomorú fordulatának 
végkimenetelét. A zavar, levertség és reménytelenség, mond- 
hatni, átalános volt az országban a gyorsan terjengő rémhírek 
halattára. 

Nem kevéssé nevelte pedig a levertséget és kétségbe- 
esést az, hogy többen azok közől, kik eddig a nemzeti ügy- 
nek élén állván, annak rendíthetlen bajnokai gyanánt tekin- 
tettek, mint például, ifj. Pázmándy Dénes, a képviselőház 
elnöke, Szentkirályi Móricz, a felsőház legtöbb tagjai stb. a 
nemzeti önvédelem győzedelmes kimenetele iránt kétségbe 
esve, Pesten maradtak; a seregben pedig számos tisztek le- 
mondtak, sőt néhányan az ellenség táborába mentek át. 

E hangulat következtében, mint hasonló szerencsétlen 
körülmények közt mindig történni szokott, azok, kiknek ke- 
zében a hatalom létezett, hangosan gáncsoltattak. Még azok 
is, kik különben határozottan pártolták a honvédelmi bizott- 
mányt, kikeltek ellene, hibái, erélytelensége, mulasztásai 
miatt. Nyári és Szemere, annak legkitünőbb tagjai határozat- 
lansággal, maga Kossuth azzal vádoltatott, hogy a kislelküsé- 
gének s erélytelenségének annyi tanúságait adott bizottmányt 
minap újjá nem alakította. 

De egyéb vádak is hallattak Kossuth ellen. Azt ugyan 
senki sem tagadta, hogy az egész kormányban ő az egyetlen, 
ki erélyt, határozottságot fejtett ki s a maga sorsát a hazáéval 
azonosította; gáncsoltatott mindazáltal, hogy a fővárosban 
több tartaléksereget nem gyűjtött s a hadak öszpontosítását 
elmulasztá;. hogy a dolgok állását nyiltan s annak idején közzé 
nem tette; most pedig oly gyorsan távozott el Pestről, hogy 
félénksége által a közrémülést s levertséget is öregbítette. Hi- 
bául tulajdoníttatott neki, hogy a külön vidékeken oly egyé- 
neket nevezett ki vezérekké, kik vesztett csatáik által eléggé 
igazolták a közbizalmatlanságot személyeik iránt. És nem 
egy képviselőtől lehetett hallani, hogy az országgyűlés Debre- 

czenben Kossuthot feleletre vonandja s ha Görgey győz, őt 
nevezendi ki a kormány elnökévé. 

És ama hírek, melyeket a Pestről távozók még útközben, 
vagy mindjárt Debreczenbe érkeztök után a külön vidékekről 
hallottak, sem valának olynemüek, hogy a levert kedélyek- 
ben némi reményt ébreszthettek volna. A kassai ütközet, 
melyet Mészáros tábornok január 4-kén Schlick ellenében 
elvesztett, újabb rémülésnek lett forrásává. Debreczent a 
kormány s az országgyűlés csak azért választotta új szék- 
helyévé, mivel még akkor remény kecsegteté, hogy felvidéki 
seregünk Schlicket megveri s a tiszántúli vidék legkevésbé 
fog háborgattatni az ellenségtől. Miután azonban újoncz 
hadaink ott, Mészáros minden erőfeszítésének s önfeláldozásá- 
nak daczára is megverettek, méltán lehete félni, hogy Schlick 
Kassa vidékéről a Tisza felé fordul s Debreczent, még mielőtt 
a kormány és országgyűlés ott magát megfészkelhetné s vé- 
delmére az alvidékről seregeket pontosíthatna össze, elfoglalja. 
És valóban, ha Schlick kassai győzedelmét felhasználni tudja, 
és seregeit Tokajnál a Tiszán átvezetvén, Debreczenbe megy; 
más részről, ha Windischgrütz Perczel gyönge hadtestének 
gyorsan utána ered s azt, mielőtt a fölrendelt bánsági sereggel 
egyesülhete, megsemmíti; — mi mind könnyen megtörténhe- 
tik vala: a magyar szabadság-harcznak valószinűleg már az 
év elején vége szakadt volna. 5 hogy ez akkor nem történt, 
bizonyára nem saját erőnknek, hanem egyedül az ellenséges 
vezérek hibáinak s mulasztásainak vala köszönhető. 

E körülmények közt, maga Kossuth is kínos aggályok 
közt várta Debreczenben a lassan gyülekező képviselőket. 
Mert, bár népszerüsége nagy volt az országban, mégis azon 
viszonynál fogva, mely szerint a honvédelmi bizottmány nem 
önállólag constituált kormányhatalom, hanem csak az ország- 
gyülés kifolyása volt, ennek erkölcsi támogatására múlhatat- 
lan szüksége volt, hogy ily veszélyes körülmények közt a. 
főhatalmat gyakorolhassa s mind a sereg, mind a törvény- 

Január 8-kán végre mintegy másfél száz képviselő mégis 
összegyűlt Debreczenben; s előleges tanácskozmány után a 
testület más nap nyilvános ülést tartott, a reformált vallásúak 
főiskolájának tágas teremét rögtönözvén ülései helyéül. Kos- 
suth aggálya csak addig tartott, míg valahára ismét a szószé- 
ken találhatá magát. A képviselőknek közepette, a szószéken 
ismét elemébe jutott és szónoklata varázsával hamar elosz- 
latta a bizalmatlanságot, mely az utóbbi napokban ellene 
emelkedett; sőt még a csüggedő kedélyeket is sikerűlt né- 
mileg felbátorítania. Szónoklatának hatalma, melylyel az 
ügyek állapotát s a kormánynak a vész elháritására tett in- 
tézkedéseit, Bemnek, az Erdélybe küldött hadvezérnek, első 
szerencsés működéseit, a haza védelmére kész tiszavidéki 
magyar népnek lelkesedését s elszántságát ábrázolá, az el- 
csüggedt lelkeket újabb reményekre ébresztette. 

A nemzeti szabadságharcznak egy korszakában sem tanu- 
sított Kossuth annyi lelki erőt s erkölcsi bátorságot, mint a, 
legfenyegetőbb veszély és majdnem közönséges elcsüggedés 
ezen korszakában. Személyének fontossága a haza ügyére 
nézve soha sem volt oly nagy, mint e korban. Ha ő ekkor a 
nagy tömeggel együtt elcsügged, s lemond népvezéri szere- 
péről, pár hét alatt kétségtelenül egy képviselő sincs többé 
Debreczenben, a seregek feloszlanak, vagy capitulálnak és 
vége szakad a nemzeti önvédelem harczának. Ha valaha, 
most bizonyára ő volt az, ki szilárdsága, elhatározottsága 
által visszaadta a nemzetnek pillanatnyira elvesztett önbizal- 
mát, ki a szétágazó véleményeknek irányt szabott, a képviselő 
testületet együttmaradásra s egyetértésre birta, a seregeket 
elszántságra lelkesítette a haza jogainak védelmében. A haza 
sorsa személyeével azonos lévén, — mert ha mindnyájan re- 
mélhetének is kegyelmet a győzedelmes ellenségtől, az ő szá- 
mára nem volt helye a bocsánatnak, reá már ki volt mondva 
a lázadás bűnsúlya, — a veszély csak erélyét, a közönséges 
elcsüggedés csak munkásságát kettőztette. 


Első fejezet. A közügyek Windischgrütz bevonúltakor Budapestre, 999 


. A természet őt nem áldotta meg oly szerencsés idegzet- , 1849. Jan. 
tel, hogy a veszélyes helyzeteknek közepette képes volt volna 
physikai bátorságot kifejteni; ő az ágyuk dörgését, a csaták 
zaját s mind azon körülményeket, melyekben személyét köz- 
vetlen veszély fenyegetheté, gondosan kerülte; s több alka- 
lommal, midőn mégis veszély környezé, bátorsághiányt árult 
el. De annál inkább lehet csodálni szellemének ruganyosságát, 
melylyel, mihelyt működései terét, legalább pillanatnyira, 
biztosságban látta, s a haza állapotát s körülményeit nyu- 
gottabban megfontolhatá, a veszélyek bármi súlya alatt is 
fölemelkedett, s bátorítva és lelkesítve, működve és teremtve 
hatott ki nemzetére. 

Első gondja volt a papirpénzgyárt Debreczenben, a refor- 
mált vallásúak főiskolájának helyiségeiben, — a fegyver- és 
lőszergyárt Nagyváradon felállíttatni s a munkafolyamot meg- 
feszített szorgalommal megindítani. Majd Nagybányán s több 
más helyeken golyó- és lőpor-gyárakat állíttatott. Az apró 
pénznek a forgalomból eltűnte által az adásvevési viszonyok- 
ban felmerűlt s a nép és sereg hangulatára káros befolyást 
gyakorló nehézségek elháritása végett 15 és 30 krajczáros 
kincstárutalványokat, — utóbb 3 és 6 krajczáros réz- és 
ezüstpénzt készíttetett. A toborzást s újonczkiállitást az el- 
lenségtől meg nem szállott megyékben újabb erélylyel foly- 
tatta; a rendes honvédzászlóaljakon kivűl a szolgálatukat 
hosszabb időre kötelezett nemzetőrökből mozgó csapatokat - 
alakíttatott; a kiállított újonczok felszerelésében s fegyver- 
zésében, minden akadályok daczára, bámulandó munkásságot 
fejtett ki. A tiszavonalnak egy részről Schlick, másról Win- 
disechgrátz elleni megvédése és Erdélynek visszafoglalása lévén 
a legsürgetőbb szükség s főfeltétele minden további mün- 
kálkodhatásnak, a seregeket mind a három helyen újabb zász- 
lóaljakkal s egyéb fegyveres néppel szaporította. Különösen 
a feltiszai sereget, mely csaknem egészen újonczokból s nem- 
zetőrökből volt képezve, a tűzpróbát már kiállott vitézekkel 

erősítette, s annak vezérletére a vitéz, de szerencsétlen Mé- 
száros helyébe Klapka ezredest nevezte ki vezérré. 

A. nemzeti ügy ezen anyagi támogatása mellett különös 
gondja volt arra, hogy az elcsüggedt kedélyek erkölcsi ereje 
újabban is lelkesedésre gyuladjon. S e tekintetben nem csak 
az itt s amott felmerűlt apróbb szerencsés eseményeket, ha- 
nem magát a balsorsot és szerencsétlenséget s az ellenség 
által elkövetett hibákat és baklövéseket is egyaránt nagy 
ügyességgel zsákmányolta ki czéljára. Különösen jó alkalma 
nyilt erre január 18-kán, midőn a Windischgrátzhez küldött 
békekövetség jelentése tárgyaltatott a képviselő házban. 

Voltak többen, kik az e tárgyat illető pesti határozathoz 
ragaszkodva, óhajtották, hogy a békekövetség, daczára Win- 
dischgrátz általi kevély, minden kibékülést lehetetlenné tevő 
válaszának, kiküldetésében és felhatalmaztatásában továbbra 
is meghagyatván, oda utasíttassék, hogy működését a körül- 
mények szerint folytassa, s ha lehet, Ferencz-Józsefhez jusson 
fel. Kossuth ez alkalmat megragadva, szószékre lép s miután 
a dynasztiának az ország irányában követett politikáját éles 
szavakban előterjesztette, imígy kiálta fel: 

, És most már kérdem, mi értelme van azon szónak, 
melylyel herczeg Windischgrütz válaszolt: , Unbedingte 
Unterwerfung"? 

, Nem annyi-e ez mint : Magyarország szűnjék meg Ma- 
gyarország lenni és legyen az ausztriai birodalom eldarabolt 
tartományai közől egy, nemzeti lét, országos existentia nél- 
kül? Nem annyi-e, hogy a nemzet irja alá saját halálának 
itéletét ? 

, Már most kérdem a képviselő házat, melytől a béke ára 
gyanánt nem kevesebbet kívánnak, mint halált, a nemzetnek 
halálát, ha nem is ember, kiben önérzét van, — ha nem is 
magyar, kinek amultakra visszaemlékezve kötelességei vannak 
ősei és maradékai iránt, — ha nem is képviselő, kinek szent 
tiszte, megőrzeni a nemzet jogait, hanem csak féreg volna, 
nyomorult féreg, mely a földön csusz s melynek azt kötik 

ki föltételül: béke lesz veled, hanem meghalsz, — ha féreg 
volna, mondom, nem védené-e magát a halál ellen? Mi ro- 
szabb történhetik velünk, mint hogy kitörűljenek a nemzetek 
sorából? Talán hogy közőlünk egy párnak fejét leütik, s az 
örökkévalóságba hamarébb mozdítanak át, mint különben a 
természet törvényei szerint történt volna? . . . De ha a nem- 
zettől kivánják, hogy haljon meg, nem volna-e gyávább, alá- 
valóbb, nyomorultabb a féregnél, ha azt mondaná : megha- 
lok? Elébb tehát megkisérti védelmezni magát, hiszen, ha 
elvész, sem történhetik roszabb, mint hogy meghaljon; de 
jobb történhetik! A halál, melyet itt elénkbe szabnak, bi- 
zonyos; de mely a harcz végén történhetik, nem: bizonyos; 
mert van isten az égben és a nemzetben erő; — és ha élni 
akar, élni fog! 

, Én tehát nem arról beszélek, jó-e, tanácsos-e e téren 
alkudni; hanem azt mondom, hogy nem lehet . .. . Védjük te- 
hát magunkat; s a békealkudozásról többé szólni sem kell; 
hanem, vélekedésem szerint azt mondani: Magyarország az 
önvédelem terén áll, oly igazságos téren, melynél igazságo- 
sabbat nem ismer a historia. Mégis kinyujtá az engesztelésre 
karjait. De azt felelték: halj meg, ha békét akarsz! Ha pe- 
dig így felelnek, nem tehetünk egyebet, mint hogy védelmez- 
zük magunkat; mert, hiszen, halni lesz idő; erre még reá 
érünk akkor is, ha elvesztettük a nemzeti lét harczát. Azt 
kérdi tán valaki: hát lehet-e valami remény a jó kimene- 
telre? Erre ismét azt felelem: ha semmi remény nem volna 
is, ha nem is a valószinűség, tehát a véletlenségek sorában 
megtörténbetik, hogy megmaradunk, ha védjük magunkat; 
de ha megadjuk magunkat, ugy bizonyosan elvesztünk. 

, Ézen a téren vagyunk, s így az sem lehet kérdés, hogy 
lehet-e jó kimenetel, vagy nem? Mert nincs egyéb választás, 
mint meghalni mindjárt, vagy megkisérteni védelmünket. § 
ha ezt mondom : ne vegyék önök biztatásnak, ne tartsák ke- 
csegtetésnek, valamint azt sem, ha mondom: hogy e nem- 
zet, ha élni akar, élni fog. Ha a honvédelmi bizottmány, a 

nemzeti képviselők, vagy bár ki azt mondja : ilyen, amolyan 
erősek vagyunk : ez czélra nem vezet. A magyar nemzetnek 
millióit nem lehet legyilkolni; és ha elvész, csak öngyávasága 
által veszhet el. Hasztalan minden kecsegtetés: ha nem vé- 
delmezi magát a nemzet, ha nem áll fel, mint egy férfiú, úgy 
meg fog halni gyalázatosan; ellenben, ha védeni fogja magát, 
akkor megél! Fogja-e ezt tenni? (A képviselők e szavakra, 
székeikről felugorva, egy hanggal kiáltják: ,fogja!) Ha 
fogja, akkor esküszöm az örökkévaló istenre, hogy akár én, 
akár ki a kormányon, megmenti a hazát. De ha nem teszi, 
akkor tessék leütni még ma fejemet, mert nem tudom meg- 
menteni a hazát!" 

A képviselők e szónoklat folytában annyira felmeleged- 
tek, hogy midőn őket Kossuth némi határozatok bozatalára, 
s különösen arra szólította fel, hogy a harcznak utolsó perczéig 
együtt maradjanak, a képviselők, felállva, esküre emelt ke- 
zekkel, a legnagyobb lelkesedéssel egyhangúlag kiáltanák : 
,együtt maradunk!" — és azonnal következő határozatokat 
alkotának : 

. 1. Hogy miután a magyar nemzet nem új jogok meg- 
nyerése, hanem csupán királyi esküvel is biztosított s most 
hitszegőleg fegyveresen megtámadott ezred éves országos lé- 
tele, önállása s alkotmányosságának megvédése végett kény- 
szerűl az önfentartás természeti törvényénél fogva szinte fegy- 
veresen ellentállani: — a nemzet országos lételét, függet- 
lenségét, alkotmányát és nemzetiségét utolsó emberig, utolsó 
csepp vérig tovább is védelmezni fogja. 

.2. Ezen határozat kihirdetése napjától mind azok, kik 
a harczban gyáván megfutamlanak, főkép a tisztek, mint 
hazaárulók, halállal fognak büntettetni. 

3. A kormány főgondjai közé számítsa ügyelni, hogy 
a hadjáratok által a nép mennél kevesebb terhet érezzen; 
minden zsarolás, bár ki követné is el, halállal büntetést 
huzandván maga után. 

"4. Mind azt, mit a nép kiszolgáltat, a kormány vagy 
adó fejében fogadja el, vagy kész pénzben fizesse ki; és a 
mennyiben az álladalom pénzereje a tüsténti kész fizetést itt 
ott nem engedné: a képviselő ház ezennel ünnepélyesen fo- 
gadja, s ezen kötelezést a nemzeti becsület ótalma alá helyezi, 
hogy mihelyt a körülmények megengedik, az álladalom 
részére történt minden bármi nemű kiszolgáltatás törvényes 
kamatokkal együtt meg fog téríttetni." 

A. képviselőket ezen gyülésen látva, s határozataikat 
hallva, azt hitte volna az ember, hogy az ügyek állapota 
már alapos reményre jogosít fel a győzedelem iránt, s vala- 
mennyinek keblében bátorság és bizodalom váltotta fel az 
imént mutatkozott csüggedést és levertséget. Ki azonban 
a kedélyek hangulatát közelebbről vizsgálta, nem maradt 
kétsége, hogy a bátorság és bizodalom külszíne alatt még 
egyre aggodalom és reménytelenség gyötri a hazafiakat. Az 
elszántság, sokakban nem hiányzott ugyan; de annak in- 
kább kétségbeesés, mint remény és bizodalom volt forrása. 
A. szónok lelkesítő szavai pillanatnyilag felmelegíthették 
ugyan a kebleket; de a szomorú valóság, mely minden felől 
csak veszedelmeket tűntetett fel, hamar szétoszlatta ismét 
a jobb jövőnek ábrándképeit, s még komorabb bánatba sü- 
lyeszté a hazafiakat. Magán Kossuth beszédjén is, bár, hogy 
gyulaszszon, az indulat lángját vegyíté szavaiba, a legmé- 
lyebb aggodalom, a nemzet igaz ügyének féltése, s a két- 
ségbeesés elszántsága szövődik keresztül. Az isten és a nem- 
zet ügyének igazságából ügyekszik erőt meríteni, lelkese- 
dést ébreszteni; de a harczra nem a remény lelkesedésével 
ébreszt, hanem a halálnak különben el nem kerűlhető bi- 
zonyosságával ösztönöz. , Védelmezze — úgymond — magát a 
nemzet, hiszen ha elvész sem történik vele rosszabb, mint 
hogy meghaljon; — ha nem is a valószinűség, tehát a vélet- 
lenségek sorában megtörténhetik, hogy megmaradunk, ha 
védjük magunkat; de ha megadjuk magunkat, bizonyosan 
elvesztünk!" I 

És valóban e reménytelenségre január közepén még több 
ok létezett, mint elébb, a Debreczenbe történt futás napjai- 
ban. Akkor a sereg vitéz ellentállásában még erős volt a bi- 
zodalom. Most már ez is mindinkább tűnni kezdett, a tapasz- 
talás bizonyítván, hogy a sereget is átalános csüggedés szál- 
lotta meg. Kassánál seregünk Schlick előtt megfutamlott ; 
Tiszafürednél, hol a hidfőt egy zászlóalj védte, egy kis osz- 
trák csapat megjelenése azt, kedvező állása daczára, annyira 
megrettenté, hogy csata nélkül huzódott vissza. Azon tisztek 
közől, kik elébb a császári seregben szolgáltak — pedig 
ezek tették a többséget, s foglalták el a legfőbb rangokat — 
mind többen átmentek az ellenséghez. A. bácskai seregben, 
melynek nagy része felrendeltetett, a tisztek közől többen ki- 
jelentették, hogy a ráczok ellen ugyan készek ezután is küz- 
deni; de a császári seregek ellen harczolni hajlandók nem 
lévén, lemondásukat nyujtják be. Maga a hadosztály vezére, 
gróf Eszterházy Sándor tábornok, meg nem elégedvén a, le- 
mondással, alattomos fondorlatok s vesztegetések, igéretek s 
rettegtetések által ügyekezett elcsábítani az egész hadosztályt, 
hihetőleg czélt is érendő, ha gróf Vécsey ezredes hazafias 
erélye, néhány derék tiszt, különösen Lenkey ezredes által 
támogatva, az árulást meg nem hiúsítja. Mint fentebb látók, 
még a különben hazafias szellemű Kiss Ernő tábornok is ne- 
hézségeket gördített a bánsági hadtest felvonulásának elébe, 
minek következtében viszályok támadtak a seregben, melye- 
ket csak bajjal sikerűlt az oda küldött alsó házi alelnöknek, 
Almásy Pálnak, kiegyenlíteni. 

Az egy Erdélyt kivéve, hol Bem egy ideig még győze- 
delmesen haladt dél felé, minden felől vesztett csaták, hátrálá- 
sok, árulások és viszályok híre érkezett Debreczenbe; és min- 
denki óránként rettegett ama hír érkeztétől, hogy Windisch- 
grütz a Tiszán áttörve, Debreczent fenyegeti.  Perczelnek 
gyönge, kifáradt s lehangolt serege ütközetbe is alig bocsát- 
kozhatott volna a sokszorta nagyobb csász. sereggel. Eddig- 
elé csak pár dandárt küldött Windischgrütz Szolnok felé 

s Perczel az előtt is egész Szoboszlóig, Debreczen szom- 
szédságába hátrált. 

Mind ezen vészterhes körülmények felett Kossuth s az 
ügyekbe avatottabbak már Görgeyre sem tekinthettek teljes 
bizalommal: pedig az ő serege volt a nemzet fegyvererejé- 
nek magköve, melynek hű közremunkálása nélkül egy perczig 
sem lehetett reményleni a nemzet ügyének diadalát. 

Kossuthnak, minden csalódásai közt, melyekben szeren- 
csétlen tapintatú emberismerete elégszer részeltette, Görgey- 
ben már gyanított csalódása fájhatott leginkább. Ő Görgeyt 
inkább csak alkalmas voltának reményében, mint szerzett 
érdemeiért, mire még alkalma sem nyilt, emelte fel a vezér- 
letre; s mi több, oly bizodalmat helyezett benne, hogy a 
képviselő ház előtt becsületszavával állt érette jót, hogy bár 
mi körülmények közt is híve leend a hazának. Még ugyan nem 
lehetett Görgey viseletét hűtlenséggel bélyegezni; sőtoly kevés 
homályos, bizonytalan volt még e tekintetben az adat, hogy el- 
hirtelenkedett vakmerőség vádja nélkül még jellemezni is alig 
lehetett a vezér magaviseletét. Azon rejtélyes szerepet azon- 
ban, melyet utóbb árulássá fejtett, már ez időben elkezdé ját- 
szani a kormány irányában. Kossuth még nem mondott felette 
itéletet; de elébbeni bizodalmának szíves indulatát már nem 
ok nélkül borították el a gyanú fellegei. Különösen a moóri 
csatát illetőleg, azon véleményben volt felőle, hogy azt szán- 
dékosan veszteté el Perczellel, őt lehetőleg nem segitvén. Erre 
vonatkozólag mondja jan. 18-kai beszédében : , És ezután 
adjon nekünk az isten egyetértést, egyetértést vezéreink 
között, hogy egyik a másik dicsőségét ne irígyelje, és ne 
calculálja, hogy, ha amazt megsegítem, az lesz Magyaror- 
szág vezére; ha nem segitem, elvesz népszerűsége." 

Azonban, mióta a fővárosból kivonúlt, ennél még sokkal 
súlyosabb gyanút is vont magára Görgey. Mihelyt Váczra ért, 
seregének föbb tisztjeit, kikkel biízodalmas viszonyban álla, 
maga köré gyűjtvén, velök a közelebb teendőkről tanács- 
kozék. E tanácskozás eredménye két nagy fontosságú ok- 

mány lőn, melyek az ő neve alatt tétettek közzé. Ezek egyike: 
Görgey szózata a sereghez ; másika: a hadsereg nyilatkozata, a 
vezérrel egyetemben, a hazához és annak kormányához. A kor- 
mány ezen okmányokat, a jelen körülmények közt méltán oly 
veszélyeseknek tartá, hogy azokat Debreczenben sokáig mély 
titok fátyolával ügyekezett elleplezni. A szózat ime következő: 

.Azon előnyök, melyeket az ellenség túlnyomó ereje a 
felső dunai hadtest fölött kivívott; nevezetesen pedig a leg- 
újabb események, úgy látszik, némelyekben közőlünk, ter- 
mészetes lehangoló befolyásuk által, még azon nemes öntuda- 
tot is megingatták, mely a háborúk legigazságosabbikában 
mindnyájunkat egyesített. Ezen megingatott öntudatot ismét 
szilárdítani s az által a némileg elcsüggedt bátorságot újra 
föleleveníteni a vezér első kötelessége. 

, Én teljesítem e kötelességet, midőn a feldunai hadtest- 
nek, az ellenség egy mellék erejére czélba vett diversioja által, 


. kedvezőbb fordulatokra nyujtok kilátást. Főkép pedig az 


által reménylem a hadtest öntudatát emelni, hogy arról, mi 
eddig történt, valamint arról, minek részünkről megtör- 
ténnie kell, itéletemet, meggyőződésemet nyiltan és becsüle- 
tesen kinyilatkoztatom. 

, Én a reám bizott állást elfogadtam, mert Magyarország 
ügyét igazságosnak tartom. És én ezen állást megtartandom, 
míg az reám bízva leend, ha bár közőlünk a legjobbak inga- 
doznának s megvonnák is karjaikat az igaz ügytől. 

, Ezen önérzet adja nekem az erőt, az 1848. nov. 1-jétől 
fogva történtek megitélésében saját balfogásaimat leplezet- 
lenül bevallanom, remélve, hogy ez által a hadtestnek a leg- 
biztosabb garantiákat nyujtom arra, hogy a jövőben czélsze- 
rűbb rendszabályokhoz nyulandok. 

, Én hibáztam, mikor megszűntem a honvédelmi bizott- 
mányt dönthetetlen okokkal arra birni, hogy a határvédelem 
és határzár szerencsétlen elvét adja fel; mert minden többi 
megtámadtatások, melyeknek a hadtest önhibáján kivül ki- 
téve volt, egyedül csak onnan eredtek, hogy az előörsi 

kimerítő fáradalmak közt a hadsereg organisatiója, valamint 
szaporitása s megszilárdulása csak jámbor óhajok maradának. 

, Hibáztam, midőn a bicskei főhadiszálláson, engedel- 
meskedtem a honvédelmi bizottmány azon parancsának, hogy 
a hadtestet az első vonalba, Buda alá visszahúzzam; mert 
ezen, csak kevéssé indokolt visszavonulás által a hadtest 
azon kétes világba helyeztetett, mintha az igaz ügy a komoly 
ütközetet kerülné. Azonban én a parancsot azon hatóságtól 
nyertem, melyet az ország által választott s V. Ferdinánd ki- 
rályunk által megerősített magyar felelős hadügyminiszter, 
Mészáros tábornok is, mint legfelsőbb kormányhatalmat elis- 
mert s még folyvást elismer, miután annak megbizásából a 
tiszai hadtestnek vezérletét az ellenségesen ellenünkbe állí- 
tott gróf Schlick tábornok ellen maga is elvállalta s aegise 
alatt még folyvást viszi. És én ezt azon nyugodt öntudattal 
tehettem, hogy semmi törvénytelenséget nem követek el ég a 
vezényletemre bizott magyar királyi hadtestet sem vezetem 
hasonló törvénytelenségre, míg a honvédelmi bizottmány 
önmagát nem desavouirozta. 

, Miután azonban január 1-jén 1849-ben, mikor a fel- 
dunai hadtest a megparancsolt visszavonulás első vonalában 
Buda alatt Hamzsabég, Tárnok, Sóskut és Bia mellett csata- 
készen állott, a honvédelmi bizottmány, a helyett, hogy hősies 
kitartás által a veszély közelében, azon bizodalmat igazolta 
volna, melyet mi annak loyalitásába helyezénk, a fővárost 
megfoghatlan okból elhagyá s ezáltal bennünket, és még in- 
kább a tudtunk és beleegyezésünk nélkül az ellenséges sereg 
főparancsnokához küldött bizottmányt, tanács- és vigasztalan, 
sőt kétes helyzetnek átadá : akkor nem egyben közőlünk azon 
gyanúnak kellett támadni, mintha azon magasságból, mely 
bennünket, mint Magyarország alkotmányos szabadságának 
védőit, megillet, azon mélységbe aláztattunk volna le, mely- 
ben a közönséges eszközöket önző magánérdekek elérésére 
sikeresen szokták felkeresni. Anélkül, hogy a honvédelmi 
bizottmány loyalitását, — bármennyire megingatta is bennünk 

a fővárosbóli rögtön eltünése által a benne helyezett bizodal- 
mat, — kétségbe venném : mindamellett is ezennel kötelessé- 
gemnek tartom, a hadtestet, hogy azt a minden sorsok leg- 
nyomorúbbikától, a teljes feloszlástól, megóvjam, felszólítani, 
hogy a következő nyilatkozatot, melynek czélja, magunkat 
mindenekelőtt a becsületteljes állásunkat rágalmazó ráfogá - 
soktól megőrizni, komoly megfontolás után, vagy magáévá 


. tegye, vagy eltérő nézetét nyilvánítsa." Görgey, tábornok, s. k. 


E nyilatkozat pedig következőleg hangzik : 

,A királyi magyar feldunai hadtest, melynek magva s 
értelmisége egykor, mielőtt t.i. a kir. magyar hadügyminisz- 
terium alkotása következtében a magyar ezredek csupán ez 
alá rendeltettek, az egyesűlt ausztr. hadsereghez tartozott, 
Magyarország alkotmányos királya akaratának engedelmes- 
kedve, Magyarország alkotmányára esküt mondott; eleinte 
aztán a nádor főherczeg fővezérlete alatt a Jellasics alatti cs. 
kir. csapatokkal állíttatott ellenségesen szemközt; s azóta a 
leggyászosabb politikai zavarok daczára, esküjéhez mindig hí- 
ven, csak. a kir. felelős magyar hadügyminiszter, vagy ezáltal 
törvényesnek elismert honvédelmi bizottmány parancsainak 
engedelmeskedett. Ezen czáfolhatlan tényre támaszkodva, a 
feldunai hadsereg a leghatározottabban óvást tesz minden oly 
nemű ráfogások ellen, mintha valaha Magyarországon vala- 
mely párt magánérdekeinek szolgált volna, s minden ilynemű 
híreszteléseket alávaló rágalomnak nyilatkoztat. De épen a 
megingathatlan hűség ezen czáfolhatlan ténye, melylyel a 
feldunai hadtest a magyar alkotmány fenntartásáért a hon- 
védelmi bizottmány minden rendeleteinek, a kimondhatlan 
nélkülözések és csalódások daczára, magát alárendelé, feljo- 
gosítá a hadtestet annak méltányos várására, hogy a honvé- 
delmi bizottmány legalább egyet lelkiismeretesen kikerűlend, 
t.i. ahadtestet nem fogja valamely kétértelmű helyzetbe hozni. 

, Miután a feldunai hadtest, a honvédelmi bizottmány 
rendeletére, a határt egy és fél hónapig ritka önfeláldozással 
a legterhesebb előörsi szolgálat által védte ; miután a mosonyi 

ütközetben a tetemesen nagyobb ellenséges hadsereget győ- 
zedelmesen visszanyomta; miután a szerencsétlen győri po- 
sitiot azon pillanatig rettenthetetlenűl megtartá, melyben 
már az ellenség túlnyomó ereje által jobb oldalán túlszár- 
nyalva volt, s a főváros biztosságára szükséges visszavonu- 
lást csak a túlszárnyaló ellenséges hadtesttel vívott makacs 
ütközet által lehetségesíté; miután anélkül, hogy a dunántúli 
nép rokonszenvét, melyről annyit álmodoztak, föltalálta, 
vagy a honvédelmi bizottmány részéről csak a legcsekélyebb 
is megtéteteit volna, hogy az ellenséges nagyobb erő elő- 
nyomulása a tatai, bánhidai, neszmélyi, csákvári, zámolyi, 
ondódi vagy sárkányi utakon gátolva lett volna, — had- 
testünk részint a nevezett helyek előtt, részint mögöttük 
harczkészen tartotta magát, míg az ellenséges jobb szárnyak 
győzedelmes előhaladása következtében, Moóron át, részünk- 
ről a martonvásári támadó állást el nem foglaltuk, a, hon- 
védelmi bizottmány egyenes parancsára azonban a, támadó 
helyzetből a budai védállásba visszavonúlni kényszeríttet- 
tünk: akkor a sokat szorongatott hadtestnek csak egy 
vigasztaló kilátása maradt : egy eldöntő ütközet közvetlen 
a főváros előtt és magában a fővárosban. 

A. honvédelmi bizottmány rendeleteinek azelőtt oly 
határozott hangja, valamint nyilatkozványai a néphez, fel- 
jogosítának annak várhatására, hogy az a régen óhajtott s 
végre bekövetkezett elhatározó perczben egy mindent fel- 
lelkesítő erélyt fog kifejteni. 

,S mind a helyett, minek történnie kellett, vagy mi 
történhetett volna, 1849-ki január 1-jén a promontori fő- 
hadiszállásra érkezett : 

,1. azon jelentés, hogy a honvédelmi bizottmány a fő- 
várost elhagyta; 

,2. azon rendelet, mely szerint az úgynevezett első vo- 
nalon Buda alatt, a tétényi és biai halmokon eldöntő csata 
vivassék, de anélkül, hogy a hadtest feláldozva, a főváros 
ágyúztatásnak kitéve legyen; azaz : a hadtest, ha a csata el- 

vész, az egyetlen biztos átmenet és az üldöző ellenség da- 
czára, a város védelme nélkül, a Duna bal partjára mene- 
kűljön; 

n8. azon utasítás, hogy egy küldöttség az ellenséges 
sereg fővezéréhez bocsáttassék. 

, Ezen három tény bármelyike elégséges volt volna a 
hadtest bizalmát a honvédelmi bizottmány férfiaiban meg- 
ingatni; együttvéve pedig, még azon gyanút is kelle ébresz- 
teniök, mintha a hadtest ekkorig — a legszelídebb kifejezés- 
sel élve, — használható, de veszélyes eszköz volt volna 
gyakorlatlan kezekben. 

,Hogy tehát közepette a politikai fondorkodásoknak, 
melyeknek hazánk, különösen a legközelebbi múltban kitéve 
volt, szigorún törvényes állását rendületlenűl megtarthassa, 
a feldunai hadtest ezennel a következő nyilatkozatot bo- 
csátja közre : 

,1. A feldunai hadtest hű marad esküjéhez, miszerint 
Magyarországnak V. Ferdinánd király által szentesített 
alkotmányát minden külellenség ellen védendi. 

,2. Ugyanazon elszántsággal fog azonban a feldunai 
hadtest mindazok ellen fellépni, kik éretlen respublikai ki- 
sérletek által, az ország belsejében az alkotmányos király- 
ságot megdönteni igyekeznek. 

,3. Az alkotmányos monarchia fogalmából, melynél a 
feldunai hadtest utolsó emberig megmarad, magából követ- 
kezik, hogy csupán és egyedül azon parancsoknak fog enge- 
delmeskedni, melyek a felelős magyar hadügyminisztertől, 
vagy annak önmaga által nevezett helyettesétől, törvényes 
úton érkeznek. 

,4. Miután a feldunai hadtest, megemlékezve Magyar- 
ország alkotmányára letett esküjéről s becsületéről, tökéletes 
tudattal bir aziránt, hogy mit akar és mit kell tennie : ennél 
fogva végül kijelenti, hogy az ellenséggel kezdett bármi 
egyezkedés eredményét csak akkor ismerendi el, ha az egy 
részről Magyarország azon alkotmányformáját, melyre a 

hadsereg megeskettetett, másrészről a hadtest becsületét is 
biztosítja, 

, Kelt Váczon, január 5-én 1849-ben. Görgey Arthur mk." 

E nyilatkozatnál semmi, egy elvesztett nagy ütközet 
sem lehetett volna leverőbb Kossuthra s azokra nézve, kik 
annak tudomására jutottak; mert nem kevesebb volt ez, mint 
. katonai pártütés az ország kormánya s képviselete ellen. Fék- 
telen elbizakodottságában, gyűlöletében és lenézésében min- 
den polgári hatalom iránt, nemcsak nyiltan megtagadja az 
engedelmességet a honvédelmi bizottmány iránt; hanem ma- 
gán, a nemzet képviseletén is felülemeli magát és hadtestét, 
midőn kijelenti, hogy ő az ellenséggel kezdett bármi egyezke- 
dést csak úgy ismeri és fogadja el, ha az 1848-ki alkotmányt 
s hadteste becsületét biztosítja. Midőn a súlyos csapások által 
különben is levert nemzetnek egyetértésre volt legnagyobb 
szüksége : a meghasonlást, viszályt szítogatja azon alaptalan, 
semmivel sem indokolható vád által, mintha volna párt, mely 
éretlen respublikai kisérletek által, az országban az alkotmá- 
nyos királyságot megdönteni igyekeznék; s teszi ezt csak 
azért, hogy lázadással határos engedetlenségét némileg indo- 
kolhassa. 

Egyébiránt mellőzve azon első tekintetre is feltünő kép- 
telenségeket s ellenmondásokat, melyeket ez irat magában 
foglal; — minők például, hegy ő e válságos perczekben V. 
Ferdinánd alkotmányos király seregének adja ki hadtestét: 
holott a király maga forgatta fel az alkotmányt, midőn Jella- 
sicsot, Windischgrützet az országba küldé; hogy csak a ki- 
rályi hadügyminiszternek, Mészárosnak fogad engedelmessé- 
get: holott a miniszterium már hónapok óta nem létezett, 
s ő maga is ugyanazon ideiglenes kormány által nevezte- 
tett ki hadvezérré, melynek most az engedelmességet fel- 
mondja : — csak azon tényleges ártalmat emeljük ki, mely 
ezen iratokból eredt. 

Itt vette kezdetét ama, később annyi bajt okozott 


veszedelmes irány, mely szerint a hadseregben azon hiedelem 

fészkelte be magát, hogy annálfogva, mivel az alkotmány 
megőrzéseért küzd, fel is van jogosítva, magának politikai 
szerepet igényelni; sőt a kormány lépteit, intézkedéseit birál- 
gatni, s a maga engedelmességét attól feltételezni, amint a 
kormány eljárását helyesnek, vagy helytelennek látja; és mi 
még ennél is több, fel volna jogosítva igényelni, hogy a leg- 
főbb hatalom a kormány és a sereg közt legyen felosztva, s a . 
kormány az ellenséggel csak úgy kezdhessen alkut, ha abban 
a sereg is megegyez. Görgey hadteste ezen nyilatkozat óta 
valóságos középpontjává, tűzhelyévé lett egy alattomos, 
ellenséges indulatnak, az ország tényleges kormánya ellen. 
Aki evvel bármi oknál fogva elégületlen volt, Windisch- 
grütz főhadiszállásán sem találhatott volna több rokon- 
szenvet és pártolót, nem érezhette volna magát kényelme- 
sebben, mint Görgey főhadiszállásán. 

Kossuthban különösen még azért is méltán a legsúlyo- 
sabb aggodalmat ébreszthette ezenirat, mivel bár átalában szól 
a honvédelmi bizottmányról, átalában vádolja s gáncsolja azt : 
mégis, minthogy a hadügy nem az egész bizottmány, hanem 
kizárólag általa igazgattaték, egyenesen őt szándékozik suj- 
tani. Ezenkivűl, bár világosan nem mondja is ki, eléggé engedi 
értetni, miképen a hadsereg olyformán vélekedik, mintha ő, 
Kossuth, eljárásában önzéstől, magánérdekektől vezettetnék, 
s a törvényes tért a bizottmánynyal együtt elhagyta volna ; mi- 
nélfogva a sereg a honvédelmi bizottmánytól, mely iránt nyil- 
tan ki is jelenté bizalmatlanságát, különválni szándékoznék. 

És valóban is Görgey e pillanattól fogva egészen meg- 
szakasztotta összeköttetését a honvédelmi bizottmánynyal; 
helyzetéről, működéseiről semmi tudósítást nem tett többé, 
mint szokott volt eddigelé; a hozzáküldött ügynököket pedig 
többnyire durván, néha gúnyosan is utasítá el magától. És ha 
Mészárost netalán tudósította isnéha szükségeiről egy pár sor- 
ral, Kossuthtal s a honvédelmi bizottmánynyal olyannyira ke- 
rűlt minden érintkezést, hogy Kossuth még egy hónap múlva 
is azt kényteleníttetett válaszolni e munka szerzőjének, midőn 

hozzá ügyeink állásáról kérdést intézett: ,ha Görgey nem . 


áruló, azon esetben megelégedhetünk az ügyek állásával." 
, Görgey közel áll — irja ugyan ő Szemeréhez, január 19-én 
— közel áll az áruló névhez, ha már most is nem az." És, mi 
ezen állapot veszélyességét még inkább nevelte : Kossuthnak 
s a nemzet képviseletének még nem álla hatalmában, a gyanús 
vezért a seregtől elmozdítani. ,Görgey seregével, vélemé- 
nyem szerint, úgy áll a dolog — irá ugyanahhoz január 24-én 
-- hogy jó, bármi szolgálatot tesz. Gyökeres rendszabályok, 
minő például a vezérváltoztatás, ott katonai lázadást szűlne. 
Ő maga mondja, ha nincs benne bizodalmunk, tegyük őt le- 
hetetlenné; mert másként nem megy." Míg tehát alkalma 
lenne vele számolni, kénytelen volt őt tűrni s magát avval 
vígasztalni, hogy, ,ha nem is egy az ügyök, de ellenségök 
közös; s ez ellen, — ha nem is a kormány által képviselt 
hazai ügy kedvéért, de saját kezére, küzdeni fog." 
Görgey, mint a jövő tanúsítá, valóban küzdött is a közös 
ellenség ellen; s midőn a kormánynyal megint összeköttetésbe 
lépett, egyedül avval menté ama nyilatkozványát, hogy kény- 
telen volt ily ellenséges hangon szólni a kormány iránt, 
különben a régi, félig osztrák szellemű, de egyébiránt jeles 
tisztek őt tömegesen elhagyták volna. Aki azonban tudta, mily 
erélylyel s bátorsággal tisztította meg ő a sereget Pozsonyban 
a rosz érzelmű tisztektől, ebben szintoly hiú mentséget látott, 
mint azon indokolásban, melyet meghittebbjei előtt később 
hallatott, hogy miután Kossuth s az országgyűlés Pestről elfu- 
tott, ő hitét vesztvén, hogy a kormány s országgyűlés még 
valahol összegyüljön, szükségesnek látta, magát a királyi se- 
reg vezére gyanánt mutatni be, hogy legyen kivel léphessen 
alkudozásba az ellenséges vezér. Egy mélyebb pillantás azon- 
ban szenvedélyes jellemébe s későbbi tetteire kétségtelenné 
teszi, hogy e nyilatkozványra őt részint az elégületlenség ön- 
magával, hogy az ellenséget ütközet nélkül eresztette be a 
fővárosba, részint az őt katonai dolgokban is vezetni akaró 

honvédelmi bizottmány megbuktatásának vágya birta. Ezen 
nyilatkozat kezdete volt azon engedetlen, daczos, pártoskodó 
magaviseletének a polgári kormány irányában, melylyel utóbb, 
még válságosabb pillanatokban, hazáját veszedelembe sodorva, 
annak valóságos árulójává lett. Windischgrütz máris árulási 
szándéknak tartá e nyilatkozatot, miként azon követsége ta- 
núsítja, melyet, mint utóbb elbeszélők leszünk, hozzá intézett. 

Ily szomorú, ily reménytelen volt a nemzeti ügy állapota 
csaknem egész január folytában : kivülről veszély mindenfelől 
a diadalmas ellenségtől; belülről készületlenség, elpártolások, 
árulások, szakadás, viszály, kölcsönös bizalmatlanság s mind- 
ezekből eredt elcsüggedés. Ha január első heteiben Windisch- 
grütz Szolnoknál, Schlick Tokajnál a Tiszán átmenve, — mint 
könnyen tehetik vala, — Debreczent elfoglalják s a tiszántúli 
vidéket megszállják, az egymással még semmi összeköttetés- 
ben nem volt hadtesteket lefegyverezniök nem volt volna 
nehéz feladat. Így néhány hét alatt vége szakad vala a füg- 
getlenség harczának; s eszélyes szabályokkal az ország épsé- 
gét, nemzeti lételét, alkotmányát kimélő, mérsékelt politiká- 
val néhány hónap alatt talán még a kedélyeket is le lehetett 
volna csendesíteni. De Windischgrütz sem győzedelmes be- 
vonulásának a fővárosba nem tudta aratni gyümölcseit, sem 
a mieink készületlenségét, zavart és zilált állapotát felhasz- 
nálni, sem a kedélyeket megnyugtatni nem értette ; sőt azokat 
önkényes, jogot és igazságot egyaránt sértő zsarnoki szabályai 
által mind inkább és inkább elkeserítette. És ebben fekszik 
főoka annak, hogy a nemzeti függetlenség harcza igazán véve 
csak azután kezdődött meg, miután az ellenség a fővárossal 
az ország egy részét megszállotta. 

Windischgrütz herczeg, császári alterego, egyedűl Pest 
elfoglalására építette reményeit a magyar szabadság elnyo- 
mása iránt. Azt hitte, mihelyt Pest, a nemzeti mozgalom tűz- 
helye, birtokában s az ideiglenes kormány és országgyűlés on- 
nan kiűzve van : a nemzeti mozgalom, szivén sujtva, szintúgy 
el lesz fojtva, mint Csehországban Prága, Ausztriában Bécs 

elfoglalásával történt. E meggyőződésében Pest megszállását 
tűzte volt ki főczéljául, semmit sem kételkedvén, hogy a 
többi, mi az ország lecsőndesítésére még szükséges, néhány, 
Pestről szétküldött proclamatióra önként is be fog következni, 
kivált ha néhány csapatot is megindít a hátráló mágyar sereg 
üldözésére. E vélemény helyességéről pedig annál inkább 
meg volt győződve, mennél könnyebben és saját várakozását 
is meghaladó gyorsasággal jutott Budapest birtokába. Miként 
a Pestről szétküldözött nyilatkozatai bizonyítják, azt várta a 
tábornok, hogy mihelyt Pest elfoglalásának híre az országot 
bejárja, annak hatóságai a fegyvert azonnal leteszik s hódo- 
latnyilatkozatokkal fogják őt ostromolni. A békekövetségben, 
melyet az országgyűlés hozzá küldött, sem látott ő egyebet, 


mint kegyelemesdeklést a legyőzött nemzet részéről. Innen. 


magyarázható csak kevély válasza a küldöttséghez; innen 
fejthető meg, miért maradt Pest elfoglalása után oly sokáig 
tétlenül, mintha már ideje volt volna borostyánain megpihenni. 

Windischgrátz e vélekedése kétségtelenné teszi, hogy ő 
sem a régibb magyar történetet, sem az ország szerkezetét, sem 
általában a magyar nemzetet nem ismerte. A történelemben 
láthatta volna, hogy a mostanihoz hasonló ama számos sza- 


badságharczok, melyek Magyarországon a 17-dik században " 


lefolytak, soha sem voltak bizonyos helyhez kötve; s a török 
sem semmítette meg Magyarországot az által, hogy fővárosát 
elfoglalta. A. főváros legújabb időkben nagyobb fontossággal 
birt ugyan a nemzeti életre mint hajdan, s néhány hónap 
óta a kormánynak és országgyűlésnek széke lévén, tűzhelye 
volt ugyan a nemzeti mozgalomnak; de az ország élete ko- 
ránt sem függött tőle. Az ország municipalis, lényegileg de- 
centralizált szerkezete, mely a lefolyt századok alatt főélet- 
elve volt a nemzet alkotmányos szabadságának, s mintegy 
azonosult magával annak politikai életével, bár az új, minisz- 
terialis kormányforma által nem kevéssé meggyöngíttetett, 
még mindig birt annyi ruganyossággal, hogy a kormány más- 
honnan szintúgy folytathassa a háborút. És a bekövetkezett 

események bebizonyították, hogy a főváros bírtoka a kor- 
mányzatnak és hadviselésnek csak anyagi részére, a seregek 
felszerelésére stb. nézve birt fontossággal; de a kormányt és 
háborút, bár nagyobb anyagi nehézségekkel, azonban szint- 
annyi erkölcsi erővel máshonnan is mind addig lehetett foly- 
tatni, míg csak néhány megye létezett az ideiglenes kormány 
rendelkezése alatt. Ugyanezen municipalis szerkezetnél fogva 


történt az is, hogy az ellenséges hadak az ország egyes részeit 
megszállhatták ugyan; de tulajdonkép csak azt hódították meg, 
hol időszerint léteztek. Mihelyt a megszálló seregek távoz- 
tak, hátok mögött ismét föltámadt a középponti kormánynyal 
egyező szellemű s ugyanazon czélra törekvő nemzeties megyei 
hatóság, mely elébb, az anyagi erőnek engedve, vagy más, 
ellenségtől még ment megyébe költözött, vagy ideiglenesen, 
míg t. i. működéseit szabadon nem folytathatá, feloszlott. Ily 
szerkezet mellett csak a nemzeti seregek megsemmítése, vagy 
minden egyes megyének megszállása által lehetett véget vetni 
a nemzeti szabadságharcznak. 

Azon okok közt, melyeknél fogva Windischgrütz Pest 
elfoglalásával a szabadságharcz életerét el nem metszette, még 
az is emlitendő, hogy a magyar papirpénzt a hadai által meg- 
szállott részeken sem tiltotta ki azonnal a forgalomból. Azon 
érczalapot, melyre az egy és két forintos jegyek kibocsátva 
voltak, s melyet a magyar kormány a kereskedelmi banknál, 
hol az letéve létezett, szándékosan hagyott hátra, lefoglalta 
ugyan Windischgrátz; de az érczérték által fedett jegyeket 
nyilvános rablás vádja nélkül, ha csak osztrák bankjegyekkel 
be nem váltá, el sem is tilthatta. Ezekkel együtt forgalomban 
hagyta pedig hosszabb ideig azon pénzjegyeket is, melyek ily 
érezalappal nem birtak. E mulasztás tette aztán lehetővé, 
hogy az osztrák hadak által megszállott vidékekről minden 
tilalmak daczára is szállíttattak a magyar kormány részére 
mindennemű felszerelési czikkelyek, melyek nélkül Debre- 
czenben még bajosabban lehetett volna félkészíteni az újon- 
nan toborzott zászlóaljakat. I 

Alig lehet azonban meghatározni, vajjon e mulasztások 
gátolták-einkább az osztrák hatalom megalapítását az ország- 
ban, vagy Windischgrütz bánásmódja, kibocsátott rendsza- 
bályai a megszállott vidékeken. Ha ő azon közönséges el- 
csüggedésben s reménytelenségben, melybe seregeink örökös 
hátrálása, a moóri szerencsétlen csata és Pest feladása ejtette 
a nemzet nagyobb részét, — tekintetbe véve azt is, hogy a 
nemzet csak kényszerítve, jogainak egyenes megtámadtatása 
következtében nyult fegyverhez, s a törvényesség tagadhatla- 
nul részén áll, — a nemzet önérzetét ki mélve, szelíden lépett 
volna fel, s a multakra nézve feledést, a jövőre jogtiszteletet 
kibékülést hirdet vala: alig lehet kételkedni, hogy igen sokan 
találkoztak volna, kik a haza függetlenségének megmentése 
iránt reményöket vesztvén, legalább magok s javaik meg- 
mentése végett hajlandók voltak volna, ha talán vérző szívvel 
is a haza sorsa felett, elfogadni a kibékülésre nyujtott kezet. 

De Windischgrátz szelídség és mérséklet helyett hasonló 
szigorhoz nyúlt, minőt már elébb Prágában és Bécsben nem 
süker nélkül gyakorlott. Sem a magyar ügyet, sem a ma- 
gyarokat nem ismervén, azt hitte, a kiméletlen szigor, leg- 
alább külsőleg itt is békét szűlend : arra igen kevély volt, hogy 
megelőző kimélet és méltánylat által a kedélyeket ügyekezett 
volna megbékíteni. Mihelyt Pestre érkezett, a parancsnokok- 
nak azonnal a legszigorúbb rendszabályokat küldötte zsinor- 
mértékül a , lázadók" iránti viseletökre nézve, nem kételked- 
vén, hogy a különben is levert kedélyeket a megfélemlítés 
fogja legbiztosabban letartóztatni a további mozgalmaktól. 

Első rendeletei közé tartozott az, mely szerint gróf Bat- 
thyáni Lajos volt miniszterelnököt, daczára annak, hogy a 
dynasztia iránt folyton oly loyalitással viseltetett, minőnél 
nagyobbal az ő helyzetében honárulás bűne nélkül viseltetni 
alig lehetett, pár óra múlva békekövetségéből való visszatérte 
után, mondhatni, a nemzetet az uralkodó házzal kibékíteni 
ügyekező, áldozatteljes működésének közepette, sógorával, 
gróf Károlyi Györgygyel együtt elfogatta s hadi törvényszék 


1849. Jan. 


1849, Jan. 


948 Ötödik könyv. Az ország védelime Debtreczenből. 


elébeállíttatta ; jószágait, valamint gr. Batthyáni Kázméréit is 
zár alá tétette. Czuczor Gergely jeles költőnket egy költeménye 
miatt elfogatván, hat évi várfogságra kárhoztatta; a hadi fog- 
lyok közől többeket kötélhalálra itéltetett. Hásonló elfogatá- 
sok, jószágelkobzások s kivégeztetések történtek mindenütt 
azon vidékeken, melyeket seregei megszállottak; s nem volt 
megye, hol ily sors többeket nem ért volna. A megszállott 
részeket minden irányban mozgó csapatok kalandozták be, 
melyek az ostromállapot foganatbavételén kivül a fegyvereket 
beszedték, a nemzeti mozgalomban tevékenyebb részt vett 
hazafiakat magokkal fogva vitték, kiknek megitélésére aztán 
Windischgrátz Pesten egy középponti vizsgáló bizottmányt ál- 
lított fel. Azok ellen, kiket ekként elfogni nem sikerült, a 
hatóságokhoz küldött rendeletei által valóságos vadászatot 
tartatott, köröztetvén egyszersmind személyes leirásaikat. A. 
vádaskodásnak, a magán szenvedélyek, gyűlölet, boszú játé- 
kának ily módon tágas tér nyittatott. Az elfogatások mind 
számosabbakká lőnek; a börtönök kevés idő alatt megteltek ; 
a pesti és pozsonyi vértörvényszékek pedig megkezdették 
szomorú működéseiket. 

Hasonlóképen bánt el Windischgrütz a katonai egyének- 
kelis. A cs. kir. seregben szolgált s utóbb a magyar zászlók 
alatt állott katonáknak, ha visszatérnének, az őrmestertől 
lefelé közbocsánatot igért ugyan január 12-kei nyilatkoza- 
tában; a tiszteket azonban, magok igazolása végett, a vízs- 
gáló bizottmány elébe utasította. E bizottmány mindazáltal 
oly szigorún bánt a magokat jelentőkkel, hogy azok nem 
sok követőkre találtak. Hrabovszky altábornagy, kit Ferdi- 
nánd király saját kézirata által utasított engedelmességre 
a magyar miniszterium iránt, s nevezett ki Horvátországba 
biztosnak a , felségsértő bán" megbüntetésére, bár az ok- 
tober 3-kai manifestumok óta részt semmiben sem vett, — 
hasonlókép Móga altábornagy, kinek maga István főher- 
czeg adta át a sereg vezérletét, rangjától s rendjeleitől meg- 
fosztatott s börtönbe vettetett. Gróf Lázár György, báró 

Wiedersperg Alajos kötélhalálra itéltettek és csak azért ke- 
gyelmegtettek meg vasban töltendő tíz évi várfogságra. mivel 
magokat önkényt jelentették fel. Szőll őrnagy, a tiroli önkény- 
tes vadászcsapat parancsnoka, ki január elején szinte Pesten 
maradt, agyonlövetett stb. stb. És amit tett Windischgrütz 
Pesten és a Duna vidékén, azt tette Schlick Kassán, Puchner 
Erdélyben, a temesvári tábornokok a seregeinktől elhagyott 
bánságban. 

E bánásmódnak természetes következése lőn, hogy mind 
azok, kik eddigelé bármily csekély részt vettek a nemzeti jo- 
gok védelmében, azontúl még szorosabban csatlakoztak a 
nemzeti zászlókhoz; kiben a remény bátorsága hiányzott, a 
kétségbeesés bátorsága ébredt fel az élethalál-harczra. Érezni 
kezdé minden hazafi Kossuth szavainak igazságát, miszerint 
.ha megadjuk magunkat, úgy bizonyosan elvesztünk; de ha 
védjük magunkat, úgy tán mégis megmaradunk. " 

A hírek, melyek a császári alterego e méltatlan zsarnoki 
eljárásáról a meg nem szállott vidékekre naponként érkeztek, 
a csüggetegség helyett, mit az első napokban okoztak, mind 
mélyebb elkeseredést s evvel együtt elszántságot, bátorságot 
ébresztettek. A. nemzet lassanként meggyőződött, hogy vé- 
denie kell magát, ha élni akar. És a visszatért önbizodalom 
a nemzetben s kormányban bámulatos ruganyosságot fejtett 
ki, s átalános lelkesedést ébresztett, mely félig-meddig már 
maga is bizonyossá tette e győzedelmet. Így például Debre- 
ezen polgárai azon hírre, hogy az ellenség a Tiszán átkelt, 
fegyverre szólíttatván, pár óra alatt hét-nyolcz ezeren fegy- 
verben gyűltek össze a város alatti mezőn s megesküdtek 
győzni vagy halni a haza szent ügyéért. Midőn a bánság- 
ból a seregek öszpontosítás végett kivonattak, Szeged és 
Szabadka polgárai a császári tisztek által vezetett szerbek 
és végvidékiek, számra nézve sokkal nagyobb támadá.sere- 
geit hősileg visszaverték városuktól, Hasonló példáit adta 
a nép másutt is csaknem mindenütt önfeláldozási készségé- 
nek tűzhelyei, hazája védelmében. 

Visszahatás 

grütz eljárása 

Az újonczok mindenfelé oly buzgalommal állíttattak ki, 
hogy január végéig már 70 honvéd- s tíz huszárzászlóalj állott 
fegyverben s mások alakulófélben léteztek. A tiszavidéki 
megyék az országgyűlésileg megajánlott 200 ezer katonából 
reájok eső illetőségen felül, gyalog és lovas önkénytescsapa- 
tokat állítottak ki, melyek hosszabb időre, némelyek a háború 
végeiglen ajánlották fel szolgálataikat. A. községek harang- 
jaikat szedték le tornyaikról s küldték Debreczenbe és Nagy- 
váradra, hogy belőlök a kormány ágyukat öntessen. A népet 
egy, minden egyebet háttérbe toló harczias szellem szállotta 
meg, miszerint gyalázatnak kezdett tartatni, magát a haza 
védelmének kötelessége alól bármi ürügy alatt kivonni. Az 
apák és anyák magok küldötték fiaikat a zászlók alá; és 
nem egy családot lehetett számítani, melynek három-négy 
fia állott fegyverben. 

E mellett a nép a beszállásolást, fuvarozást s egyéb ter- 
heit a háborúviselésnek oly készséggel teljesíté, hogy azok 
miatt ritkaság volt panaszt hallani ajkairól. Még a nők is ve- 
télkedni kezdtek a férfiakkal hazaszeretetben. Minden város- 
ban, minden megyében nőegyesületek támadtak, melyeknek 
czélja volt, a hadsereget fehérneműekkel, a tábori kórházakat 
ágyakkal, tépéssel és kötelék-szalagokkal ellátni. E nép való- 
ban nagy, bámulandó volt hazaszeretetében. 

Nem kevesebb elszántságot s önfeláldozási készséget 
tanúsított a nép azon részeken is, melyeket az ellenség meg- 
szállott. Dunántúl a pilisi, vértesi s bakonyi erdős hegységek 
közt számos guerillacsapatok alakultak, melyek az ellenség 
egyes kisebb csapatait több izben megsemmisítették, fegyver- 
s élelemszer-szállítmányait lefoglalták: midőn pedig megbün- 
tetésökre nagyobb erő küldetett, rögtön tűzhelyeikhez oszlot- 
tak szét, első kedvező alkalommal ismét összegyűlendők újabb 
támadásra. A nép még ott is, hol tisztviselőitől, vezéreitől 
gyáván elhagyatott, állhatatosan megőrzé keblében hazája 
iránti hűségét. Daczára a szigorú ostromállapotnak, népgyü- 
léseket tartott. A. vidéket megszállott Nugent tábornok azon 

rendeletei, miszerint minden hatóságtól hódolati nyilatkoz- 
ványt követelt Ferencz-József iránt, vagy válasz nélkül ha- 
gyattak, vagy, ha a nép kénytelen lőn engedni az erőnek, oly 
száraz, vagy kétértelmű nyilatkozatok küldettek be, melyek- 
ből nem a hűség, hanem csak az erőszak által kicsikart kény- 
szerűség szava szólott. Tolnamegye, melynek élén a derék 
Sztánkovánszky Imre, főispán állott, Nugent hódolati paran- 
csára Szegszárdon tartott gyüléséből oly választ küldött hozzá, 
miszerint ,ha Ferencz-József az 1848-ik törvények megtartá- 
sára megesküszik s magát az ország által megkoronáztatja, 
akkor őt elismerik királynak." E határozatot pedig nem egye- 
dül a régi nemes rendek, hanem a több ezernyi főre gyűlt nép 
alkotta, oly elhatározással, hogy ha Nugent emiatt katonasá- 
got küld a megyére, ezt fegyverrel utasítják vissza, hazaáru- 
lónak nyilatkoztatván mindenkit, ki magát az ellenségnek 
védelem nélkül, gyáván feladja. 

És valóban, a nép még ott is, hol az értelmesebb osztá- 
lyokból kevesen álltak élén, amennyire csak lehetett, erőt 
erővel torlott vissza. Hol ereje a fegyveres ellentállásra hiány- 
zott, passiv ellentállással nehezítette az ellenség előhaladását 
az ország meghódításában. Az ellenségnek élelem- és fuvar- 
kiszolgáltatását illető rendeletei többnyire teljesíttetlenűl ha- 
gyattak, úgy, hogy ahol az czélt akart érni, oda fegyveres 
erőt kényteleníttetett küldeni. Hasztalan hirdette hazug lapjai 
által, hogy Görgey magát megadta; Perczelt, Mészárost, 
Klapkát a császári seregek megsemmíiítették; Komárom magát 
tovább nem tarthatván, a feladás iránt alkudozik; hogy a 
magyaroknak sem élelmök, sem lőszerök nincs; hogy a 
debreczeni országgyűlés hódolatát nyilatkoztatván, szétosz- 
lott; Kossuth, Bem s mások megszöktek, de Galicziában el- 
fogattak; hasztalan közlé a zágrábi lap Kossuthnak még 
bucsúszózatát is a nemzethez: mindez nem volt képes lehan- 
golni a derék népet; s bár az ügyek valódi állásáról mitsem 
tudott, megingathatlan maradt győzedelmi hitében s hazafiúi 

1819. Jn. lelkesedésében. E nép valóban nagy, bámulandó volt haza- 
és szabadságszeretetében. 

Az ellenség hibáiból, mulasztásaiból s a Tisza mögött 
szaporodó nemzeti haderő növekedéséből merített remény, 
önbizodalom és bátorság visszatértével, a szerencse is mind- 
inkább visszatérni kezdett fegyvereinkhez. Bem volt az első, 
ki Erdélyben, mint már részben elbeszéltük, részben alább 
beszélendjük el, genialis hadjárata által, a szerencsét lekötötte 
a magyar zászlókhoz. Majd Perczel és Klapka győzedelmei- 
nek híre futotta meg január végén az országot. 

De lássuk már e hadimunkálatokat. 


MÁSODIK FEJEZET. 


A hadügy szervezése, s első véd- majd támadó 
működéseink a főváros elveszte után. 


Azon haditervnek, melyet vezéreink Pesten, a január 
2-kai tanácskozásban megállapítottak, czélja főleg az volt: 
hogy a kormány időt nyerjen a Tisza mögött magát szer- 
veznie, a bács-bánsági hadakat és az alakulásban lévő zászló- 
aljakat öszpontositani, a hadviselés eszközeit, a pénzsajtókat, 
lőszergyárakat Debreczenben, Nagy-Váradon rendeznie; és 
hogy ezek végett az ellenségnek Pest körül létező főhad- 
ereje megosztassék s a Tiszától elvonassék. 

A. terv kivánat szerint sikerült. Windischgrütz január 
6-kán hírét vévén, hogy Görgey Vácz felé indult seregével, 
Wrbna altábornagyot a következő napon tíz zászlóaljjal, 
ugyanannyi lovasszázaddal és 48 ágyuval tüstént üldözésére 
küldötte. Windischgrütznek, ki Komáromnál is hagyott Ram- 
berg altábornagy alatt egy hadosztályt, s a háta mögött lévő, 
számos felkelőcsapatok által háborgatott többi országrész 
megfékezése végett is, kénytelen volt néhány várost meg- 
szállva tartani, Wrbna hadosztályának távozta után, még 
mintegy 18—20 zászlóalja, 80—35 lovasszázada és 180 ágyuja 
maradt Budapesten, mikkel a Tisza felé működhetett volna. 
Mivel azonban őt azon hiedelem tartá elfogúlva, hogy a fő- 
város elfoglalásával, mint Prágánál s Bécsnél történt vala, a 
forradalom életerét metszette el; s a fővárosból minden erőt 

kivonni tán nem is volt volna tanácsos : ahelyett, hogy a Tisza 
mögé vonúlt kormányt minden fennmaradt erejével üldözze, 
megelégedett avval, hogy a Tiszához csak figyelő hadosztályo- 
kat küldjön. E végett Ottinger lovas dandára Szolnokon 
foglalt állomást; Jellasics hadtestének többi osztályai pedig 
Kecskemét és Nagy-Kőrös felé terjeszkedtek ki, hihetőleg 
azon szándékkal, hogy Szegeden, Szabadkán keresztül a fel- 
kelt szerbeknek nyujtsanak kezet. 

Miután Szolnok táján a Tisza bal partjára huzódott Per- 
czel, — Tokajnál pedig Schlick ellen Klapka hadtestei védték 
a tiszavonalt, kormányunk egyelőre nem látta magát nagyobb 
veszélytől fenyegetve. Ezen, az ellenség hibájából nyert drága 
időt tehát azok mellett, miket már említénk, főleg véderőnk 
szaporítására s az összes hadügy szervezésére fordíthatá. 
A hadügy A helyes terv s működési egység hiánya éreztetett leg- 
szervezése. . égetőbben eddigi hadviselésünkben: ezt kelle tehát mindenek- 
előtt pótolni. E végett Kossuth legelőbb is a középponti had- 
igazgatás szervezését fogta munkába. A hadügy elére megint 
a tokaji táborból visszatért Mészáros tábornok állíttatott, 
melléje pedig, fővezérkari főnökké Vetter tábornok, iroda- 
főnökké báró Stein ezredes neveztetett ki. Ezeknek szakértő 
vezetése alatt aztán az összes hadügy új, czélszerűbb szer- 
vezést, az egymással minden összefüggés nélkül működő 
hadosztályok új felosztást s elhelyezést nyertek, miszerint 
aztán egybefüggőleg munkálkodhassanak; szóval, határo- 
zott terv s egység hozatott hadvezetésünkbe. 

Miután Görgey serege jelenleg egészen kivül esett had- 
ügyminiszteriumunk hatásán, ez csak a rendelkezésére álló 
hadakat vehette figyelembe az új szervezésnél. Elbeszélésünk- 
ben egyelőre mi is ezekről szólandunk legelébb, s csak azután 
térünk vissza Görgey seregére, midőn az összeköttetésbe jött 
többi hadainkkal. Hogy az ellenségnek sikerrel ellentállni, 
s a puszta védelemről időszerűleg támadó munkálatokra le- 
hessen átmenni, első szükségnek mutatkozott mindezen, ren- 
delkezésére álló hadosztályokat öszpontosítani. Mit Kossuth 

oktober óta már többször, de a hadosztályok vezéreinek vo- 
nakodása következtében sikeretlenűl sürgetett, a bács-bánsági 
hadak felszállítása, szinte foganatba vétetett. A bánsági sereg 
Damjanics, — a bácsi gr. Vécsey tábornokok vezérlete alatt 
január közepén végre útnak indult a közép Tisza felé. Nehogy 
pedig ennek következtében a felkelt szerbek nagyon is kiter- 
jeszkedjenek, Hadik ezredes vezérlete alatt újoncz zászló- 
aljakból s nemzetőrökből egy hadtest alkottatott, melynek fel- 
adata lőn, a szerbeket Szegedtől, Szabadkától távol tartani. 
Összes haderőnk aztán a következő hadtestekre osztatott fel: 

Az 1-ső hadtest nevét nyerte a felső Tiszánál, Klapka 
alatt lévő sereg. 

A II-dik hadtestté lett Perczel Mór serege. 

A III-dik hadtestet képzék Damjanics és Vécsey útban 
lévő osztályai. 

A IV-dik hadtest nevét nyerték Hadiknak Szegednél és 
Szabadkánál lévő hadai. 

Az V-diket tette az Aradvárat ostromló hadtest, Gál 
Miklós alatt. 

A VI-dikat alkották Bem hadai Erdélyben. 

A VII-dik hadtestnek neveztetett Görgey feldunaiserege. 

A VIII-dik hadtest volt a komáromi őrsereg. 

A IX-dik a péterváradi őrsereg, Bezerédy ezredesnek a 
vár közelében táborozó osztályával. 

Terv szerint az I., II. és III. hadtesteknek, mihelyt ezen 
utolsó a közép Tiszához érkezik, szintúgy a VII-diknek is, ha 
felvidéki hadjáratából megtérve, a kormány rendelkezése alá 
esik, — miről azonban, valamint a sereg mozgalmairól is, még 
mitsem tudtak Debreczenben —, egy főhadsereggé kell vala 
alakúlnia, mely aztán egy ügyes fővezér alatt támadó munká- 
latokat kezdjen a császáriak ellen. 

De, ki légyen az egyéniség, kire ezen öszpontosúlandó, 
mindenesetre tekintélyes haderő fővezérletét a győzedelem 
reményével bízni lehessen? Ez volt a kérdések kérdése. Mé- 
száros, amily hasznos egyéniség volt több tekintetből a had- 

1849. Jan. ügyministerium élén, színtoly ügyetlennek és szerencsétlen- 
nek bizonyította be magát, személyes bátorsága daczára, a 
csatatéren. Vetter, kiben a készültség nem hiányzott, a hadak 
bizodalmát nem birta; s önmaga sem akarta elvállalni a fő- 
vezérletet, midőn avval a pesti haditanácsban megkináltatott. 
Görgeyben, ki arra legalkalmasb lett volna, a váczi nyilatkoz- 
vány óta Kossuth méltán elvesztette bizodalmát. Damjanics a 
szerbek ellen szép győzedelmeket vívott ki, de oly képesség- 
nek még nem adta próbáit, hogy bízni lehetett volna benne, 
miképen a császári rendes hadak ellen is győzedelemre veze- 
tend egy nagyobb hadsereget ; különben is egyike volt a rang- 
ban legifjabb tábornokoknak. Többi alvezéreink közől is, egy 
sem tűntette még ki magát annyira, hogy bizalommal lehetett 
volna kezébe adni a fővezéri botot. 

Ezen tekintetek már deczember elején arra birták Kos- 
suthot, hogy egy idegen, próbált hadvezért hívjon be sere- 
geink fővezérletére. Választása a Párisban lakó Dembinski 
Henrik, lengyel tábornokra esett, ki, már 1812-ben is katona, 
részt vett vala, bár még alárendelt helyzetben I. Napoleon 
muszkaországi hadjáratában ; az 1830-ik lengyel felkelés alkal- 
mával pedig egyike volt a jelesebb hadvezéreknek. Kossuth 
őt gr. Teleki László, Párisban lévő követünk által szólittatá 
fel a magyar ügy szolgálatára; s Dembinski, ki szabadság- 
harczunkból, ha az szerencsésen végződnék, saját leigázott 
hazája felszabadítására is nagy reményeket merített vala, 
elfogadta a meghivást. Teleki László deczember 21-kén kö- 
tötte meg vele a szerződést, mely szerint Dembinski, bár 
kijelenté, hogy a fővezérletet, melyet, úgymond, nem lát 
helyesnek egy idegen kezében, nem vállalja el, kész azon- 
ban szolgálni a magyar ügyet oly feltétel alatt, hogy altábor- 
nagyi rangja ismertessék el, s más vezérnek ne legyen alá- 
rendelve ; mellette pedig Brzozowski a táborkarban őrnagygyá 
neveztessék. 

Dembinski január 20-ka táján érkezett meg Debreczen- 
ben. Kossuth őt, már azon reménybenis, hogy szintazonképen 

fogja ő is igazolni a lengyel felkelésben szerzett hadvezéri 
hírnevét, mint igazolja azt akkori fegyvertársa Bem, az oly 
fényesen megkezdett erdélyi hadjáratában, — azonnal kitűzte 
seregeink fővezérletére. Kineveztetése azonban egyelőre ket- 
tejök titka maradt; Kossuth azt, nehogy némely alvezéreink 
eleve is gyanítható érzékenységét idő előtt felébreszsze, csak 
akkorra akarta halasztani, midőn a négy hadtest, melyből a 
fősereg képezése terveztetett, tényleg öszpontosúlva leend. 
Ekkorra halasztatott közzététele a hadsereg. egy újabb ta- 
golásának is, melyet az új fővezér állása a seregben látszék 
szükségelni. : . 

Delássuk már, mit miveltek addig is külön harcztéreiken, 
Görgey, Klapka és Perczel egymástól még független hadtestei. 

Görgey Arthur, a január 2-kán Pesten tartott haditanács 
munkálati terve szerint, azon feladatot nyerte, hogy hadtesté- 
vel, mely, miután abból néhány zászlóaljat a Tisza felé vonuló 
Perczelnek adott át, mintegy 16000 emberből állott, — a 
Duna bal partján működjék, s ott addig foglalkodtassa az el- 
lenséget, míg a Tisza mögött minden haderő öszpontosittatik 
Windischgraátz ellen. Addig a körülmények szerint vagy Ko- 
máromot mentse fel az ostrom alól; vagy az ellenség egyes 
osztályait, névszerint a Lipótvárat ostromló Simunicsot, verje 
meg; vagy ha erre alkalma nem lenne s nagyobb ellenséges 
erőtől fenyegettetnék, mint a milyennek megfelelni képes; a 
felvidéken maradt kisebb nagyobb csapatokat, különösen Be- 
niczky Lajos mozgóhadát s a kiállított újonczokat seregéhez 
kapcsolván, a bányavárosokon keresztül, hol ismét az arany-, 
ezüst- s más érezkészleteket kellend megmenteni, a Kárpátok 
alján csatlakozzék a tiszai hadakhoz. 

E nagy feladatot Görgey oly ügyességgel fejtette meg, 
hógy, bár nagyobb csatákat e hadjárat alatt nem vívott, mégis 
ezáltal alapította meg hadvezéri hírét és szerezte magának azon 
népszerűséget és fontosságot a hazában, melynél fogva Kos- 
suth mellett azontúl ő lett a legkitünőbb egyéniség, s az egyik 

Midőn az osztrák had január 5-kén Pestet megszállotta, 
Görgey már Váczon volt seregével. Itt bocsátotta ki azon 
fentebb idézett, kétes irányú nyilatkozványt, mely által annyi 
gyanút ébresztett maga ellen s rejtélyes, vakmerő játékában 
a haza sorsával első kártyáját adta ki a polgári hatalom élén 
álló Kossuth irányában. i 

Az osztrák hadak, melyeket Windischgrátz Wrbna s az 
őt pár nap múlva felváltott Csórics altábornagy alatt üldözé- 
sére küldött, Hontmegyében, Ipolyság táján érték őt utól. 
Görgey ugyanis Váczról Nagy-Szombat és Lipótvár felé vette 
irányát, szándéka lévén, az e várat ostromló Simunics altábor- 
nagy seregét megtámadni. Január 10-kén jobb szárnya már 
Verebélyig, bal szárnya e várostól pár mértföldnyire a Zsitva 
folyamig, a közép pedig Léváig jutott, midőn az Ipolyságon 
maradt s onnan épen kiindulni készülő hátvédét Csórics meg- 
támadta. Guyon ezredes, utóhadunk parancsnoka, ütközetet 
elfogadni gyönge lévén, folyton csatázva Szántóig, onnan Var- 
sányig nyomúlt előre a többi hadosztályok után. 

E támadás megérteté Görgeyvel, hogy Windischgrátz 
seregeinek egy része nyomában jár; minél fogva két tűz közé 
jutás veszélye nélkül a Lipótvárat ostromló Simunics ellen 
többé nem intézheti hadjáratát; de egyszersmind megérteté 
vele azt is, hogy visszavonulásának egyik czélja, a császáriak 
főerejének eltávolítása a Tiszától, már el van érve. Nehogy 
tehát Csórics Ipolyságról Báton vagy Németin keresztül őt a 
bányavárosokban megelőzze, elébbi tervét, mely szerint Simu- 
nicsot akarta megtámadni, feladván, Léváról a bányavárosokba 
csapott át. E határozatra még az is indítá őt, hogy serege téli 
hadjáratra igen hiányosan volt ellátva ruházattal; remélé pe- 
dig, hogy a bányavárosokban huzamosabban tarthatja fenn 
magát, s elég időt nyerhet a Váczról magával vitt posztó- és 
bőrkészletből seregét a szükségesekkel elláthatni. 

Január 14-kén már az egész hadtest a bányavárosok ke- 
rületében létezett. E napon érkezett Selmeczre, hol Görgey 
főhadiszállását tartá, egy futár Debreczenből, ki neki Kossuth- 

tól pénzt s egy levelet hozott, melyben ez őt a váczi nyilatkoz- 
vány veszélyes ösvényétől barátságosan óva inté. A futár egy- 
szersmind a hadügyminiszteriumtól is hozott rendeletet, mely 
által odautasíttatik, hogy a bányavárosokból Kassa felé, Schlick 
háta mögé forduljon, ki, miután seregünket Kassánál másod- 
szor is megverte, jelenleg Tokaj felé, Klapka hadteste ellen 
készül működni. 

Görgeynek lehetetlen volt be nem látnia a fontosságot, 
melylyel a tiszavonal biztossága bir a nemzeti harcz folytatha- 
tására 8 az előnyt, mely ügyünkre háramlik, ha Schlick, két tűz 
közé fogatván, megveretik, s a felvidék minden ellenségtől 
megtisztíttatik. De ő, még folyton azon daczos lélekhangulat- 
ban, melyből váczi nyilatkozványa származott, daczára mind 
amaz érveknek s ellenére annak is, hogy nyilatkozványában a 
hadügyminiszter iránt engedelmességet igért, a rendeletet nem 
vette figyelembe; hanem megmaradt határozatánál, hogy hu- 
zamosabban a bányavárosokban időzik, s hadtestének négy 
osztályát azonnal téli szállásokra osztotta fel. Aulich osztályá- 
nak Körmöczöt, Perket és Sz.-Keresztet ; Kmety ezredesének 
Beszterczebányát s vidékét; Pillerének Szalatnyát és Zólyo- 
mot; Guyon ezredesének végre Selmeczet és Zsarnóczot ren- 
delte állomásul. Egyszersmind a hadtest tanyáira vezető szo- 
rosokat eltorlaszoltatá. 

Az okok, melyekkel ezen engedetlenségét elpalástolni 
igyekezett, — hogy seregét téli ruházattal jobban el kell lát- 
nia, hogy a bányavárosok ezenfelül is sok hasznos felszerelési 
anyagot nyujtanak, hogy ezek kerületében nagy sikerrel újon- 
czozhat, — nem voltak ugyan alaptalanok; de engedetlensé- 


gének főoka bizonyosan még sem ezekben, hanem folyton 


boszús, csökönös indulatában s abban feküdt, hogy Kossuth 
befolyási körétől, ameddig csak átalában lehete, távol maradni 
igyekezett. 

A körülmények hatalma azonban rövid időn kijátszá 
szándékait. Galicziából a jablonkai szoroson a hónap elején 


egy újabb császári hadosztály is tört be Götz tábornok alatt, 

s Beniczky. Lajos mozgócsapatát megnyomván, Privigyének 
tartott. Ezenkivűl Simunics is, Csórics felszólítására, felhagy- 
ván ideiglen Lipótvár ostromával, szinte a bányavárosok felé 
nyomúlt. E szerint három részről fogta körül az ellenség túl- 
nyomó erővel a bányavárosok kerületét: Götz éjszakról, Si- 
munics nyugotról, Csórics délről. De ennél nem kevesbbé 
kellemetlen volt Görgeyre nézve főélelmezési biztosának jan. 
17-kén beérkezett jelentése, mely szerint tudatá vele, hogy a 
bányavárosok kerületében pár napnál tovább lehetetlen elég- 
séges élelmiszereket beszereznie a sereg számára anélkül, 
hogy a lakosságot inségre juttassa. Majd az ellenség is min- 
denfelől megkezdé támadásait. Görgey tehát kénytelen lőn 
megváltoztatni elébbi elhatározását. 

Götznek éjszakról érkezett hadai kezdték a támadást 
Körmöczbánya táján. De ezeket Aulich osztálya oly vereség- 
gel verte vissza Stubnyáig, hogy seregünk ezen oldalról többé 
nem is háborgattatott. Hasonló módon verte szét Kmety is 
Beszterczebánya táján az ismét betört Hurbán csapatait. De 
anmálinkább nőtt a veszély dél és nyugot felől, honnan Csórics, 
Simunicstól támogatva, Zsarnócz és Bakabánya felé irányzá 
hadait. A Zsarnóczon állott gyönge magyar csapat, január 
21-kén, a túlnyomó ellenséges erő által a városból kiszorítta- 
tott. Ugyanaz nap Guyon, ki már két nap óta csatázott az 
ellenség előhadaival és Windschachtra nyomatott vissza, ezt 
is elhagyni és Selmeczre vonúlni kényszerűlt, az ellene mű- 
ködő Wyss és Jablonovszky dandárai előtt. Másnap Guyon 
utóhadának fedezésére maga Görgey által Hodricshoz vezetett 
zászlóalj is vereséget szenvedett. Ugyanekkor Guyon Sel- 
mecznél egyszerre két oldalról támadtatván meg, Zólyom felé 
kényszerült menekülni. 

Az ellenség ezen erélyes előrenyomulása, melynek 
következtében Guyon hadosztálya e napokban holtak: és 
sebesekben mintegy 700 embert és tiz ágyut vesztett, arra 
indítá Görgeyt, hogy seregével végre tovaálljon. Az eddigi 
csaták eredményéből meggyőződvén, hogy oly nagy tért, a 

milyenen hadteste elhelyezve volt, a három oldalról működő 
és számára nézve is sokkal erősebb császári sereg ellen meg- 
védnie lehetetlen, Beszterczebányán határozta összevonni 
mind a négy osztályát. 

E szándék már Selmecz elvesztése előtt megérett volt 
Görgey agyában; az utolsó napok szerencsétlen csatái annak 
végrehajtását múlhatatlanná tették. Azonban mi elébb köny- 
nyen végrehajtható volt volna, az most Selmecz és Zsarnócz 
eleste után csak nagy bajjal lőn kivihető. Mert miután Guyon 
és Kmety osztályai Zólyomról már megindultak volt Beszter- 
czebánya felé; az ellenség pedig Sz.-Keresztig előrenyomúlt: 
Aulich hadosztálya Körmöczbányán nagy veszélybe jutott. Ő 
eddig győzedelmesen harczolt ugyan Götz dandára ellen; de 
miután ez Jablonovszky dandárával megerősödött, csekély 
remény maradt fel arra, hogy Aulich magát Sz.-Kereszt és 
Zólyom felé keresztűlvághassa, kivált miután az idő is meg- 
enyhűlvén, a Garan áradásai az utakat a két város közt több 
helytt elöntötték. Aulichnak tehát, ha osztályát veszélynek 
kitenni nem akarja, nem maradt egyéb választása, mint egye- 
nesen törni magának utat Körmöczről Beszterczére. De ez 
sem volt könnyü feladat. Az egyenes közlekedés a két város 
közt csak egy keskeny, kevéssé járt, téli időben pedig több 
helytt annyira járhatlan ösvényen vezet a majdnem háromezer 
lábnyi magas, meredek hegyen keresztül, hogy magok a vidék 
lakosai, kik néha e különben sokkal rövidebb utat választák, 
járműveiket pár helytt szétszedni, s darabonként kénytelenít- 
tettek átszállítani, hogy továbbhaladhassanak. Ezen ösvényen 
kellett tehát Aulich osztályának ágyuival együtt átvonúlnia, 
hogy a még nagyobb veszélyt elkerülhesse. 

A súlyos feladatot szerencsésen oldotta meg a derék al- 
vezér. A keskeny ösvényt utászai által s a bányászok sege- 
delmével lehetőleg kiigazíttatá s kiszélesítteté; a hegyháton 
pedig, mely meredek volta miatt a sereg átkelését lehetlenné 
tette volna, egy régi, nagy, részint bedőlt bányamenetet ása- 
tott ki s alagút gyanánt 30 öl hosszaságban gerendákkal erő- 

síttetett meg. Ezen alagút a hegy nyugoti oldaláról a keleti 
lejtőre vezetett; és miután az utat itt is járhatóvá tétette, jan. 
24-ke éjjelén seregét, bár mondhatatlan erőfeszítéssel a hegyen 
át, szerencsésen Beszterczebányára vezette, az utakat háta 
mögött mindenütt lehetőleg elrontatván, az alagutat pedig lő- 
por segedelmével betemettetvén. 

A sereg ekként Beszterczebányán öszpontosítva, annál 
inkább képessé lett az ellenséget, ha volt volna is alkalma 
támadásra, visszautasítani, minthogy itt vele Beniczky mozgó- 
csapata és a vidéken kiállított számos újoncz, összesen mintegy 
4000 ember egyesült. A feladat egy része tehát szerencsésen 
végre lőn hajtva; de hátra volt annak még egy tetemes része, 
mert Görgey itt azon újabb utasítást vette a hadügyminiszter- 


től, hogy hadtestével lehetőleg sietve vonúljon Tokaj felé, hol 


Schlick a tiszavonalt és Debreczent fenyegeti. 

Miután a hadtest eddigi mozdulatai által az ellenség na- 
gyobb erejét a Tiszától messze tartóztatá, a hadjárat czélja el 
lévén érve, Görgeynek semmi ürügye sem lehetett többé, nyil- 
vános engedetlenség nélkül hosszabban időznie a bányaváro- 
sokban, hol a szegény hegyi vidéken különben is terhére vált 
volna az élelmi szerekben nem bővelkedő lakosságnak. Ő te- 
hát, bár nem örömest lépett vissza Kossuth hatásának körébe, 
végre mégis elhatározta magát engedelmeskedni a hadügy- 
miniszter rendeletének. Miután az ellenségtől, mely Selmecz 
óta csak két dandárral s több napi járat távolságában követte 
őt, nem háborgattaték, menetét kényelmesen intézhette el. A 
vidék szegénysége miatt az élelmiszerekben hadtestét kétfelé 
osztá, melyek egyikét, név szerint Aulich és Kmety osztályait, 
Beszterczebányáról Rózsahegyen át a felső Vágvölgybe indítá, 
hogy azon keresztül haladjanak Szepesmegyébe; a két más 
hadosztályt Pillerés Guyon ezredesek alatta Garan völgyében 
ereszté útnak, melyből aztán a Királyhegyen át szinte Szepes- 
megyébe lépjenek, amazokkal ott egyesülendők. 

A hadakat mind akét úton a szekereknek végetlen sora 
követte. A Garanvölgyön több száz szekér a tisztek podgyá- 

szain kivül a legkülönneműbb állami s felszerelési anyagok- 
kal, egy ingó fegyvergyárral, ón- és rézkészletekkel s a bánya- 
városokban bevásárlott gyarmati árukkal, kávéval, czukorral 
stb. volt megterhelve. Ezek jobbára oly álladalmi javak vol- 
tak, melyeket a kormány még Pestről való kivonulása előtt 
rendelt vala a fővárosba, s most részint már útfélen találtat- 
tak, részint tovaszállítás végett voltak itt s ott felhalmozva. 
A Vágvölgyön keresztülhaladó osztályokkal szinte több száz 
szekéren, a bányavárosokban talált vertpénz s nyers arany-, 
. ezüst- s más becses érezkészlet takaríttatott e! az ellenség elől. 

Maga Görgey is ezen utóbbi osztályokkal kelt utra jan. 
26-kán Beszterezebányáról; mert czt még egy némi nehézség 
várta menetében. A Garanvölgyből ugyanis a Vágvölgybe 
csak a Sturecz hegyen át lehetett eljutni, mi téli időben nem 
kevés bajjal járt. A negyedfél ezer lábnyi magas, hóval fedett 
Stureczen átvezető út számos hegyipatakokon, iszonyú mély- 
ségek mellett kigyódzik a meredek sziklafalak körül. A gya- 
logságnak csak könnyebb volt haladnia; de a lovasság gyak- 
ran leszállni s lovait kézen vezetni kényteleníttetett a sikamlós, 
szédítő, keskeny utakon s hidakon; a tüzérség pedig csak 
mondhatatlan erőfeszítéssel haladhatott előre ágyuival. A gya- 
logságból felváltva egész zászlóaljakat kellett kirendelni, hogy 
a nehéz lövegeket és társzekereket a meredek helyeken előre 
tolják. Néhol a hidak oly keskenyek voltak, hogy a terjedel- 
mesb járművek csak szétszedve, részenként juthattak rajtok 
keresztül. Ekként ezernyi bajjal és nehézséggel küzdve, csak 
lassan haladhatott felfelé az elláthatlan hosszaságú hadoszlop 
és szekérsor, mozgalmaiban, távolról tekintve, hasonló egy 
ezernyi tagú óriáskigyóhoz. Az utászok mindenütt elől jártak, 
hogy az akadályokat, mennyire lehet, egyengessék, elhárítsák ; 
az utóhad ellenben a sereg háta mögött az utakat s hidakat 
rontotta meg a netalán utánoknyomúlni akaró ellenség előtt. 

Daczára mindezen rémítő nehézségeknek az ernyedetlen 
utazók tizenhat órai menetben végre szerencsésen feljutottak 
a hólepte hegygerinezre. Görgey maga, ahol csak nehézség, 

baj fordult elő, mindenütt jelen volt, intézkedve, tanácsolva, 
biztatva s ösztönözve legénységét. De ahegy éjszaki lejtőjén 
újabb erőfeszítésre volt szükség, hogy a nehéz ágyuk, terhes 
szekerek a sikamlós, meredek lejtőn baj nélkül lebocsáttassa- 
nak. Mindezen akadályokat legyőzve, későn éjjel valahára 
lejutottak a hegy tövébe, s a fáradt legénység Alsó-, Felső- és 
Közép-Revucza helységekben vőn éjiszállást. A legnagyobb 
nehézség le volt győzve; további menetökben a felső Vág- és 
Poprádvölgyön hasonló nagyszerű akadályokkal nem kellett 
küzködniök. 

A másik két osztálynak a Garanvölgyön könnyebb volt 
az útja s csak Gömör- és Szepesmegyék határain, a Király- 
hegyen átmentében, kellett némi nehézségekkel bajlódnia. § 
ekként február elején mind a négy hadosztály szerencsésen 
megérkezett Szepesmegyébe, s Lőcsén, honnan Schlicknek egy 
vigyázócsapatát elűzték, és vidékén pihenték ki a kiállott vi- 
szontagságokat. A tisztikar február 5-kén, Görgey születése 
napján, Lőcse nővilágában sokáig emlékezetben maradt, fé- 
nyes tánczvigalmat rendezett. 

Mialátt Görgey e nehéz hadmenetét ily szerencsésen 
végrehajtá, Simunics altábornagy ismét visszatért Lipótvár 
ostromára, melyben Ordódy ezredes 1360 emberrel őrködék. 
A vár ugyan semmi tekintetben sem volt felkészülve hosszabb 
ostromra ; mindazáltal kitartó, ügyes vezér alatt, pár hónapig 
megvédhette volna magát. De Ordódy azt már február 2-kán 
feladta az ellenségnek. Az őrség parancsnokával együtt fo- 
golyként vitetett Pozsonyba, hol aztán báró Mednyánszky 
László őrnagy s erődítési parancsnok és Gruber kapitány, kik 
a feladást leginkább ellenzék, a haditörvényszék által nemso- 
kára kötélhalálra itéltettek. Az itélet azonban, mint alább lá- 
tandjuk, csak később s más által hajtatott végre. 

Windischgrütz Pesten, biztosan remélve, hogy Görgey- 
nek elszigetelt s körülfogott hadteste meg fog semmisíttetni, — 
mi bizonyára nem is volt volna lehetetlen, — január folytában 
napról napra fenhéjázóbb hadi tudósítások által hirdeté. az 

osztrák sereg győzedelmeit s Görgeynek minden órán várható 
fegyverletételét. A fizetett vagy rákényszerített lapok vetél- 
kedtek vele a legkülönneműbb koholmányok híresztelésében. 
Majd azt hirdették, hogy az országgyűlés feloszlott; majd 
hogy, miután Kossuth, Bem és mások megszöktek, hódolatát 
készül feljelenteni; majd hogy ez vagy ama ,lázadó csorda", 
melyet elébb már többször megsemmisítettnek állitának, vég- 
kép szétveretett, Kossuth maga elfogatott. Welden tábornok, 
Bécs hadi parancsnoka, a január 21-kén közzé tett 17-dik 
hadi bulletinjében hivatalosan tudatta Európával a debre- 
czeni országgyülés ama határozatát, mely szerint a magyar 
seregek feloszlatása rendeltetett volna meg. 

A mit pedig nyilatkozványaiban hirdetett, hogy Görgey 
fegyverletétele minden órán várható, azt, miután Csórics az 
üldöző sereg egy részével Selmeczről visszatért, a hadainkat 
követő Götz és Jablonovszky dandárnokok tudósitásai pedig 
nem igen kedvezőleg hangzának, — más uton is ügyekezett el- 
érni Windischgrátz. Midőn Görgey Rózsahegyen tartá fő hadi 
szállását, Windischgrüátz egy követe jelenté nála magát, négy 
szem közt kivánván vele szólani. Görgey megadta a kivána- 
tot; és a követ közlé vele, miképen a herczeg neki, ha had- 
testét a császári zászlók alá vezeti, nemcsak bűnbocsánatot, 
hanem a monarchia határain belül vagy kivül, mint tetszeni 
fog, fényes elláttatást biztosít. Miután a követ előadását elvé- 
gezte, Görgey néhány főtisztet hívatott a terembe, s közölvén 
velök a titkos beszélgetés tárgyát, a követnek a váczi nyilat- 
kozvány egy példányát oly válaszszal nyujtá át, hogy vinné 
meg azt küldőjének, ez lévén az ő és seregének ultimatuma. 
Windischgrátz e kisérletének, melyre ő kétségkivül Görgey- 
nek, árulási szándokra magyarázott, váczi nyilatkozványa által 
indíttatott, — egy kevésbbé szenvedélyes és cynikus, több er- 
kölcsi érzelmű kedélyre, mint Görgeyé, felette üdves lehetett 
volna hatása. 

E csábitási kisérlet újabban lángra gyulasztá a tisztikar 
keblében, a váczi nyilatkozvány kibocsátása óta különben is 

divatossá lett politikai vitatkozásokat s a kormány tetteiben 
gáncsoskodni szerető szenvedélyt. E szenvedély, melyet pél- 
dája által Görgey maga folyton élesztgetett, valódi mételyévé 
lőn e hadtest erkölcsi jellemének. De a fegyelmet különben a 
szolgálati dolgokban szigorún kezelő vezér példája, elnézése 
sőt ösztönzése egyébiránt is sok dudvát sarjaztatott fel e had- 
test erkölcseiben s társasági viszonyaiban. , Görgey hadteste 
— így ir erről jellemrajzaiban Szemere Bertalan") — azonidő- 
ben egy elszigetelt, senkitől sem függő tábort képezett. Ő 
maga volt annak korlátlan, független ura. Zászlajára a király 
nevét tűzte ki, a kinek ép oly kevéssé engedelmeskedett, mint 
a nemzeti kormánynak. E helyzet nagyon alkalmas volt az ő 
valódi jellemének kifejtésére; ebben ő minden daczosságával 
s ellenmondásaival valóban egész különczségében s önkényé- 
ben vala látható. Ő egy kis katonai kamarillát képezett ki ma- 
gának; tiszteket nevezett s bocsáta el. A ki elébb nem volt 
osztrák tiszt, az nem tartozott barátjai közé; ő, a katona, gyű- 
lölé a polgárt és mindenkit a ki nem volt német nyelvére vagy 
neveltetésére nézve; hivatalos nyelvvé a németet tette, bár 
maga a sereg magyarokból álla; az arisztokratákat körébe 
vonta, az ifjú demokratákat üldözte; a pontatlan vagy csaló 
pénzkezelőt példásan büntette meg, néha akasztófával ; máskor 
viszont ily módon bölcselkedett tisztjei előtt: ,Miért ki- 
mélni a pénzt? Ha vesztünk, nem költhetünk eleget, mert a 
fizetés Ausztria gondja lesz; ha pedig győzünk, akkor bár 
mennyit pazarlunk is el, mind az csekélység ahhoz képest, a 
mit nyerünk, t. i egy szabad, független, adósság nélküli or- 
szágot." A ki jatszék, azt elkergeté, mert a kártyát kicsapon- 
gásnak tartá; de a ki megtakaritani akart, azt maga vonta a 
játékba, mert állítá, hogy a pénzbirtok megférhetetlen a ka- 
tonai elhatározottsággal. A kormány eltörlötte volt a testi 
fenyítést: ő azt megiut helyreállította, s a legmíveltebb ifja- 


t) Gr. Ludwig Batthyáni, Arthur Görgey, Ludwig Kossuth. Politische 
Charakterskizzen aus dem ungarischen Freiheilskriege. Hamburg, 1853. 
II, 35 kövv, 9 

kat, a kik merő hazafiságbólléptek a közkatonák sorába, gyak- 
ran puszta szeszélyből megbotoztatá; és midőn ezek egyike 
azt mondá, hogy inkább lőjék mint verjék meg, őt azonnal 
agyonlövette. Pestről való kiköltöztekor az ezredi zenészeket 
hátra hagyta; de utközben megint gyűjte össze zenészeket, s 
mindenütt, a hol csak negyvennyolcz óráig veszteglett, táncz- 
vigalmakat készíttetett. Mind ezt ügyesen tudta ő, ha kellett, 
indokolni. Ha azt kérdezték tőle, miért e dühös szenvedélye, 
e mívelt ifjakat, kiknek egy komoly gáncs is elég volna, min- 
den csekélységért botoztatni, azt válaszolá: , Nekem nem 
elég a lelkesedés, jó ez a harcz hevében, de ezen urakban az 
épen akkor hiányzik; nincs szükségem lelkesedett, de igen 
fegyelmezett legénységre, a hadvezér nem lelkesedés, hanem 
fegyelem által győz. A ki azt várja, hogy, mielőtt büntetném, 
bepörlöm, az mehet utjára." Ha pedig az iránt kérdeztetett, 
miért tette divatossá a kártyajátékot, akkor az volt válasza : 
nA tisztnek ne legyen sok gondja, azért jó, ha pénzét el- 
játsza; a ki pénzt gyűjt, az a jövőre számít s rószúl vereke- 
dik; a kinek erszénye üres, az a harczban nem gondol kin- 
cseire.t És ha kérdezteték, nem tartja-e botrányosnak a 
vigalmakat, míg a haza pusztíttatik s az ártatlanok ezrei vér- 
zenek el, azt válaszolá: , Nem járunk bucsút, nem vagyunk 
halotti kiséret, — minek a népet szomorú arczok által a há- 
ború iszonyaira emlékeztetni ? — lássák, hogy vigak vagyunk, 
hogy nem tartjuk elvesztettnek a hazát; ily hangulatban az- 
tán az ágyudörgés nem halálharang, hanem örömlövöldözés. 
A szabadságharcz lehet kegyetlen, véres, pusztító, de szomo- 
rúnak nem szabad lennie." 

ny ügyesen tudá Görgey indokolni tetteit, és még sem 
lehetett hinni szavainak. Mert mind környezetében, mind sa- 
ját egész lényében túlnyomólag nyilatkozott a gyűlölet min- 
den ellen, a mi a kormányt s a nemzeti függetlenséget kép- 
viselte. Tábora hasonló volt egy kis szigethez, melyben önké- 
nyének s a cynikus orgiák egy nemének engedte át magát. 
Azon országrész sorsa pedig, mely táborhelyéül nem szol- 

1849. Jan. gált, egyátaljában nem feküdt szivén. Midőn a bányavároso- 
kon átvonúlta után febr. 6-kán Eperjesre érkezett, valószinű- 
leg elcsodálkozott annak hallattára, hogy a nemzeti kormány 
még létezik s a haza még nincs megiígázva." 

De hagyjuk Görgeyt, bálozó tisztjeivel Lőcsén, s lássuk 
mi történt idő közben a Tiszánál, melyhez, mint egy futár által 
Klapkának megizente, már ő is közeledni szándékozott, többi 
hadainkkal ott közreműködendő. 

A Tiszánál most két seregünk létezett s védte Debreczent, 
Nagyváradot s e városokban a nemzeti képviseletet, kor- 
mányt s a hadviselésnek azokban létező s készülő eszközeit: 
egyik, mely Perczel vezérlete alatt vonúlt ki Budapestről, s a 
vasut mentében Szolnokra huzódván, a Tiszán átkelt és Kard- 
szagon, Nádudvaron és Újvároson foglalt állomást; a másik 
pedig, mely január elején Mészáros vezérlete alatt Szikszónál, 
Kassánál oly szerencsétlenül harczolt s különben Miskolcz kö- 
rül táborozott. Perczelt sem Szolnokról, sem Tiszafüredről 
nem háborgatá az ellenség; kétesebb volt a másik hadtest 
sorsa s ennél fogva Debreczen helyzete. 

Schlick ugyanis, miután Mészáros seregét Kassánál ja- 
nuár 4-kén megfutamította s Miskolczra visszaűzte, oly ked- 
vező helyzetbe jutott hogy, ha Kassáról Tokajnak fordulva, 
a Tiszán átkél, Debreczent, Nagyváradot is könnyű szerrel 
elfoglalhatja; mert Perczel csak január közepe táján rendez- 
hette, említett Kardszag-Újvárosi vonalán, a hosszú hátrálás 
által megkuszált seregét. Mészáros Miskolczra érkezvén, hol 
szétfutott seregéből alig volt képes négy-öt ezer embert ösz- 
szeszedni, teljesen méltánylá e veszélyt; s átlátván, hogy a 
Tiszavonal védelme, annál fogva, hogy e folyam mögött kell 
felkészíteni az újabb zászlóaljakat s előállítani pénzt, lőszert 
s mind azt, mi a harcz folytathatására szükséges, — szabad- 
ságharczunk jövőjére életkérdéssé vált: mihelyt seregében 
némi rendet alkotott, avval mindjárt Tokaj felé vonúlt, hol 
aztán január 12-kén a vezérletet is átadta Klapka György ez- 
redesnek. ; 

. Klapka György a bécsi tüzériskola növendéke, Görgey- 
vel együtt a királyi testőrseregben szolgált, honnan: 1846-ban 
főhadnagyi ranggal a karánsebesi határőrezredbe lépett által. 
Itt azonban lemondását már a következő évben beadta; s mi- 
dőn aztán 1848-ban az ország kormányát a miniszterium 
vette át, ennek ajánlotta fel szolgálatát. Egy honvédzászlóalj- 
ban őrnagy, eleinte a szerbek ellen harczolt; hol nem sokára 
a táborvezérkarba vétetvén fel, leginkább csatatervei által 
tűntette ki magát, minél fogva az év vége felé Pestre, a kö- 
zépponti hadmunkálati iroda vezetésére hivatott fel. Itt vette 
a kormány rendeletét, mely őt, már ezredest, a Kassánál 
megvert sereg vezérévé nevezte ki. § 

Képzettsége a hadi tudományokban, melyet részint a 
tüzériskolában, részint s még inkább a testőrseregben, melyet 
akkoron Haller Ferencz tábornok, a testőrség alkapitánya, 
komolyabb tanulmányokra szorított, — nyert vala, szintúgy 
mint tehetségei Klapkát mindenesetre hasznos egyéniséggé 
tették egy táborban. Tanulmányaival párosult dús képzelete 
őt különösen táborvezérkari főnökké képesítették. Hadi ter- 
vei, melyeknek készítésével megbízatott, jobbára helyesek- 
nek, gyakorlatiaknak találtattak a szakemberektől; de ke- 
vesbbé érdemlé ki ezek dicséretét a seregvezérletben. Az 
erély, szigor és kitartás, mely Görgeyt a sereg szervezésében, 
a fegyelem kezelésében s a meghatározott működés végrehaj- 
tásában kitűnteté, Klapkában teljesen hiányzott; lágysága, 
mely őt a szigorúbb rendszabályoktól visszatartá, a válságos 
perczekben nem ritkán gáncsoltatott; határozatlansága s 
mozgalmas, változékony kedélye nem kevesbbé mint szilárd- 
sághiánya őt a kivitelben nem egyszer ingadozóvá tették s meg- 
foszták a sikertől. A nehéz körülmények közt, a balszeren- 
csében könnyen leveretni engedé magát; de a heves képze- 
let s a mozgalmas kedély, honnan ez származott, jobbára 
könnyen s hamar fel is emelte őt levertségéből. Ha a kivitel- 
ben is annyi lélekjelenlétet, erélyt s határozottságot, annyi 
szivósságot és szilárdságot tudott volna kifejteni, a mily 

lyesek voltak jobbára nézetei a teendőkre nézve: hatása két- 
ség kivül nagy eredményeket mutatott volna fel szabadság- 
harczunkban. De így is egynémi hasznos szolgálatot tett a 
hazának; mért helyes nézeteit a tervezésben, a kiviteli erély 
hiánya mellett is, gyakran pártolta a jó szerencse. Kedvezett 
ez neki mindjárt most is vezéri pályája kezdetén. 

E kedvezést mindenekelőtt abban tapasztalta, hogy 
Schlick január 4-kén nyert kassai győzedelme után, két hétig 
tétlenül vesztegelt. Klapka tehát időt nyert a lehangolt sereget 
rendezni s a kormánytól küldött újabb erővel megszaporítva, 
harczképessé alakítani. Midőn Schlick január 19-kén ismét 
mozogni kezdett, Klapka már kilencz zászlóaljjal, hét lovas 
századdal és 30 ágyuval összesen 10,000 emberrel rendelkezett, 
melyek Bulharyn, Schultz, Dessewffy Aristid és Gedeon ve- 
zénylete alatt négy dandárra oszlottak. Bulharyn dandárához 
tartozott a három századot tevő lengyel legio is Thworznicki 
vezénylete alatt. 

Schlick ereje, miután Galicziából némi erősítvényt kapott, 
ekkoron 8 zászlóaljból, hat lovas századból és 35 ágyuból 
állott. Mivel azonban ennek egy részét Kassán és Eperjesen 
kényteleníttetett őrségül hagyni, hogy sükeresen működhes- 
sék, Windischgrátztől is erősítést szorgalmazott. A tábornagy 


január 20-kán Schultzig altábornagyot küldé mintegy öt ezer- 


nyi hadosztálylyal segedelmére. Mielőtt azonban az megér- 
kezett, Schlick két dandárral, melyek együtt 6 zászlóaljból, 
5 lovas századból és 26 lövegből álltak, ismét megkezdte tá- 
madó munkálatát, január 22-kén Sárospatak és Szántó felől 
törvén hadainkra. 

Hadaink ekkor, a tetemes szaporodás, a fiatal vezér mun- 
kássága s buzdító napi parancsai által hangulatában megja- 
vúlva, következő állásban létezének: a jobb szárnyon Schultz 
dandára Bodrog-Kereszturt, Kisfaludot — ; a középen Bulharyn 
dandára Tarczalt tartá elfoglalva; a balszárnyon Dessewffy 
még utban vala Szikszóról Tokaj felé, hol Gedeon gyönge 
dandára a tartalékot képezé. 

" A támadás Kisfaludnál kezdődött; hol azonban Schultz 
hamar visszanyomta az ellenség gyönge osztályát, melylyel 
Schlick csak a mieink figyelmét akarta elvonni a fő támadás- 
tól, mit ő maga Tarczal ellen intézett. A sürű köd miatt 
csak akkor vétetett észre az ellenség, midőn már Tarczal alatt 
a mieinkkel szemközt állott, úgy hogy alig dördűltek. meg az 
első ágyuk, az apró lőfegyver ropogása is azonnal megkez- 
dődött. Mint mondók, Tarczalnál csak Bulharyn dandára, 
összesen mintegy 3000 vitéz állott, mig Schlick 5 zászlóaljat, 
4 lovas századot vezetett ellene. De dandárunk közepén a 
34-dik zászlóalj, egyike legjobbjainknak, Czakó kapitány, 
majd Zákó őrnagy vezénylete alatt, megtörhetlen vitézséget 
fejtett ki, s a számosabb ellenség ismételt támadását meg- 
hiúsította. Hasonlókép huszáraink is visszaverték az ellen- 
séges lovasság rohamát, melynek parancsnoka is halva ma- 
radt a csatatéren. Az ütközet sorsa mindazáltal dandárunk 
jobb szárnyán dőlt el, hol a lengyel legio a hevesi és abaúji 
. önkéntesekkel a tokaji hegy magaslatán foglalt állomást. 
Schlick e hegy elfoglalására egy zászlóaljat indított Fiedler 
tábornok alatt, mely egy ideig minden nehézség nélkül ha- 
ladt felfelé, midőn a sürű ködben rögtön a mieink előtt álla 
s általok vissza is nyomatott. Fiedler azonban újabban is 
előre vezeté zászlóalját. Ekkor Thworznicki — miként Klapka 
maga beszéli el — a köd és harcz okozta zavarban néhányad 
magával az ellenségre bukkan; Fiedler tábornok azonnal 
eleibe lovagol, megismerteti magát, kézszorítást váltanak stb. 
Végre mondja a tábornok, hogy a lengyel legioval két gali- 
cziai zászlóalj áll szemben, kik honfitársaikkal nem örömest 
vívnának meg, s ennek, bebizonyitására ,fegyvert lábhoz!" 
vezényel, kérvén Thworznickit, tenne hasonlót. Így mult el 
némi idő, mind a ketten meg valának zavarodva; egyik sem 
tudta, ki légyen a másik foglya. Ekkor azonban a hevesi 
önkéntesek, látván, hogy mind tömegesebben gyűlöng az ellen- 
ség, tüzet adtak, mi a császáriaktól is viszonoztatván, mind a 
két fél , árulást" kiálta ; a császáriak azonban megint visszanyo- 

mattak. Schlick utóbb még egy harmadik kisérletet is téte- 
tett e magaslatok elfoglalására; de vitézeink ekkor szurony- 
szegezve űzték le elleneiket a völgybe. E sükeretlen erőködé- 
sük után Schlick, ki a köd miatt nem láthatá, hogy mindössze 
is csak egy dandárral van dolga, bennünket a valónál erő- 
sebbnek tartva, Mádra, onnan Tályára vonúlt vissza. 

Más nap Schlick a Kisfalud ellenében álló osztálynak is 
parancsot külde, hogy Mádon keresztül hozzá csatlakozzék. 
Schultz, a folyton tartó ködben az ellenség erejét mindjárt 
meg nem itélhetvén, annak közeledésére Keresztur felé huzó- 
dott; majd azonban meggyőződvén, hogy ennyi erőnek meg- 
felelhet, támadásra vezette dandárát, s az ellenséget Mádra, 
onnan Tályára kergette. Veszteségünk a két nap alatt körül- 
belül 100 halottból és sebesültből állott. Az elsők közt volt 
Kálnoky kapitány, a 43-dik zászlóalj parancsnoka. Schlick a 
két napi csatában mintegy 150 embert, köztök 9 tisztet, veszt- 
vén, Boldog-Váralja felé huzódott, ott várandó be a Pestről 
segélyére küldött Schultzig megérkeztét. 

Klapka győzött. De, bár győzedelme lelkesedésre han- 
golta seregét, értesülvén, hogy a Schlick segedelmére jövő 
Schultzig jan. 25-kén már Miskolczra érkezett, nem akarta 
koczkáztatni nyert előnyeit, s 30-kán a Tisza balpartjára tette 
át táborát, egyedül a Tiszavonal védelmére szorítkozandó. Az 
átkelés után egy tüzér tiszt, bár parancs nélkül, a hidat is 
felégette. 

Vezérünk számítása helyesnek bizonyúlt be. Schlick ja- 
nuár 31-kén, 5000 fegyveressel megszaporodva, ismét Tokaj 
előtt állott. Seregünk dereka ekkor Tokajjal szemközt Raka- 
maznál volt felállítva, s jobb szárnya Szabolcsig és Balsáig, 
bal szárnya Nagyfaluig és Eszlárig terjeszkedett. Komolyabb 
ütközetre azonban most nem kerűlt a dolog. A hid le lévén 
égve, az ellenség néhány századot a jégen küldött át, melyek 
azonban a 34-dik és 43-dik zászlóaljainktól a jégen vissza, 
Tokaj szélső házsoráig űzettek. Schlick ezután, azért-e mivel 
a jeget már nem találta elég erősnek egész hadának átszálli- 

tására? — csak ágyu- s röppentyű-ütegeket vonatott a folyam 
partjára, mit a mieink is utánoztak. Igy folyt a kölcsönös tü- 
zelés estendig, midőn a városban néhány ház granátjainktól 
kigyúladt ; minek következtében Schlick a szűk és tekervényes 
utczákon máris rekedezni látván társzekereit, egész seregével 
a közel fekvő Keresztur, Tarczal, Szerencs és Mád városokba 
huzódott vissza. 

Mielőtt Schlick e visszavonulásának okát megfejtenők, el 
kell még beszélnünk, mi történt Perczel hadtestével a közép 
Tiszánál. Említők már, hogy ő, miután Pestről január elején 
Szolnokra huzódott, a Tiszán átkelvén, hadtestének rendezése 
és Debreczen fedezése végett Kardszagtól Nádudvaron keresz- 
tül Újvárosig és Tisza-Füredig foglalt állomást. Az ellenség 
azonban, ki Szolnokot csak Ottinger lovas dandárával, Porosz- 
lót pedig épen nem szállotta meg, nyugton hagyá Debre- 
czent; Perczel tehát elég időt nyert, hadtestét ismét harcz- 
képessé tenni. A kormány ott kevés napok alatt 13 zászlóaljra, 
14 lovas-századra, összesen mintegy 15000 emberre s 40 
ágyura emelte haderejét, melyet aztán ő Répásy, Hertelendy 
és Kazinczy Lajos vezénylete alatt három dandárra osztott. 

Igy felkészülve Perczel, a kormány rendelete szerint, ja- 
nuár 18-kán indítá meg hadtestét Szolnok visszafoglalására, 
hol Kossuth nem örömest látta a Debreczenbe vezető hidat az 
ellenség kezében. Miután tehát Répásy dandárát Tisza-Füre- 
den egy nemzetőr csapattal Asbóth alezredes váltotta fel, azt 
is magához vonván, hadtestét Szolnok felé indítá. Kazinczy 
dandárának, Tisza-Beőnél átkelve, hátba kell vala fogni az 
ellenséget, míg maga Perczel, hada zömével Török-Sz.-Mik- 
lósról szemben intézendi a támadást. Kazinczy azonban a 
rosz utak miatt nem jelenhetett meg kiszabott helyére, midőn 
Perczel Szolnokot 22-kén déltájban megközelitette. Ott, mint 
mondók, Ottinger lovas dandára táborozott, a bal parti hidfőt 
csak egy század által őriztetvén. Ez a sürű köd homályában 
meglepetvén, a hidfőt rövid védelem után feladta s a városba 

1849. Jan. . ügyekezett meggátolni ; de előhadunk ennek daczára is átnyo- 
— ——— múlta hidon. Mihelyt pedig az első csapatok a városba ju- 
tottak, a lakosság is azonnal előszedte eldugott fegyvereit s a 
padlásokról kezdett lövöldözni az ellenségre; mások kaszák- 
kal s vasvillákkal fegyverkezve csatlakoztak a városba vergődő 
hadainkhoz. A császáriak körülkeritéstől tartván, a várost 
sietve hagyták oda s a vasut mellett, az Abony felé nyuló tér- 
ségen, álltak csatarendbe; de mintegy másfél órai tüzelés után 
Abony felé hátrálának, néhány halottat hagyván a csatatéren. 
Vesztesége kétség kivül tetemesb leend vala, ha Kazinczyt 
a meglágyult időben fölengedett talaj nem késlelteti Abony 
elfoglalásában, s az ellenség hátráló vonalának elmetszésében. 

Seregeinknek e támadó munkálata, bár magában véve 
csekély fontosságú vala, nagy mozgalmat okozott Budapesten. 
Windisechgrátz, mintha csak most tudta volna meg, hogy e 
tájon is létezik magyar had, a fővárosban veszteglett seregét 
rögtön Abony felé indította; más részről Jellasicsot, ki Kecs- 
kemét táján létezett, visszahívta, s a Schlick támogatására kül- 
dött Schultzig tábornokot is figyelmezteté a veszélyre. 

Perczel nem sokáig veszteglett Szolnokon s Abonyban 
sem találván ellenséget, január 25-kén Czeglédig nyomult előre 
s Ottingert, ki ott, három gyalog-zászlóaljjal megerősödvén, 
ellentállott, két órai ágyuzás által visszavonulásra kényszeri- 
tette s huszárai által Irsáig űzette. A Hunyady- és Lehel-hu- 
szárok e csatában jól állták ki első tűzpróbájokat; a csata el- 
döntésére azonban, mint Szolnoknál úgy itt is, kivált a derék 
Würtemberg-:huszárok tettek legtöbbet. 

Windischgrátz a czeglédi csata elvesztének hírére, két 
zászlóaljon kivül valamennyi még Pesten maradt hadait Ottin- 
ger segedelmére küldé; maga pedig, miután a Duna jobb part- 
jára hurczolódást rendelt, Üllőre sietett. Itt hallá aztán, hogy 
Perczel nemcsak Czeglédet, banem a Tiszán átkelvén, Szol- 
nokot is megint odahagyta; minek következtében egy erős 
dandárt Szolnokra, egy gyönge csapatot pedig Poroszlóra küld- 
vén, ismét visszatért a fővárosba. : 

Perczel e rögtön visszavonulásának oka abban feküdt, 
hogy a czeglédi csata napján Dembinski is megjelent a tábor- 
ban, s magát fővezérként mutatván be, a hadat Debreczen 
fedezésére, melyet a kormány tudósításai szerint Tisza-Füre- 
den keresztül egy nagyobb ellenséges had fenyegetne, vissza- 
rendelte. A kormány e tudósításai léteztek ugyan, de csak az 
ellenség egy cselfogásán alapultak. A Schlick segedelmére 
küldött Schultzig ugyanis, ki január 23-kán Kápolnára érke- 
zett, értesülvén Perczelnek Czegléd felé irányzott mozdulatá- 
ról, hogy őt onnan visszatérésre indítsa, szálláskészítőket külde 
Poroszlóra, kik tízezer embernek odaérkeztétjelentenéks e se- 
reg számára élelmiszereket rendelnének. E hírnek oly erős hi- 
telt adott Dembinski, hogy seregét Czeglédről nem is az egye- 
nes úton, hanem biztosság végett a Tisza bal partján rendelte 
vissza Tisza-Füredre. Perczel azonban e nagy kerület szük- 
ségtelenségét vitatá, s az egyenes úton akart Tisza-Füredre 
menni, hogy onnan Klapkával egyesüljön. Ebből aztán heves 
szóváltás támadt, minek az lett eredménye, hogy Perczel a 
hadtest-parancsnokságot letette s Debreczenbe ment. Dem- 
binski ezután a hadat Szolnoknál a Tisza bal partjára vezet- 
vén, s háta mögött a hidat is fölégettetvén, Madaras felé ment 
Tisza-Fürednek ; s miután Répásy és Hertelendy dandárait ott 
hagyta, maga Kazinczy dandárával Polgárig haladt felfelé s 
ott kelt át megint a Tisza jobb partjára, Klapka hadteste felett 
is átveendő a fővezérletet. 

Midőn Dembinski e cezéltalan menetek után valahára 
Szerencsre jutott, nagy változás állott vala be mind a magyar, 
mind az ellenséges seregek állásában. Schlick, ki január vé- 
gén Schultzig ötezernyi hadosztályával megerősödve, 31-kén 
Klapkát Rakamaznál, de mint már elbeszéltük, sikeretlenűl 
támadta meg, más nap a hegyaljáról sietve indúlt vissza Kas- 
sára, mert onnan azon tudósítást vette, hogy Görgey a Szepes- 
ségben van s őt hát mögűl fenyegeti. 

A hír, mint már tudjuk, nem is volt alaptalan; s annak 

miután a Szepességben hadainak néhány napi nyugvást enge- 
dett, megkezdé Schlick elleni hadjáratát. Mióta a magyar 
hadnak Szepességbe érkezte Schlicknek bhírűl esett: ő a Bra- 
nyiszkó hegyét, mely Szepest Sárostól elválasztja s melyen 
egy szép, kigyózó műúton kell az Eperjesre menni szándé- 
kozónak keresztűl haladnia, — ágyukkal s néhány század 
gyalogsággal rakta meg. Görgey a hegy bevételére Guyon 
hadosztályának adott parancsot, mely a bányavárosokban 
szenvedett veszteségei után most csak egy nógrádi önkénytes 
s a 13-dik s 33-dik honvéd-, jobbára a bányavárosokban ala- 
kított zászlóaljakból, egy vadász-, két utász- s ugyanannyi 
huszár-századból s 24 ágyuból, összesen 3000 emberből álla. 
Guyon a hegyet február 5-kén déltájban kezdé ostromolni. 
Újoncz-zászlóaljainkat az ellenség erős helyzetéből több ízben 
hátrálásra kényszeríté élénk ágyutüzével. Végre Guyon, ki 
rettenthetlen bátorságának már több ízben fényes tanúságait 
adta, maga állott a 33-dik zászlóalj élére, s támogatva az ol- 
dalt feltörekvő vadászaitól, a kanyargó úton húsz erős hegyi 
állásából egymásután kiverte az ellenséget. Több ágyu szu- 
ronyszegezve foglaltatott el, s késő éjjelig mind dühösebb 
elszántsággal folyt a vérengző harcz. Mintegy éjfél táján az 
ellenség utolsó állomásából is kiveretvén, számos holtja és se- 
bese hátrahagyásával, futásnak eredt. Guyon másnap, 6-kán, 
minden ellentállás nélkül bevonúlt Eperjesre. 

Schlick ekként, bár még csak távolról, két tűz közé lőn 
fogva. Mert Klapka is, mihelyt február 1-jén értesült, hogy 
Schlick Tokajtól egész seregét Kassa felé indította, a Tisza 
jobb partjára kolt át. Nem kételkedvén, hogy Schlick vissza- 
vonúltának csak az lehet oka, hogy Görgeytől már hátban fo- 
gatott, maga is Kassa felé szándékozott indúlni, a Szepességből 
arra jövendő Görgeynek kezet nyujtandó. És alig szenved 
kétséget, hogy, ha Görgey Eperjesről, Klapka a Hegyaljáról 
haladék nélkül nyomúlnak Kassa felé, Schlick seregének 
nagy részét elvesztette volna. De vezéreink mind a két rész- 
ről késedelmezének: Görgey tétovából, mely onnan erédt, 


Második fejezet. Hadi működések a főváros elveszte után. 977 


hogy Sehlick helyzetét és szándékait még nem kémlelte ki; 
Klapka február 5-kéig azon félelemből, nehogy az erősebb 
Schliektől cselbe ejtessék, azután pedig Dembinskitől gátolva, 
ki hozzá február 5-kén azon rendeletet küldé, hogy hadtesté- 
vel két nap múlva Miskolczon legyen. Klapka felfogása sze- 
rint ez annyittett, mint Görgey hadtestét, melyet Götz és 
Jablonovszky egész a Szepességig követett, most meg Schlick 
Kassáról készül megtámadni, a számosabb ellenségnek fel- 
áldozni, s a jó alkalmat, mely Schlick megverésére ajánlko- 
zott, elszalasztani. Ő tehát 6-kán személyesen felkereste sze- 
rencsi főhadiszállásán Dembinskit, s nézeteit előadván, kivánta, 
hogy hadtestével, mely a hozzákapcsolt Kazinczy osztályával 
mintegy 14 ezerre növekedett, Schlick után indúlhasson. 

Mi vitte rá Dembinskit, hogy Miskolcz felé tartson, 
mindjárt meglátandjuk. Ifjú vezéreink állításai után, kik saját 
hibáikat is örömest a gyűlölt Dembinskire tolták, a közönség- 
ben is divatossá lett Dembinskit gáncsolni amiatt, hogy Schlick 
12 ezernyi hadával a mi 30 ezernyi seregeink közöl minden 
vereség nélkül kisikamlott. Az események folyama azonban 
világosan tanusítá, hogy Dembinski látott helyesen, midőn a 
Tokajról összesen 14—15 ezernyi egész hadával Kassa felé 
menni akaró Klapkának hevesebb szóváltás után is csak azt 
engedte meg, hogy egyedűl Dessewffy hadosztályával, mint- 
egy ötezer emberrel s 15 ágyuval nyomúljon Schlick után, 
mig maga Kazinczy és Máriássy osztályaival csakugyan Mis- 
kolezra, onnan Putnokra ment. 

Klapka 7-kén a rendelkezésére hagyott erővel megin- 
dult Schlick nyomán s más nap estenden közelítette meg 
Hidas-Németit, hol az ellenség utóhada a Hernád hidját eltor- 
laszolva tartá. Klapka azonnal támadást intézett a híd mellett 
egy erdőcskében lévő ellenségre, kit a derék abaúji önkény- 
tesek s a lengyel legio mindjárt az első rohammal a hídra űz- 
tek. Most azonban heves ágyu- s puskatűz kezdődött, mely a 
micinkben nyilt helyzetöknél fogva, jóval nagyobb kárt tett, 
mint a helységben eltorlaszolt ellenségben. Mihelyt azonban 

1849. Febr. . sötétedni kezdett, az abaúji zászlóalj az ellenségtől meggyuj- 

— ———— totthidatis elfoglalta, s miután annak tüze eloltatott, az utá- 

nok siető zászlóaljak segedelmével az ellent torlaszai közől is 
kivervén, Kassa felé űzte. 

A bekövetkezett éjen vette hírét Klapka, hogy Görgey 
Branyiszkót elfoglalta s Eperjesen áll hadaival. Es most vilá- 
gosan kitűnt Dembinski helyes pillanata, midőn Klapkának 
Szerencsen váltig mondá, hogy Schlicket nem Kassán, hol, 
Görgey és Klapka hadai közt lévén, bizonyosan nem fog vesz- 
tegleni, hanem Torna- vagy Gömörmegyében lehet csak elfogni 
vagy megverni. Schlick ugyanis, mihelyt a hidas-németi vere- 
ségről értesült, nehogy két tűz közé szorúljon, hadtestével már 
9-kén elhagyta Kassát s közeledő hadaink elől egy mellékúton 
Tornamegyébe vonúlt. Világosan kitűnt, hogy Sehlick eloso- 
nását is Görgeyre kell róni, ki belátás hiányából, vagy, mi 
valószinűbb, rosz akaratból, nehogy t. i. Dembinski fővezér- 
lete alatt, miről már voltak némi, bár még nem hivatalos tu- 
dósításai, valamely fegyvertény jól sikerüljön, — elmulasztá, 
mit könnyen tehet vala, február 8-kán és 9-kén Eperjesről 
előrenyomúlni s a tornai s gömöri országutakat elfoglalni, 
vagy Schlicket legalább hát mögűl szorongatni. Görgey csak 
10-kén vonúlt be Kassára, hol vele azon éjjel Klapka is szemé- 
lyesen találkozott, "A két vezér itt oly tervben egyezett meg, 
hogy Klapka Schlick üldözésére indúljon, Görgey pedig a 
nyomában járt s már Szepesbe nyomúlt Götz és Jablonovszki 
dandárait keresi fels akadályozza meg a Schlickkel való egye 
sülésben. De még el sem váltak egymástól vezéreink, midőn 
Dembinski ismét zavarólag, de megint helyesen, hatott be ter- 
vökre, rendelvén, hogy Klapka tüstént Putnok felé tartson, 
honnan ő a hátráló Schlicket oldalba .fogni szándékozik. 

E parancs még inkább felbőszíté vezéreinket Dembinski 
ellen. Klapka mindemellett is, bár késedezve, engedelmeske 
dett; Görgey pedig elébbi szándékával felhagyván, maga in- 
dított meg, de már későn, két hadosztályt a hátráló Schlick 
ellen. A kiküldött Guyon és Piller 13-kán Torna délnyugoti 

szélein, Szén helységnél érte utól az ellenség hátvédét, s azt 
néhány társzekér s egy csapat gyalog és lovas elfogása után 
Aggtelek felé, de kitartás nélkül űzte. Azonban Dembinski is 
sokáig késett, Klapkát várva, Miskolczon. Ő Kazinczy osztá- 
lyával 183-kán Putnokra érkezvén, onnan másnap oldalt, a 
Tornaljánál Rimaszombat felé hátráló ellenségre csapott; mi- 
vel azonban többi hadai meg nem érkeztek, az egy osztálylyal 
erélyesebben nem működhetvén, némi ágyuzás után még az 
nap Putnokra tért vissza. Őt erre azon gyanítás is indítá, hogy 
Schlick Rimaszombatból Szécsény felé Hatvannak tartand, 
hogy ott Windischgrütz seregével egyesűlvén, közösen inté- 
zendenek támadást hadaink ellen; miért is aztán a Miskolcz- 
egri úton szándékozott minden hadait összevonni. 

Február közepe táján tehát már négy hadtestünk jutott 
egymással összeköttetésbe, s közelgett az idő, midőn azokkal 
támadólag is lehetend működni az ellenség főereje ellen. E 
hadtestek közől egyelőre csak az I., II. és III-dik, mely Dam- 
janics és Vécsey alatt még útban volt a közép Tisza felé, ren- 
deltetett vala Dembinski fővezérlete alá. Most azonban, miután 
már Görgey is megérkezett Kassára, idején látta a kormány, 
öt hasonlókép a fővezér parancsai alá rendelni. Görgeynek, 
miképen ő még február 13-kán is tudósítá Dembinskit, az volt 
szándéka, hogy az őt Szepességbe is követett s most Lőcse 
táján táborozó Götz és Jablonovszki dandárok ellen működ- 
jék. De már a reá következő napon két rendeletet vett a had- 
ügyminiszteriumtól, melyek egyikében tudtára adatik, hogy ő 
is Dembinski fővezérlete alá van rendelve; másikában pedig 
közöltetik vele azon intézkedés, mely szerint összes haderőnk, 
az eddig divatos hadtestek helyett, öt-hat ezer emberből álló 
csapatokra leszen felosztandó, melyek , hadosztályok" elneve- 
zése alatt, külön számokkal jelöltetnének, s egymástól füg- 
getlenek, mindannyi egységek gyanánt szolgálnának a fővezér 
strategiai működéseiben. E szerint tehát az eddigi hadtestek- 
nek, különböző nagyságuk szerint ezentúl két-három egymás- 
tól független hadosztályra kell vala szakadniok. Görgey had- 

teste, mivel létszámáról akormánynak még nem volt tudomása, 
egyelőre egészben a ,XVI-dik hadosztály" nevet nyerte; 
majd azonban neki is meghagyatott, hogy seregét három had- 
osztályra szakaszsza. 

A kormány ezen új felosztást avval szerette indokolni, 
hogy most, midőn nagyobb haderővel fognak megkezdetni a 
támadó munkálatok, a hadsereg mozgathatóbbá s így a strate- 
giai czélokra alkalmasabbá válandik 5—6 ezernyi főből álló 
tagokban, mint az elébbi hadtestekben vala. Ezen indokolás 
ellen nem lehet ugyan kifogást tenni; kétséget mindazáltal 
nem szenved, hogy ezen új felosztás behozatalának főoka ab- 
ban feküdt, hogy az eddigi hadtestparancsnokok, kivált pedig 
a váczi nyilatkozvány óta gyanús irányú, daczos, engedetlen 
Görgey befolyása csökkentessék, az új fővezéré ellenben gya- 
rapíttassék. 

Hadtestvezéreink, Görgey, Klapka csakis ezt tartották 
az új felosztás okának, s vállatvetve törekvének meghiúsítani 
az újítást. Dembinski ugyan mindenkép igyekezett azt fenn- 
tartani s keresztűlvinni; de igyekezete amazok törekvésein 
végre is hajótörést szenvedett. A csökönyös Görgey ez ellen 
mindjárt Kassán, február 14-kén megindítá ostromát, a követ- 
kező napiparancsot tévén közzé hadtestében: 

, A február 12-kén kibocsátott hadügyminiszteri rendelet 
a felső dunai hadtestet a , magy. királyi XVI-dik hadosztály" 
elnevezése alatt Dembinski altábornagy fővezérlete alá helyezi. 
Amidőn ezt én az összes XVI-dik hadosztálylyal hivatalosan 
tudatom, ünnepélyesen felszólítom az alattam álló minden 
törzs- és főtiszt urakat, hogy ezen látszatos megalázást ugyan- 
azon egykedvűséggel vegyék, aminővel én hadtestparancsnoki 
önállóságomról lemondok, magamat az országgyűlés rendele- 
tének s Dembinski altábornagynak, mint mondják, harczban 
megőszült érdemes hadvezérnek, önkényt alávetem." 

E napiparancs hangja elegendő volt a tábornok mellett 
képződött tiszti kamarillának arra, hogy vezérök boszús indu- 
latának a magok részéről zajosabb kifejezést adjanak. A tiszti 

kar azonnal gyülést tartott, s mindenféle heves nyilatkozatok 
után a kormány — mint ők azt nevezték, a , debreczeni irká- 
szok" ellen, kijelentette, hogy tovább is csak tábornokuk ve- 
zérlete alatt akar szolgálni. E határozatot egy küldöttség 
mindjárt megvitte Görgeynek, a Debreczenbe küldött Zuber 
őrnagy pedig a hadügyminiszternek, E vakmerőségre maga 
a kormány gyengesége bátorította fel a tisztikart azáltal, hogy 
Görgeyt, mihelyt hatása körébe jutott, a váczi nyilatkoz- 
ványért kérdőre vonni nem mervén, ezt hallgatással mellőzte. 
Az idézett napiparancsot Mészáros nem mulasztá el ugyan 
megróni ; de — mint emlékirataiban maga megvallja, ,elég 
hibásan, mivel gyengén s illedelemmel hányta szemére a ka- 
tonátlan eljárást, söt még hibásabban jelenté ki neki, hogy fel- 
teszi róla, mikép indulatát a haza javáért mérsékelni, s mint 
hazafi, szolgálatát végezni fogja." A kormány ezen erélytelen, 
gyönge magatartása nem is maradt eredménytelen: Görgey 
meggyőződött, hogy őt büntetni nem merik, s mind tovább 
ment csökönyösségében s önfejü daczosságában, míg azáltal 
végre hazáját is örvénybe sodorta. Most azonban egyelőre, 
mint napiparancsából kitűnik, még nem mondta fel ugyan 
egyenesen az engedelmességet; az mindazáltal határozattá 
érlelődött lelkében, hogy a , lengyelt", mihelyt reá alkalma 
nyílik, megbuktatja. E tervébe, pár nap múlva, midőn ő maga 
Miskolczon, Klapka Harsányban tartá főhadiszállását, ezen, a 
fővezérre szinte neheztelő barátját sem mulasztá el belevonni. 
, Klapka Harsányból —- miként Mészáros tanúskodik, min- 
den estve átrándult Miskolczra, Görgeyvel tanakodandó. Áta- 
lában Klapka délutáni négy órakor a seregtől eltávozni 
szeretett, annak vezényletét Bulharynnak adván át. Ezen 
többszöri összejövetelre történt Szemerének — ki mint kor- 
mánytag ekkoron szinte Miskolczon időzék, — figyelmezte- 
tése Dembinskihez; mert ekkor még ő is méltánylotta ennek 
viseletét." 

De nemcsak Klapkával fondorkodott Görgey a fővezér 
megbuktatására, hanem tisztikara körében sem mulasztott el 

semmi alkalmat, melyben gúnyjának mérges fulánkját ellene 
kibocsáthatá, iránta a bizalmatlanságot, elégületlenséget ter- 
jeszthette hadtestében. E szellem aztán a többi hadtestekbe s 
osztályokba is annál könnyebben s gyorsabban átszivárgott, 
minthogy azoknak parancsnokai s Görgey közt jobbára baráti 
viszony létezett, s még a különben mérsékeltebb s a Görgey 
tisztikarának pártos szellemétől meg nem mételyezett főtisz- 
tek közől is többen fájlalták, s nemzeti büszkeségöket sértő- 
nek tekinték azt, hogy a nemzet szabadságharczában egy ide- 
gen kezébe van adva a fővezéri bot. Egyébiránt meg kell 
vallani, Dembinskiben sem léteztek ama szívet nyerő tulajdo- 
nok, melyek honfitársát, Bemet, oly kedveltté tették az er- 
délyi hadseregben. A terveiből soha senkivel, semmit sem 
közlő, magába zárkózott, magaviseletében a főtisztek iránt 
hideg, hevességre hajlandó, s haragja kitöréseiben szinte dü- 
hös, kíméletlenül sértő, idegen fővezér nem lehetett képes, a 
tisztikarban maga iránt bizodalmat, tiszteletet, csatlakozást 
ébreszteni. — De térjünk vissza hadimunkálatainkra. 

Dembinski, a tornaljai ágyuharcz után, bizonyosnak tart- 
ván, hogy Schlick Rimaszombatból, a legközelebbi úton, Fü- 
leken, Pásztón és Hatvanon keresztül Windischgrütz hadaival 
egyesülend, az eger-pesti vonalra fordítá főfigyelmét. E vé- 
gett, bár Görgeytől azon kérdésére, mik legközelebbi szándé- 
kai s melyek hadainak mozdulatai? — azon választ vette, 
hogy ő Felsőmagyarországot akarja fedni hadaival s minde- 
nekelőtt a Szepességben létező Ramberg hadosztályát (az őt 
addig üldözött Götz és Jablonovszky dandárait) megtámadni : 
Dcmbinski, kinek fővezéri hatósága időközben Görgeyre is 
kiterjesztetett, azt felelte neki, hogy ideje lévén öszpontosított 
erővel támadni meg az ellenséget, ő hadtestével Miskolczra 
vonúljon. A többi hadosztályoknak is oly állomásokat tűzött 
ki, mikből látszék, hogy az eger-pesti vonalon, mint hivé, már 
egyesült Windischgrátz és Schlick ellen akar működni. 

Ezen irányból azonban még egyszer kizavarta őt Schlick, 
ki olyformán, mint nálunk Görgey, egyátalában önkezére sze- 

retett volna működni s míg csak lehetett, mindenkép halasztá 
az egyesülést Windischgrátzezel. Schlick ugyanis látván, hogy 
a tornaljai ágyuzás után nem üldöztetik, sőt a magyar hadak 
visszavonúlnak ; s értesűlvén arról is, hogy Klapka hadteste 
egyedűl áll Miskolcz táján: ezt megcsapni óhajtván, Rima- 
szombatból február 19-kén Putnok felé indult. E mozgalma 
Dembinskit is arra indítá, hogy részint a Görgeynek Miskolcz 
felé tartó, részint Klapka hadtestéből néhány osztályt szinte 
összevonjon Sajó-Sz.-Péteren. S minthogy ez idején történt, 
Schlick 21-kén, némi csatározás után megint kitért a nagyobb 
erő elől és gyorsan visszavonúlt Rimaszombatba. 

E hadmozgalom kivánt alkalmat nyujtott Görgeynek, 
összetűzni a ,lengyellel". Dembinski ugyanis a többi közt a 
Görgey hadtestéhez tartozó Aulich hadosztályát is, mcly épen 
útban volt Forróról Szikszóra, Görgey tudta nélkül Sajó- 
Sz.-Péterre rendelte. Aulich engedelmeskedett, de jelentést 
tett Görgeynek. Ez, ki mitsem akart tudni arról, hogy a febr. 
12-kei hadügyminiszteri rendelet szerint minden hadosztály a 
fővezér egyenes rendelkezése alatt áll, hadtestparancsnoki 
tekintélyét sértve állítván, egy éles hangú előterjesztést inté- 
zett Dembinskihez, ilynemű egyenes avatkozások ellen a had- 
testparancsnokok intézkedéseibe, állítván, hogy ennek kö- 
vetkeztében lehetetlen az osztályok élelmezéséről kellőleg 
gondoskodni. Pár nap múlva pedig személyesen is felkereste 
a Sajó-Sz.-Péterről Miskolczra visszatért fővezért. Dembinski, 
teljes joggal, szemrehányásokat tett Görgeynek; de hibázott 
abban, hogy beszédében, indulatos jelleménél fogva, mind- 
inkább oly tűzbe engedte magát ragadtatni, hogy a számítás- 
sal hideg s hallgatag Görgey, iránta különben is gyönge tisz- 
teletét teljesen elvesztvén, még eltökéltebb lőn, őt az első 
alkalommal megbuktatnia. 

És ezóta Görgey még kevesbbé mulasztá el felhasználni az 
alkalmakat, melyekben ápolhatá a fővezér iránti bizalmatlan- 
ságot, vált légyen az bár a hadseregnek és a hazának kárára; 
csak arra ügyelt, hogy minden baj, melyet alattomban előidéz, 

s érette minden gáncs Dembinskire háramoljék. S ily alkal- 
mat elégszer nyujtott az, hogy Dembinski az önálló hadosz- 
tályokra való felosztást fenntartani törekedvén, e hadosztályok 
mozdulatai iránt a hadtestparancsnokok mellőztével is több 
ízben közvetlen rendelkezett. Görgey azonban, ki egyátalá- 
ban fenn akarta tartani a maga régi befolyását hadtestének 
minden osztályaira, — bár a fővezérnek egyenesen a hadosz- 
tályokhoz küldött rendeletei az ő tudomására is eljutottak, 
ilyenkor szándékosan elmulasztá, gondoskodni a hadosztály 
élelméről. S midőn aztán e miatt a jó ellátást megszokott had- 
osztályban zúgolódás támadt, a hiány okát egyenesen Dem- 
binskire hárítá, ki az ő tudtán kivűl rendelkezett légyen a 
hadosztály mozdulatai iránt. Meg kell azonban vallani, hogy 
nagy hiba volt, akkor midőn az önálló hadosztályok rendszere 
behozatott, egyszersmind az élelmezési rendszerben is nem 
tenni meg a szükséges reformokat. 

Ilyféle esetek miatt az elégedetlenség és viszály menten 
gyarapodva, oly ijesztő alakban kezdett mutatkozni, hogy 
annak híre Debreczenbe is elhatott, s Kossuth aggodalom- 
teljesen sietett azonnal a táborba. Az egyenetlenség annál 
veszélyesebbnek tűnt fel, minthogy a császári sereg mozdula- 
tairól itélve, az ütközet ideje csakugyan közeledett, a mi ha- 
daink pedig, jobbára e viszályok miatt, még korántsem voltak 
öszpontosítva. Kossuth a táborban kevesebb nehézségre talált 
az egyetértés szinleges helyreállításában, mint egyelőre gon- 
dolta. Görgey, a tettetésben mester, a legkészségesebb enge- 
delmességet igérte, s Dembinskivel sem kerülte a találkozást. 
Még nélkülözhetőbbnek s könnyebben kipótolhatónak érezvén 
magát, mintsem hogy tanácsosnak tarthatná, a fővezérrel fon- 
tos ok nélkül kikötni: a kormányelnök jelenlétében oly haj- 
lékonynak s jóakarónak színlelé magát, hogy Kossuth, gyarló 
emberismerete mellett, a viszályt rövid időzése alatt a tábor- 
ban teljesen kiegyenlítve hivén, örömmel tudósítá visszatérte 
után a képviselőházat, miként ,istennek hála, minden rendén 
van és nincs semmi baj". Görgey lelkében pedig még héve- 

sebben forrt az elfojtott boszú, s Kossuthnak újabban is tapasz- 
talt gyöngesége még inkább megérlelte elhatározását, az első 
kedvező alkalommal nyiltan felmondani az engedelmességet 
a gyűlölt ,lengyel" irányában. Ezen alkalom nem sokáig 
késett. 

Ugyanazon napon, melyen Dembinski s Görgey közt 
ama sajnos jelenet lefolyt, vette Dembinski a kormány rende- 
letét, hogy kezdené meg komolyan a támadó munkálatokat. 
A kormányt erre felette fontos okok indították. Leopoldvár, 
s miként utóbb elbeszélendjük, Eszékvár is elesett, Komárom 
pedig és Pétervárad szorosan körülvétetett. A szerbek mind 
nagyobb készületeket tettek Windischgrátz hadaival egyesülni, 
s csekély erőnk, mely a bács-bánsági hadak felvonúlta után, 
Hadik alatt Szegednél maradt, hosszasan képtelen volt nekik 
ellentállni. Erdélyben a hadi szerencse megváltozott s miután, 
mint alább elmondók leszünk, orosz sereg is tört be a császá- 
riak segedelmére, az ügyek igen kétesen álltak. A Tisza bal 
partján lévő vármegyék, melyek két hónap óta egyedűl vise- 
lék a háború terheit, mindinkább kimerűltek; minél fogva 
szükséges lőn nagyobb területet szerezni a háború táplálására. 
Ellenben pedig a fősereg, minden egyéb országrészek feláldo- 
zásával, oly nagygyá szaporíttatott, hogy valahára már képes 
lehete egy elhatározó csapást mérni az ellenségre. 

Dembinski, ki jelenleg már az lI., II., III. és VII-dik 
hadtestek, összesen mintegy 45—50 ezer embernyi hadsereg 
fölött rendelkezett, teljesen méltánylá a kormány rendeleté- 
nek indokait, s erélyesen. készült a támadó munkálatra. § e 
végre ő a következő rendeleteket bocsátá ki: a III-dik had- 
test Damjanics és Vécsey alatt Üzibakházára nyomúljon; a 
1I-dik hadtest, a szolnok-debreczeni vonalról, Tisza-Fürednél 
a folyamon átkelve, Poroszlónál állapodjék meg; az 1-ső és 
VII-dik hadtest, amaz Klapka, emez Görgey alatt, az ország- 
uton Eger felé haladjon, s mihelyt e két hadtest Poroszló irá- 
nyába érend, a II-dik hadtest is hozzájok csatlakozzék, s mind 
a három együtt a Tarnavonalt foglalja el, ott várandók be, 


1849. Febr. 


A támadó 
munkálat 
terve. 


286 Ötödik könyv. Az ország védelme Debreczenből, 


1849.Febr. míg Damjanics a III-dik hadtesttel Czibakházánál a Tiszán 
— ——— átkelvén, Szolnokot megveszi; aki aztán a vasútvonal menté- 
ben gyorsan előrehaladva, tegye magát összeköttetésbe a fő- 
sereggel s támogassa ennek az osztrák sereg vagy a főváros 

elleni támadásait. 

Az itt csak fővonalaiban közlött terv sikeres végrehaj- 
tásába azonban két nem várt körülmény felette zavarólag ha- 
tott be. Ezek egyike az, hogy Vécsey és Damjanics hadosz- 
tályai, mind a mellett, hogy február 1-jén amazé már Szegeden, 
emezé Aradon állott, mindegyre késett megérkezni a közép 
Tiszához s megtámadni Szolnokot. A másik pedig, mi aman- 
nak elmaradását igen sajnossá tette, az volt, hogy a császári 
hadak elébb megközelítették a Tarna vonalát, mint azt Dem- 
binski várta volt. Ő azt hitte, a császáriak mindaddig nem 
fognak előrenyomúlni, míg Sehlick nem egyesült Windisch- 
grütz többi hadaival; Schlick pedig, bár egy dandárát Pász- 
tón, Hatvanon keresztűl, az emitt lévő Colloredo dandárához 
küldötte, maga többi hadaival még mindig a Mátra éjszaki 
lejtőin, Pétervásár táján táborozott, hol a siroki szoroson ke- 
resztűl őt megközelítő Máriássynak némi csatázása is volt vele 
február 24-kén. 

A császáriak azonban, midőn Dembinski e napon rende- 
leteit a Tarna-vonal elfoglalására hadainknak kiadta, már rég 
megkezdték mozgalmaikat seregeink ellenében. Wrbna had- 
teste 18—20 ezer emberrel és 102 ágyuval február 23-kán 
már Gödöllő táján, más nap Hatvannál, 25-kén pedig a gyön- 
gyös-árokszállási vonalon állott, míg jobb szárnyán Jellasics 
12—15 ezer emberrel s 48 ágyuval a vasútvonaltól Tápió- 
Szelén keresztül Jászberényig terjeszkedett; Schlick pedig 
parancsot vett a bal szárnyat képezni s a magyar sereget Ver- 
pelétnél oldalba fogni. Az ő hadteste, miután tőle, mint mon- 
dók, egy dandár Hatvannál a fősereghez csatlakozott, még 
mintegy 12,000 főre ment. Így tehát összesen, bár igen hosszú 
vonalon elnyujtva, mintegy 40—45 ezernyi ellenség állott 

" Az ellenség e gyors előrehaladása meghiúsította Dem- 
binski azon tervét, melynél fogva Szolnoknál, Damjanics had- 
teste által kell vala kezdődni a támadásnak; mert ez még 
Szentesnél késett serege zömével, többi hadaink pedig részben 
már a Tarna folyam mögött álltak. Midőn az ellenség sere- 
geinek közepe február 25-kén az árokszállás-gyöngyösi vo- 
nalba lépett, a mi hadosztályaink a következő állomásokat 
foglalták el: Dessewffy Verpelétet, Máriássy Kápolnát, Schultz 
Egert, Szekulics osztálya a [I-dik hadtestből Füzes-Abonyt, 
Hertelendy, szintazon hadtest egy osztályával Poroszlót; Gör- 
gey hadteste pedig Maklártól Ábrányig nyúlt el a Miskolczra 
vezető országúton. Dembinski maga Egerben tartá főhadi- 
szállását. ; 

Dembinskinek, úgy látszik, a közte és hadtestparancsno- 
kaink közt kitört viszályok következtében, nem voltak helyes 
tudósításai az ellenség állásáról; különben nem érthető, hogy 
6, ha már lemondott is terve azon részéről, mely szerint Dam- 
janicsnak Szolnoknál kell vala kezdeni a támadást, — ily ösz- 
pontosíttatlan állásban fogadja el az ütközetet; mert még más 
nap, február 26-án is, midőn Windisehgrütz Gyöngyösről s 
Árokszállásról, Schlick pedig a siroki szorosnál előrenyomúlt, 
csak azon változás történt hadaink állásában, hogy Szekulics 
Füzes-Abonyból Kálig, Pöltenberg pedig, ki nemrég a Görgey 
hadtestében Piller osztályát vette vezénylete alá, Döbrőig 
haladt előre. És ekként a Tarnavonalon Siroktól Kálig össze- 
sen csak négy hadosztályunk, számszerint 17,000 emberünk 
volt felállítva, míg Görgey három hadosztálya Makláron, Me- 
ző-Kövesden és Ábrányban, Schultz Egernél, Hertelendy Po- 
roszlónál, a Tarnától 4—5 mértföldnyire vesztegeltek. 

És hogy a fővezérnek az ellenség állásáról nem volt 
kellő tudósítása, annyival is valószinűbb, minthogy a Tarna- 
vonal még oly kedvező fekvést sem nyujtott hadainknak, mi- 
nőt a hátok mögött lévő magaslatokon, például Kerecsend 
mellett találhattak volna. Erre mutat, hogy maga Dembinski 
is távol egri főhadiszállásán tölté a napots csak estve érkezett 

a csatatérre. A császáriaknak e váratlanúl gyors előrenyomu- 
lása következtében a támadó harcz, mely részünkről tervben 
vala, védő harczczá lőn átváltoztatva, s az is oly csekély erő- 
vel vívandóvá, hogy a majdnem két mértföld hosszú vonalon, 
melyen négy hadosztályunk elnyujtva létezett, minden lépésre 
sem jutott egy-egy ember. 

A császáriak délután két órakor fejlődtek ki az egri or- 
szágúttól jobbra s balra, Kompolttól Döbrőig. Az ellenség 
közeledésére Máriássy a Kápolna előtti lankás magaslaton 
foglalt állomást, az országút jobbján egy dombhoz, balján pe- 
dig egy erdőcskére támaszkodva; mi által összeköttetésbe 
lépett Szekulicscsal, ki ugyanazon időben ment át a Tarnán 
Kálnál az ellenség elébe. Máriássy megindultakor a jobb szár- 
nyán lévő Pöltenberget is felszólíttatá,, kelne át Debrőnél a 
vizen s fogná oldalba a Tótfalunál előrenyomúló ellenséget. 

, Az ellenség első rohama, — mond az ütközet egyik té- 
nyezője, Klapka, — Kápolna mellett történt.... Itt az ellen- 
ség, daczára hadoszlopai túlsúlyának sem nyerhetett előnyt a 
mieink ellentállásán ; hanem több órai harcz után, midőn Pöl- 
tenberg Máriássy támogatására az országúttól jobbra előtűnt, 
hátrálni kényszeríttetett. Az ellenség ezután több üteget tola- 
tott előre, s ezekkel estve felé sikerűlt Máriássy baljának löve- 
geit helyzetökből elűzni; ez pillanatnyi rendetlenséget okozott, 
s Máriássyt arra birta, hogy csapatait Kápolnához közelebb, 
más állásba vonja vissza. A császáriak lovassági rohamát, 
mely e pillanatban bekövetkezett, az I-ső huszárezred négy 
százada, Máriássy személyes vezérlete alatt, véresen vissza- 
verte." Az ellenség itt azontúl hat üteggel heves ágyuzást 
folytatott egészen az éj beálltáig; egy röppentyű-üteg külö- 
nösen Kápolnát igyekezett felgyujtani. Máriássy azonban, 
ennek daczára, végiglen megtartá második állását, Kompolt- 
tól Tótfaluig. 

Jobb szárnyunkon Pöltenbergnek, kivált a döbrői erdő- 
nél volt dolga, melyet a császáriak mindjárt eleinte megszál- 
lottak. Pöltenberg ezt észrevévén, az I-ső honvédzászlóaljat 


Második fejezet. Hadi működések a főváros elveszte után. 289 


küldé azok kiűzésére. Majd azonban megerősödve tértek 
vissza amazok, és viszont ők űzték ki zászlóaljunkat. Pölten- 
berg ezután még kétszer tön kísérletet az erdő visszavételére ; 
de miután Colloredo abba a maga egész dandárát bevezette 
volt, másod ízben pedig, miután a mieink már nyomni kezdték 
az ellenséget, ennek egy oszlopa az éj beálltakor Verpelét fe- 
lől váratlanúl a mieink oldalába esett: Pöltenberg az erdőt 
odahagyván, a Tornán is átkelt és Kerecsend felé vonúlt vissza. 

Balszárnyunkon Szekulics a kompolti erdőből, melyet 
megszállva tartott, lovasságával az ellenségnek szinte második 
harczsoráig nyomúlt előre, s már komolyan fenyegette Wyss 
dandárának jobbját, midőn ez merész huszárainkat végre ki- 
lencz ágyuval s egész lovasságával, nagy erőködés után az 
erdőbe megint visszanyomta. Ellene itt az ellenség szélső 
jobb szárnyáról Schwartzenberg osztálynok is intézett egy tá- 
madást, mely azonban erélyesen visszaveretett. Az ágyuzás, 
mely aztán itt is kifejlett, igen kevéssé háborgatá Szekulicsot, 
ki csak az éj beálltakor, s ekkor is önkényt huzódott vissza 
káli állásába. 

A fővonalon, Debrő és Kál közt már majdnem vége sza- 
kadt a harcznak s még csak az ágyuzás folyt, midőn Schlick 
is megkezdte a küzdelmet. Ő a megelőző napon személyesen 
átment Pétervásárról Windischgrützhez Gyöngyösre, s onnan 
az ütközet napján csak délben tért meg főhadiszállására. Egy 
órakor hadai már útban voltak Sirok felé, melyet a Verpelét- 
nél álló Dessewffy hadosztályának csak egy gyönge csapata, 
négy gyalog s fél lovas század, négy háromfontos ágyuval tar- 
tott megszállva Idzikovski őrnagy vezénylete alatt. Nagy hiba 
volt a vezérlet részéről, e fontos helyet, honnan az ellenség 
harczvonalunk oldalába eshetett, csak ily gyönge erővel vé- 
deni. S nem is kerűlt nagy erőködésébe Schlicknek, midőn 
estenden Sirokhoz érkezett, onnan elűzni gyönge csapatunkat. 
Ő azonnal megrakta hadteste zömével a szorost, s miután 
Idzikovski Bakta felé hátrált, előhadait a verpeléti úton egé- 

Így folyt le a harcz, midőn annak végén Dembinski és 
Görgey Egerből Kápolnára érkezének. Kétséget nem szen- 
vedvén, hogy az ellenség másnap újult erővel és Schlick egész 
hadtestével megszaporodva ismétlendi támadását, Dembinski 
is erélyesebb védelemről gondoskodott. E végett este a kö- 
vetkező rendeletet adta ki: ti 

Dessewffy osztálya Verpelétnél, Pöltenbergé Domoszló- 
nál gátolja meg Schlick csatlakozását a többi császári hadak- 
hoz. Máriássy tartsa Kápolnát, Szekulics Kált. Emennek erő- 
sítésére Aulich Maklárról reggelig Kálra vonuland. (Guyon 
Mező-Kövesdről, Kmety Ábrányból az éjen kimozdulván, 
amaz tíz óráig Kápolnánál legyen, Máriássy erősítésére ; emez 
Kerecsendnél megállapodva, a tartalékot képezendi; Schultz 
osztálya Szólát és Bakta közt Eger fedezésére marad. Dem- 
binski a bal szárnyon Görgeyre, a jobbon Klapkára bízta az 
intézkedést; a középen azt magának tartván fenn. Görgey 
azonban még az éjjel Mező-Kövesdre lovagolt, hogy ott Guyon 
megindulását siettesse, s csak délben érkezett meg Kápolnára, 
honnan aztán nem a bal, hanem a jobb szárnyra ment; a bal 
szárnyon végiglen Aulich vezényelt, ki jókor reggel érkezett 
meg Kálra. 

Az ütközet 27-kén korán reggel jobb szárnyunkon, Ver- 
pelétnél kezdődött; mert Windischgrátz, ki e napon a középen 
személyesen vette át a vezérletet, bár Kápolna ellen szándé- 
kozott intézni a főtámadást, s e szerint annak ellenébe tetemes 
erőt vont össze, — mindaddig halasztá előnyomulását, míg 
Sehlicktől nyolcz őra tájban hírt nem vett, hogy Verpelétnél 
áll s ennél fogva balszárnyát képezi. Ekkor azonban Kápol- 
nánál, hol Dembinski Máriássy egész osztályát egy Kompoltra 
küldött zászlóaljon kivűl, még napkelte előtt egyesítette volt, 
mind nagyobb erőt fejtett ki a mieink ellen. Ezek jó ideig 
erélyesen ellentálltak, midőn azonban őket egy erős hadoszlop 
Tótfalu felől megkerülni törekedett, egy heves utczai harcz 
után kénytelenek lőnek Kápolnáról visszavonulni. Dembinski 
ekkor, középünk teljes áttörését meggátlandó, az I-ső huszár- 

ezred néhány századával s a Zanini olasz zászlóaljjal és tiz 
ágyuval Tótfalu előtt a mieinket megkerűlni törekvő hadosz- 
lopra rohan. Ugyanazon időben a balszárnyunkon kevéssé 
háborgatott Aulich is előrenyomúlt egy pár zászlóaljjal Win- 
dischgrütz jobb szárnya ellen, ki aztán e két támadás által 
arra indíttaték, hogy hadoszlopát Tótfalutól visszahuzza. Ezen 
pillanatot akarta Dembinski felhasználni Kápolna visszavéte- 
lére. E végett tehát a 47-dik zászlóaljat az országuton előre 
indítván, a Zanini zászlóaljat személyesen vezeté Tótfalu felől 
a helység ellen. E zászlóalj élén lelkesítő bátorsággal ment 
előre kezében kereszttel, Görgey hadtestének tábori fő papja 
b. Mednyánszky Caesar, testvére annak, ki Lipótvárban elfo- 
gatván, halálra itéltetett. A rohamot balról hat, a kerecsendi 
utról, egy halomról, más tiz ágyu támogatá. A 47-dik zászlóalj 
a helység előtti csárdát makacs védelem után megveszi s an- 
nak őrségét jobbára leszúrja. Ez alatt a Zaniniak is betörnek 
a faluba, s a pusztító kartácstűz daczára, egy részét elfoglal- 
ják. A császáriak végre hátrálnak ; a Zaniniak űzéshez kezde- 
nek. De az ellenség egy újabb zászlóaljat küld a helységbe, 
mely aztán a hátrálókat megállitván s velök egyesüűlvén, a 47-ik 
zászlóaljunkat kiűzi, majd a Zaniniakra visszafordúlva, azo- 
kat körülfogja s nagy részben foglylyá teszi. Csak kevesek- 
nek sikerűl a döbrői erdőbe menekűlniök. 
A merész kisérlet tehát meghiúsult, s Dembinski, hogy 
az ellenséget a helységből való előrenyomulásában gátolja, a 
Tarnavölgy bal partján elnyúló magaslatokra vonatja ágyuit, 
hogy azok fedezése alatt hátrább rendezhesse a reggel óta 
folyton harczoló s igen leolvadt osztályt. Középpontunk e há- 
trálásakor Aulich is megszűnt előre nyomúlni, s elébbi helyére, 
Kálra vonúlt vissza, hol aztán nem háborgattatván, a harcz 
további folyamában tétlen maradt. 
pen a visszavont Máriássy-osztály rendezésével foglal- 
kodék Dembinski, midőn Görgey dél tájban Kerecsendről hozzá 
vágtat, hírül hozván, hogy Guyon osztályát, melyért maga lova- 
golt vala át Mezőkövesdre, magával hozta, s ez Kerecsenden 
198 

várja parancsait. Dembinski Görgeyt a jobb szárny vezérletének 
átvételére utasítván, Guyon osztályát a Kerecsend előtti magas- 
latokon állíttatá fel, utóbb vele Máriássy osztályát is egyesi- 
tendő. Kmety osztálya azonban még mindig késett megérkezni 
Ábrányból, s pedig nemcsak, mivel e hely a csatatértől öt 
mérföldnyire esett, hanem azért is, mivel Bayer, Görgey had- 
testének táborvezérkari főnöke, az estve kiadott fővezéri ren- 


" delet elküldésében felette hanyagul járt vala el, minél fogva a 


parancs Kmetyhez csak hajnalban érkezett meg. 

Midőn Görgey egy óra tájban Verpelét közelébe érkezett, 
a harcz ott már öt óra hosszant szakadatlanul folyt Schlick 
egész hadteste és Dessewffy hadosztálya közt, mely miután 
Idzikovszky a mult estve Sirokról Szólát felé hátrálván, Schultz 
osztályához csatlakozott, csak 3600 emberből, 500 lóból és 16 
lövegből álla. Pöltenberg, ki már reggel parancsot vett a 
domoszlói utról Verpelét felé nyomulnia, elkésvén, oda csak 
dél tájban érkezett meg. De Klapka e kis erővel is jó ideig 
tartá magát Verpelétnél. Schlick, mihelyt a helységet meg- 
közelítheté, azonnal két 6 fontos, egy 12 fontos és kilenez lo- 
vassági ágyu- s egy röppentyű-üteget, tehát két annyit, mint 
a mennyivel Klapka összesen rendelkezhetett, kezd vala az 
ugynevezett Kápolnahalomról működtetni a helység ellen. 
Klapka ágyui amazoknak tüzétől kevés idő alatt részint elné- 
mittattak, részint hátravonúlni kényszerültek. És alig vette 
ezt észre Schlick, egy dandárt azonnal a helység ostromára 
rendelt. A 43-dik és Don-Miguel zászlóaljak, melyek az elébbi 
harczokban felényire olvadtak volt, bár egy ideig erélyesen 
ellentállnak, de végre ingadozni kezdenek a nagyobb erő előtt; 
majd azonban a jeles 34-dik zászlóaljtól megsegíttetvén, az 
ellenséget a helységből kiszorítják. De Schlick egy második 
ostromban újabb erőt küld ellenök, s a mieink kénytelenek 
a helységből kivonúlni. 

Verpelét tehát elveszett s Dessewffy egész hadosztálya 
nem a legjobb rendben hátrált Döbrő felé. Schlick ekkor Deym 
tábornok vezénylete alatt egy vasas ezredet küld üldözésökre. 

De ennek három-huszár század bátran utját állja, s miután az 
eddig tartalékot képzett két század Lehel-huszár is közéjök 
vágtat, a két ellenséges vonal közt egy iszonyú lovas-viadal 
kezdődik. A faluból azonban újabb lovas-csapatok vágtatnak 
a harcztérre, melyeknek rohama végre az ellenség részére ha- 
tározza el agyőzedelmet: huszáraink a csomóból kibontakozva, 
rendetlen futásnak erednek. A vasasok egy osztálya most lö- 
vegeinkre rohan, azok legénységét leszabdalja s az egyetlen 
még harczképes ütegünket is magával készül vinni. E válsá- 
gos perczben érkezik meg végre Pöltenberg elkésett osztálya, 
ki, látván a veszélyt, rögtön négy század Sándor-huszárral 
vágtat be az ellenségre s támogatva a Dessewffynek időközben 
ismét rendbeállott huszáraitól, s a még tűrhető rendben ma- 
radt 14-dik honvédzászlóaljtól, a vasasokat Verpelétre űzi 
vissza. Az elkeseredést, melylyel e harcz vívatott, tanúsítja 
az, hogy a Koburg-huszárok egy századának, Ujj kapitány 
vezénylete alatt, valamennyi fő és altisztje, legénységének pe- 
dig mintegy fele, elesett vagy megsebesíttetett. E század a már 
veszendőben volt üteget is megmenté az ellenség kezéből. A 
vasasok megfutamodta után a vakmerő bátorságáról híres Föld- 
váry Károly őrnagy, a 14-dik zászlóaljjal, annak zászlaját ke- 
zébe ragadva, újabb ostromra ment a helység ellen, mely azon- 
ban a benn lévő dandár által, minden erőködése daczára visz- 
szaűzetett. 


E vakmerőségnek s Pöltenberg megérkeztének az lőn a 


haszna, hogy Schlick az üldözéssel fehagyott s mielőtt mun- 
kálatát folytatná, a hátramaradt Fiedler és Pergen dandáro- 
kat is bevárni határozta; minél fogva Klapka s Pöltenberg is 
időt nyert tanácskozni a teendőkről. Ekkor érkezék hozzájok 
Görgey, ki aztán a vezérletet átvévén, Klapkát Szólát felé 
küldé, hogy Schultz osztályát, mely ott, rendelkezés hiánya 
miatt, tétlenül vesztegelt, segítségül hozza; előre szólíttatá a 
maga főhadi szállásának egy zászlóaljból s két ütegből álló csa- 
patát is mely, tartalék gyanánt, eddigelé Kerecsend táján várt 
parancsra; hadait pedig a Tarna balpartján Verpeléttől dél- 

1849. Febr. keleti irányban futó magaslaton oly módon állitá fel, hogy 
2. Úi Dessewffy osztályának maradványai a jobb, Pöltenberg dan- 
dárai a bal szárnyat képezték. 

Mialatt Görgey ezen intézkedésekkel foglalkodék, Dem- 
binski a középen, mint elbeszéltük, hasztalan erőködvén Ká- 


polnát a 47-dik és a Zanini zászlóaljakkal visszafoglalni, a Ká- 
polnától keletre eső magaslaton rendezé a megkuszált s meg- 
fogyott Máriássy-osztályt. És mivel nem remélé, hogy a támadni 
készülő ellenséget csak addig is feltarthassa, mig Guyon Ke- 
recsendről megérkeznék, az ütközetnek, két óra tájban véget 
vetni s az egész hadsereget visszaindítani határozá. Máriássy 
és Aulich parancsot vőn Füzes-Abonyba, onnan Mezőkövesdre 
hátrálni; Guyonnak, amazok visszavonulásának fedezése után, 
Makláron kelle helyben maradnia. Görgey visszavonulási 
iránya Kerecsend felé tűzetett ki, hol őt az idő közben meg- 
érkezendő Kmetynek kellett felváltani a hátvédben. 
Görgey a visszavonúlási parancsot két óra után, épen ak- 
kor vette, midőn Schlick őt mind a négy dandárával megtá- 
madá. Ő tehát Pöltenberget azonnal megindítá Kerecsend felé, 
s a Dessewffy-osztálylyal maga is kimozdúlt helyzetéből. Amaz 
erősebb háborgatás nélkül oldhatá meg feladatát; de annál 
súlyosabb lőn emennek helyzete, mely az elsőnek hátvédül 
szolgála. Szerencsére, Klapka épen akkor merűle fel Schultz 
osztályával a szóláti hegyen, Schlick oldalában, midőn ez túl- 
súlyú erejével a Dessewffy-osztályt már-már megkerűlendő s 
körülfogandó vala. Schlick erre megállítá dandárait, s csak 
ágyuzással kiséré a Kerecsend felé siető Görgeyt. Klapka 
a harcznak végét látván, Schultz osztályával Egerbe huzódott. 
Windiscbgrátz e közben Schlickkel Debrőnél egyesül- 
vén, elérkezettnek látá az időt, hogy magais átlépjena Tarnán 
és üldözőbe vegye hátráló hadosztályainkat. Az üldözés azon- 
ban, nagyon erélytelen, úgy szólván semmit sem ártott ha- 
dainknak. Aulich négy század huszárral képes volt megfor- 
dítani az őt Füzes-Abony táján megközelítő ellenséges Jovas- 
ságot. Guyon osztálya pedig harczsorban állotta kerecsend 

tetőn, s a többi hátráló osztályokat is felvévén, oly tekintélyes 
helyzetben tűnt elő, hogy miután hat század huszára a Tótfalu 
irányában előrenyomuló lovasságot visszaűzte, Windischgrátz 
azontúl ágyuzással fejezte be a két napi harczot. 

Dembinski éjjelre Makláron tartá fő hadi szállását s had- 
osztályaink is részint ott részint Kerecsenden, Füzes-Abony- 
ban és Szíhalmon pihenték ki a két nap fáradalmait. A császá- 
riak viszont Kálon, Kápolnán és Debrőn tölték az éjet. 

A császáriak tehát győztek, mert ők tartották meg a 
csatatért. Az ütközet eredménye azonban, mivel az erélyes 
üldözés be nem következett, igen csekély maradt. Ők veszte- 
ségüket 352 emberre, köztök 17 tisztre —, a mieink a holtakat 
és sebesülteket 1200-ra, a foglyokat 600-ra számították. Ezen 
utolsók jobbára a Zanini zászlóaljbeliek voltak, kiknek őrna- 
gya, Venturini, néhány nap múlva főbe lövetett. 

A két napi harczból, melyben az ellenség bizonyára nem 
sok előnyt nyert győzedelmével, eléggé kitűnt, hogy seregeink, 
újoncz létök daczára is, már annyira megszokták a tüzet, hogy 
egyenlő számú ellenségtől nincs többé mit tartaniok, ha a ve- 
zénylet mindenben megfelel a maga feladatának. De épen 
ebben volt a hiány a két napi ütközet folytában. Dembinski 
még részrehajlatlanok által is sokfélekép gáncsoltatott, hogy 
elmulasztá hadainkat idején annyira öszpontosítani, hogy azok- 
nak minden osztályai részt vehettek volna a harczban: ő 
maga is megvallotta, hogy a támadást még nem várta. Gán- 
csoltatott, hogy miután ez mégis megtörtént, oly hosszú 
harczvonalon nyujtá el a sereget, melyen csak támadólag — 
mire azonban az öszpontosíttatlanság miatt ereje nem volt, 
de védőleg nem lehetett sükerrel működni. Dembinski maga 
Görgey hadtestének táborkari főnökét, Bayer ezredest gán- 
csolta, hogy parancsát, mely szerint Guyont és Kmetyt a másod 
napi harczra a vonalba rendelte, pontatlanul, késedelmesen 
teljesítette. Ez részben való ugyan; de Bayer 8 mások szinte 
nem alap nélkül viszonzák neki, hogy miért mulasztá el Guyon 
és Kmety hadosztályainak mindjárt az első napi harcz kez- 

-detén kiadni a parancsot s miért késedezett avval egész estig, 
. minek következtében a két hadosztály a legjobb akarattal s 
erőfeszítéssel sem érkezhetett meg idején a csatatérre. Hibául 
tulajdoníttatott neki s méltán, hogy a Sirok-Verpeléti állo- 
mást, melyen keresztül kell vala Schlicknek egyesűlni Win- 
dischgrátzezel, oly csekély erővel rakta meg; holott e pont 
megtartásától függött a nap diadala, s e pontról érheté hadse- 
regünket legnagyobb veszély, ha Schlick Verpelétet megvévén, 
azt oldalba fogja s a visszavonulásnál erélyesen üldözi. Gör- 
gey s Klapka nem alap nélkül hányták azt is szemére, hogy 
hadosztályaikat összevissza keverte, miszerint azok az előttök 
ismeretlen vezérek alatt a szokott lelkesedéssel nem harczo- 
lának; hogy rendeleteiben általán véve határozatlan, ingadozó, 
késedelmes volt légyen, s különösen, hogy az élelmezési biz- 
tosságnak sem adott pontos rendeleteket, minek következtében 
seregünk, az élelmi szerek bősége mellett is, éhséget szenve- 
dett, mint, például, Guyon hadosztálya, mely Mezőkövesdről 
hajnalban kiindulván, késő éjig nem kapta ki eledelét. 

Dembinski ellenben azt vélte tapasztalni a két napi üt- 
közet alatt, hogy az alvezérek nem munkálnak közre azon szí- 
ves készséggel s buzgalommal, mely a diadalt egyedül -képes 
biztosítani. E kedvetlenség a tiszti karban, e lanyhaság a köz- 
remunkálásban, eredt légyen az akár Görgey s barátainak a 
mult napokban megindított izgatásai- s fondorkodásaiból, 
akár Dembinskinek azon hibás rendeletéből hogy, ama had- 
osztályi rendszert érvényesíteni törekedvén, az osztályokat 
összevegyítette, — valóban létezett a seregben. Dembinski 
tehát ily körülmények közt, bár a hadsereg öszpontosítva volt, 
azt egy harmadik napi ütközet esélyeinek kitenni nem akarván, 
28-kán hajnalban Mezőkövesdre hátrált a sereggel. 

Dél előtt 11 óra tájban az egész magyar sereg egyesülve 
volt e helység körül, kivéve Kmety osztályát, mely Maklárnál 
a visszavonúlás fedezése végett hátramaradt. Délben ő is 
megindult a többiek után; de alighogy Szíhalmot megha- 
ladta, midőn egy ellenséges vasas ezred s egy üteg által meg- 

támadtatott. Kmety utóhada ennek következtében a már Me- 
zőkövesd közelébe jutott osztály többi részeihez hátrál, s 
némileg ezt is megzavarja. E támadás az egész magyar tábort 
talpra kelti; s minthogy sem Dembinski sem Görgey nem volt 
jelen, az alvezérek azonnal önmagok szólítják fegyverre osz- 
tályaikat. A Miklós-huszárok, látván a vasasokat, azonnal lóra 
pattannak, s míg Aulich és Guyon osztályai Kmetyét fölve- 
szik, ők, a huszárok, a vasasokra csapnak. A támadás alig 
lévén pár ezer lépésnyire táborunktól, ez nagy lelkesedéssel 
szemlélé, miként vágnak be huszáraink a vértesek közé s ezek 
rövid viadal után miként fordítanak hátat s erednek, ágyuikat 
is odahagyva, rendetlen futásnak. Huszáraink csak akkor tér- 
tek vissza az üldözésből, midőn jobb oldalukon egy újabb nagy 
csapat lovasságot látának fölmerülni. 

Midőn huszáraink az ellenség elfoglalt ágyuival s néhány 
fogolylyal visszatértek, oly lelkesedés támadt seregünkben, 
mely időközben egészen harczrendbe állíttatott, hogy alig 
lehetett azt visszatartóztatni azon ellenséges dandárok meg- 
támadásától, melyek a Maklár melletti tetőket foglalták el. 
Alvezéreink, már a megelőző napon is sürgetve kivánták volt 
maklári táborukban, hogy miután már az egész sereg ösz- 
pontosítva létezik, s eddig tulajdonkép csak két osztályunk, a 
Dessewffyé és Máriássyé vett tényleges részt az ütközetben, 
egy harmadik napi harczot is adjanak az ellenségnek. Most 
pedig, látván a közönséges lelkesedést, mely csak e szóra vár 
pelőre!", 8 mely mindenki előtt, ki,a magyar hadak természe- 


tét, jellemét ismeri, bizonyos kezessége volta győzedelemnek; 


nem szűntek ösztönözni az előjött fővezért, adna parancsot 
a támadásra. De ő, a mult napi események miatt elkedvet- 
lenedve, c kérésekre nem hajólt, s elmulasztá felhasználni az 
alkalmat, mely annál biztosabban igért győzedelmet, mint- 
hogy az ellenség sem a mieinktől nem várt, visszavonulásuk 
után, támadást; sem magának nem volt kedve a támadásra, 
meglepetve látván, mily jó rendben. állanak, kiket rendetlen 
futásban vélt lenni, 

ratánál állhatatosan megmaradván, néhány óráig még fegy- 
verben hagyá a sereget, várva, nem támad-e az ellenség; 
estenden pedig azt tanyáira oszlatá. Más nap, márczius 1-jén, 
az egész sereget két csapatban Poroszlóra rendelte. Görgey 


Visszavonu- hadtestének az Eger folyó balpartján, Sz.-Istvánon, Lövőn, 
lás Porosz- 
lóra. 


Négyesen —, Klapkáénak és Szekulics hadosztályának az nap 
Eger-Farmoson kell vala meghálnia. 

Délig havas zivatar fedé seregünk hátrálását ; ekkor azon- 
ban Windischgrátz, arról előörsei által hírt vévén, azon gon- 
dolatra jött, hogy hadainkat Poroszlón megelőzvén, meg- 
semmisítse vagy elfogja. Zeisberg Erdőtelken lévő hadoszlopát 
tehát Poroszló felé, Csórics hadseregosztályát pedig s Monte- 
nuovo lovas dandárát azonnal Eger-Farmos felé, többi hadait 
végre Mezőkövesd irányában indíttatja meg. 

7 estén Mintegy három óra tájban bukkant az ellenség Klapka 
előhadaira, ki a helységbe pár óra előtt érkezett vala.meg, s 
mihelyt a támadásról jelentést vett, Szekulics és Máriássy 
osztályainak fedezése alatt hadtestének többi részeit szeren- 
csésen ugyan, de a fellágyult út miatt mondhatatlan bajjal, 
átvezette az Eger szűk hidján a folyam jobb partjára. Követte 
aztán ezeket Máriássy osztálya is, melynek utóhada a hidat 
is felégette az osztrákok előtt, kik a balparton nyomúltak 
előre. A beállott sötétség azonban véget vetett az ágyuharcz- 
nak, melyben a mieink közől mintegy 120-an estek el vagy 
sebesedtek meg. A nehézségek nagyja azonban csak ezután 
kezdődék. Az ellenség oly nagy közelében az éjet nem tölt- 
hetvén, hadtestünk kénytelen volt menetét Poroszló felé foly- 
tatni, oly uton, mely mocsárokon, vizöntéseken vezetett ke- 
resztül. A legénység több helytt majdnem övezetig gázolt a 
mocsárban, s az ágyukat s társzekereket is, melyek elől szá- 
mos ló kidőlt, jobbára maga kényteleníttetett átvonni a pos- 
ványokon. És mind ezek felett, az élelmi szerek, hiányos 
rendelkezés miatt, kéznél nem lévén, már harmad napon éh- 
séget szenvedett a sereg. Ember, ló mondhatatlanul kicsigázva 

érkezett éjjeli egy órakor Poroszló közelébe, hol aztán éji 
tanyára szállt. 

Hasonló volt ez éjen Görgey két hadosztályának sorsa is. 
Ő hallván a farmosi ágyuzást, azon aggodalomban, nehogy 
Aulich Lövőn elnyomassék, §Sz.-Istvánról, hol Pöltenberg és 
Kmety osztályai tanyáztak, ezekkel Lövő felé nyomban meg- 
indult. Útja a feneketlen sárban e a Kányapatak kiöntéseinél 
szintoly rosz volt, mint Klapkáé. Éjfél után ért csak Lövőre, 
hol háboríttatlanul találta Aulichot s Klapka néhány elszakadt 
osztályát, kikkel aztán más nap szinte Poroszlóra vonúlt. 

A ki seregünket két nappal előbb Mezőkövesden, s most 
a poroszlói feneketlen sárban látta, alig hiheté, hogy ez úgyan- 
azon sereg. Amott oly lelkesedés és harczvágy vidítá a ke- 
délyeket, hogy midőn a Miklós-huszárokat a császári vértesek 
közé vágni szemlélik vala, alig lehetett őket visszatartóztatni, 
hogy mindnyájan utánok ne iramodjanak; itt a kiállott fá- 
radság, étlenség s álmatlanság okozta kedvetlenség s lehan- 
goltság ömlött el a mély sárban czammogó legénységen. 

A főtisztekben a harag, boszúság szitkokban tört ki a fő- 
vezérlet ellen, mely így járja le a haza véderejét. Klapka had- 
testének törzstisztjei kijelentették, hogy Dembinski fővezér- 
lete alatt nem akarnak tovább maradni. Még hangosabb lőn 
az ingerültség, midőn reggel Görgev hadteste is megérkezett. 
Görgey ezt észlelvén, bekövetkezettnek látta végre az alkal- 
mat, nyiltan fellépni Dembinski ellen. , A nap (febr. 2-dika) 
reggelén — irja Klapka, további rendeletekért Dembinskihez 
mentem; ott találám Görgeyt, a fővezérrel heves szóváltás- 
ban. Görgey ennek keserű szemrehányásokat tőn utólsó visz- 
szavonulási rendelkezései miatt s kijelenté neki, hogy a hadak 
hangulata, a czéltalan fárasztások s az élelmezés teljes hiánya 
miatt, igen ingerült. Aztán kérte őt, közölné további munká- 
lati terveit, miután ez, a történtek után, mind a vezérek mind 
a legénység megnyugtatására szükséges. Ő ugyan, mondá, 
minden parancsot végre akar hajtani, de úgy hiszi, ily súlyos 
körülmények közt a hadtestparancsnokok fel vannak jogosítva, 

hogy az elhatározó munkálatok tervezésénél legalább szavuk 
legyen. Eddigelé ők nem csak czéljait általában nem ismer- 
ték, de még a kiadott részletes rendeleteket sem érthették 
jól, azoknak homályossága s helyenként előforduló ellenmon- 
dásai miatt. Ily módon az erők öszhangzó közremunkálása 
teljes lehetetlen. Dembinski azonban kijelenté, hogy ő tervei- 
ből senkivel semmit sem fog közölni, s a hadtestparancsno- 
koktól föltétlen engedelmességet kiván. És ezután kiadá ren- 
deleteit a Tiszán keresztül való visszavonulásra, a mi kilencz 
órakor foganatba is vétetett." E rendeletek szerint Görgey- 
nek Kmety és Pöltenberg osztályaival Poroszlón kell vala 
maradnia. 

Görgey látván, hogy a további viszály, az ellenség köze- 
ledése esetében, a seregre nézve veszélyes következményeket 
vonhatna maga után, akkorra halasztá kitörését Dembinski 
ellen, midőn a sereg biztosságban leend a Tisza mögött; 
mert a rendelet ellenére, eltökélte magát, mihelyt lehet, a 
Poroszlón hagyott két osztálylyal is átmenni Tiszafüredre. 
Ez most mindjárt, Klapka után, veszélyessé válhatott volna a 
hosszú, keskeny tiszafüredi töltésen; mert Wrbna csakugyan 
megjelent hadaival Poroszló előtt. Ő tehát bevárni akarta az 
ellenség támadását, hogy azt visszautasítván, a harcz után 
estve, háboríttatlanul kelhessen át a hosszú, felette nehéz 
utú tiszafüredi töltésen. De, hihetőleg a feneketlen sárú talaj 
miatt, az ellenségnek sem volt kedve a támadásra, s vissza- 
ment Tárkányra. Görgey csak azt várta, mig sötétedni kezd, 
s hátramaradt két osztályát is átvezette Tiszafüredre, egyedül 
Répásy ezredest, a II-dik hadtest parancsnokát, hagyván hat 
század huszárral Poroszlón. Három nap múlva, midőn az el- 
lenség még nagyobb erővel tért vissza, huszáraink is vissza- 
vonúltak; s az ellenség Poroszlót megszállván, a hidat elron- 
totta, fölégette. 

A mindig könnyen fellobbanó Dembinski tombolt harag- 


vezérségből. jában, midőn értesűle, hogy Görgey, Kmety és Pöltenberg 


osztályaival is Tiszafüreden van. De mivel az egész tiszti kar 

Görgey pártján állott, s úgy vélekedék, hogy helyesebben cse- 
lekedett, megszegvén a fővezér parancsát, mint ha osztályait 
haszon és szükség nélkül feláldozta volna, nem mert, nem 
lehetett nyúlnia szigorú rendszabályokhoz. De Görgey a puszta 
engedetlenségnél már nem állapodott, s nem is állapodhatott 
meg: érzé, hogy vagy neki kell bűnhödnie a fegyelem s 
engedelmesség elleni vétkéért, vagy Dembinskinek megbuk- 
nia. Ő tehát, mihelyt Tiszafüredre érkezett, s a befolyásosabb 
főtisztekkel egyenként tanácskozott, február 4-kén a törzs- 
tisztek nagyobb részét egy nagy hadi tanácsba gyüjté össze, 
hol Szemere Bertalan, honvédelmi bizottmányi tag is, ki a 
mult éjen érkezett volt Tiszafüredre, szinte megjelent. De 
halljuk ezen, különfélekép elferdített fontos eseményt magá- 
nak Szemerének előadása szerint, kinek a dolog megitélé- 
sében kilönben is semmi oka sem volt a részrehajlásra. 
Előre bocsátja, hogy már Mezőkövesden márcz. 1-jén szük- 
ségesnek tartá Dembinskit a következő három pontra figyel- 
meztetni: először, hogy neki, mint idegennek, nem ártana 
magát a hadtest-parancsnokokkal barátságosb és bizodalmasb 
lábra helyezni s velök a teendőkről tanácskozni; másodszor, 
hogy jó lesz hadvezérkari és irodai főnökeit képesebb egyé- 
niségekkel cserélni fel; harmadszor, hogy titkos izgatottságot 
gyanít létezni a tisztek közt, mit az első pontok teljesítése s 
némi erély által elháríthat; de vigyázzon, különben megbuk- 
tatják. S aztán így adja elő a tiszti kar lázadását. 

, Reggel márczius 4-kén (úgy látszik, 3-kán) Dembinski- 
hez mentem, ki azonnal panaszkodni kezde Görgey engedet- 
lensége iránt. Répásy ellenben s mások arról tudósitának, hogy 
a tisztikar Dembinskit erőszakkal letenni s új fővezért válasz- 
tani szándékozik. Én tehát sieték egy részről Debreczenbe 
írni, hogy Kossuth és Mészáros rögtön jőjenek a táborba; 
más részről a legutóbb történtek iránt magamnak felvilágo- 
sitást szerezni a tábornokoktól. E czélból felkerestem őket, s 
majd az egész tiszti kart együtt találtam a város végén egy 
düledező ház udvarában. Midőn Klapka ezredes, majdnem az 

utólsó, közeledett a gyülekezet felé, Görgey, a tábornok, fel- 
szólítá a tiszti kart, mennének vele Klapka eleibe. Görgey e 
mesterfogását én már akkor igen jellemzőnek találtam. Ezu- 
tán Görgey legelőbb szólalt fel. Beszéde három részre sza- 
kadt: az elsőben örömét fejezte ki, hogy én mint a kor- 
mány képviselője jelen vagyok (én azonban nem hivattam 
meg, s nem is tudatott, hogy én ez éjjel Füredre érkeztem) ; 
a másodikban az utólsó időben való magaviseletének védelmét 
adta elő, különösen kiemelvén, hogy az ő váczi nyilatkozványá- 
nak egyátaljában nem volt más, mint ama pillanatnyi czélja, 
hogy az ingadozó tiszteket együtt tartsa; a harmadikban 
Klapka hadtestének nevében kijelenté, hogy a sereg Dem- 
binskinek sem tehetségeiben sem jó szándokában nem bízik 
többé. Mire a tisztek mindnyájan ,ugy van"-t mondának, 5 
többen hevesen sürgeték, hogy választassék azonnal egy fő- 
vezér. Ekkor én fellépvén, előadám: először, hogy én a kor- 
mánynak már írtam s Kossuth a hadügyminiszterrel 24 óra 
alatt megérkezik ; másodszor, hogy a fővezér választása csak 
a kormányt illeti, s én olyféle tiszti választásban soha sem fo- 
gok megegyezni, hanem szükség esetén a kormány nevében, 
mint annak tagja, magam fogom e jogot gyakorolni. Miután 
Klapka is hozzám csatlakozott, megelégedtek avval, mit én 
indítványoztam, t. i. hogy Kossuth és a hadügyminiszter jö- 
vetele várassék meg s Dembinski addig fővezér maradjon ; de 
hadi tanácsul Répásy s Görgey tábornokok, Aulich és Klapka 
ezredesek melléje adassanak. S én részemről kijelentém, hogy 
ha Dembinski ezen utóbbik feltételt elfogadni nem akarná, 
én a sereg egyhangú aggodalmait tudandom méltánylani. Mi 
öten nyomban Dembinskihez menénk. Én azonban, ismervén 
Dembinski heves vérmérsékletét, kértem a többieket, marad- 
nának kissé az előszobában, elébb egyedül léptem be hozzá. 
Én előadtam neki a dolgok állapotát, megjegyzém, hogy mel- 
lette egy tiszt sem nyilatkozik; kértem őt mindenre, mi előtte 
szent, fogadná el ideiglen a hadi tanács eszméjét, annál in- 
kább, mivel maga is megvallá, hogy a legközelebbi 24 óra 

alatt; Kossuth és Mészáros megérkeztéig valamikép rendel- 
kezni szükséges. Egy óránál tovább kértem s ügyekeztem rá- 
beszélni Dembinskit, de hasztalan; végre behívtam Görgeyt s 
a többieket, kik egyszerűn és nyugodt hangon kijelenték, 
hogy a seregnek nincs benne bizodalma. Az elnök és hadügy- 
miniszter megérkeztéig kivánják, hogy minden rendeleteit 
egy hadi tanács tudtával tegye. Nem tagadhatom, hogy Dem- 
binski ezen egész jelenet alatt nem birt uralkodni szenve- 
délyességén; Görgey ellenben hideg, nyugodt, türelmes, sőt 
érzéketlen maradt Dembinski heves szavai irányában. Midőn 
emez kijelentette, hogy ő hadi tanácsot semmi esetre sem 
tart, hanem terveit csak velem közli, s ha aztán nekem úgy 
tetszik, én azokat a hadtestparancsnokokkal is tudathatom : 
Görgey hajlandónak mutatkozék e középutat elfogadni, melyet 
azonban én, mint fél s helytelen rendszabályt visszautasítani 
kényteleníttettem. Görgey s társai ezután visszavonultak s én 
újra kérelmekkel s előterjesztésekkel kezdém ostromolni Dem- 
binskit; eleibe adám, hogy ha ő biztos győzedelmet akar 
nyerni az összeszövetkezés ellen, azt csak úgy teheti, ha ama 
feltétel alatt is fő parancsnok marad; eleibe terjesztém, hogy 
egyenesen az ő hibája, ha a fegyelmet nem tudja fentartani 
táborában, hogy én fegyveres és véres összeütközést nem tűr- 
hetek a seregben, és ha ő engedni nem akar, én kénytelen 
lennék őt letenni. Ezen jelenet Dembinskivel délutáni négy és 
fél órától hétig tartott, és miután ő egy, bizonyára csodálatos 
ötlet következtében, a főparancsnokságot csak nekem akarta 
átadni, mit egy hozzám intézett levelében irásba is tett, és 
én azt természetesen nem fogadhattam el: én tehát kénytelen 
valék őt a főparancsnokságban felfüggeszteni, s azt ideiglen 
Görgeynek, mint a legrégibb tábornoknak átadni. Hogy Gör- 
geyt ezen egész ügyben nem honszeretet hanem gyűlölet s 
megsértett nagyravágyás vezette, további eljárása is tanúsítja. 
Estve kilencz órakor hozzám jött s jelenté, hogy Dembinski 
lakását granátosokkal vétette körül, mivel vonakodik kiadni 
az irományokat; s midőn őt erre kérdém: , nem tehet-e ön 

ezen irományok nélkül holnap estig rendeleteket? Igenlőleg 
válaszolt. Ha tehát önnek azokra nincs múlhatatlan szüksége, 
jónak látja-e ön a viszályt még botránynyal is szaporítani?" 
Görgey ,nemmel" válaszolt, a legnyugodtabb arczkifejezés- 
sel távozott, s az őrségnek is távozást parancsolt." 

Figyelemre méltó — veti hozzá Szemere, hogy Görgey 
a bizalmatlansági szavazás indítványát Klapka hadtestének egy 
osztálya nevében tette. , Igen sajnálatos, hogy Klapka, a ki 
az elméleti ismereteket tekintve, egyike volt legügyesb tábor- 
nokainknak és nem mutatott hajlamot az úgy nevezett sol- 
dateskai handabandára, Görgey által magát több ízben eszköz 
gyanánt engedte használtatni. Ha Klapka több önállósággal s 
akaratszilárdsággal bir, úgy a hazának többet használhatott, 
magának több érdemet szerezhetett, s Görgey erőszakos fel- 
emelkedését meggátolhatta volna." Az egyéniségek jellemzése 
végett nem árt még említenünk, hogy Dembinski, midőn tőle 
kivántatott, hogy a teendőkről ezentúl a hadtestparancsnokok- 
kaltanácskozzék, haragjában süvegét fejérőllekapván mondá: 
hogy ő terveit senkivel sem fogja előre tudatni, s ha fövege 
tudná, mit gondol a feje, még azt is eldobná magától" — mit 
süvegével tényleg is végrehajtott. , A körülmények közt, — 
mondja még Szemere, csak Dembinski cselekedhetett volna 
hatékonyabban. Midőn ugyanis ő Görgeyt engedetlensége 
miatt feleletre vonta és kérdezte: , Tudja ön, mit érdemel 
azért, hogy irott parancsaim ellen cselekedett?" — Görgey e 
szavakkal válaszolt: , Igen, egy golyót az agyamba." Görgey 
itélete helyes és igazságos volt, Dembinskinek azt csak végre- 
hajtania kellett volna." 

Kossuth e súlyos viszályokról értesülvén, Mészáros had- 
ügyminiszterrel, Kiss Ernő és Vetter tábornokokkal más nap 
Tisza-Füredre sietett. Szemere elejökbe ment s részletesen tu- 
dósitá Kossutbot a történtekről. Dembinski — úgymonda egye- 
bek közt — főleg abban hibázott, hogy az engedetlent nem 
lövette főbe ; mert Görgey neki is veszélyes embernek látszik." 
nNem csak veszélyes, vág szavába Kossuth, ő áruló, neki 

törvényszék elébe kell állani.! , Az még nem, viszonzá Sze- 
mere, de lehet azzá; most még csak veszélyes ember, akiben 
mély boszuérzet s nagy horderejű nagyravágyás lappang. E 
kettő őt messze viheti. Ő mindenesetre büntetést, Dembinski 
elégtételt érdemel." 

Kossuth eleinte komolynak s hidegnek mutatta magát 
irányában; a történtek felett pedig vizsgálatot tétetett. Ez 
végbemenvén, a tisztikar maga elismerte, hogy a történteket 
a hadi fegyelemmel megegyeztetni nem lehet. Görgey, hogy 
még önvádolása s illetőleg maga mentsége által is terhelje 
Dembinskit s lehetetlenné tegye megmaradását a fővezérlet- 
ben, kijelenté: ,hogy az alvezéreknek ily rendkivüli fellépése 
a fővezér ellen annyira nem férhet meg a hadi fegyelemmel, 
miszerint ha ő volt volna Dembinski, s irányában így tagadta 
volna meg az engedelmességet Görgey, ő Görgeyt főbe löveti 
vala; s ezt azért mondja, hogy a kormány győződjék meg, 
hogy midőn ő életét, s mi előtte még szentebb, katonai becsü- 
letét is kész volt koczkáztatni, azt csak azért tehette, mert lel- 
kének legbensőbb meggyőződése szerint úgy látta a dolgokat, 
hogy ha a fővezér parancsának engedelmeskedik, a hazát igen 
nagy veszély érendi vala." 

A viszály kiegyenlítése nem volt könnyü feladat. A rö- 
vid vizsgálatból is kitűnt ugyan, hogy a fővezér intézkedései 
nem mentek minden hibától: mindazáltal a fegyelem szigorá- 
nak sérthetetlensége múlhatatlanná tette azt is, hogy Dem- 
binskinek elégtétel adassék. De épen ebben volt a nehézség. 
Görgey ügyét az egész tisztikar magáévá tévén, őt megbün- 
tetni nem lehetett. Ezenfelül az apróbb viszályos kérdések 
megvizsgálására sem lehetett a körülmények közt, melyek a 
seregnek hosszabb tétlenségét egyátalában nem engedték, ele- 
gendő időt fordítani. Kossuth tehát akként vágta ketté a cso- 
mót, hogy a tisztikar magaviseletét, mely szerint a fővezér 
iránt bizalmatlanságot nyilatkoztatott, határozottan rosszalta. 
Bár ekként Görgey a tisztikar által fedve, büntetlenűl maradt, 

1849. Márcz. tetlennek látván az egész tisztikarnak haditörvényszék elébe 
ai állíttatását, az elégtétellel megelégedettnek nyilatkozott; de 
egyszersmind kijelenté, hogy katonai hírnevét többre becsüli, 
mintsem hogy tovább is folytatni akarhatná oly sereg vezér- 
letét, mely iránta bizalmatlanságot nyilvánított. A vezérletről 
tehát lemondván, nyomban útlevelét is kikérte. Sikerűlt azon- 
ban Kossuthnak őt megengesztelni s reábírni, hogy a hazában 
maradván, magát a kormány további rendelkezésére bocsássa. 
Lemondását azonban, bármily múlhatatlannak látszott is az, 
haragja csilapodván, hamar megbánta Dembinski, s pár nap 
múlva, midőn Damjanics Szolnoknál, a még tőle vett terv sze- 
rint, . győzedelmet vívott ki, azon elégtételt követelte a kor- 


14 


mánytól, hogy a fővezérségbe visszahelyeztessék. De a kor- 
mány ezt, a tisztikarnak átalános bizalmatlanságát szem előtt 
tartván, nem látta teljesíthetőnek. 

Mi a sereg fővezérletét illeti, Görgey egyelőre megelé- 
gedvén Dembinski megbuktatásával, nehogy igen is világosan 
árulja el, miképen a fővezérlet elnyerése végett szándékosan 
támasztotta a sajnálatos viszályt, kijelenté Kossuthnak, hogy 
ha ő reá, mint legidősb tábornokra esnék a választás, azt elfo- 
gadni nem hajlandó, s legfölebb az új fővezér megérkeztéig 
ajánlja készségét, rendelkezni a sereg mozdulatairól. De Kos- 
suth lelkében is mélyebben befészkelte már magát a bizalmat- 
lanság Görgey ellen, mintsem hogy őt a fővezérletben magára 
nézve is nem látta volna veszedelmesnek. Midőn tehát a fő- 
vezérletet ideiglen reábízta, egyszersmind odautasítá Szemere 
Bertalant, hogy a kormány képviselőjeként folyton a táborban 
maradván, a politikai és politialis hatóságot a kormány nevé- . 
ben kezelje s azok iránt, miket a kormánynak a seregre nézve 
tudnia kell, azt szakadatlanúl világosságban tartsa. Görgey, 
mind ebben, mind azon intézkedésekben, melyeket Kossuth 
még az élelmezés és pénzkezelés körüli ellenőrség iránt tett, 
színleg a legnagyobb készséggel megnyugodott s a kormány- 
elnök iránt annyi őszinteséget és ragaszkodást, oly hűséget és 
engedelmességet, a haza iránt annyi lelkesedést s önfeláldo- 

zási készséget mutatott, hogy úgy látszék, az ilyfélék által 
könnyen megnyerhető Kossuth bizalmatlansága is oszladozni 
kezdett irányában. 

A viszályok ekként kiegyenlíttetvén, a VII-dik hadtest 
Görgey alatt néhány napig még Füreden s környékén pihente 
ki fáradalmait, utóbb részben Tokaj felé indult. Az 1-ső had- 
test Klapka alatt még márczius 4-kén rendeletet vőn Szolnok 
felé menni s ott Damjanics és Vécsey működéseit támogatni. 
Pár nap múlva a I[-dik hadtest is odaindult Aulich alatt, 
ki annál Répásyt váltá fel a parancsnokságban. Dembinski 
ugyanis, mint tudjuk, támadó munkálatának kiindulási pont- 
jává tette Szolnok megvételét, s épen erre vártában mulasztá 
el a többi osztályokat idején öspontosítani. És, bár tervének 
többi részei jelenleg meg voltak hiúsulva, ez, mint már végre- 
hajtásba fogott, azután is megtartaték. S ekként most a követ- 
kező tervben egyeztek meg vezéreink : Görgey foglalkodtassa 
az ellenség főerejét a poroszló-egri, vagy tokaj-egri vonalon ; 
azalatt az I. és II. hadtestek a III-dikkal egyesűlvén, Szolno- 
kot vegyék meg, s azonnal Pestnek tartva s az ellenség főere- 
jének hátába kerülve, vágják el azt a fővárostól és szoritsák 
a Tisza felé, honnan őt aztán, Görgeyvel közremunkálva, igye- 
kezzenek kiverni az országból. 

Mióta Dembinski és Perczel, Czeglédről január végén a 
Tisza mögé vonúlva, Szolnokot elhagyták, azt ismét Karger 
dandára foglalta el, mely három gyalog-zászlóaljból, két szá- 
zad vadászból, ugyanannyi hidászból, két század báni huszár- 
ból, négy század vasasból és barmadfél ütegből állott. E 
dandár Jellasics hadtestéhez tartozott, ki többi dandárait 
Czegléd, Nagy-Kőrös, Kecskemét és Abony táján osztotta fel ; 
ez utolsó helyen Ottinger lovas dandára tanyázott. E haderő 
ellenében részünkről csak Czibakházán volt Mesterházy alez- 
redes alatt némi erő, névszerint a Ferencz-Károly zászlóalj 
néhány százada, pár újoncz honvédzászlóaljjal. Mesterházy 
Czibakházát nemcsak erélyesen megvédte a császáriak több 

csot, hogy ez őt sokkal erősebbnek vélvén, hadtestéhez erősi- 
tést kért Windischgrátztől. Február utolsó tizedében már 
Damjanics osztályának egy része is itt tanyázott. 

Midőn a császári sereg Gyöngyösről előrenyomúlt, a bán 
is újabb kisérletet tőn Czibakháza ellen február 24-kén egy 
dandárral. Az ellenség a folyam jobb partján álló csárdából, 
a mieink hidfői sánczaikból folytatták egy ideig a lövöldözést, 
mígnem gróf Leiningen, a Schwartzenberg-zászlóalj őrnagya, 
annak egy részével a hídon átkelvén, a folyamparthoz köze- 
ledett ellenséget tovaűzte. De minthogy azon császáriaknak, 
kik a csárdában s körülötte harczolának, ugyanazon szinű ru- 
házata s hajtókája volt, mint az ő zászlóaljának, csata közben 
azon tévedésbe esett, hogy azok is az ő zászlóaljához tartozók, 
s minden tartalék nélkül közeledvén hozzájok, fogolyúl vitetett 
a csárdába. : 

Mialatt ez történt, honvédeink is átjöttek a hídon, s az 
ellenséget megfutamították; de Mesterházy megelégedvén e 
sikerrel, nehogy kis serege cselbe vonassék, visszavonulót fú- 
vatott, bár a csárdát még makacsúl védelmezte az ellenség 
odaszorúlt csapata. Már túl valának a hídon, midőn a Schwar- 
tzenberg-zászlóaljbeliek észreveszik, hogy őrnagyuk hiány- 
zik; s nem kételkedvén, hogy a csárda körül fogatott el, Ta- 
labér hadnagy által vezetve, a hídon ismét átrohannak, s a 
csárdát ostromolni kezdik. A bennlévők, látván, hogy társaik- 
tól cserben hagyattak, a fogoly Leiningennek oly capitulatiot 
ajánlanak, hogy fegyvereiket letéve, szabadon mehessenek; 
de Leiningen csak azt igéri nekik, hogy ha magokat meg- 
adják, életben hagyatnak. Ekkor rohant a csárdába vitézeivel 
Talabér, s a császáriakat, mintegy 46 közlegényt és két tisztet 
elfogván, megmentett őrnagyukkal együtt a hidfő sánczai közé 
viszik. Midőn utóbb Damjanics e zászlóaljat elbeszélt vitéz 
tettéért megdicsérte, egy közvitéz e szavakban kiáltott fel a 
sorokból: , Igen, mi győzni fogunk, mert tudjuk miért vívunk, 
míg azok ott a másik oldalon nem tudják, miért harczolnak." 

" Damjanics február végnapjaiban érkezett Czibakházára, 
Vécsey pedig márczius 2-kán szállá meg Török-Sz.-Miklóst. 
Damjanics osztálya hat zászlóaljból, nyolez század huszár- 
ból, egy erős lengyel dzsidás-századból, két vadász- s ugyan- 
annyi utász-századból és 20 ágyuból állott. Vécsey osztályát 
szinte hat zászlóalj, ugyanannyi huszár-század és két üteg ké- 
pezte. E két osztály elébb a bánságban s Bácsban a szerbek 
ellen harczolván, legbátrabb zászlóaljainkat foglalta magá- 
ban. Damjanics osztályában volt különösen hadseregünk dísze, 
a 3-dik és 9-dik zászlóalj. A zászlóaljak létszáma mindazáltal 
a folytonos csatákban annyira megfogyott, hogy a két osztály 
összesen alig haladta meg a tízezret. 

A vezérek, értesülvén a Szolnokon és Abonyban fekvő 
ellenség számáról, bizton remélték, hogy őt Aulich és Klapka 
már közeledő hadtesteinek megérkezte előtt is kiverhetik 
Szolnokból, ha a támadás mind a két részről öszhangzólag, 
egyszerre és sebességgel intéztetik. Damjanics tehát előleges 
értekezés után Vécseyvel, márczius 4-kén estve megindult 
Czibakházáról, csak kis őrizetet hagyván a jobb parti hídfőnél, 
s még azon éjjel megérkezett Tisza- Várkonyba, hol aztán vir- 
radtig pihent s bevárta azon gyalog-zászlóaljat, mely erősíté- 
sére Vécsey által küldetvén, ges őrnagy vezénylete alatt 
Vezsenynél lápokon kelt át a Tiszán. 

Márczius 5-dike gyönyörű tavaszi napra virradt; az el- 
láthatlan határú térségen felhőtlenül löveltek ki anap sugarai, 
jótékony meleget árasztván az éjet szabad ég alatt, nedves föl- 
dön átpihent magyar vitézekre. Napkeltével a vezér paran- 
csára riadó fúvatott; a táborban mozgás támad; de a vett 
parancs szerint, csenddel készűlnek a vívandó harczra. Dam- 
janics a sereget Várkony és Tószeg közt csatarendbe állítja : 
a jobb szárnyra, mely a Tiszára támaszkodott, két gyalog- 
zászlóaljat s egy csapat utászt rendel; középre állítja a vitéz- 
ségéről elhirhedt 3-dik és 9-dik honvéd-zászlóaljat, a régi 
Waza- és Schwartzenberg-féle ezredek harmadik zászlóaljait 
s alengyel legiot Wysocki alatt; a bal szárnyon nyolcz huszár- 

1849. Márcz. század, előcsapatúl pedig két vadász- s egy utász-század és a 
— ——— lengyel dzsidások foglalnak helyet. E csatarendben indúl 
meg a sereg Tószeg felé. 

Ezalatt Vécsey tábornok a maga hadosztályát Török- 
Sz.-Miklósról szinte kiindítván, nyolczadfél óra tájban Szol- 
noknál a balparti hídfőt támadja meg. A hídtól Török-Sz.- 
Miklós felé széles mocsárok terjednek, melyeken keresztűl 
csak öt ölnyi széles töltésen lehet közeledni a híd felé. A tá- 
madást tehát csak ágyutűzzel lehetett intézni. Ily támadások 
a hídfőre részünkről már többször megkisértetvén, nem lepték 
meg ugyan az ellenséget; Vécsey azonban most, hogy az 
ellenség egész figyelmét e pontra vonja, igen heves tüzelést 
folytatott. 

Vezéreink e szép egyetértését s közremunkálását dicső 
eredmény jutalmazta. Az ellenség nem is gyanítván, mily ve- 
szedelem fenyegeti Tószeg felől, Damjanics észrevétlenűl köze- 
ledhetett a helységhez ; s csak midőn hadoszlopai e helységből 
kibukkantak, bal szárnya pedig a vasúti vonal felé közele- 
dett, hangzott fel Szolnokban a riadó. Karger tábornok rög- 
tön egy mozdonyt küldött Abonyba, az ott fekvő Ottinger 
lovas dandárát segitségűl hívatván ; seregét pedig sietve a vá- 
ros szélén állitá fel, előcsapatúl a vadászokat s egy zászlóalj 
végvidékit a város előtt elnyuló homokbuczkák és árkok közé 
rendelvén. 

A harczot mind a két részről a vadászok tüzelése kez- 
dette meg. De az előseregünkben lévő lengyel dzsidás-század, 
Ponyinszky vezénylete alatt, az ellenséges előcsapat drago- 
nyosaira rohamot intéz; s bár könnyű, csekély fövegök miatt " 
többen elestek vagy megsebesedtek, rövid kardviadal után, 
melyben a dragonyosok parancsnoka Regelsberg alezredes is 
elesett, azokat visszanyomták. 

E közben seregünk dereka is megérkezvén, az előhad a 
balszárnyhoz csatlakozott s az ágyuzás mind a két részről he- 
vesen megkezdetett. Az ellenség ágyui a kertek és sóbázi 
raktárak mögött lévén felállítva, nagy pusztítást kezdének 

tenni a mi, síkon, fedetlenűl közeledő csapataink soraiban. 
Damjanics tehát, ki, maga is vitéz seregével fejlődvén ve- 
zérré, ismerte annak természetét, miszerint, míg a legheve- 
sebb tűzbe is kész alatta berohanni, a hosszú ágyutüzet hamar 
megunja, 11 óra tájban, három üteg fedezése alatt a 3-dik 
honvéd- s a Schwartzenberg-zászlóaljjal szuronyszegezve ro- 
hanja meg az ellenséget. Az ágyuk kereszttüze s az alkalmas 
helyen rejtező vadászok, kik még 20 lépésnyiről is lőttek, 
iszonyún pusztítanak rohamcsapatunkban. De vitézeink jobb- 
jokban fegyvereiket előre szegezve, baljokkal arczokat elta- 
karva, rendíthetlenűl közelednek a tűztorkok felé s azoknak 
nagy részét elfoglalják; majd, támogatva az utánok sietett 
többi zászlóaljaktól, az ellenséget egy heves szuronyviadal 
után a város utczáiba nyomják. Ez ekkor elhagyja a balparti 
hidfőt is és a hidat kezdi lerontani; mit azonban végrehajtani 
ideje nem lévén, az utczákon újra makacsúl megkezdi a szu- 
ronyviadalt, De hasztalan: vitézeink rohama ellentállhatatlan. 
Az ellenség tehát a Zagyva folyam felé hátrál; egy részök, a 
horvát zászlóalj, a vízbe nyomatik, hol sokan elvesznek; más 
részök Abony felé kisérti meg a menekülést, de észrevévén, 
hogy seregünk balszárnya a várost félkörben körülfogta, s 
így ezen út is el van zárva, a Zagyva partján Rékas felé ren- 
detlen futásnak ered. 

Damjanics ezalatt, ki bekeríteni s egészen elfogni szán- 
dékozott az ellenséget, átüzen a Tiszán Vécseyhez, ki seregé- 
vel eddig tétlenül állott a balparton, jőne azonnal át huszár- 
századaival 5 állaná el a rékasi útat, mely egyetlen hátrálási 
. vonala maradt fenn az ellenségnek. Ha Vécsey e munkálatot 
gyorsan végrehajtja, az ellenséges seregnek csak fegyverleté- 
tel, vagy felkonczoltatás közt marad választása. Vécsey azon- 
ban néhány nappal idősb tábornok lévén Damjanicsnál, ennek 
üzenetét, mi csak felszólítás volt összehangzó munkálatra, pa- 
rancsnak vévén, nehezteléssel fogadta s nem teljesítette, és 
Damjanics ismételt sőt harmadszori felszólítására sem moz- 


dulván ki tétlen állásából, a győzedelmet legszebb eredmé- 

nyétől megfosztotta. Az emiatt méltó haragra gyúlt Damjanics 
tehát, midőn a terjedelmes város utczáin szétszórt gyalogságát 
minden erőfeszítése daczára sem szedheté rögtön össze, hogy 
annak egy részével a futamlóknak útját állja, a maga lovassá- 
gát küldé Nagy Sándor alatt azok üldözésére, melynek egyéb- 
iránt az volt rendeltetése, hogy a Karger segedelmére Abonyból 
várhatott ellenséges erőt verje vissza. De az alkalmas időt már 
elnyelte a késedelmezés. Mire Nagy Sándor, a várost megke- 
rűlvén, a rékasi útra érkezett, a futamló ellenséges gyalogság a 
dragonyosok fedezése alatt már részben a Zagyván keresztűl, 
részben annak mentében jó előre jutott, minél fogva azokban 
nem tehettek többé nagy kárt huszáraink. A dragonyosok 
közől ugyan számosan elestek, többen tisztjeikkel együtt el is 
fogattak; de az ellenséges gyalogság ezalatt nyakra-főre át- 
kelvén s a hidat elrontván, az üldözésnek nemsokára vége 
szakadt. 

Mialatt a harcz ekként a szolnok-rékasi úton folyt, Ottin- 
ger, kit a harcz elején, mint mondók, vasúti mozdony által 
tudósított Karger a maga megtámadtatásáról, lovas dandárá- 
val két óra tájban Szolnok elébe érkezett. Csak ekkor kelt 
át végre a Tiszán Vécsey a 3-dik huszárezred négy századá- 
val, s Ottingert a vasútvonal táján megpillantván, elejébe 
nyomúlt. Egy ideig mind a két részről heves tüzelés folyt, 
mig végre huszáraink a sokkal számosabb ellenséget megro- 
hanván, azt rövid kardviadal után futásra kényszeriték. 

E lovassági viadal zárta be a dicső nap munkáját. Ot- 
tinger, egy ideig űzetvén, estve felé Abonyba érkezett, hova 
aztán éjjel az igen megfogyott Karger dandár maradványai 
is eljutottak. 

Az ellenség vesztesége tetemes, saját vallomásai szerint 
is több volt foglyok-, holtak- és sebesekben 560, a mieink sze- 
rint 800 embernél, ezek közt egy törzs-, több főtiszt, két 
orvos, két tábori pap. A 400 utászból csak 80 menekült meg ; 
a Károly-gyalogság pedig maga 200 embert vesztett. A győ- 

zedelem egyéb eredményeiről így ír maga Damjanics márczius 
6-kán kelt hivatalos tudósításában : 

n Hazafias tisztelettel van szerencsém a honvédelmi bi- 
zottmánynak jelenteni, hogy Szolnokot tegnap elfoglaltam s 
az ellenséget futamlásra kényszerítettem. A megréműlt ellen- 
ség szaladásában sok hadi szerelvényeket, sőt a 2-dik vasas 
ezred pénztárát is hátra hagyta. Négyszáznál több fogoly, 
ezek közt törzs- és főtisztek, tizenegy darab hat- és tizenkét- 

fontos ágyu, 20 lőszer- és társzekér, jelentékeny mennyiségü - 


lőszer, fegyver s a fentemlített pénztárban 7000 ezüstforint 
jutottak birtokunkba. Az ágyuk és társzekerek lovastól fog- 
laltattak el, melyeknek száma száz darabra megyen." 

Részünkről mintegy 200 főre ment a veszteség holtak- 
és sebesekben. Legtöbbet, aránylag, a könnyü fövegű lengyel 
dzsidásók szenvedtek. 

Damjanics az elfoglalt pénztárt bizottmányilag felnyit- 
tatván, az abban talált minden magán- és letéteményi pénzeket 
más nap az ellenségnek Abonyba visszaküldötte. Az eleset- 
teket a mieinkkel egyetemben, de külön sírban, teljes katonai 
tisztelgéssel temettette el. A sebesült foglyoknak a mieinkkel 
egyenlőn gondos orvosi ápolást rendelt. 

A hibát azonban, melyet Vécsey a kellő időben való 
közremunkálásnak elmulasztása által elkövetett, neki elen- 
gedni nem volt hajlandó Damjanics. A kivívott győzedelem 
által még inkább nagyobbodván a seregben különben is nagy 
népszerűsége, a badtest-parancsnokságot a kormány további 
rendeletéig, ifjabb tábornok létére is önhatalmilag s tényleg 
elfoglalta. Vécsey ennek következtében a seregből azonnal 
Debreczenbe távozott. Csaknem egyidőben érkezett meg ott 
vele Damjanics jelentése a viszály okairól s tett intézkedései- 
ről, melyekből a kormány Vécsey hibájáról meggyőződvén, 
őt a hadosztály vezérletétől elmozdítá. Mivel azonban őt, ré- 
szint tapasztaltabb vezérek hiánya, részint a badosztálynak 
Eszterházy Sándor árulása elleni megmentésében szerzett 
érdemei miatt, egészen mellőzni még sem lehetett, az ügyet- 

len Gál tábornok helyébe, Arad ostromának vezérletére 
küldötte. 

A szolnoki győzedelem után, a fentebb közlött terv 
gyors végrehajtása fényes eredményre vezethetett volna. Jel- 
lasics hadtestében, mely a pest-abonyi vonalon állott, a szol- 
noki megverettetés nagy zavart és levertséget okozott. Az 
utak az engedő fagy és esőzések miatt meglágyulván, oly 
rosszak lőnek, hogy az ellenség főtáborából, mely még egyre 
az eger-poroszlói vonalon állott, Jellasics erősítésére segedelem 
rögtön nem érkezhetett. 

Részünkről ellenben minden készen állott a tervnek fo- 
ganatba vételére. Aulich és Klapka tábornokok hadtestei, már 
a szolnoki ütközet napján megérkeztek Török-Sz.-Miklósra, 
minek következtében az itt öszpontosított haderő mintegy 
35,000 emberre és 108 ágyura ment. De részint a fővezérlet 
miatt Tisza-Füreden kitört viszályok s ezek folytán a fővezérlet 
kényes kérdésének eligazítása, részint azon körülmény, hogy 
az ellenség a hidat Poroszlónál elrontotta, s e szerint Görgey, 
hogy a Tiszán átkelhessen, Tokajhoz kényteleníttetett ke- 
rűlni, — annyi időt rablott el, hogy a jó alkalom, az ellenségen 
még érzékenyebb csapást ejteni, használatlanúl osont el. 

A tábornokok több nap múltával végre látván, hogy a 
fővezérlet kérdésének elintézése még több ideig késhetik, ké- 
meik által pedig tudósítást vévén, hogy az ellenség Czegléd 
táján nagy erőt von össze, nem tartották tanácsosnak bevárni 
annak történhető támadását oly helyzetben, melyről, ha az 
ütközet szerencsétlenül végződnék, a visszavonúlás csak egy, 
terjedelmes mocsárokon átvonuló keskeny töltésen vezet ke- 
resztül. Elhatározták tehát a sereget Szolnokról a balpartra 
vezetni s ott várni be az új fővezér rendeleteit. Márczius 10-én 
hagyták el seregeink Szolnokot. A szép és költséges híd szük- 
ség nélkül, sőt a jövendő munkálatok nagy hátrányára, mint 
mondják, egy utász-tiszt hibás rendeletéből, a sereg átvonúlta 
után felgyujtatott. Szolnok lakosai nagy aggodalommal szem- 
lélték a lángok martalékává lenni hídjokat; mert nem: ok 

nélkül rettegtek, hogy ekként elhagyatva, seregeinktől el- 
vágatva, a császári hadak visszatértének esetére, drágán kel- 
lend megfizetniök a harcz alatt a nemzeti ügy iránt tanúsított 
buzgalmokat. 

Szolnokról Aulich hadteste Kis-Újszállásra, Klapkáé 
Török-Sz.-Miklósra, Damjanicsé, mely a Vécsey-féle hadosz- 
tálylyal egyesűlvén, ezután a III-dik hadtest nevét vette fel, 
Czibakházára szállásoltattak be. 

Időközben végre a fővezérlet fontos kérdése is el lőn in- 
tézve Debreczenben. Kossuth márczius 8-kán az esti órákban 
titkos tanácskozmányt tartott a képviselők testületével. El- 
mondván a vezérek közt a kápolnai ütközet után támadt vi- 
szályokat s azoknak mikénti elintézését, előadá: , miképen 
okvetetlen szükséges, hogy a hadimunkálatok haladéktalan 
folytatása, s a szolnoki győzedelem után kifejlett körülmé- 
nyekben a kedvező alkalomnak időveszteség nélküli felhasz- 
nálása végett, azonnal neveztessék ki fővezér oly formán, 
hogy a Tisza körül két főponton egyesűlt hadseregeink, neve- 
zetesen, melyek Szolnok és melyek Tisza-Füred táján állanak, 
bár többrendű hadosztályokból egyesülve, két nagyobb had- 
testet képezzenek, és a felsőnek vezérlete Görgeynek, az alsóé 
pedig Damjanicsnak adatván, a kinevezendő fővezér úgy ezek- 
nek, mint az aradi s a legközelebbi órákban a Perczel vezér- 
letére bízandó szeged-bácsi hadseregnek s nemkülönben az 
ország váraiban lévő őrségeknek is élén álljon. Valamint pedig 
a fővezér kinevezését múlhatlanúl szükségesnek látta a kor- 
mány; úgy az egyének közt szétnézve s minden körülménye- 
ket megfontolva, legezélszerűbbnek azt vélte, hogy fővezérré 
mindaddig, míg az egyesült munkálatok szüksége tartand, 
Vetter tábornok neveztessék ki." 

A honvédelmi bizottmány elnökének e kinevezést jelentő 
szavai, mind a mellett is, hogy Vetter elméleti képzettségéről 
senki sem kételkedhetett, nem nagy viszhangra találtak a kép- 
viselők testületében. Egy rész helyeselte ugyan a kormány 
választását; de a helyeslés hangjából is kitűnni látszék, hogy 

1849. Márcz. nem azért helyeslik azt, mivel bizodalmuk van Vetter szemé- 
— ——— lyében, hanem egyedűl azért, mivel a nagy többség bizodal- 
mát biró kormányelnök őt választá. 

Dembinski lemondása után csak Kiss Ernő altábornagy, 
Vetter, legidősb tábornok, Görgey és Damjanics közt volt 
helye a választásnak. Kiss Ernő azonban, bár eddig annyi 
feláldozást tanúsított a nemzet szabadságharczában, minél 
többet senki sem; személyes bátorsága pedig a csatákban, 
egyes csapatok élén a vakmerőséggel volt határos ; de fővezéri 
tehetségekkel s tulajdonokkal egyátalában nem dicsekedhe- 
tett. Damjanicsnál egyes hadtest élén jobb tábornokunk nem 
volt: egyaránt erélyes a fegytartásban, gondos hadtestének 
ellátásában, mint bátor, körültekintő a harczban, ő nagy 
kincse volt seregünknek; s már szolnoki diadala előtt is 
több győzedelmet aratott a szerbek felett, híressé épen ő ál- 
tala, az ő nevelése alatt vált 3-dik és 9-dik zászlóaljjal. De 
egy fővezérben megkivántató magasabb hadi kiképzettséggel 
s nagyobb seregek vezérletének tapasztalatával még ekkor 
minden deréksége mellett sem birt. § e felett még tábornok- 
ságára nézve is legifjabb volt, mely körülmény az osztrák 
seregben nevelkedett tisztjeink közt, nem csekély fontosságú- 
nak tartatott. — E szerint tehát csak Vetter és Görgey közt 
lehetett még választani. 

Görgey a képviselők közt már ekkor is sok tisztelőt 
számlált, kik iránta viseltettek a legnagyobb bizodalommal, 
tőle várták a haza megmentését. A sereg vezérletében tanú- 
sított erélyessége, a szakértőktől is sokféleképen magasztalt 
felsőmagyarországi hadjáratában bebizonyított magasabb hadi 
képzettsége s fényes tehetségei e reményeket valóban igazolni 
is látszottak. Ezen valódi tulajdonokhoz és érdemekhez járúlt 
még az is, hogy Görgey, mióta Debreczennel összeköttetésbe 
léphetett, a seregében szolgáló s különféle ügyekben a kor- 
mányhoz küldött tisztjei által nem mulasztá el egyéb módokon 
is megnyerni a képviselők ragaszkodását. Ezeket tudva, nem 
lehet csodálni, ha a képviselők közt számosan találkoztak, kik 

őt az előzmények daczára is óhajtották volna fővezérré kine- 
veztetni.. De a nagyobb rész úgy vélekedett, hogy őt e kine- 
vezés által megjutalmazni most, midőn engedetlensége miatt 
büntetésre volt volna méltó, annyi volna, mint szándékosan 
ápolni a seregben különben is elég gyakori fegyelemsértést 
és viszályokat. j 

Azonban, bár e szerint senki sem ellenzette is Vetter ki- 
neveztetését, sokakban mégis aggodalmas kétely támadt a ve- 
zérek jövendő egyetértése iránt; s nem ok nélkül merült fel 
többek lelkében ama kérdés: vajjon fog-e Vetternek engedel- 
meskedni Görgey, ki már annyiszor bizonyságát adta annak, 
hogy nem tud tűrni maga felett parancsnokot? Ezen aggodal- 
mat nem is késett egy képviselő nyilván kifejezni, azon kér- 
dést intézvén Kossuthhoz: vajjon biztos-e az iránt maga s 
nyujthat-e a háznak is biztosítékot, hogy e kinevezést meg- 
nyugvással fogadandja a hadsereg? 

Kossuth e kérdésre azt válaszolá, hogy a Tisza-Füreden 
Görgeyvel tartott értekezletei következtében alaposan remél- 
hető, miszerint ő Vetter kinevezésében megnyugvandik s ren- 
deleteit kellő engedelmességgel hajtandja végre. Egyébiránt 
a képviselők megnyugtatására kijelenté, miszerint ott vélvén 
magát leginkább helyén lenni, hol a kormányzati befolyásnak 
legrögtönebb intézkedési szüksége foroghat fenn, elhatározta 
légyen magát, mennél gyakrabban s mennél több időt tölteni 
a táborban. , Hogy, úgymond, a táborban való jelenlétem ál- 
tal, nem csekély személyem befolyásával, hanem azon ható- 
ságnál fogva, melyet a nemzet akaratának következtében hi- 
vatalos állásomban viselek, és amelynek súlyát és tekintélyét 
mindenki irányában fenntartani tudom is, fogom is, nyújtsak 
a nemzetnek biztosítékot a részben, hogy a seregben nem fog 
történni semmi olyas, mi a sikert koczkáztathatná. El lesz 
hárítva minden oly akadály, mely az előmenetelt gátolhatná 
és fenn lesz tartva azon katonai fegyelem és a felsőbbség ren- 
delkezései iránti szíves készség, mely a hadsereg ismeretes 
hazaszeretetével és lelkesült vitézségével párosúlva, kétségtele- 

1819. Márez. nűl biztos győzedelemnek néz elébe. És ekként lévén elhatá- 

— ——— rozva, a seregben való fegyelem s a fővezér iránti engedel- 
messég tekintetében biztosítást kerestem és találtam abban: 
1-ször, hogy a hadseregeket és azok vezéreit, valamint külö- 
nösen a két nagyobb hadtestet vezénylő tábornokokat is oly 
hazafiúi tiszta szeretettől ismerem, sőt tudom lelkesülve, mi- 
szerint bizton elmondhatom, magamat és mindnyájunkat bele- 
értve, hogy csak úgy lehet a hazát szeretni, mint ők szeretik, 
jobban nem. 2-szor. Találtam biztosítékot magában Vetter 
tábornok úrnak férfias erélyében, miszerint kétségtelen tudo- 
mányom szerint, bír azon tehetséggel, hogy magának a hadse- 
regben a kellő tekintélyt mind megszerezni, mind fenntartani " 
tudja; mert én akként vagyok meggyőződve, hogy nagyon 
gyengén állana azon fővezér tekintélye, ki mástól volna kény- 
telen kivánni azon tekintély támogatását, és önmagában az 
elegendő biztosítékot fel nem találná. 3-szor. Végre a sere- 
gek hazafiúi érzelmein kivűl, találtam biztosítékot abban, mi- 
szerint el vagyok tökélve, időmnek legnagyobb részét a tábor- 
ban tölteni, pedig azon elhatározással, hogy érezve a rajtam 
fekvő felelősséget, melynek tekintetéből a nemzet akarata 
szerint vállaimra bízott hatóságot teljes kiterjedésében gya- 
korlom, akként fogok megjelenni a hadseregnél, hogy vagy 
én nem élek, vagy az nem, ki a kormány iránt engedetlen 
merne lenni." 

Az elnök szavait zajos helyeslés követte: az aggodalmak 
elenyésztek a többségben, mely már nem emlékezett arra, 
hogy midőn a schwechati ütközet után Görgeynek vezérré 
kineveztetését jelenté a háznak, becsületszavát kötötte le 
Görgey mellett, hogy ez oly hazaszeretettől lángol, miszerint 
ha kell, a vezérletből közlegény rangjára is kész lelépni a 
haza szolgálatában. És a nagy szavakban tett igéretek mellett 
a kormány jövendő erélye iránt, azt is elfeledé a többség, hogy 
Kossuth még minden viszálynál, mely a vezérlet körül támadt, 
oly gyengén és erélytelenűl viselte magát, hogy az engedet- 
lenséget tapasztalt felsőbb rangú vezér soha sem nyert elég- 

tételt; különösen pedig Görgey még mindig elérte czélját, 
melyet engedetlensége által kidaczolni szándékozott. Elfeledte 
a ház, hogy Kossuthban, több oldalú fényes tulajdonai s tehet- 
ségei mellett épen a physikai bátorság hiányzik, mely annyira 
szükséges volt volna benne, hogy az engedetlen vezérek iránt 
azon erélyt fejtse ki, melyet szóárjában oly fennhangon igért 
a háznak a maga részéről. A többség, mint mindig, most is 
hitt szavának s aggodalmai elenyésztek. A kormány indít- 
ványa ellenmondás nélkül elfogadtatván, határozattá lőn, hogy 
Vetter tábornok, eddigi táborvezérkari főnök, fővezérré s te- 
kintélyének öregbítése végett egyszersmind altábornagygyá 
neveztessék ki. 

Kétséget nem szenved, hogy Kossuthnak ama szavai, 
miszerint igérte, hogy akként fog megjelenni a táborban, 
nhogy vagy ő nem él tovább, vagy az, ki a kormány iránt 
engedetlen merne lenni", nem annyira a báz aggodalmának 
megszűntetésére, mint inkább Görgey megfélemlítésére voltak 
számítva. Kossuth ő iránta a váczi szózat óta bizalmatlanság- 
gal viseltetett, miben őt az, hogy Görgey magáról február 
10-kéig a kormánynyal semmit sem tudatott, még inkább 
megerősítette. Utóbb, midőn Görgey végre ismét levelezni 
kezdett a kormánynyal, elmosódni látszék a váczi szózat be- 
nyomása; de a tisza-füredi viszályok egy újabb oldalról tűn- 
tették fel az ő jellemét. Látta Kossuth, hogy az emberben az 
elsőségre vágyás mellett, törhetlen erély is van czéljainak el- 
érésére. És ezóta a bizalmatlanság mellett félelem is támadt 
lelkében. Oly egyéniségnek kezdé őt, kinek tiszta hazafiúi 
lelkesedéséről egykor becsületszavával kezeskedett, az utolsó 
események óta ismerni, ki kedvező körülmények közt arra is 
képes, hogy magát erőhatalommal katonai dictátorrá tegye. 
Már pedig Kossuthban semmivel sem volt kisebb a nagyra- 
vágyás, mint Görgeyben. Ha ez egyenlőt vagy felsőbbet nem 
tudott tűrni a hadseregben: bizonyára Kossuth sem bírt annyi 
önzetlenséggel, hogy más kezébentűrje a főhatalmat, másé le- 
gyena haza megmentésének dicsősége, miként ezt néhány hó- 

1849. Márcz. nappal elébb Batthyáni Lajossal, Széchenyivel, Deákkal szem- 
— közt váltig bebizonyította. A különbség köztök, nagyravágyá- 
suk tekintetében, csak az volt, hogy Görgey, különben a haza 
iránt is kétes hűségü katona, ki mindent kardjától akart tenni 


függővé, s mind a mellett is, hogy egyébnek, mint a hadi mes- 
terségnek értéséről semmi bizonyítványt nem adott, minden 
mást lenézett, gúnyolt, megvetett, a eynismus czondrája alá 
rejté nagyravágyását; míg ellenben azt Kossuth a soha senki- 
től kétségbe nem vonhatott honszeretetének s hazafiúi hűsé- 
gének ékes palástjába burkolta. 

Igaz ugyan, hogy mióta a szakadás a nemzet és a dy- 
nasztia közt jó szerével orvosolhatatlanná lett, Kossuth mind 
fényes tehetségei, mind elvei, mind hazafiúi buzgalmánál fogva 
teljes joggal kérdezheté: , Kicsoda, ha nem ő?" De nem kell 
feledni, hogy volt idő, midőn ő még nem állott egyedűl a vég- 
zet jelöltjeként a nemzet élén; és nem kell feledni, hogy a vi- 
szonyokat, melyekben minden jogosúlt vetélytárs lelépett s 
csak ő maradt a lehetséges egyéniség, nagy részben ép ő 
idézte elő nem kevesbbé hatalomvágya, mint a nemzeti jogok- 
nak eszélytelen modorú védelmezése által, oly formán, mint 
Görgey előidézte augusztus 9-dikét, midőn egymagára ruház- 
tatott az országos hatalom. 

Egyébiránt még egy szempontot nem hagyhatunk itt 
érintetlenűl a két végzetes férfiú közti viszony tekintetében. 
A váczi nyilatkozvány utári, melyben Görgey az engedelmes- 
séget a honvédelmi bizottmány iránt felmondta, Kossuth meg- 
hittebbjei előtt nem kételkedett kimondani reá az árulás vád- 
ját. A honárulást azonban ekkor még nehéz feladat volt volna 
kisütni reá, ki csökönyössége s a polgári hatalom iránti enge- 
detlensége mellett is, ama szózatban engedelmességet igér a 
katonai hatóság, a hadügyminiszter iránt s a leghatározottab- 
ban kijelenti, hogy maga és serege az utólsó csepp vérig kész 
küzdeni az alkotmányért. Az árulást tehát csak magára, mint 
a polgári hatalom fejére nézve, kellett értenie Kossuthnak. 
De vonatkoztatta légyen az árulást a hazára, vagy magára: 

miért hagyta őt, ha e bűnérőlmeg volt győződve, büntet- 
lenül? Más választ erre aligha találhatunk, mint azt, hogy nem 
volt bátorsága vele szembe szállni. 

E bátortalanság és e félelem Görgeytől s annak katonai 
dictatorságától fejtheti meg csak Kossuth magaviseletét a 
tiszafüredi viszályok eligazításában, a fővezérlet betöltésében, 
s átalán véve Görgey irányában, mióta ez tiszai hadainkkal 
egyesült. Ha Kossuthnak bátorsága egy vonalon áll hatalom- 
szeretetével s fényes elmetehetségeivel: kétségkivül első tette 
leend vala őt, ki neki az engedelmességet felmondta, mihelyt 
hatalomkörébe érkezett, kérdőre vonni a váczi szózat miatt. 
De mivel bátorsága őt megbüntetni hiányzott, mélyen hallga- 
tott a multakról; mivel félt tőle, színlelte magát, mintha leg- 
kisebb bizalmatlanság sem léteznék iránta szivében. És mégis 
senki sem kételkedhetett, hogy e bizalmatlanság miatt mel- 
lőzi őt a fővezérletben, ki arra különben mindenek közt leg- 
alkalmasb vala; e miatt mondja ama fenyegetést is a netalán 
engedetlen vezér iránt. 

Görgey kétségkivül jól tudta, kire van ama fenyegető 
szavak éle irányozva; de nevette azt magában, s még csak 
nagyobb gyűlöletet kezdett érezni Kossuth ellen, kinek gyön- 
geségét s bátortalanságát legújabban is tapasztalta. Azonban, 
még nem volt ideje nyiltan fellépni; és miként Kossuth ő iránta 
bizodalmat, akképen színlett ő is Kossuth iránt ragaszkodást, 
engedelmességet, tiszteletet. És ily álczát viselt, ily játékot 
űzött e két fényes tehetségű, de hiúságteljes férfiú, kiknek ke- 
zébe volt letéve a nemzet sorsa, egymás iránt mind végiglen. 
Egyiknek sem lévén bátorsága nyiltan fellépni vetélytársa el- 
len: ezen álcza alatt fondorkodtak egymás megbuktatására, 
míg végre a nagyravágyás, egymás iránti rejtett gyűlölet és 
szinlelés játéka alatt magát a hazát buktatták meg. 

Görgey még az napon (márcz. 8-kán) megjelenvén Debre- 
czenben, teljes megelégedését jelenté ki Kossuthnak a fővezér- 
let betöltésével; miszerint aztán Kossuth más nap akként 


nyilatkozott a képviselő házban, hogy , most már tiszta lélek- 

kel mondhatja, miképen e tekintetben egység létezik, s most 
már nyugott lehet a ház és a nemzet, hogy a hadsereg ve- 
zérei közt megvan és meglesz az engedelmesség, egyetértés és 
azon összehangzás, melyet a hazafiság és katonai kötelesség ér- 
zete sugall, és mely annyira szükséges a haza megmentésére." 

Hogy azonban Görgeynek egyátaljában nem volt inyére 
Vetter kineveztetése, és, ha a tiszafüredi viszály miatt még 
nem kivánta is magát fővezérré kineveztetni, hanem azt óhaj- 
totta volna, hogy Damjanicscsal, Aulichhal és Klapkával, kik 
felett fővezéri czím nélkül is gyakorolhatni hitte a maga fö- 
lényét, egyetértve, fővezér nélkül intézhesse a jövő hadjára- 
tot, — világosan kitűnik egy leveléből, melyet a táborba visz- 
szatérte után Egyekről, márcz. 10-kén Klapkához intézett. 
, Vetter tehát altábornagy és valamennyi magyar hadak fő- 
vezére! — úgymond e levélben. Az egek mentsék meg az 
ő keblét kicsinyes tekintetektől és töltsék meg azt igazi ha- 
zaszeretettel. Ő sikeresen fog működni, ha a ti tanácsaitokat 
követi s az enyéimet nem mellözi.... Én azon erős meggyő- 
ződésben vagyok, hogy Damjanics, Aulich, te (Klapka) és én, 
sokat, igen sokat tehettünk volna, ha fővezér nélkül mara- 
dunk is." Egyelőre tehát csak várakozó helyzetbe tette ma- 
gát Vetter irányában. A nagy engedelmességi készségnek 
mindazáltal, melyről Kossuth, bizalmatlanságának elpalásto- 
lása végett, tanúskodott, mint nem sokára látandjuk, nyoma 
sem volt kebelében. 

Mialatt Görgey Debreczenben mulatott, márczius 9-kén 
egy katonai ünnepély történt a kormányelnök termeiben. Kos- 
suth, a képviselő ház megegyeztével egy, három osztályú ka- 
tonai érdemrendet alapított, mely által a harczi dicsőség 
vágya katonáink soraiban élénkíttetnék, s a kitűnőbb érde- 
mek, míg háláját a nemzet másként is tanúsíthatná, megju- 
talmaztatnának. És e napon történt, számos képviselők jelen- 
létében, ezen érdemjelek első kiosztása hadi főnökeink legje- 
lesbjei között. Ez uttal a következők részesültek a nemzeti 
kitűntetésben: 

. Kiss Ernő altábornagy, miként a rendelet mondja, ,a bán- 
sági véres harczok s ütközetekben tanúsított vezéri tehetsé- 
gei, bajnoki vitézsége s ernyedetlen hazafisága által szerzett 
érdemeiért" ; 

Vetter Antal, újdon kinevezett altábornagy ,a perlaszi 
sánczok bevétele s az arra következett véres ütközet alkalmá- 
val tanúsított vitézsége és vezéri ügyes tapintata tekintetében"; 

Görgey Arthur tábornok , azon bebizonyított vezéri tehet- 
ségei tekintetében, melyek által, az ellenség sokkal nagyobb 
számú seregeitől környezve és üldöztetve, bekeríttetését 
mindenkor hatályosan meggátolta és a nagyszerű hátráláson 
a hazának derék serege megmentését eszközölte" ; 

Bem József tábornok, ,tanúsított bajnoki vitézsége és 
dicső győzedelmei tekintetében, melyek az ország Királyhágon 
túli része nagyobb felének kétszeresen történt megmentését 
idézték elő"; 

Damjanics János tábornok, az ,ördöghidi, alibunári, jar- 
kováczi és tomassováczi sánczok ostromlása és bevétele —; de 
különösen az utóbbi szolnoki véres ütközet és Szolnok bevé- 
tele alkalmával tanúsított vitézsége és vezéri tehetségei tekin- 
tetében! ; 

Perczel Mór tábornok, ,a Róth táborának elfogása és 
a fridaui ütközet alkalmával tanúsított vitézsége tekinteté- 
ben"; és 

Guyon Richárd ezredes, , Manswörth ostromlása és bevé- 
tele, a nagy-szombati véres ütközet, valamint a branyiszkói 
hegy ostromlása és bevétele alkalmával tanúsított oroszláni 
vitézsége tekintetében." 

Mind a heten az érdemjel második osztályával diszesíttet- 
tek fel. A jelenlévő Vetter, Görgey és Perczel vezérek mellére 
maga a kormányelnök tűzte a babérkoszorú közepén diszelgő 
nemzeti kettős keresztet; Kiss Ernőnek a ház elnöke egy kül- 
döttség élén vitte meg az érdemjelet, a távollévőknek utóbb 
küldetvén meg. 

Ugyanazon időben Puky Miklós kormánybiztostál Komá- 
rom várában nyugtalanító hírek érkezének néhány főtiszt rosz 
szelleméről, mi kapcsolatban a várparancsnok, Török tábor- 
nok, felette nagy gyöngeségével, könnyen veszélyessé válhat- 
nék a várra nézve, melyet az osztrák had ekkoron már ke- 
ményebben kezdett ostromolni. Puky Klapkát kérte parancs- 
nokul a kormánytól, mire Kossuth annál inkább hajólt, mivel 
Klapka eltávolítása által a seregtől némi elégtételt vélt adni 
Dembinskinek. Klapka azonban vonakodott elfogadni a vár- 
parancsnokságot, melylyel őt Kossuth márcz. 3-kán kelt leve- 
lében megkinálta. Kossuth ezután Görgey tanácsára az őt 
egyátaljában nem tömjénző Guyont nevezte ki vár —, Len- 
keyt pedig az őrségi had parancsnokává. Guyon hadosztálya 
ennél fogva a hadtest többi osztályai közt osztatott fel. Egyéb- 
iránt Komáromvár viszonyairól alább bővebben fogunk még 
emlékezni. Itt most e szünet alkalmával, mely a fővezérletben 
való változás következtében az ország fő haderejének munká- 
lataiban egy ideig beállott, czélszerűbb leszen, hogy az or- 
szág egyéb részeiben lefolyt eseményekre terjeszszük ki figyel- 
münket; s különösen lássuk, mi történt az év kezdetétől fogva 
addig, míg főseregünk munkálatait ismét megkezdette, a 
Bácskában és bánságban, s miként folyt Bem első szerencsés 
kezdete után a háború Erdélyben. 


HARMADIK FEJEZET. 


A. bács-bánsági s erdélyi háború márczius végéig. 


Midőn seregeink, a közép Tiszánál szükségessé lett ösz- 
pontosítás végett, januárban, mint már megírtuk, a bánságból 
s Bácskából kivonúltak, nehogy a szerbek Szabadkán, Szege- 
den keresztül a császáriaknak kezet nyujthassanak, kormá- 
nyunk e vidéken, gr. Hadik ezredes vezérlete alatt egy hadat 
vont össze, mely aztán seregeink említett felosztása szerint a 
IV-dik hadosztály nevét nyerte. E. hadosztály, eleinte alig 4000 
emberre menő, a kormány által folyton szaporíttatván február 
hó vége felé 12,000 emberből s 30 ágyuból álló tekintélyes had- 
testté nőtte ki magát. A hadtest két osztályra szakadt, me- 
lyek egyike Gál alezredes alatt Szabadkán és Horgoson, má- 
sika, Igmándy őrnagytól vezényelve, Szegednél és Szőregnél 
őrködék, feladata egyedül az lévén, hogy e vidéket a netalán 
felnyomúlni akaró szerbek ellen megvédje. 

Bácskában ezen kivül seregeink kivonúltakor még két 
várunk létezett, Pétervárad és Eszék, amaz Csuha, emez Éder 
ezredesek parancsa alatt. Őrséggel s eleséggel mind a kettő 
jól el volt látva. Mi különösen Eszéket illeti: őrségét mintegy 
4500 jobbára újonez képezte. Gróf Batthyáni Kázmér, ki ja- 
nuár végén, a gróf Eszterházy Sándor árulása miatt veszély- 
ben forgó bácskai hadsereg megmentése végett, a hely szinére 
sietett, oly reményben hagyta el a várat, hogy miután az ele- 
séggel több hónapra el vala látva, az őrség abban mind addig 

tartandja magát, míg a körülmények változván, seregeink 
Bács alsó vidékeit ismét elfoglalandják. 

De alig távozott onnan Batthyáni, midőn azt Nugent altá- 
bornagy hadtestének egy osztálya Trebersburg tábornok alatt 
bekerítette, s jan. 30-ka éjjelén, némi ellentállás után, a kül- 
városokat elfoglalta. A várbeliek eleséggel jól el lévén látva, 
még azután is nem kevesebb sükerrel védhették volna a várat; 
de annak híre, hogy seregeink Bácskából teljesen kivonúl- 
tak, s ennek következtében Eszékvára az ellenséges vidéken 
végkép elszigetelve áll, annyira lehangolta a különben sem ha- 
zafias szellemű főbb tisztek bátorságát, hogy Trebersburg már 
febr. elején jelentheté Nugent altábornagynak, miképen a vár- 
ban egy jelentékeny párt létezik, mely kész a várat feladni, 
mihelyt a capitulatiot császári katonasággal kötheti meg, — 
az ostromló határőrvidéki hadat, mely csak parasztruhákkal 
van ellátva, olyannak elismerni nem akarván. Nugent ennél 
fogva február második felében egy újabb dandárt is küldött 
Trebersburg segedelmére. 

A magyar kormány, a várbeliek hangulatának emelése 
végett, a Duna mentében egy, honvédekből s nemzetőrökből 
álló csapatot indított meg Nemegyei őrnagy vezénylete alatt 
oly utasítással, hogy az ostromló császáriakat a körülmények 
szerint háborgassa, s ekként a várbelieknek jelt adván arról, 
hogy végkép elfeledve nincsenek, őket, míg segedelmökre na- 
gyobb erő küldethetnék, erélyes ellentállásra buzdítsa. Ne- 
megyci azonban oly ügyetlenül viselte magát a vezérletben, 
hogy serege Nugenttól részben elfogatott s lefegyvereztetett, 
részben Hadik táborába menekült. 

Ennek híre végkép megtörte a várbeliek bátorságát, me- 
lyet sem Éder parancsnok sem más főbb tisztek, elméjökben 
már árulási szándékot forgatván, különben sem támogattak. 
Midőn tehát a megerősödött ellenség a várat szorosabban 
ostromolni kezdé, Éder azt febr. 23-kán, az őrség szabad 
kivonulásának feltétele alatt, minden további védelem nélkül 
feladta. A vár elestének híre már febr. 26-kán megérkezett 

Debreczenbe, hol az oly boszúsággal fogadtatott, hogy a kép- 
viselő ház, a kormány indítványa következtében, mind azon 
tiszteket becsteleneknek nyilatkoztatta, kik hadi törvényszék 
előtt be nem bizonyítják hogy kötelességöknek híven meg- 
feleltek. 

.Eszék eleste után még csak Pétervárad maradt a szerb 
lázadássterén a magyarok birtokában, mely azonban, bár az 
allemést tdaks ostromzár alá vettetett, hű és erélyes pa- 
rancsnokai által, mint alább elbeszélendjük, megtartatott a 
nemzetnek. 

Az ellenség hadi terve, mely azontúl, a szerbek seregeinek 
munkálataira nézve is, Windischgrüátz fő hadi szállásáról kül- 
detett úgy a temesváriaknak, mint a Suplikácz halála után 
vajdává nevezett Theodorovics tábornoknak, az alvidékre 
nézve körülbelül abból állott, hogy a szerbek a temesváriakkal 
kapcsolatban, Aradot az ostrom alól felmentvén, Szabadka és 
Szeged ellen intézzék támadásukat. Ugyanazon időben Jella- 
sics hadtestének egy részével szinte Kecskemét felé indíttatott; 
végre febr. 5-kén még Nugent tábornok is rendeletet vőn, a 
Szegszárd táján táborozó hadosztályt Dietrich tábornok alatt a 
Duna balpartjára általtenni s Hajóson keresztül Félegyháza 
felé indítani. Mind ezen hadaknak feladata lőn, Szabadka és 
Szeged bevétele után, a Tiszán átkelni s Nagyvárad és Debre- 
czen ellen folytatni munkálataikat, míg a császári fő hadsereg 
a Feltiszánál öszpontosúló hadaink ellen működendik. 

Azonban seregeinknek elébb végrehajtott öszpontosítása, 
mintsem azt Windisehgrütz egyelőre történhetőnek hitte, az 
ellenség e tervének nagy részét meghiúsította. A bán hadteste, 
mely már Kecskemétig hatolt, hasonlókép Dietrich hadosztálya 
is, más rendeltetést nyervén, útjokból visszahivattak, s így 
még csak a temesváriakkal együtt működő szerbektől kellett 
tartani Szegednek és Szabadkának. 

A szerb had a bánságban Theodorovics vezérlete alatt, 
számra mintegy 12 ezer, február elején részben Zsombolya 
és Nagy-Kikinda táján táborozott ; részben Bácsban Sztanoje- 

vics őrnagy vezérlete alatt, a Ferencz-csatornát tartá elfoglalva. 
Szerencsére, a szerbek vezérei most ugyanazon hibát követték 
el, mely elébb a bács-bánsági magyar seregek működésének 
sükerét egy ideig egészen meghiúsította: "erejöket igen 
hosszú vonalon nyujtván el, hatályosan sehol sem nyomúl- 
hattak előre. 

Részünkről Szeged-Szabadka vidékét, mint mondók, Ha- 
dik ezredes vezérlete alatt a IV-dik hadtest nevet nyert sere- 
gek védelmezték. Hadik e hadtestet, melynek száma február 
elején mintegy 5000 honvédre s 8—9 ezer nemzetőrre ment, 
két osztályban rendezé. Az egyik Gál alezredes alatt másfél 
honvéd- s két önkéntes zászlóaljból, Szabadka s vidéke nem- 
zetőreiből, egy huszár- s két lovasnemzetőr-századból és hat 
ágyuból szerkesztve, Szabadkát s környékét tartá megszállva. 
A másik osztály, mely négy rendes s egy önkéntes zászlóalj- 


. ból, Szeged s vidéke nemzetőreiből négy század huszárból és 


16 ágyuból állott, Igmándy őrnagy vezénylete alatt Szegeden, 
Makón és a Szegeddel átellenben fekvő Szöreg bánsági hely- 
ségben szállásolt. 

A szerb had február 8-kán a Tisza mind két partján meg- 
kezdte támadó munkálatát. Theodorovics maga hadának na- 
gyobb részével Szeged felé tartott. Előcsapata febr. 9-kén 
Szőreg előtt megjelenvén, a mieinknek ott szállásoló gyönge 
csapatát a Tiszán át Szegedre visszanyomta, s a Szegeddel 
közvetlen szemközt fekvő Uj-Szeged helységet febr. 11-kén 
megszállotta. Nagyobb ellenséges haderő annál veszélyesbbé 
válhatott volna a városra nézve, minthogy a Tisza még be lévén 


fagyva, az átkelést nem gátolta. Hadik azonban épen e miatt 


Gombás kapitány vezénylete alatt a Tisza jegén átkelv 
majd többektől is támogattatván, az ellenséget egy véres harcz 
után, melyben ötvennél több szerb esett el, Szőregre vissza- 
űzték. Hasonló szerencsével harczoltak vitézeink a város alsó 


részén, hol a szerbek, az ugynevezett Boszorkánysziget táján 

kisértették meg az áttörést; Forget kapitány a Waza-zászlóalj- 1849. Febr. 
jal őket onnan is visszaűzte. 
A szerb had ezután Szőregen fészkelte be magát s a hely- A szöregi 

——géget rögtön sánczczal erősítette meg. Hadik azt ezen, a vá- ja 
rosra nézve veszélyes állásából kiűzöndő, február 12-kén a 
már olvadozó s biztos átmenetelt nem engedő jégen hidat 
veretett, s az ellenséget más nap Szőregen megtámadta. A 
támadás teljesen sikerűlt: a sánczok makacs ellentállás után 
bevétettek, egy ágyu s több társzekér és zászló elfoglaltatott, 
a szerbek Deszk és Szentiván helységek felé űzettek. Az ellen- 
ség, hivatalos jelentés szerint, pár százat, a mieink hatvanat 
vesztettek holtakban és sebesekben. 

Ugyanazon időben egy szerb csapat a Szegedtől délre két 
órányira fekvő Horgas helységet is megtámadta; de ott állo- 
másoló nemzetőreink által szinte véresen veretett vissza. 

Nehogy Szeged azontúl hasonló véletlen megrohanások- 
nak legyen kitéve, Hadik hadtestparancsnok, az itt működő 
gróf Batthyáni Kázmér kormánybiztos segedelmével, a Tisza 
balpartján, Új-Szeged mögött, földsánczokat és bástyákat ké- 
szíttetett, melyek a Marostól csaknem a Boszorkányszigetig 
elnyúlva, hidfő gyanánt szolgáltak. 

De Szeged ezentúl mént maradt a szerbek háborgatásá- 
tól, kik miután osztrák tisztek kormánya alá jutottak, hamar 
átlátták, mennyire megcsalattak nemzeti reményeikben az osz- 
trák kormány által, s kedvöket a háború folytatására, mely- 
ből magokra nézve semmi hasznot nem várhatának, mindin- 
kább elvesztették. 

Bár mennyire ellentmondott is Rajasics az osztrák tisz- 
tek rendelkezéseinek, a hatalmat ezek napról napra inkább 
magokhoz ragadták. Windischgrátz parancsára az ostrom- 
állapot a Bács-Bánságra is kiterjesztetett, s a császári tisztek 
a szerb nemzeti irányt, szintúgy mint a magyart, lázadásnak 
bélyegezve, minden ellen mi a független nemzetiség jellegét 
viselte, kiméletlenül kikeltek. A szerb csapatoktól saját szí- 
neik elvétettek, és sárgafekete zászlókkal helyettesíttettek ; a 

1849. Febr. szerb lóbogók a tornyokról levétettek ; a Rajasics által rende- 
(0 zett hatóságok feloszlattattak, s helyettök osztrák hadi ható- 
ságok kezdének működni; a különféle helyeken létező odborok 
szétüzettek s eltiltattak; a határőrvidéken a német nyelvvel 
együtt a régi katonai szerkezet és fegyelem holyreállíttatott. 
Hasztalan írta Rajasics, a megrémült szerbek által ösztönöz- 
tetve, február vége felé, Windischgrütznek, hogy ,haa dolgok 
tovább is igy folynak, ő mindenről lemond, és arról nem áll- 
hat jót mit fog a szerb nemzet végezni." A válasz ilyféle felter- 
jesztésekre az volt, hogy a herczeg egész Magyarországra, 
tehát a szerbek által lakott vidékekre nézve is, teljes hatalom- 
mal van, mint császári Alter-cgo, felruházva, s rendeletei iránt 
feltétlen engedelmességet kiván. Ennek következtében az en- 
gedetlen belységek császári katonaság által lefegyvereztettek, 
s a Bács-Bánságban is ugyanazon rögtönítélő hadi biróságok 
hirdettettek ki, melyeknek a megszállott egyéb vármegyék 
voltak alája vetve. 
Szóval, az osztrák kényuralom, a magyarok legyőzetésé- 
nek biztos reményében, mielőtt az teljesülésbe ment volna, ,a 
hű fegyvertársak" által lakott vidékekre is egyaránt kiterjesz- 
tetett, s a keserű csalódások ideje a szerbekre nézve is vajmi 
hamar bekövetkezett. , Ha mi Ausztria mellett küzdöttünk s 
még folyton küzdünk; — úgymond már február 19-kei szá- 
mában a , Napredak" czimű szerb lap — de ama rendszer 
mellett küzdeni egyátaljában nem akartunk, melytől, mint lát- 
szik, semmi módon sem akar elállani. A dolgok azon mene- 
ténél azonban, melyet most követ, soha sem fogunk vele tisz- 
tába jönni. Mi küzdünk ugyan Ausztriáért; de háromszorta 
inkább küzdünk önmagunkért, s az ő önzése miatt nem sza- 
bad magunkat s jövendőnket feláldoznunk." ,Így bánnak 
velünk már most is, — mond ismét néhány nap múlva 
(14-dik számában) ugyanazon Napredak — midőn férfiaink 
még fegyverben állnak ; így, midőn a vitéz Knicsanin Mrősies 
atyánkfiaival (a szerviánokkal) még köztünk van: mi vár 
reánk, ha majd ezen támaszt is elvesztettük, mi, mint látszik, 

felsőbb parancsra, nem sokára be fog következni?" És való- 
ban, az osztrák kormány, a Bács-Bánságot már állandólag 
meghóditottnak tartván, a szerviánok segéd-csapatait vissza 
is hívatta, s Knicsanin márczius első napjaiban tizenkét ezernyi 
szerviánus hadával hazájába visszatért. 

nOda van az arany idő, — kiáltott fel e napokban (18. 
számában) ismét ugyanazon szerb lap, midőn a márczius 4-kei 
octroyrozott alkotmány tudomására jött, — oda az arany idő, 
melyben mozgalmaink kezdetén még jól meggondolhatánk, 
miért és kiért ontsuk vérünket. Mi könnyen bivők, elmulasz- 
tottuk mindenekelőtt biztosítani szabadságunkat és Ausztriá- 
hoz csatlakoztunk! Tudtuk-e már akkor, és tudni csak nem 
akartuk, vagy nem tudtuk még, hogy Ausztria és a szabad- 
ság egymással egyátaljában ellenkező elemek? Ausztriában 
soha sém volt és soha sem lesz szabadság; e kettő egymás- 
nak örökösen ellensége marad." 

A ráczok e panaszait olvasva, akarata ellenére is kisér- 
tetbe jő-az ember nekik azt mondani: ,ám lássátok, önmaga- 
tok készítettétek sorsotokat. Miért nem fogadtátok el a ma- 
gyar nemzettől a szabadságot, melyet veletek testvériesen 
megosztani akart? Miért dobtátok el magatoktól a reátok is 
kiterjesztett szabad alkotmányt, szabad institutiókat, melyek- 
nek védelme alatt elég módotok lett volna ápolnotok semmi 
által nem fenyegetett nyelvetöket s nemzetiségtöket, a füg- 
getlen nemzeti létnek, a külön államnak az államban lehetet- 
len ábrándképeiért? Miért csatlakoztatok és szövetkeztetek, 
ellenére nemzeti bölcsetek, Tököli Szabbás, a szintoly hű 
szerb mint derék hazafi 1790-ben, hasonló körülmények közt 
adott jóakaró tanácsainak, a közös szabadság ellen, a kényuri 
hatalommal; melyről kissé higgadtan gondolkodva, egyelőre 
is feltehettétek, hogy midőn Magyarország nyolcz százados 
állami léte ellen küzd, ha azt legyőzi, nektek, a maroknyi 
népnek, nem csak nemzeti függetlenséget nem, de még sza- 
badságot sem engedend ?6 


1849. Febr. 

1849. Febr. A magyar kormány egyebek közt a katonai gyarmat szer- 

— ——— kezetének szolgasága alatt nyögött határőrvidékreis kiterjeszté 
a szabad alkotmányosság és szabad institutiók minden áldásait, 
melyekkel az ország többi részei birtak. És mi állapotba ju- 
tott most, annyi ezernyi fiaik véráldozatáért e határőrvidék? 
,Sok dolog van a császári birodalom új alkotmányában — 
úgymond 15-dik számában a Napredak -— mik fölött az em- 
beriség és a nemzetek jajt kiáltandanak ; de nagyobb igazság- 
talanság, mint a mi testvéreinkkel, a határőrökkel történt, 
abban még sem találtatik! Minden embernek, minden nem- 
zetnek adatik abban legalább némi emberi jog, némi csekély 
szabadság. Csak a mi határőreink, a hősek e népe, vannak ezen 
(t. i. a márcz. 4-kei új) alkotmány által elkárhoztatva, marad- 
niok mik valának, rabszolgák, zsoldosok, egy csoport 
nyomorultak! Csak nekik nem engedtetik élniök mint élnek 
más emberek ; ők ismét határtalan önkény, a katonai vezénylet 
parancsai alá vannak vetve!" 

De meggondolván, hogy még most sem volt volna késő 
kezet nyujtani a szabadságért küzdő magyaroknak a közös 
kényuralom ellen, egyátaljában nem lehet sajnálni "a szerb 
népet. A nép, mely egy államban nem elégszik meg a terje- 
delmes alapon nyugvó közös szabadsággal, s a szabadság ellen 
a kényuralommal szövetkezik, hogy ettől független nemzeti 
létet nyerjen jutalmul, nem méltó a szabadságra. A szerb nép- 
ben még most is, midőn már tapasztalni kezdték az ármányos 
császáriak igéreteinek csalárdságát, nagyobb volt a fajgyűlö- 
let a magyarok ellen, kik velök mindenöket testvérileg megosz- 
tani készek voltak, mint a szabadság szeretete. Nem csak hogy 
kegyetlenül üldözték, kínozták, pusztították és öldökölték a 
magyar seregek által elhagyott vidéken lakó s idején ki nem 
vándorlott magyarokat; hanem daczára annak, hogy már 
látni kezdték, mi sors várja őket, ha a magyar nemzet legyő- 
zetik, még most is segéd kezet nyujtottak, bár kevesebb 
számmal és buzgalommal, mint előbb, az osztrák hatalomnak. 

" Míg Eszék magyar kézen volt, a bácskai szerb hadak 
Pétervárad és Újvidék ostromával elfoglalva, a Ferencz-csatorna 
éjszaki részeire nem terjeszthették ki támadásaikat. Mihelyt 
azonban Eszék elesett, s az azt elfoglalt hadosztály Nugent tá- 
bornok által Pétervárad ostromára küldetett, a szabaddá lett 
szerb csapatok, osztrák utasítások szerint s osztrák tisztek ál- 
tal vezetve, ismét megkezdték hadjáratukat Bács megye éj- 
szaki részeibe. Márczius 4-kén mintegy öt ezernyi szerb had 
két ágyuüteggel jelent meg Szabadka előtt. E merészség, misze- 
rint ily kis csapat egy 45 ezer lakosságú várost támadt meg, 
onnan eredt, hogy a városban számos szerb lakott, kik a tá- 
madókkal egyetértésben valának. Azonban mégis meglakol- 
tak merészségökért: a város alul véresen visszaverettek. 

Más nap Gál alezredes maga kereste fel hadosztályának 
egy részével s öt ágyuval az ellenséget, ki Bajmok határánál 
igen kedvező fekvésben táborozott. A harcz azonnalheves ágyu- 
zással kezdődött meg; de a szerbek tizenhárom ágyuja nem 
sokára elhallgatni kényszeríté az öt magyar ágyut. Gál ennél 
fogva kénytelennek látta magát kissé visszavonni a szerbeké- 
"nél számra nézye kisebb hadát. Az ellenség ezt futamlásnak 
tartván, a dombokról, melyeket elfoglalva tartott, azonnal a 
magyarok után a völgybe nyomúlt, és hadának egy részét há- 
rom ágyuval azon mocsáros partú érnek keskeny hidján is 
áthozta, mely a két sereget egymástól elválasztá. De épen ez 
lett veszedelmének oka. Gál, mihelyt az ellenség e mozgal- 
mát észrevette, hadát azonnal megfordítván, szuronyt szegezve 
rohan reája, ágyuit elfoglalja, nyakrafőre visszatolakodó 
csapataiban pedig nagy vérontást hajt végre. A huszárainktól 
űzőbe vett csapatok a többieket is magokkal ragadják s oly 
rendetlen futásnak erednek, hogy csak Nemes-Militics táján, 
a csatatértől két órányira, képesek magokat némileg össze- 
szedni. Vitézeink a három ágyut, melyek közt vala a szer- 
bek által különösen kedvelt és csícsónak nevezett tizennyolcz 
fontos is, több lőszertárszekérrel és számos fegyverrel együtt 
diadalban vitték a városba. i 

Szabadka ezentúl szinte ment maradt a mindinkább el- 
kedvetlenedett szerbek háborgatásaitól. De ezeknek arra már 
különben sem igen volt volna idejök s alkalmok. Kormá- 
nyunk a hadsereget már elég számosnak látván arra, hogy a 
Windischgrütz ellen működő hadtestek csökkentése nélkül 
Bácskában is megkezdesse a támadó munkálkodást. És ennek 
valóban nagy ideje is volt, nem csak hogy a Bácskában létező 
magyar helységek a szerbek további kegyetlen pusztitásaitól 
megóvassanak, hanem Pétervárad miatt is. Ezen különben 
erős vár, körülbelül négy ezernyi őrségével, számos ágyuival 
és több hónapig tartható élelemszereivel még azután is sokáig 
daczolhatott az ellenségnek, miután azt Nugent tábornok 
császári hadakkal fogta körül ; ennek ostromszerei is igen gyön- 
gék, csekélyek voltak arra, hogy erőhatalommal juthasson 
annak birtokába. Minthogy azonban az őrség nagy része régi 
zászlóaljakból állt, s mennél jobb volt alegénység, annál többen 
találtattak tisztjei közt, kik vagy idegenek, vagy az osztrák 
hadi nevelés alatt hazafiúi érzelmeikből kivetkezettek, Eszék 
példáját óhajtották követni, s e végett meg is kezdték alatto- 
mos izgatásaikat: a vár, műveinek s őrségének erőssége s az 
ostromlók gyöngesége daczára is veszélyes helyzetbe jutott. 

Már pedig Pétervárad birtoka szintoly szükséges volt a 
nemzeti ügy győzedelmére az alföldön, mint Komáromé a 
Felduuánál. Nehogy tehát az ármánynak ezt is sikerűljön 
Eszék sorsára juttatni, kormányunk elhatározá, a Bácskában 
létező császári és szerb hadak ellen támadó hadjáratot intézni 
s Péterváradot az ostrom alól fölmenteni. E feladat Perczel 
Mór tábornoknak jutott, ki mióta Dembinski fővezérré nevez- 
tetett, tétlenül tölté idejét Debreczenben. Perczel márczius 
második felében érkezett Szegedre s vette át Hadiktól a IV-dik 
hadtest vezérletét. Hadjáratát azonban alább fogjuk elbeszélni. 

Az egyesült szerb-osztrák had ugyanazon időben, midőn 
Szeged és Szabadka ellen támadólag kezdett működni, egy- 
szersmind Aradot is felmenteni ügyekezett az ostrom alól, 

csak "ennek sikerülte után léphetvén át, a kitűzött terv szerint, 
a Maroson. 

Az Aradot ostromló magyar seregnek a mult év vége óta 
Gál Miklós tábornok volt vezére, ki nyugalmazott császári 
mérnökkari alezredes lévén, elég elméleti ismeretekkel birha- 
tott ugyan; de különben a hadvezérben megkivántató tulaj- 
donokkal egyátaljában nem volt felruházva. Ugyanazon időben, 
midőn ő ezen, V-dik számmal jelölt, ostromló hadtest vezérévé 
kineveztetett, az ostromszerek is több nehéz löveggel megsza- 
poríttattak, miszerint ő az év elején 32 ostromágyuval kezd- 
hette meg működését. 

Aradvár a Marosnak egy öblös kanyarulatában fekszik, 
miszerint Uj-Arad város felé, a vár keleti és nyugoti oldalán 
a folyam kanyarulatait csak egy alig két ezer lépésnyi tér vá- 
lasztja el egymástól; Gál tábornok, a várat teljesen elszige- 
telendő, e téren keresztül árkot huzatott, miszerint a vár te- 
rülete szigetté lőn; egyszersmind a Maros jobb partján ágyuit 


felállíttatván, a várat január 10-kén 48 óráig oly hevesen lő-: 


dözteté, hogy a benn lévő épületek mind a tűz martalékaivá 
lőnek; a várnak azonban mit sem ártott. 

Látván eddigi erőködésének sükeretlenségét, Gál a Maros 
bal partján kezdett párvonalokat huzatni, ott állíttatván fel 
nehéz lövegeit. E munka február elején, épen akkor készült 
el, midőn hírűl vevé, hogy Theodorovics szerb vajda, a temes- 
váriakkal egyesülve, Zsombolyán áll mintegy 10—12 ezernyi 
hadával s a vár felmentésére készül indulni. Az ostromló sereg 
csak öt rendes honvéd-zászlóaljból, ugyannyi század huszár- 
bóls pár ezer kaszás nemzetőrből állván, Gál nem bízott a 
maga erejében. Nehogy tehát szerencsétlen ütközet esetében 
ostromszerei elfoglaltassanak, azokat Ó-Aradra vitette át és 
seregét is a jobb partra rendelvén, a Maros-vonal védelmére 
szorítkozott. 

Az ellenség február 6-kán valóban megjelent Új-Arad 
előtt, s miután ott hagyott csapatunk Ó-Aradra vonúlt vissza, 
azt el is foglalta. Gál tábornok Ó-Arad körül jobbra és balra 

rendezte el seregét, jobb. szárnyát Asztalos kapitány alatt a 
csalai erdőig, a balt pedig a paulisi szorosig nyujtván el. A tá- 
madás február 8-kán korán reggel kezdődött s egész délig ágyu- 
zással folyt, mely alatt a várbeliek nagy kárt tettek a város 
mellett felállított középpontunkban. Dél tájban az ellenség 
gránátjai a város szélén a sereg háta mögött létező néhány 
lőszeres szekeret fölvettettek, mire az ágyutüzet különben is 
megunt honvédek és nemzetőrök, azt vélvén, hogy az ellen- 
ségtől hátba fogattak, megzavarodván, a legnagyobb rendet- 
lenségben és sietséggel futottak ki a városból, annak piaczán 
hagyván összes ostromszereinket. Hasztalan állt Boczkó Dá- 
niel, a seregnél lévő kormánybiztos, a futamlók elébe; hasz- 
talan szólítá s kergeté őket vissza rájok emelt pálczájával: a 
megréműltek, a lélekjelenlétét elvesztett tábornokkal együtt, 
Batonyára futottak, honnan aztán Gál a két szárnynak is ren- 
deletet küldött a visszavonúlásra. 

Az ellenség, mihelyt a mieink zavarodását észrevette, a 


. még jéggel fedett folyamon keresztül azonnal több zászlóaljat 


vezetett Ó-Aradra, hol azok, miután a mieink elfutottak, az 08- 
tromszereket elfoglalván, a futamlók üzése helyett a város 
rablásához fogtak. A megrémült lakosság nagy része is Ba- 
tonya felé takarodott a pusztító s öldöklő ellenség elől. Ezek- 
től s a sükéretlen erőködései után szinte menekülő kormány- 
biztostól hallá Asztalos, ki a vett parancs szerint a jobb 
szárnynyal hasonlókép hátrálni kezdett, a városban történtek 
hírét. És miután az ősz Boczkó az eddig vitézül harczolt 
29-dik zászlóaljat lelkesítő szavakkal a rablással foglalkodó 
ellenség megrohanására buzdította, oly nagy lőn szavainak 
hatása, mit a jajveszékelve futó nők és gyermekek szerencsét- 
lensége is emelt, hogy mindnyájan készeknek nyilatkoztak az 
ellenséget megtámadni. Asztalos tehát a kormánybiztossal a 
maroknyi, de lelkesült had élén, melyhez menekülő polgá- 
rok is csatlakoztak, a nagy utczán a városba tört. Az ellenség, 
jöttöket észrevévén, néhány csapatot rögtön összeszedett a 
nagypiaczon s kartácstűzzel fogadta őket. De ez csak.arra 

szolgált ösztönűl, hogy lépteiket siettessék. Ekkor Asztalos a 
zászlót megragádván, 5 vítézeit a maga követésére szólítván, 
velök az ellenségre rohan, annak nagy részét levágja, leszúrja, 
a többieket a főutczából kiűzi. A harcz mind több utczára 
terjed, a még bennmaradt polgárok is észrevévén a mieinket, 
boszútól lihegve rohannak a házaikban rabló szerbekre s hor- 
vátokra. Rövid idő múlva nyakra-főre menekült át az ellenség 
a Maroson, ostromszereinket is ott hagyván a város terén. 
Valahára Gál tábornok is visszatért megfutamlott zászlóaljai- 
val; az ellenség pedig többé nem intézett támadást a mieinkre. 
Asztalos és a 29-dik zászlóalj e dicső tette, mely szabadság- 
harczunk legfényesbjei közé sorozható, alig került száz ember 
vesztébe; mig az ellenség több száz holtat és sebesültet ha- 
gyott a csatatéren, mi kivált onnan fejthető meg, hogy az 
elkeseredett polgárok kímélet nélkül öldösték az elszórt s há- 
zaikat rabló ellenséget. Elesett egyebek közt Ivannovics és 
Stankovics ezredes is, számos más tisztekkel. A Rukavina 
ezredből pedig az ütközet alatt két tiszt 50 emberrel jött át 
seregünkbe. 

Más nap Asztalos korán reggel Új-Aradon is megtá- 
madta az ellenséget. De azt a múlt napi veszteség annyira 
megfélénkítette, hogy ellent sem állván, nagy sietséggel s ren- 
detlenűl vonúlt vissza Temesvárra. Az ellenség e támadásának 
reánk nézve az volt, a győzedelem daczára is, káros követke- 
zése, hogy az ellenség a megfutamlott Gáltól Mikólakán hátra 
hagyott hat haubicz ágyut magával vitte, a várat pedig, mely 
élelemszerben már hiányt kezdett szenvedni, avval néhány 
hónapra ismét ellátván, az ellentállásra megint képessé tette. — 
Kormányunk, mihelyt az események hírét vette, Gál táborno- 
kot a vezérlettől azonnal elmozdítván, számadásra vonta, és 
Kiss Pál ezredesre bízta a sereg vezérletét, kit abban néhány 
hét múlva Vécsey tábornok váltott fel. 

A múlt év végétől kezdve, midőn Bem tábornok Kolozs- 
várt oly hirtelen gyorsasággal visszavette, Erdélyben -is igen 
kédvező fordulatot nyertek a nemzet ügyei. Bem 7000 hon- 
véddel s huszárral, mintegy 5000 nemzetőrrel és 30 ágyuval 
kezdette meg a hadjáratot a császáriak ellen, kik, a nagy 
számú oláh felkelteken kivűl, Puchner altábornagy fővezér- 
lete alatt 22 gyalog-zászlóaljat, 16 lovas-századot és 60 ágyut 
állíthattak csekély. seregünk ellenébe. 

Mielőtt Bem hadimunkálatait Kolozsvárról tovább foly- 
tatná, a felizgatott oláhság lecsilapítása végett a nép minden 
nyelvén következő nyilatkozványt bocsátott ki Erdély la- 
kosihoz : 

JA magyar hadsereg jő, hogy kiszabadítson benneteket 
a reactio rabigája s a katonai zsarnokság alól. A magyar ál- 
ladalom alkotmánya által biztosított szabadság ismét életbe 
lép. Mindennemű politikai vétkekért átalános bocsánat bizto- 
síttatik az egész országra nézve. 

, Ámde, midőn a multakra fátyol vettetik, midőn az elté- 
vedt lakosoknak kegyelmes bűnbocsánat adatik, figyelmeztet- 
nek egyszersmind az ország minden lakosai, hogy az alkot- 
mányos kormány ellen elkövetendő minden politikai vétkek 
hadi törvényileg fognak büntettetni. Azon lakosok, kik ke- 
zeikben fegyverrel fogatnak el, úgyszintén, kik magyar had- 
seregeink belépte után rögtön mindennemű hadi tűzfegyve- 
reiket át nem adják, halállal büntettetnek. 

, Minden, a hadsereg élelmezésére tartozó kellékek és 
megrendelt szállítások a tisztek által nyugtatványoztatni s a 
kormánybiztosok által készpénzzel fognak kifizettetni." 

De az oláhok, kiknek műveletlen részét a fékevesztett, 
vad szenvedélyek, rablás, pusztítás, gyilkolás; értelmesbjeit 
pedig, kevés kivétellel, az önálló nemzetiség eszméje s a 
nemzetökben birandó hivatalok s hatalom vágya a józan ész 
és mérséklet szavára süketekké tettek, az alkotmányos sza- 
badságban élvezhető jogegyenlőség pedig ki nem elégített, — 
Bem e jóakaró felhivására nem hallgatva, épen ez időben 

deczember 28-kán, tarták Szebenben gyülésöket, mely a Da- 
coromania végleges megalapítása felett tanácskozék. A gyülés 
elnöke volt Saguna püspök, katonai biztos Pfersmann altábor- 
nagy; tagjainak száma mintegy kétszázra ment. A gyülés 
egy kérelmet határozott intézni a császárhoz, mely magában 
foglalá az összes oláh nemzet kivánatait. A kérelempontok 
im a következők: 1. Az ausztriai birodalmi összes románok 
az osztrák uralkodó ház alatt egy önálló nemzeti testté egye- 
síttessenek oly módon, hogy tartományuk a birodalom kiegé- 
szítő része maradjon. 2. Nemzeti önálló belkormányzatuk le- 
gyen mind közigazgatási, mind egyházi tekintetben. 3. A 
nemzeti gyülés mennél elébb hivassék egybe a következők 
végett: hogy a román nemzet magát véglegesen megalakít- 
hassa; egy nemzeti főt válaszszon, kinek czímét s hatalmát ő 
felsége határozandja s erősítendi meg; egy közigazgatási taná- 
csot válaszszon, mely román tanács czímet viseljen; egy önálló 
egyházi főt, patriarchát válaszszon; a közigazgatást a román 
kerületek- s községekben szervezze; s végre az iskolákat 
rendezze, tanúlmányi intézeteket alapítson. 4. A román nyelv 
legyen hivatalos a románokat illető minden belügyekben. 
5. A nemzeti gyülés minden évben hivassék egybe. 6. A ro- 
mán nemzet a népszám arányában képviseltessék a birodalmi 
gyülésen. 7. A birodalmi miniszteriumnál egy nemzeti közeg 
állíttassék fel a nemzeti ügyek igazgatásának érdekében. 
8. Ő felsége többi ezímei közé a , románok nagyfejedelme" 
czímét is vegye fel. Ezeken kivűl kértek 65 ezer szúronyos 
puskát s erdőket a nép számára. Különösen kivánták, hogy a 
román nép kárai a földesurak javaiból kárpótoltassanak ; — 
holott a románok különben is csak nyertek és semmit sem 
vesztettek a forradalom által. És, mi legkülönösebb, e kivá- 
nathoz egy záradékot függesztettek, melyben fennen tiltakoz- 
nak, hogy ők sem reactionariusok, sem republikanusok, sem 
communisták stb. 

E kérelmet, mely a katonaság részéről Pfersmann altá- 
bornagy, Glantz, hadi titkár s Klima alezredes, — az oláhok 

részéről Saguna, mint elnök, Baritiu György, Dunka, Orbo- 
nas és Hane mint jegyzők által iratott alá, maga Saguna püs- 
pök egy küldöttség élén vitte meg Olmützbe s február 25-kén 
nyujtotta be a császárnak. Fogadtatásuk ellen a császárnál 
nem lehetett panaszuk ; mert válaszúl nyerték: hogy ő felsége 
örömmel veszi a derék román nemzet hűségének s ragaszko- 
dásának ezen újabb bizonyítványát s hálával ismeri el azon 
súlyos áldozatokat, melyeket az a trón és összes birodalom 
érdekében hozott, s megigéré, hogy a hűséges román nemzet 
kérvényét mielébb érdemleges tárgyalás alá fogja vétetni s 
annak megelégedésére oldatni meg." A küldöttség ugyanaz 
napon a birodalmi miniszteriumnak is nyujtott be egy, a fen- 
tebbi kérvényre vonatkozó emlékiratot; melynek azonban, 
mint tudjuk, szintúgy nem lett eredménye, mint a császárhoz 
benyújtott kérvénynek. I 

Ily hangulatban lévén a katonaság által támogatott oláh 
nép, nem csoda, hogy Bem békeszózatának semmi eredménye 
sem lett kebelében, s fegyverrel kellett annak érvényt szerezni; 
miben nem is késett a tábornok. A hadviselés módjára nézve 
Bem ellentéte volt Windischgrütznek és Puchnernek. Vala- 
mint ezek lassuságuk által többnyire elvesztették nyert győze- 
delmeik gyümölcseit: úgy Bem az egyszer megvert ellenséget 
addig üldözte, míg azt meg nem semmítette, vagy ki nem űzte 


. az országból. Ezen tactika juttatá őt pár nap alatt Kolozsvár 


birtokába; ezáltal tisztította meg egész Erdélyt pár hónap 
alatt nem csak a sokkal számosabb osztrák, hanem még a 8e- 
gítségre hívott orosz hadaktól is. 

Kolozsvár bevétele után, daczára a 20 foknyi hidegnek, 
nem sokáig pihentette ott seregeit. Mihelyt a hadviselésre 
szükséges intézkedéseket megtette; különösen mihelyt a ru- 
házat, fegyverzet s egyéb felszerelési tárgyak készítése, a 
lőszertárak, a toborzás és seregszervezés tekintetében a szük- 
séges rendeleteket kibocsátotta, és Debreczenbe megizente, 
hogy neki egyelőre sem pénz, sem felszerelési eszközök, sem 
újabb hadcsapatok küldésére szüksége nincs, mindezeket Er- 

dély saját forrásaiból szándékozván kiállítani, mindjárt más 
nap, deczember 26-kán folytatta hadimunkálatait. Elbeszéltük 
már, miként verte meg két csatában Urbánt és Jablonovszkyt, 
miként űzte ki őket a borgói szoroson keresztűl Bukovinába, 
s onnan visszatérvén, miként hagyta Riczkó ezredest egy 
zászlóaljjal, két lovas-századdal és hat ágyuval a szoros őrize- 
tére, s fordítá seregét a székelyföld felé, hogy ott új reményt, 
új életet ébreszszen, magának pedig új erőforrást teremtsen. 

A székely földről nemrég érkezett — oktober vége óta, 
midőn a felkelt székelyek Maros-Vásárhelynél megverettek és 
szétoszlottak, — az első tudósítás a haza többi részeibe, vala- 
mint hogy a székelyek is csak most vettek először hírt a haza 
állapotáról. A székelyföld a császáriak által két hónap óta 
elzárva lévén, a derék székely nép semmi egyebet nem tudott 
a hazáról, mint azon álhíreket, melyeket a császáriak szándé- 
kosan terjesztettek. Ezek pedig oly szomorúk, oly hihetetle- 
nek voltak, hogy deczember végén tizenhét vállalkozó ifjú 
ember végre eltökélte magát útnak indulni, az eseményekről 
a hazában tudósítást szerezni s azokról hírt vinni székely ro- 
konaiknak. Fogadást tőnek, hogy czéljoktól semmi veszély 
vagy akadály által nem engedik magokat visszarettentetni, és 
ha az út veszélyein és fáradalmain át csak egy marad is köző- 
lök életben, az is köteles legyen mindaddig vissza nem térni, 
míg földieinek a kivánt tudósítást meg nem viheti, 

E hazafiakból tizenketten érkeztek január 4-kén Kolozs- 
várra, 8 csak az ő elbeszéléseikből lőn tudva a székelyföld 
állapota. Elbeszéléseik szerint, miután a székely had Maros- 
Vásárhelynél megveretett és szétoszlott, Gedeon és Heydte 
csapatparancsnok Maros- és Udvarhelyszéket megszállotta, a 
fegyvereket beszedte, s Ferencz-József-új császár iránt hódo- 
latra kényszerítette. Heydte Udvarhelyszéket csapatjával be- 
kalandozván, a népet gazdag martalék s az urak földjei elfog- 
lalásának igéreteivel izgatta a császár mellett a többi engedetlen 
székelyek ellen harczolni. És találkoztak is köztök, kik gyű- 
lölet és boszúvágytól indítva, vagy az igért martalék által 

felingereltetve, a szász és oláh felkeltekkel szövetkeztek, s a 
tartományt pusztítva, rabolva és gyujtogatva kalandozták be. 
Bölön, Nagy-Ajta, Miklósvár s több más helységek kiraboltat- 
tak. De nemsokára átlátták az eltévedtek Heydte czéljait s 
magokba szállva hazatértek. 

A császáriak, hogy könnyebben uraivá lehessenek a ne- 
kik engedelmeskedni még sem akaró székelyeknek, Szeben- 
ben Kossuth-Hirlapot és Közlönyt nyomattak, melyekben a 
legleverőbb színekben ábrázolták a haza állapotát; miképen, 
egyebek közt Pestnek Windischgrütz általi bevétele után 
Kossuth megszökött, a magyar seregek részint szétverettek, 
részint önkényt szétoszlottak s az egész ország hódolt Ferencz- 
Józsefnek stb. 

A csikszékiek, részint ezen álhíreknek, részint reactio- 
narius izgatók s egyebek közt maga Dorsner ezredesök csábí- 
tásainak hitelt adva, készséggel hódoltak a császárnak. 

Csak az egyetlen háromszékiek, bár székökben a lélek- 
szám alig ment többre 80 ezernél, maradtak hegyeik közt tán- 
toríthatlanok reményeikben s hűségökben a haza és szabadság 
ügyéhez. Hozzájok menekült a derék 12-dik honvédzászlóalj 
is, velök együtt kész az ellentállásra. Balázs Manó őrnagy 
maga izgatá honvédeit, állanának Puchnerhez, ki minden múl- 
tat feledve, kész őket három évi szolgálatra felfogadni; és ha 
önkényt nem mennének, kényszeríti őket tizenkét évig szol- 
gálni a császárnak. A honvédek ezen izgatások következtében 
ellene fellázadván, őt őrizet alá tették, irományait lefoglalták 
s midőn azokból kiviláglott, hogy ő Puchnerrel s Gedeonnak 


. összeköttetésben áll, a felbőszült nép őt, a szó valódi értelmé- 


ben szétszaggatta. 

A háromszékiek olvasván a Szebenben nyomatott álhír- 
lapokat, gyűlést tartának, magok további viselete fölött tanács- 
kozandók., Gál Sándornak s néhány lelkes reform. papnak 
sikerűlt őket megerősíteni eddigi hűségökben a szent ügyhöz. 
Azon kétségbeesett hangulat ragadta meg az egybegyűlteket, 
hogy ha Magyarország csakugyan elesett is, ők magokat még 

sem adják meg; úgy nincs már miért élniök, s inkább mind- 
nyájan elvesznek, mint sem a szásznak és oláhnak, kik a többi 
székekben oly féktelenűl pusztítanak, rabszolgái legyenek. 
Tanácskozás közben azon óhajtás fejeztetvén ki, bár volna 
néhány ágyujok, ugy hegyeik közt könnyebben védhetnék 
magokat, feláll ekkor Gábor Áron egykori tüzér-káplár, s kije- 
lenti, hogy ő fog nekik ágyut önteni, csak anyagot adjanak 
kezeibe. Gábor, mióta a hadi szolgálatból haza került, kis 
birtokában apró erőmüvi kisérletekkel töltötte idejét, melyek, 
minthogy tudományosan kiképezve nem volt, bár találékony 
észről tanúskodtak, de jobbára sükeretlenek maradván, isme- 
rőseinek gúnytárgyul szolgáltak. Ajánlata tehát most is el- 
vettetett. Hasztalan volt minden igérete; a válasz többek ré- 
széről csak az lőn, hogy még azoknak sem sikerűl mindig 
az ágyuöntés, kiknek az mestersége, hogyan bizhatnának te- 
hát benne; okosabb embernek való az ágyuöntés. 

De a kigúnyolt férfiú nem csüggedt el hazafiúi lelkese- 
désében ; sőt megsértett büszkesége a gúnyok által még inkább 
ösztönöztetvén, eltökélé magát, megmutatni bizalmatlan hon- 
fitársainak, hogy őtud ágyut önteni, Hazament, eladta kis 
birtokát, hogy anyagot vehessen, s öntött két hat fontos ágyut. 
Honfitársai öröm és bámulat közt szemlélék a két löveget, 
melyekért annyira sovárogának. Azonnal próbák tétettek ve- 
lök. Gábor háromszor egymás után lőtt velök a ezélba, s a 
rögtönzött ágyuk oly jóknak találtattak, hogy még a kétsze- 
res töltést is sérületlen kiállották. A gúny és bizalmatlanság, 
melylyel elébb Gábor találkozott, most lelkesedéssé vált. Ke- 
vés napok múlva a harangok a tornyokból az egész. Három- 
székben eltűntek s Gábor műhelyébe vitettek az öntendő 
ágyuk anyagául. Magából e székből száznál több harang hor- 
datott össze, Majd a többi székek is hírét hallván a müvész- 
nek, vetélkedve hordák hozzá harangjaikat, úgy hogy de- 
czember óta aprilig százakra ment a felolvasztott kisebb na- 
gyobb harangok száma. Háromszék 125, Marosszék 93, Ud- 
varhelyszék 14, Aranyosszék 25; Csikszék 56 harangot vitt 


1848. Decz. - 


Gábor Áron. 


1848. Decz. 


344 Ötödik könyv. Az ország védelme Debreczenből. 


Gábor műhelyébe, hol kevés idő alatt hat szép, ugyannyi fon- 
tos ágyu készült el. Felszerelésére a fellelkesült székelyek 
pénzt is oly bőven adakoztak, hogy bár az üteg teljes elkészi- 
tése 4000 forintba került, az nem sokára készen állott. 

: A háromszékiek öröme 5 lelkesedése határtalan lőn ágyuik 
láttára. De az ágyuhoz lőpor is kellett, miben szinte hiányt 
szenvedtek. Gábor Áron tehát lőporgyárt is állított, hol mind- 
járt eleinte naponként fél mázsa, utóbb pedig még több lőpor 
készíttetett; a ként Kovászna, a salétromot Torja, a szenet 
Kézdi-Vásárhelye környéke szolgáltatta. Még csak gyutacs 
hiányzott az apró lőfegyverekhez, hogy táborba szállhassanak. 
És lőn az is nem sokára. A kézdi-vásárhelyi gyógyszerész 
vegytanilag megvizsgálván a gyutacs alkotó részeit, Gábor 
vezetése alatt haladék nélkül gyutacs-gyár is állíttatott, hol 
fiúk és leányok eleinte ugyan csak százanként, majd, jobban 
bele okulván, több ezrenként, készítették azt napjában. 

Ez alatt a nép, számszerint mintegy tízezer, a határszéle- 
ken őrködött a betörni szándékozó Heydte csapatai s a szász- 
oláh felkeltek rabló csoportjai ellen. Alig mult nap, melyben 
némi csatározás nem történt a határszélek egy vagy más 
pontján, melyekben hol egyik hol másik résznek szolgált 
a szerencse. Mihelyt pedig ágyuik felszerelve lettek, ma- 
gok is felkeresték az ellenséget. November 29-kén történt, 
midőn a székelyek először kezdték használni ágyuikat a csá- 
száriak ellen, kik Heydte vezérlete alatt, mintegy négy ezer- 
nyi szász és oláh felkelt néptől támogatva, törtek be Három- 
székre. Itt még csak egy ágyujok volt, melyet Gábor maga 
kezelt. De elég lőn ez is oly lelkesedést önteni a népbe, hogy 
annak dörgése alatt szuronynyal, lándzsával űzzék ki az el- 
lenséget. ; 

Az első süker, melyet számosabb ellenségen arattak, fel- 
bátorítá őket tovább is támadólag működni. Boszúvágytól égve 
a szászok ellen, Dobay ezredest reákényszerítik, hogy őket a 
Bárczaságra, a szászok földére vezesse. És kevés nap múlva 
Prásmár, Sz.-Péter és Hermány hatalmokba kerül, honnan 

aztán dús zsákmánynyal terhelve térnek haza. Majd a Föld- 
vár táján táborozó Heydtét készülnek újabban megtámadni, 
ki azonban őket be nem várván, sietve vonúlt vissza. E süker 
oly tűzbe hozza székelyeinket, hogy már Brassót is megtá- 
madni kivánták, bár azt Gedeon altábornagy egy hadosztály- 
lyal tartá megszállva; minek azonban Zsombory ezredes, ki 
ismét a sereg élére állott, a veszélyt előre látva, állhatato- 
san ellenszegűle. 

De e szándokkal deczember második felében különben 
is felhagyni kényteleníttettek a székelyek, mert Gedeon deczem- 
ber 18-kán Schurter tábornok dandárát is Brassóba vonta, 
hogy mielőtt az éjszaki részekre, Wardener támogatására 
megindúlna, Háromszéket is meghódoltatván, az egész szé- 
kely földet nyugalomban hagyja háta mögött. A székelyek e 
nagy erő megindúltáról értesűlvén, határaik védelmére vonúl- 
nak vissza. De Gedeon őket oda is követi, s a csata, mely 
Hidvégnél decz. 24-kén vívatott, szerencsétlenül végződik a 
székelyekre: megveretnek és szertefutnak. A derék XII-dik 
honvéd-zászlóalj két százada, hogy a futamlókat fedje, csak 
lassan 8 harczolva bátrál. Egy vasas század, melyet Gedeon a 
futamlók üldözésére küld, hamar eléri honvédeinket. Ezek 
még kevesbbé lévén a taktikai mozdulatokba begyakorolva, a 
helyett, hogy négyszöges tömeget képeznének, futással kez- 
denek menekülni. De utólsó századok hamar utóléretik, s a 
vasasok már-már. szabdalni készülének azt, midőn néhányan 
azon hitben, hogy a betanult katonalovak a földön fekvő em- 
bert meg nem tapossák, magokat a földre vetik, vagy bokrok 
mellé kuczorodnak. A példát követi a többi.is; és a vasas 

század vágtatva rohan keresztül rajtok, a kissé már előbbre " 


haladt század után. Mihelyt azonban a lovasok átrobogtak, 
honvédeink gyorsan felugrálnak s egy golyózáport küldenek 
reájok, A másik " század, hallván a sortüzet, rögtön megfor- 
dul s előlrül üdvezli a vasasokat, mire ezek látván, hogy kö- 
zőlök számosan halva vagy megsebesűlve rogynak le lovaik- 
ról, oldalt kanyarodnak; s vége az üldözésnek. 

A szerencsétlen hidvégi csata nagy rémülést terjeszte Há- 
romszéken ; a sereg oszló félben volt, főbb tisztjei pedig Ge- 
deonnal alkudozni kezdének. Ekkor indula meg Kolozsvár 
felé ama tizenkét ifjú, hírt hozni, van-e még valahol magyar 
tábor? s lehet-e reményök némi segítségre ? De ezek még nem 
tértek vissza, midőn az árapataki szerződés deczemb. 28-kán 
megköttetett. E szerint Gedeon, ki Bem győzedelmeinek már 
hírét vette volt, kötelezé magát, hogy idegen fegyveres népet 
nem hoz be, és senkit el nem fogat Háromszékben. A széke- 
lyek viszont igérték, hogy az esküt Ferencz-József hűségére 
leteszik, a Mátyáshuszárok s önkéntesek lovait, fegyvereit 8 
ágyuikat kiadják. A határőri székely katonaság mindazáltal 
fegyverét azontúl is megtartsa. 

A főtisztek e szerződés párjait január első napjaiban ki 
is cserélték Brassóban ; sőt mind személyesen letették az esküt 
Gedeon kezébe, mind a határőri katonaságra kötelezett hely- 
ségekből két-két öreg székelyt is küldének oda, kik az esküt a 
nép részéről letennék. A nép maga azonban koránt sem volt 
a főtisztekkel egyértelemben, s nemcsak hogy az ágyukat s 
fegyvereket ki nem adta, hanem január 5-kén értesülvén, 
hogy Erdővidékre fegyveres nép vonúlt be s a hámorokat, hol 
ágyuikat öntötték, szétrombolá, egy csapat székely, Sárosy 
Ferencz hadnagy alatt, ismét a szász földre csapott s Hermánt 
megvévén felprédálta. 

Horváth Albert főkirálybiró azonban, a főtisztekkel egy 
értelemben, január 10-kére Sepsi-Sz.-Györgyre gyülést hirde- 
tett, hol a szerződés szerint a szék részéről is letétetnék az 
eskü. A gyülésre kevesen jelentek meg, s ezek is csak akkor 
szűntek meg végre vonakodni, midőn a királybiró kijelentette, 
hogy Gedeon különben minden erejét a szék ellen hozza. E 
gyülésen már a brassai , Wochenblatt" egy lapja is kézről kézre 
járt, mely hírűl hozta, hogy Bem Erdélybe jött s Kolozsvárig 
nyomúlt ugyan; de tőle nincs mit félni, mert miután Win- 
dischgrütz egész Magyarországot meghódoltatta, ő is csak 
menekülni jött megvert hadaival Erdély hegyei közé. De bár 

az eskü ekként a szék részéről letétetett, a szerződés többi 
pontjai soha sem hajtattak végre, mert Bem néhány nap múlva 
itt is nagy fordulatot hozott az ügyekbe. 

Mielőtt azonban ő győzedelmes hadaival a székely földre 
bevonúlt, Erdély egynémely városát, hol még a császáriak 
uralkodtak, siralmas sors érte. A császári vezérek, kik Bem 
győzedelmes éjszaki hadjárata alatt minden erejöket Gyula- 
Fehérvárott és Szebenben öszpontosították, seregeink előha- 
ladását délfelé megnehezítendők, az izgatás minden nemeit 
reáfordították, hogy a hegyi oláhokat, kik móczoknak is ne- 
veztetnek, mennél nagyobb számban birják a felkelésre. A 
praefekturák legioi koránt sem álltak ugyan ki oly nagy szám- 
ban, mint Puchnernek az oláh bizottmány igérte volt; de mégis 
sok ezernyi felkelt oláhság, részben császári tisztek, részben 
oláh izgatók által vezetve, lepte el a Maros, Aranyos, Hév- és 
Hideg-Szamos folyamok völgyeit, pusztítva, rabolva, gyujto- 
gatva a magyar helységeket. És a szerencsétlen Nagy-Enyed, 
mely novemberben a magyar hadak kivonúlta után már egy- 
szer martalékává lett a vegyes császári, szász és oláh rabló 
csoportoknak, ismét áldozatává lőn a szabadság ügye iránti 
hűségének. Miután Czecz dandárával Tordára nyomúlt, a 
császáriak pedig Nagy-Enyedtől Gyula-Fehérvárra hátráltak, 
Nagy-Enyed polgárai, azt hivén, hogy reájok nézve is megjött 
már a szabadúlás ideje, egy követség által üdvezlék a Tor- 
dára-beszállásolt hadainkat, egyszersmind védelmet kérvén a 
vidékükön mind nagyobb csoportokban kalandozni kezdő 
móczok ellen. 

De Czecz parancs nélkül el nem hagyhatta állomását; 
különben is gyönge dandárát pedig annál kevesbbé oszthatá 
meg, minthogy az Aranyos völgyében és a Mezőségen fekvő 
magyar helységeket is veszély fenyegette. Enyed tehát védet- 
len maradt. Január 8-kán, a musinai papból praefektussá lett Pro- 
dán alatt mintegy 9—10 ezernyi oláh had jelent meg a város 
előtt s annak feladását kivánta. A fegyvertelen polgároknak 
alig volt választásuk. Tudatják tehát az oláhokkal hogy, ha 

1849. Jan. . a várost öldökléstől s pusztitástól megkimélik, készek mago- 
— —— kat megadniok. A polgárokat rettegés szállotta meg jövendő- 
jök miatt; de még az nap este új követség jő Prodántól, hogy 
oláhjai nem fognak bevonúlni. A lakosok tehát lefeküsznek; 
de már 11 órakor puskalövések által riasztatnak fel álmuk- 
ból, s midőn rémülten az utczákra rohannak, a város fő ut- 
czáját lángoktól látják elborítva. Pár percz múlva az oláhság 
minden utczát ellep, és irgalom nélkül-kezd gyilkolni, ra- 
bolni, pusztítani. A dühöngők sem nemet sem kort nem te- 
kintve, egyenlő vad kegyetlenséggel öldöklik az öregeket és 
ifjakat, asszonyokat és gyermekeket. Egy ügyvéd, Török Dá- 
niel elevenen süttetett meg; egy 80 éves öreg, miután az utczá- 
kon végig hurczoltatott, kinzások közt öletett meg; ez tör- 
tént számtalan más férfival és asszonynyal. Mintegy ötven, 
részint viselős, nő a templomban keresett menedéket. De oda 
is betörtek a vérszomjazó vadak. A pap, hogy dühöket csila- 
pítsa, templomi öltönyben ment elejökbe. De a szörnyek őt 
is leszúrták s megnégyelték. A nők közől többeknek hasa fel- 
metszetett, s méhök gyümölcse nyársra huzva süttetett meg ; 
mások lábaiknál akasztattak föl vagy más kegyetlen módon 
végeztettek ki. A lakosoknak alig volt iidejök felöltözködni ; 
s félig meztelen kényteleníttettek künn keresni menedéket, a 
tizenöt foknyi hidegben. A menekülők közől többen meg- 
fagytak; kik pedig a városban maradtak s a dühöngők fegy- 
verét elkerülték, rabságra hurczoltattak; a legszerencséseb- 
bek harmad negyed napon szállongtak kiéhülve, elfagyott ta- 
gokkal, csaknem félholtan Tordára. A városból alig maradt 
a lángoktól épségben 20—30 ház. Legnagyobb veszteség volt 
mindenek közt a híres reform. collegium 30000 darabból 
álló könyv- és nagy becsű kézirattárával, gazdag érem- s ás- 
vány-gyűjteményével, mik részben a lángok, részben a rablók 
martalékaivá lettek. 
Ugyanez történt. néhány nap múlva Jára községével is, 
melynek lakosai szinte nagy részben leölettek. Később nyolcz 

száz különféleképen kegyetlenül megcsonkított hulla találta- 
tott a porrá égett helység üszkei között. 

E csapások annál fájdalmasabban estek, minthogy Bem 
győzedelmes serege e napok alatt már útban volt Beczterczéről 
Maros-Vásárhely felé, hova a Székelység nagy örömére ja- 
nuár 13-kán meg is érkezett. Bem azon reményben jött a 
székely földre, hogy itt kisded seregét, mely a csaták s a téli 
hadjárat fáradalmai által okozott betegségek következtében s 
az éjszaki részeken hátrahagyott őrségek levonása után, ösz- 
szesen csak 2850 gyalogból, 640 huszárból és 28 ágyuból 
állott, újabb erővel szaporítandja. E reménye azonban meg- 
hiúsult. A székelyek nagy lelkesedéssel fogadták ugyan fel- 
hivását a fegyverre ; de miután csak pár nappal előbb értesültek 
a dolgok szerencsés fordulatáról, felkészülni eddigelé nem 
volt idejök, s legalább egy pár hét kellett arra, hogy rendezve, 
szervezve, szóval a hadjáratra készen legyenek. 

Bem tehát hajlandóbb volt kisded seregével azonnal 
megkezdeni a déli hadjáratot, míg az ellenséget, kit éjszaki 
hadának megsemmisülése igen levert, meglepheti, mint pár 
hétig várni a székelyek felkészültére, s azonban időt engedni az 
ellenségnek a maga védelméről kellőleg gondoskodni. Ő tehát 
ez oknál fogva, nem gondolva avval, hogy Puchner két erős 
gyalog s egy lovas dandárral s 30 ágyuval rendelkezik, pár 
napi nyugvás után január 16-kán, tova indult Maros-Vásár- 
helyről. 

Értesülvén, hogy az ellenség Medgyesről feléje közele- 
dik, a székelyföldet Nyárádtőnél elhagyván a Kis-Küküllő völ- 
gyébe lépett, s e folyam jobb partján a Gálfalvi hegyháton 
foglalt állomást, ott szándékozván bevárni az ellenséget, ki még 
szint az napon bevonúlt mintegy 6000-nyi seregével Gálfalvára. 
Az előcsapatok már jan. 16-kán megütköztek ; Mikes Kelemen 
ezredes az előháddal, az ellenség előcsapatát kiverte állá- 
sából. Más nap Puchner minden erejét összeszedvén, a miein- 
ket megtámadta; de ágyuink által, melyeket maga Bem igaz- 
gatott, visszanyomaték. A mieink ekkor oly erélylyel vágtak 

reá, hogy seregei megzavarodtak s Puchner maga seregének 
egy részével Medgyes, annak más része Küküllővár felé futott, 
egész nap űzetve a mieink által. Az ellenség szétbomlott ; Bem 
az nap estve Balázstelkére ért s nem akarván éjjel menni be 
Medgyesre, ott megállapodott. Küküllővárt Bethlen Gergely 
ezredes foglalta el egy csapattal. , Az osztrák seregeket — úgy- 
mond jelentésében Bem — a merre átnyomúlnak, az oláhok 
tömegestül követik. A gyilkos, gyujtogató oláhok az osztrák 
seregek szövetségesei! Nagy-Szeben felé vonúlnak. Én köve- 
tem őket, s azt hiszem január 20-kán Szebennek urai leszünk." 

Más nap korán reggel bevonúlt az ellenség által elhagyott, 
szászoktól lakott Medgyesre, hol két ágyut s annyi eleséget 
talált felhalmozva, hogy, miként jelenté, az elegendő lesz sere- 
gét hónapokig eltartani. Medgyesen egyébiránt nem mulatott; 
de mielőtt távoznék, a város tanácsát maga elébe hivatta s an- 
nak kijelentette, hogy bár a nemzeti ügy iránt eddigelé ellen- 
séges indulatot tanúsítottak, az ország kormánya a multakért 
nekik közbocsánatot ad; de ha ezután csak legkisebb jelét ad- 
ják is ellenségeskedésöknek, városuk földig le fog romboltatni. 

Ezután Szilágyi álezredes alatt a városban egy kis őrséget 
hagyván, Puchner után sietett. , De ő elől szaladt a: legerő- 
sebb vágtatással — úgymond jelentésében — és seregei a leg- 
nagyobb zavarban követték őt egész Szebenig." A vezér fu- 
tásának szemlélése teljesen demoralizálta a császári sereget. 
Nem lévén reménysége őt Szebenig utólérni, miután Czecznek 
Tordára parancsot küldött, hogy azonnal utnak. eredjen, s őt 
sebes menetekben kövesse Szeben felé, úgy hogy 20-kán okve- 
tetlen Viz-Aknán legyen, más nap maga egyenesen Szebennek 
vette utját, s azt, mielőtt Czecz megérkezett, 21-kén reggel 
haladék nélkül megtámadta. 

Szeben a mult őszszel a császáriak által felszerelési he- 
lyül tüzetvén ki, elhanyagolt régi falai, tornyai s egyéb erősít- 
vényei jól kiigazíttattak, külvárosai pedig földsánczokkal vé- 
tettek körül s nehéz lövegekkel oly erősen megrakattak, hogy 
Bem, midőn azt megtámadta, nem annyira gyönge seregében, 

mint "az ellenség levertségében helyezte reményét a város be- 
vétele iránt. Azt hitte ő, mihelyt a város előtt seregével meg- 
jelen, az minden ellentállás nélkül megadandja magát; minél 
fogva azt három medgyesi szász polgár által, kik egyszersmind 
elbeszélnék, mily kiméletesen bánt városukkal, fel is kérette. 
A városban valóban nagy hajlam is mutatkozott a polgárok 
közt, kik vagyonukat féltették, a feladásra. A katonaság 
azonban még egyszer meg akarta szerencséjét kisérteni, s a 
medgyesi polgárok tagadó válaszszal küldettek vissza. 
Január 21-ke reggelén sűrü köd borította a várost, mi- 
dőn Bem seregeit ellene megindította. A császáriak a város 
előtt a sánczokban rejlettek. Midőn gróf Mikes Kelemen az 
előhaddal a külvárostól nébány száz lépésnyire a nagy-csűri 
úton létező hídhoz érkezett s Bemmel az ágyuk felállításának 
helye iránt tanakodott, a várból egy lövés tétetik, és a derék 
Mikes halva rogy a földre. Egy második lövés Bem segédét, 
Téreyt sujtja halálosan ; a harmadik gróf Teleky Sándor lovát 
öli meg. Bem látván, hogy e hely az ellenség lövéseinek eleve 
kimért pontja, seregét pár száz lépésnyire visszavonta, s onnan 
ágyuiból hevesen kezdett tüzeltetni a sánczok közé. Dél táj- 
ban, midőn a köd leszállott, megérkezett végre Czecz is, dan- 
dárával Viz-Aknáról, hova három napi fáradságos menet után 
vonúlt be éji szállásra. Bem erről értesülvén, azonnal roha- 
mot parancsolt a sánczokra. De bár vitézeink nagy kitartást 
s bátorságot tanusítának, a kétszerte számosabb s e fölött még 
sánczai által is fedett ellenség sűrü ágyu- és puskatüzét tovább 
ki nem állhatván, végre hátrálni kezdének. A győzedelem s 
Erdély sorsa e pillanatoktól függött. A győzedelmet már nem 
lehetett kicsikarni az ellenségtől; mert seregünk közepe meg- 
futamodván, a szárnyak is kénytelenek lőnek visszavonúlni, 
és, mi szintoly nagy baj volt, a lőszer is elfogyott; Bem tehát 
csak Erdély sorsát igyekezett még megmenteni az által, hogy 
a császáriak diadalának eredményeit lehetőleg csökkentse. 
Seregeit egy század huszáron kivűl, futni hagyván, gyorsan 
összeszedte még használható lövegeit, s azokat kartácsokka 

töltetvén meg, állomásról. állomásra hátrált vissza a szünetek 
közt, melyeket a közeledő ellenségre tett lövései által annak 
soraiban előállott zavar okozott. Így érkezett estenden Sze- 
lindekre, két órányira Nagy-Szebentől, hova seregének nagyja 
már jóval elébb eljutott. Mivel pedig az ellenség még most is 
sarkában volt, a helység előtti dombokra néhány ágyut rögtön 
felvonatott, s azokat maga helyezvén el, oly hevesen tüzelt, 
hogy a közeledő ellenség megfordulván, az üldözéssel felha- 
gyott; szerencsére, mert már annyira megfogyott Bem lőszere, 
hogy alig maradt még húsz lövésre való. Az ellenség győze- 
delmével megelégedve, részint Nagy-Csűrre, részint Szebenbe 
ment vissza éjjelre. 

Az ellenség győzött; de a győzedelem oly nagy áldoza- 
tába került, hogy bár serege Gedeonnak Brassóból megérke- 
zett dandárával megszaporodott, sem 22-kén, sem a következő 
napokon nem merte megtámadni seregünket, úgy, hogy ez 
Szelindeken egy egész hétig időt nyert fáradalmait kipihenni. 
Bem ugyanis meggyőződvén, hogy gyönge seregével nem csak 
Szebent lehetetlen elfoglalnia ; de alegalább is kétszer számo- 
sabb ellenség ismételt támadásainak sem lesz képes sokáig 
sikeresen ellentállani, a támadó munkálattal egyidőre maga is 
felhagyott; 8 csak arra fordította minden erejét és hadi tudo- 
mányát, hogy míg a székely földről segedelem érkezik, magát 
Szelindeken fenntarthassa. Mert nem lehetett kételkednie, 
hogy ha onnan is hátráland, a viszavonulásban egész hada 
megsemmisül s Erdély ismét egészen a császáriak hatalmába 
kerül. 

A külön helyeken hátrahagyott őrségek sokkal cseké- 
lyebbek voltak, mintsem hogy azokkal magát eléggé megerő- 
síthette volna. A székelyekhez küldött tehát, őket sürgetvén, 
hogy mennél elébb siessenek segedelmére. De a hírek, me- 
lyeket onnan vőn, eziránt sem sok reményt nyujthatának. A 
császáriak itt kéz alatt s részben magok a székelyek fő- 
tisztjei által mindent elkövetének, hogy a nép közt egyenet- 
lenségeket támaszszanak s fegyverrekelését meggátolják. 

Hárömszékben mindamellett is eléggé gyűltek a fegyveresek ; 
de e szék legtávolabb lévén, a segedelem onnan annak idejére 
nem vala várható ; a többi székek pedig igen lassan készültek, 
bevárni óhajtván, míg a szerencse határozottabban részünkre 
hajoland. Bem, hogy készületeiket siettesse, a nála lévő szé- 
kely gyalogságból s huszárokból Kis Sándorral egy csapatot 
küldött be hozzájok. De ezen segélyre többé nem igen tá- 
maszkodván, Debreczenbe izent, a lehető leggyorsabb segély- 
nyujtásra kérvén a kormányt. Maga.a nyert időt Szelindek 
erősítésére s ágyuinak kiigazítására fordítá. Magához vonta a 
hátrahagyott kisebb osztályokat is Selykről, Medgyesről ; szó- 
val mindent megtőn, hogy a segély megérkeztéig állását meg- 
védhesse; mert attól tartott, ha abból kiűzetik, nemcsak a 
székelyek megszűntetik készületeiket, hanem az ellenség sem 
állapodik meg Kolozsvárig. 

Puchner azonban, bár seregének száma, miután Gedeon 
dandárát is magához vonta Brassóról, 10—12 ezerre emelke- 
dett, annyira elveszté bátorságát, hogy ezt sem tartá elégnek 
Bem legyőzésére, ki hadainak öszpontosítása után is mind- 
össze csak 3200 gyalogot s hatszáz lovast számlált zászlai 
alatt; és támadás helyett, muszka segély kieszközlésével tölté 
idejét. 

Midőn a múlt évi tavaszon Moldvában és Oláhországban 
is mozogni kezdett a forradalmi szellem, annak leszorítására 
Miklós czár Lüders tábornok vezérlete alatt egy hadtestet 
küldött vala e két tartományba. Hihetőleg nem volt titok 
Puchner előtt, hogy a czár a múlt november óta folyton sür- 
geté a bécsi udvart, fogadná el segedelmét a magyar forrada- 
lom elnyomására; és mióta Bem a császári hadakat Kolozsvár 
táján megverte, haladék nélkül a muszkák behivására vetette 
eszét. Oly színt akart azonban adni a dolognak, hogy nem a 
császáriak, hanem a szászok s oláhok, különösen Szeben és 
Brassó várósok hívják be az orosz hadat. A szász és oláh fő- 
nökök által e végett deczember 31-kén Szebenben gyűlést tar- 


tatott. A szászok készséggel —, az oláhok azonban, ha egy 
Horváth M. A függetlenségi harcz tört. II, 23 

levelöknek ") hihetünk, csak Saguna püspök és Orgidán bras- 
sai kereskedő unszolásaira irták alá a meghívó levelet. Lüders 
nem tagadta meg a segedelmet; az ügyet mindazáltal kormá- 
nyának rögtön följelenté, s addig is, míg onnan válasz érkez- 
nék, január 12-ke táján, hadát Erdély közelébe indította. 
Puchner is tőn jelentést a fontós lépésről kormányához. 
Olmützben Stadion külügyminiszter volt legnagyobb ellenzője 
a muszka interventionak ; s valószinü, most is az ő befolyásá- 
val történt, hogy Schwartzenberg herczeg s miniszter azon vá- 
laszt irá Puchnernek, hogy bár segélyt neki a kormány nem 
küldhet, a muszkák behivását sem javalja; ha mindazáltal 


" őket már behívta volna, nyilatkoztassa ki Lüdersnek, hogy őt 


csak a maga felelősségére hívta meg; ha pedig már benn is 
volnának, ne küldje ki őket: az ügyet majd elvégzi az udvar a 
pétervári kabinettel. E válasz elég volt Puchnernek arra, 
hogy magára nézve koczkáztatónak ne lássa a felelősséget; s 
azt ezen indirect felhatalmazás után nem is vonakodott elvál- 
lalni. Még Schwartzenberg miniszter e válaszának vétele előtt 
érkezett hozzá a bukaresti osztrák consul, Timoni, január 
22-kéről írt levele, melyben tudósíttatik, hogy Lüdershez a 
czár válasza már megjött. A czár helyesli, hogy Lüders Sze- 
ben és Brassó felhivására nem adott segélyt; de adjon azt, ha 
Erdély katonai parancsnoka fog hozzá folyamodni. Lüders 
ennél fogva már készül is bemenni s csak az ő, Puchner felhi- 
vását várja. Fontolja meg mindazáltal az altábornagy, hogy 
a kérdés felette kényes: a külhatalmak ellenzik az interven- 
tiot; Fuad Effendi, a török kormány biztosa pedig a törökök 
semlegességének sérelmét látja benne. 

Puchner azonban, ha tétovázott volna is még, Schwar- 
zenberg levelének vétele után bizton magára vállalhatni vélte 
a felelősséget: azonnal meg is kérte tehát Lüders tábornokot, 
de még mindig oly formán, mintha csak Szeben és Brassó ki- 
vánata volna, hogy jőne be hadaival Szebenbe és Brassóba, 


1) Lásd az 1849-ki , Ostdeutsche Post" hírlapot február 14-ről. - 

hogy míg ő a két várost védi, maga minden erejét a magyarok 
ellen fordíthassa. Lüders már 27-kéről válaszol: vette, úgy- 
mond, Puchner levelét, melyben segedelmet kér; hogy azt 
Szeben és Brassó városok kérelmére mindjárt nem adott, po- 
litikai tekintetek okozták, s czárja által oda van utasítva, hogy 
csak égető szükség esetén, akkor is az erdélyi hadiparancsnok 
felhívására adhasson. Azokból, miket Puchner ír, átlátja, hogy 
a szükség beállt; mielőtt azonban kérelmére hajolna, világos 
felhivását várja, mert utasítása eziránt határozott. Addig is, 
míg e felhivása megérkeznék, három dandárt indít a határok 
felé: egyet Szebennek, 4 gyalog-zászlóaljból, 3 század kozák- 
ból s 8 ágyuból; a másikat Brassónak 3 zászlóaljból, 4 lovas- 
századból és szinte 8 ágyuból; a harmadikat Plojest felől 
indítja meg 4 zászlóaljból, 4 század lovasból, két század ko- 
zákból és hasonlókép 8 ágyuból. E hadak január 30-kán Er- 
délyben lesznek. 

Ugyanazon napról (jan. 27) még másik levél is érkezett 
Puchnerhez Reinhegertől, melyben még egyszer felszólíttatik, 
fontolja meg jól, vajjon nem lesznek-e a muszka interventio- 
nak kellemetlen következményei, miután azt mind a külhatal- 
mak ügynökei, mind a török hatóságok ellenzik. De a császá- 
riak evvel többé nem gondoltak; s miután a kérelem már 
megtörtént, még csak azt sürgették, hogy minél számosabb 
legyen a bejövendő muszkasereg. Skariatin, orosz ezredes 
erre január 28-ról válaszol, hogy több segélyt nem küldhetnek ; 
és azon esetre, ha valóban többre lenne szükség, óva inti a 
császáriakat, ne koczkáztassák az orosz fegyver . becsületét. 
Erre azonban, úgy látszik, megnyugtató választ kellett kapnia ; 
mert Engelhardt tábornok Brassóba február 2-kán, Skariatin 
Szebenbe 4-kén tényleg bevonúlt. ") 


§) Lásd Kőváry László: Erdély története 1848—49-ben, 167 kövv. 
Érdekes eziránt még olvasni: Colguhoun Rob., oláhországi angol főconsul 
február 5-kén kelt jelentését Palmerstonhoz, melyben írja, hogy az orosz 
sereg szám szerint 5, mások szerint 10 ezer, február 2-kán vonúlt be a 
tömösi és vörös-toronyi szoroson Erdélybe. — A Belgrádban székelő Fon- 
231 

Puchner, csak miután az orosz segélyről biztos hírt vett, 
bátorkodott ismét megkezdeni hadimunkálatait, seregét január 
30-kán Szelindek ellen indítván. Seregének zöme, két dandár, 
az országúton egyenesen közeledett, egy dandár a bal szár- 
nyon Viz-Aknáról a Ladamos patak mentében, a negyedik 
végre Rüsz és Kakasfalva felől oldalba fogni szándékozott se- 
regünket. Két óra tájban mindkét részről nagy tűzzel kezde- 
tett meg az ágyuzás. 

Bem a középen nagy kárt tett jól elhelyezett lövegeivel 
az ellenségben; és bár miként igyekezett is ez a helység fel- 
gyujtása által megzavarni s majd gyalogságának, majd lovas- 
ságának rohamai által visszanyomni a mieinket, délutáni négy 
óráig egy talpalattnyi tért sem volt képes elfoglalni. Hasonlókép 
tartá magát a jobb szárnyon az 55-ik zászlóalj ; a bal szárnyon 
pédig Czecz visszanyomta az ellenséget, úgy, hogy Puchner 
az éj beálltával egész vonala hosszában visszahuzódott. 

Más nap Bem nem várta be az ellenség támadását, ha- 
nem maga támadott. Kemény alezredest gyalogságával az 
országúton Nagy-Csűr felé küldvén, maga a lovassággal és 
ágyui egy részével Vizakna felé indult, hátba fogandó az el- 
lenséget. De ez őt be nem várta; hanem mihelyt őt a viz- 
aknai magaslatokon megpillantá, nehogy Szebentől elvágas- 
sék, egész seregével visszavonúlt e városba. 

Bemnek tulajdonképen csakis ez volt czélja az e napi 
munkálatban. Futára ugyanis, kit Debreczenbe segélysürge- 
tés végett küldött volt, azon tudósítással érkezett hozzá vissza, 


blangue, angol consul pedig február 26-kán tudósítá lord Stratford Can- 
ninget, hogy a magyarok ellen most még csak 10,000 orosz küzd; de 
többen is készülnek, miszerint az egész, Erdély ellen működendő erő 
18,000-re tétetik. Írja, miképen ott senki sem hiszi, hogy az orosz inter- 
ventio ephemer volna s Puchner Bécs engedelme nélkül, a maga hatal- 
mából hívta volna be az orosz hadat. Sőt állítja, hogy biztos hírek sze- 
rint nagy számmal fognak az oroszok bevonúlni Magyarországba is, 
miszerint az osztrák sereg a Pó és Mincio felé mehessen. Correspondence 
relative to the affairs of Hungary 1848—49. Presented to both Houses 
of Parliament by Command: of Her Majesty. London, 1850. 


Harmadik fejezet. A bács-bánsági s erdélyi háború. 357 


hogy a kormány az épen akkor felvonuló bács-bánsági sere- 
gekből a Maros-völgyön indította meg a kivánt segélyhadat. 
E fontos és kellemes hír arra birta Bemet, hogy munkálatainak 
pillanatnyilag, míg a székelyek fel nem készülnek, meddő 
alapját, Maros-Vásárhelyt és Kolozsvárt feladván, seregét a 
nélkül, hogy Szebentől messze távoznék, a Marosvölgy felé, a 
várt segélyhad elejébe, a szeben-dévai vonalra helyezze át. 
Jól tudta ugyan, hogy e vonalon az eddiginél még számosabb 
ellenséggel leend dolga, mert Puchneren kivűl, még az e vidé- 
ken kalandozó felkelt oláh csoportok —, és a gyula-fehérvári 
őrség hátulról várható támadásainak is ki lesz téve. Hogy 
mindazáltal a várt segélyhaddal egyesűlhessen, s avval együtt 
mennél elébb megkezdhesse ismét támadó munkálatait Szeben 
ellen, e mozdulatot múlhatatlanúl meg kellett tennie. 
Seregének e fordulata végett mindenekelőtt szükséges 
volt, hogy a Viz-Akna táján létező császári hadakat Szebenbe 
visszaűzze, s magának Szerdahely felé nyilt utat készítsen. Ez 
volt tehát czélja a január 31-kei támadó munkálatnak. E czél 
teljesen eléretvén, seregének egy részét Kemény Farkas alez- 
redes alatt február 1-jén Viz-Aknán, Szerdahelyen, Szász-Se- 
besen és Szászvár oson keresztűl Déva felé indította, remélvén, 
hogy mire Kemény Dévára jutand, már a segédhadakat is ott 
találandja. Ő maga, seregének maradványaival Viz-Aknán 
foglalt állomást oly szándékkal, hogy míg Kemény a segédhad- 
dal megérkezik, azt a szebeniek támadásai ellen megvédendi. 
A viz-aknai helyzet igen alkalmas volt a védelemre, s 
miután ott ágyuit és seregeit elhelyezte, február 3-kán egy 
erőszakolt szemlét intézett Szeben ellen. A sereg száma, mely 
Bemnek itt Kemény elindulta után, rendelkezése alatt maradt, 
összesen csak 1730 gyalogból s 325 lovasból és 24 ágyuból 
állott. Ő azonban erejének e csekélységét elfedni s azt igye- 
kezett mozdulatai által elhitetni a vakmerősége által megfélén- 
kített császáriakkal, mintha még egész serege együtt volna s 
folyton támadólag szándékoznék működni Szeben ellen. Azt 
ő még nem is gyanította, mily jelentékeny segedelmet kaptak 

a nálánál különben is sokszorta számosabb császáriak az oro- 
szokban, kik február 2-kán Brassót, 4-kén pedig Szebent is 
megszállották. 

Puchner ily jelentékeny erőt birván tartalékúl, február 
4-kén egész hadával, összesen 10—12 ezer emberrels 30 ágyu- 
val támadta meg Bem seregét, mely időközben tűrhetőleg 
megerősítette viz-aknai állomását. Már négy óra hosszant folyt 
mind a két részről, bár igen hevesen, de jelentékenyebb előny 
nélkül az ágyuzás és csatártűz, midőn az ellenség jobb szárnya 
a mi bal szárnyunkat megkerűlni igyekezett. De Zsurmay őr- 
nagy, ki ott két honvéd-századdal a Vilmos-huszárok egy 5 a 
Kress-féle lovasok fél századával küzdött, oly vitézül fogadta 
az ellenséget, hogy sikeretlen rohama után hátrálni kénytele- 
níttetett. Majd visszahuzódni kezdett az ellenség közepe is. 
És Bem ekkor, daczára alvezérei előterjesztéseinek és kérel- 
meinek, erős állását elhagyván, a hátráló ellenség után nyomúl. 
Ez nagy hiba volt. Az öt- vagy hatszorta számosabb ellenség, 
ki tán épen hadicselből hátrált, látván, hogy a mieink erős 
állásukból kimozdúltáak, erejének egész súlyával reájok rohan, 
s őket elébb Viz-Aknára, s onnan egy rendkivül véres harcz 
után Szerdahely felé nyomja vissza. A Viz-Akna utczáin meg- 
torlódott ágyuk és szekerek oly rendetlenséget okoztak, hogy 
16 ágyunk s magának Bemnek podgyásza s kocsija is ott ma- 
radt s az ellenség kezére jutott. Seregünk e harczban három 
száznál többet vesztett holtakban és sebesekben. A Vilmos- 
huszárok, Kress-lovasok s egy pár honvéd-század pedig két 
ágyuval elmetszetvén, Medgyesre s onnan Maros-Vásárhelyre 
vonúltak vissza. Az ágyuzás a hátrálás közben is mind a két 
részről egész Szerdahelyig tartott. 

Seregünk bámulandó vitézséget tanusított; de a véres 
harczban különben is csekély száma, ezer ötszázra olvadván, 
Szerdahelyről pár órai pihenés és étkezés után, még azon éj- 
jel megindúlt Szász-Sebesre, hol virradatkor érkezett meg. 
Az út azonban itt már el volt zárva. A gyula-fehérvári őrség, 
visszavonulásunkról értesülvén, a várost elfoglalta s annak 


Harmadik fejezet. A bács-bánsági s erdélyi háború. 359 


falairól ágyuval fogadta érkező hadunkat. Nem volt kétség, 
hogy Puchner is sarkában jár seregünknek. Bem tehát egy 
órai ágyuzás után rohamot parancsolt a városra, mit gyalogsá- 
gunk ellentállhatlan elkeseredéssel hajtott végre. Elébbi napon 
Bem a betegeket és sebesülteket egy csekély fedezet alatt e 
városba előreküldötte. A szász polgárok a legnagyobb szives- 
séggel fogadták és vendégelték meg őket, úgy, hogy azok 
teljes biztosságban engedték át magokat az éji nyugalomnak. 
De a tűntetésig menő szivesség ádáz árulást rejtett. Mihelyt 
betegeink megérkeztek, a polgárok azonnal átüzentek az alig 
egy órányira fekvő Gyula-Fehérvárba, annak őrségét váro- 
sukba híván; és midőn az éjfél tájban megérkezett, a szegény 
betegeket és sebesülteket szintúgy mint fedezetöket megro- 
hanták, s a császáriak segedelmével valamennyit felkonczol- 
ták. Csak egy kocsis menekült meg s ez hozta hírűl az iszonyú 
mészárlatot a Szerdahelyről már közeledő seregünkbe. 

Lángoló boszú ébredt ennek hallattára katonáink kebe- 
lében, s alig várták a pillanatot, midőn azt az áruló városon 
meghűthessék. És mihelyt a vezér szava rohamot parancsolt, 
oly dühösen támadták meg a város előtt felállított császáriakat, 
hogy azokat első rohanásukkal benyomták a városba, onnan 
pedig fél óra alatt visszaűzték Gyula-Fehérvárra. Boszús hon- 
védeink az áruló várost pusztítással akarták megbüntetni s pár 
boltot azonnal ki is raboltak. De Bem, mihelyt a városba ér- 
kezett, nem csak a további pusztítást megtiltotta, hanem az 
elrablott tárgyakat is azonnal visszaadatta a polgároknak. 

E mérsékletet maga az eszély is parancsolta ; mert érez- 
vén, hogy szabad mezőn már nem volna képes ellentállani az 
utánanyomuló ellenségnek, itt a város falai mögött, legalább 
kinyugvásra és étkezésre akart időt nyerni serege számára. 
Ily védett fekvésre annál nagyobb szüksége volt, minthogy 
lőszerei már egészen fogyatékán voltak s ha, szerencsére, a 

gyula-fehérváriaktól pár töltényes szekeret el nem 18 húsz 
lövést is alig tehet vala ágyuiból. 

1849. Febr. A szebeniek valóban még az nap dél tájban útólérték 

— —— seregünket, s miután kiállított csatárainkat pár óra múlva a 
városba beszorították, késő estig, de sikeretlenűl ágyuztak a 
városra. Más nap reggel az éjen át tetemesen megszaporodott 
ellenség a mieinket csaknem egészen körülfogta a városban. 
Kilencz óra tájban jelenteték Bemnek, hogy egy parlamentaire 
érkezett az ellenségtől : Bem azt felelte, hogy küldjék őt vissza. 
A parlamentaire lengyel, mondja a jelentő. , Annyival inkább, 
mondja Bem, olyan lengyellel nem beszélek, ki most osztrák 
szolgálatban van." Mind a mellett elejébe vezették a lengyel 
tisztet, ki őt, minthogy körűlfogva volna, fegyverletételre szó- 
lította. Bem válasza röviden akként hangzott: ,nem alku- 
szom", s ezzel őt kikisértette, meghagyván a körülállóknak, 
hogy csak akkor bocsáttassék szabadon, midőn a várost utó- 
csapata is elhagyandja. 

Időközben Czecz szemlét tartván az ellenség ellen, je- 
lenté Bemnek, hogy Puchnernek valóban egész serege a város 
előtt áll. A parancs tehát rögtön kiadatott, hogy hadunk 
Szászváros felé hátráljon. Fél órányira haladt ez, midőn az 
ellenség annak kitakarodását észrevette, s ekkor egész erejé- 
vel utánarugaszkodott. Seregünk szakadatlan ágyuzás közt 
hátrált, minden lépésnyi tért drágán engedve át az ellenség- 
nek, egészen Benczenczig, melyet gróf Bethlen Gergely alezre- 
des, ki e vészteljes napon a hátvédet vezénylé, hogy az üldö- 
zőket késleltesse, maga után felgyújtatott. A császáriak itt 
végre megszűntették az üldözést ; s midőn maroknyi seregünk 
estenden Szászváros elébe érkezett, azon reménynyel kecseg- 
teté magát, hogy napi fáradalmait kipihenheti a városban. 
Csalódás! mert csakhamar megdördűltek az ágyuk; szász és 
oláh felkelt nép fogadta ott őket. Az éji szállást is szurony- 
nyal kellett tehát megvenni; mi rövid ostrom után sikerűlt is. 
Azonban már virradat előtt jött a jelentés, hogy a császáriak 
ismét utólérték seregünket s a város alá közelednek. De ek- 
kor már Keménytől is megérkezett a tudósítás, hogy maga 

Déván, előserege pedig a piskii hídnál, Szászvárostól alig egy 
órányira van felállítva. 

Bem tehát Kemény csapatait szinte Szászvárosba ren- 
delvén, mielőtt azok nagyja megérkezett volna, hadát a város 
előtt felállítá s a harczot minden tétova nélkül elfogadta; pe- 
dig ágyuja már csak négy volt használható, töltényei pedig 
egészen fogyatékán. Két óráig folyt. a harcz, midőn a piskii 
hídtól érkezett debreczeni lovasok a közéjök esett gránátoktól 
megzavarodva, futásnak eredtek s a többi csapatokat is ma- 
gok után vonták. De Bem, bízva Kemény megérkeztében, 
makacsúl tartá magát egy maroknyi csapattal s két ágyuval. 
Az ellenség csatárai azonban mind közelebb: s végre egészen 
a két ágyuig nyomúlnak, melyeket Bem. egyátalában nem 
akart odahagyni. Itt történt, hogy egy ellenséges csatárnak, 
ki ágyujához közeledett, lovaglóostorával arczára csapván, 
német nyelven rákiálta: , Canaille, meine Kanonen will ich 
haben!" De egy másik csatár e pillanatban reálő s középújját 
összezúzza. Bem tehát, minthogy még csak az egy Dobay 
székely őrnagy mafadt volt mellette, kénytelen lőn rögtön 
távozni csapatjai után. 

Hátráló hadunk Kemény csapatait a piskii hidnál talál- 
ván, Czecz, kinek a megsebesült Bem a vezérletet átadta, az 
ellenség további feltartóztatását Keménynek hagyta fel- 
adatúl ; maga pedig kétezerből ezerkétszázra olvadt s kifáradt 
és kiéhezett seregével Dévára vonúlt, hova a Magyar- 
országból oly sováron várt segély is részben még azon, rész- 
ben a következő napon szinte megérkezett. E segélylyel 7500 
emberre, ezer lóra és 28 ágyura szaporodott a, sereg; és Bem- 
nek lett megint, mivel kezdeni meg támadó munkálatait. Mi- 
előtt ezt megkezdené, február 8-kán a piskii hídnál felállított 
Kemény-osztálynak egy véres harcza volt az ellenség előcsa- 
patához csatlakozott felkelt oláhokkal, kik azonban végre pár 
óra múlva visszanyomattak. 

Bem szokott gyorsasága szerint nem sokáig késett ké- 
szűleteivel. Február 9-kén egész seregével kiindult Déváról 

a piskii híd felé, hol az ellenségnek egész, mintegy 10—12 
ezernyi ereje is öszpontosúlt, támogatva nagy tömeg. felkelt 
oláhságtól. Mind a két rész érezni látszott, hogy az ütközet 
Erdély sorsa felett határozand ; s a harcz hevés, hosszú, véres 
vala. Bemnek czélja az volt, hogy az ellenséget, kit eddig há- 
tán hozott, szintazon gyorsasággal, melylyel ő űzetett, Szeben 
alá visszaűzvén, a medgyes-maros-vásárhelyi útra kerülhessen, 
s az ezen utóbbi városban összegyűlt székely sereggel egye- 
sűlve, a feladathoz mért erővel támadhassa meg ismét Szebent. 

Az ellenség korán reggel, még seregünk nagyjának meg- 
érkezte előtt megtámadta Keménynek a hídtól jobbra s balra 
felállított osztályát. Ez az ellenségnek három rohamát vissza- 
verte a hídról; a negyedikkel azonban sikerült a császáriak- 
nak a hidat s egy azon túl álló vámbázat elfoglalni; Kemény 
csapatai, bár nagy kitartást tanúsitának, a nagy szám előtt 
végre hátrálni kényszerűltek. E válságos perczben érkezett 
meg Bem a tartalékkal a csatatérre. A futamlókat megállítá 
s rendbeszedvén, a vizen ismét átkelni s a magaslatokat, me- 
lyeken az ellenség ágyui voltak elhelyezve, elfoglalni ösztö- 
nözte. Mihelyt a császáriak a hídról ismét visszanyomattak, 
nyomban utánok küldé a lovasságot s gyalogságának többi 
részeit, majd maga is átkelt az ágyukkal. Az ellenség a közé- 
pen egyre hátrált s Bem mindenütt sarkukban. A szárnyakon 
mindazáltal keményebb ellentállásra találtak a mieink ; s bár 
a Würtemberg-huszárok az ellenséges lovasság egy osztályát 
megfutamították ; de viszont a Mátyás-huszárok s a bihari lo- 
vasok is megfutottak, s a gyalogság nagy részét is magok után 
vonva, szaladtak vissza a hídon. 

Bem a középpel s ágyui nagy részével igen előre halad- 
ván, sokáig nem vette észre e bal eseményt s csak nagy baj- 
jal volt rábirható, hogy magát és osztályát a bekerítés veszé- 
lyétől gyors visszavonulás által megmentse. Az ütközet e 


. szerint, mely félig már meg volt nyerve, ismét elveszettnek 


látszott; mert a rendetlen futásnak indult sereget sokáig nem 
lehetett megállítani. De ez végre mégis csak sikerűlt; szeren- 

csére, a székely zászlóalj néhány százada a sereg háta mögé 
volt rendelve, az oláh felkeltek onnan intézhető támadását 
visszaverni; 8 ezek most a futamlóknak útját állták. A rend 
ismét gyorsan helyreállíttatott; s mire a császáriak előrenyo- 
múltak, futamlás helyett ismét fenyegető helyzetben találták 
a mieinket. 

A harcz tehát újra, nagy elkeseredéssel kezdetett meg. 
Az ellenség iszonyúan heves ágyuzás által akarta megingatni 
a mieinket, melyet Bem az újra s kedvezőleg elhelyezett ágyui- 
ból mérsékeltebben ugyan, de annál pusztítóbban viszonzott. 
És ime, a rendkivüli ágyuzás után rögtön elnémulnak az ellen- 
ség lövegei; mi arra mutatván, hogy töltényei elfogytak, a 
mieink újult erővel, az egész vonalon szuronyszegezve rohan- 
nak soraira ; a hídon ismét átnyomják s azontúl Szászváros felé 
futamítják. Bem az ily perczekben mindig legtöbb erélyt szokott 
volt kifejteni, Most is egész éjjeli tíz óráig űzette az ellenséget. 

A győzedelem ekként tökéletes volt, mert az ellenség meg 
. sem állt Szászvárosig. A veszteség mind a két részről tetemes 
volt: hivatalos adatok nyomán a császáriak ezernél, a mieink 
hatszáz embernél többet vesztettek holtak és sebesekben. 

Minthogy az ellenség a háta mögött lévő Szász-Sebesre 
és Gyula-Fehérvárra támaszkodhatott, csak gyorsaság által 
juthatott seregünk kitüzött czéljára, mi, mint mondók, abban 
állott, hogy a Küküllővölgybe jutván, Medgyesen át ismét 
összeköttetésbe tegye magát Maros-Vásárhelylyel. E végett 
Bem 10-én korán reggel utánaindult az ellenségnek, ki Szász- 
várost még az éjjel elhagyta és Szász-Sebesre sietett. Bem 
csak estve érhetett ide hadával, midőn Puchner a kulcsos vá- 
rost már megszállotta és lovasságának egy részét előtte fel- 
állította. Puchner itt újabb ütközetet akart adni a mieinknek; 
s e végett Alvinczre is rendelt egy dandárt, oly szándékkal, 
hogy az a harcz:alatt a mieinket hátba fogja. De Bem meg- 
előzte őt szándékában. Az ellenség kiállított lovasságát helyé- 
ből kiűzvén, a városból Gyula-Fehérvárra vezető országútat 
egy zászlóaljjal s néhány ágyuval megrakta ; maga pedig többi 

seregével nagy csendben Alvinezre került, s az oda helyezett 
császári dandárt Gyula-Fehérvárra űzte. Rövid éji pihenés 
után más nap korán reggel csatarendben vonúlt keresz- 
tűl az ellenséges had s Gyula-Fehérvár tátongó ágyui közt, 
emezekhez oly közel, hogy a bástyákról nehéz lövegekkel 
mindenesetre némi rendetlenséget lehetett volna okozni a járt 
utakban szűkölködő meredek hegyeken. . Szerencsére, az el- 
lenség, múlt napi veszteségei által leveretve, ezt tenni elmu- 
lasztá. És Bem, bár mondhatlan fáradsággal, — mert az 
ágyukat és társzekereket sok helytt honvédeinknek kellett 
keresztülvontatniok, minden háboríttatás nélkül még az nap 
Bervére, hol fáradt seregének egy napi nyugvást engedett, 
onnan pedig február 15-kén hadjárata czéljára, Medgyesre ér- 
kezett. 

De a nyert előny méltó volt a roppant erőfeszítésre: Bem 
ismét összeköttetésben állott Maros-Vásárhelylyel, munkálatai 
alapjával, honnan hadseregét mind újabb erősítvényekkel, 
mind lőszerrel bőségesen elláthatta. Mert már a székelyek is . 
teljes mozgásban voltak, midőn seregünk Medgyesre bevonúlt. 
Zsurmay, ki a Vilmos-huszárokkal, Kress-féle lovasokkal s né- 
hány honvédszázaddal Vízakna mellett a dévai visszavonúlás- 
kor főseregünktől elmetszetett, a Medgyes táján barangoló 
Heydte császári őrnagy csapatait onnan kivervén, a székelyek 
levert hangulatát némileg fölemelte. Még inkább sikerűlt ez 
Kiss Sándor alezredesnek, kit Bem Vizaknára indulta előtt a 
székely felkelés rendezése végett a székely huszárokkal és a 
2-dik zászlóaljjal visszaküldött. Kiss, Gál Sándor, Csikszék 


" új ezredesétől gyámolítva, oly sikerrel járt el a székely nép 


felvilágosításában, s oly erélyt fejtett ki a tobórzásban, hogy 
midőn seregünk Medgyesre érkezett, ő már teljesen felké- 
szülve állott Segesváron a Háromszék ellentállásában magát 
oly dicsően kitűntetett 12-dik honvéd-, három új rendes, jól 
fegyverzett székely- s hét lándzsás-zászlóaljjal és hat ágyuval, 
melyeket szinte Medgyesre vezetett. A többi székelyek is, 
kiket a császáriak csábító ármányai a nemzeti ügy védelmétől 

oly igen elkedvetlenítettek, mindinkább visszanyerték bátor- 
ságukat, és tömegekben kezdének gyülekezni. : Háromszék 
hűsége diadalát ünnepelte. 

E jelentékeny erősítvény, melyet Kiss Sándor Medgyesre 
hozott, nagy örömet okozott táborunkban, hol már mindenki 
készült a Szeben ellen ismét nem sokára megkezdendő had- 
járatra, bizton remélve, hogy ez alkalommal kezökbe jutand 
a reactio fészke, Azonban egy váratlan esemény közbejötte 
miatt e remény hosszabb ideig teljesületlen maradt. Bem, hadi 
készületei s tervezései közt február 16-kán hirűl veszi, hogy 
Urbán Bukovinából ismét több zászlóaljjal tört be, s elébb a 
csekély erőt, mely a borgó-prundi szorost védte, majd a besz- 
terczei őrséget is visszanyomta és Riczkó ezredest, ki ellene 
Jádnál egyesítette hadosztályát, egy véres harczban, melyben 
maga Riczkó is elesett, megverte. Tóth Ágoston elejébe sie- 
tett ugyan Kolozsvárról az ellenségnek; de osztályának gyen- 
gesége miatt nem remélvén, hogy annak sokáig ellentállhas- 
son, Bemtől segedelmet sürgetett. 

E hír igen kellemetlenűl hatott Bemre, ki ennek követ- 
keztében kénytelennek látta magát felfüggeszteni Szeben 
elleni hadjáratát. Hogy tervei ezen akadályát mennél elébb 
elhárítsa, más nap, február 17-kén már útban volt Besztercze 
felé, a Kiss Sándor által szedett három újoncz székely s a 
12-dik zászlóaljjal, a Vilmos-huszárok egy s a Kress-lovasok 
fél századával s 12 ágyuval. Harmad nap már Besztercze előtt 
állott, hova jöttének hírére Urbán visszavonúlt vala. Követ- 
kező napon őt onnan kiűzvén, fáradt hadait megpihenteté s 
február 23-án Jádnál újra megtámadta s egy véres harcz után, 
melyben újoncz székelyeink az első tüzet vitézűl megállották, 
őt a borgói szoroson keresztűl ismét visszakergette Bukovi- 
nába. Nehogy azonban terveiben e részről többször háborgat- 
tassék, a magával hozott dandárt is a Beszterczére rendelt 
Tóth Ágoston osztályához kapcsolta. 

Midőn Bem, ki ezután Kolozsváron a hadi készületek 
rendezése végett több napokat töltött, márcz. 1-jének éjjelén 

medgyesi táborába visszatért, az osztrák hadak már ismét 
szemben álltak a mieinkkel, s az előcsapatok a múlt napon 
már össze ís csaptak volt. Miután Szebenben hat, Brassón pe- 
dig négyezer orosz szállásolt, Puchner valámennyi császári 
hadakat öszpontosítván, három dandárban mintegy 15 ezernyi 
sereggel s 40 ágyuval újra támadólag kezdett munkálkodni. 
Időközben a magyar tábor is jelentékeny erősítvényeket nyert 
ugyan ; úgy, hogy azon dandáron kivűl, melylyel Bem Urbánt 
kiűzte s mely, a huszárokat kivéve, egészen Besztercze táján 
maradt, számszerint mintegy 12 ezerre növekedett. De az 
újoncz székelyek egy részének még teljesen hiányzott lőfegy- 
vere; s czen felül több csapatok még Segesváron és Maros- 
Vásárhelyen léteztek, miszerint márczius 2-án, midőn a császá- 
riak medgyesi táborunkat megtámadták, abban csak mintegy 
hét-nyolczezer ember volt öszpontosítva. 

A császáriak reggel 8 óra tájban támadták meg a Kis- 
Kaposnál felállított magyar előhadat, s azt rövid ellentállás 
után visszanyomták. A harcz ezután egész estig egy csárda 
körül hullámzott, mely a Küküllő balpartján a várostól fél- 
órányira, Ekemezővel szemközt egy magaslaton létezik, s a 
helyzetnek kulcsául szolgált. Háromszor foglalták el azt szu- 
ronyszegezve a magyarok, háromszor űzettek el onnan a csá- 
száriak által, kik mindannyiszor pihent zászlóaljakat hoztak a 
makacs harczba, míg végre estenden a magyarok negyedszer 
is uraivá lőnek a helyzetnek. Bem e pillanatban az egész 
harczvonalon megujítván a rohamot, az ellenséget esti hat óra- 
kor helyzetéből kinyomta, s elébb Kis-Kaposra, onnan esti 
kilencz óráig egész Asszonyfalváig kergette. 

A győzedelem teljes volt ugyan, de nagy áldozatokba 
került. Egyedül a derék 11-dik zászlóalj háromszáz embert 
vesztett holtak- és sebesekben; maga, annak parancsnoka, a 
rettenthetlen Inczédy is kilencz tisztjével együtt megsebesült. 
A többi zászlóaljak kevesebbet ugyan, de szinte szenvedtek s 
több ágyu használhatlanná lőn. Bem meggyőződött, hogy bár 
mennyire óhajtaná is, Medgyest, a következő napon kétség- 

kivűl megújulandó támadás alkalmával, nem fogja a kezénél 
lévő erővel az összes császári had ellen megvédhetni ; miért Se- 
gesvárról és Maros- Vásárhelyről minden erőt magához rendelt. 

De az ellenség nem várta ennek megérkeztét, s más nap 
összes erejével ostromlá Bem helyzetét, melyet ez négy órai 
harez után végre is kénytelen lőn átengedni, futva vonúlván 
vissza Erzsébetvárosba, honnan hadával más nap Segesvárra 
hátrált. Ezt azonban, daczára annak, hogy a szász polgárok 
a magyarok iránt igen ellenséges indulattal viseltettek, eltö- 
kéllé mindaddig védelmezni, míg a székelyföldről és Maros- 
Vásárhelyről várt csapatok megérkeznek. Mi végett, nem 
kételkedvén, hogy a császáriak gyorsan utánanyomúlandanak, 
a várost nagy erőfeszítéssel hirtelenében, mennyire lehetett, 
némi sánczokkal meg is erősítette. Három zászlóalj éjjel nap- 
pal felváltva dolgozott e sánczokon. Midőn azonban azok el- 
készültek, Bem az ellenségnek támadása helyett arról értesűle, 
hogy Erzsébetváros felől nemcsak nem közeledik az ellenség ; 
de kiküldött huszáraink az országutat, meddig csak előrehatol- 
tak, elhagyva találták. Más hírek szerint az ellenség az ország- 
úttól jobbra és balra, Segesd és Hondorf táján vétetett észre. 

E tudósításokból azonnal átlátta Bem, hogy az ellenség- 
nek czélja nem kevesebb, mint őt egészen bekeríteni, sánczait, 
melyek csak az Erzsébetváros felől várt támadás ellen véd- 
hették, haszonvehetlenekké tenni s egy részt a székelyföldre, 
más részt a Maros-Vásárhelyre vezető országutaktól elmetszve, 
maga megadására kényszeríteni. A terv nem volt ügyetlenül 
készítve; de egy főkörülményt kifelejtett az ellenség belőle. 
A tavaszi esőzések és hóolvadások annyira meglágyították a 
hegyen völgyön keresztűlhaladó seregnek járatlan útait, hogy 
az csak a legnagyobb erőfeszítéssel, s igy is igen lassan halad- 
hatott előre; ágyuit 20—25 ökör is alig birta a hegyeken ke- 
resztűlvontatni; gyalogsága teljesen elveszté s megrongálá 
lábfödözetét; lovassága gyalog kényteleníttetett maga után 
húzni a felázott agyagban süppedező lovait. 

Bem, mihelyt az ellenség e mozdulatairól márczius 9-én 
értesült, örömsugárzó arczczal mondá táborkarának: , Most 
előre, Szebenbe!" s pár óra múlva már útban voltak Medgyes 
felé seregei. Bámúlva látták őt márczius 10-kén reggel a vá- 
rosba vonúlni az ott őrségűl hagyott gyenge osztrák csapatok, 
melyeknek egy része aztán fogságba kerűlt. Pereczy alezre- 
dest mintegy másfélezer emberrel és négy ágyuval e városban 
hagyván, még az nap Nagy-Selykre érkezett, 11-kén pedig 
estenden Szeben előtt állott, hol a jöttéről értesült orosz had 
csatarendben várta őt a város előtt. , Ah, ütközetet adnak, 
mondá az oroszokat szinte a dühösségig gyűlölő Bem, midőn 
soraikat a hegyhátról átpillanthatá, — azt el kell fogadnunk!" 
És seregét s ágyuit azonnal csatára rendezte. 

Az ütközetet egy kozák csapat kezdette meg, mely jobb 
szárnyunkat megkerűlni igyekezett. Bem azt egy lövetnyi 
távolságra hagyta közeledni, s akkor kartácscsal töltött ágyui- 
ból oly erélyes üdvözletet küldött hozzájok, hogy azok meg- 
fordúlván, szerteszét futottak. Az orosz tömegek azonban, bár 
ezután Bem iszonyú ágyuzást kezdett ellenök, egy lépést sem 
akartak hátrálni. Ez boszantá a vezért s a szekélyeket szu- 
ronynyal küldé ellenök. Ez sikerült; az orosz had a külváros 
sánczai mögé vonúlt; honnan egy órai heves szuronyviadal 
után a városba hátrált. Már esti hét óra és sötét volt; de a 
várost még az nap be kellett venni, hogy el ne veszítse eddig 
nyert előnyeit. Épen jókor érkezett Bethlen Gergely, az ellen- 
ség megkerülésére kiküldött, eddig még tűzben nem volt dan- 
dárával, s a kaput azonnal ostromolni kezdé. De az oroszok 
nem akartak hátrálni s három rohamot egymásután visszaver- 
tek. Végre a Máriássy és a 11-dik zászlóalj is segedelmére 
megy Bethlennek; és egy negyedik roham megtörte az oro- 
szok ellentállását. Mind több csapataink nyomúltak be akapun, 
az oroszok pedig sietve vonúltak ki az ellenkező oldalon a 
vöröstoronyi szoros felé. Tíz órakor az egész magyar sereg 
Szebenben szállásolt. 

nAz eredmény, melyet Bem szintoly genialis ötlete, mint 
merész elhatározása, az ellenség háta mögött annak főmunká- 

lati alapját támadni meg, és vitéz seregeink e napon nyert győ- 
zedelme kivívott, nem kevesebb volt, mint birtoka mindazon 
roppant élelmi s felszerelési készleteknek, melyek Szebenben 
felhalmozva voltak, birtoka magának Erdélynek. Mert, miként 
előre látható vala, a császáriak Segesvárt üresen találván, s nem 
sokárahirétvévén a bámulattal hallott ténynek, hogy amagyarok 
Szebenben vannak, nyakra főre siettek Brassóra. Szeben polgá- 
rai, kik saját fegyveres felkelésök, de még inkább az oláh nép 
felizgatása által eddigelé annyit ártottak anemzeti ügynek, mely- 
nek ádázabb ellensége nem volt, mint ők, s kik most remegve 
várták, miként viszonzandja tetteiket hasonlóval a győzedelmes 
magyar sereg, alig hittek füleiknek, midőn más nap hallák, 
hogy Bem a multakért közbocsánatot hirdet; alig hittek sze- 
meiknek, midőn látták, hogy a rablóknak keresztelt magyar 
hadak a legszigorúbb fegyelemben tartatnak és semmi rablás, 
semmi pusztítás nem történik városukban, 

Bemnek a győzedelem után első gondja volt, annak gyü- 
mölcseit maradandólag biztosítani. A két székely zászlóaljat, 
melynek eddig lőfegyvere nem volt, a császári fegyvertárból fel- 
szerelte ; a Medgyesen hagyott dandárt s egyéb elszórva létezett 
vagy időközben alakúlt csapatokat Kolozsvárról és Maros- 
Vásárhelyről gyorsan magához vonta. És miután serege ekként 
mintegy 12 ezerre szaporodott, márcz. 14-kén annak egy részét 
Czecz ezredes alatt Brassó felé küldötte; maga pedig a másik 
. részta Vöröstoronynál megállapodott oroszok ellen vezette. Az 
oroszokat a szoroson átkergetvén s azt csapataival megrakván, 
maga is Czecz osztálya után Brassó felé indult, hol időközben 
a császáriak is egyesűltek az ott levő orosz őrséggel. 

De itt már kevesebb ellentállásra talált, mint egyelőre 
gondolta. Miután a császáriakat márcz. 18-kán Feketehalomról 
három órai ágyuzás által Brassóra bekergette, azt hivén hogy 
e város előtt azok s az oroszok ha nem is a győzedelemért, 
legalább zászlóik s fegyvereik becsületéért, még egy kemény 
ütközetet adandanak, míg a hosszú menetek által megfáradt 

háromszéki székelyeket is táborába szólította. De erre már 
nem volt szükség; a feketehalmi csata után mind:"az osztrák 
mind az orosz had kitakarodott a városból, s a tömösi szoro- 
son keresztül Oláhországba vonúlt által. A brassai tanács más- 
nap Weidenbachra hozta a győző elébe a város kulcsait, ki 
oda még az napon bevonúlt, a háromszéki székelyeknek en- 
gedvén át az örömet, hogy az ellenség utócsapatait, a tömösi 
szoroson keresztül űzzék. 

A török kormány már ezen események előtt azon határo- 
zatot alkotta, hogy ha a hadi események következtében vala- 
melyik harczoló fél seregei oláh földre lépnének, azoknak ott 
hely engedtessék; úgy mindazáltal, hogy ha e sors a magya- 
rokat éri, lefegyvereztessenek, de ki ne adassanak ; az osztrá- 
kok pedig barátságos hatalom serege gyanánt fogadtassanak. 
E határozat következtében az osztrák hadak háboríttatlanul 
kipihenhették fáradalmaikat Oláhországban. 

A. mint Szeben és Brassó bevétele közhírré lett, a székely 
föld mindenfelé a szabadúlás örömét ünnepelte. Háromszék- 
ből, mely a legsanyarúbb időben sem hódolt a császáriaknak, 
egy bizottmány azon kedvezést kérte ki magának a diadalmas 
vezértől, látogatná meg szolgálataik jutalmául széköket; mi- 
ben Bem szívesen megegyezvén, valóságos diadalmenetben 
vonúlt be Szepsi-Sz.-Györgyre. 

A szászoknak az lőn büntetésök, hogy városaikra hadi 
adót vetett: Szeben 200, Brassó 40 ezer forintot fizetett, s így 
aránylag a többiek is. De más részről a közbocsánatot az 
egész tartományra kiterjesztette ; és hadának szigorú fegyelme 
által a magán-vagyont védelme alá vette. A sarczból begyűlt 
pénzt jobbára seregei közt osztotta ki, Szeben bevételéért két, 
a brassai hadjáratért egy hónapi díjat osztatván ki vitézei 
közt rendes díjok felett. 

Szeben és Brassó elfoglalása végre a székelyeknek is 
visszaadta a mult őszön, az agyagfalvi gyülés idejében oly 
fényesen nyilatkozott, de később mindenféle ármányok és fon- 

dorlatok által elfojtott bátorságát. Míg Bem Brassón és vidékén 
mulatott, mintegy 15 ezer székely csatlakozott a táborhoz. 

Bem a székelyek e lelkesedését eszélyesen használta fel 
az országnak további védelmére. Ő a vezérlete alatt tűzhöz szo- 
kott zászlóaljakat tizenhárom zászlóalj-keretre osztotta, s e 
. kereteket székely újonczokkal egészítette ki, melyek veteran 
társaik melletta hadi mozdulatokat hamar betanulták s pár 
hét alatt kész sereggé váltanak. Hasonlókép cselekedett a hu- 
szár-osztályokkal is, melyek azonban lovak hiánya miatt sok- 
kal lassabban teltek be. Ezen kivül a székely nemzetőrökből 10 
tartalék-zászlóaljat alakított, melyek aztán, bár felszerelésökre 
a lőfegyver hiányzott, jobbára kaszákkal és lándzsákkal fegy- 
verkezve, a tartományba vezető szorosok védelmére rendeltet- 
tek. Gábor Áronnak, kit őrnagygyá nevezett, Kézdi-Vásár- 
helyen létező ágyuöntődéjét tetemesen megnagyobbította; 
Maros-Vásárhelyen pedig egy nagy lőporgyárat állíttatott. 

A császáriak kiűzetése után az oláh felkeltek bátorsága 
is megcsökkent, s nagy részök, fegyverét letéve, szétoszlott ; 
egy más részt, a Hunyad megyebelieket, utóbb ő maga fegy- 
verzette le; egy rész mindazáltal Janku vezérlete alatt Gyulafe- 
hérvár táján, annak őrségével gyakori közlekedésben lévén, 
makacsul ellenszegült az őket békére és szétoszlásra intő ren- 
deletnek. Gyulafehérvár és Déva császári őrsége sem volt 
még hajlandó feladni e két várat; miért ezeket Bem, mint- 
hogy ostrom-lőszerekben szűkölködött, éhséggel szándékozván 
feladásra kényszeríteni, egy-egy dandárral ostromzár alá té- 
tette; Janku oláh felkelt népének féken tartására, s ha lehet, 
kibékitésére pedig b. Kemény Farkas, b. Eglofstein nemzet- 
öri alezredes és Trángus őrnagy vezérlete alatt, három csa- 
patot az abrudbányai havasokba küldött, melyeknek működé- 
sét azonban csak alább fogjuk elbeszélni. 

És most, mielőtt Erdélyt elhagyva, a szorosan vett ma- 
gyarországi eseményekre térnénk vissza, nem mellőzhetjük, 
hogy egy európai hírű szakember, Rüstow itéletét ne közöljük 

, Senki sem fogja, úgymond, tagadni, hogy a hadviselés 
e neme fényes, szemet kápráztató. De vajjon ép oly hasznos-e? 
— Ez a kérdés. Már azon rövid idő alatt, melyen keresztül 
Bemet erdélyi működésében kisértük, oly eredményeket kell 
följegyeznünk, melyek valami regényest viselnek magukon 
s nagyoknak tűnnek elő, ha azokat magokban tekintjük. 
Már a háromszor és többszörte erősebb ellenséget feltartóz- 
tatni is sok, még több őt megfutamítani. De még e tekintet- 
ben is, midőn a merészen felhasznált kisebb erővel győzünk, 
a győzedelmet evvel nem használhatjuk fel, következőleg nem 
tehetjük azt elhatározóvá. És, miként már az eddig elbeszélt 
események is mutatják, a győzedelem sem bizonyos; gyors 
fordulatok állnak be, minden egy fonalszálon függ. Bem ha- 
dakozási módja által soha sem lehet elhatározó sükert, s csak 
olyant sem nyerni, mely néhány hétre vagy épen hónapra ki- 
hatna s melyre ily tartammal biztosan lehetne számítani. Ő 
a háborút egyátaljában mint portyázó viseli, csak mivel kedve 
telik a háborúban, csak mivel kedve telik benne, ha az ellen- 
séget megjátszhatja s őt mintegy orránál fogva vezetheti. 
Azért elégszik meg mindig kis tömegekkel, sőt ezeket a na- 
gyobbaknak elejébe teszi; ő semmit sem akar hallani a nem- 
zetőrség és népfelkelés szervezéséről, mert ezek neki nem elég 
mozgékonyak. Örömestebb lát maga körül kis számú hadat, 
melyet legalább ő biztosnak tart, mint nagyobb számút, mely 
nem olyán, vagy melyet ő nem tart olyannak. 

nA hadak mozgékonysága kétségkivül felette fontos moz- 
zanat a hadakozásban, de nem az egyetlen. Minden erőnyil- 
vánítás nem csak a mozgáson, hanem a mozgásba indított 
test tömegén is alapul. Ez a népháborúról tán még inkább 
áll, mint a kabineti háborúról. Azért játszik a népháborúban 
a szervezésnek, de nem a pillanatnyi, helyi és gyorsan mű- 
ködő, hanem az átható s lehetőleg nagy körre terjedő szerve- 
zésnek mozzanata oly nagy szerepet. Washington többet hasz- 
nált hazájának szervező, mint hadvezéri szerepében, miben, 
mint tudatik, a középszerűségen is alól állt; az első franczia 

respublika talán néhány jelentékeny hadvezére nélkülisszembe 
szállhatott volna Európával, de a szervező közüdv-bizottmány 
s annak hadi lelke, Carnot, nélkül bizonyára nem. 

, De épen mint szervező vétkezett nagyot Bem Erdély- 
ben, — miért a bűnhödés utóbb nem is maradt el, — portyázó 
hadviselési s az arra alapitott szervezési módja által, mely épen 
a tömegek visszahatását igényelte volna leginkább." 

. .. , Magában véve tehát rendkivül fényes volt Bem er- 
délyi hadjáratának eredménye, és pedig minden kifogás és 
feltétel nélkül rendkivül fényes volt, mihelyt arról megfeled- 
keztek, hogy az eredmény csak előleges volt, mihelyt azt vég- 
legesnek tekintették. 

, Debreczenben ezt valóban véglegesnek tekintették, s 
ezt talán nem kell Kossuthnak igen élesen felróni, mert Bem 
rövid tudósításai semmi esetre sem voltak túlzólag szeré- 
nyek.... Ugy hiszszük Bem hadakozási módjának ezen meg- 
itélése ellen semmi tekintetből sem lehet kifogást tenni, mihelyt 
a dolgokat nyugalommal tekintjük. De nem csoda, ha izgalmas 
időkben s felizgatott népekben épen a nyugalom hiányzik. A 
felületes, kivánatokkal s reményekkel teli szemlélő előtt Bem 
természetesen ugy tűnt fel, mint egy Caesar, ki jött, látott, 
győzött. Hat hét alatt Bem Erdélyt nem csak az osztrákoktól, 
hanem orosz szövetségeseiktől is elfoglalta. Azt természétesen 
senki sem fontolá meg, .... hogy az oroszok akkor még na- 
gyon határozatlan utasítások szerint indultak s élet-halál 
harczra a magyar felkelés ellen egyátaljában nem voltak uta- 
sítva. Arra sem gondoltak, vagy émlékeztek, hogy Bem Er- 
délyt egyszer már ép oly gyorsan vagy még gyorsabban vesz- 
tette el, mint azt most visszanyerte. Erre emlékezve, el kellett 
volna ismerni, hogy Erdély most is csak ideiglenes, és koránt 
sem biztosított birtok a magyarok kezében .... " 

. NEGYEDIK FEJEZET. 


A. debreczeni belviszonyok. 


Mi alatt a nemzeti szabadságharcz ily módon alakúlt, ily 
folyamatot nyert a nemzeti élet középpontjában, az ország- 
gyűlésen s ennek az ideiglenes kormánynyal való viszonyaiban 
is történt egynémi, méltó az emlékezetre. 

A honvédelmi bizottmány, állandó constituált hatalom 
nem lévén, hanem tekintélyét s hatóságát a nemzet képviselői- 
től nyervén, folyton szükségesnek látá az országgyűlés együtt 
létét s azt minden alkalommal sürgette is, hogy annak er- 
kölcsi ereje, tekintélye által a haza válságos perczeiben tá- 
mogattassék. Csak is ez volt, ez lehetett feladata, az ágyuk 
dörgése alatt, az országgyülésnek. Oly időben, midőn a nem- 
zetnek szintúgy mint az ideiglenes kormánynak minden 
figyelme a háborúra, minden munkássága az önvédelmi képes- 
ség fokozására, a seregszaporitásra s a harcz folytathatását 
feltételező egyéb szerek és szükségletek kiállítására volt irá- 
nyozva, a nemzet képviselőinek sem lehetett egyéb hivatása, 
mint a kormányt e nagy munkában gyámolítani. Az állam 
szervezésébe, bár mi nagy volt volna is arra a szükség, a 
harcz zajában nem lehetett bocsátkozni. Az országgyülés ennél 
fogva legfölebb a háború által előidézett körülményekből s 
napi viszonyokból merithette munkássága tárgyait. 

E feladat minden esetre passiv szerepet igényelt az or- 
szággyűléstől; s a debreczeni képviselők e hivatást teljesen 


Negyedik fejezet. A debreczeni belviszonyok. 375 


felfogták, s annak meg is feleltek. A haza védelmének nagy 
munkája múlhatatlanná tette, hogy az országgyűlés azon fér- 
fiakat, kiket bizodalmával megajándékozván, a kormány ve- 
zetésére felszólított, a körülmények ezernyi nehézségei közt 
legjobb belátásuk szerint engedje cselekedni; és sem hiúság- 
tól, sem vetélkedéstől, sem a veszély nagysága által felidézett 
aggodalmaktól ne hagyja magát elragadtatni oly időszerűtlen 
beavatkozásra, mely az egységet a működésben megzavarná, 
a még különben is kétséges sükert koczkáztatná. Legfölebb 
az ellenőrködés szerepe illetheté meg az országgyűlést a fölött, 
hogy a kormány eljárása se hanyagság és mulasztás, se gyön- 
geség és túlságos szigor, se az irány helytelensége által a 
hazára nézve károssá, veszélyessé ne váljék. Az önmegtaga- 
dás, melyet e szerep a képviselőktől igényelt, nagy mértékben 
megvolt a debreczeni országgyűlés tagjainak többségében; 
alig lehetett volna képviselő - testületet  összeszerkeszteni, 
mely a körülmények szerint szükséges tulajdonságot nagyobb 
mértékben birta volna. 

. A kormány, név szerint a több tagból álló honvédelmi 
bizottmánynak, tényleg. azonban Kossuthnak, a bizottmány 
elnökének kezében létezett úgy annyira, hogy a diktatorság- 
ból csak a név hiányzott. Kossuth pedig oly mértékben birta 
a ház nagy többségének bizodalmát, és szónoklata varázs- 
erejével oly nagy erkölcsi hatalmat gyakorolt a fölött, hogy 
véleménye, kivánsága, akaráta, a ház részéről mindig és min- 
denben megegyezéssel, jóváhagyással találkozott. Benne volt 
helyezve a hazát fenyegető veszélyek elháritása iránt minden 
remény ; az ő személye tartatott a süker kezességének. Az 
övé a fő érdem, ha a haza megmentetik; az övé a felelősség 
fő terhe, ha az megbukik. f 

Mindazáltal ellenzéki párt sem hiányzott a képviselő testü- 
letben. E párt azonban most nem ugyanaz volt, mélyet 
Kossuth az elmult juliusban, a pesti országgyűlés egy ülésé- 
ben, az olasz segély kérdésének tárgyalása alatt, , törpe mino- 
ritásnak" jellemzett. A kik akkor ellenzéket képezének, ra- 

dikálok lévén, Debreczenben kivétel nélkül a kormány párt- 
jához, a nagy többséghez tartoztak. Az ellenzék Debreczen- 
ben a Batthyáni Lajos-féle pártnak maradványaiból állott, 
mely szorosan ragaszkodott a törvényességhez, a végszakadást 
a nemzet és a dynasztia között elébb minden módon ellenzé, 
s utóbb, midőn az megtörtént, bár áldozatokkal járna is, ki- 
egyenlítést óhajtott s azért békepártnak is neveztetett. E párt- 
nak számos tagja nem jelent meg Debreczenben, miért is az 
jelenleg csak mintegy 40—50 egyénre olvadt. Az erdélyi kép- 
viselők jobbára e párt tagjai voltak. A pesti ellenzéki kisebb- 
ségből tán csak az egyetlen Nyáry Pál csatlakozott, de ő is 
csak egynémely kérdésben, s daczára annak, hogy a honvé- 
delmi bizottmány tagja volt, a debreczeni ellenzékhez. 

Fő iránya és czélja e pártnak Debreczenben is ugyanaz 
maradt, melyet Pesten vallott, midőn még Batthyáni Lajos veze- 
tése alatt álla: a béke helyreállítása a dynasztiával. Ezen 
irányánál fogva e párt egyenesen Kossuthtal állott szemben, 
nemcsak mivel ő a számos kisérletek után, melyekben Bat- 
thyáni sikeretlenül merítette ki nemes erejét, alkudozásról 
többé hallani sem akart, hanem azért is, mivel hihetetlennek 
látszék, hogy a dynasztia Kossuthtal, kit nyilván lázádónak 
bélyegzett, valaha alkudozásba ereszkedjék. 

E párt törekvései, miután nemcsak számára nézve igen 
leolvadt, hanem Batthyániban vezérét is elvesztette, a debre- 
czeni időzés első korszakában igen határozatlanok voltak s 
inkább óhajtásokból mint cselekvésből, inkább titkos tervez- 
getésből, mint nyilvános fellépésből álltak. Életjelet mindaz- 
által mindjárt az első ülések alkalmával adott magáról. Midőn 
t.i. a Windischgrützhez intézett békekövetség tudósitása tár- 
gyaltatott, Kossuth azon indítványához, mely szerint kivánta, 
mondaná ki a ház határozatában, hogy miután a dynasztia 
egyezkedni nem akar, a nemzet a maga állami létét, függet- 
lenségét s alkotmányát fegyverrel védelmezendi, — a béke- 
párt oly záradékot kivánt kapcsoltatni, hogy a nemzet a békét 

elfogadni mégis mindig hajlandó marad. E záradék mellett a 
párt akkor nagy hévvel és huzamosan küzdött. 

A vita alkalmával úgy látszék, Nyáry Pál, a honvédelmi 
bizottmány tagja, akarja magát fölvetni a párt vezéréül: ő in- 
dítványozta a záradékot, ő küzdött annak elfogadásáért leg- 


szivósabban. De ő, bár a párttal folyton összeköttetésben ma- 


radt, annak vezérletét, melylyel meg is kináltatott, elfogadni 
nem akarta. Őt erre valószinűleg az indítá, nehogy a hon- 
védelmi bizottmányból, hol magát e párt érdekében is szüksé- 
gesnek látá, de hol, mint a kormányellenzék vezére, tovább 
meg nem maradhatott volna, kilépni kényszerittessék. A párt- 
nak azontúl. Kazinczy Gábor zempléni és Kovács Lajos szat- 
mári képviselők lettek névszerinti vezérei; kéz alatt mindazál- 
tal Nyáryn kivül arra még a ház elnöke, Almássy Pál is nagy 
hatást gyakorolt. 

Február végén, márczius elején kedett a párt határozot- 
tabb irányban indulni, mire különösen a Kossuth személye 
körül észlelhetők nyujtának alkalmat. 

A nemzeti szabadságharcz szerencsés fordulata ugyanis 
roppant népszerűséget, mondhatni, bálványoztatást, szerzett 
Kossuthnak. A nemzeti ügy e kedvezőbb, már a higgadtabba- 
kat is némi reményre ébresztő állása leginkább neki tulajdo- 
níttatott s méltán. Kétséget nem szenved, hogy fegyvereink 
eddigi s a legközelebb jövőben még fényesebb diadalai koránt 
sem ugyan annyira az ő intézkedései ügyességének, mint a 
nemzet szabadságszeretettől áthatott szellemének, s áldozat- 
készségének, lelkesedett seregeink kitűrésének s önfeláldozó 
vitézségének tulajdonítható. De hogy azon közönséges meg- 
rémülés, lehangoltság és reménytelenség után, mely Win- 
dischgrátznek Pestre bevonúltakor a kedélyeket megszállotta 
volt, a nemzet szelleme ismét felidült s a kor és körülmények 
igényeinek magasságára emelkedett; hogy a levertséget ismét 
lelkesedés, a lehangoltság apathiáját tetterő, a reménytelen- 
séget áldozatkészség váltotta fel, — nagy részben, elvitázhat- 
lanul, Kossuth műve volt. Beszédeinek tüze ismét az egész 

nemzetet lángra gyujtá, fellelkesíte minden honvédet, kit 
szinte az ő fáradhatlan buzgalma gyüjtött a zászlók alá. És 
ha igaz, hogy béke idején bölcs és eszélyes férfiú képes az 
álladalmat legjobban igazgatni: ő újabb érveket nyujtott an- 
nak bebizonyitására, hogy az enthusiasta az, ki azt forradal- 
mas időben leghatályosabban kormányozhatja, újjá alakíthatja, 
vagy tönkre teheti. Ő eddigelé birt azon erélylyel, azon er- 
kölcsi bátorsággal, azon mindent merő, mindent megragadó 
nagyravágyással, mely a férfiút mozgalmas időben nagygyá 
teheti. Nem csoda, hogy mindenek közt az ő neve emleget- 
teték leghangosabban ; nem csoda, hogy népszerűsége, kivált 
a nép alsóbb osztályai közt a bálványozásig emelkedett. 

De ennyi érdemmel s népszerűséggel, ily erkölcsi hata- 
lommal a nép kedélye fölött, nem párosul mindig washingtoni 
mérséklet és szerénység. A negély, hiúság és elbizakodás 
gyöngesége pedig a különben nagyokat is gáncsnak, megtá- 
madásoknak szokta kitenni azok részéről, kiknek e gyönge- 
séget észlelni alkalmok van, vagy épen kik általa magokat 
sértve érezhetik. Igy történt Kossuthtal is. Mennél nagyobb 
tisztelet, istenítés tárgyává lett neve a nép közt s a távolabb 
vidékeken: annál ingerültebbé, fondorkodóbbá lőn ellene a 
békepárt, mely magát sem ékesszólásának árja által elra- 
gadtatni, sem nevének menten növekedő fénye által elvakít- 
tatni, sem naponként erősbödő hatalma által megfélénkíttetni : 
nem engedte; mert naponként meztelenebben kezdé látni 
gyöngéit. j 

Erre most mind több alkalmat nyujtott Kossuth. A mint 
nevének fénye nőtt, népszerűsége terjedt, hatalma erősbö- 
dött, azon mértékben emelkedett becsvágya, hiúsága, elbiza- 
kodottsága a hatalom gyakorlatában, lenézése s követelés- 
teljessége mások irányában. A hizelgők, tömjénzők serege is 
folyton nőtt körűle s gyarapítá, öregbíté e gyöngeségeket. 
Legártalmasb voltreá saját nejének hatása, ki míg egy részről 
férjében nem szűnt meg hatványozni ama hajlamokat, más 
részről fenhéjázó gőgje, eszélytelen, sokszor nevetséges igé- 

nyei s kevélysége által tőle sokak szivét elidegeníté ; mert nem 
egyszer oly tettekre is birta férjét, melyek a tiszteletet sze- 
mélye iránt csökkenték. Kevesen voltak Kossuthnak fényes 
tehetségeiért, kétségbe vonhatlan érdemeiért meleg barátjai 
közől is, kik a fenhéjázó, már csaknem fejedelmi tekintélyt 
igénylő neje iránt neheztelést, ellenszenvet ne éreztek volna 
Í magokban, és ne sajnálták volna, hogy a nőnek oly nagy be- 
folyása van a férj kedélyére s cselekvéseire. A több hasonló 
apróságok közől, mik azonban, mivel Kossuth személyére 
vonatkoztak, a nemzet nagyszerű harczára sem maradtak némi 
befolyás nélkül, például csak egy tényt említünk. Midőn a 
tavasz folytán Debreczenben és vidékén Kossuth különös fel- 
ügyelése alatt egy vadász-ezred alakíttatott, a kormányelnök 
neje mind addig nem nyugodott, míg két fia, kiknek egyike 
öt, másika két éves volt, az ezred tiszteletbeli tisztjeivé nem 
neveztetett. E tény, magában véve csekélység, mégis némi 
súlyt nyert azon körülmény által, hogy csak fejedelmek szo- 
kása, kiskorú gyermekeiknek cziímet s rangot adni. Kossuthra 
e miatt a gúnynak annyi nyila szállott, hogy a képtelenségre 
meghittebb barátai is figyelmeztették, miszerint aztán, ki- 
vált miután ama gúnyok is fülébe jöttek, a gyermekek kine- 
veztetése ki sem is hirdettetett, s játékra magyaráztatott. 
Nagy hibája, ha, részben legalább, nem szerencsétlensége, 
volt Kossuthnak az is, hogy legközelebbi környezetét, igen 
kevesek kivételével, olyan egyénekből választotta, kik bár ész- 
tehetségben tán nem utolsók, de jellemökre nézve a közvéle- 
ményben egy vagy más okból bélyegzettek valának, vagy 
legalább a közbecsülést azon mértékben, melyet az általok 
elfoglalthely a kormányelnök személye körül igényelt, ki nem 
érdemlették. E tekintetben annyira ment Kossuth tapintatlan- 
sága, hogy több ízben kellett hallania meghittebb barátjaitól 
figyelmeztetéseket környezetének egy vagy más, sőt több tagja 
étlen. Meg kell vallani, hogy e baráti figyelmeztetéseket több- 
ször meghallgatta, s a kijelölt egyént személye mellől eltá- 
volította. De egyhez minden figyelmeztetések daczára maka- 

csul ragaszkodott, míg végre a közbotráuy oly nagygyá lett, 
hogy az törvényes vizsgálat alá is fogatott. E férfiú, ki oly s0- 
kat tőn Kossuth tekintélyének csökkentésére, Madarász László 
volt, különben képviselő s a honvédelmi bízottmány tagja. 
Kossuth e férfiúhoz nem csak kitűnő ékesszólása s a veszély 
legsúlyosabb napjaiban is tanúsított mindent merő bátorsága 
miatt, hanem különösen azért is ragaszkodott, mivel Mada- 
rász épen hogy jellemfoltjait a kormányelnök tekintélyével 
palástolhassa, hozzá minden körülmények közt feltétlenül a 
leghatározottabban s leghívebben csatlakozott. 

Az ellenzéki, vagy mint közönségesen neveztetni szokott, 
békepárt ezen, Kossuth személye körül föltünedező viszo- 
nyokban mind újabb és újabb indokra s alkalomra talált el- 
lenzését, melyet a körülmények miatt a kormányétól külön- 
böző alapelveiből nem igen tehetett, nem csak folytatnia, 
hanem alkalmilag nyiltabban is előtérbe állítania. A dynasz- 
tiávali kibékülést, melyet ugyan nem ragaszkodásból, mit az 
iránt szinte nem érzett, hanem a nemzeti lét koczkáztatásá- 
nak félelméből egyre óhajtott, — a fenforgó körülmények közt 
szőnyegre hozni nem lehetvén: ellenzését, bár többnyire pa- 
lástolva, Kossuth személye, mint a kibékülhetés legfőbb aka- 
dálya, ellen irányozta. Egyenesen pedig őt, a nagy többség 
által támogatottat, a nép által bálványozottat, büntetlenül 
meg nem támadhatván: a köréből eredt olyféle tények s a 
környezetét képező olyatén személyek ellen irányzá megtáma- 
dásait, melyek a közvélemény által is gáncsoltattak. 

Kossuth több ideig figyelemre méltatni sem látszék a pár- 
tot, melyet számának csekélysége, tagjainak kevés népszerű- 
sége miatt nem tartott sem személyére sem elveinek diadalára 
nézve veszélyesnek. Nagy előnyben érezte magát a párt irá- 
nyában már csak azért is, hogy ez Windischgrátznek minden 
alkudozást lehetetlenítő, gőgös válasza után, a fenforgó körült 
mények közt a maga fő elvét, a dynasztiávali kibékülést, 
szóba hozni sem merhette. Midőn pedig azt a kormánylap egy 
czikkében második kéz által mégis merte, a Kossuthot bálvá- 

nyozó párt oly zajt ütött, hogy a békepárt maga nem mert fel- 
lépni egyenesen. E czikk Jókay Mór által íratott, s tartalma az 
volt, hogy bár a király minket pártütőknek nevezett, mi még 
sem neveztük őt annak, bár ő szegte meg az alkotmányt; , mert, 
úgymond, egy nemzet nem másíthatja meg szavait, s kit egy- 
szer pártütőnek nevez, azt nem nevezheti többé királyának. . . 
Mi pedig nem akarjuk a királyt megfosztani trónjától ; hanem 
azt akarjuk, hogy teljesítse kötelességét... Mi megtámadott 
alkotmányos jogaink védelmére fogtunk fegyvert, s mihelyt 
azok biztosítva leendenek, megszűnünk áldozni a nemzet vé- 
rével; s legyen bár ki, ki Magyarországot boldogítani tudja, 
helyt adunk neki az ország kormányán..." Kossuth e czikk 
megjelenése óta oda vitte a dolgot, hogy a Közlönyt azontúl 
az országgyűlés egy bizottmánya előleges censura alá vetette. 
És a békepárt sokáig nem mert ismét fellépni czéljaival. 

E párt azonban február vége felé mind a mellett, hogy a 
szakadás menten határozottabb s mélyebb lett a nemzet és a 

dynasztia között, mégis szilárdabb alakot, kijelöltebb irányt, — 


eszközeiben pedig nagyobb határozottságot nyert. A kibékülés 
helyett, mely egyelőre lehetetlen volt, Kossuth személyének, 
mint a kibékülés legnagyobb akadályának, megbuktatása, lőn 
a párt jelszava. Ez eddig lehetetlennek látszék; mert nem 
volt egyéniség, ki Kossuth helyét a nemzeti ügyben elfoglal- 
hatta volna. Ezen egyéniség azonban mindinkább kibontako- 
zott a tömegből — Görgey személyében. Ezóta a békepártnak 
és Görgeynek iránya egygyé olvadt, czéljok ugyanaz lőn. 
Mihelyt e párt Görgeynek felléptéből a kormány s külö- 
nösen Kossuth irányában meggyőződött, hogy ő, bár mik vol- 
nának is különben még el nem árult, homályos cezéljai, Kos- 
suthtal kezet fogni, ugyanazon úton járni, irányának segéde 
lenni nem fog, — azontúl semmi alkalmat sem mulasztott el 
felhasználni arra, hogy Görgeyvel szorosabban összeszövet- 
kezzék, általa remélvén egykor elérhetni a nemzeti létet fe- 
nyegető háború megszűntetését. Első szálai ezen szövetkezés- 
nek akkor köttettek össze, midőn Görgey a kápolnai ütközet 

után, márczius első napjaiban, Debreczenbe utazott. Görgey 
már sokkal nyiltabban elárulta ellenszenvét Kossuth iránt, 
mintsem hogy a békepártiak hosszabb, tekervényesebb utakat 
kényteleníttettek volna választani az ő irányának kipuhatolá- 
sára. Elég volt egyszer találkozniok, hogy czéljok egygyé vál- 


jon. Az ellszenv, melyet Görgey Kossuth iránt elárult, eddig- 


elé iránytalannak, határozatlannak látszott. A békepárt tag- 
jaival, különösen Kazinczy Gáborral és Kovács Lajossal tartott 
értekezletei következtében jött ő hihetőleg először magával is 
tisztába a czél iránt, melyre azontúl törekedett. 

A szövetség tehát megköttetett. Kitűzött ezél lőn: Kossu- 
thot megbuktatni, helyébe a főhatalomra Görgeyt emelni, ki 
aztán a dynasztiával egyezkedjék ; mert azon reményben éltek, 
hogy a dynasztia, mely a felségsértőnek kikiáltott Kossuthtal 
alkudozni soha sem fogna, Görgeyvel, a dictatorral s diadal- 
mas fővezérrel, hajlandó lesz az egyezkedésre. Nem hiszszük, 
hogy már ezen egyezkedés alapjairól is volt volna szó ; még 
csak a legközelebbi czél forgott szemök előtt. Bizonytalan az is, 
vajjon Görgey őszintén elfogadta-e a békepárt fő czélját; erről 
azonban kétséget nem szenved, hogy ezentúl, Görgeyben 
bízva, egyenesen Kossuth megbuktatására intézte titkos tö- 
rekvéseit. 

E czél sükerítése végett, a párt , Esti Lapok" czíme s Jó- 
kay Mór szerkesztése alatt egy napi lapot indított meg, rész- 
vények utján, márczius kezdetén. Azon gyülések, melyeket a 
párttagok, barátságos estvélyi mulatás színe alatt, Kazinczy 
Gábor szállásán tartottak, csaknem naponkéntiakká lőnek; 
ezek adták ama lapnak is irányát. Nyáry Pál még folyton 
tagja maradt e pártnak, bár e gyűléseket, honvédelmi bizott- 
mányi tag lévén, restelte látogatni. De Jókay Mór őt mind e 
gyülésekkel, mind a lappal folytonos összeköttetésben tartá ; 
sőt némely, az Esti Lapokban mejelent czikk is Nyáry su- 
galmainak viselte bélyegét. Tagja volt a pártnak maga a kép- 
viselő ház elnöke is, Almássy Pál, ki aztán annak érdeketta a 
képviselő házban is lehetőleg előmozdította. 

Ügyekezetét a párt mindenekelőtt arra fordítá, hogy a 
maga számát, erejét növelje. Azon képviselők közől, kik Debre- 
czenben eddigelé meg nem jelentek, sokan s tán a nagyobb 
rész, épen e párt színezetét viselték. Február vége felé, midőn 
a haza ügyeijobbra kezdének fordúlni, ezek közöl is mind töb- 
ben szállongának Debreczenbe, hihetőleg magának e pártnak 
alattomos felhívására. A kormány, mely a párt terveiről némi 
neszt hallott, ennél fogva indítványt tétetett pártja által, misze- 
rint a házból mind azon képviselők kizáratnának, kik a sú- 
lyosabb napokban meg nem jelentek. A békepárt e kérdést 
magára nézve életkérdésnek tekintvén, hosszan és szívósan 
küzdött az indítvány ellen. Midőn pedig mind e mellett is 
oly határozat alkottatott, hogy azon képviselők, kik márcz. 
1-sejéig Debreczenben meg nem jelentek s távollétöket nem 
igazolják, lemondottaknak tekintendők, a békepárt oda fordí- 
totta törekvését, hogy az igazoló választmány, mely az elma- 
radás okainak megvizsgálásával bízatott meg, eljárásában ne 
legyen szigorú. És sikerült is a pártnak több elmaradt társat 
megmentenie képviselői állásában. 

De ezen egyes szaporodásokkal még nem érzette a párt 
a maga erejét elégnek arra, hogy Kossuthot, kinek népszerű- 
sége az ügyek jobbra fordultával egyre nőtt, állásában meg- 
ingathassa. Támadásait tehát egyenesen ellene intézni egye- 
lőre nem bátorkodván, csak némely hevesebb pártolói s leg- 
közelebbi környezete ellen lődözte nyilait. . 

Ezek közől legingerűltebb volt a békepárt Madarász 
László ellen, nem csak mivel benne Kossuthnak legtüzesebb 
előharczosát látta, hanem mivel ő különben is több okot adott 
egy ideig a boszúságra, utóbb a közbotrányra. 

Madarász László, mint honvédelmi bizottmányi tag, még 
Pesten s Kossuth megegyeztével kizárólag a maga kezelése 
alá vette a rendőrséget, s az a körüli intézkedései által sokak- 
ban elégedetlenséget támasztott maga irányában. Ő a szük- 
ségnél több hivatalnokot, s ezek közt oly egyéneket is neve- 
zett ki maga mellé, kiknek híre-neve nem a legszebb fényben 

állott a közvélemény előtt; hivatalnokainak nagyobb díjakat 
rendelt, mint minővel az igazgatás egyéb ágaiban hasonló 
rangú tisztviselők voltak ellátva. kő 

Ő azon egyéniségek közé tartozott, kik az által, ha köz- 
tiszteletben álló férfiakat gyanúba hozhatnak, magokat vélik 
emelni; kik azt hiszik, hogy minden sugár, melyet mások 
nevének fényétől elvonhatnak, az ő dicsőségöket öregbítendi. 
Csak e forrásból származhatott Madarásznak azon tette is, 
hogy ő egy Batthyáni Lajost, midőn magát ismét képviselővé 
választatván, deczemberben Pesten megjelent, emberei által 
titkon kémleltetni merészelt. ; 

Sértett sokakat a hiúság is, melynél fogva magát rendőri 
miniszternek szerette tartatni s neveztetni. De néha intézke- 
dései is oly önkényesek voltak, hogy méltán vádoltathattak 
zsarnokságról. : Egyebek közt egyszer, február havában, oly 
rendeletet bocsátott ki, miszerint a Debreczenből elutazni 
akarók, kik utlevelet előmutatni nem tudnak, habár képvise- 
lők volnának is, visszautasíttassanak, Az utlevelek, melyek az 
országban eddigelé divatosak nem valának, a háború kezdete 
óta mind inkább szokásba jöttek ugyan; de Madarász keze- 
lése előtt oly nagy szigor azok iránt soha sem fejtetett ki, 
hogy nevesebb egyénektől s képviselőktől is megkivántatott 
volna azok előmutatása. E rendszabály nagy ingerűltségre 
adott okot nem csak a békepárti, hanem más képviselőknek 
ds. És bár a rendelet azonnal visszavétetett; de a boszúság 
nem szűnt meg Madarász ellen. 

, Növelte ezt minden alkalommal Madarásznak elbizott, ke- 
vély, kihívó, nem ritkán sértő modora a békepártiak s álta- 
lában a mérsékeltebbek irányában. A Kossuthhoz ragaszkodó 


" nagy többségnek védelme alatt ő sokszor oly kifejezésekkel 


is élt az ellenzék irányában, melyeknek illemtelensége s dur- 
vasága a parlamenti szólás-formák szabályaival sem férhetett 
meg. Midőn a békepárt által mind ezen, mind a még emlí- 
tendő okok miatt folytonos támadással ostromoltatott, ő ma- 


gát a tőle lassanként szinte elidegenedett kormánypárt által 

sem látván eléggé támogattatni, azon módhoz nyúlt, miszerint 1849. márcz. 
az ellene intézett megtámadást úgy tűntette elő, mintha az 0 
egyenesen a kormány ellen volna irányozva. Nem lehet ugyan 

tagadni, hogy.a békepárt Madarászban, ki magát a Kossuth- 

politika előharczosáúl vetette fel, néha-néha csakugyan a kor- 

mányt s különösen Kossuthot akarta sujtani; de legtöbb eset- I 

ben mégis csak Madarász személyét illette a megtámadás. 

. De ezen fogás által korántsem erősbítette állását Mada- 
rász, sőt még akormány s Kossuth őszinte barátjai közől is 
többen elidegenedtek tőle, látván, hogy ő a személyes ügyet 
is kormány-ügynek tekinti, a személye ellen intézett megtá- 
madásnál is Kossuth nevének 8 tekintélyének palástja alá 
igyekezik bújni. A kikelések végre oly gyakoriakká, szenve- 
délyesekké lőnek ellene, hogy többen már attól kezdének 
tartani, hogy e vitáknak végre is az országgyűlés és a kor- 
mány közti megszakadás leend eredménye;-s nem is hiány- 
zottak, kik egy részről Madarászt arra bírni igyekeztek, hogy 
kilépése által a honvédelmi bizottmányból e meghasonlás ve- 
szélyének elejét vegye; más részről Kossuthnál is működtek, 
hogy Madarászt a kormánytól valamikép távolítsa el. De Ma- 
darászban sokkal nagyobb volt a hiúság s a hatalom birtoká- 
nak szeretete, mintsem hogy képes volt volna ily áldozatot 
hozni a közbékének. Kossuth pedig, ki felhalmozott dolgai 
miatt a gyüléseken ritkán jelenvén meg, leginkább Madarász 
tudósításai által értesült az ingerült vitákról, könnyen elhitte en- 
nek, hogy mind e megtámadások csakugyan akormány, s így, 
habár közvetve is, az ő, Kossuth, személye ellen vannak intézve. 
Ő az oly különböző elemekből álló, esetlegesen s eredetileg 
nem is kormányzati czélra szerkesztett honvédelmi bizott- 
mányban épen Madarászt tapasztalta a maga politikája legszi- 
lárdabb pártolójának, sőt az igazgatásban is vele legjobban 
egybehangzó, legtevékenyebb segédének: ügyét tehát a ma- 
gáévá tette; és minthogy erkölcsi jellemében olynemű foltot 
nem látott, mely általa az egész kormányra árnyékot vethetne, a 


békepárt ellenszenvénék őt egyátalában nem akarta feláldozni. 
Horváth M. A függetlenségi haroz törf. II. 25 

1849. Mároz. A békepárt alig titkolhatá örömét, hogy Madarászt oly 
— annyira támogatja Kossuth, ki bár személye mellett egyenesen 
nem állott is ki a sorompók közé, sőt e vitákba vegyülni gon- 
dosan óvakodék, az egyes képviselők irányában tett nyilatko- 
zatai által mégis elárulta, hogy a Madarász elleni kikeléseket 


némileg a kormány s önmaga ellen intézett megtámadásoknak 
tartja. Örömének oka pedig abban rejlett, mert a pártnak 
mindinkább sikerült a Madarász jellemtisztasága ellen támadt 
gyanuját bizonyosságra emelni; s ennélfogva eltökélve lévén 
nem nyugodni, míg őt nemcsak megbuktatja, hanem pelen- 
gérre is nem állítja, azt hívé, hogy a napvilágra hozandó bot- 
ránynak egy részét Kossuthra is, mint Madarász pártolójára 
háríthatja. 

Midőn a közjavak január elején Debreczenbe szállíttat- 
tak, Duschek, pénzügyriniszteriumi államtitkár, ki az átszál- 
lításra felügyelt, a Zichy Ödön-féle elkobzott javakat s éksze- 
reket ládákban lepecsételve a rendőri hivatalban tette le s 
ennek főnöke, Madarász László gondviselésére bízta. Történt, 
hogy Madarász e javak egy részére árverést hirdetett. A béke- 
párt azonban kipuhatolta, hogy e javak őrizete körül többféle 
rendetlenség történt: a szekrények ugyanis felnyitva, az azo- 
kon létező pecsétek feltörve, az ékszerek rendetlenűl össze- 
hányva léteztek a szekrényekben; sőt közbeszéd tárgya lőn, 
hogy egynémi hiányzik is az ékszerekből, mit azonban a lelet- 
tárnak Pesten maradta miatt, bebizonyitani nem lehetett, És 
a békepártnak valóban is az lőn meggyőződése, hogy Madarász 
csak a végett tartatott árverést, hogy e javak hűtlen kezelésé- 
nek kimutatását lehetetlenné tegye. Ez okból tehát a párt az 
árverés folytatását a ház által betiltatni kivánta. Czélját ugyan 
. ez iránt nem érte el; minthogy azonban a hűtlén kezelésnek 
mind több nyomait fedezte fel, az ügy szigorú megvizsgálását 
sürgette. Madarász egy ideig oly rettenthetetlen bátorsággal 
védte magát a ház előtt, mely csak a tiszta lelkiismeretnek 
vagy a megrögzött szívnek lehet tulajdona. A békepárt mind- 
azáltal nem nyugodott, s végre oly iratokat közlött az Esti 

Lapokban, hogy a kormány kénytelennek érzé magát a vizs- 
gálatot Madarász ellen megrendelni. 
E szennyes tárgyról, mely annyi ingerült vitákra adott 


okot, befejezésűl legyen itt elég annyit közleni, hogy utóbb, a 


miniszterium kineveztetése után, Vukovics Sebő igazságügyi 
miniszter pártatlan vizsgálattételéből valóban kiviláglott, mi- 
szerint a békepártiak gyanúja egyátalában nem volt alaptalan, 
és Madarász László, ha nem is az elsajátításban, — mi bár va- 
lószinűnek látszott, de törvényszékileg egész bizonyossággal 
ki nem mutattathatott ; a gondjaira bízott közjavak kezelésénél 
bebizonyodott:könnyelműségben mindazáltal bűnösnek talál- 
tatott. Az ügy végeldöntése s a bűnös, vagy bűnösök ") meg- 
fenyítése azonban, minthogy a figyelem a nemsokára ezután 
beállott szerencsétlen események által fontosabb tárgyakra 
fordíttatott, függőben maradt. i 

Madarásznak ezen annyi kitartással s aszenvedély ernye- 
detlen erélyével folytatott megtámadása a békepárt tekintélyét 
és súlyát oly mértékben nevelte, a milyenben a gyűlölt rend- 
őrfőnök mind közelebb és közelebb jutott bukásához. Mada- 
rászt némileg a rémuralom s a jót, roszat vegyesen a felszínre 
hajtani szokott forradalommal oly gyakran karöltve járó er- 
kölestelenség képviselőjeűl tűntette fel a gyémántper; miért 
természetes volt, hogy az ily egyéniség megbuktatói, már csak 
azon erkölcsi bátorságnál fogva is, melyet annak megtámadá- 
sában kifejtettek, emelkedének a közvéleményben. A több- 
ség, mely felszólalásaikat sokáig ellenszenvvel fogadta, mind 
több figyelmet kezdett fordítani nyilatkozataikra. 

De bár a pártnak ily módon mind száma nőtt, mind te- 
kintélyernövekedett, eldöntőbb hatásra az még sem juthatott 
a képviselőházban; minek oka, tekintvén a párt irányának 
lényegét, könnyen megmagyarázható. Mindenki tudta, hogy 


§) Ezek közé tartozott különösén Mérey Mór, kinek nejénél utóbb 
a Párisban lévő menekültek több olyféle ékszert láttak, melyet, ha nem 
teljes bizonyossággal, de nagy valószinűséggel a Zichy Ödön-féle hagya- 
tékból származtattak. 

a párt törekvése: a háború megszűntetése s kibékülés a dy- 
nasztiával. Mivel azonban a körülmények e tekintetben oly 
bonyolúltak, a szenvedélyek mind a két részről oly hevesek 
valának, hogy biztos eszközt, mely által — s határozott útat, 
melyen a czélhoz jutni lehetett volna, a párt nem volt képes 
kimutatni; s ennél fogva annak fellépése inkább csak tiltako- 
zás volt Kossuth iránya ellen, mint cselekvés ; egész működése 
inkább negatio volt, mint tényleges positivitas : azért befolyása 
soha sem emelkedhetett eldöntő súlyra közéletünkben. 

Mióta e párt meggyőződött, hogy Kossuthtal Görgey 
nincs egy értelemben, s látta, hogy e hadvezér neve a kiví-, 
vott győzedelmek által rövid idő alatt oly nagy népszerűségre 
jutott, hogy e tekintetben már versenyezhet Kossuthtal, mint 
mondók, reávetette figyelmét, benne helyezte bizalmát s őt 
tekinté a horgonynak, melyhez a kibékülésre vezethető hídat 
megkötheti; s azért vele szoros összeköttetésbe lépett. Való- 
szinűnek látszék a párt előtt, hogy az udvar vele, a győzedel- 
mes vezérrel, alkudozásba ereszkedjék. Ctörgey ilyféle hajla- 
máról, bár e rejtélyes jellem előttök sem tárúlt fel, annak 
eddigi nyilatkozatai s magaviselete után nem kételkedtek. A 
párt Görgey szövetségéből új erőt merített, s viszont Görgeyt 
is megerősítette Kossuth elleni törekvéseiben. Már azon re- 
mény is kezdett csillogni a párt egynémely tagjának keblében, 
hogy a diadalmas vezér a kormányt egykor egy brumaire 
18-ka által buktatandja meg, midőn aztán könnyen czélt ér- 
hetni remélt a békére hajlandónak hitt vezér közbenjárásával. 

A békepárt és Görgey szövetségéről, mit annyian tudtak, 
lehetetlen volt ugyan Kossuthnak is, legalább némileg érte- 
sülve nem lennie; de, vagy mivel tudósításai arról még igen 
hiányosak voltak, Görgeyt pedig, kit maga iránt most előzéke- 
nyebbnek s hízelgőbbnek tapasztalt, mint bármikor elébb, — 
végre is teljesen megnyerhetni hitte, s azért óvatosan kerűlen- 
dőnek vélt mindent, mi őt újabban is csökönyössé tehetné; 
vagy — mi valószinűbbnek látszik, mivel Görgeyvel, kit a 
békepárt szövetsége még félelmesebb ellenévé tett, nyilván 

harczra kelni, sem időszerűnek nem látott, sem átalában elég 
bátorságot arra magában nem érzett: egyelőre inkább hallga- 
tással akarta mellőzni e dolgot. Meghittebbjei előtt nem mu- 
lasztá el, s néha igen erélyesen kifejezni neheztelését a béke- 
pártra s megróni annak fondorkodásait; oly eszközökhöz 
azonban még sem nyúlt, melyek őt ez oldalról biztosíthatták 
volna. De ily eszközök alkalmazása, minő volt volna, például, 
a békepárt gyülekezeteinek eltiltása, jelenleg, midőn ellene 
kétségtelen bizonyítványokkal fellépni még aligha volt mód- 
jában, nem is lett volna tanácsos. Ily fellépés múlhatatlanúl 
heves harczot vont volna maga után közte s a képviselőháznak 
ugyan kisebbségben lévő, de mégis tekintélyes, egyátalában 
nem megvethető, érdes töredéke között. Most pedig a támadó 
munkálatok újból megkezdésének előestvéjén, semmire sem 
volt oly nagy szükség, mint a belbékére, az országgyűlésnek, 
kormánynak s a hadseregnek, ha nem is valóságos, legalább 
színleges egyetértésére. Egyébiránt egy oly lépést is forgatott 
ő ekkor már elméjében, melyet az első nagyobb győzedelem 
után megtenni szándékozott, s mely által mindezen békepárti 
fondorlatokat is egyszerre megszüntethetni remélte. Míg pe- 
dig e lépés megtételének ideje bekövetkeznék, egyelőre elég- 
ségesnek hitte a maga pártját, mely a többséget képezé, gon- 
dos vigyázatra inteni. E czélból mondá márcz. 25-én, mielőtt 
a táborba menne, ama némi tekintetben rejtélyes beszédet, 
melynek egész horderejét csak később értette meg a közönség. 

Bejelentvén távozását a táborba, engedelmet kért a kép- 
viselőháztól, egész nyiltszivűséggel s őszinteséggel szólani 
hozzá egy pár szót, előre is óvást tévén minden balmagya- 
rázat ellen. 

nA tisztelt képviselőház, úgymond; rendelkezhetik a kor- 
mánynyal, változtathatja azt alakban és személyzetben, amint 
tetszik ; hanem ameddig különösen velem méltóztatnak paran- 
csolni, hogy részese legyek azon kormánynak, mely nem a 
képviselőházon kivül áll, de a háznak választmányát képezi: 
addig, őszintén megvallom a képviselőháznak, hogy én csak 

úgy vagyok hajlandó ezen hivatalomat folytatni és abban el- 
járni, ha azon politikára nézve, melynek egyik végrehajtó 
eszköze vagyok, a ház irányában ismeretes téren állva, tudom, 
hogy ez a képviselőház politikája. Másutt, ha a kormány látja, 
hogy a törvényhozás oly politikai útra lép, melynek végrehaj- 
tásában nem akarja elvállalni a felelősséget, van neki joga 
apellálni a néphez, új választások által; — nekünk nincs ezen 
jogunk, mi eszközei vagyunk a képviselőház politikájának. 
Én a táborban távol lévén, az országgyűlés politikáján indulok 
el, mint végrehajtó eszköze a ház akaratának, egy oly téren, 
melyet ismerek, és azon irányban, mely előttem tudva van. 
De hogy távollétemben annak legyek kitéve, hogy itt netalán 
megváltozik a ház politikája, s hogy oly térre állíttatom, 
melyen én nem akarok állni ; — én ezen erisisnek sem maga- 
mat, sem a nemzetet, sem a hadsereget kitenni nem volnék 
hajlandó. (A többség: helyes!) Ne méltóztassanak balra ma- 
gyarázni. Egész őszinteséggel kénytelen vagyok kinyilatkoz- 
tatni, hogy én csak úgy érzem magamat képesnek a tisztelt 
képviselőház bizalmának némi sikerrel hivatalos kötelessé- 
gem körében megfelelni, ha garantiám van aziránt, hogy 
azon politikát követi ezen országgyűlés, mely politikának 
garantiája itt ezen képviselői körben létezik; vagyis más szó- 
val, ha én biztos vagyok arról, hogy én a táborban járván, 
amíg visszajövök, nem más országgyűlést találok itt, (érti az 
elmaradt s most beszállongó képviselőket), hanem azt, mely 
jelenleg itt van. Ha valami olyat határozna a képviselőház, 
minek végrehajtása körűl oly politikának emanatiója követ- 
keznék, melynek végrehajtására lelkiismeretem szerint keze- 
met nem nyújthatnám: azt kellene magamnak fenntartanom, 
hogy, uraim, én nem leszek azof kormányban, méltóztassanak 
mással parancsolni s engem dispensálni. Csak ezen szempont- 
ból indulva ki, méltóztassék a képviselőháznak, amint tetszik, 
határozni. 

De engem a múlt napok, megvallom, aggodalommal 
töltöttek el. A képviselőházat én úgy tekintem, hogy vannak 

itt, kik véleménykülönbségben legyenek bár egy vagy más 
dologra nézve, — hiszen emberek vagyunk, egy kaptára nem 
lehet ütni az emberi gondolkodást; Károly császár az órákat 
sem diudta egyenlőkké tenni, annál kevesbbé az emberi lelke- 
ket, — véleményben tehát különbözhetünk; de mi köztünk 
van egy szent kapocs, mely minden véleménykülönbség felett 
áll, s mely magában hordja a nemzet megmentésének garan- 
tiáját. És ezen kapocs az, hogy itt állunk mint férfiak, kik 
veszély napjaiban nem maradtunk el, akik akkor kitartók va- 
lánk, s akik szent elhatározottsággal megvásároltuk magunk- 
nak azon jogot, hogy addig, míg ezen országgyűlésnek mis- 
siója tart, mert az sem tarthat örökké és mindenben, addig 
mi intézkedünk a nemzet sorsa felett azon körben, melyet a 
képviselőház kiszab; avval vásároltuk meg ezen jogot, hogy 
nem rettentünk vissza a veszély elől; hanem a veszély napjai- 
ban azon méltósággal, mely a képviselőháznak eszméjében 

fekszik, azt lehet mondani, hogy kitűréssel, megállással meg" 


tartottuk a nemzetet. Ezen közös kapocs köztünk szentebb, 
minthogy magasabban ne állana minden véleménykülönbség 
tételénél. e 

nMár most én ezen országgyűlésnek kifolyása vagyok, s 
azoa kormánynak elnöke, mely a veszély napjait megállotta. 
De nem vagyok oly országgyűlésnek s nem is akarok lenni 
emanatioja, ahol akkor, mikor derűl, százanként jőnek Debre- 
czenbe. (A többség: helyes!) Nem akarok oly országgyűlés- 
nek lenni kifolyása, mely nem osztozván velünk a veszély 
napjaiban, nem is képes bensőleg érezni, minő kincs az, mely- 
nek megóvására hivatva vagyunk. Mi tudjuk azt érezni, mert 
a veszély napjait azon kincsnek megóvásában átéltük. . . . 

, Tisztelt ház! Én azt hiszem, semmi érdemem sincs; de 
egy igényem van: hogy becsületes, őszinte embernek tartsa- 
nak; ha több volna lelkemben,.mint van, kimondanám ; hanem, 
ne méltóztassanak balra magyarázni ; — de mielőtt elmegyek 
a táborba, kérem a képviselőházat, méltóztassék annyi garan- 
tiát nyújtani, hogy én ezen országgyűlést találom itt, és ezen 

országgyűlésnek kifolyása vagyok; mert én oly politikának 
nem akarok eszköze lenni, mely az országot talán veszélybe 
hozhatná, és amely politika nem lehet a mostani országgyűlés- 
nek kifolyása, és amely ha felűlkerűlne, félek, hogy más ország- 
gyülést találok itt, mint volt. Méltóztassanak egy körülményre 
figyelmezni. Csak azt ne érjük meg, hogy az országgyűlés el- 
veszítse azon nimbust, minél fogva a nemzet akarata képvise- 
lőjének tekintetik a-nép s a népnek egy tekintélyes része, a 
hadsereg által. Csak valamikép oda ne menjünk, hogy az or- 
szággyűlés iránt az engedelmesség kötelékei megtágúljanak. 
Én, az ország kormányának elnöke, amíg a ház e téren ma- 
rad, melyén eddig volt a veszély napjaiban, a végrehajtó ha- 
talom körében garantirozom közremunkálásommal, hogy az 
országgyűlés méltóságát sértetni senki által nem engedem, De 
ha távollétemben egyszer híre jön annak, hogy lettek más ha- 
tárzatok, névjegyzékek, hogy ezen országgyűlés más, mint a 
melynek kifolyása vagyok, nem tudom, mi történik. Életemet 
talán feláldozhatnám az országgyűlés tekintélye fenntartása 
nehéz munkájának, de használnék-e a nemzetnek ? — nem tu- 
dom. Tehát csak annyi garantiát kérek: méltóztassanak min- 
den személyes tekinteteknek, minden egyének iránti kimélet- 
nek félretételével ezen színt tisztán megtartani, hogy ezen 
országgyűlés maradjon amint van; ne pedig, hogy derűvel 
más alakot öltsön magára azon emberek ideérkeztével, kik 
nem osztoztak velünk a veszélyben, következőleg eljátszották 
azon jogot, hogy a nemzet sorsa felett intézkedhessenek, és 
nem tudják, mit kiván a nemzet méltósága, joga, és a körül- 
mények mit parancsolnak. 

" Ezt ne méltóztassanak balra magyarázni. A múlt napok 
történetei engem aggodalomba ejtettek; és nem akartam el- 
menni anélkül, hogy szívemet őszintén ki ne tárjam. Nem 
akarom mondani, hogy akik ide nem jöttek, mind rosz haza- 
fiak ; hanem aki jó hazafi, azt kivánom tőle, hogy legyen mar- 
tyr, ha kell, a hazáért, és ne zavarja gyávaság vagy félénkség 
által azon egyetértést és azon színt, melynek fenn kell állani 

addig, míg e nemzetgyülés együtt lesz, — mert ezen ország- 
gyülésnek missiója is be fog végeztetni —; hanem legyen 
martyr, ha szükséges ; míg vitézeink életöket vesztik a hazáért, 
midőn a haza megkivánja, senki semmi tekintetért ne zavarja 
azon színt, melylyel a hazát meg lehet menteni. Mert ha ezen 
országgyűlés valamely oly határozatot hoz, mely az elébbi 
országgyűlésnek alakját megváltoztatná, én attól félek, — nem 
a magam személyére nézve — hogy elvesztvén az országgyű- 
lés a nép előtt nimbusát, melylyel bír, polgári háborúnak 
volna e. nemzet kitéve. Eddig sokszor mondotta Nyáry Pál, 
és követni is fogjuk politikáját, hogy ,ne vesződjünk evvel, 
vagy avval, majd elintézhetjük belső dolgainkat, csak egység 
legyen köztünk." Ezt eddig fenntartottuk ; de ha megváltozik 
az országgyűlés színe, az egység felbomlik, s polgárháború 
következhetik belőle. Ezt kötelességemnek tartottam meg- 
mondani. 

, Én azt sajnálom, hogy némelyembereknél a szó, melyet 
kimondanak, oly könnyen feledékenységbe megy, mintha a 
légben hangzanék el. Emlékezem, midőn utólszor volt szeren- 
csém a ház előtt szólani, több követ urak előhozták azt, hogy 
a sajtó, mint a közvéleménynek egyik eszköze, ismerje azon 
hivatását, miként most nem akörül forog a dolog, hogy a hír- 
lapok sok előfizetőket szerezzenek élénksége által a stylnek 
és tárgyaknak; hanem mindenek felett, hogy ne rontson leg- 
alább, ha nem használ, ne csináljon keserűséget, mikor egy- 
ségre van szükség. Akkor átalános volt a felkiáltás: ,helyes, 
helyes!" És méltóztassanak a sajtó működésére a legközelebbi 
napokban visszamenni! Borzasztó, irtózatos! (Érti Madarász 
megtámadtatásait az Esti Lapokban.) Kinek keblében ez a 
szó: haza, magasabb, mint a személyes elégtétel az önérzelmek 
iránt, annak el kell borzadni attól, amint a sajtó most műkö- 
dik. (A többség: igaz!) Uraim, én erről (a Madarász elleni 
vádról) szólani nem akarok; de annyit kötelességem kimon- 
dani: különösen ezen ingerült sajtóvitatkozás egy férfiú (Ma- 
darász László) körül is forgott, ki a kormánynak tagja; és 

nyilvánosan vádak vettettek szemére, melyek, ha igazak, ő 
nem lehet a kormányban; ha nem igazak, büntettetni kell a 
vádlónak. Kijelentem ez iránt a képviselőháznak, hogy a kor- 
mány szükségesnek látta minden okleveleknek, melyek ezen, 
a sajtó által oly nagy ingerültséggel vitatott kérdésre vonat- 
koznak, kinyomatását elrendelni s egyszersmind egy esküttszék 
felállítása iránt intézkedni, mely utasítva leend eljárni a tör- 
vények értelmében." (Helyeslés.) 

Megleczkézvén ekként a békepártot, MÉG annak szövet- 
ségesére, Görgeyre- is szándékozott lövelni egy nyilat. Irányi 
Dániel, valószinűleg Kossuth sugallata szerint, indítványt tőn, 
miszerint a honvédelmi bizottmány elnökét felhatalmaztatni 
kivánta, hogy az országgyűlést szükség- és körülményekhez 
képest más helyre tehesse át, avval indokolván indítványát, 
hogy ha, mint remélni lehet, seregünk előrenyomúl s Pest ke- 
zeinkben leend, az országgyűlés oda volna áttétetendő ; meg- 
történhetik azonban, hogy a győzelem hírére Debreczenből 
igen sokan távoznának, s nem lennének elegendő számmal, i 
hogy határozhassanak. Midőn aztán Kossuth felszólíttatott, 
nyilatkoznék, vajjon szükségesnek látja-e ezen felhatalmazta- 
tást, ő ekként szólott: I 

, Ámbár bizonyos vagyok benne, a képviselőház minden 
egyes érdemes tagja, legyek bár szerencsés őket barátaim 
közé személyes indulatnál fogva számíthatni vagy nem, annyit 
mindenesetre feltesz rólam, hogy valamely hatalomra való 


. vágyás keblemtől idegen elannyira, miszerint ismétlem, a 


múltnak fáradalmaiért, ha valami jutalomra méltó vagyok, is- 
tentől nem kivánok egyebet, mint hogy engedje elérnem a 
perczet, melyben elmondhassam: , Hála istennek, a haza nincs 
már veszélyben!" és akkor legyek ama szabadságnak ótalma 
alatt, melyet közös fáradsággal kivívtunk, a nemzetnek egy- 
szerű szolgája. Tehát hatalomravágyással senki sem fog engem 
gyanúsítani; kérem is azért, hogy ha talán a reám ruházandó 
hatalomról van szó, szólhassak iteljesen tartózkodás nélkül, 
melyet az ember érez akkor, mikor azt mondják neki: érzi-e 

vagy nem annak szükségét, hogy ezt a hatalmat adják kezébe. 
Első előadásommal összhangzólag azt mondom: nem arra van 
szükség, hogy a kormány elnöke vagy a kormány, vagy akárki 
az általtételi hatósággal felruháztassék ; hanem szükség van biz- 
tosításra, hogy ha a körülmények azt lehetetlennek mutatnák, 
akkor semmiféle körülmények között, legyen balszerencse 
vagy győzelem, ne legyünk annak kitéve, hogy talán nem lesz, 
aki ezen lépést elhatározhassa. Tehát én azt mondom, ha a 
tisztelt ház el van határozva, hanem úgy, hogy a kimondandó 
szó valósággal tetté legyen érlelve, hogy akármi, bár viszon- 
tagság következzék, — mindnyájan, mint együtt állottunk 
eddig, együtt fogunk állani akkor is; és a tisztelt ház meg- 
méri a körülményeket, és az idő s körülmények sürgetősé- 
géhez képest hazafiúi indulata szerint határoz, hogy az ország- 
gyülés — és pedig ezen országgyűlés legyen;... és itt fog 
"maradni, míg egy határozat által a maga áttételét máshova 
nem decretálja, akkor ilyen hatalmat ne méltóztassanak adni 
senkinek. Hanem ha garantiára van szükség, — mert Olmütz- 
ből irtak furcsa dolgokat, melyeknek rövid tartalma az, hogy 
Magyarország nincs többé. ..... azon megnyugvással óhajta- 
nék a táborba menni, hogy egy szép reggelen fel ne ébredjek 
arra, miszerint más országgyűlésnek vagyok emanatiója, mely- 
nek magamat hittem. Én nem tartok mást szükségesnek, mint 
hogy a képviselőház magában keresvén biztosítást, adja szavát, 
hogy nem fog addig elmenni, és nem fogja engedni leolvadni 
a házat: akkór nem kell senkinek hatalom a kezébe; akkor 
az országgyűlés magában leli a garantiát. Hanem azt kérnem 
kell, méltóztassanak ennek kimondhatatlan fontosságát fel- 
fogni. Mert ha a nemzet azon helyzetbe jön, hogy olyan percz- 
ben, midőn határozni kellene, nem volna országgyűlés olyan 
számban, minőben lenni kell, mi volna a következés? Talán 
az, hogy az élő történet hallgatna ezen dologról? Épen nem, 
sőt más határozna, dictator vetné fel magát, talán azért, mert 
hatalomra vágy, talán azért, mert érzi a kötelességet, hogy ma 
megmentem a nemzetet, holnap oda adom fejemet, Ebben 

határozni kell... hogy olyasmi ne történjék, miszerint kény- 
szerítve legyen valaki az országban törvénytelen hatalmat gya- 
korolni, hogy elmondhassa: ,Non servavi legem, sed juro, 
servatam esse rempublicam", Ha tehát a képviselőház mind 
a balesetek, mind a győzedelem hírére egyaránt azt mondja: 


" vagyunk ma, kik voltunk tegnap; tanácskozzunk! — akkor 


nem kell senkinek hatalmat adni. De ha ez nem történik, 
sajnosan mondom előre, — vegyék önök jóslatúl, akkor nem 
én, mert bennem hajlandóság nincs reá, fogom a hatalmat 
megragadni, hanem az történik meg, mit a 18-dik brumairei 
nap után az akkori provisorius consulatusnak egyik tagja mon- 
dott a franczia nemzetnek, mikor kérdezték tőle: minő ember 


. az a Napoleon? Azt felelte reá: Vous avez un maítre! Tehát 


az következnék, hogy majd akadna valaki, aki ura lenne a 
nemzetnek." 

E szavak után, mintha jelenteni akarná, hogy többet 
mondott, mint tán mondani akart volna, rögtön távozott a 
teremből, a táborba menendő. " 

Mielőtt a viszonyok egy részről Kossuth, más részről a 
békepárt és Görgey közt tovább fejlődtek, nagy fontosságú 
esemény híre jött Olmützből, melyet Kossuth némileg beszé- 
dében is érintett, 


HATODIK KÖNYV. 


A MARCZIUSI ALKOTMÁNYIRAT $ A NEMZET 
i VÁLASZA. 


ELSŐ FEJEZET. 


A tavaszi győzedelmes hadjárat Komárom 
felmentéséig. 


Midőn a magyar hadsereg, a kápolnai ütközet után, a 
fővezér által elkövetett hibák s kivált az öszpontosítás elmu- 
lasztása s a vezérek közt kitört viszályok miatt, a-Tisza bal 
partjára vonúlt: Windischgrátz herczeg, Pestre visszatérvén, 
dagályos hadi tudósításokban hirdette győzedelmét, melylyel 
a lázadókat" megsemmisítette, s ünnepélyes , Te deummal" 
ülte meg diadalát. 

A fővárosi nép, melynek összeköttetése a tiszai vidékkél 
soha sem szakadt meg végképen, s különben is megszokta 
már a nagyhangú bulletineket, nemsokára értesült a valóság- 
ról 8 nem adott hitelt a hirdetéseknek. Magok a Pestre vissza- 
tért táborkari s egyéb tisztek útján is pár nap alatt elhírűlt, 
hogy a magyar sereg várakozáson felűl derekasan kiállta a 
tüzet az első nagyobbszerü ütközetben, és nemcsak hogy meg- 
semmisítve nincs, de még sok gondot s munkát adand a csá- 
szári vezérnek s hadainak. 

Nem így az udvarnál, mely még folyton Olmützben idő- 
zék. Ott teljes hitelt adtak Windischgrütz tudósításának, me- 
lyet, mint mondják, a kápolnai ütközet másod napján magáról 
a csatatérről, mindjárt a magyar hadak hátrálásának kezdetén, 
egy futár által küldöttlégyen a császárhoz a nlázadókon" nyert 
s oly teljesnek állított győzedelméről, hogy ezek alig fognának 
többé merészelni vele komolyabb ütközetbe bocsátkozni. 

"Az olmützi udvar már több idő óta el volt határozva egy 
újabb hatalomtény végrehajtására, s azt csak egy jelentéke- 
nyebb győzedelemtől függesztette fel. Már a deczember 2-án 
kelt okmányokban, melyek által V. Ferdinánd lemondása s 
Ferencz-József trónralépte lőn közzétéve, tudtára adatott a 
világnak, hogy az új császár német örökös tartományaival 
Magyarországot is egyesíteni s összes monarchiájából egy, 
minden népnek s nemzetnek egyenjogosítása alapjára fekte- 
tett egységes, de alkotmányos államot szándékozik alkotni. 


. Elismeri, úgymond, az alkotmányos intézmények korszerű 


szükségét, s e végett, míg el van határozva összes birodalmát 
csonkíttatlanúl. fenntartani, kész egyszersmind a maga. jogait . 
a népek képviselőivel megosztani s bízik benne, hogy sike- 
rűlni fog minden országait s néptörzseit egy nagy státustestben 
egyesíteni. Ezen nyilatkozvány, mely által a népeknek egy. 
közös alkotmány igértetik, miként a jövendő bizonyítá, egy- 
előre csak a forradalom szellemétől megtelt, háborgó népek 
lecsilapítására volt számítva; lépcsőűl kellett annak szolgálni 
arra, mit a dynasztia, mióta népeivel háborúra kelt, végezél- 
jáúl tűzött ki, egy absolut kormányrendszerű s Magyarországot 
is magában foglaló, egységes ausztriai birodalom alkotására. 
Utólsó kártyáját még nem adhatta ki az udvar; Magyarország 
teljes meghódoltatásáig szükségesnek látszék az alkotmányos- 
ság játékának folytatása. Sőt még arra is, hogy Magyarország 
ősi alkotmányát eltörűltnek s egy, az örökös tartományokra 
is kiterjedő, közös alkotmány által helyettesítettnek nyilváníi- 
tani lehessen, egy oly nagyobbszerü győzedelmet kell vala be- 
várni, mely biztos reményt nyújtson Magyarországnak a közel 
jövőben várható teljes leigázására. Ilyennek hirdeté most 
Windiscbgrátz a kápolnai győzedelmet: az udvar tehát meg- 
érkezettnek látta az időt, foganatba venni régen megérlelt 
szándékát. — 

A német örökös tartományok képviselő testülete már több 
hónap óta dolgozék egy alkotmányon. E mű azonban, bár az 

ausztriai országgyűlés, mióta Kremsirbe tétett át, egyátal- 
jában nem vádolható nagy szabadelvűségről, sőt áthatva azon 
érzelemtől, hogy élete merőben a császári kegyelemtől függ, 
mindig és mindenben kivétel nélkül nagy többséggel támogatá 
a miniszteriumot, — e mű, mondom, már alapelvénél fogva 
nem tetszhetett az udvarnak. A dynasztia, kényuralmi hagyo- 
mányaihoz az alkotmányos színben fellépett új császár alatt 
is szivósan ragaszkodva, egyátaljában nem érzett magában 
hajlamot a népfelség elvét csak az által is elismerni, hogy 
olyatén alkotmányt fogadjon el s erősitsen meg, melyet a nép 
képviselői alkottak. Egyébiránt is mivel, mint látszik, leg- 
alább mint a jövendő tanúsítá, csak addig volt szándékuk meg- 
tartani az alkotmányosság álczáját, míg azt a mozgalmas idő 
szükségessé teszi: úgy vélekedtek, hogy bajosabb lenne, leg- 
alább is nagyobb elégületlenséget ébresztene, eltörűlni a nép- 
képviselői által készített alkotmányt, mint egy oly octroyro- 
zott chartát, melynek forrása egyedül a tetszés szerint módo- 
sítható vagy visszavonható császári kegyelem. Végre pedig, 
mivel a Magyarországot is magában foglalandó, egységes, 
öszpontosított ausztriai birodalom volt a fő czél: a kremsiri 
országgyűlés, melyben csak a német-cseh örökös tartományok 
s Galiczia képviselői ültek, nem lehetett hivatva TERMNASSKSZBRK 
jövendő igazgatása felett határozni. 

Az udvar tehát, mellőzve a kremsiri képviselők munká- 
latát, a Stadion-Schwartzenberg miniszterium által dolgoztatott 
ki egy alkotmányiratot, mely minden országaira s tartomá- 
nyaira nézve alaptörvényül szolgálna, azokat mind jogi mind 
igazgatási tekintetben egy állammá egyesítené. Az , egységes 
Ausztriának" ezen chartája volt az, melyet Ferencz-József ő 
felsége, a Windisehgrütztől vett győzedelmi hírre márcz. 4-kén 
egy manifestum kiséretében közzé tett.. 

, Fegyvereink diadalmas előmenetelei által Magyaror- 
szágban — így szól egyebek közt e nyilatkozvány, — Ausztria 
egységének nagy műve, mit életfeladatunkul tűztünk ki ma- 


gunknak, megalapításához közelebb esett, s azon kikerűlhet- 

len kénytelenség állott be, hogy ezen mű alapköveit tartósan 
s állandóan biztosítsuk . . . . Ennél fogva a birodalom összesé- 


. gére nézve elhatározók, népeinket ugyanazon jogokkal, sza- 


badságokkal s politikai intézményekkel, szabad akaratunkból 
és saját császári hatalmunknál fogva megajándékozni, melyet 
felséges nagybátyánk s elődünk, I. Ferdinánd császár s mi 
magunk nekik igértünk, s melyet mi legjobb belátásunk s 
lelkiösmeretünk szerint Ausztria jóllétére nézve legüdvösebb- 
nek és legszükségesebbnek tartottunk. 

n Ennél fogva a mai napról egy alkotmányiratot hirdetünk 
ki az egy és osztatlan ausztriai császárság számára ; a krem- 
siri országgyűlést ezennel bezárjuk s feloszlatjuk rendelvén, 
hogy annak tagjai ezen határozat kihirdetése után azonnal 
szétmenjenek." I j 

Az alkotmányiratnak Magyarországra vonatkozó pontjai 
pedig a következők : 

n 71. §. Magyarország alkotmánya olyképen tartatik fenn, 
hogy mind azon szabályai, melyek a birodalmi alkotmánynyal 
öszhangzásban nincsenek, érvényöket elvesztik; s hogy min- 
den nemzetiségek és divatozó nyelvek egyenjogúsága a nyil- 
vános és polgári élet minden viszonyaiban czélszerű intézmé- 
nyek áltál biztosíttassék. Ezen viszonyok külön szabályok 
által lesznek rendezendők. 

n 12. §- A szerb vajdaságnak oly intézmények biztosíttat- 
nak, melyek egyházi ügyeik s nemzetiségök megőrzése tekin- 
tetében a régibb szabadságleveleken s az újabbkori császári 


: nyilatkozatokon alapszanak. A vajdaság más koronatarto- 


mánynyal való egyesítése, küldötteinek meghallgatása után, 
külön rendelet által fog elhatároztatni. 

——— ,78.§. Horvát- és Tótországban, hozzáértve az odatartozó 
tengerparti vidéket, szintúgy Fiume városában s a hozzá- 
tartozó vidéken minden külön intézmények, a birodalmi 
alkotmány által meghatározott kapcsolaton belül, Magyaror- 
szágtól teljesen függetlenül tartatnak fenn. A birodalmi végre- 
hajtó hatalom közvetítése által Dalmátországból e végre kikül- 

dendő követek fognak értekezni ezen országok tartományi gyü- 
lésével egyesülésök módja s feltételei iránt ; az eredményt, meg- 
erősitésül, a császár elébe terjesztendik. 

; n714. §. Erdély nagyfejedelemségének belszerkezete és 
alkotmánya, a Magyarországtól való teljes függetlenségnek, és 
az országot lakó nemzetek egyenjogúságának elvei szerint, a 
birodalmi alkotmánynyal öszhangzásban egy új országos alap- 
szabály által fog megállapíttatni. A szász nemzet jogai a bi- 
rodalmi alkotmány határai közt fentartatnak. 

n15. §. A birodalom épségének oltalmára fennálló határ- 
őri rendszer katonai szervezetében továbbra is fentartatik, s 
mint a birodalmi hadsereg kiegészítő része, a birodalmi végre- 
hajtó hatalomnak lesz alárendelve. A ihatárőrvidék lakosai- 
nak, birtokviszonyaikat illetőleg, külön alapszabály által, 
ugyanazon jogok s kedvezések biztosíttatnak, melyek a többi 
koronatartományok lakosainak már megadattak." 

Az alkotmányirat által e szerint, mely Magyarországnak 
is alaptörvényévé tétetett, annak nyolcz százados alkotmánya 
s evvel együtt nemzeti államélete és mind azon viszonylagos 
szerződések, melyeket a nemzet három száz év óta a Habs- 
burg-Lotbringen dynasztiával kötött, s melyeket ez, nemcsak 
mint a nemzet ősi jogainak biztosítékait, de saját birtoklási 
jogának is alapját, számtalanszor ünnepélyes esküvel pecsé- 
telt s megújított, a nemzet meghallgatása s hozzájárulta nél- 
kül, egyszerűn eltörűltettek s megsemmisíttettek; Erdély, 
Horvát- és Tótország Magyarországtól elszakasztatott, Bács és 
a bánsági három vármegye az ország testéből kihasítva, szerb 
vajdasággá alakíttatott, Fiume Horvátországhoz kapcsoltatott, 
és a minden ősi jogaitól, önállásától és a századok folytában 
történelmileg kifejlett alkotmányától megfosztott Magyaror- 

szág egyszerűn az ausztriai császárság koronatartományává 


tétetett. 
A dynasztia ezen octroyrozott chartával minden törté- 
nelmi jogot s hagyományt, minden ősi örökséget önhatalmilag 


megsemmisített, a századok folytában idő s körülmények sze- 

rint alakúlt fejleményekből tabula rasat csinált, és saját bir- 
toklásának alapjait is lényegesen megváltoztatta: mi elébb a 
nemzet akaratával s megegyeztével, örök időkre kötött ünne- 
pélyes szerződések alapján biztosan, megingathatlanul nyugo- 
dott, a nyers erő s változékony fegyverszerencse hatalmának 
ephemer alapjára fektette; — szóval, új alakú, egységes 
birodalmával, melynek alaptörvényét pusztán a császári kegye- 
lemből s fegyvererőből származtatta, a forradalom terére lépett. 

Magyarországban a dynasztia e lépése azok után, mik a 
mult évi oktober 3-ka óta történtek, nem lehetett ugyan vá- 
ratlan; annak hatása mindazáltal mégis igen nagy, lesujtó 
vala mind azokra, kik eddigelé akár elvből, akár önzésből a 
dynasztiához ragaszkodtak, vagy legalább közönyösen várták 
az események kifejlését. De Debreczenben sem maradt az ha- 
tástalan. Itt és mindenütt az országban leirhatatlan volt az 
ingerültség a kényuralom e nyilatkozata fölött. Amazok meg- 
döbbenve, leveretve látták, mennyire csalatkozának a dynasz- 
tia törvényszerűsége iránt ápolt hitökben s elkeseredve for- 
dúltak ela hűtelentől, ki az esküvel pecsételt, legszentebb köt- 
ményeket merő önkényből, ily lelkiösmeretlenül szakgatja 
szét. A nemzet nagy többségének pedig, mely e hitét rég el- 
vesztvén, fegyverben áll vala, új ösztönül szolgált, minden 
erejét megfeszíteni az ország törvényes jogainak, alkotmányá- 
nak s épségének megvédelmezésére. A nemzet politikájában 
ezen önkényszűlte alkotmányirat egy új iránynak lőn kiinduló 
pontjává. Januárban még azt határozta volt az országgyűlés, 
hogy miután a dynasztia egyezkedni nem akar, hanem, Win- 
dischgrütz nyilatkozata szerint, feltétlen hódolatot kiván: a 
nemzet védelmezni fogja ugyan a maga állami létét, alkot- 
mányát s önállását; de ezek alapján a békét elfogadni mégis 
mindig hajlandó marad. Most, miután a dynasztia ezen ok- 
troyrozött alkotmányirat által az irányában törvények és szer- 
ződések által kiszabott minden viszonyait szétszakgatta: a 
nemzet ezt tényül fogadván, a dynasztiának ugyanazon tör- 
vényeken és szerződéseken alapuló birtoklását is megszűntnek, 

a dynasztiát trónvesztettnek, az országot tőle függetlennek 
nyilatkoztatta. j ; 

"Kossuth már a fentebb idézett márczius 25-kei beszé- 
dében is érinté némileg e nevezetes eseményt s azt mit erre a 
nemzetnek válaszolnia kellend. 

, Olmützből, úgymond, furcsa dolgokat irtak, melyeknek 
. rövid tartalma az, hogy Magyarország nincs többé s azt mond- 
ják, hogy ez fait accompli. Erre legközelebb mindjárt el- 
sőbben is Bem tábornok erdélyi vitéz hadseregünkkel oly 
módon felelt, hogy kikergette az országból az orosz segéderőt, 
melyre támaszkodva mertek oly istentelenséget kimondani. 
Azt gondolom, hogy a leélt nehéz napok sora megtaniít- 
hatta volna azokat, kiknek szükségök volna e részben tanúl- 
ságra, hogy e nemzetet az élő nemzetek sorából kitörűlni nem 
könnyű dolog. És mondhatom a t. háznak, remélem, örömére, 
vigasztalására s megnyugvására, hogy mikor azon hír, misze- 
rint Magyarország nincs többé, a hadseregbe megérkezett, 
az átalános indignatiot láttam keresztülvillanni, és hallottam 
szavakban és esküben is kitörni hogy , most már utólsó esepp 
vérig! — míg egy marad, ezt a gyalázatot nem lehet tűrni. 
S így most már nincs más hátra, mint harcz, és a harcz 
végén a nemzetnek szava: önállás, függetlenség." Ezt az 
érzést találtam a népben és a hadseregben. Már most az or- 
szággyűlés bölcsesége meg fogja mérni a körülményeket és 
határozni fog; ... vagy ha azt érzené, hogy misssiójának vége 
van: a nemzetet új választások által kell nyilatkozatra szólí- 
tani. Egynek közbe kell jőni, ha csak a historiai gyalázat 
bélyegét nem akarjuk a nemzetre sütni, s ez az: hogy az 
országgyűlés az olmützi manifestumra mondja ki akaratát, s 


annak következtében intézkedjék a kormányról, mely ideig- 


lenesen vigye az igazgatást." 

Ezt azonban Kossuth csak előlegesen, megfontolás tár- 
gyául jelenté be az országgyülésnek. A nemzet nyilatkozatát 
egyelőre fegyvereink diadalától kivánta felfüggesztetni; s e 

végett nyomban a táborba utazott, mely új fővezére, Vetter 
altábornagy alatt már megkezdte volt munkálatait. 

Vetter altábornagy a fővezérletet átvévén, s a munkálatok 
tervét megalapítván, márczius 14-kén utazott a Török-Sz.- 
Miklós táján létező táborba. 

Első fellépte a hadseregben nem olyszerű volt, mely a 
tiszti karnak iránta különben is gyönge bizodalmát megerő- 
sithette volna. Ő, az osztrák hadseregben futván, eddiggelé pá- 
lyáját, egy osztrák tábornok szellemében lépett föl a szabad- 
ság harczosai között. Nem elégelvén, hogy a hadügyminiszter 
márczius 10-kén kibocsátott (s mi a márcz. 4-kei császári nyi- 
latkozvány után igen különösen hangzott, a magyar királyi 
hadsereghez intézett) rendeletében iránta feltétlen s a leg- 
pontosabb engedelmességre hívta fel a vezérlete alá helyezett 
hadtesteket, — midőn magának a tiszti kart bemutattatá, egy 
száraz beszédet tartott hozzá az engedelmességről, melyet kö- 
vetelni, s a büntetésekről, melyeket minden SZE SENATÁNÉSA 
ellen foganatba venni szándékozik. 

E követelés és fenyegetés, melynek elég alapja volt ugyan 
a tiszafüredi jelenetek után, helyén volt volna talán, hasonló 
körülmények közt, a szigorhoz szokott, gépies szellemű csá- 
szári seregben: sehol azonban nem volt volna helytelenebbűl 
alkalmazható, mint a mi seregünk tiszti kara előtt. E sereg 
különféle elemekből állott, melyek nem annyira a fegyelem 
kényszere s a vak engedelmesség szigorú köteléke, mint in- 
kább a honszeretet és szabadság eszméje által tartattak össze. 
E seregnek a hazafiúi lelkesedés és a nemzeti alkotmányos 
szabadság eszméje, mely benne egyátaljában öntudatra emel- 
kedett, s melytől áthatva, semmi áldozattól nem rettent vissza, 
minden elkerűlhetlen nélkülözést panasztalan tűrt, volt fő in- 
dító rugonya; s az ügy iránt, melyért vérét ontá, vezéreitől 
is hasonló lelkesedést, fáradhatlan erőfeszítést s önfeláldozást, 
maga iránt pedig bizodalmat, szíves bánásmódot kivánt. Még 
fegyelem tekintetében is inkább lehetett reá hatni tültékkek 
jó példával, kiméletes intéssel, mint szigorral. 

" A sereg e tulajdonokat Vetter személyével, bár nem 
hiányzottak benne, még nem szokta meg összekötni. Miután 
csak kevés ideig 8 csak kisebb hadosztályok élén állott eddig- 
elé a bánságban; azontúl pedig a hadügyminiszteriumnál 
mint táborvezérkari főnök működött, vezéri tehetségeit s tulaj- 
donait kitűntetni alkalma mind eddig kevés lévén, vezéri te- 
kintélye sem volt nagy a táborban. Sőt, miután mint császári 
alezredes lépett magyar szolgálatba, s a magyar nyelvet sem 
igen birta, annyi csalatkozások után a vezérek jó akaratában, 
találtattak még olyanok is, kik őt, bár alaptalanul, titkon 
osztrák szelleműnek tartották. Ha Görgeynek hihetünk, még 
Kossuth maga is oly forma kérdést intézett volna hozzá, Vetter 
kinexeztetésekor ; nem tartja-e őt árulásra képesnek? Össze- 
vetvén ezek után Vetter személyes tulajdonaival s a seregnek 
iránta mutatott hidegségével Görgey elsőségi vágyát: egyelőre 
is meg lehete jósolni, hogy Vetter nem sokáig tartandja meg 
fővezéri állását. 

Miután a fővezér a hadtesteket, melyek létszámokra, ere- 
jökre nézve egymástól eddigelé igen különböztek, szabályozta, 
és miután a tábor az alkotmányreform évnapját egyházi szer- 
tartással megünnepelte, seregeink kiindíttattak állomásaikról. 
A terv abban állott, hogy míg Görgey a maga hadtestével az 
ellenséget Eger táján foglalkodtatja, Vetter, a három hadtest- 
tel Kőrös és Kecskemét felé vonúlván, az igen elnyujtott csá- 
szári sereget keresztül törje s a fővárostól elvágja. 

Az indokok, melyek a kormányt és a vezéreket e terv 
elfogadására birták, különfélék valának. Attól lehetett tartani, 
hogy az ellenség, erejének egy részét, mely Jellasics vezény- 
lete alatt álla, mint már a kápolnai ütközet előtt is tenni szán- 


dékozott, Szeged felé küldi s azt elfoglalván, a Maros-vonalt 


s Arad ostromát háborgatandja. Ezen kívül a tiszántúli vidék, 
mely eddig egyedüli tárháza volt seregeink élelmezésének, 
egyedüli forrása azok szaporodásának; e terhek hosszabb hor- 
dása alatt könnyen kimerűlhet: a kormány téhát a népes és 
jó hangulatú Tisza s Duna közti községekre is kiterjeszteni 

kivánta e teher viselését. De volt még egy harmadik be nem 
vallott, be nem vallhatott indok is: Kossuth gyöngesége. 
Bár mily kemény fenyegetést mondott a képviselőházban azon 
vezér ellen, ki ezután engedetlen lenni merészelne, és bár 
mennyire igérte is neki Görgey, Vetter kineveztetésekor, a 
fővezér iránti engedelmességet; ő mindazáltal sem Görgey 
engedelmességében, sem a maga erejében őt arra szorítani, 
nem bizott eléggé. És így lőn, hogy bár Vetter hatalma 


. Görgeyre is kiterjesztetett, oly munkálati terv fogadtatott el, 


mely szerint Görgey a maga hadtestével külön, némileg füg- 
getlenül, működhessék. Ezen engedmény Görgey nagyravá- 
gyása iránt, Kossuth tekintélyének még többet ártott az eré- 
lyes, ravasz, minden gyöngeség iránt megvetéssel viseltető 
vezér előtt. S úgy látszik, maga Vetter is örült, hogy a fondor- 
kodó Görgey, kiben nem bízott, tőle távol munkálkodjék. 

A terv végrehajtása végett márczius 17-kén kelt át a 
Tiszán Czibakházánál a három első hadtest, számszerint mint- 
egy 35 ezer. ember és 150 ágyu, s a kocséri pusztán egy erdő 
alatt szállott táborba. Ez napon Kossuth is megjelent Czibak- 
házán s oly rendeletet bocsátott Kecskemét, Nagy-Kőrös, 
Czegléd, Abony, Szolnok és Félegyháza községeihez, hogy 
mihelyt az ellenséget megfutamodni látandják, harangjaikat 
félrevervén, a népet gyüjtsék össze s közremunkálni ügyekez- 
zenek a futamlók megsemmitésében. 

Más nap a sereg Nagy-Kőrös felé vette irányát, hol csak 
gyönge őrséget vélt találni az ellenség részéről. De a menet 
igen nagy nehézségekkel volt összekapcsolva. A több napos 
esőzés és havazás az utakat, kivált az ágyukra és társzekerekre 
nézve, járhatatlanokká tette. Ugyanezen okból a sereget a ter- 
jedelmes pusztákon a szükségletekkel sem lehetett ellátni a 
távol községekből. Továbbá oly sürű köd borította a vidéket, 
hogy minden munkálat lehetetlenné vált. Végre, még a csá- 
szári seregnek időközben történt mozdulatai is olyneműek 
voltak, hogy a tiz nappal elébb könnyen sikerűlhető terv jó 

eredménye már most, kivált ily körülmények közt, igen két- 
ségessé vált. 

Az ellenség ugyanis részint a. szolnoki csata következté- 
ben, részint mivel tudósítást vett, hogy seregeink nagy része 
a Tisza mögött Czibakháza felé vonul, egy osztályt kivéve, me- 
lyet a Pest-miskolczi úton hagyott, minden egyéb hadait se- 


bes menetekben küldé Czegléd és Kecskemét felé, úgy hogy 


midőn Vetter a Tiszán átkelt, Windisehgrátz minden ereje 
már Czegléden, Nagy-Kőrösön és Kecskeméten létezett öszpon- 
tosítva. Mind ezt még oly nagyított hírekkel vegyesen hozták 
meg kémeink s más utasok, hogy Vetter az említett súlyos 
körülmények közt nem látta tanácsosnak utját folytatni, s a 
sereget Czibakházára rendelte vissza. Egyébiránt, miután 
Görgey a Tiszán Tokajnál már átkelt s a miskolczi uton nyo- 
mult előre, Tisza-Füred vidéke pedig megtisztult az ellen- 
ségtől: e vonal sokkal alkalmasbnak látszott a támadó hadi 
munkálatokra az előbbinél. 

De bár e szerint a terv, Czibakháza felől nyomúlni előre, 
mindjárt kezdetben mellőztetett, mégis nem csekély előny 


származott hadaink jövő diadalmas munkálataira e seregmoz- 


galmakból. Az ellenség, midőn seregünk mozgalmait Ozibak- 
háza táján észrevette, mint mondók, hadainak nagyobb részét 
Czegléd és Kecskemét közt vonta össze; de alig pihentek 


meg ott, már ismét hanyathomlok kellett sietniök az eger-pesti 


vonalra, melyen Görgey hadosztályai megjelentek. Windisch- 
grátz teljesen elvesztette fejét, midőn hírét vette, hogy Lo- 


soncz felé is közelednek magyar hadak. Görgey ugyanis a. 


Tiszán átkelvén, Beniczkyt mozgó csapatával Kassa felé —, 
s miután ott Hurbán csoportjait szétverte, csakugyan Losoncz 
felé küldötte portyázni. A derék gueérilla-vezér Rima-Szom- 
batba érkezvén, hírűl vette, hogy Losonczon egy császári osz- 
" tály Amássy ezredes alatt tanyázik: ő tehát, bár tudósításai 
az ellenséget az ő csapatánál kétszerte is nagyobbnak mond- 
ták, mi való is volt, márcz. 24-kén reácsapott s oly kárt tett 
benne, hogy Almássy hét tisztének, 206 legényének, 56 lová- 

nak s egy zászlónak elveszte után Balassa-Gyarmaton keresz- 
tül Váczig futott. Windischgrátz azt hivén, hogy Beniczky 
mozgó csapata — melyet jelentésében a megvert Almássy 
6000-re tőn, holott annyi száz is alig volt, — egy Komárom 
felmentésére indult nagyobb magyar had része Ramberg osz- 
tályát rögtön Balassa-Gyarmatra, Csóricsét pedig Váczra in- 
dítá, honnan azok nem sokára megint visszahivattak. E mene- 
tek és ellenmenetek az esős, sáros tavaszi időben, mondhatat- 
lanul megfárasztották az ellenséget. E fáradalmainak s áltatá- 
sainak " öregbítése végett adta ki Vetter is azon rendeletet, 
midőn hadtesteink Czibakházáról Tiszafüredre indíttattak, hogy 
Asbóth Lajos ezredes a tartalék-hadosztálylyal Czibakházát 
szállja meg és folyton álkészületeket tegyen az átkelésre, mi- 
szerint a császáriakban azon hiedelmet ébreszsze, mintha fő 
seregünk még mindig innen akarná őket megtámadni. E mene- 
tek nevelték kétségkivül a mi hadaink fáradalmait is; de eze- 
ket, miután a czél előttök világos volt, kivált midőn Bem győ- 
zedelmeinek s az osztrák-orosz hadak Erdélyből kiverettetésé- 


. nek híre elterjedt, oly lelkesedés szállotta meg, hogy e fára- 


A tiszafüredi 
kiindulás. 


dalmak most koránt sem hatottak rájok lehangolólag; sőt az 
ütközet halasztása még inkább nevelte vágyukat, azt tebetni 
Windischgrützezel, mit erdélyi bajtársaik tettek Puchnerrel 
s az oroszokkal. 

A munkálati terv seregeinknek Tiszafürednél végrehaj- 
tott öszpontosítása után azon vidékre lőn fektetve, mely a bor- 
dús Mátra déli lejtőjén terűl el, tehát ugyanarra, melyen az 
első támadás indult meg. E vidék helységekkel sürün ellepve, 
s kemény utakkal is tűrhetőleg ellátva lévén, már e körül- 
ménynél fogva is oly előnyöket biztosított, minőket a roppant 
terjedelmű, jó utakban teljesen szűkölködő Kecskemét-kőrösi 
puszták nem nyujthattak. Vetter bizton számított arra tervé- 
ben, hogy míg az ellenség a Tisza mögött teendő mozdula- 
tainkat kitanulja és szándokainkról fogalmat nyer, hadsere- 
günk az alatt Tiszafürednél háboríttatlanul átkelvén, a mun- 

kálati vonalon keresztül vezető kemény országutakat eléri, s 
ő választhatja meg az ütközet terét. 

v Windischgrátz a miatti aggodalmában, nehogy egy ma- 
gyar sereg Losonczon keresztül Komárom felmentésére men- 
jen s onnan hátába kerüljön, nemcsak Váczra és Losonczra 
küldött hadakat, hanem b. Hammerstein Galiczia új kormány- 
zóját is felszólítá, küldene bár mi kevés hadat Kassa felé s 
aztán terjesztené azon álhírt, hogy annak háta mögött 20 ezer- 
nyi hadtest áll készen a betörésre. Csak márcz. 30-kán, mi- 
dőn hirűl vette, hogy Beniczky mozgó csapata az Ipoly hidját 
Losoncz mellett elrontatá, kezd vala e tekintetben megnyu- 
godni, s külde parancsokat Schlickhez és Jellasicshoz, hogy 
amáz Gödöllőről, hova"pár nap előtt visszavonult, Hatvan felé 
erőszakolt szemlét tartson; emez pedig a maga hadtestével 
Kecskemétről, Kőrösről Czegléden át a vasút mentében Monor 
felé induljon, szükség esetében Schlicknek segedelmet nyuj- 
tandó. Scblicek e parancs szerint april 1-jén indult 12 ezernyi 
hadtestével Hatvan felé. Jellasicsnak ugyanekkor Czeglédről 
kell vala felfelé utnak erednie. 

E közben az I., II. és III-dik hadtest márcz. 25- kéj meg- 
érkezett miszfűzsdée, s Görgey hadtestének fedezése alatt, 
mely a Tarna vonalán állott, daczára a szakadatlan esőzésnek, 
mely az utakat a Tisza vidékén, kivált a poroszlói hidra vezető 
hosszu töltésen feneketlenekké tette, a következő napokon a 
Tiszán átkelvén, 28-kán már szinte a tarnavonal felé nyomúlt 
előre. Seregeink létszáma, e négy hadtest közt felosztva, 46 
honvéd-zászlóaljat, két zászlóalj utászt, nyolcz század vadászt, 
tiz ezred huszárt, összesen 45 ezer gyalogot, 8100 lovast, 182 
ágyut s egy röppentyű-üteget foglalt magában. A sereg álta- 
lában jól vala fegyverkezve, sőt nagy része a tüzet is meg- 
szokta; és, mi tán még biztosabb kezessége volt a győzede- 
lemnek, az egészet nagy harczvágy, győzni vagy halni kész 
hazaszeretet s önfeláldozási készség lelkesíté. 

A fővezér erre támaszkodva,  bocsáta ki márcz. 27-kén 
tiszafüredi fő hadi szállásáról egy szózatot, melyben a seregnek 

1849. Márcz. értésére adván, hogy új harczok előestvéjén áll, kitartó erő- 
i — —— feszitésre lelkesíté vitézeit. i 

Vetternek azonban e szózat volt utólsó műve e hadjárat 

alatt. Ő Tiszafüreden, a közte 8 az alvezérek, kivált a reá még 

a bánsági hadjáratból boszús Damjanics közt történt heves 

szóváltás következtében epelázba esvén, a vezérletet tovább 


nem folytathatta. 

Kossuth 26-kán éjjel érkezett Tiszafüredre. Vetter meg- 
betegedése nem kevés aggodalmat ébresztett lelkében; mert 
most már nem lehetett Görgeyt többé mellőzni a fővezérlet 
betöltésénél, ő lévén a seregben a legrégibb tábornok. Még 
csak imént adott kifejezést félelmének e rejtélyes jellemű fér- 
fiutól, midőn Debreczenből elutaztakor a képviselő-házban 
tartott beszédében ezt a hadjárat alatt még győzedelem, s a 
főváros megszabadulta esetében is együtt maradásra inté; kü- 
lönben, úgymond, , megtörténhetnék, mit brumaire 18-dika 
után az akkori provisorius consulatusnak egyik tagja (Sigyes) 
mondott a franczia nemzetnek, midőn kérdezteték tőle, minő 
ember az a Napoleon? Azt felelte reá: vous avez un mattre! 
Nálunk is az következhetnék, ha majd akadna valaki a ki 
magát urává tenné a nemzetnek." És most, e félélme da- 
czára is kénytelenségben látá magát, az egész sereg élére 
helyezni azt kit, ha nem hitt is még árulónak, minek őt meg- 
hittebbjei hallattára a kápolnai ütközet előtt és után bélye-. 
gezte, de bizonyára veszélyes vetélytársának s mint az idézett 
szavak kétségtelenné teszik, katonai dictaturára törekvőnek, 
legalább e törekvésre képesnek tartott. Bátorsága azonban 
nem lévén vele szembeszállni, kivált most, midőn arra újabb 
okot Görgey nem is adott s kinek mellőztetését ennél fogva nem 
is vette volna közönyösen a hadsereg, kénytelennek látá 
magát meghajólni a körülmények hatalma alatt. 

Vetter betegsége oly jellemet öltött, hogy pár nap alatti 
fellábadására nem volt semmi remény. Legalább helyettesíteni 
kellett tehát valakit felgyógyultáig. A támadó munkálatok két- 
szeri sükeretlen kisérlete után most egy harmadik indíttatott 

meg, melynek a közvélemény s különben a körülmények sze- 
rint is, elhatározónak kell vala lennie, s mely hadseregünk 
előnyomúlta következtében minden órán komoly harczra ve- 
zethetett: ez esetben pedig lehetetlen volt a hadsereget oly 
fővezér nélkül hagyni, ki iránt abban átalános volt a bizo- 
zodalom. 8 

Ezen aggodalmak, a körülmények e kényszerűsége alatt 
sietett Kossuth márcz. 30-kán Egerbe, hol a lakosság s annak 
még női része i8 őt fényes tűntetéssel, fáklyás zenével, szó- 
noklatokkal stb. fogadta. Oda hívatott hadtestéből Görgey is. 
És ez most a maga részéről is mindent elkövetett, hogy ez 
alkalommal birtokába juthasson a fővezéri botnak. Alattomos, 
ravasz természete szerint nem csak igen előzékeny, símuló, 
ragaszkodást színlelő volt Kossuth iránt, mióta ez a táborban 
megjelent; hanem a legnagyobb önzetlenség szinével arról 
ügyekezett meggyőzni őt, mi a hadviselés minden szabályai- 
val ellenkezik, hogy t. i. nincs szükség fővezérre, hanem 
Damjanics, Aulich és Klapka tábornokok és ő barátságos egyet- 
értésben közösen is legjobban megfelelendenek a fővezéri 
tiszt kötelességeinek. Kossuthot meglepte ezen nem várt ön- 
zetlenség, 8 könnyen hivő, gyönge jelleménél fogva annál 
könnyebben bement a kelepczébe. Ő tehát félelem és bizo- 
dalom közt habozva, a tábornokokkal tartott hosszú tanácsko- 
zások után Görgeyt helyettes fővezérnek nevezte ki. A 7-dik 
hadtest, mely eddig közvetlen Görgey alatt állott, Gáspár ez- 
redes vezényletére bízatott. A munkálati tervben pedig Görgey 
kivánsága szerint némi változások tétettek, melyek szérint 
nem egyenesen a főváros, hanem az ostrommal egyre szo- 
rongatott s némileg már szükséget szenvedő Komárom fel- 
mentése tüzetett ki a hadjárat czéljául, mi az ellenségnek a 
fővárosból kivonultát különben is maga után vonná. Elfogad- 
tatott Klapka indítványa is, mely szerint tekintetbe vévén a 
Zagyva és Galga folyamok mocsáros part vidékét, mely a had- 
sereg kifejlésére kevéssé alkalmas, a pesti nagy úton, Hatvan 
felé, egyedül a VII-dik hadtest intézné a támadást, mi alatt 

v 


az I., II. és III-dik hadtestek Jászberény s Nagy-Káta felé 
oldalba fognák a valószinűleg Gödöllő táján öszpontosúló 
ellenséget. § 

Az ellenség hadainknak ezen épen oly váratlan mint 
gyorsan végrehajtott mozdulatát Czibakházáról Eger vidékére 
csak akkor tudta meg, midőn seregeink már átkeltek a Ti- 
szán. Jellasics csak márcz. 28-kán indult meg Kecskemétről 
és Kőrösről Nagy-Káta felé. Schlick pedig, ki elébb Eger tá- 
járól Görgey hadtestét tartá szemmel, a kedvező hatvani állo- 
mást foglalta el, s a mocsáros Zagyva és Galga völgyén némi 
sánczokat is hányatott. Maga Windiscbgrüátz Gödöllőre ment 
fő hadi szállásával. Az ellenség egész ereje, mely e vonalon 
seregeinkkel szemben állott, mintegy 48 ezer gyalogból, négy- 
öt ezer lovasból, 220 ágyuból s nyolcz röppentyű-ütegből állott. 
Az ellenséges hadak tehát számra nézve egyenlők voltak. 

Görgey látván, hogy Schlick hadteste a Galga és Zagyva 
völgyében foglalt állomást, Jellasics pedig Czegléden keresztül 
Gödöllő. felé tart, márcz. 31-kén a következő vonalba állitá 
seregeit: a 7-dik hadtest Gáspár vezénylete alatt, egy kis csa- 
tárzat után Schlick előörseivel, Hatvannal szemközt a gyön- 
gyösi uton Csányig és Hortig terjeszkedett; az I-ső hadtest 
Klapka alatt Nagy Káta felé vonúlt Jellasics ellenébe, Damja- 
nics a 3-dik hadtesttel Árokszállásról Jászberényig nyomúlt; 
Aulich a2-dik hadtesttel a harczvonal mögött tartalékul ennek 
változásai szerint intézte mozdulatait; Asbóth végre a tarta- . 
lék-osztálylyal a vasúti vonalon, Jellasics háta mögött haladt 
előre s az ettől elhagyott városokat s helységeket szállotta 
meg, részint hogy annak maradozó csapatait s podgyászait 
elfogja, részint hogy az utána rendelt élelemszállitmányt le- 
tartóztassa; mi neki nagy mértékben sikerült. 

April 1-jén Schlick Hatvanból erőszakos kémletet inté- 
zett Hort felé. A Hort és Hatvan közt állomásozó előörseik Hort 
alá kényszerültek visszavonúlni; ott azonban Pöltenberg had- 
osztálya megállította az ellenséget, ki estenden ismét Hatvanba 


-tért vissza. A bekövetkezett éjjel, Kmetynek Gyöngyösön ma- 

radt osztályát kivéve, az egész 7-dik hadtest Hort körül szál- 
lott táborba. 

Következő napon az ellenség tetemes erővel nyomúlt ki 
Hatvanból, erősen eltökélve léven seregünk e részét megverni 
s jobbról a Mátra, balróla Zagyva s a Csány, Bódog és Tura 
helységek közti mocsárok által védett helyzetéből azt kiűzni. 
Schlick, kit az ütközetbe Lichtenstein és Parrot tábornokok 
kisértek, kiindulta előtt nagy vacsorát rendelt a hatvani pré- 

post lakában, s kérkedve szólitá fel a város előbbkelőit, — 


néznék a nyulászatot, melyet a magyar táborban tartand. 
De reményeiben rútul csalatkozott. Kivált erős tüzérségére 
támaszkodván, igen élénk tüzelést kezdett támadó hadunkra. 
De részünkről is hasonló erélylyel működtek a tűztorkok. 

Az ágyuzás délutáni két óráig szakadatlanul folyt. Gáspár 
a csata kezdetén látván az ellenség erejét, az Árokszálláson 
létező III-dik hadtesthez erről tudósítást tévén, segedelmet 
kért; s ennek megérkeztéig nem akart komolyabb támadást 
intézni. Schlick tehát maga ment át védő állásából támadásra, 
s egy dzsidászezreddel s egy dragonyos-osztálylyal rohamot 
intézett a 9-dik huszár-ezred négy százada ellen; mely aztán 
tetemes veszteséggel nyomatott vissza a túlnyomó erő által. 

E sükertől felbátorítva, valamennyi hadosztályait táma- 
dásra indítá az ellenség. Ekkor jelent meg bal szárnyunkon a 
9-dik honvéd-zászlóalj, a 19-dik sorezred 3-dik zászlóalja, a 
3-dik huszárezred s a lengyel legio Wysocki vezénylete alatt. 
Megerősödött hadaink tüstént támadást kezdének az egész 
vonalon. Wysocki a balszárnyon az ellenség ágyuit elnémítván, 
szuronyszegezve nyomúlt előre; Pöltenberg pedig a jobb 
szárnyon a szőlőhegyeket ostrommal foglalván el, bekerítés- 
sel fenyegette az ellenséget. Schlick rohamaink alatt harczso- 
rait ingadozni látván, visszavonúlót fuvat; de a városba is 
nyomban követik őt vitézeink ; minek következtében egy ma- 
kacs utczai harcz után, melybe a harcz bírére Árokszállásról 
önkéntesként átrepűlt Kiss Ernő altábornagy vezette vité- 

zeinket, Schlick nyakra főre siet át a Zagyván s Bag felé hát- 
rál, némileg a hidat is megrontván maga után. 

A nap győzedelme egy, strategiai szempontból igen fon- 
tos helyzet birtokába juttatta seregünket. Az ellenség a maga 
veszteségét igen kicsinyítve 100 emberre tette, a mieinké 150-re 
ment holtak és sebesekben. i 

Az első összeütközés ily szerencsés kimenetelének híre 
hamar elterjedt egész táborunkban, s annak erkölcsi erejét, 
lelkesedését még inkább felbuzdítá. A fő hadi szállás Egerből 
még az nap Gyöngyösre tétetett át. Ott szállott meg Kossuth 
is, miután tudósitást vőn a harcz kedvező folytáról. 

Ez alatt Jellasics márcz. 30-kán Albertin tartván hadi- 
szállását, a vasútvonalon maradt, azt hivén, hogy seregeink 
nagyja Szolnoknál fog átkelni a Tiszán. De apr. 1-jén a dol- 
gok állásáról tudósítást nyervén, Tápio-Bicskén és Sülyön 
keresztül Gödöllő felé kezdett visszavonúlni, hol Windischgrátz 
minden hadosztályait öszpontosítani ügyekezett. , 

Görgey ezt megelőzendő, külön szándékozott megtá- 
madni Jellasicsnak mintegy 15—18 ezerből álló hadtestét; mi 
végre, míg egy részről Gáspárral Hatvanból erős kémleteket 
intéztetett s az ellenség figyelmét erre vonta, Klapka és Dam- 
janics hadtesteit Nagy-Kátára s onnan Tápio-Bicske felé irá- 
nyozta. April 4-kén e két hadtest a Zagyván Jászberénynél 
átkelvén, Nagy-Kátán, Aulich pedig a 2-dik hadtesttel Monos- 
toron és Fényszárun foglalt állomást. Ugyanaz nap Jellasics 
hadának zöme Tápio-Bicskéről Kókára, két dandára pedig, 
Sternberg és Rastics vezénylete alatt a hátvédet képezve, Sze- 
léről Bicskére vonúlt. Nagy-Káta és Tápio- Bicske közt, melyek 
egymástól másfél órányi távolságra fekszenek, terjedelmes 
mocsárokat képezve foly a Tápio vize, melyen a Kátához 
közel fekvő Feketeerdőnél egy hosszú töltéssel ellátott hid 
vezet keresztül s tartja fenn a két község közti közlekedést. 
Túl a Tápion, Bicske felé, homoksivatag terjed a helységig, 
mely, a Tápiovölgy szélén magas dombon feküvén, uralg a 
vidék fölött. ú 

Klapka, mihelyt N.-Kátára érkezett, azon tudósítást vette, 
hogy Jellasics reggel vonúlt el Bicskéről, s ott még csak pod- 
gyásza létezik egy gyenge hátvéddel. Ő tehát elhatározá, azt 
tüstént megtámadni. Bicskén azonban a körülmények ek- 
koron inár megváltoztak, mert nem, miként kémeink hírűl 
hozták, egy, hanem már két dandár pihent a helységben, 
Sternberg lovas dandára 14 századdal és Rastics tábornok hat 
zászlóaljból álló dandára, mind a kettő hat-hat ágyuval. De a 
számelőny mindemellett is a mi részünkön volt, Klapka had- 
teste két osztályban, összesen 10 zászlóaljat, 15 huszár-szá- 
zadot és 40 ágyut számlálván. Csak ügyes vezérletre volt 
szükség, hogy érzékeny csapás méressék az ellenségre. 

Klapka azon hitben, hogy még mindig kevés ott az ellen- 
ség, Dipold és Bobics dandárait, Mesterházy lovas dandárá- 
nak egy részével indítá meg Bicske felé, más két dandárát 
tartalékúl hagyván a feketeerdei híd és töltés táján. Dipold az 
előhadat képezve, dél tájban közelítvén meg Bicskét, egy 
üteggel nyomban megkezdé a tüzelést. 

A meglepett ellenség, hogy ideje legyen gyalogságát a 
helység előtt felállítani, hat század báni huszárt vetett a mieink 
elébe, egy zászlóaljat pedig Dipold jobb oldalába indított. A 
báni huszárokat azonban a mi huszáraink gyorsan visszaűzték ; 
de gyalogságunk, melyet Dipold azután az ellenség gyalogsá- 
gára vezetett, ettől szuronyszegezve fogadtatott s hátrálni 
kényszeríttetett. . Míg ezután Dipold a homokbuczkákon 
elterűlő nyárfaerdőben igyekszik rendezni megkúszált zászló- 
aljait, Bobics dandára állja útját az ellenségnek; de ez ís ki- 
fejtette már mind a hat zászlóalját, melyeknek szuronyai előtt 
Bobics dandára is megfutamlék. És most a visszanyomott két 
dandár feltarthatlanúl fut vissza Nagy-Káta felé. A Tápióig 
csak tűrhető volt a rend, de midőn a futamlók a töltéshez ju- 
tának, mindamellett, hogy Klapka a Koburg- és császár-huszá- 
rokkal feltartóztatni törekszik az előretörtető ellenséget, fu- 
tamlóink a tartalékban lévő Máriássy hadosztályát is magokkal 

1849. April. híd felé. A zavar minden perczben növekszik; gyalogság és 

—TT lovasság, ágyuk és társzekerek a keskeny töltésen s még kes- 
kenyebb hidon rémségesen megtorlódnak. Sokan a néhol 
meggázolható vizen kelnek át; mások azonban övig sülyed- 
vén a mocsárba, abból követk ;dni képtelenek. Hét ágyut, 
melyekkel lehetetlen a hídra jutni, szinte a vizen kisértenek 
meg átszállítani; de a két első a sárba rekedvén, atöbbi a 
parton hagyatik megfutott tüzéreinktől s utóbb az ellenség 
kezére jut. Maga Klapka sem képes a hídon átmenekűlni s 
Farmos felé kerülve, csak estve tér vissza hadtestéhez. 

Az ellenség nagy része, a hídon is átkelve, már Nagy- 
Káta közeléig űzé a mieinket. Szerencsére azonban, ekkor 
már Damjanics hadteste is megérkezett N.-Kátára, ki a tör- 
téntekről értesülvén, Leiningen és Kiss Pál dandárait azonnal 
a Tápio felé indítja. Ekkor érkezik oda maga Görgey is, ki 
aztán Damjanicscsal együtt intézi a harczot. Leiningen dan- 
dára haladéktalanúl az ellenségre rohan, azt megállítja s nem 
sokára meg is fordítja. A rettenthetetlen 3-ik zászlóalj Föld- 
váry Károly őrnagy vezénylete alatt és a szintoly hősies vörös 
sapkások, a 9-dik zászlóalj, melyek a bánságban s nemrég 
Szolnoknál is annyi babért arattak, a hidat és a töltést szu- 
ronyszegezve tisztítják meg az ellenségtől. Ennek láttára 
Klapka hadteste is visszanyeri bátorságát s rendbeszedetvén, 
ismét átkél a Tápio túlpartjára s Damjanics dandáraihoz csat- 
lakozik. És most szerepek cseréltetnek. Az ellenség ennyi 
erőtől nyomatva, Bicskére kénytelen visszafutni; de a miein- 
ket is hátán viszi. Ott a dombon fekvő helység több pontjain 
felállított ütegeivel igyekszik feltartóztatni a mieinket; de 
ezek által onnan is elűzetvén, a helységet felgyujtja, s túl 
rajta a nyugot felé elnyúló s az egész vidék felett uralgó ma- 
gaslatokon foglal újabb állomást, honnan aztán, mialatt a 
mieink az égő helységet megkerűlik, időt nyer a Tápio-Ságra 
vezető úton, Jellasics hadtestének többi osztályai után sietni. 
Nagy Sándor ezredes majdnem Ságig üldözé a futamlókat, s" 

csak akkor tért meg, midőn azok, Ságotis elhagyván, Szecsőre 
siettek. 

E változatos harcz, mely után mind a két fél magának 
tulajdonítá a győzedelmet, részünkről nagy áldozatba kerűlt. 
Holtak és sebesekben mintegy nyolczszázat vesztettünk; a Tá- 
Pio partján hagyott öt ágyu is az ellenség kezében maradt. 
A veszteség azonban nemcsak anyagilag, de erkölcsileg is 
nagyon jelentékeny volt: Klapka azonfelül, hogy számos em- 
berét s ágyuját elvesztette, miként maga barátja, Görgey, 
megvallja, ,elvesztette a hadsereg bizodalmát is, bölcs ova- 
tosságában a veszély előtt, állhatatos kitartásában s lélek- 
jelenlétében a veszély beálltakor." Kiss Pál ezredes, gróf 
Leiningen, Földváry és Czillich őrnagyok, kik a véggyőzede- 
lem kivívásában magokat leginkább kitűntették, a katonai ér- 
demjel harmadik osztályával díszesíttettek fel. Meg kell 
azonban még a jutalmazásból kimaradt Sebő alezredesről is 
emlékeznünk, ki a császárhuszárokkal a mieinket a harcz első 
felében üzőbe vett báni huszárokra intézett rohamot, s ezek 
parancsnokával, gróf Riedesel őrnagygyal, párviadalra kelt. 
A viadal hosszú és dühös volt: Riedesel, egy nagy, termetes 
alak, 8 az osztrák hadsereg legügyesebb vívóinak egyike, már 
két helyen megsebzé Sebőt, midőn ez végre oly erővel vágja 
agyba ellenét, hogy az szörnyet halva bukik le lováról. 

E nap harcza után Klapka hadteste Bicskén, Damjanicsé 
Nagy- és Sz.-Márton-Kátán, Auliché Sz.-Györgyön, Gáspáré 
Hatvanban és Turán tölté az éjet; Asbóth hadoszlopa pedig 
Czeglédig nyomúlt előre. Jellasics viszont Szecsőt, Kókát és 
Dányt, Scblick végre Bagot, Györköt, Aszódot tartá elfoglalva. 
Windischgrüátz nagy aggodalmak közt hánykódék Gödöllőn, 
mert még mindig nem ismerte a micink állását, s nem tudta, 
vajjon nem az-e szándékuk, hogy Balassa-Gyarmat felé Komá- 
romnak tartsanak; e habozásában aztán Csorics hadosztályát 
Váczra rendelte. A fővárosban a hatvani csata után nagy 
mozgalom támadt; mert míg onnan a tartalék Gödöllő felé 


indult, a hidászfogatok s a podgyászós szekerek végetlen 
27 


1849. April. 


1849. April. 


420 Hatodik könyv. A márcziusi alkotmányirat 8 a nemzet válasza, 


sorban huzódtak az utczákon keresztűl Budára. És, mi a ví- 
vott ütközetek legvilágosabb tanúja volt, 5-kén egy hosszú 
szekérsor több száz sebesültet szállított a fővárosba. A lakos- 
ság remény és félelem közt hányatva várta a tudósítást a tör- 
téntekről; de a hadi hatóság mélyen hallgatott. Azonban már 
e hallgatás is azok részéről, kikről tudatott, hogy minden, bár- 
mily csekély előnyt azonnal óriási alakban szoktak kihirdetni, 
némileg értésére adta a közönségnek az ügyek állását. Még 
több világot merített ez ama szigorú rendeletekből, melyek 
falragaszok által adattak tudtára. E rendeletek egyike szerint 
a város utczáin minden csoportozás keményen tilalmaztaték ; 
másika meghagyta azon házak lakóinak, melyek a József-lak- 
tanyától a lánczhidig készített palánkolat mentében feküdtek, 
hogy lakjaikat az első ágyuszóra elhagyni s más városrészekbe 
költözni kötelesek. A városban mondhatatlan izgatottság ural- 
kodott; az utczákon, daczára a tilalomnak, néptömegek hul- 
lámzának, mohón kérdezgetve egymást a történtekről. A szé- 
les karimájú, úgynevezett miniszter-kalapok, vörös tollakkal 
felékesítye, melyek, mint a forradalomhoz való ragaszkodás 
jelei, szigorún be voltak tiltva, a remények ébredtével ismét 
napvilágra jöttek, s csak újabb fenyegetések által riasztattak 
el megint az utczákról. A Sz.-Gellért hegyére seregesen ván- 
dorolt fel a kiváncsi nép, nézni, vajjon közeledik-e már a ma- 
gyar sereg? Még a magyar papirpénz is, melynek birtokosaira 
szigorú büntetés volt kihirdetve, forgalomba kezd vala jőni s 
a százasok 85 forinton kapósakká lőnek. A félénkebb lakosok 
nagy számmal költözének ki a városból, félvén a bekövet- 
kezhető utczai harcztól s a város ágyuztatásától a budai vár- 
hegyről. 

. Míg a főváros lakossága ily remény s félelem hullámai- 
tól hányatott, négy-öt mértföldnyi távolságban az ellenséges 
felek mind közelebb jutottak egymáshoz s ütközetre készülé- 
nek. April 5-kén, nagycsütörtökön, Damjanics hadteste Sze- 
csőn és Kókán nyugodott; Klapkáé, a balszárnyat képezve, 
Úriban és Sülyön állott; Gáspár hadteste a jobb szárnyon 

elébbi állásában maradt a hatvan-gödöllői út körül, Turáig 
terjeszkedve; Auliché végre, mint tartalék, Damjanics háta 
mögött, Tó-Almáson tanyázott. Asbóth hadoszlopa a vasút- 
vonalon e nap Pilisig haladt. E nap folytában csak jobb szár- 
nyunkon, Aszód és Bag táján történt némi csatározás; Schlick, 
mielőtt innen elvonúlna, egy erőszakolt kémletet tőn, aztán 
hada egy részével Besnyőre hátrált. Jellasics hadteste Isa- 
szegre ment éji szállásra. 

Görgey 5-kén estve a következő rendelkezést adta ki 
más napra: Damjanics a sz.-királyi erdőn, Klapka Sápon ke- 
resztül — honnan egy dandárt Péczelre indít, Isaszegnek tarta- 
nak; Aulich Dányra vonúl s egy hadoszlop által Zsámbokon 
keresztűl összeköttetésbe lép Gáspárral, ki a maga hadtesté- 
vel Bagot s Besnyőt fogja megtámadni. 

A hadak e mozdulataiból látszék, hogy april 6-kán üt. 
közetre kerűl a dolog Isaszeg körül, melynek erdős, dombos 
vidéke igen kedvező helyzetet nyujtott a védelmi harczra, 
minőre az ellenség készült. E helyzet több pontjai, a sürű er- 
dőkkel s a meredek dombok közt létező, csaknem szorosokká 
keskenyűlő szűk: völgyekkel oly védelmet nyujthatnak, hogy 
azokat majdnem erődök gyanánt kell ostromolni a támadók- 
nak. Az erdős, dombos vidéken lovasságunk, melyre nézve 
számunk az ellenségét meghaladta, csak igen kevés helyen 
talált alkalmas tért a kifejlésre. A császáriak ellenben ágyu- 
és röppentyűütegeiket, melyekben a mieink fölött bővelked- 
tek, a magaslatokon, az erdők szélein, a szorosok torkában a 
legkedvezőbb fekvetben álllíthatták fel támadó hadaink ellen. 

Jellasics hadteste 6-án, dél tájban érkezett Dányról Isa. 
szegre, Schlické pedig Bagról, Aszódról, hol csak néhány lovas 
századot hagyott, Gödöllőre, honnan azonban rövid pihenés 
után szinte Isaszegre sietett, hol a harcz délután két óra táj- 
ban megkezdődött Klapka hadteste és Jellasics serege közt. 
Klapka ugyanis tizenegy óra tájban Sápra, érkezvén, onnan 
Dipold dandárát Péczelre utasítá; maga pedig Zákó és Bobics 
dandáraival a szentkirályi erdőnek tartott, a hézagot maga és 

Dipold közt Schultz dandára által töltetvén ki. Kettőre járt 
az óra, midőn Zákó dandára, mely az előhadat képezé, a fe- 
dézetlenűl hagyott erdőn keresztűl jutván, Isaszeg előtt a bán 
két zászlóaljára bukkant, s azokat épen étkezésöknél meglep- 
vén, megtámadta s Isaszegre visszanyomta. Itt azonban a bán 
két dandára állta útját, s őt rövid harcz után hátrálni kény- 
szerítvén, oly annyira megzavarta, hogy futamló hadai a má- 
sodik harczsorban lévő Bobics-dandárt is rendetlenségbe ejték 
s magokkal ragadták. 

Klapka a szerencsétlen kezdet által itt is, mint Bicské- 
nél, annyira leveretni engedé magát, hogy a harczczal már- 
már teljesen felhagyni szándékozott. Szerencsére, mielőtt 
dandárai a bicskeihez hasonló rendetlen futamlásba eredtek 
volna, jobbján Damjanics hadteste is a harczvonalba lépett, 
ki észrevévén Klapka zavarát, egy dandárt Kiss Pál vezény- 
lete alatt rögtön segedelmére külde, miáltal a császáriak 
figyelmét tőle magára vonván, őt az üldözéstől megmentette s 
időt szerzett neki, megkuszált dandárait ismét rendbe szált 
mi azonban csak később történt. 

Jellasics, ki hada zömével a Rákos patak jobb partján, 
Isaszeg háta mögött, a nagy-tarcsai erdős dombokat foglalá 
el, Damjanics hadtestének előrenyomúltakor a Klapka dan- 
dáraival harczolt zászlóaljait is visszavonta magához, s jobb 
szárnyával Péczelre, a ballal az Isaszeg melletti malomra tá- 
maszkodva, a magaslatokról rémséges tüzelést kezdett Dam- 
janics MHadaira. Ő azonban ezt hamar megunván, a szuronyt 
már jól kezelő zászlóaljai egy részével a dombok felé kerűl, 
honnan a tűzzápor jő, hogy a császáriakat onnan elűzze. E 
pillanatban jelent meg Damjanics oldalában Gödöllő felől 
Schlick hadteste, melyet, minthogy a Gáspár vezérlete alatt 
lévő VII-dik hadtestünk Bagról nem mozdúlt, Windischgrátz 
szinte Isaszeg felé indított. Damjanics ezt észrevévén, azonnal 
felhagyott támadási szándokával a Jellasics által tartott dom- 
bok ellen, s a túlnyomó erő elől ismét visszatért a Rákos bal 
partján elnyuló erdős dombokra. Itt ázonban az ellenség több 

rohamát visszavervén, mindannyiszor előre rontott honvédei- 
vel. De viszont ezeket is mindig ugyanazon sors érte, mely 
elébb a császáriakat: visszavonúlni kényszerűltek elébbi fe- 
dezettebb állásukba. Így hullámzott a harcz egészen ötödfél 
óráig. Damjanics látván, hogy magára hagyatva, hadának 
bámulandó kitartása mellett sem nyomhatja ki állásából az 
erősebb ellenséget, boszuságában Klapkára, hogy oly hamar 
véget vetett a harcznak, s még mindig késik azt újra meg- 
kezdeni, már-már tömegeket készült képezni a visszavonulásra, 
midőn végre Görgey is megjelent harczsoraiban. 

Görgey délutáni három óráig a kókai temetődombon 
időzék, beszélgetve Kossuthtal és a szerzővel, kik déltájban 
az ütközetet látni menték volt oda Márton-Kátáról. A csatatér 
legfölebb másfél mértföldnyire esett a kókai temetődombtól ; de 
a partoktól hullámos, erdőtől fedett földeken, kivált mivel a 
szél Kóka felől fúvott a csatatér felé, a heves ágyutűz daczára 
sem hallatszék át semmi nesz; s csak az erdőből itt-ott emel- 
kedő füst, mit Jellasicsnak a csata kezdetén hátráló hadaitól 
felgyujtott erdő égése okozott, gyaníttatá, hogy foly az ütközet. 
Görgey e bizonytalanságban nyugtalan, három órakor felkere- 
kedvén, nyargonczai egyikét Dányra futtatá, hogy Aulichot 
előnyomulásra szólítsa, maga pedig a bal szárny felé Klapka 
hadtestének irányában tartott. 

Midőn négy óra tájban a sz.-királyi erdő keleti szélére 
ért, ott találta már a II-ik hadtestet is, melyet Aulich, a mind 
hevesebbé váló ágyutüzet hallván, minden rendelet nélkül, 
egyedül helyes vezéri tapintatból, Dányról a csatatér felé in- 
dított. Görgey itt észlelvén, hogy míg a középen, hol Damja- 
nics állott, az ágyuzás hevesen foly, a balszárnyon, melyet 
Klapka foglalt el, a tűz egészen megszűnt; s ebből sejtvén, 
hogy Klapka hadtesténél baj van, Aulich hadaiból csak Mi- 
hályi őrnagy dandárát küldé Damjanics támogatására, a töb- 
bit pedig mind a balszárnyra rendelte s maga is afelé 
nyargala. Megdöbbenve látá itt, hogy Klapka zászlóaljai 
teljes visszavonulásban vannak, s hallván, hogy ezt magának 

Klapkának rendeletéből cselekszik, nyomban felkeresé őt, s a 
visszavonulás okát kérdezvén, azt nyeri tőle válaszúl, hogy 
hadteste fáradt, s töltényben megfogyatkozott; tanácsolja te- 
hát, hagynának fel mindenütt Damjanics hadaiis a harczczal: 
,a győzedelem, mely ma lehetetlen, holnap még lehetségessé 
válhatik." jö 

De Görgey, látván azászlóaljak hátrálásának gyorsaságát, 
úgy vélekedék, hogy azok fáradtsága egyátalában nem lehet 
oly nagy, hogy előre is ne tudnának menni s néhány szurony- 
rohamot megkisérteni, erre töltények se kellenek, ha azokat 
már az utolsóig kilőtték volnais. , Ma győzni kell, kiálta fel 
végre, vagy visszavonúlni a Tisza mögé. Csak e kettő közt van 
választás. Damjanics még derekasan harczol, Aulich is előre 
nyomúl : győznünk kell tehát!" — , Előre fiuk!" — kiáltja 
végre Klapka is honvédeinek, kiknél eddig is : nem annyira a 
jóakarat, mint a vezér lelkesítő kitartásának példája hiányzott. 

Görgey azon reményben, hogy ezentúl a közeledő Au- 
lichtól megsegíttetendő Klapka is tevékenyebb részt veend a 
nap munkájában, tüstént Damjanics harcztere felé vágtat. 
Először is Kiss Pál két zászlóaljával találkozik, melyeket 
Damjanics küldött volt Klapka segedelmére. E két zászló- 
alj, —a hősiességéről híres vörössapkások, számszerint 9-dik, 
s a régi Waza-sorezred nem kevesbbé jeles 3-dik zászlóalja, 
miután a visszavonúlt Klapkától nem támogattattak, a legma- 
kacsabb ellentállás daczára sem voltak képesek Jellasics két 
egész dandára ellen megvédeni a Rákos bal partján fekvő 
magaslatot, mely Damjanics baljának főtámaszát képezte. S 
miután ők az erdőbe beljebb vonúlni kényteleníttettek, hada 
zömével a Rákos jobb partján, az égő Isaszegtől éjszak felé 
harczoló Damjanics balján oly hézag támadt volt, melyet az 
ellenség könnyen felhasználhat vala hátába kerűlni. Görgey 
tehát e hézagot azonnal betölteté a Damjanics hadtestéhez 
tartozó lovassággal, mely Klapka visszavonulása által szinte 
hátrálásra indíttatott. A huszárok rendeletet vőnek a császá- 
riakat Isaszeg déli oldalán a Rákos balpartjáról visszaűzni s 

ugyanazon magasságba nyomúlni előre, melyen Damjanics 
jobb szárnya harczolt a helység éjszaki oldalán. 

És most végre a jobb szárnyra robogott Görgey, hol 
Damjanics öt zászlóaljjal (a 3-dik, 42-dik s 60-dik honvéd-, a 
Hessen-Homburg 3-dik, s a Porosz herczeg 2-dik zászlóaljak- 
kal) még mindig hősiesen tartá magát a Schlick hadtestéhez 
tartozó Lichtenstein hadosztályának és a bán hadtestéhez 
való Grammont dandárának legalább kétszeres ereje ellen. 
n E vitéz férfiút, — mond Görgey, — daczára a veszélyes hely- 
zetnek, melybe őt Klapkának semmikép sem menthető vissza- 
vonulása juttatá, még mindig megtöretlenűl, szilárd kitartásban 
találám. Ő semmire sem gondolt kevesbbé, mint a harcz meg- 
szűntetésére; bár kíméletlen kifejezései, melyekkel Klapka 
magaviselete feletti boszúságát nyilvánítá, világosan elárulták, 
hogy teljesen átlátta a veszélyt, melytől fenyegettetik. Csila- 
pítani törekvén őt azon biztosítással, hogy Klapka már megint 
előrenyomúl: de, úgy látszék, a tápio-bicskei nap óta ő telje- 
sen elvesztette bizodalmát Klapkában. , Mit ér, — úgymond, 
— ezen előrenyomulása? hiszen, ha egy ittas honvéd roszul- 
létről panaszkodik, és egy másik lőszertáskája födelét fel- 
nyitja, Klapka mindjárt jajgat, hogy zászlóaljai a lerogyásig 
fáradtak s nincs töltényök; ő ismét mindjárt megfordúl s en- 
gem újra is cserben hagy." — De midőn azt hallá Görgeytől, 
hogy Aulich is a csatatéren van már hadtestével, oly annyira 
felvidúlt a derék Damjanics, hogy nyomban ismét támadásra 
akart átmenni a védő helyzetből, melyben magát az ellenség 
túlnyomó ereje miatt, egy idő óta tartani, az okosság paran- 
csolá, s alig sikerült Görgeynek őt arra bírni, hogy legalább 
addig mérsékelné tüzét, míg Aulich és Klapka a balszárnyon 
némi előnyben, a jobb szárnyon pedig Gáspár, Bagról Gödöl- 
lőre nyomúlva, oldalban s hátban foghatja az ellenséget. 

Görgey ugyanis azon pillanatban, midőn Kókáról a sz.- 
királyi erdőbe ért, azon túdósítást vette Gáspártól, hogy a 
császáriak a Galgapatak vonalát Bagnál, Aszódnál védelem 
nélkül feladták, s ő Bagot megszállván, Gödöllő felé fog nyo- 

múlni. E tudósítás következtében azt hitte Görgey, hogy mi- 
után most már az ellenség balszárnyát Gáspár, jobbját pedig 
Klapka hadteste erélyesen fogja szorongatni, Damjanicsnak 
mindaddig halasztania kell a támadást, míg a két szárny mű- 
ködésének sükere nem mutatkozik; akkor aztán egy erélyes 
roham az ő részéről a középen teljesen megtörendi az ellen- 
séget s elhatározandja a győzedelmet. — 

E végkimenetelen alig is lehetett kételkedni, feltéve, 
hogy Gáspár a maga 16 ezernyi hadtestével kellő erélyt fejt 
ki az ellenség balszárnyán, Dipold dandára pedig legszélső 
balszárnyunkon Péczelről szinte bevág a császáriak jobbjába. 
Damjanics tehát elfogadta Görgey tanácsát. Azonban, ha en- 
nek ellenére akart volna is, mindjárt különben sem mehet 
vala át a támadásra; mert maga a segély is, melyet Aulich 
hadteste hozott, mielőtt teljesen elfoglalta volna helyét Dam- 
janics és Klapka közt, a zavar veszélyét hozta Damjanics de- 
rék zászlóaljaiba. Épen midőn a balján lévő lovasság azon 
rohamból visszatért, melylyel Görgey rendelete szerint a Rá- 
kos balpartjára nyomúlt császáriakat onnan elűznie kellett, 
Aulich e lovasságot ellenségnek vélvén, azonnal egy ütegből 
kezd vala reá tüzelni; hasonló hibából Mihályi dandára is, 
melyet Görgey Aulich hadtestéből Damjanics zömének támo- 
gatására küldött volt, ennek zászlóaljait, melyek épen egy 
ellenséges roham visszaverésével valának elfoglalva, az erdő 
homályában ellenségnek tartva, élénk csatártűzzel támadta 
meg hátuk mögött. De ezen, különben elég gyorsan megszűn- 
tetetett tévedésből támadt tüzelést is minden jelentékenyebb 
zavar nélkül állották ki Damjanics edzett zászlóaljai, s vitézül 
visszaverték a Fiedler- és Montenuovo Schlick-féle dandárok 
épen e tüzelés alatt intézett rohamait. 

E közben végre Aulich is beállott a harczsorba s Klap- 
kát, ki most a Bobics és Zákó dandárokon felül Schultz- 
nak eddig a balszárnyon tétlen dandárát is magához vonta 
oly erélylyel kezdé támogatni, hogy Jellasicsnak minden erő- 
ködése meghiúsult, melylyel a Rákos balpartját visszafoglalni 

törekedett. Sőt ezután egyesűlt erővel közreműködve, esten- 
den behatolnak az égő helységbe, és az ellenséget onnan ki- 
űzvén, azon magaslatokat is rohammal veszik meg, melyeket 
Jellasics tartott vala elfoglalva. A harcz ezzel meg is szűnt 
balszárnyunkon, mert Jellasics erős helyzetéből kiszorítva, 
sietve vonúlt vissza Gödöllőre. 

A jobb szárnyon azonban, hol Damjanics vívott, még 
sokáig tombolt a harcz, mert ott Schlick dandárai a Bes- 
nyőnél veszteg maradt Gáspár által egyátalában nem hábor- 
gattatván, minduntalan megujították rohamaikat. És most 
már Damjanicsnak nem is lehetett többé a védelemről, melyre 
eleinte, Görgey tanácsából önkényt szorítkozék, támadásra 
átmennie. Hogy ezt tehesse, némi szünetre lett volna szük- 
sége, melyben a védelem alatt az erdei harczban szétoszlott 
zászlóaljait ismét tömegekbe sorozhassa. Erre azonban az el- 
lenség élénk támadásai nem engedtek neki időt. De bár ennél 
fogva mind végiglen védő helyzetben maradni kénytelenítte- 
tett, állását a szentkirályi erdő éjszaki szélein mindaddig meg- 
tartá, míg végre éji 11 óra tájban az ellenség tüze egészen 
elnémúlt és Schlick is Gödöllőre vonúlt vissza. 

A győzedelem tehát a mieink részére hajolt; mert a csa- 
tatér az egész vonalon ezeknek birtokában maradt. De még 
sokkal fényesebben végződött volna a nap, ha a két legszél- 
sőbb szárny vezénylői hibát nem követnek el, s a parancsuk 
alatt lévő 19—20 ezernyi hadat is tényleg a csatatérre hozzák. 
A jobb szárnyon ugyanis Gáspár, miután Bagról előrenyo- 
múlva Besnyőt ostrommal bevette, s további munkálatra ren- 
delete nem volt, a helyett, hogy egyenesen Gödöllőre, az 
ellenség háta mögé nyomúlt volna, Besnyőnél tétlenül töltötte 
a nap hátralévő részét. Hasonlókép a legszélsőbb bal szárnyon 
Dipold munkátlanúl vesztegelt dandárával Péczelen, a helyett, 
hogy Czinkota táján a Pestre vivő országútat megszállotta 
volna. Ha e két hiba nem történik, az ellenség nemcsak a 
fővárostól elvágatik, hanem annyira be is keríttetik vala, hogy 
még csak Fót felé útatlan erdős dombokon keresztűl marad 

rés menekülésére, melyen ágyuit és seregének nagy részét is 
elveszthette volna. De így Gödöllő felől nem háborgattatván, 
s a pesti országút is nyitva maradván, a különben is szép 
győzedelemnek ezen könnyen biztosítható s következményei- 
ben elláthatlan fontosságú eredménye elveszett. , Gáspár 
és Dipold közremunkálásának eredménye — úgymond Klapka 
tábornok — az ellenség teljes megveretése leendett; s a had- 
járat végeldőlésének már itt be kell vala következni; mert a 
nagy osztrák főseregből alig menekülhettek volna Pestre némi 
romok." 

Az áldozatok száma mind a két részen tetemes volt. Az 
ellenség, úgy látszik kevesbítve, hatszázra számítja holtjait és 
sebeseit. A bekövetkezett éjen és más nap hosszú szekérsorok 
szállították sebeseit a fővárosba. Részünkről nyolcz-kilencz 
százan estek el és sebesültek meg, s mi legfájdalmasabban 
esett, jobbára a Damjanics páratlan vitézségü hadtestéből, 

Fáradt hadaink a nap nehéz munkája után Isaszegtől 
jobbra s balra azon erdős dombokon szálltak meg éjjeli nyug- 
vásra, melyek Péczeltől kezdve Isaszeg és Nagy-Tarcsa közt 
Gödöllőig nyúlnak. : 

Az ellenség nem kételkedvén, hogy győzedelmés sere- 
geink által más nap újabban megtámadtatik, ezt be nem 
várva, részint még azon éjjel, részint korán reggel a főváros 
alá, a Rákos vize mögé vonúlt. Gödöllő e szerint Nagyszom- 
baton, april 7-kén, minden harcz nélkül kezünkre jutott. E 
nap folytán Aulich hadteste Kerepest és Czinkotát foglalta el, 
hol vele Asbóth ezredesnek a vasútvonal mentében ekkor 
már Monorig és Üllőig előrehaladt hadoszlopa is: egyesült. 
Klapka Mogyoródon és Fóton vett állomást; Damjanics hő- 
sies hadteste pedig Gödöllő mellett pihente ki a múlt véres 
nap fáradalmait. 

A főhadiszállás szinte Gödöllőre tétetvén, a kormány- 
elnök onnan következő tudósítást küldött Debreczenbe a hon- 
védelmi bizottmányhoz: 

A dicsőség napjait éljük, melyek nemes hazafivérrel 
vásárolt babérjaiból e nemzet szabadsága fog felvirúlni ! 

nA nemzet hajóljon meg a határtalan hála áldásaival 
hadvezéreink és hadseregünk előtt! 

nA ki ismeri e vidéket, a ki látja a borzasztó erősségeket, 
miket e tájon a természet megszaggatott szoros völgyekből, 
hegyekből és erdőkből alkotott, s mellé képzeli az osztrák 
zsarnokságnak a kevély Windischgrütz vezérlete alatt egye- 
sűlt egész erejét s meggondolja, hogy ily vidéken, ennyi ellen- 
ség ellenében, harmad nap alatt Jászberényből s folytonosan 
csatázva, idáig juthatánk győzedelmesen, s dicsőséges sere- 
geink Jászberényből harmad nap alatt a Dunáig kergették az 
elbizakodott ellenséget, s czirkáló huszáraink most is a Duna 
körül járnak: annak, ha magyar, büszkén kell felemelnie 
fejét, mert megélte a szolgasággal fenyegetett nemzet dicső- 
ségének legszebb napjait. De vezéreink s e dicső hadsereg 
nem ismernek fáradságot, nem kivánnak pihenést, míg hazánk 
szent földén egy ellenség van; holnapra is az jelszavunk, a 
mely tegnap volt, s e szó: előre! 

n Ez azon hallelujah, melylyel az emberiség megváltójá- 
nak feltámadási napját a szabadság istenének szent oltára 
előtt megünnepeljük. 

n Ennyit előleges örvendetes jelentésül. 

n Késő éjjel van s én fáradtan, de nyugodt lélekkel azon 
nyoszolyában hajtom álomra fejemet, melyből ma reggel ri- 
adva szökött ki Windischgrütz, futásban keresve menedéket 
az igazságos istennek hadseregünk vitézségében nyilatkozó 
boszúja elől." 

És a feltámadás ünnepe, mely gyönyörü tavaszi nappal 
virradt fel Gödöllő vidékére, úgy a táborban, mint a közel fő- 
városban a sokat és sokáig szenvedett nemzet szabadságra és 
függetlenségre támadásának reményeit költötte fel egyiránt a 
vitézek és polgárok szivében. A fővárosban ugyan mélyen 
hallgatott az ellenség ; falragaszok, melyekkel máskor legcse- 
kélyebb előnyeit is a legtúlságosabban nagyítva, kevély 

hangon szokta volt hirdetni, sehol sem valának láthatók. De 
a nagy zavarban, nyakrafőre visszatért hadak levertségéből, 
a podgyászszal és sebesűltekkel rakott hosszú szekérvonalak- 
ból, melyek éjjel nappal csaknem szakadatlanúl robogtak át 
az utczákon, a történteket falragaszok nélkül is megértette a 
polgárság, s a múlt napokénál még élénkebb mozgás támadt 
a fővárosban. A lakosok kicsinye nagyja csoportosan hullám- 
zott fel s alá az utczákon, tudósítások hiányában ezer alakban 
beszélve a múlt napok történeteiről. Számos csoportok a 
Szent-Gellért ormairól akarták kilesni a múlt napok titkait ; 
honnan mindazáltal a Rákos mezején táborozó osztrák sereg- 
nél egyebet nem láthatának. 

A zsarnok katonai hatalmat aggodalomba ejté a város 
lakosainak ezen, csak kiváncsiságból és örömérzetből eredt 
élénksége s más nap a város parancsnoka, gróf Wrbna tábor- 
nok elébbi tilalmait a népcsoportozások ellen megujítván, 
azzal fenyegetődzék, hogy azt katonai erővel fogja megtá- 
madni; a legcsekélyebb lázongás esetében pedig a várost 
azonnal lángba borítja; mire a készületek Budavár ormairól 
valóban meg is tétettek. 

Mióta kormányunk s az országgyűlés az év elején a fő- 
városból Debreczenbe távozott, Pestmegye tisztviselőinek 
nagy része a haza érdekeivel ellenkező módon viselte magát. 
Szabadságharczunk kezdetétől fogva, kivált az alföldön, szo- 
kásban volt, hogy a megye tisztviselői, ha az ellenség közele- 
dik, más helyre, s ha az egész megye elfoglaltatik, más me- 
gyébe tegyék át székhelyöket; hogy, habár onnan a megyét 
nem kormányozhatnák is, legalább az ellenség czéljainak elő- 
mozdítására fel ne használtathassanak. Pestmegye tisztviselői 
azonban Windisehgrátz bevonúltakor nem csak hogy ezen, 
még az ősöktől a törökök betörései alatt nyujtott példát nem 
követve, a megyében maradtak, hanem, néhány dicséretes ki- 
vétellel hivatalaikat megtartván, az ellenség rendeleteit is tel- 
jesítették. Egyebek közt annak számára Babarczy Antal, 

császári biztos meghagyása szerint, újonczokat is kezdének 
állítani. 

Most tehát, a megye nagyobb része visszafoglalva lévén, 
Kossuth Gödöllőről april 9-kén kelt rendeletében Batta Samut 
kormánybiztossá nevezte ki, kötelességévé tevén, ,hogy Pest, 
Pilis és Solt törvényesen egyesült vármegyék törvényhatósá- 
gát gyökeresen reconstituálja, közigazgatását a törvényes 
alkotmányos ösvénybe visszavezesse, s a haza iránti hűségre 
esküvel kötelezendő új tisztikart választván, általa az ország- 
gyülés parancsainak s a kormány rendeleteinek sikert és foga- 
natot szerezzen." 

Még ugyanazon napon az ország lakosaihoz szózatot 
bocsáta ki, melyben a nemzetnek tudtára adván az utólsó na- 
pok folytában kivívott győzedelmeket, hazugoknak bélyegzi 
a híreszteléseket, melyeket a császári vezérek nyert győzedel- 
meikről terjesztének. Figyelmezteti továbbá a nemzetet, hogy 
Windischgrütz a seregében támadt hézagok pótlására újon- 
czozást parancsolt, minden háromszáz lakos után egyet kiván- 
ván állíttatni zászlai alá. És mivel találkoztak a hazának oly 
hűtlen fiai, kik az ellenséget e törekvésében gyámolították, 
azokat honárulóknak nyilatkoztatja. 

, Én, — úgymond egyebek közt, — a törvények s isteni 
és emberi igazságnak nevében mindazokat, kik a népnek ren- 
delni és parancsolni merik, hogy hazája ellen katonát állítson 
s anya- és testvérgyilkossá legyen, — és mindazokat, kik ez 
istentelen rendelet végrehajtására segédkezeket nyujtanak, 
honárulóknak, anya- s testvérgyilkosság orgazdáinak s törvé- 
nyen kivűl állóknak nyilatkoztatom, s elfogatásukat s a vész- 
törvény kezébe szolgáltatásukat elrendelem. 

nMagyarország minden népeinek pedig a vallás és er- 
köles, a törvény és haza iránti szeretet nevében rendelem és 
"parancsolom, hogy hazánk ellenségeinek ne csak katonát ne 
adjanak; de, a ki nekik ezt parancsolni, vagy őket arra kény- 
szeríteni merné, azt honárulónak, anya- és testvérgyilkossági 
orgazdának tekintsék. 

a Ellenben felhivom a népet isten és a nemzet nevében, 
segítse a hazát védeni. Segítse szaporítani azon hadsereget, 
mely a hazáért és népért küzd. j 

, Felhivom a vagyonosabb, birtokosabb honpolgárokat, 
fogadjanak tehetségeik szerint egy vagy több katona-újonczot 
a hazának. 

nVan az országban százezer olyan ember, ki meg sem 
érzi egy-egy újonczfogadás költségeit. 

, Van több ezer olyan, ki tizet, huszat állíthat. 

a Legyetek hazafiak ! 

, Ha azok lesztek, tizennégy nap alatt a magyar hadse- 
reg százezer fővel megszaporodik. És a magyar nemzet győz- 
hetetlenné leszen. 

nA néptől pedig minden esetre megvárom a nemzet ne- 
vében, hogy hazánk és szabadságunk megvédésére legalább 
annyi újonczot állít, mennyinek állítására őt az ellenség s hon- 
áruló czinkosai kényszeríteni akarják. 

, Azért ezennel nemcsak minden törvényhatóságnak szi- 
gorún meghagyatik, hogy a tavalyi újonczállításból netalán 
még hátralévő tartozásokat azonnal kiállítsa, hanem egyszer- 
smind az országgyűlés azon határozata nyomán, miszerint a 
magyar hadseregnek 200,000 főig szaporítását elrendelé, édes 
hazánk szeretetének érzeténél fogva felhivatik, hogy az akko- 
ron közhírré tett szabályok s akkori kivetés szerint ismét leg- 
alább annyi újonczot állítson, mint reá tavaly országgyűlésileg 
kivetve volt. i 

n E végre mindenekelőtt községenként a rájok eső szám 
kiállítására a toborzás kisértendő meg. 

, Foglalópénz húsz forint, az ország pénztárából fizetendő. 

nSzolgálati idő négy év. 

nA nemzet megvárja, hogy hazafiúi kötelességét min- 
denki híven és örömest teljesítse és azáltal érdemelje meg 
istennek legnagyobb kincsét, azon szabadságot, melyet mind- 
nyájunk számára a vitéz, lelkes magyar hadsereg kivív. 

" Azon vidékek, melyek az ellenségnek könnyedén meg- 
hódoltak, de győzedelmes fegyvereink által a járom alól fel- 
szabadíttattak, siessenek önkénytes újonczaik kiállitásával 
meghódolásuk szennyét lemosni. 

JA meddig pedig még győzedelmes fegyvereink el nem 
jutottak, azon vidékek lakosai siessenek önkényteseiknek a 
visszaszerzett helyekre átküldésével bebizonyítani, hogy a 
nemzetcsalád körébe felvétetni érdemesek, s hogy méltó az ő 
megszabadításukért küzdenünk. 

n Ezen rendelet sükerítése a kormánybiztosoknak, tör- 
vényhatósági bizottmányoknak, fő- s alispánoknak, kapitá- 
nyoknak és minden tisztviselőknek s községi előljáróknak 
kötelességökké tétetik. 

nA lelkészek pedig hasonlókép köteleztetnek azt három 
egymásután következő vasárnapon a nép előtt kellő magyará- 
zattal s a kitűzött czélra vonatkozó felvilágosításokkal ki- 
hirdetni. 

, Egyszersmind, mert tapasztalá a nép, hogy az ellenség 
pusztít és rabol még akkor is, midőn fut a magyarok vitéz 
fegyvere előtt, ezennel felhívom a népet, ne hagyja magát 
pusztíttatni; sőt parancsolom a nemzet nevében, hogy keljen 
fel tömegestül s irtsa ki hazánk szent földéről a zsarnok 
ellenséget. . 

, Éljen a szabad magyar haza ! 

a Kelt a gödöllői fő hadi szálláson, Krisztus feltámadásá- 
nak ünnepén, april 8-kán 1849. Az országos kormányzó hon- 
védelmi bizottmány nevében, Kossuth Lajos elnök." 

Windischgrátz, Gödöllőről Pestre visszavonulván, a Rá- 
kospatak torkolatától a soroksári Dunáig félkörben táborozott 
a főváros körül. , A tábornagy úr — így szól sok tétova után, 
melylyel a mult napókban szenvedett vereségeket ügyekezett 
eltakarni, az april 9-kén kibocsátott 34-dik hadi bulletin — 
el van tökélve, ezen helyzetben várni be azon erősitéseket, 
melyek e pillanatban minden oldalról közelednek Magyaror- 


szág felé; s miután serege tökéletesen öszpontosítva van, e 
Horváth M. A függetlenségi harcz tört. II. 28 

1849. April. körülmény alkalmat nyujt neki, a mint az események kiván- 
ják, bármi irányban nyomatékosan munkálkodni." 

Az osztrák vezér, mint látszik, még mindig azon hitben 
élt, hogy a fővárossal egész Magyarországot bírja; s ezért a 
magyar vezérek is kétség kivül a főváros visszafoglalását fog- 
ják mindenek előtt megkisérteni: ő is ennek védelmét tekinté 
tehát fő feladatául. Segélysürgetései következtében az udvar 
az osztrák örökös tartományokban minden, csak valamennyire 
is nélkülözhető hadakat összeszedetvén, Wohlgemuth tábor- 
nok alatt, egy újabb hadtestet indított segedelmére a Duna 
balpartján. Úgy látszék, Windischgrütz ezt minden áron be 
akarja várni Pest előtti állásában. Erre mutat, hogy a vásári 
fabódékat Budapest kalmáraitól összeszedetvén, táborában 
állíttatá fel serege számára. 

A kormányelnök s vezéreink azonban sem a fővárost az 
ostrom veszélyeinek kitenni, sem honvédeink vérét egy, min- 
den esetre makacscsá válandó harczban szükségtelenül paza- 
rolni nem akarván, azt végezték, hogy hadaink Pestre mind 
addig ne vonúljanak be, míg azt az ellenség önként el nem 
hagyja, mit úgy is saját biztossága tekintetéből kénytelen 
lesz tenni, mihelyt seregeink Komárom előtt megjelennek. 
E fölött a mult hónap óta keményebb ostrom alá fogott Ko- 
márom is veszélyben forgott: annak felmentésére kellett te- 
hát sietni hadainknak. 

Ez lévén tehát czélul kitűzve, Damjanics és s Klapka 
hadtestei april 9-kén mindjárt megindultak Vácz felé. Hogy 
azonban a kitűzött ezél mennél könnyebben s gyorsabban si- 
kerüljön: vezéreinknek érdekében áll vala, Windischgrützet 
mennél -tovább tartóztatni Pest alatt. E végett, hogy azon vé- 
leményében megerősödjék, mintha seregünk a fővárost szán- 
dékoznék ostromolni, april 9-kén, mi alatt Damjanics Veres- 
egyházára, Klapka pedig Csomádra és Dunakeszire nyomult: 
ezek mozdulatainak elpalástolása végett Aulich hadteste, mely- 
hez Asbóthnak a vasút mentében felfelé haladó 2000-nyi osz- 
tálya is hozzá kapcsoltatott, rendeletet vőn a Czinkota és 

Keresztur melletti kedvező állást elfoglalni, s tűntetéseket in- 1849. Aprit. 
tézni az ellenség rákosi táborára. A VII-dik hadtest pedig 

Gáspár alatt Fóton, Mogyoródon és Dunakesziben nyert ideig- 

lenesen állomást, hogy Aulichot szükség esetében gyámo- 

líthassa. 

Windischgrütz az isaszegi ütközet előtt, midőn még nem 
tudta, Pest-e, vagy Komárom felmentése hadjáratunk czélja, 
nehogy hadaink Gyöngyösről háboríttatlanul vonúlhassanak 
Komárom felé, Ramberg hadosztályát Balassa-Gyarmatra ren- 
delte volt; midőn pedig Gödöllőről Pestre hátrált, e hadosz- 
tályt Váczra vonta vissza. E hadosztály Götz és Jablonovszky 
tábornokok dandáraiból képezve, hét zászlóaljat, nyolcz szá- 
zad lovast és huszonhét ágyut foglalt magában. A vezérlet, 
Ramberg betegsége miatt, Götz kezében vala. 

Ezen erő ellen indult meg tehát apr. 10-kén Damjanics A váczi 
és Klapka hadteste. Vezéreink oly tervből indulának ki, hogy "" 
míg Damjanics homlokban fogja az ellenséget, Klapka a szó- 
lőhegyek mögött Kosd és Verőcze felé kerűlve, az ott lévő 
szorosokat állja el, s hátba támadja meg őt. Ha a terv ponto- 
san végrehajtatik, a megvert ellenségnek nem marad egyéb 
választása a fegyverletételnél. De az egybevágó működés 
hiánya itt is téveszté a czélt. A hibát utóbb Damjanics Klapkára 
tolta; ki azonban avval menté magát, hogy Damjanicsnál tá- 
volabbról indulván, az esőzések miatt felette meglágyult, rosz 
utakon lehetetlen volt annak idejében megszállnia a kitűzött 
állást, s Damjanicsot okolá, hogy a kinek késnie kellett volna 
támadásával, azt nagyon is tüzesen kezdette meg. 

És, úgy látszik, ez uttal csakugyan Damjanicsot és had- 
testét ragadta el hősies tüze. Ő ugyanis Veresegyházáról kiin- 
dulván, Sződön keresztül haladt előre, s e helység előtt 
oly módon állitá hadtestét csatarendbe, hogy annak bal- 
szárnyát, a Dunára támaszkodva Nagy-Sándor —, jobb 
szárnyát Wysocki osztálya képezé ; a két osztály a vasút men- 
tében érintkezett egymással. 

Az ellenség a város déli oldalán fekvő Gombáspatak vo- 
nalát s a Hétkápolna melletti dombokat tartá elfoglalva, s egy 


" ideig igen makacsul védte magát kedvező előnyös állásában. 


Legélénkebb volt a harcz a Gombáspatak hídja körül. A kü- 
lönben igen jeles Waza, sőt eleinte a 9-dik zászlóalj is hátrálni 
kényszerült ütegeink háta mögé, a felette kedvező állásban 
lévő ágyuk kartácstüze előtt. Damjanics ezt látván, a lengyel 
legiot nyomja előre; ez épen megtagadja szolgálatát. Végül a 
3-dik s 9-dik honvéd-, s a Waza-, egymással mindig vetélkedő 
zászlóaljak küldetnek a tűzbe. Eleinte a 3-dik zászlóalj is 
hátrál ; vitézparancsnokának, Földváry Károlynak lova is lelö- 
vetik. Földváry más lóra ül s a vonalból előre rugaszkodva, 
újabb ostromra viszi zászlóalját; midőn pedig második lovát 
is elveszti, a zászlót ragadja meg s gyalog áll vitézei élére, 
kik aztán, a 9-dik zászlóaljtól támogatva, a kartácszápor 
daczára szuronynyal veszik be a Gombás hidját. Az ellenség, 
legerősebb pontját elvesztvén, s egyszersmind a szőlőhegye- 
ken Klapka hadtestét is feltűnni látván, nehogy bekeríttessék, 
mindenütt hátrál s a város utczáin kisérti meg az ellentállást ; 
de innen is kiűzetvén, a város éjszaki szélére fut. Az utczai 
harczban maga. az ellenséges had vezére, Götz tábornok is 
megsebesíttetett, s övéitől elhagyatva, honvédeink foglyává 
lett. Helyette Jablonovszky veszi át a vezérletet, ki aztán 
a városon túl, a váczi hegyre felvont ágyuinak ótalma alatt, 
a Dunaparton, Kis-Vácznál, újra összeszedé magát; miután 
azonban, három állomásából itt is kiűzetett, végre is Verő- 
czére kellett hátrálnia; és bár a bekövetkezett rosz idő és 
seregeink fáradsága miatt csak gyöngén űzetett, még azon 
éjjel Párkányig futott, hol aztán reggel részint a Duna részint 
a Garan jobb partjára kelt át. i 
Veszteségünk e csatában, holtakban és sebesekben 150 
főre ment; az ellenség pedig a magáét a foglyokkal együtt 
343-ra számította. Götz tábornokon kivül számosan lettek fog- 
lyainkká, köztök több tiszt is. Három ágyu, egy tökéletes hid- 

szertár, számos egyéb hadi eszköz, s a Dunán több ezer mérő 1819. April. 
gabonával terhelt hajó jutott birtokunkba. 

Hadaink vezényletében, miként a vezéri tudósitásmondja, 
kiváltképen a nem rég tábornokká nevezett Nagy-Sándor, Wy- 
socki, Knezics, Kiss Pál és Leiningen ezredesek, Czillich és 
Kökényessy alezredesek tűntették ki magokat. De mind ezek 
felett méltán dicsőittetett Földváry Károly alezredes, ki e nap 

. bőse vala, s vitézségével elhatározá az ütközetet. A derék alez- 

redest a tiszti kar ezóta a ,legvitézebb magyar harczfinak" 
czímezé. A tábornok őt a másod rendű érdemjellel kivánta 
feldíszesíttetni. 

Két lova lövetvén le alatta az ütközetben, a fővezér más 
nap két nemes lovat igért neki az álladalom részéről. Ebéd 
fölött a szó a nyerendő lovakra fordúl. Damjanics, enyelegve, 
azt fölöslegesnek mondja: ,Fuvaros lovat neki, úgymond, 
úgy is legelső alkalommal lelövik alóla." Mire Földváry jel- 
lemző egyszerűséggel válaszolá: , Legyen bár milyen, csak 
tűzbe vigyen." Utóbb őt dandárparancsnokká akarta kine- 
vezni Görgey. De a hős férfiú szerény is volt, s azt nyilvánít- 
ván, hogy ő jobb zászlóalj- mint dandárparancsnok, csak azon 
kedvezést kérte ki magának, hogy folyton a 3-dik zászlóalj 
hőseinek élén maradhasson. 

Götz osztrák tábornok, bár a leggondosabb ápolásban 
részesült, még az napon meghalt súlyos sebében; s Görgey őt 
a lehető legnagyobb katonai ünnepélylyel temetteté el. 

Érdekesek Görgeynek még az ütközet utáni nap kelt 
tudósitásából a következő pontok: , Naponta hozatnak a főtá- 
borba számos foglyok, podgyászok, szekerek, lovak és élelmi 
szerek, mi által az ellenség tetemesen károsul. Fővárosi tu- 
dósitások szerint az ellenség már hat nap óta hordatja Budára 
85 onnan tovább podgyászait, sebesülteit 8 betegeit. Pest lakos- 
ságának hangulata egyátaljában igen kedvező ügyünkre. A 
mi pedig hadseregünk szellemét illeti, ez minden hű hazafiúi 
kebel megnyugtatására szolgálhat. Bátorság, kitűrés, lelkese- 
dés és forró honszeretet minden alkalommal a legmagaszto- 

sabban tanusíttatik. Azért büszkén tekinthet elárult s ke- 
ményen sanyargatott édes hazánk e hű fiaira, kiknek hősies 
lelke és erős karja képes leend a valódi szabadságot kivívni, 
és a hont nagygyá és boldoggá teremteni. E" magasztos eré- 
nyeket és valódi harczias tulajdonokat, melyektől a honnak 
minden egyes harczosa buzog, köz örömül s megnyugtatásul 
a nép közt nyilvaníttatni kérem." 

E dicső sereghez ő maga még az nap a következő szó- 
zatot intézé : 

, Főhadi szállás, Vácz, 1849-ki april 10-kén. 

, Győzelemről győzelemre hordjátok zászlóitokat. Dicső 
tettek hirdetik vitézségteket, bátorságtokat. 

nMint hősök kezdettétek meg a haza megszabaditásának 
szent müvét. Mint hősök fagjátok azt szerencsésen bevégezni. 

nNagy dolgok történtek már; még nagyobbaknak kell 


történniök, hogy szép bazánk igazán szabad és szerencsés 


legyen. 

, Örömmel, büszkeséggel nézek bátor szemeitekbe, cso- 
dálattal szemlélem kitürésteket a háború nehézségeiben, s ki 
nem mondható dicsérettel hajlom meg vitézségtek előtt, mely 
nagy őseitekre méltó tettekkel a magyar nevet örök időkre 
felmagasztalandja, és titeket a világ legbátrabb seregei közt 
első sorba teend. 

, Vezéretek a szeretett haza nevében mond nektek köszö- 
netet önfeláldozó vitézségtek és hűségtekért. 

n Előre, a győzelemre! Görgey tábornok." 

Az isaszegi és váczi ütközet híre nagy aggodalmat sőt 
félelmet okozott mind Bécsben mind az olmützi udvarban. 
Amott a közvélemény már rég hangosan kikelt a Windisch- 
grütz által intézett hadi munkálatok ügyetlensége ellen. Mióta 
a közönség hívebb tudósítást nyert az iránt, hogy a kápolnai 
ütközet, melyet Windischgrüátz tudósitásai oly roppant győ- 
zedelemnek hirdettek, alig nevezhető igazi győzelemnek; utóbb 
pedig, mióta a császári seregek folytonos visszavonulásának 
tagadhatatlan ténye, az ügyek állapotát palástolni ügyekező 

hadi bulletinek badar beszédén is keresztül tűnteté a császári 
fegyverek szerencsétlenségét: a közvélemény Bécsben egy- 
átaljában kárhoztatni kezdé a magyar háborúnak oly kö- 
nyelmi s elbizakodott megkezdését. A nézetek Bécsnek sárga- 
fekete szinezetű köreiben teljesen megváltoztak. Kik akkor, 
midőn Windischgrátz az év első napjaiban Pestet elfoglalta, s 
Magyarországnak régi gyarmati állását a német örökös tarto- 
mányok irányában biztosítani látszott, alig győztek eléggé 
örvendeni: most oly húrokat kezdének pengetni, hogy kár 
volt mégis békésen ki nem egyenlíteni a viszályokat, midőn 
arra Magyarország késznek nyilatkozott. 

A hatvani, bicskei, sőt még az isaszegi ütközetek elveszté- 
sét is sikerűlt ugyan némileg eltakarni a bécsi közönség sze- 
mei elől homályos hadi tudósitásaik által, s a seregek öszpon- 
tositása szükségével indokolni a Pestig történt visszavonulást. 
De a Vácznál tortént események iránt, bár rólok mélyen hall- 
gattak a hivatalos lapok, lehetetlen volt áltatni a már külön- 
ben is gyanakodó közönséget. April 13-kán már felhatott 
azoknak hire, s annál nagyobb aggodalom szállta meg a ,jó 

érzelmű" köröket, minthogy, bár a hír szájról szájra ment, 


a kormány mégis hallgatott. Bécs Pesttel oly sok anyagi és 
családi viszonyok által van kapcsolatban, hogy minden fonto- 
sabb esemény, mely Magyarország fővárosát illeti, Bécsben is 
mozgalmat okoz. És az ostrom-állapot ideje alatt Bécs való- 
ban még soha sem volt oly izgatott hangulatban, mint april 
13-kán. A bankpapirok, melyek már különben is rég sülye- 
désben voltak, rögtön példátlanul alacsony árkeletre estek le. 
Sokan már a városból is kiköltözni készülének azon félelem- 
ben, hogy a magyar sereg Bécset is ostromolni fogja. Mások 
páni ijedtségökben a várost azonnal el is hagyták; a gőzhajók, 
a kellemetlen időjárás daczára, rakva voltak utasokkal. Egye- 
dül april 13-kán ezernél több személyt szállított a gőzös 
Linczbe; mi az utasoknak ezen évszakbani rendes számát 
tizszerte is meghaladta. 

Míg e szerint a bécsi nép ,jó érzelmű" része remegve 
várta a jövendőt, más része, mely az octroyált alkotmányban 
szint oly kevéssé látott üdvet, mint a közigazgatás nagy részét 
katonák kezébe juttatott ostromállapotban, -alig titkolhatta 
örömét a magyar seregek győzedelme fölött, ettől várván 
Ausztria részére is szabadúlást az alkotmány álczája alá rejtett 
absolutismustól. 

De sehol sem volt az aggodalom nagyobb, mint az olmützi 
udvarban s kormányban. A bécsi nép hangulata, a magyarok 
győzedelmeinek hírére, nem csak a népi életben, de, daczára 
az ostromállapotnak, még néhány hirlapban is oly élénkké 
kezdett lenni, mintha a mult évi márcziusi napok ismétlése 
állna a küszöbön. A kormány nagy gonddal is óvakodott ki- 
hívó rendszabályokat alkalmazni a különféle apró tűntetések 
ellen. Az 1848 előtti kormánynak legkitünőbb jellemvonásai 
közé tartozott azon souverain megvetés, melylyel mind azt 
lenézni szokta volt, mi a közvélemény neve alatt foglaltatik ; 
most, a magyarországi hírek vétele után a bécsi népnek nem 
volt oka félni ama régi szellem visszatérésétől: a kormány 
szokatlanul nagy figyelemmel kezd vala viseltetni a bécsi köz- 
vélemény iránt. 

A kabinetben, magának a császárnak elnöklete alatt 
hosszú tanácskozások folytak, melyeknek az orosz interventio 
elhatározásán kivül végre az lőn eredménye, hogy Windisch- 
grütz a fővezérségtől elmozdíttatott s parancsot vőn azonnal 
megjelenni az udvarnál. Helyébe Bécs eddigi hadi kormány- 
zója, b. Welden táborszernagy neveztetett ki a Magyarország- 
ban működő összes császári hadak fővezérévé s teljes hatalmú 
császári biztossá. Gróf Nobili tábornok, Windischgrátz tábor- 
kari főnöke és Rousseau tábornok, Buda parancsnoka, szinte 
visszahivattak ; gr. Wrbna altábornagy s a budai kerület fő 
hadi kormányzója nyugalomba tétetett. Helyökbe más tábor- 
nokok küldettek, kik magokat az olaszországi hadjárat alatt 
kitűntették; Buda parancsnokává Henczy tábornok, Pétervá- 
radnak volt parancsnoka neveztetett, ki árulási szándok miatt 

az őszön hadi törvényszék elébe állíttatván, a magyar kor- 
mánynak a fővárosból való rögtön kivonúltakor Budán feled- 
tetett. E fölött mind azon tartalék-hadak, melyek még a né- 
met örökös tartományokban létezének s másutt csak valameny- 
nyire is nélkülöztethettek, gyors menetekben Magyarország 
felé indíttatának. E tartalékhad, számszerint mintegy 10—12 
ezerből álló, Wohlgemuth altábornagy alatt egyelőre a Nyitra 
folyamnál foglalt állomást. 

Mialatt seregünk a váczi győzedelem után Komárom felé 
eredt utnak, Pest előtt sem maradtak hadaink tétlenül. Ugyan- 
az napon, midőn Damjanics Götz seregét Váczon megverte, 
Windischgrütz Pestnél egy nagy erőszakolt kémletet tőn egy 
részről Czinkota, másról Palota felé, annak megtudása végett, 
vajjon a fő magyar had áll-e vele szemközt, vagy az már 
Komáróm alá vonúl. Ekkor azonban Aulich hadtestén kivül 
még Kmety és Asbóth hadosztályai is a főváros közelében 
voltak; s bár csak ágyuzással folyt le a kémlet, az ellenség 
elég tekintélyes haderőt láthatott maga előtt, hogy higyje az 
egész magyar sereg ott lételét. Aulich, őt ezen hitében 
megerősítendő, mielőtt a VII-dik hadtest a vett rendeletek 
szerint Komárom felé indulna, annak segélyével april 11-kén 
viszont a maga részéről intézett a császáriak ellen egy erélyes 
tűntetést, mely egész táborukat mozgásba hozta. Kmety Pa- 
lotáról egészen Új-Pestig űzte. vissza a császáriak előörseit. 
Asbóth pedig a 43-dik és 69-dik zászlóaljakkal, melyek most 
először voltak tűzben, a Bocskay-huszárokkal és kun lovasok- 
kal, a borzasztó ágyutűz daczára, más oldalon a kőbányai 
szőlőkig s a téglavető.gyárig nyomult előre s két röppentyű 
telepet hozott vissza zsákmányul. 

Windischgrátz 12-kén vette hírét a váczi csatának; de 
még ez sem szerzett neki elég felvilágosítást arról, mennyi erő 
áll vele szemközt a mi részünkről; mert Aulich e napon is 
nagy ügyességgel tudta intézni tűntetéseit. Ekkor különösen 
Soroksár felől nyomta előre hadait s azon véleményt ébreszté 
az ellenségben, hogy ott a Dunán hidat szándékozik verni az 

1849. April. átkelésre. Windischgrátz, e bizonytalanságában 13-kán még 

áj e egy nagy erőszakolt kémletet akart tehát intézni hadaink el- 
len. E napon Kmety már elhagyta volt Palotát s Vácz felé volt 
utban; Aulich tehát kereszturi és czinkotai erős helyzetébe 
vonúlt vissza, nehogy aránylag gyönge hada elnyomassék ; 
minél fogva most sem történt egyéb ártalmatlan ágyuzásnál. 
Az utóbbi napokban megint ő kezdé huszáraival nyugtalani- 
tani az ellenséget, míg más részről ugyanazon időben ágyuit 
dörgeté az ellenséges táborra. April. 14-ke óta ezt annál biz- 
tosabban teheté, mivel e nap első óráiban érkezett Windisch- 
grátzhez a császár parancsa, mely őt Olmützbe idézte; minél 
fogva ő a még ügyetlenebb Jellasicsnak adta át ideiglen a fő- 
vezérletet, s különben is a vezérváltozás nem csekély zavart 
s elfogultságot okozott a császáriak táborában. Schlick és 
Jellasics hadteste még azután is több napig a főváros előtt 
táborozott; de Aulich ügyessége kijátszá túlnyomó erejöket. 
ő folyton hol egy, hol más oldalról nyugtalanítá őket; mi- 
helyt pedig ezek ellene támadást intéztek, ő erős állásaiba 
vonúlt vissza, hova amazok, cselt gyanítva, őt nem merték 
követni, s megelégedtek avval, hogy távulról néhány száz 
ágyugolyót küldtek utána. 

Mialatt Aulich ekként köté le cselei által Pest előtt az 
ellenség fő seregét, a mi hadaink Rétságon, Oroszin és Ipoly- 
ságon keresztül Lévának tartottak, hogy a Garan folyamon 
átkelve, Komáromot az ostrom alól felmentsék. E kerületre 
azon körülmény kényszeríté őket, hogy a Vácznál megvert 
ellenség egy része, miután Párkánynál e folyamon átszállott, 
Kéméndnél foglalván állomást, a Garan hidjait mindenütt el- 
rontá; a mieinknek pedig nem volt elégséges hidfogatuk, 
melylyel a tavaszi esőzések által megáradt alsó Garant áthidal- 
hatták volna. Utközben Görgey egy csapatot két ágyuval a 
Garan torkolatához küldött, hogy onnan tartaná szemmel a 
Párkánynál s Esztergomnál létező ellenséges erőt s mozdula- 
tait. Egy más hadoszlopot testvérének, Árminnak vezérlete 
alatt a bányavárosokba utasított. Többi hadainak oly rendele- 

tet adott, hogy Damjanics Ó-Barsnál, Klapka Kálnánál, Gáspár 
pedig Zselyésznél hidalná át a folyamot, hogy aztán egyesűlve 
indulhassanak Komárom felmentésére. 

De mielőtt hadainknak, melyek a. hidverésnél, részint 
kellő anyag, részint értelmes hidászok híjában, nagy nehéz- 
ségekre találtak, további működéseit elbeszélnők, ideje vissza- 
tekintenünk azokra, mik a tél folytában eddigelé Komárom 
várában s a körül történtek. 

Mióta Windischgrátz a mult év végén az országba tört, 
Komárom körül mindig létezett egy császári sereg. De midőn 
Görgey január közepén hadtestével a bányavárosokba vonúlt, 
a munkálatok ott is megszakasztattak; Ramberg tábornok, 
ki az ostromsereget vezérlé, Görgey üldözésére küldetett. Utóda. 
a vár ostromában Simunics tábornok lőn, ki Lipótvár meg- 
vétele után egész hadosztályával a vár alá szállott. Simunics 
február 7-ke óta szorosabb zárvonalt húzott a vár körül, há- 
rom dandárainak egyikét a Duna jobb partján, másikát a 
Csalóközben, harmadikat a Vágnál helyezvén el. Lipótvárról 
magával hozta ostromszereit is a Dunán, s a hajókból, melye- 
ken azt leszállíttatá, Lovadnál hidat készíttetett a Csalóközbe. 
Ezen ostromszerek azonban elégteleneknek találtatván, Bécs- 
ből újabbak is küldettek le február folytában; a készületek 
mindazáltal az ostrom erélyesebb megkezdésére igen lassan 
folytak, úgy hogy az ütegek csak márczius 19-kén kezdettek 
működni. 

De bár e szerint kivülről nem nagy veszély fenyegette 
is az erős várat, benn az állapotok oly neműek voltak, hogy 
kormányunk méltán aggódhatott annak biztossága iránt. A 
vár őrséggel s mindennemű szükségletekkel eléggé el volt 
ugyan látva, de értelmes, biztos és erélyes parancsnokokban 
nagy -volt a hiány. A várparancsnok, b. Majthényi István ez- 
redes, a fölött hogy ezen hivatásra kellő készültséggel sem 
birt, oly gyönge, erélytelen jellem vala, hogy sem magának 
tekintélyt szerezni, sem a fegyelmet fentartani nem volt ké- 
pes. A seregparancsnok, Kosztolányi ezredes, képességeire, 

tulajdonaira nézve amannál jobb ugyan, de különféle zsar- 
lásokról, szeszélyes kényuralomról vádoltaték. Az erődítési 
parancsnok, Török József ezredes, becsületes, de szinte 
gyönge jellemnek tanúsítá magát. Makk tüzérparancsnokban 
nem hiányzott az ügyesség; de, mint mindjárt látandjuk, 
annál inkább a hazafiúi hűség és becsületesség. 

Kormánybiztos kettő is volt a várban, Sárközy József és 
Halasy Eduárd; de ezek még kevesebb biztosságot nyujtot- 
tak, mint a parancsnokok. A várat, nem sokára körülfoga- 
tása után mind a kettő hűtlenül elhagyta: Sárközy kecske- 
méti pusztai birtokára távozott; Halasy épen az ostromló 
császáriakhoz szökött 5 új hivatalában velök együtt működött 
a vár ellen. 

Ily főnökök alatt a rendnek, fegyelemnek árnyéka is alig 
maradt fenn a várban és városban. A városi lakosság annyi 
zsarlást és zaklatást kényteleníttetett tűrni a féktelen katona- 
tisztektől, hogy a polgárok már január második felében kül- 
döttséget intéztek Debreczenbe, kijelenteni a kormánynak, 
hogy helyzetök az ellenség alatt mindenesetre kedvezőbb 
lenne, mint a minő az jelenleg; de ha szenvedniök kellene 
is, könnyebben tűrnék azt az ellenségtől, mint tűrik a barát- 
tól: kérik tehát a kormányt, teremtsen a várban rendet, 
különben ők el vannak tökélve feladni azt az ellenségnek. 

Kossuth nem kevéssé döbbent meg e hír vételére, s a 
küldöttség részletesebb előadásábólmeggyőződött, hogy Komá- 
romvárnak, mely egyszersmind egy huszezer lélekből álló 
várost is magába foglal, nemcsak egy képesebb várparancs- 
nokra, de mindenek felett egy szilárd hazafiságú s erélyes 
kormánybiztosra van szüksége, ki teljes hatalommal felru-" 
házva, ne csak a vár birtokát, hanem a szigorú rendet is 
képes legyen a várban s városban egyaránt biztosítani. Vá- 
lasztása, szerencsére oly férfiúra esett, kiben a hazafiúi szi- 
lárdság és erély egyaránt nagy mértékben meg volt, s kinél 
e szerint alig találhat vala jobbat e hivatásra. E férfiú Puky 
Miklós, Heves megye alispánja s országgyűlési képviselő "volt. 

És, mondjuk meg mindjárt itt, hogy miután az ellenség he- 1849. April. 


teken keresztül nem annyira fegyvererővel, mint ármánynyal 
s csábitásokal ügyekezett a várat hatalmába ejteni: e mond- f 
hatatlanul fontos erősség megtartását, főleg az ő gondos fel- 
ügyeletének s erélyének köszönhette a haza. 

Puky január vég napjaiban vévén kineveztetését, febr. 
4-kén a Vágvonalon minden nehézség nélkül bejutott a várba, 
mely, mint mondók, csak február 7-kén, vétetett szorosabban 
körül. A kormánybiztos magával vitte Török ezredes főpa- 
rancsnokká kineveztetését is Majthényi helyett. De alighogy a 
várszemélyzet belső viszonyaival megismerkedett, azonnal meg- 
győződött, hogy ott teljes hatalom nélkül, mely a parancsno- 
kokra is kivétel nélkül kiterjedne, nem felelhet meg kellőleg 
hivatásának; mert épen a parancsnokok egynémelyikében 
gyanítá rejleni az okot, mely a várat veszélylyel fenyegeté. 
Egy futárt indított tehát Kossuthhoz, ki nem is késett őt oly 
hatalommal felruházni, mely szerint, ha szükségét látja, magát 
a parancsnokot is elfogathatja. A következés bizonyítá, hogy e 
széles hatalom a kormánybiztos kezében egyátaljában nem 
volt fölösleges, 

Mi alatt a császáriak ütegeiket elhelyezék, az őrség né- 
hány ízben intézett kitörést az ostromhadakra. Meglepetve 
tapasztalák azonban, hogy bár a kitörés mindig csak az azt 
megelőző estve, a legfőbb tisztekből képezett haditanácsban 
határoztatott el, kitörő csapatainkat mégis oly teljes harczrend- 
ben fogadja az ellenség, hogy a kitörésről minden kétség nél- 
kül előleges tudomásának kellett lenni. A. kormánybiztos 
ennél fogva minden további kitörést betiltott és szorosan a véde- 
lemre utasítá a parancsnokságot. A titok fátyola egy kissé 
nem sokára föllebbent. Az utólsó kitörés alkalmával, mely 
az ugynevezett Nádorvonal ellenében álló hadakra intéztetett, 
egy közvitéz a vonaltól némi távolságban lévő téglarakás 
nyilásában egy levelet talált, melyben az ellenségnek részletes 
tudósítás adatik a várban történőkről. Ugyanazon napokban 
a Vágvonalra nyíló kapu kulcsára, egy régi osztrák tüzéral- 

— —— szökött. Ezen esemény eléggé megfejtette ugyan azt, miként 
jutottak a császáriak a kitöréseknek eleve tudomására; de az 
áruló még lappangott. A levél irásának vonásai, mint lát- 
szék, szándékosan elferdítvék, nem nyujthattak semmi felvi- 
lágosítást; s csak annyi lőn kétségtelenné, hogy a parancs- 
nokok közt rejlik az áruló, mert csak ezek vettek részt a ki- 
töréseket elhatározó haditanácsban. ő 

Feltűnt azonban a kormánybiztosnak, hogy Makk ezredes 
s tüzérparancsnok, ki a mult évben, Jellasics betörése idején 
oly dicséretes hazafiúi buzgalmat fejtett volt ki egy fiatal ma- 
gyar tüzéri test kiképezésében, hogy azért tűzmesteri rang- 
jából, melyet az osztrák sereg V-dik tüzérezredében viselt, 
méltónak találtatott igen gyorsan törzstisztségre emeltetni, — 
jelenleg oly hanyagul jár el tisztében, hogy e miatt ellene 
mind újabb panaszt kell hallania. Értésére esett az is, hogy 
e változás Makkban február első napjai óta vétetik észre, mely 
napokban Bécsből egy több mint kétes erkölcsű nő érkezett 
a várba, kivel Makk azóta szorosabb viszonyban él. Puky i 
azonban a még csak puszta gyanúból, mi éber figyelmét meg- 
kettőzteté, nem sokára bizonyosságot szerzett magának s ki- 
sütötte az árulót. 

A császáriak márczius 19-kén kezdék meg a vár és a város 
bombázását két ütegből, melyek a Duna jobb partján állíttat- 
tak fel. Pár nap hat más üteg is elkészült, úgy hogy már- 
czius 24-ke óta negyvenkét 18 és 24 fontos löveg szórta a 
várra s városra a golyók záporát. A várnak ez legkevesbet 
sem ártott, mert az ütegek a csillagerődön túl lévő régi sán- 
czokban, mintegy 3000 lépésnyi távolságban valának felál- 
lítva. De annál több kárt okoztak a golyók a polgárok házai- 
ban, kik e miatt nagy részben a Vág- és Nádorvonal közt el- 
nyuló téren, az ágyuk hordkörén kivül kényteleníttettek 
tanyázni. 

Márczius utólsó hetében Welden táborszernagy s Bécs 
hadi parancsnoka, 6000 bombát s 1200 más golyót küldött le 

az ostromtáborba, hova 30-kán maga is megérkezett, saját ve- 
zérlete alatt teendő kisérletet a vár ellen. 

A megelőző nap éjjelén egy vidéki paraszt jenlenté magát 
a Vágkapunál, mondván, hogy a kormánybiztossal van dolga. 
Beeresztetett. Egy levelet hozott valamely buzgó hazafitól, ki 
tudtára adá, hogy a vár ellen rövid napok alatt minden oldal- 
ról ostromkisérlet fog tétetni. A kormánybiztos e hírt a pa- 
rancsnokokkal tudatván, gondos felügyelésre inté őket. 

A hír csakugyan megvalósult, Welden márcz. 31-kén 
egyetemes támadást intézett. Lederer dandára rendeletet vőn 
a Duna jobb partján a lehető leghevesebb tüzelést irányozni 
a csillagerődre.s a pár nap előtt elkészült hajóhidra, mely 
ezen erődöt a várral összeköté. Sossay dandárának a Nádor- 
vonal ellen kellett intézni egy tüntetést. Veigl dandára végre 
oda utasíttatott, hogy a Vágkapu ellen pontosítsa össze minden 
erejét. Welden leginkább ezen utósó helyen remélt sükert 
aratni, nemcsak mivel a vár itt legkönnyebben megközeliít- 
hető, hanem mivel itt volt több régi osztrák tüzérnek állo- 
mása, kikkel titkos utakon egyértelemben volt. Úgy látszik, 
ezen oldalon személyesen intézte a munkálatot, mert itt a tá- 
madás elején egy. röppentyű szállott be a várba, melynek rud- 
ján az ő saját aláírásával ellátott levél találtatott, felhívó az 
őrséget, adná meg magát, ha kardélre nem akar jutni ; meg- 
gondolásra tizenkét órát enged. 

A reggeli órákban annak híre, hogy a Vágvonalon ellen- 
séges tömegek tűntek fel, a kormánybiztost is ezen oldalra 
vonja. Jobb kilátás végett az 1-ső számu kapuerődbe lép s 
meglepetve látja ott, hogy daczára a kivülről vett üzenet 
alapján a parancsnokokhoz intézett figyelmeztetésének, a 
négy nehéz löveg mellett összesen csak két lövet létezik a re- 
doutban. Az ott lévő tisztet kérdőre vonván, válaszul nyeri, 
hogy Makk ezredestől már több ízben kért töltényt, de azt 
mind eddig nem nyerhetett. Puky tehát nyomban töltényekért 
küld ; de Makk még ekkor is csak a második szigorú s fenyegető 
parancsra lőn hajlandó azokkal ellátni a legfontosabb erődöt. 

A töltények még idején megérkeztek s ágyuink a táma- 


. dást erélyesen visszautasíták. A császári seregből benmarádt 


régi tüzérek egynémelyike oly ügyetlenséget árult ugyan el, 
hogy azt csak rosz akaratból lehetett megfejteni. Ily helyeken 
azonban néhány városbeli, a tüzérségbe némileg beavatott 
polgár vette át aztán sikeresebb czélzás végett az ágyu kezelé- 
sét. Az Apália szigetén apró lőfegyverharczra is került a dolog; 
az ellenség azonban számosak eleste után ott is visszavonúlni 
kényszeríttetett. Részünkről négy embert vesztettünk. A Duna 
oldalán is, hol Welden magát a csillagerőd megvételének re- 
ményével kecsegteté, hasonló erélylyel verte vissza a támadást 
az erődben lévő zászlóalj. 

A -töltényhiány a Vág-kapu erődben oly gyanúval terhelé 
Makk tüzérparancsnokot, hogy annak súlya alatt már egyátal- 
jában nem volt volna elfogatása indokolatlan. Puky azonban 
még szaporodni engedé a rovást. S ez nem sokára teljesen 
meg is telt. April első napjaiban a császáriak, látván, hogy 
sem az árulásra, sem Welden felhivásának sikerére nem igen 
számolhatnak, elhatározák a várhoz közelebb mozdítani ütegei- 
ket. E közben Thaly Zsigmond erődítési őrnagy és Krivácsy 
tüzérszázados akormánybiztost azon veszélyre figyelmeztették, 
mely az Uj-Szőny irányában fekvő s majdnem minden véde- 
lem nélkül hagyott szigetről érhetné a várost, s igy a várat is, 
ha az ellenség azt éjente megrohanná s elfoglalná. A kormány- 
biztos teljesen méltánylá e figyelmeztetést, s hogy a hiány 
kellőleg pótoltassék, azonnal hadi tanácsot tartatott. A végzés 
foganatba vételével Makk tüzérparancsnok lőn megbízva, ki 
a fölött hogy azt, a tanácsban jelen lévén, személyesen hallotta, 
még írott rendeletben is megkapta a várparancsnoktól. A. szi- 
get fölfegyverzésére nézve azonban, bár azt a császáriak újabb 
élénk ostromkészületei sürgetőssé tették, még harmad napon 
sem történvén semmi, Makk egy újabb hadi tanácsban komo- 
lyan kérdőre vonatott. Itt végre kétségbe vonhatlanul kisült 
Makk árulási szándoka; miért is őt a hadi tanács, téGYRIBBA 
intézkedésig, egy fgváleazoától fogságba tétette. 

" Minthogy a márczius 31-kei kísérlet egészen sikeretlen 
maradt, a császáriak a következő napokban komolyabb terv 
szerint fogtak az ostromhoz. Simunics ezentúl részenként 
szándékozott megvenni az erődöket s mindenekelőtt a csil- 
lagerőd ellen irányzá munkálatait, hol vett hírek szerint 
betegség dúlt az őrségben. April 4-ke óta 36 öreg lőszer sza- 
kadatlan törte annak falait s háborgatá őrségét, s a hónap kö- 
zepe felé, miután az új hajóhídat, mely a városból a csillag- 
erődbe vezetett s csak az imént készült el, megrontania sikerűlt, 
már-már birtokába esni hitte azt, midőn hírét vette, hogy egy 
jelentékeny magyar sereg közeleg a vár megsegítésére. 

A várbeliek arról ugyanazon időtájban vettek hírt Len- 
key tábornok által, ki, mint tudjuk, már egypár hét előtt 
Guyon tábornokkal egyidőben neveztetett ki a várbeli sereg 
parancsnokává, s társánál szerencsésebb, a hónap közepe 
táján a várba csakugyan bejutott. 

April 18-kán virradóra Kálna mellett elkészült a Garan 
hídja s Klapka és Damjanics hadtestei azon még e nap foly- 
tában átkeltek; amaz Lököt és Alsó-Pélt, emez Dereszlényt 
s Endrődöt szállta meg. A VII-dik hadtest még a folyam bal 
partján vesztegelt, mivel a híd, melyen átkelnie kellett, Sz.- 
Györgynél csak a következő nap folytában készült el, midőn 
az I-ső és III-dik hadtest Nagy-Sarlónál már megkezdte volt 
az ütközetet Wohlgemuth hadtestével. 

E hadtestnél, mely a nemrég beküldött Hertzinger, Teu- 
chert s Theissing-féle tartalékdandárokból s a Vácznál meg- 
vert Jablonovszky-hadosztályból volt képezve, Wohlgemuth 
april 17-kén vette át a vezérletet, s az ostromsereg azon dan- 
dárát is magához vonta, mely eddig a Zsitva és Vág közt 
működék. E haderőnek Woblgemuth azt tűzte ki legköze- 
lebbi czéljáúl, hogy a magyar sereget Komárom felé irányzott 
útjában meggátolja, Támogatására az új fővezér, Welden, 
még a Csorics-hadosztályból is, mely april 18-kán Budáról 
Esztergomba intéztetett, egy dandárt küldött Kéméndre. 


E vidéken tehát a császáriaknak összesen hat dandára 

létezett, mintegy 20—22 ezer emberrel, míg viszont a mi 
1-ső, III-ik és VII-ik hadtestünk, — mely utolsónak Kmety- 
féle osztálya még Vácznál vesztegelt, mintegy 30 ezerre emel- 
kedett.: Í 

Minthogy Wohlgemuth a Komáromba vezető útat Nagy- 
Sarlónál már april 18-kán elállotta, a mi I-ső és III-dik had- 
testünk pedig a következő napon Pélről és Endrődről Nagy- 
Sarlóra indúlt, az ellenséges hadaknak 19-kén múlhatatlanúl 
össze kellett ütközniök. Midőn Klapka Alsó-Pélről reggeli 9 
óra tájban Nagy-Sárló felé Hölvényig közeledett, a császáriak 
épen a harczsoraikat rendezték a nagy-málas-besei vonalon; 
Nagy-Sarlót Dreyhan dandára tartá megszállva. Klapka a 
dolgok állásáról Damjanicsot és a VII-ik hadtestet értesítvén, 
mihelyt Damjanics hadteste is megérkezett, a Kazinczy és 
Wysocki osztályokkal azonnal támadást intézett Sarló ellen, 
míg a jobb szárnyon Dessewffy és Dipold a helységtől éj- 
szakra fekvő erdő felé tartott, a bal szárnyon pedig Nagy 
Sándor a lovassággal Nagy-Málas felé nyomúlt előre. De 
halljuk ezen ütközet leirását magától vezéreink egyikétől, 
Klapkától. 

nE hadjáratban — úgymond — a magyaroknak nem 
volt szokása, az időt hosszú lövöldözéssel vesztegetni; a táma- 
dás mindig gyorsan rohamra ment át s a szurony döntötte el 
a győzedelmet. Így történt az most is. Néhány ellenséges 
löveg, melyek a város szélén valának elhelyezve, hamar elné- 
mittatott. És alighogy azok visszavonúltak, a 17-dik, 19-dik 
és a Don Miguel zászlóaljak, ütegeink fedezése alatt, melyek 
a helységtől jobbra igen élénken tüzeltek az ellenségre, sza- 
kadatlan ,éljen" kiáltások közt rontottak.be a város szélére. 
E közben Damjanics is támadást intéz a balszárnyon Wysocki 
osztályával. A Leiningen és Kiss Pál dandárok, hasonlókép 
rohamoszlopokba sorakozva, támogatják Kazinezyt s rövid 
ellentállás után a város belsejébe nyomják vissza az ellenséget. 
Itt azonban egy dühös utczai harcz fejlődék ki.. Minden há- 
zat, minden udvart, minden sövényt ostrommal kellett meg- 

venni, míg az osztrákok a közel fekvő magaslatokról g a 1849. Amil. 
városnak többi, még birtokukban lévő részeiből a magyarok 
által elfoglalt utczákat granátokkal és röppentyűkkel boritot- 
ták el. De a vitéz honvédek, még vitézebb parancsnokaiktól 
vezényelve, rendíthetlenek, lépésről lépésre tolakodnak előre 
a gyilkos harczban. Egy óra múlva Nagy-Sarló meg lőn véve, 
Wysocki és Kazinczy osztályai birtokában vannak a lángoktól 
s holtaktól és sebesektől elborított városnak. E véres utezai 
harcz hősei, a 17-dik s 19-dik, a 3-dik s 9-dik honvédzászlóal- 
jak s a lengyel legio. De a Waza, Schwartzenberg és Don 
Miguel zászlóaljaink is vitézűl harczoltak. 

Több sikeretlen kisérlet után a helység visszavételére, 
Woblgemuth Nagy-Sarlóval szemben, a magaslatokon elnyúló 
hátsó állomására vonúlt vissza, 8 középének egész erejét jobb 
szárnyunk ellen tolta előre, hogy ezt egy fajkürtről magához 
vont pihent dandár segélyével megtörje. Dipold dandára ott 
már elébb, mialatt középünk és balszárnyunk győzedelmesen 
nyomúlt előre, harczban állt a sarlói erdőből kitört ellenséges 
csapatokkal ; 8 most a császáriak újabb előtörtetése következ- 
tében kénytelen lőn a hölvényi erdő felé, az ott tartalékul fel- 
állított Bobics dandárának védelme alá hátrálni. Itt azonban 
Guyon (Komáromnak már a tiszafüredi kiinduláskor kineve- 
zett parancsnoka, de aki a várba mindeddig nem juthatott be 
s most mint önkénytes vett részt az ütközetben) a két dandár 
élére állván, azokkal megint előrenyomúlt, s az ellenséget a 
sarlói erdőbe űzte vissza. i 

Ezalatt Damjanics is megint rendbe hozta a sarlói utczai 
harczban összekeveredett zászlóaljait, s azokat nyomban a 
várossal szemben lévő magaslatokat tartó ellenségre vezette. 
Ugyanazon időben Klapka a nagy-sarlói erdőt támadta meg 
hadtestével. A roham mind a két helytt teljesen sikerült. 
Épen midőn Damjanics a magaslatok felé indulóban vala, je- 
lent meg bal szárnyán a Garan folyamon valahára szinte átkelt 
VII-dik hadtestünk lovasságával Pöltenberg ezredes. Ennek 

fáradtság, sem az ellenség kartácstüze nem képes őket többé 
feltartóztatni a magaslatok megvételében. Az ellenség be sem 
várta rohamoszlopainkat, s mihelyt az érkező VII-dik hadtes- 
tünket megpillantotta, a magaslatokat és a sárlói erdőt oda- 
hagyva, Málas és Cseke felé futott. Szerencséjökre, Nagy 
Sándor, ki mindjárt Nagy-Sarló ostromakor indúlt vala meg 
jobb szárnyuk megkerülésére, előrenyomulásában a hullámos, 
vizerektől átmetszett földeken nagy nehézségekre találván, 
csak akkor közelíthette meg őket, midőn visszavonulásukat 
már megkezdték volt. De azontúl, Pöltenberg által gyámo- 
lítva, egész estig űzte őket. Málasnál a vasasok megállítani 
igyekeztek üldöző huszárainkat; de ezek őket is megfutamítot- 
ták, az odamenekült gyalogságot pedig szétvervén, belőle 
számos foglyot hoztak magokkal vissza. 

Öt óra felé már teljesen meg volt nyerve az ütközet; az 
ellenség közepe s jobb szárnya űzőbe vétetve a mieink által, 
midőn ezek jobb szárnyának oldalában és háta mögött várat- 
lanúl heves ágyutűz dördűl meg a hölvényi erdőből. Ez ama 
két ellenséges dandár egy "osztályának tüze volt, melyek 
Woblgemuth balszárnyát képezték Bese helységnél. Guyon, 
ki, mint mondók, jobb szárnyunk vezérletét vette át, miután 
az ellenséget a Dipold és Bobics dandárokkal a nagy-sarlói 
erdőből kiűzte, tüzétől elragadtatva, mind a két dandárral a 
Fajkürt felé futamló császáriak után eredt, csak a 28-dik hon- 
védzászlóalj egy részét hagyván hátra, hogy őrszemmel tartsa 
Bese tájékát. Honvédeink azonban, örömükben, hogy fut az 
ellenség, elhanyaglák az őrködést s most Hölvény felől meg- 
lepetve s megzavarodva, visszavonúlni kénytelenek az ellen- 
séges csapat előtt. Parancsnokuk nyomban tudósítja Bobics 
dandárnokot, ki aztán küld is neki segélyt. Mielőtt azonban 
ez megérkeznék, Voigt tüzérfőhadnagy, megfontolván, mily 
veszélyes következményei lehetnének, a segély megjöttéig is, 
további hátrálásuknak, felszólítja a honvédeket, támogatnák 
ütegét, melylyel ő az ellenséges csapatot megrohanni szándé- 
kozik. Honvédeink ajánlkoznak, s ő, daczára a heves püska- 

tűznek, mely több tüzért elejt, mintegy kétszáz lépésnyire vág- 
tat ütegével az ellenség elébe s kartácsolni kezdi azt. Majd a 
honvédek is szuronynyal rohannak előre s az ellenséget az 
erdőből megint kiűzik. Ennek néhány jól fekvő lövege azon- 
ban még folyvást élénken tüzel a mieinkre. Voigt tehát, ne- 
hogy a szerencse ismét megfordúljon, bár töltényei már el- 
fogytak, anélkül, hogy egyet is tüzelne, az ellenség lövegei 
elébe vágtat s itt egy kartácsüdvözlettel oly zavarba hozza 
azokat, hogy két lőszertárszekeret is hátrahagyva, hanyat- 
homlok futásnak erednek, s ő saját töltényeivel űzi tovább az 
ellenséget. A bátor, ifjú tüzértiszt a következő csatákban is 
többször kitűntette magát, mígnem a váczi második ütközet- 
ben egy orosz granát véget vetett életének. A nemsokára 
megérkezett segély Vezekényre űzte a futamlókat, kiknek egy 
része azonban fogságba jutott. 

Az ellenség, melynek egy része Érsekujvár, más része 
Párkány felé futott, csak más nap lőn képes összeszedni szét- 
szórt. zászlóaljait. A kik Párkány felé menekültek, a Dunán 
ott átkelvén, a hídat magok után felégették. Véresebb ütkö- 
zete ennél nem volt eddigelé seregünknek. Az ellenség hol- 
takban és sebesekben, saját vallomása szerint 900-at, a mi ve- 
zéreink állítása szerint 2000-et, foglyokban pedig kétezernél 
többet, s ezeken felül négy ágyut, két lő-, húsz szertárszeke- 
ret, számos lovat és fegyvert vesztett. i 

, Görgey s táborkara — mond a hiúságában megsértett 
Klapka, ki ezen ütközetnél helyrehozni igyekezett bicskei és 
isaszegi hibáit s gyöngeségeit, — kik az ütközetet a lévai kas- 
télyból szemlélték, oly tudósítást küldöttek róla a kormány- 
hoz, mely bizonyítja, mily könnyű dicsőséget szerezni más 
rovására. A felületes tudósításban... semmi említés sem tör- 
ténik azon személyekről, kik az ütközetben vezérkedtek s 
intézkedtek. Nem kellett-e a csatatértől távol lévő kormány- 
nak s nemzetnek ezen szándékos elhallgatás következtében 
hinnie, hogy az egész harcz alatt csak a fővezér szava hang- 
zott a csatatéren, hogy mindenütt csak az ő szelleme intézke- 

dett s a többi vezérek, kik szóval sem említtetnek, merő 
tekintélytelen eszközök voltak az ő kezében? Nem lehet ké- 
telkedni, hogy Görgey, ha az ellenség közellétét gyanítja, a 
csatatéren annak idején megjelent és szokott előrelátásával 
vezérelte volna az ütközetet; de miután ez nem történt, mu- 
lasztását nem volt szabad másök érdemeinek elhallgatásával 
palástolnia." 

Görgey az ütközet utáni napon jelent meg a táborban s 
az I-ső s III-dik hadtestet az nap Jászfalura, a VII-dik két 
osztályát pedig a Garan mentében Kéméndre rendelte, honnan 
Wyss dandára épen indulóban volt Párkány felé, mely némi 
csatározás után útját annyival inkább sietteté. A hosszú me- 
netben elfáradt hadaink nem űzték őt; de annál többet szen- 
vedett az ellenséges dandár Horváth őrnagy csapatától, melyet 
Görgey még Váczról rendelt vala e vidékre, bal szárnyának 
védelméűl, s mely most a Garan bal partján kísérte a jobb 
parton visszavonuló ellenséget, s hol csak a hely TEAM 
engedték, ki-kiszegezte reá két ágyuját. 

Miután Wohlgemuth april 21-kén a Vág mögé fdllyáse 
menekült, csak két dandárt hagyván őrködésre a Nyitra folyam 
mellett, Komárom a Vág oldalán teljesen felszabadúlt. Guyon 
tehát, a vár kinevezett parancsnoka, az őrség mondhatatlan 
örömére, 60 huszárral még az nap bement a várba. A követ- 
kező napon seregünk egy része is bevonúlt oda, többi része a 
Vághidfőnél, a VII-dik hadtest Bátorkeszinél szálla táborba. 
Az őrségnél azonban, mely keveset szenvedett, hasonlíthatlanúl 
több oka volt az örömre a derék polgárságnak, mely a zárlat 
és ostrom ideje alatt nemcsak őrszolgálatokat tőn a városban, 
hanem a nádorvonal erődítési műveinek befejezésére napon- 
ként ezer munkást adott, s különben is legtöbbet tőn az őrség 
jó szellemének s hangulatának fenntartására, mindamellett is, 
hogy szenvedései nagyok, kárai felszámíthatlanok voltak. 
Mióta a vár keményebben ostromoltatott, összelövöldözött s a 
kétszeri tűzvész által nagy részben romba dűlt házaikban meg 
nem maradhatván, a városon kivűl, az úgynevezett czigány- 

mezőn, sátrak, bódék alatt kerestek családjaikkal menekvést 
a zordon idő viszontagságai elől. E szenvedések most.mind 
feledve lőnek, s a város újra megnépesedni kezdett a ritka 
kitűrésű polgárokkal s családjaikkal. 

Ha a hajóhíd még állott volna a vár s a csillagerőd kö- 
zött, hadseregünk april 23-kán már nemcsak a Duna balpart- 
ján is fölmentheti a várat, hanem a császáriak minden ostrom- 
szereit elfoghatta volna; mi több, igen nagy kárt is okozhat 
vala a császáriaknak, kik ekkoron Budáról teljes visszavonu- 


lásban valának fölfelé. A hídat Puky kormánybiztos most, a. 


komáromi ácsok tanácsai szerint, kik már elébb is roszalták a 
hajóhíd építését, talpakon, néhány nappal elébb már elkezdette 
ugyan építtetni; de a kellő anyag hiánya miatt a munka las- 
san haladhatott előre s csak 25-ke éjén készült végre el. 

E körülmény, hogy a híd 23-án nem volt készen, fölötte 
nagy szerencséjére vált a császáriaknak. Welden fővezér 
april 20-án esztergomi főhadiszállásán értesülvén a nagy-sarlói 
ütközet elvesztéről, az ott lévő hadakat még az nap Komárom 
alá, Simunics segedelmére rendelte, maga pedig Budára sie- 
tett, a főváros előtt lévő hadak iránt intézkedni. 

Ezen intézkedések a következők voltak: 

Jellasics a maga 15 ezernyi hadtestével a Duna jobb 
partján lefelé vonúl, ott a déli hadsereget képezendő. E had- 
sereg felszerelésére a Budapesten felhalmozott készletekből 
mindenféle tárgyakkal öt gőzös és tizenegy rakhajó indíttatott 
le a Dunán. Jellasics e szállítmányt csak akkor követendi, 
midőn a hadsereg többi részei Budáról már elvonúltak. 

Egy más szállítmány a betegek és sebesek egy részével, 
— mert nagyobb részök a fővárosokban hagyatott, — a pénz 
és fontosabb levéltárral, különösen az alapítványos szerződé- 
sek eredeti leveleivel, a tartalékütegekkel, lőszer és egyéb 
készletekkel Fehérvár felé Sopronynak indíttatott. E szállít- 
mányban voltak mindazon hűtlen hazafiak is, kik, miután ha- 
zájok ellen az ellenségnek szolgáltak, ennek kivonúlta után a 
fővárosban többé nem érezhették magokat biztosságban. 

Budavár védelmére, a már fentebb említett Hentzi tá- 
bornok parancsnoksága alatt mintegy négyezernyi dandár 
hagyatott, élélmiszerekkel egy pár hónapra ellátva. A vár- 
lakosságnak is meghagyatott, hogy magát ennyi időre élelem- 


" mel lássa el; kik erre nem képesek, költözzenek ki a várból. 


A vár védelme tekintetében Hentzi szabályúl vette, hogy azon 
esetre, ha a magyarok a dunai hídon áttörni szándékoznának, 
azt minden módon gátolja; Pestet azonban ne bombáztassa, 
míg a magyarok onnan a várat nem lődözik. 

És végre, Csorics és Schlick hadtestei rendeletet vőnek 
Komárom felé útra kelni, onnan Pozsonyba indulandók. Cso- 
rics hadteste részben már Esztergomnál táborozott; Schlické 
23-kán indult meg Pestről. ,A császári hadak e mozdulata a 
főváros alól — mond egy tekintélyes császári főtiszt, — nem 
valamely itt szenvedett megveretés következménye, miután 
Pest körül az utolsó napokban semmi jelentékenyebb ütközet 
nem történt, hanem múlhatatlanúl szükségessé vált Görgey- 
nek, igaz, túlnyomó ereje által megkönnyített, de mégis mes- 
teri munkálatai után.... Az ingerűltség Pest feladása miatt 
igen nagy a táborban." 

Nehogy a főváros, melynek hazafias érzelmű lakossága 
az utólsó hetekben a katonai zsarnokuralom daczára sem tit- 
kolhatta örömét seregeink diadalai fölött, a császári hadak 
kivonúltakor tüntetésekre engedje magát ragadtatni: Havas 
császári biztos april 22-kén falragaszok által értesíté a polgá- 
rokat, hogy ha a sereget, vagy a szállítmányokat átvonúltok- 
ban háborgatnák, vagy ellenséges indulatjoknak bármi jelét 
adnák, városuk a lánczhíddal együtt azonnal rommá fog lö- 
vetni a várhegyről. Hasonló fenyegetéseket mondott Hentzi 
személyesen a városi előljárók előtt, ha a betegekkel és sebe- 
sekkel, kiket Pest kórházaiban hagytak, méltatlanúl bánnának. 
A badak teljes átvonúlta után a hajóhid s a lánczhid talajának 
egy része is felszedetett, s ennek közepére egy nagy lőpor- 
szekrény helyeztetett. 

"A megfélemlített városi lakosság a legnagyobb csendben 
nézte a hadak, podgyászok átvonulását. Mihelyt azonban 
24-kén híre futamodott, hogy a múlt éjen az utolsó csapatok 
is átvonúltak, miről a felszedett hídak is eléggé tanúskodának, 
azonnal csaknem minden ház ablakaiból kitűzettek a három- 
színű nemzeti zászlók s a nép örömújongással tölté el az ut- 
czákat, s köszönté a bevonúló huszárokat. És bár a hosszú 
elzáratás következtében az élelmiszerek annyira megfogytak, 
hogy egy zsemlye ára húsz krajczárra szökkent, mégis ezren- 
kint mentek ki a Rákosra élelmiszerekkel, megvendégelni 
vitéz honvédeinket. Aulich egészen a város alá tolta táborát ; 
a következő napokon pedig a Sz.-Gellért oldalán, a meddig a 
vár ágyui el nem hatottak, a Dunán hidat veretett. 

Komáromnál is nagy szorgalommal dolgoztak a hidon. 
Mielőtt az elkészült, april 23-kán, Lenkey tábornok a vár- 
őrséggel kitörést intézett a Csalóközben lévő ostromhadakra 
s azokat, rövid csata után Vásárut felé űzte. 

Mire a talphíd a város és a csillagerőd közt elkészült, 
Simunics altábornagy az ostromszereket nagyobb részben el- 
szállíttatta a sánczokból, hol azok felállítva voltak ; a császári 
hadak pedig jobbára megérkeztek Komárom alá, úgy hogy 
26-kán ott mintegy 30 ezer ember volt öszpontosítva, nem 
hogy az ostromhoz kezdjenek, hanem hogy a vár alól mind 
az ostromszerek, mind magok nagyobb veszteség nélkül Po: 
zsony felé vonúlhassanak. 

A mi hadaink feladata ennélfogya természetesen csak 
az lehetett, hogy az ostromszerekből mennél többet elfoglalja- 
nak, a visszavonúló ellenségben pedig lehetőleg nagy kárt 
okozzanak. E tekintetben már előlegesen nagy hibát követett 
el Görgey, hogy a rendelkezése alatt lévő minden erőt nem 
gyűjtötte össze a kitürésre, s e helyett, mint ő állítja, némi, bi- 
zonyára alaptalan, hírekre, melyek szerint Wohlgemuth Érsek- 
újvár felől előrenyomúlni akarna, Pöltenberget a VII-ik had- 
test két osztályával 23-kán Perbetére és Bajcsra rendelte, míg 
annak másik két osztálya Kmety alatt e napon Párkányig 

haladt Váczról. Így tehát april 26-kán csak az I-ső és ITI-dik 
hadtestünk s a várőrség, összesen mintegy 23—24 ezer fegy- 
veresünk létezett Komáromnál. 

Szakértők a Klapka által készített csatatervet is gáncsol- 
ják, mivel a helyett, hogy egy ponton egyesített nagyobb erő- 
vel intézte volna a támadást s törte volna át a császári sereget, 
az ennél számra nézve különben is gyengébb magyar hadakat 
fölötte szétterjesztette. Hibáúl rovatik fel az is, hogy az egye- 
temes támadás, a helyett hogy a sánczok megrohanásával egy- 
szerre intéztetett volna, igen későn kezdetett, midőn az ellenség 
a vidéken lévő minden erejét összevonta. A terv fővonásaiban 
a következőkből állott: ; 

A támadást Knezics kezdi meg öt dandárral. Kiss Pál 
és Kökényessy dandárai a csillagerőddel szemben álló sánczo- 
kat s a homokdomb ütegét veszik meg, mialatt Schultz és 
Zákó Új-Szőnyből űzik ki a császáriakat; mihelyt ez végre 
lesz hajtva, mind a négy dandár rendelkezés alá eső része 
Monostort támadja meg; e közben pedig Dipold dandára 
Ó-Szönyt foglalja el. Monostor ostromát az őrség két zászló- 
alja is támogatandja, melyek a nádorvonalon kivűl hajókon 
kelnek át a Duna jobb partjára. Mindez megtörténvén, az I. 
és III-dik hadtest többi részei is átkelnek s harczrendbe áll- 
ván, Damjanics a középen Harkály és Csém, Görgey a jobbon 
Acs, Klapka a balszárnyon Mócsa ellen intézend támadást. 
25-én estve, de már későn, a VII-dik hadtest két osztályához 
is rendelet küldetett, hogy Bajcsról és Perbetéről Komáromba 
siessenek, ott a tartalékot képzendők. 

Az említett öt dandár éjfélkor kezdé meg átkelését ré- 
szint a hídon, részint, különösen Dipold dandára, kompokon s 
hajókon. Kiss Pál dandára a homokdombon létező sánczokat 
és a három 18, s négy 24 fontos lövegből álló üteget, két óra 
tájban minden lövés nélkül, szuronynyal vette meg, őrségének 
nagyobb részét leszúrván vagy fogolylyá tévén. Több dolgot 
adott Schultznak Új-Szőny megvétele, hol az ellenség ma- 
kacsúl tartá magát sánczai mögött. De honvédeink, ismételt 

rohammal végre onnan is kiverték a császáriakat, kik aztán 
Monostorba futva, az ott lévő Lederer-féle dandárral egyesűl- 
tek. Kiss és Schultz ezután egyesült erővel támadták meg 
Monostort, míg a Duna partjáról Guyon más oldalról intézett 
rohamot az őrségnek, mint mondók, hajókon átszállított két 
zászlóaljával. A császáriak itt nem sokáig állták ki roham- 
csapataink tüzét; egy sánczról a másikra visszaűzetve, végre 
Ács felé futottak. És ekként három órai heves csata után a 
dunajobbparti sánczok mind honvédeink birtokában voltak. 
Hasonló szerencsével harczolt Ó.Szőnynél Dipold is, bár a 
hajókon történt átkelésében elkésve, mire a helységhéz ért, a 
császáriak már megkezdték visszavonulásukat. Huszáraink 
azonban utánok rugaszkodván, két egész századot hoztak 
foglyúl hátvédökből. 

Terv szerint most volt volna ideje összes erővel rohanni 
meg az ellenséget. Míg azonban többi hadaink is átkeltek s a 
csillagerőd táján az ellenség által készített közeledési viárkok, 
melyek lovasságunk előmenetelét gátolták, betemettetének, 
reggeli kilencz óra lett. Seregeink az új-szőnyi és monostori 
sánczok megvétele által kifejlődésökre elegendő tért nyervén, 
a támadást az említett terv szerint kezdték meg. Jobb szár- 
nyunk Monostoron s az ácsi úton, középünk a homokdombon 
s attól délre Harkály felé, bal szárnyunk a mócsai úton foglalt 
állomást; lovasságunk a közép háta mögött a második harcz- 
sort képezte. Erőnk zöme a középen s jobb szárnyon létezett. 

A harcz balszárnyunkon kezdődött, mely gyengesége 
daczára is, mit az ellenség a hullámos földeken eleinte nem 
vett észre, bátran nyomúlt előre. Mihelyt azonban a császáriak 
észlelék, hogy csak két zászlóalj áll velök szemben, védő állá- 
sukból támadásra mentek át s a mieinket a csillagerődig visz- 
szanyomták; de onnan az erőd lövegei által csakhamar 
visszaűzetvén, Klapka megint előretolta két zászlóalját. 

E közben Damjanics a középen szokott erélyével törtet- 
vén előre, a császáriakat Harkályból Csémre s Mocsára nyomta 
vissza, De leghevesebben folyt a harcz jobb szárnyunkon, hol 

az ellenség az ácsi erdőt sűrün megrakta hadaival. Zászlóal- 
jaink magának Görgeynek vezérlete alatt többször behatoltak 
az erdőbe; de azt az ellenség vadászainak pusztító tüze miatt 
mindannyiszor ismét elhagyni kényteleníttettek. És így hul- 
lámzott a harcz több óráig az ácsi erdő táján s benn az erdő- 
ben; míg végre Görgey az egész jobb szárnyat összeszedvén, 
avval egyszerre oly erős rohamot intézett, hogy az ellenség 
az erdőből jobbára kinyomatván, Ács helység felé vonúlt 
vissza. Ha ekkor a 7-dik hadtest már a csatatéren létezik, az 
ellenség teljes megveretése lett volna a nyert előny ered- 
ménye. De, ez még távol lévén, miután lassanként minden 
tartalék a harczba vonatott, nyomatékosabban most nem lehe- 
tett üldözni a számra nézve erősebb ellenséget. 

Ehez járúlt, hogy mialatt a jobb szárnyon ezen előny ki- 
vívatott, a szinte diadalmas bal szárnyon Nagy Sándor, harcz- 
vágyától elragadtatva, 16 huszárszázaddal, a 47-dik zászlóalj- 
jal és fél üteg 12 fontossal egy nagy lovassági rohamot kísér- 
lett meg az ellenség jobb szárnya ellen, mely a Tatáról érkező 
osztályokkal egyre erősbödött. A kisérlet azonban szerencsét- 
lenűl ütött ki. Az ellenség mintegy 24 lovasszázadot vetett 
ellenébe, s huszárainkat visszaűzte. A 47-dik zászlóalj, mely 
Nagy Sándor mozdulatát követte, huszáraink hátrálása követ- 
keztében körűlfogatván, egy részben levágatott; s csak az 
által menekűlt meg a megsemmítéstől, hogy Beőthy őrnagy, 
látván annak veszedelmét, a 26-dik zászlóaljjal az ellenséges 
lovascsapatokat oldalba fogván, mindaddig feltartóztatta, míg 
Kászonyi ezredes néhány huszárszázaddal, majd Klapka is a 
még kezénél lévő ágyuival segedelmére sietvén, az ellenséget 
visszavonulásra kényszerítette. 

Görgey ezek után, látván, hogy a VII-ik hadtest még 
mindig késik, a harcztéren lévő hadaink pedig, melyeknek 
egy része már tizennégy óra óta volt küzdelemben, igen meg- 
fáradtak; más részről az ellenség mind újabb csapatokat hoz 
Tata és Igmánd felől a csatatérre: megelégedvén a nyert elő- 
nyökkel, mik az első harcztér s az ellenség sátortáborának 

elfoglalásából álltak, a további támadást délután két óra táj- 
ban megszűntette. Az ellenség hasonlókép kifáradva lévén, 
semmi mozdulatot sem tőn táborának visszafoglalására; hanem 
miután Ács és Mócsa körüli állásában egy ideig nyugton ma- 
radt, az éj beálltával Győr, s onnan Pozsony felé huzódott, 
ezernél több foglyot, hét ágyut, nagy mennyiségü lőszert s 
egész táborát seregünk birtokában hagyván. Vesztesége holtak 
és sebesekben, kiket magával vitt, mintegy 1200-ra, foglyok- 
ban 1000-re; a mieinké körülbelül 800-ra tétetik. A VII-ik 
hadtest két osztálya Pöltenberg alatt, csak estve érkezett a 
harczmezőre s Ó-Szőnynél szálla táborba. 

Ezen ütközettel bevégezve lőn a dicsőségteljes tavaszi 
hadjárat, mely alatt seregeink Tiszafüredtől folytonos diadal- 
mak közt Komáromig hatoltak s azt fölmentvén, a császári 
hadakat az ország széleire űzték. Hogy azonban ezek még 
nagyobb, elhatározóbb vereséget nem szenvedtek, és Csorics, 
Sehlick, Simunics és Wohlgemuth hadtesteiből itt még mindig 
egy körülbelől 50 ezernyi hadsereget képezhettek, oka főleg 
abban feküdt, hogy Görgey a legnagyobb három ütközetben, 
Isaszegnél, Nagy-Sarlónál és Komáromnál hadseregünknek 
mindig csak egy részét vezette a tűzbe, más részét pedig, hiá- 
nyos rendelkezései következtében, az ütközettől távol veszte- 
gelni hagyta. És fölötte feltünő, hogy mindig a VII-dik, az ő 
saját hadteste, mely egymaga mintegy 16—18 ezer emberből 
állott, tehát majd akkora volt, mint az I-ső és III-dik hadtest 
együttvéve, maradt ki a tűzből, Isaszegnél, Sarlónál és Komá- 
romnál egyaránt ; mintha szándékosan akarta volna e két má- 
sik, neki nem oly határtalanúl hódoló hadtestet az egymást 
érő ütközetekben felemészteni, hogy aztán a neki vakon enge- 
delmeskedő s az ő pártos szellemétől átbatott saját hadtesté- 
vel ura maradhasson, a kormánynyal szemközt, a helyzetnek. 
A hadtestek alkalmazására nézve ugyanezen fogást látandjuk 
általa foganatba vétetni a legközelebbi munkálatnál, Buda 
ostrománál is. Részint e, kétségkivűl szándékos, balfogásai, 
részint egyéb hibái s mulasztásai — minő volt például az, 

1849. April. hogy a komáromi ütközetnél, daczára a várban felhalmozott 

— ———— lőszerkészletnek, a töltények a harezmezőn majdnem végkép 
elfogytak stb. — indították arra Puky kormánybiztost, hogy 
midőn a vár felmentése után pár héttel ezen hivataláról lekö- 
szönt, Kossuthhoz intézett előterjesztésében, nem kételkedett 
őt az árulási szándok vádjával terhelni. Ezen okok birták reá 
a szintoly hazafias, mint hősies lelkű Damjanicsot is, hogy a 
tőle bucsúzó kormánybiztos előtt hasonló gyanút fejezzen ki 
s könyes szemekkel tekintsen egy szerencsétlen felfordulás 
következtében eltörött lábára, mely őt ágyhoz köti s meggá- 
tolja erélyesen ellensúlyozni Görgeynek lépésről lépésre vilá- 
gosabban kitünő hazaellenes törekvéseit. 


MÁSODIK FEJEZET. 


Perczel hadjárata a Bácskában, Bemé a bánságban. 
Felsővidéki hadiállapotok. 


Ugyanazon időben, midőn seregeink a dicsőséges tisza- 
füred-komáromi hadjáratra készültek, Kossuth elhatározá a 
Bácskát és bánságot is visszafoglalni a szerbektől. Seregeink 
száma már annyira növekedett, hogy e hadjáratra elégséges 
erőt gyűjthetett össze anélkül, hogy a másutt működő hadakat 
gyöngítenie kellett volna. 

E hadjáratot kívált a régóta magára hagyott Pétervárad 
állapota tette szükségessé. Az Aldunánál még ezen egyetlen 
pont maradt csak birtokunkban, miután seregeink Bácsból és 
bánságból kivonúltak ; s félni lehetett, hogy ha ez is a szerbek 
kezére jutna, úgy a déli részek visszafoglalása mód felett meg 
fogna nehezülni. 

A hatalmas vár, Csuha tábornok parancsnoksága alatt, 
sem őrségben, sem lő- és élelmiszerekbennem szenvedett ugyan 
hiányt. Őrsége négy zászlóalj, jobbára régi, próbált vitézek- 
ből s fél század Würtemberg-huszárokból állott. A várkör- 
nyéken ezenkivűl Bezerédy Miklós alezredes alatt mintegy 

. háromezernyi nemzetőrség táborozott, szemmel tartva a római 
sánczokat. De Eszék eleste óta ezen tekintélyes haderő s 
erőssége daczára ís mind veszélyesebb állapotba jutott a nagy 
fontosságú vár. Nugent tábornok hadaitól, ki Eszék bevétele 

után a szerbek egy részével a várat ostrom alá vette, nem volt 
ugyan mit tartani, miután az ostromszerekben szűkölködő el- 
lenség megelégedett azt déli oldaláról egyszerűn bekeríteni. 
De annál nagyobb veszély fenyegette azt saját kebelében. 
Őrsége jobbára régi sorkatonákból állván, annak tiszteit, több- 
nyire volt osztrák tiszteket, egyátalában nem lehetett a lelke- 
sűltebb hazafiak közé számítani. Ezek Eszék elveszte óta 
mindinkább elcsüggedve és saját személyeik megmentéséről 
gondolkodva, mindennemű ármányokat s fondorlatokat moz- 
gásba tettek a vár feladására; úgy, hogy Csuha parancsnok s 
Hollán alezredes és erődítési parancsnok néhány lelkes tiszt- 
társaikkal s a jó szellemű legénységgel csak bajosan tudták 
megóvni a várat fszék példájának követésétől. A sorez- 
redbeli tisztek egy része látván, hogy a feladást nem eszkö- 
zölhetik, a Dunán keresztűl igyekezett átszökni a császári 
táborba; de ebben is megakadályozták őket néhány honvéd- 
tisztjeink, kik Vas hadnagygyal, a várparancsnok segédjével 
éjelenként gondosan őrizték az átkelésre alkalmas helyet a 
Duna partján. Más ízben csak a derék altisztek mentették 
meg a Bakonyi ezred egy zászlóalját, melyet Hertzinger szá- 
zados, annak ideiglenes parancsnoka, a péterváradi külváros- 
ból, hol beszállásolva volt, hadigyakorlatok ürügye alatt szán- 
dékozott Karlócza felé, a császáriak közelébe vezetni s nekik 
elárúlni. A császári ostromhad vezére a várat több ízben fel- 
kérvén, ily alkalmakkor nem mulasztá el hazug híreivel még 
inkább elcsüggeszteni s ármányaik folytatására ösztönözni az 
őrség tisztikarát, híresztelvén köztök, hogy a magyar seregek 
az országban mindenütt megveretvén, szétoszlottak s a sza- 
badsági háborúnak vége szakadt, minek következtében, ha a 
vár magát jó szerével meg nem adja, erőszakkal fog bevé- 
tetni, midőn aztán a még most megnyerhető kegyelemre az 
őrség nem fog számolhatni. E hazug hírek s azok folytában 
az őrség tisztikara egy részének megújított ármányai követ-. 
keztében oda jutott az ország ügyeinek állásáról hű tudósítást 
sehonnan sem kaphatott őrség, hogy végre szükségét látá 

Fakk főhadnagy vezérlete alatt tizenhárom lelkes huszárt 1849. Márez. 
küldeni ki a várból, kik az ország állapotáról biztos tudósi- 
tást hozzanak a várbelieknek. 

Ily állapotban volta hatalmas Pétervárad, midőn Perczel 
Mór tábornok a Szegednél és Szabadkánál őrködő 4-dik had- 
test vezérévé márczius második felében kineveztetvén, azon 
feladatot nyerte munkálatai czéljául, hogy Péterváradot az 
ostrom alól mennél elébb fölmenteni, Bácskát a szerte kalan- 
dozó szerb hadaktól megtisztítani ügyekezzék. 

Perczel gyorsan s dicsőségesen megfelelt a feladatnak, 
erélyesen támogatva úgy a harczban, mint egyébintézkedések- 
ben a lovagias szellemű, gróf Batthyáni Kázmér országos 
biztostól. i 

Minthogy Theodorovics tábornok márczius folytában Aszőregi és 
szerb hadával ismét egészen a Marosig felnyomúlt, s annak kzt 
torkolatánál Szegeddel szemközt, Szőregen és §Sz.-Ivánon 
mintegy öt-hat ezer emberrel sánczolta el magát, nehogy Sze- 
ged ezek ellen védetlen maradjon, Perczel e szerb sánczok 
megvételével kezdte meg hadjáratát. 

Márczius 22-kén Forget őrnagyot a Waza-gyalogsággai 
Szent-Iván megvételére rendelvén, maga Szegedről támadta 
meg a körülbelül négy ezernyi szerb haddal és 14 ágyuval 
megrakott Szőreget. Forget pár órai ágyuüzás után szuronynyal 
űzte ki sz.-iváni sánczaiból az ellenséget; minek következ- 
tében a Szőregnél is keményen ostromolt Theodorovics, ne- 
hogy bekeríttessék, huszáraink által folyton űzetve, Béba felé 
vonúlt vissza. E helység alatt, megfutott seregeit összeszedvén, 
még egyszer megkisérté az ellentállást; de a 8-dik honvéd- 
zászlóalj, egy lovas ütegtől gyámolítva, azt ismét futásra kény- 
szerítette. Egy ágyu, három társzekér, több száz marha, szá- 
mos fegyver 8 egy csapat fogoly lőn a győzedelem jutalma. 
De sokkal nagyobb haszon volt ennél azon eredmény, hogy a 
szerbek az egész Maros vonalt elhagyták s Török-Kanizsára, 
majd a kikindai kerületbe huzódtak. Szeged ekként minden 

megtámadás veszélyétől felmentetvén, a hadjárat folytatása 
Bácsban is lehetségessé vált. 

Ugyanaz nap, melyen maga a szerbeket Szőregről és 
Szent-Ivánról elűzte, a szabadkai hadosztály által Gál ezredes 


vezérlete alatt Zenta ellen is támadást intézett Perczel tábor- 


nok. A szerbek itt, bár számra nézve kevesebbek mint a sző- 
regi sánczokban, sokkal makacsabb ellentállást fejtettek ki. 
Az éj beálltával azonban seregeink itt is kivívták a győzedel- 
met s urai lettek a városnak. 

Zentán seregeink számos elfogott magyart szabadítottak 
meg. Ezen, elébb mintegy 15 ezernyi lokosságú város, sere- 
geink bevonultakor hasonló volt egy temetőhöz, s az iszonyat 
és boszú kiáltásai törtek ki vitézeink ajkairól, midőn a pusztí- 
tás nyomait látták, s a szerbek borzasztó magaviseletét e város 
rövid megszállása alatt elbeszélni hallották. Sokakat élő fákra 
kötöttek fel s alájok máglyát gyujtának; kik első nap a halált 
kikerülték, más nap 40—50 botütéssel kínoztattak. Azután 
Trifkovics őrnagy 50—60-ként hajtatta ki őket a város végére 
s lövette ott agyon. A kivégzettek fejeit a többi magyarok 
által vágatta le; s volt eset, hogy az apa fia fejét, s viszont a 
fiú apjáét kényszeríttetett levágni. Két ezernél több békés 
magyar vérzett itt el mindjárt az első napokban a legiszo- 
nyúbb kínzások között azok kezei alatt, kik magokat az osz- 
trák császár katonáinak nevezték. A kivégezések hat héten ke- 
resztül naponként folytak; és az embertelen ellenség nem 
iszonyodott, más akasztófák hiányában, még a kirablott kath. 
templom előtti keresztre is felfüggeszteni áldozatait. A lemé- 
szároltak fejei minden estve az embertelen parancsnok eleibe 
vitettek. A borzasztó őrnagy a piacz közepén álló Sz.-Három- 
ságoszlopot akarta körül rakatni emberfejekkel. A mester 
már meg volt bízva, az emberfejek már halomban bűzhödtek ; 
a mű már meg is kezdetett s csak Z. M., a magyarság véd- 
angyala, akadályozta meg.azt esengéseivel. Az iszonyú ember 
számos fiút kiheréltetett, az elrejtőzött nőket búhelyeikből ki- 
hurczoltatván, a legezégéresebben tette a baromiság áldoza- 

tává; számtalan serdülő leányka lett nyomorékká. Néha csak 
a nő meggyaláztatása mentette meg a férj életét. És mindezt 
nem csak szerviánok, hanem városi ráczok is művelték. Egy 
huszas birtoka elég volt a magyarnak arra, hogy agyon ve- 
ressék. S így tartott ez hat hétig. A magyarok közől alig ma- 
radt életben 400 lélek. Ezeket is fél meztelen, a legiszonyúbb 
inségnek közepette lelte a magyar sereg. Lehetetlen minden 
részleteit leirri azon borzasztó kegyetlenségeknek, melyek e 
város lakosságán csak azért követtettek el, mivel magyarok 
valának s hazájokat szerették. A kiméletlen bánásmódnak az 
volt oka, hogy a mult évben, a szerb felkelés kitörésekor, a 
zentai nemzetőrség volt az első, mely a kikindai lázadás el- 
nyomására s ott fenyegetett honfitársaik megmentésére, pol- 
gári kötelessége szerint, fegyvert fogott. E borzasztó kegyet- 
lenségek jobbára a császári tisztek parancsára lőnek elkövetve. 

Nem csoda, ha honvédeink, ezen és számos hasonló ke- 
gyetlenségek hallattára, boszútól lángolva hatoltak be ezután 
a Bácska belsejébe, és szinte oly kiméletlenül mérték csapá- 

saikat a szerb lakosságra, a mely minden mérséklet határait 
túlhaladva, mindenütt ily borzasztó képét tűntette fel a majd- - 


nem kiirtássá vált fajháborúnak. 
Perczel és Batthyáni Kázmér seregeiket e győzedelmek 


után márcz. 24-kén Csantavéren egyesítvén más nap útra kel-. 


tek Pétervárad felé. , Egy bizonyos előérzet késztete bennün- 
ket — úgymond tudósításában Perczel tábornok — e hadjárat 
siettetésére, mely előérzetnek valóságairánt már 25-kén Szeg- 


$..§ 


hegyen meggyőződénk." Itt találkozott tudniillik azon tizen- 
három huszárral "), kik Fakk főhadnagy vezérlete alatt Péter- 


§") A hazának e derék fiai, kik a száguldozó szerb csapatok közt e 
merész utra megindúltak, megérdemlik, hogy nevök fenmaradjon a nemzet 
emlékezetében. Neveik tehát im" ezek: Bódog László, Tiba András és 
Salánky József altisztek, Pelley Pál, Halasi József, Böszörményi Ferencz, 
Szögyény János, Szlavkovszky István, Képiró Sándor, Csikós Lajos, Szi- 
lágyi Tivadar, Miskolczy István és Ujhelyi József, közvitézek. 

váradról kiindulván, az ellenség táborain szerencsésen által- 
törtek, megtudni s társaiknak hírül vinni az ország ügyeinek 
állapotát. 8 

Perczel e huszárok által a vár veszélyes helyzetéről érte- 
sűlvén, haladéktalanul folytatta utját, és miután 26-kán Ver- 
básznál a bácsi csatornán általkelt s az ott talált ellenséges csa- 
patokat szétverte, táborát Kis-Kér alatt hagyván, egy kis osz- 
tály kiséretében Batthyáni Kázmérral Péterváradra sietett. 

A várat, mely csak Karlócza felől volt Nugent s a szer- 
bek seregei által bekerítve, védelmi eszközök, eleség, rend 
tekintetében a lehető legjobb karban találván, megjelenésük- 
kel annak azt is, mi hiányzott, ajó hangulatot, a véggyőzelem- 
ben való reményt és lelkesedést megadták. Nehogy az ezután 
is hasonló cselszövényeknek legyen kitéve, minőknek teljes 
védelmi állapota mellett is, majdnem áldozatává lett, következő 
intézkedéseket tőnek: a fő hadi parancsnokságot megszűntet- 
vén, a vidéken minden katonais polgári hatalmat a várparancs- 
nok kezében központosítottak ; a hazug hírek megakadályozása 
végett a kétes szellemű, idegen ajkú tiszteket, számszerint 
mintegy hatvanat a várból és Újvidékről elutasíták, az árulás- 
sal terhelt s fogságban lévő tiszteket hadi törvényszék elébe 
állíttatni rendelték, a vár nagyobb biztosítása végett a legjobb 
szellemű tisztekből hadi bizottmányt alkottak, s minden egyéb 


. intézkedéseket megtettek a netalán megkisérthető árulás rög- 


tön megbüntetésére. 

A vár erkölcsi állapota ekként megerősíttetvén, Perczel 
más nap Hollán alezredes vezérlete alatt egy kirohanást inté- 
zett Kamenicz felé. A vitéz őrség majdnem az ellenséges sán- 
czokig nyomúlt előre s csak többszörös parancs által sikerűlt 
őket a várba visszakényszeríteni. Ugyanezen időben Ó-Kérről 
egy dandár által a ráczok sz.-iványi táborát támadtatta meg 
Mihálovics őrnagy alatt, ki, miután a ráczokat onnan nagy 
veszteséggel kikergette, a sánczokat elrontatta. 

De nem volt tanácsos Perczelnek a várban sokáig mu- 
latnia. A szerbek, kiket a magyar tábor ily váratlan s rögtöni 

megjelenése Pétervárad előtt megrettentett, ismét számosan 
kezdének gyülekezni arómai sánczi, szenttamási és zombori 
táboraikban. Pétervárad ormairól Szerémségben, anagy római 
sánczok hosszában s a Duna mentében füstoszlopok látszának 
emelkedni az ég felé, mind meg annyi jelek, melyek veszé- 
lyes időkben a rácz lakosságot arra intették, hogy elhagyott 
táboraikba siessenek. Követség ment Szerbiába is, mely a 
veszélyt hirűl vinné és Knicsanint a szervián sereggel fenye- 
getett rokonaik segedelmére hívná, ki aztán april első hetében 
bár kisebb haddal, mint az előtt, ismét megjelent a csatatéren. 

Perczel tehát, mielőtt a szerbek táboraikba nagyobb szám- 
mal gyülekeznének, Szent-Tamást bevenni szándékozván, pár 
nap múlva visszatért kiskéri táborába, s azt márczius 31-kén 
Verbász felé indította. A követkeézés tanúsítá, mily hasznos 
volt a hadjárat gyors folytatása. A szerbek ugyanis idő köz- 
ben már oly nagy számmal gyűltek össze, hogy elég erősök- 
nek vélték magokat megkisérteni, Perczel összeköttetését Sza- 
badkával elmetszeni s átkelését a bácsi csatornán meggátolni ; 
mi végett őt, midőn seregei Verbászra érkeztek, Kula és Szent- 
Tamás felől egyszerre két oldalról támadták meg. A harcz 
azonban csak kevés ideig tartott; s miután elébb a kulai, 
utóbb a szent-tamási had is megszalasztatott, minden további 
háborgatás nélkül átkelt a csatornán, s Kulán táborba szállott. 

A magyar és német helységek itt csoportosan küldék 
hozzá követeiket, örömüket jelenteni a magyar had megjele- 
nése fölött, és szerencsét kivánni a magyar fegyvereknek. 
Még a sztapári, erősen elsánczolt ráczok is kegyelemért ese- 
deztek követeik által, mely nekik, miután az üldözött doroszlói 
magyar lakosságnak néhány hét előtt felebaráti szeretettel 
nyujtottak helységökben menedéket, szívesen meg is adatott. 
A zombori tábor ellenben a verbászi szerencsétlen kisérlet 
után a Dunán Bezdánnál általkelvén, Eszékre vonúlt vissza. 
A szerbek általában, mióta kételkedniök többé nem lehetett, 
hogy az osztrák kormány által ők is megcsalattak, megbánták 
már felkelésöket; és soraikban ritkán volt azontúl tapasztal- 

ható azon szivós, makacs ellentállás, melylyel magokat e há- 
ború kezdetén oly gyakran kitűntették. 

Perczel, miután összeköttetését Hegyesen és Zentán 
keresztül Szegeddel ismét helyreállította, s onnan egy pár 
zászlóaljnyi erősítvényt vont magához, april 3-kára tűzte ki 
Szent-Tamás ostromát, mely eddigelé annyiszor daczolt ha- 
dainkkal. A sánczok közt a város lakosságán kivül, mely fegy- 
verrel szinte jól el volt látva, s a védelemben eddig is mindig 
nagyrészt vett, most csak mintegy négyezer határőr és néhány 
száz szerviánus őrködött 14 ágyuval, Bosznits és Stephano- 
vits vezérlete alatt. 

Azon ostromoknál, melyek eddig e város ellen megki- 
sértettek, a főtámadás mindig a verbászi vonalról intéztetett. 
Perczel azonban most Kiskérről a csatornai hidfő ellen intézte 
seregeinek nagyobb részével a támadást, míg a verbászi ol- 
dalról Gál ezredes alatt csak egy pár zászlóaljat tett műkö- 
désbe. A szerbek Verbász felől várván az erősebb támadást, 
erejök javát szokás szerint most is oda vonták; és épen ez 
okozta veszedelmöket. 

Az ágyuzás mind a két oldalról reggeli nyolcz óra tájon 
kezdődött, melyet a szerbek élénken viszonoztak. Közben 
közben több roham intéztetett, mely azonban mindig sükeretlen 
maradt; s már félni lehetett, hogy ostromseregünk most is 
kénytelenlesz elvonúlni az elszántan védelmezett sánczok alól. 
Azonban 10 óra tájban egy granát a hidfői sánczok közt egy 
lőporszekérbe esvén, azt légbe röpité, és az őrség közől többe- 
ket földre terített. E gyuladás nagy zavart okozott a szerbek 
között, melyet Bach százados észrevévén, a 7-dik zászlóalj két 
századával egészen a hidfő alá nyomúlt. A várbeliek ettől meg- 
réműlve, kissé belebb kezdének vonúlni. Alig pillantá meg ezt 
Földváry Sándor őrnagy, a szegedi önkénytesek parancsnoka, 
a zászlót kezébe ragadván, csapatának élén tüstént a sánczokra 
rohan, azt hágcsók segedelmével megmászsza és zászlaját a . 
sánczra tűzi. A háromszinű lobogó megpillantása a rettegett 
sánczokon, villanyszerűleg hatott honvédeinkre, s a sánczokra 

több helytt nyomban tömegesen felmásznak. A szegediek után 
a Thurszky zászlóaljbeliek elsők a sánczokon. A megréműlt 
ellenség hanyat homlok egymást törve rohan a híd felé, a vá- 
ros belsejében keresve menedéket. Az út azonban a városba 
csak a hidon és töltésen keresztül vezetett, most pedig a híd 
és töltés honvédeink üldözése következtében annyira megtor- 
lódott, hogy százanként hullottak a csatornába, s részint a 
viz részint honvédeink golyói által lelték halálukat, a többiek 
nagy része futás közben szúratott le. 

A hid s a város egy része a mieink hatalmába esvén, emez 
tüstént felgyujtatott. Az őrség azon része, mely a verbászi ol- 
dalon Gál ostromcsapatainak ellenében mind eddig sükeresen 
védelmezte sánczait, csak most vette észre a veszedelmet, 
mely hát mögül fenyegeti; s e miatt elcsüggedve, a sánczok 
védelmével felhagyván, a városba huzódott, rést keresendő a 
menekvésre. Azonban a hidfőnél betört ostromcsapataink már 
több utczát elfoglaltak, és miután az 5-dik és 8-dik zászlóalj- 
jal Gál is utánok nyomúlt, utjokat mindenfelől elállva látván, 
egy részök kétségbeesve küzd életéért az utczákon; mások a 
csatornán átuszva Kiskér felé futnak, hol huszárainktól nagy 
részben levágatnak, mások ismét a város éjszaki oldalán el- 
nyúló Krivája terjedelmes mocsárain keresztül keresnek mene- 
déket, holnagy részök elsüppedve találta halálát. E mocsár tele 
volt kocsikkal, lovakkal, podgyászokkal és holt tetemekkel. 

Ez alatt a város egészen lángba boríttatott. A hidfőnél 
betört csapatok láng, füst és fegyverropogás között vonultak 
keresztül a városon annak éjszaki részére, hol a város és mo- 
csár közt tágas tér létezett. Ide vonúltak már elébb a lángok 
elől a nők és gyermekek is, az előörsi kunyhókban keresve 
menedéket, kiket aztán az oda sietett Perczel és Batthyáni vé- 
delmök alá fogadtak; mert félni lehetett, hogy a felbőszült 
honvédek még ezeken is töltik boszújokat. Ilynemű ember- 
telenség azonban vagy épen nem, vagy csak kevés követtetett 

A város borzasztó módon lakolt elkövetett bűneiért. A 
lángok daczára rablásnak eredt honvédeket csak akkor lehe- 
tett összeszedni, midőn a tűz mindent megemésgztett, s a házak 
porrá égtek. ,Az ellenség, úgymond tudósitásában Perczel, 
mely elszántan védelmezte magát, megszámíthatlan meny- 
nyiségű embert vesztett holtakban, négy-öt ezer is lehet az el- 
esettek, a vízbe és mocsárba fúltak száma." Ez nagyítás lehet 
ugyan; de bizonyítja mégis mily tömérdek áldozata lett itt a 
vak fanatismusnak, és szánandó polgárháborúnak. Részünkről 
mintegy két száz halott és sebesűltbe kerűlt a vidékbeli ma- 
gyar népben oly sokáig halált és pusztítást terjesztett lázadó 
fészeknek bevétele. 

Sz.-Tamással Bácska nagyobb része visszaszereztetett; 
minden erődíitéseikből, melyeket a mult évben készítettek, még 
az egyetlen nagy római sánczok léteztek a szerbek kezében, 
s egész Bácskából csak az e sánczok 8 a Duna és Tisza közt 
fekvő Sajkás-kerület határai közé szorúlt a szerb lázadás; mert 
Sz.-Tamás elestének hírére a szerbek turiai és földvári sán- 
czaikat is elhagyták s részint a bánságba, részint a római 
sánczokba vonúltak. Miután tehát Sz.-Tamásnál a halottak 
eltemettettek, a hidfő és egyéb sánczolatok lerontattak, Per- 
czel a lázadásnak ezen utolsó bástyája ellen fordította seregét. 

A főtámadást Perczel, seregének nagyobb részével, 
Goszpodincze táján intézte, míg egy dandárt a becsei s bán- 
sági szerbek szemmel tartása végett Gál ezredes alatt Földvárra 
küldött. Goszpodinczénél az ellenség a több erőditésekkel bő- 
vített római sánczokat mintegy 12 ágyuval s több ezernyi se- 
reggel védelmezte, mely részint szerviánokból, részint határ- 
őrökből és sajkásokból, részint a Sz.- Tamásról és Turiáról oda 
menekült fegyveresekből áll vala; általában e pont vala kulcsa 
a nagy hirű sánczoknak. 

April 7-kén dél tájban jelent meg e sánczok előtt Perczel, 
s azokat négy óra hosszant hevesen lődözteté. Miután ennek 
következtében az ellenség néhány ágyuja elnémult, minden 
oldalról rohamra adatott jel. És a hősies Földváry Sándor, a 

vitéz szegedi önkénytesek élén, zászlóval kezében, ismét első 
volt a sánczokon, melyekre zászlaját azonnal ki is tűzvén, az 
őrség három ágyuját az első rohamban elfoglalá. A diadal ez 
által el lőn döntve részünkre. Mialatt Földváry vitéz csapatá- 
val az őrséget visszanyomta, a sánczokba mind többen beha- 
toltak s a veszteségei. által elcsüggedt ellenséget, ki nyolcz 
ágyut, ezek közt egy 18 fontosat, számos fegyvert és lőszert 
hagyott hátra, Titel felé űzték. Ha ekkor Perczel nyomban 
egész seregével utánok ered, velök együtt érkezhetett volna 
be a széles mocsárok által védetttiteli fensíkra s azt, a legyő- 
zött szerbek mondhatatlan zavarában, tán minden további el- 
lentállás, mindenesetre pedig nagyobb veszteség nélkül hatal- 
mába kerítheti, s vele az egész Bácskát meghódíthatja vala. 
De ő csak Zsablyáig üldözteté huszárai által a futamlókat. 
E mulasztás miatt utóbb még sok embervér folyt Titel körül; 
és miután a szerbek időt nyertek magokat rendbeszedni, a 
bánságból s Szerbiából e zugolyba újabb csapatokat bevinni 
s az oda vezető töltéseket megerősiteni, Perczel minden erő- 
ködései daczára sem lőn képes azt utóbb elfoglalni. 

Az ellenség folytonos üldözése helyett Perczel más nap 
Csurogra ment s csak három nap múlva jelent meg ismét 
Zsablya előtt öszpontosított hadával, Titel bevételét megkisér- 
tendő. Hogy jobb szárnya is fedve legyen, ugyanaz nap (april 
11-kén) a péterváradi őrség egy osztályát Kátyon keresztűl, 
hol az egy erős ellenséges csapatot megvert, szinte magához 
rendelte. Í 

De a szerbek a nyugalom e napjaiban derekasan elké- 
szültek Titel védelmére. Thcodorovics kikindai táborából ez 
idő alatt több zászlóalj ment át a Tiszán Titelre; s megérke- 
zett oda a vitéz Knicsanin szerb tábornok is jelentékeny szer- 
bián csapatokkal, minél fogva a harczosok száma Titel körül 
mintegy 9—10 ezerre szaporodott; a mosszorini és villovói 
keskeny hosszú töltések, melyeken a tavaszi áradások követ- 
keztében egyedűl lehetett a széles mocsárok közt a titeli fen- 
sikra jutni, sánczokkal erősíttettek meg ; szóval a szerbek telje- 

sen felkészűlve fogadták Perczel seregét. Sőt, be sem várva a 
támadást, már 12-én délután, midőn Perczel a maga seregével 
a kovil-szentiványi vonalt elfoglalta, vet csatározásokkal 
kezdék őt nyugtalanítani. 

Perczel az ellenség e viseletéből helyesen gyanítá, hogy 
az szokása szerint hihetőleg egy éjjeli rohamot intézend tábo- 
rára ; miért is estenden oly parancsot adott osztályainak, hogy 
az éjen át harczsorban maradjanak, s fele minden zászlóaljnak 
felváltva ébrenlegyen, míg a másik fele fegyvere mellett álom- 
nak engedi át magát. Mily hasznos volt ezen elővigyázat, bizo- 
nyítá a következés. Éjfél után két óra tájban az egész tábor- 
vonalon egyszerre apró lőfegyverdurrogás ébreszté fel az 
álomba merülteket: a szerbek minden oldalról támadást in- 
téztek táborunkra. A jobb szárnyunk parancsnoka, Irinyi 
őrnagy, mindjárt a csata kezdetén elfoglalta a kovili erdőt ; az 
ellenség minden rohamait visszaveré," sőt virradtával őt egy 
huszár roham által, melyet Ragusz százados a 3-dik huszár- 
ezred egy századával intézett, futamlásra kényszeríté. Heve- 
sebb volt a csata bal szárnyunkon, Mosszorin átellenében. 
Honvédeink itt eleinte hátrálni kezdének a nagy számú szer- 
bek előtt; azonban Forget őrnagy segedelmökre sietvén, ha- 
mar helyreállítá a rendet s egy rohammal, mely alatt maga is 
súlyosan megsebesíttetett, visszanyomta az ellenséget. Utóbb 
Gál ezredes vevén át a vezényletet, a szerbeket egész a mosz- 
szorini töltésig űzte vissza. A középen, Villovó átellenében a 
Mihálovics dandár egész reggelig sikeresen feltartóztatta az 
ellenséget; virradatkor pedig a tartalék által megerősíttetvén, 
védelmi helyzetéből támadásra ment át, s a szerbeket a mocsá- 
ron túli sánczaikba űzte. 

Az ellénség ekként mindenütt megverettetvén, Perczel 
a reggeli két órától tizenegyig tartott folytonos harczban eltik- 
kadt sereget Kovil-Sz.-Iványnál táborba szállítás. A győzede- 
lem részünkön volt ugyan, a szerbek mindenütt sánczaik közé 
veretvén vissza; de egyszersmind arról is meggyőződött Per- 
czel, hogy amit alkalmas időben, goszpodinczi győzedelme 

után tenni elmulasztott, csekély erejével s hiányos ostromsze- 
reivel Titelt nem ejtheti többé hatalmába. Miért más nap, 
miután Alsó- és Felső-Kovilt ostrommal bevette s ezáltal útját 
biztosította, néhány napi nyugvásra, Újvidékre vezette vissza 
seregét. 

A sajkás-kerületen kivűl, melynek meghódítását most el 
kellett halasztani, Bácsmegyében még Ó-Becse is a szerbek 
. kezében volt, kik miután a Sz.-Tamásról oda menekültekkel 
megszaporodtak, sánczaikat még inkább megerősítvén, hosz- 
szabb ellentállásra készülének. Perczel tehát, miután Péter- 
várad biztosságáról gondoskodott, s egyebek közt a nyugal- 
maztatását sürgető, beteges Csuha tábornok lemondása után 
a maga öcscsét, Perczel Miklóst helyezte be a vár parancsno- 
káúl, egy dandárt a Sajkás-kerület szemmeltartására hátra 
hagyván, april 17-kén Ó-Becse felé indult. Az ellenség itt 
erős sánczai daczára végkép elvesztette bátorságát s rövid 
ellentállás után a Tiszán átkelvén, Theodorovicsnak Becske- 
reknél táborozó hadához csatlakozott. Perczel tehát, miután 
Ó-Becse megvételével a sajkások kerületén kivűl egész Bács- 
vármegye meg lőn tisztítva az ellenségtől, Török-Becsénél a 
bánságba ment át seregével, hogy Bemnek hadaival egye- 
sülve, ott is elfojtani segítsen a szerbek lázadását. 

Bem Nagy-Szeben és Brassó megvétele után a kormány- 
tól azon utasítást vévén, hogy seregének egy részével a bán- 
ságba siessen, az ellenségtől azt is megtisztítani, miután Gyu- 
lafehérvárt, melyet ostromszerek hiányában meg nem vehetett, 
mintegy háromezernyi, Dévát pedig félannyi hadosztálylyal 
bekerítette, és Pereczy ezredest egy dandárral a Marosvölgyön 
Facset felé rendelte, maga egy más osztálylyal april közepe 
táján Hátszegen keresztűl a vaskapui szoroshoz nyomúlt. E 
szorost, melyet Erdély és a bánság határain a Bisztra folyó 
völgye képez, két határőri zászlóalj tartátöbb ágyuval elfog- 
lalva. Bem e haderőt, szokása szerint, azonnal megtámadván, 
pár óraisharcz után fekvéseiből egymásután kizaklatta. Az 
ellenség négy ágyut, számos holtat, sebest és foglyot hagyván 

hátra, Vaiszlovára futott;-s itt a szoros torkánál még egyszer 
megkisérté szerencséjét. Az ifjú székelyek azonban, kik csak 
most mentek keresztűl a tűzkeresztségen, innen is kiverték az 
ellenséget, ismét több ágyuját ejtvén hatalmokba. És Bem 
april 17-kén Karansebesre vonúlt be győzedelmes seregével. 
A ruszkabányai öntődét, mely az ellenséget eddig lőszerekkel 
látá el, azonnal elfoglalta. Bevonúltakor a határőrségi kerület 
lakossága tömegesen elhagyni kezdé falvait; miután azonban 
általa nemcsak szóval biztosíttattak, hanem seregének szigorú 
fegyelméről tapasztalásból is meggyőződtek, mindnyájan visz- 
szatérvén, hódolatukat jelenték a magyar kormány iránt ; úgy 
hogy Bem azon reményt fejezhette ki a kormányzóhoz írt 
levelében, hogy ,ezek alig lesznek ezentúl vak pártolói az 
osztrákoknak." 

Értesülvén, hogy Leiningen tábornok a temesvári őrség 
nagy részével Lugoson táborozik, más nap azonnal oda indí- 
totta hadait; és miután közeledtének hírére a császáriak Te- 
megsvárra visszavonúltak, april 19-kén a nép mondhatatlan 
örömujjongásai közt ment be Lugosra. ,A fogadás, melyben 
itt részesülénk, — mond Bem, — oly lelkesedésre mutat, hogy 
az oláb papság főnöke a nyilt utczán térden várt 8 megváltó- 
ként üdvözölt bennünket.... Sajnálom, — úgymond tovább, 
— hogy az ellenség nem nagy kedvet mutat az ütközetet elfo- 
gadni; most is oly sebesen fut Temesvár felé, hogy nem va- 
gyok képes őt utólérni. De gondom van reá, hogy két tűz 
közé szorúljon." i 

Bemnek ugyanis az volt terve, hogy a Lugosnál táborozó 
temesvári őrséget a vártól egészen elvágja. E végett, mielőtt 
maga Karansebesről megindúlt, Vécsey tábornokot, az aradi 
ostromsereg parancsnokát felszólítá, foglalja el rögtön seregé- 
nek egy részével Rékast, mely a lugos-temesvári útnak köze- 
pén fekszik s fogja hátba az ellenséget, míg azt maga Lugos- 
ról, Pereczy ezredes pedig Facsetről egy időben támadja meg. 
A terv azonban némi. viszályok következtében, melyek Bem 


"és Vécsey közt kifejlettek s az összehangzó közremunkálást 

meggátolták, végkép meghiúsult. Bemnek e szerint nem volt 
más választása, mint az ellenséget Temesvárott, hova bántat- 
lanúl bevonúlt, körülfogni. A komolyabb ostromot azonban 
öreg lőszer hiánya miatt meg nem kezdhette. 

A császáriak ekként Temesvárnál és Aradnál bekerítve 
lévén, a bánságban nem maradt más nyilt ellenség, mint a 
szerbek főserege, mely Szent-Tamás és a római sánczok be- 
vétele után Kikindáról Becskerek alá vonúlt. Perczel ennél 
fogva azon biztossággal léphetett át a Tiszán s kezdhette meg 
itt is a szerbek ellen működését, hogy bal szárnya nem fog 
háboríttatni a császáriak által. Ő Ó-Becse elfoglalása után, 
april 21-kén kelt át a bánságba, és miután Tisza-Sz.-Miklósnál 
a Szegedről magához rendelt dandárral egyesült, seregét Ki- 
kinda és Mokrin felé indította, hol Theodorovicsnak Becske- 
rekre vonúlta után nagy tömeg felkelt ráczság gyűlt volt össze. 
A felkeltek Mokrinnál megkisértették ugyan az ellentállást ; 
de észrevévén, hogy Perczel egy hadosztálylyal Kikinda alá 
fordúlván, útjokat Becskerektől már-már elzárta, mind a fegy- 
veresek, mind a vidékbeli ráczok a készletben tartott szeke- 
reken sebes futásnak eredtek. De nagy részök már nem illan- 
hatott el, mert Perczel az utakat elállotta; s így számtalan 
kocsi, jobbára menekülni törekvő szerb családokkal rakva, s 
mintegy ezer fegyveres fogolylyá lőn, s velök együtt tömérdek 
martalék, fegyver és lőszer jutott a mieink kezébe. A fegy- 
vertelenek lakjaikba visszaküldettek; a fegyveresek pedig 
hadifoglyokká lettek. Mokrin és Kikinda, minden további 
ellentállás nélkül megadta magát. 


1849. April. 


Perczel had- 
járatának 
folytatása a 
bánságban. 


Más nap, april 24-kén, Perczel Becskerek felé, a fő- A basanidi 


szerb tábor ellen mozdítá elő hadseregét. Theodorovics tábor- 
nok: azonban, indíttatva azon közelégületlenség által is, mely 
ellene hosszú tétlensége miatt mindenfelől hevesen kitört, őt 
be nem várván, mintegy hat-hét ezer emberrel s 20 ágyuval 
elejébement s Melencze és Basahida közt útját állotta. A csata 
délutáni két órától hatig tartott. Basahidát honvédeink szu- 
ronynyal bevévén, az ellenséget szivós ellentállás után Melen- 


csata. 

1849. Máj. . czéig űzték; honnan az még azon éjjel Becskerekre, onnan 


pedig a Temes folyó mögé hátrált. 

Az ennyi veszteségeik után kétségbeesett szerbek egyre 
ostromolták Rajasics patriarchát, hívná össze a nemzeti gyü- 
lést, s venné ki Theodorovics kezéből a fővezérletet, kit arról 
gyanúsítottak, hogy szándékosan hagyta ennyire sűlyedni 
nemzetök ügyét. Ő azonban, ki az alkotmányirat kihirdetése 
óta kormányzói tisztétől megfosztatott s az ügyek intézését 
Mayerhoffer tábornoknak kényteleníttetvén átengedni, még 
csak mint császári biztos bírt némi befolyással, hatalomhiány- 
nyal mentegeté magát és sokáig késett teljesíteni a megcsalt 
szerbek kivánatát. De midőn Theodorovics Becskereket is fel- 
adta s a közelégületlenség e miatt csaknem lázadásban tört ki, 
végre kénytelen lőn megegyezni a közkivánatban: a fővezér- 
letet, Theodorovicstól elvévén, harmadszor is az általa eddig 
üldözött Sztratimirovics kezébe adta; maga pedig Zimonyba 
menekült. 

"  Sztratimirovics, miután látta, hogy elbátortalanúlt népé- 
vel Perczelnek ellent nem állhat, a szerb sereg romjait össze- 
szedvén, azok egy részét a Temes-vonal védelmére hagyá, 
más részével s a Petrovics Milivoj alatt újonnan érkezett, 
mintegy kétezernyi szerviánnal a Duna, Tisza és a mocsárok 
által védett Sajkás-kerületbe huzódott. Az utóbb itt vívott 
harczok utolsó fellobbanásai voltak a császári kormány által 
felizgatott, de tévedésöket később szinte belátott szerbek lá- 
zadásának. 

A jarkovácz- Perczel győzedelmes hadjáratának végéhez közeledett. 
özdini csata. Miután april 30-kán seregével Becskerekre bevonúlt s Bem- 
mel a hadjárat folytatása után Zsombolyán személyesen érte- 
kezett, május 7-ke. hajnalán a Temes folyó felé indúlt,. hol 
az ellenség a tomassovácz-jarkovácz-uzdini vonalon, mintegy 
tízezernyi erővel táborozott. A csata reggel két órakor To- 
massovácz táján kezdődött; hol, miután az ellenséget vissza- 
nyomta s a hidat helyreállította, a Temesen átkelvén, Jarko- 
vácz és Uzdin felé haladt. Az ellenség 11 óra tájban nagy 

tömegekben nyomúlt ki Jarkováczból és Uzdinból; mielőtt 
azonban egyesűlhettek volna, Perczel mind a két csapatot 
egyszerre megtámadta, s több órai heves harcz után, előbb 
Jarkováczról, aztán Uzdinból is megszalasztotta. Az ellenség 
két felé oszolva, rendetlen futásban keresett menédéket. Nagy 
része, kivált a felkelt ráczság, a végvidéki katonaságtól elvál- 
ván, a szomszéd helységekbe s onnan haza szállongott ; a vég- 
vidékiek pedig Opovánál a Temesen átkelvén, a Dunához 
futottak s ott a számukra készen állott gőzösökön és dereg- 
lyéken Belgrádba menekültek. 

Bene alezredes egy dandárral Opovára küldetvén, ott, 
mint már elébb Uzdinnál is, a rácz földnépből sok ezeret ta- 
lált, kik a végvidékiektől a Temesen át nem bocsáttatván, 
nejeikkel s gyermekeikkel több ezer kocsin épen menekülni 
szándékoztak. Szánandó volt ezen elcsábított néptömeg álla- 
pota : több napon át, jobbára éhezve futottak a szerb táborral, 
annak fegyvereitől remélve oltalmat; és most, midőn Bene 
dandára által megszoríttattak, honvédeink előtt térdre hullva 
könyörgének kegyelemért; a nők és gyermekek siránkozva 
esdekeltek férjeik s apáik életéért, átkozva a császáriakat, 
papjaikat s az izgatókat, kik által e nyomorra juttattak. Per- 
czel már Uzdinnál, az ott elfogott tömeg iránt kiadta a rende- 
letet, mely szerint bántatlanúl, podgyászaikkal együtt lakjaikba 
utasíttattak. Hasonló történt az Opovánál talált tömeggel. 

Két nap múlva a diadalmas vezér egy dandárral Pan- 
csovára vonúlt, hol, miután a szerbek Belgrádba menekültek, 
a németajkú lakosoktól nagy lelkesedéssel fogadtatott. Még 
itt is több ágyut, számos fegyvert, lőszertárszekeret s egyéb 
hadi eszközöket, nagy mennyiségű élelmiszert és ruhaneműt 
talált felhalmozva. A rácz lázadás ekként a bánságban is el- 
fojtatván, még csak a természeti fekvésénél fogva erős titeli 
háromszögben talált menedéket. A megrémült és szerte buj- 
dosó szerb népnek kegyelem hirdettetett, kötelességéül sza- 
batván, hogy nyolcz nap alatt elhagyott lakjaiba visszatérjen. 

A harcz, mely ezentúl a bánságban és Bácskában folyt, 
kivéve a Titel körülit, császári seregek és hadvezérek ellen 
vívatott; s Így nem tartozik többé a szerb lázadáshoz. Ennek 
az uzdini csatával szakadt vége. És ha most Rajasics 8 népé- 
nek többi főnökei s izgatói a lefolyt évre visszatekintettek ; 
ha átgondolták az ártatlan, elcsábított, ábrándokkal fanatizált 
népnek mennyi ezerei vérzettek el ez év alatt; ha körültekin- 
tének a bánság és Bácska istentől megáldott dús rónáin, me- 
lyeket ők szerbnek, németnek és magyarnak egyiránt siralom- 
völgyévé tőnek, hol több száz, nemrég virágzó, gazdag város 
és falu porrá égve, elpusztítva, kirabolva, romokban feküdt, 
az áldásaival dús föld miveletlenűl hevert s az aranykalászok 
tengere helyett gyomot s burjánt vert fel; ha átgondolák 
mindazon nyomort és inséget, mely e vidékek életbenmaradt 
lakóit földig sujtá, mindazon bűnt, mely e harcz alatt elkövette- 
tett, mindazon borzasztó kegyetlenségeket, melyekkel az egy- 
más ellen felbőszült két népfaj egymás kiirtására tört ; — és ha 
megemlékezének, mily kicsinyes hiúságok, mily képtelen áb- 
rándok miatt szították fel ezen iszonyú fajharczot épen akkor, 
midőn amagyar nemzet minden kivívott politikai s polgári jo- 
gait, alkotmányát, szabadságát velök testvérileg megosztani ki- 
vánta, őket az iskola, egyház és község körében, nemzetiségök 
s nyelvök szabad élvezetében és használatában egy perczig 
sem háborgatta s más felsőbbséget nem igényelt, minthogy 
Magyarország határai közt a törvény és igazgatás nyelve ma- 
gyar legyen: lehetetlen, hogy most, midőn mindazon áldozat 
haszontalanná lett, a magyaroktól legyőzettek, a császári kor- 
mánytól megcsalattak, — lehetetlen, mondom, hogy keserve- 
sen meg ne bánták volna tettöket és szivök mélyéből sóhajtva, " 
ne kárhoztatták volna önmagokat, hogy a testvérnéptől nyuj- 
tott szabadságnál és jogegyenlőségnél a kényuralomra sóvárgó 
bécsi kormány csalfa igéreteit többre becsülték ! 

Mialatt Perczel a bánság délnyugoti vidékeit az ellenség- 
től megtisztította, Bem is újabb győzedelmeket aratott a dél- 
keletiben. Ő, mint mondók, a temesvári őrséget Lugosról 

. elűzvén, magát Temesvárat is bekerítette. De alig rendezte el 
a vár körül seregét, melynek egyes csapatait az Erdélylyel való 
összeköttetés fentartása végett Lugosra és Karansebesre kül- 
dötte, midőn május első napjaiban hírűl veszi, hogy az Er- 
délyből Puchner alatt Oláhországba menekült mintegy 14 ezer- 
nyi császári hadak Malakovszky tábornok alatt Orsovánál be- 
törtek, Mehádiát, Oraviczát és Fehértemplomot elfoglalták, s 
Karansebes felé nyomúlnak, hogy összeköttetését Erdélylyel a 
Vaskapun át megszakaszszák, s a még Uzdin mellett táborozó 
szerbekkel egyesülve, Bemet Temesvár alatt hátba fogják. 

Dealángeszű Bem nem várta be, míg az ellenség e moz- 
dulatait végrehajtja. Helyes felfogása tüstént kimutatta neki, 
miképen a teendők elseje, magát az osztrák és szerb hadak 
közé ékelni, hogy míg ezekkel Perczel elbánik, maga ama- 
zokat külön támadja meg. E végett Károlyi alezredest egy 
erős dandárral rögtön Verseczre küldé, hogy onnan Oravicza 
és Fehértemplom felé működjék; maga ideiglen, míg Vécsey 
tábornok az aradi ostromsereg egy részével Temesvár alá ér- 
keznék, ennek elzárását folytatván. 

Károlyi május 5-kén szállotta meg Verseczet, s fndkák 
egy részével még az nap Oraviczáról is elűzte az ellenséget. 
Pár nap múlva pedig Fehértemplom felé fordulván, az ott 
táborozó három ezernyi osztrák hadat megtámadta, megverte 
s Szászka felé kergette. Majd maga Bem is megjelent Fehér- 
templomban, és szokása szerint, addig nem nyugodván, míg 
maga előtt ellenséget tudott, a Szászka táján magát összesze- 
dett császári hadat újabban megtámadta s oly keményen 
megverte, hogy az csak a Nera mögött s e folyó hidjának 
lerontása által menekülhetett meg a teljes megsemmisítéstől. 

Malakovszky tábornok, látván, hogy a magyarok gyors 
mozdulatai és győzedelmei következtében egész terve füstbe 
ment, elcsüggedt seregével ütközni többé nem mervén, Orso- 
ván keresztül másodszor is Oláhországba menekült. Mind e 
szép eredmény csak mintegy öt-hat ezernyi sereggel vítatott 
ki az ellenségnek 12—14 ezernyi hadserege és veg ágyuja 

ellenében. Bem május 16-kán Orsovára tévén át fő hadi 
szállását, az Új-Orsován székelő basához küldött levelében 
erélyesen tiltakozott az osztrák sereg befogadása ellen, köve- 
telvén, hogy az a nemzetközi jogok szabályai szerint lefegy- 
vereztessék. 

Alig lehetne Bem e szintoly fényes mint rövid hadjára- 
tának leirását helyesebben befejeznünk, mint tudósitásának 
egy részével, melyet Orsováról máj. 16-kán küldött akormány- 
hoz. , A sereg, úgymond, melyet bánságból kiűztem, Puchner 
régi hadtestéből, a temesvári őrség egy részéből és két ha- 
tárőri zászlóaljból állott. Az ellenség a szerencsétlen népnek 
már egész erejét kiszívta; merta hadi szolgálatra alkalmas 
egyéneket mind magával vitte, és csak véneket, nőketés gyer- 
mekeket hagyott idehaza. 

, Kötelességemnek tartom ez alkalommal megemlíteni, 
hogy e hadmunkálat alatt Perczel tábornok készséges, és tény- 
leges segedelmemre volt. Nem említem az ő bátorságát és te- 
hetségeit, mert ezek eléggé ismeretesek; de megvallom, hogy 
közremunkálása nélkül e feladatot oly: gyors süker nem koro- 
názta volna. 

n Még csak Temesvár megvétele maradt teendőül; a vár 
oly szorosan el van már zárva, hogy az őrség abból többé ki 
nem jöhet, hanemha fegyvereinek letételére. Az őrség némi 
kitöréseket kisértett meg, melyek azonban a zársereg által min- 
dig visszaverettek; és úgy hiszem, az utólsó kisérlet után nem 
merend többé kitörni. Az ellenség visszaverésének alkalmával 
Pereczy ezredes különösen kitűntette magát; és a nyert előny 
az őrség elcsüggedését fogja maga után vonni. Tizenöt fog- 
lyot, kik Orsován estek hatalmamba, a várba küldöttem, 
hogy az őrség lássa azok sorsát, kiknek a várat kellett volna 
felmenteniök; úgy hiszem ez csak Biettetni fogja a vár 
feladását." 3 

Ezen reményében mindazáltal csalatkozott a tábornok. 
Rukavina és Leiningen minden felhívást visszautasított, s a 
várat utóbb rendszeres ostrom alá kellett vetni, mi ázonban, 


Második fejezet. A bács-bánsági tavaszi hadjárat. 483 


csak a hónap . második felében s még inkább pedig a követ- 
kező hónapban történhetett, midőn Arad magát végre megad- 
ván, az ostromszerek és hadak ott nélkülözhetőkké lettek. 


Mi alatt Görgey a császari fősereget Tiszafüredtől Po- 
zsonyig, Perczel a szerbeket Szegedtől az Aldunán át Szerviába, 
Bem az erdélyi császári hadat ismét Oláhországba űzte, a fel- 
vidék is több apró csatárzatok színhelye volt, melyek bár nem 
birtak is eldöntő befolyással szabadságharczunkban ; de mint 
annak történelmét kiegészítők, mégis méltók arra hogy, bár 
röviden, megemlíttessenek, 

Hurbán, az evangelikus tót pap, bár nemzetőreinktől 
több ízben, különösen február közepén Muránynál, megveretve, 
az országból harmadszor is kiszalasztatott, mégis, kivált 
mióta ezredesi rangot nyert, a részint Sárosban és Szepesben 
szedett tót, részint Galicziából hozott lengyel csoportokkal 
márcziusban ismét hol egyik hol másik vidéket háborgatta. 

Ezen kivül más fegyveres csapatok is, jobbára galicziai 
parasztok kiséretében, több ízben meglepték a Kárpát-vidéki 
városokat, hol pénz-, hol élelmi sarczot vetvén a polgárokra. 
Így, például, márczius 26-kán mintegy 13 vasas, 50 vadász, 
két század galicziai nép, szintannyi Szepes megyei drótos tót 
váratlanul betört a magyar hadaktól akkor egészen elhagyott 
Kassára, s az Abauj megyében Ramberg tábornok által már 
előbb összegyűjtött mintegy ezer zsák lisztet, két szekérnyi 
katonabakkancsot és köpenyt elrablotta. — 

Az ilyféle ápró ellenséges csapatok s fellázított tót cso- 
portok rablásainak meggátlása végett a tél folytán több guerilla- 
csapatok alakultak részünkről a felvidéken. Ezek számos jó 
szolgálatot tőnek ugyan mind a békés lakosoknak, mind 
általában a nemzeti ügynek, több ízben kikergetvén a betört 
rabló csoportokat, vagy elfogván az ellenség szállítmányait. 
Mivel azonban a tavasz beálltával ezen ellenséges beütések 


mindinkább szaporodtak; s a polgárok védelmére lehetetlen 

volt a közügy kára nélkül minden városban rendes katonai 
erőt tartani: Szemere Bertalan, felső-magyarországi teljes ha- 
talmú kormánybiztos agyában a fegyveres véderőnek egy új 
eszméje villant meg, mely szerint aztán márczius közepén egy 
védsereget kezdett a felvidéken létszeríteni. 

nA pesti guerilla-csapat, úgymond Szemere a védsereg 
tervében, sokáig nem felelt meg hivatásának; de legújabban 
mutathat fel érdemeket. Úgy látszik, már feltalálta a vitézség 
ösvényét; tesz és teend hasznokat a hazának, ámbár számának 
csekélysége miatt azt nem eszközölheti, a mit tőle különben 
megvárnánk, és a mire szükségünk van. 

n Sajnálatos dolog, hogy a mint valamely vidékről vagy 
városból hadseregünk kivonúl, az bármely csekély számú 
ellenség martalékává válik. A jó nép irtózatos szenvedései alatt 
még sincs annyira elkeseredve, hogy ha valamit tenni kész 
is, támaszt ne keressen; de el van annyira, hogy pár száz 
fegyveres sereghez ezerek csatlakozandanak. Ezt kell eszkö- 
zölnünk. 

, Sajnálatos dolog, hogy a nép magától nem rohanja meg 
mindenütt az ellenség apró csapatjait, előörseit, hullongóit, 
fegyvereit vivő betegeit, hogy nem foglalja el podgyászait, s a 
miket az ellenség a néptől rabolt el; magától még ezt ritka 
helyen teszi; azonban csak tíz-husz fegyveressel is szövetkezve, 
csodákat tenne. Ezt kell eszközölnünk. 

,Az lehetetlen, hogy minden várost, vidéket hadsereggel 
örizgessünk ; e rendszer követése miatt alsó Magyarországon 
majd a hazát veszítők el. Azonban némely városra, vidékre 
nagy szükségünk van hadviselési tekintetben is, hogy hadse- 
regünk háta fedezve legyen, s egyéb tekintetben is, hogy 
legyen biztos kutforrásunk, melyből folyvást és szakadatla- 
nul meríthessük mind azt, mi az élelmezésre, fölszerelésre 
kivántatik . . . ." ) 

Ekként indokolván a tervezett védsereg fölállítását, ma- 
gát a védsereg tervét következő vonásokban adja elő: 

n1. Hogy czéljának megfeleljen, a védseregnek legalább 
három ezerre kell szaporíttatni. A tér, melyet meg kell véde- 
nie, nagy; de oly csoportokra lehet e sereget felosztani, hogy 
a hegyi utakon keresztül, az ellenség szeme előtt is két há- 
rom nap alatt bár hol összepontosíthatja magát e nagy téren. 
(E tért a Hatvan, Eger, Miskolcz, Putnok, Rosnyó, Torna, 
Kassa, Eperjes, Lőcse, Ujhely és Tokaj közti hegyvölgyes, 
erdős vidékre tűzte ki.) E végből szükséges, hogy minden 
osztályban minden illető megyéből legyenek, kik ösmerjék a 
rejtett ösvényeket. 

n2. Egy osztály öt száz főből fog szerkeztetni önálló kapi- 
tány alatt. Mindenik osztálynak egy-egy vidék jelöltetik ki. 
A szomszéd vezérek folytonos összeköttetésben és érintkezés- 
ben lesznek egymással, a kormánybiztossal s az illető tábori 
fővezérrel. Az osztályok feloszlanak apróbb nagyobb csapa- 
tokra; ezért mindenik osztályban még egy kapitány s összesen 
öt fő- és öt alhadnagy leend, hogy minden ötven emberre egy 
fő tiszt jusson." 

Szabályozza azután díjokat; a tiszteknek ugyanannyit 
rendelvén, mint a seregbeli hasonló rangúak birnak ; a legény- 
ségnek pedig kenyéren kivül 12 p. krajczárnyi napdíjat szab- 
ván ki. A védseregben töltendő szolgálati időt legalább egy s 
legfölebb négy évre határozta. Rendes díjaikon kivül minden 
legénynek apró szükségek födözésére évenként öt e. forintot, 
mezül egy szűrféle köpönyeget, egyéb ruházatokul, hogy fel 
ne tűnjenek, s az ellenség előtt is annál könnyebben mozog: 
hassanak, közönséges paraszt öltözetet rendelt; ellenben ne- 
kik igéré az ellenségtől elveendő minden zsákmányt, úgy 
azonban, hogy a fegyvert s mire az államnak szüksége van, 
a kormány igazi árán s kész pénzzel magához válthassa. 

Továbbá, minden osztály részére rendel 50—100 közön- 
séges lovat, a védsereg különféle használatára. Béke idején a 
védseregnek népgyülések tartását tűzte ki feladatául. Ezen 
védseregbe olvasztott be minden eddig fennálló guerilla-csa- 
patokat a felvidéken s a szabolcsi lovas portyázókat. A védsere- 

1849. April... get katonai fegyelem s hadi törvények alá helyezte; s kiter- 

—  ——— jeszté réá a honvédelmi bizottmány mult évi decz. 22-kén a 
hadseregbeliek számára hozott rendeletének azon jótékonysá- 
gát, miszerint a ki elesik, vagy kenyérkeresetre alkalmatlanná 
válik, annak és családjának rangja szerint vagy holtiglani tisz- 
tességes ellátás, vagy tíz hold földbirtok, vagy egyszer min- 
denkorra ezer e. ft. biztosíttatik. 

" A védsereg eszméje, mely a haza szeretetét és védelmét 
elvont magasságából a családra, sőt majdnem az önszeretetre 
vonta le, s a hadviselést egészen népiessé tette, népszerűségre 
jutván, élénk mozgásba hozta kivált Miskolcz vidékét, s gyor- 
san indult valósulásnak. Alig lőn kitűzve néhány napig a vö- 
rös zászló, s a nép már is özönlött alá eskünni. Egyedül Mis- 
kolez polgáraiból négy száz erőteljes férfiú állott mindjárt az 
első napokban a lobogó alá; utóbb majd még egyszer annyi 
került ki a népes városból. A beállottak nagy részét az osztrák 
magyar seregben kiszolgált veteranok képezték, kik lelkese- 
désökben még egyszer fegyvert fogtak, nem, mint először, 
kényszerítve, a trón, hanem önként, hazájok, véreik védel- 
mére. A nép, mely szégyenleni kezdé, hogy eddigelé gyakran 
néhány ellenséges lovas ezerekből álló közönséget megsarczolt, 
kifosztott, annak törvényt szabott, általában oly lekesedéssel 
fogta fel a korszerű eszmét, hogy márczius végén, a védse- 
reg száma már egy pár ezerre szaporodott, mely kilencz ap- 
róbb nagyobb csápatban működött a felvidéken; s létezésé- 
nek már első heteiben is nagy hasznot hajtott a hazának. 

se zabsi Érdekes erről egy Miskolczról, márczius 28-kán írt levél- 
ből a következőt olvasni: , E sereg védő és támadó harczot 
visel egyszersmind szűnetlenül. Mindent lát és tud, a nélkül 
hogy ő láttatnék, hely és idő, minőség és mennyiség tekinteté- 
ben. Harmincz főből álló védcsapat megmentett, azaz vissza- 
szerzett a hazának a losonczi expeditioban 800 pár bakkancsot, 
85 ökröt. Kassáról az ellenség elől eltakarított 1200 mázsa 
ként és salétromot. Aranykáról eltakarított 80 mázsa puskapórt 
s több mázsa ezüstöt; Rimaszombatból 800 nyerget, 400 pár 

bakkancsot és 40,000 rőf vásznat." Egy másik levelező a fen- 
tebbieket még ekként egészíti ki: , Szepesből behozott a véd- 
sereg 12,000 pít áru vásznat, 879 szuronyt, 150 pár vágó szu- 


ronyt, 856 font puskaport, 751 puskavesszőt, 436 puskacsö- . 


vet, sok kész fegyvert, 18 mázsa czint stb. Nógrádból öt 
szekér durva vásznat, s 500 osztrák katona őrködése da- 
czára, a gácsi álladalmi pénztárt stb." 

nMind ez — folytatja az első levelező — csupán tíz napi 
működés sükere, nem számítván Oroszhegyi. guerillacsapat- 
vezér nyereményeit, és nem számítván azon erkölesi hatal- 
mat, mely míg egy felől oly jótékonyan hat vissza a nép nyu- 
galmára, személy és vagyon biztosságának érzetére, respec- 
tusban tartja az ellenséget, félelmessé tevén magát az előtt 
önereje 8 a nép rokonszenve által annyira, hogy például Hur- 
bán, ki eddig Kassát és vidékét zsarolá éhes, rongyos csor- 
dáival, észrevévén, hogy a szabolcsi 200 lovason kivül 600 fő- 
ből álló védsereg toppan elébe, szedte vette sátorfáját s eltűnt 
és most híre sincsen." Hozzá tehetjük ehhez aztis, mit a 
Közlöny 68-dik száma tön közhírré, miszerint ,a felsőma- 
gyarországi védsereg öt nap alatt 2618 gíra olvasztott ezüs- 
töt (61,872 pft) mentett meg az ellenség kezéből s küldött 
Debreczenbe." 

De mindezeknél nagyobb dolgot is hajtott végre, rendes 
harczot vívott, felállításának már első havában a védsereg. 
Mióta a téli hadjárat után seregeink Eperjest elhagyták, ott 
részint rendes katonaságból, részint fanatizált tótökból s ga- 
licziai lengyelekből mintegy 2000-nyi ellenség . fészkelte be 
magát, háborgatta, sarczolta s fosztogatta a vidéket. Ezeket 
onnan kiűzni april elején a védseregnek tűzetett ki feladatául. 
Mivel azónbán a védseregből,-bár a két ezret már meghaladta, 
e czélra alig lehetett felét egyesíteni, a többiek más felé lévén 
elfoglalva, a védsereg kapitányai elébb érintkezésbe tették 
magokat Beniczky őrnagygyal, ki mintegy ezernyi mozgó 
csapatával s egy pár ágyuval már több idő óta Kárpát vi- 
dékein járt, azokat az ellenség apróbb csapátaitól megtiszti- 

tandó. Terv szerint Beniczky Szepes felől közeledett Eper- 
jesre, míg a védsereg két csapatban, Kassa és Hangyafalva 
felől nyomúlt a város felé. April 6-kán az ellenség észrevévén 
Egressy Gábor védkapitány csapatának Kassa felől közeledtét, 
két század sorkatonát s néhány vadászt küldött ellene; kik 
azonban védseregünktől vitézül fogadtatván, miután tíz ha- 
lottat a csatahelyen hagytak, számos sebesűlteikkel a glicséri 
erdőbe menekültek. 

Más nap Egressy egyenesen Eperjesnek tartott seregével, 
s miután az ellenség folytonosan csatázva visszavonúlt, a várost 
délután el is foglalta. Keményebb harcza volt azonban Be- 
niczkynek, ki ellen fő erejét küldötte az ellenség. De ez há- 
rom órai küzdelem után holtak és sebesekben mintegy száz 
embert vesztvén, itt is megszaladt s a hidat maga után fel- 
gyujtván, Bártfára huzódott. 

Pár héttel ezután, a nagy-sarlói győzedelem harmad nap- 
ján, Bereg megyében, Podheringnél is diadalt nyertek vitéz 
seregeink. Barkó tábornok a Hartmann és Deutschmeister-féle 
három zászlóaljával s egy üteg ágyuval april19-kén a verecz- 
kei szorosnál betörvén, a határoknál őrködő 21-dik honvéd- 
zászlóaljat a Munkács közelében fekvő Podhering helységig 
visszanyomta. Itt azonban a mieink négy ágyuval s pár hon- 
véd századdal erősödvén, miután még vagy hatvan vadász és 
egy csapat nemzetőrség és fölkelt nép is hozzájok csatlakozott, 
Martini őrnagy vezérlete alatt a Latorcza elrontott hidja mö- 
gött állást foglalván nem csak feltartóztatták, hanem több 
órai ágyuzás után meg is szalasztották az ellenséget, ki miu- 
tán utjában Schönborn gróf jó érzelmű tiszteit kirabolta, Ga- 
licziába visszatakarodott. 

Úgy látszék azonban, hogy az ellenség folytonos beüté- 
sekkel szándékozik háborgatni felső Magyarországot. Leg- 
újabban Vogel tábornok tört be a duklai szoroson néhány ezer 
főből álló hadosztálylyal. A kormányzó ennek következtében 
oda fordítá gondjait, hogy mind a már betört seregek legyőzesse- 
nek, mind a további betörések sükeresen meggátoltassanak. 

E végre itt is egy 10 ezernyi rendes sereget gyűjtött össze s 
azt hadi segédének, Bikessy ezredeznek vezérletére bizta. A 
közvélemény mindazáltal oly elégületlenűl fogadta a bár tudo- 
mányosan kiképezett, de nagyobb haderő vezérletére elég- 
telennek tartott tisztet, hogy a kormányzónak más vezérről 
kellett gondoskodnia. 

Dembinski altábornagy a kápolnai ütközetet követett 
viszálkodások után tétlen tölté idejét Debreczenben, ho! őt, 
bár többször elutazni szándékozott, a kormány, bennmarasz- 
talta. Most tehát ismét alkalom nyilván, felhasználni az öreg 
tábornok haditapasztalatait, a kormányzó őt kinálta meg a fel- 
vidéki sereg vezérletével. A magát ezen ajánlat által eleinte 
megsértettnek vélt tábornok némi vonakodás után végre 
mégis elfogadta a vezérletet, ki aztán oly utasítással, hogy a 
Galicziából az országba vezető szorosokat lehetőleg megerő- 
sítse, a hó utólsó napjaiban Kassára utazott. Működéseit 
azonban, melyek csak később kezdődtek, utóbb fogjuk elbe- 
szélni. Most vessünk egy pillanatot Debreczenbe, hol az 
ország minden részeiben kivívott győzedelmek zaja között 
másnemű fontos események történtek: a nemzet, mely a 
harczmezőn vitéz seregeinek diadalai, a császári seregeknek 
az országból kiverése által, felelt a márczius 4-ei alkotmány- 
iratra 5 6-kai császári manifestumokra, a törvényhozás által is 
kijelentette azokra a maga jogszerü válaszát. 

HARMADIK FEJEZET. 
A függetlenségi nyilatkozat. 


1849. April. Kossuth Lajos kormányelnök, a gödöllői főhadiszállásról 
— — april9-én Debreczenbe visszaindulván, útközben nagy dolgo- 
kat forgatott elméjében, melyek végrehajtására őt egy részről 
a váczi győzedelem, miről két nappal később Mezőkövesden, 
más részről Szent-Tamás és a római sánczok bevétele, melyek- 
ről Debreczenben értesült, még inkább ösztönözték. E dolog 
nem kevesebb volt, mint az ország függetlenségének kinyilat- 
koztatása. 
Az Olmützben márczius-4-kén és 6-kán kelt alkotmány- 
iratok és manifestumoknak, melyek által Magyarország ezred- 
éves történelmi jogaitól, alkotmányától s nemzeti. lételétől 
megfosztatván, eldarabolt, jelentéktelen koronatartománynak 
nyilváníttatott, híre csak márczius közepén jutott el Debre- 
czenbe s a Közlöny által e hónap 18-kán jött köztudomásra. 
Az ingerültség, melylyel az a nemzeti gyülés, a kormány 
és a közönség által fogadtatott, leírhatatlan. Mindenki érezni 
látszott, hogy a dynasztia e lépését, mely által a nemzettel 
. régibb s újabb időkben kötött minden szerződéseit eltépte, 
minden törvényes viszonyait megsemmítette, a nemzet sem 
hagyhatja válasz nélkül. De különösen el volt e válasz meg- 
tételére határozva Kossuth, ki a császári manifestumoknak 
még a török-szent-miklósi főhadiszálláson vette hírét. Nyom- 
ban jelentést tőn eziránt a képviselőháznak, engedelmet kérvén 

tőle, hogy mihelyt Debreczenbe visszajövend, fölötte előter- 
jesztést tehessen. 

De Czibakházáról jisáéatásts után, bár körülbelül egy 
hétig mulatott Debreczenben, ebbeli szándékában részint be- 

. tegeskedése által gátoltatott; részint az időt nem látta alkal- 
masnak, atiszafüredi hadjárat megkezdése előtt, oly fontos in- 
dítvány megtételére, melynek horderejétől nagy hatást várt 
a haza jövendő sorsának alakulására. Szükségesnek látta be- 
várni, míg hadseregünk a készülőben lévő hadjárat alatt némi 
előnyöket vív ki az ellenség fölött, úgy vélekedvén, hogy egy 
gyűzedelem kivívása után mind a nemzeti gyülésben nagyobb 
készséget s összetartást várhat a szándéklott fontos lépés meg- 
tételére; mind a nép nagyobb megnyugvással s örömmel foga- 
dandja azt, ha majd a nyerendő győzedelemből egyszersmind 
biztos reményt is meríthet, hogy a nagy fontosságú határozat 
eredményei valóban ki is vívhatók. 

De mielőtt márczius 25-kén a tiszafüredi táborba ismét 
elutazott, a képviselőházban tartott beszédében mégis jónak 
vélte a teendő indítványokra némileg előkészíteni a törvény- 
hozó testet. , Midőn — úgymond egyebek közt — azon hír, 
miszerint Magyarország nincsen többé, a hadseregbe megér- 
kezett, átalános indignatiot láttam keresztülvillanni és szavak- 
ban is, esküben is kitörni, hogy , most már utólsó csepp vérig!" 
Míg egy magyar marad, e gyalázatot nem lehet eltűrni; s így 
most már nincs más hátra, mint harcz, és harcz után a nemzet 
szava: önállás, függetlenség! Ha a historiai gyalázat bélyegét 
nem akarjuk a nemzetre sütni, kell, hogy az országgyűlés az 
olmützi manifestumra mondja ki akaratát; 8 annak következ- 
tében intézkedjék a kormányról, mely ideiglenesen, míg a 
nemzet definitive intézkedhetik, vigye az igazgatást." 

Mielőtt a kormányelnök Gödöllőről visszaindult, e tárgy 
felett Görgey véleményét is kivánta hallani. Az értekezlet 
négy szem közt folyt, s ha Görgeynek hihetünk, a következő 
módon. ,Itt az ideje — mondta volna Kossuth — hogy a 
márczius 4-kei octroyált alkotmányiratra válaszoljunk. Állítá, 

1849. April. hogy a nemzet türelme ki van merűlve; s a nemzetnek, ha 

— —— egyébiránt a szabadságra magát méltónak akarja mutatni, 
nemcsak tűrnie nem szabad azon iratban róla kimondott fel- 
tevést, hanem visszatorlással is kell élnie. Európa népei a 
magyar nemzet értékét azon válasz szerint fogják megitélni, 
melyet azon alkotmányiratra adand. A rokonszenvek ezen. 
itélettől fognak függni. Angol-, Franczia-, Olasz-, Törökország, 
sőt maga Németország s Ausztriának saját örökös tartományai 
is csak arra várnak, hogy Magyarország magát független 
államnak nyilatkoztassa, hogy neki tényleg annál bőségesebb 
segélyt nyujtsanak, mennél fukarabbak voltak avval eddigelé. 
A leigázott lengyel testvérnemzet azonnal követni fogja a ma- 
gyarok példáját, s ezekkel egyesülve, az osztráktól s orosztól 
oly mélyen sértett törökben egy hatalmas daczszövetségest 
találand. Magyarország szabadságával bukik meg Európa 
szabadsága; Magyarország győzedelmét épen annyi győze- 
delmes felkelések követendik a gyűlölt kényuralom ellen, 
mint amennyi megigázott népe van Európának. 

, Győzedelmünk bizonyos ; — mondta volna, mindig Gör- 
gey tudósítása szerint, Kossuth, — de mi sokkal többet tehe- 
tünk, mint csupán magunkért; nekünk mindazok szabadságá- 
ért kel! harczolnunk és győznünk, kik nekünk a győzedelmet 
kivánják. De szükség, hogy szavunk a cselekvést, győzelmi 
kiáltásunk a bizonyos győzedelmet megelőzze, s ennek közel- 
gését minden megigázott népeknek hirdesse, hogy ezek ébren 
s készen legyenek, hogy a szabadító pillanatot elfásulva ne 
aludják el, s közös ellenségeinknek ne engedjenek ismét időt, 
magokat összeszedniök s egyesűlniök. Hallgatnunk nem sza- 
bad, miután amaz alkotmányirat lételünket is tagadja. Hall- 
gatásunk fél elismerése lenne azon iratnak s gyümölcseitől 
minden győzedelmeinket megfosztaná. Nyilatkoznunk kell 

. tehát! Egy nyilatkozat, aminőt én kivánok, emelné a nemzet 
önérzetét; azon még mindig határozatlanúl ingadozó pártok 
mögött az országgyűlésen s azonkivűl egyszerre elrontaná a 
hídat; a pártérdekeket a legfontosabb közezél előtt háttérbe 

szorítaná, s így gyorsítaná s megkönnyítené a bizonyos győ- 


zedelmet." 
, Ezt én nem tudom felfogni ; — válaszolta volna ezekre 


Görgey, — nem a szó fogja megmenteni Magyarországot: azt 
egyedűl a tett teheti. És e tett végrehajtására Magyarországon 
kivűl egy kar sem fog emelkedni; de emelkedni fognak had- 
seregek annak meggátlására. És tegyük, hogy Magyarország 


elég erős volna egyedűl is pillanatnyilag elszakadni Ausztriá- 


tól: nem lesz-e mégis gyönge magát független államként 
fenntartani oly szomszédságban, melyben már, hasonlíthatat- 
lanúl kedvezőbb helyzeténél fogva a Porta létele is puszta 
kegyelemmé sülyedt? Most ismételve megvertük az ellensé- 
get, az igaz; de azt csak a legvégső erőfeszítéssel tehettük. 
Azon öntudat tett erre bennünket képesekké, hogy igaz ügy- 
ért küzdünk. Az Ausztriától való elszakadás nem lenne többé 
igaz ügy; a harcz ezért nem lenne többé törvényes: ez nem 
önvédelem, hanem megtámadása lenne az összes osztrák mo- 
narchia fennállásának. S míg ezáltal az ősrégi érdekek és 
rokonszenvek milliárdjait halálosan megsértenők; míg ezáltal 
hazánkon kivűl egy, semmi körülmények által nem követelt 
államfelforgatás boldogtalan következményeit felidéznők ; míg 
ezáltal régi katonáinkat, haderőnk magvát, hitszegővé tennők, 
erkölcsileg megrendítenők: minden jövő nap gyengébbeknek 
találna bennünket, mialatt ellenségünk minden szomszéd ál- 
lamban természetes szövetségest nyerne ellenünk, az európai 
egyensúly háborgatói ellen. Nekünk nem szabad, mondják, az 
octroyirozott államiratot hallgatással mellőznünk. Megenge- 
dem! De hallgatással mellőzzük-e azt, téve mit eddig tettünk ? 
Adhatnánk-e arra helyesebb választ, mint eddig tettük ? Én azt 
nem tudom, mit használhat Európa népeinek — ; de az világos 
előttem, hogy Magyarország népeinek a legkisebb győzedélem 
a harcztéren több hasznot s becsületet ad, mint a legelbizako- 
dottabb nyilatkozat; és ismétlem : az V. Ferdinánd törvényes ki- 
rályért, s az általa szentesített alkotmányért nyert csaták leg- 
jobb válaszai Magyarországnak a bécsi miniszterek ábrándjaira. 

Kossuth erre kételkedve kérdezte volna őt: hiszi-e, hogy 
régi katonáink gondoltak valaha komolyan V. Ferdinándra s 
az 1848-ki alkotmányra? ,Hát mire gondolhattak volna — 
mondá erre Görgey —, midőn a főváros elhagyása után az én 
váczi nyilatkozatom volt az egyetlen eszköz, őket, kik el valá- 
nak tökélve önkényt átmenni az ellenség táborába, megtartani 
Magyarországnak, mely eddigi előnyeit leginkább nekik kö- 
szönheti. És mi volt tulajdonképeni értelme azon tűntetés- 
nek, melyet hadtestem Dembinski ellen, az én hozzájárulásom 
nélkül csinált, mint azon aggodalom kifejezése, hogy bennem 
oly parancsnokot vesztenek el, ki tiszteletben tartja az ő eskü- 
jöket zászlóikhoz ? Én e hadakkal bajt s örömet megosztottam. 
Én ismerem érzelmeiket. És ha V. Ferdinánd király most 
előttünk állna: én őt minden tétova nélkül meghívnám, kö- 
vessen engem védetlenűl a táborba, hogy annak hódolatát 
fogadja; mert meg vagyok győződve, senki sincs ott, ki azt 
tőle megtagadná." 

Kossuth ezután megszakasztotta volna a beszélgetést a 
nélkül, hogy többé csak egy szóval is említést tegyen Görgey 
előtt a függetlenség nyilatkozatáról. Ez volt-e valóban Görgey 
nyilatkozata Gödöllőn, vagy csak pár év múlva sugallta azt 
neki a megfontolás laibachi belebbezettségében ? — nem tud- 
juk; az april 10-kén Váczon a sereghez intézett szózata leg- 
alább mást látszik bizonyítani. Ennek némi kifejezései csak 
úgy bírnak igazi értelemmel, ha felteszszük, hogy a független- 
ségi nyilatkozatot ekkor még ő is helyeselte. ") 

De bármi volt légyen akkor a függetlenség kijelentése 
iránt Görgey véleménye, annyi bizonyos, hogy, mint alantabb 
látandjuk, ő annak nemsokára leghevesebb ellenzőjévé lett ; 
bizonyos az is, hogy Damjanics és Klapka, ez iránt szinte 
megkérdeztetvén, abban megegyeztek ; 5 ezek véleményeinek 


X) E kifejezések különösen a következők: ,Mint hősök kezdettétek 
meg a haza megszabadításának szent művét, mint hősök fogjátok azt sze- 
rencsésen bevégezni. Nagy dolgok történtek már; még nagyobbaknak 
kell történniök, hogy szép hazánk igazán szabad és boldog legyen." 

hallása után Kossuth eltökélte magát, Görgeynek netán ellen- 
kező véleményét nem venni többé figyelembe. 

Ő tehát tábori útjából april 12-kén Debreczenbe érkez- 
vén, alkalmasnak látta az időt s körülményeket, hogy a nem- 
zet képviselői választ adjanak az olmützi manifestumokra. 
A következő napon e végett zárt tanácskozmányra hivatta 
össze a törvényhozó testületet. És miután hadseregünknek 


Hatvannál, Bicskénél, Isaszegnél és Vácznál, valamint a Bács- 


ban, bánságban és Erdélyben kivívott győzedelmeit részlete- 
sen előadta, körülbelül egy ahoz hasonló s alább közlendő 
beszédben, melyet más napon a nyilvános ülésben is elmondott, 
indítványát hosszan indokolva, a következő négy pontban ter- 
jesztette elő: 

1) hogy Magyarország önálló s független európai státus- 
nak nyilváníttassék ; 

2) hogy a Habsburg-Lothringen ház az ország feletti 
uralkodásból örökre kizárassék, minden polgári jogok élveze- 
tétől megfosztassék ; 

3) hogy Magyarország minden más államok irányában 
békét s barátságot tartani, az előbb vele ugyanazon fejedelem 
alatt állott népekkel, valamint a törökbirodalmi s olasz tarto- 
mányokkal jó szomszédságot alapítani és szövetséget kötni 
kiván; 

4) hogy az ország jövendő kormányrendszerét a nemzet- 
gyülés a körülmények igényei szerint fogja megalapítani ; 
addig pedig, míg ez megalapíttatnék, az országot ideiglenesen 
egy kormányzó elnök a maga mellé választandó miniszterek- 
kel igazgatandja. 


Kossuth előadását mély csend követte a törvényhozó 


testületben, mintha annak minden egyes tagjai: azon elláthat- 
lan következményeket akarnák magoknak megfejteni, melye- 
ket ezen indítvány határozattá emelése idézend elő a jövendő 
rejtélyes méhéből az országra. Szólottak utóbb számosan; 
többen az indítvány mellett, néhányan, a lényeget ugyan elfo- 
gadva, a határzat jogosúltságát nem tagadva, de időszerűsé- 

gét ostromolva. Mondák, miképen a nemzet ügye még koránt 
sem áll oly biztos alapokon, hogy tanácsos volna minden hidat, 
mely szükség esetében a dynasztiával még, habár kénytelen- 
ségből is, kibékülésre vezethetne, magunk mögött lerontani. 
A fontos határozatot ez okból későbbre, legalább is akkorra, 
midőn a főváros kezünkre visszakerűlvén, az országgyűlés 
oda tétetik át, kivánták elhalasztani; ott — úgy mondának — 
nagyobb méltósággal s Európára is nyomatékosabb hatással 
lehet majd kimondani a függetlenség nagy szavát. 

Szólott újra Kossuth is, czáfolva a határozat kimondását 
bármi okból későbbre halasztani kivánók indokait. Előadá 
egyebek közt, hogy épen most látja e fontos lépésre legalkal- 
kalmasbnak az időt, midőn a határozat egyedűl a nemzet 
akaratától függ; jöhet idő, midőn majd az uralkodók vagy a 
népek, Európa státusainak sorsa felett határozni összeülvén, 
hazánkról, ha azt még nem találják független állapotban, nem 
a mi érdekeink s óhajtásunk szerint határozhatnak: holott a 
függetlenség kimondatván, és isten segedelmével ki is vívat- 
ván, azt a diplomatia, mely minden , fait accompli", minden 
befejezett tény iránt tartózkodással szokott lenni, másíthatlan 
ténynek fogja tekinteni. Mint független nemzet Angol- és 
Francziaország rokonszenvére is inkább fogunk számolhatni; 
mert hogy azok irányunkban eddig is oly közönyösen nyilat- 
koztak, főoka abban rejlik, mivel bennünket mind eddig csak 
osztrák alattvalóknak tekinthettek stb. stb. . 

Az indítvány lényege ellen egy szó sem nyilatkozván, 
az időszerűség feletti hosszabb vitatkozás után végre határo- 
zattá lőn, hogy a függetlenség a következő napon tartandó 
nyilvános ülésben egyhangúlag kijelentessék. 

Még csak aziránt tett kérdést egynémely képviselő, vaj- 
jon a kormánynak adandó hatalomban bennfoglaltassék-e az 
országgyűlés eloszlatásának joga? De miután ezt többen akként 
fejtegették, hogy míg az ország kormányrendszere elhatározó- 
lag meg nem állapíttatik, a legfőbb hatalom mindaddig a 
népfelséget képviselő országgyűlés birtokában marad, mely 

ennél fogva csak önmaga által oszlathatik el; és miután még 
hivatkozás tétetett azon fogadásra is, melyet az országgyűlés 
márczius 25-kén magának Kossuthnak felszólitására tőn az 
iránt, hogy míg az ország tökéletesen megmentve nincs, a 
ház addig együtt fog maradni: ez ellen a kormányelnöknek 
semmi észrevétele nem lévén, a kérdés ekként elintézettnek 
nyilváníttatott. 

A tanácskozmány határozata még azon estve közhírré lőn 
a városban, s más nap, april 14-kén, roppant néptömeg kezdé 
ostromolni a refor. főiskola ajtait, hol a képviselők gyülései 
tartattak, részt venni óhajtván a nagy fontosságú ülésben. 
De a terem szük köre csak keveseknek adhatott helyet. Né- 
hány képviselőnek a néphez intézett azon szavaira tehát, hogy 
az ülés a reform. nagy templomban fog tartatni, a népsereg 
azonnal oda özönlött, s pár percz alatt tömve lőn a roppant 
terjedelmű templom is. Ennek következtében, miután az 
előbbeni ülés jegyzőkönyve a gyülési teremben hitelesíttetett, 
s a kormányelnök is megjelent, a ház, egy indítvány követ- 
keztében, ülését a nagy templomba tette által. 

Lecsilapodván a helyfoglalás zaja, Almásy Pálnak, a 
képviselő ház elnökének, felszólítására Kossuth mély csöndben 
megkezdte beszédét. Hangja eleinte gyönge, köhécselő vala; 
majd, miként ez vele oly gyakran történt, szelleme az érzelem 
hatalmától általhatva s felvillanyozva, ihlettségében a gyönge 
testet is magával ragadta, s oly hangerőt fejleszte ki benne, 
hogy az nem ritkán bámulatra indítá a hallgatókat. 

nHazám képviselői! Méltóztattak, úgymond, velem pa- 
rancsolni, hogy a mikor szükségét látom, a táborba menjek. 
Voltam legközelebb s onnan visszatérvén, kötelességemnek 
ismerem, ha bár nem újak is azok, — minthogy már a hon- 
védelmi bizottmány által közhírré vannak téve, itt a t. képvi- 
selőház előtt, nyilvános ülésben, hivatalosan megemlíteni egy 
pár szóval hadjáratunk eddigi eredményeit. 

, Vetter altábornagy úr, ki a magyarországi hadseregek 


fővezérévé lőn kinevezve, mindjárt Tiszafüreden, meghülés 

következtében veszélyesen, legalább súlyosan megbetegedvén, 
a magyar seregek ideiglenes fővezérletéről intézkednem szük- 
séges vala. Mert bár mennyire fájlaltuk is a tisztelt férfiúnak 
betegségét; de úgy vélekedtem, hogy a miatt a hadi munká- 
latokban fennakadást engedni nem lehet az ország kára nél- 
kül, s azért az egyesült seregnek fővezérletét az ott jelenlévő 
tábornokok rangban legidősbikére, Görgey tábornokra bíz- 
tam. És szerencsésnek tartom magamat jelenthetni a t. kép- 
viselő ház előtt, hogy a nevezett fővezér, és a többi vezérek 
között, valamint az ügy lelkétől, a hazának szent szeretetétől 
átihletett lelkesülés, úgy kölcsönös legjobb egyetértés, és a 
munkálatokban ez által biztosított öszhangzás, a legjobb sü- 
ker, melynek . előmozdításában személyes jelenlétemmel is 
részt vehettem, a legörvendetesb eredmény állott be, melyet 
örömmel tudathatok a t. képviselő házzal. Altalában.a ma- 
gyar hadsereg lelkesűlve van; annak utólsó tagját is általha- 
totta az ügy szentségére, s az isteni gondviselésnek erre ala- 
pított biztos oltalmazó reményére fektetett meggyőződése a 
győzedelemről. S a mely sereg igaz ügyében hazája mellett, 
istenben s vitéz karjaiban bízva, a győzedelemnek biztos hité- 
vel megyen az ütközetbe, az nem féli a halált, az a neki kije- 
lölt pontot elfoglalja bizonyosan. És én láttam örömmel vér- 
zeni el sokakat, kiknek még dülő félben, utólsó szavok az 
volt: éljen a haza!" 

Elbeszélvén ezután az ily kedvező előjelek alatt megkez- 
dett hadjáratnak Hatvantól Váczig folyt győzedelmes menetét, 
megemlítvén a bácskai hadjáratnak is szerencsés folyamát, a 
Perczel tábornok által Sz.-Tamásnál s a római sánczoknál ki- 
vívott győzedelmeket, és a már igen fenyegett Péterváradnak 
ostrom alóli fölmentetését, ekként folytatá beszédét: 

n Méltóztassanak megengedni a t. képviselő urak, hogy 
a hadi munkálatok további tervezetét nyilvánossá ne tegyem, 
a míg függőben, míg kivitel alatt vannak. Csak annyit mondok 
tehát, miként valószinű lévén több adatoknál fogva az ellen- 
ségnek azon szándoka, hogy ha bár seregeink által megveret- 

tetnék is, legalább egy pár nagy tekintetű s fontosságú erős 
pontot biztosítson egy ideig magának Magyarországon, hogy 
onnan azután, ha mindent elvesztett, szőhesse ismeretes ár- 
mányainak fonalát, és azoknak birtokából intézhesse cselszö- 
vényeit arra, hogy a magyar nemzet essék ismét vissza nagy- 
lelkűsége régi hibájába, miszerint annyiszor megcsalatva, 
nemzeti életének legbecsesebb erejében annyiszor megtámad- 
tatva, — ha kényszerítve voltis fegyvert fogni nemzeti létéért, 
le nem igáztatott ugyan soha az ellenség fegyvere által igazsá- 
gos harczában; de mindig elvesztette harczának gyümölcsét 
túlfeszített nagylelkűsége által. 

nMeglehett. képviselőház, hogy az ellenség nem elégelve 
meg azon szenvedéseket, miket a nemzet nyakára eddig hárí- 
tott, új meg új invásiókkal fogja megkisérteni, megölni a ma- 
gyar nemzetet: de legyen nyugodt a nemzet, mert ha leéltük 
a mult idők nehéz napjait, a midőn bennünket az ellenség 
egész hatalma, a saját keblünkben bujtogatott pártütéssel, 
fegyvertelenül, készületlenül, erő, pénz, katona, fegyver, lőszer, 
ágyu és minden nélkül talált, a mivel egy nemzet magát 
az igazságtalanul megtámadó ellen védelmezheti, s mégis 
most april havában úgy állunk, a mint elmondani szeren- 
csém volt: tehát hiszem a magyar nemzetről, hogy nem le- 
het többé oly gyáva, miszerint arra, a mi még hátra van, ha 
tizszeres erővel akarnának is reánk rohanni, megmérkőzni 
elhatározott ne legyen, s elhatározott annyival inkább, meny- 
nyivel bizonyosabb, hogy már most készületlenek nem va- 
gyunk, s ha imitt amott sorainkban megritkúltunk is, de le- 
gyen áldott isten érette, meg is tisztúltunk. 

JA kormány, kötelessége szerint, gyámolítva a t. kép- 
viselőháznak rendithetlenül elhatározott resignativus hazasze- 
tete által, s gyámolítva a népnek magasztos hazaszeretete 
által, melynek tanúja valék utamban mindenütt, de melyet 
oly magas fokon nem találtam mégis sehol, mint épen azon 
vidékeken, melyek az ellenség nyomását érezték volt, — a 
kormány, mondom, mind ezektől gyámolítva, nem fog sem- 

az országot, azzal is diadalmasan megmérkőzhessünk. És én 
nem csak a hitnek szent hitével, hanem az észnek meggyőző- 
désével is mondom: elérkezett a percz, midőn Magyarország- 
nak szabaddá, függetlenné kell lennie; elérkezett a percz, 
midőn Magyarországnak, s különösen a nemzet képviselőinek 
kötelessége, isten, a világ, Európa és a nép előtt kimondani, 

" hogy szabadok, függetlenek lenni akarunk!" . 

E szavakra leirhatatlan lelkesedés ragadta meg a hall- 
gatók nagy tömegét, s az éljenzés és tapsolás vihara tölté meg 
a templom boltozatait. 

" ,Uraim! ha én visszaemlékezem azokra, — így folytatá 
aztán a csend helyreálltával, — a mik épen most egy eszten- 
deje történtek, és a mik közt az isteni gondviselésnek kiszá- 
míthatatlan rendelete szerint, én magam is az események ál- 
tal a szerénység porából, melyet örömest vallottam magamé- 
nak, kiemelve, némi tevékeny részt vevék ; ha visszaemlékezem 
azon hűségre, melylyel az idők viszontagságai alatt iparkodtam 
az ausztriai háznak trónusát megtartani segíteni; s ha végig 
tekintem az árulást, hitszegést—; ha végig nézem azon há- 
látlanságot, melylyel ezen indulat, — mely indulata keblem- 
nek közös volt a nemzet összeségéével —, az ausztriai ház 
által viszonoztatott: talán mentve volnék isten és emberek 
előtt, ha személyes boszúval, s a szenvedélynek némileg fölin- 
gerűlt hangjával mondanám azt, hogy velem rendelkezhetik 
isten akármint ez életben; bocsáthat reám szenvedést, bocsát- 
hatja reám a vérpadot, bocsáthatja reám a bürökpoharat, 
vagy a száműzetést; de egyet nem bocsáthat reám soha, azt 
nem, hogy én valaha az ausztriai háznak alattvalója legyek. 
Azt nem bocsáthatja reám isten sem; mert az embernek, ki 
el van határozva valamire, bár lánczokba szoríttatnának min- 
den tagjai, mindig marad elég ereje meghalni tudni, ha ma- 
gát máskép meg nem mentheti. 

n Hanem, uraim! én, mint egyikea nemzet azon képvise- 
lőinek, kiket a nép bizalma a nehéz időkben meghívott arra, 

hogy Magyarországot előbb megmentsék, aztán újjá teremt- 
sék, 8 tegyék jövendőjét szabaddá, nagygyá, dicsővé; én, 
mint a nemzet képviselője, a személyes ingerültség, az indu- 
lat és szenvedély minden gondolatát, esküm szerinti köteles- 
ségemnél fogva, keblemből a nemzet nagy kérdéseinek meg- 
itélésénél száműzni kötelesnek vallom magamat: azért mind 
ezt mellőzve, higgadtan, szárazon, nem akarva szólni az in- 
dulatokhoz, veszem föl röviden az eseményeket, mint előttünk 
állnak. 

nAz 1848-ki törvények, erős meggyőződésem szerint, 
Magyarországon nem revolutio szüleménye. Az 1848-ki tör- 
vényekkel a magyar nemzet nem tett revolutiót; nem voltak 
azok semmi egyéb, mint biztosítása azon jogoknak, melyek 
papiroson, és ha királyok esküje a papiros malasztjánál több 
volna, a királyok esküjében, s a velök kötött alkukötésekben 
mindig sajátunk valának isten és világ előtt. Törvényeinkben 
ki volt mondva, hogy Magyarország szabad és független, és 
semmi más nemzetnek alávetve nincs; még az is, hogy a ki- 
rály távollétében a királyi hatalom nagy részének gyakorlata 
a nádorra, mint helytartóra bízatott az új törvények által, nem 
új s nemismeretlen szerzemény történetünkben ; mert a nádor 
ezer év óta mindig a királyok helytartója volt; s más változás 
nem történt a dologban, mint csupán az, hogy a mely szabad- 
ságot, függetlenséget s önállást ennek előtte a kormányszékek 
s különösen a magyar királyi ugynevezett helytartótanács tör- 
vény szerint fentartani köteles volt volna, ezen törvények fen- 
tartása s biztosítása miniszterekre, nem pedig egy col- 
legialis tanácsra bízatott. Ez volt az egész változás, a minő 
változásokat azok, kik a magyar historiát ismerik, többeket 
fognak föltalálni; mert hiszen maga a helytartótanács is nem 
oly régi institutio, a mult században hozatott be csak. Ha- 
nem azon magában csekély változás, hogy az igazgatóságok 
helyett igazgatók, s a tanácsnokok gyülése helyett miniszterek 
állíttattak, az országra nézve mégis egy nagy szerzemény 
volt, azon szerzemény t. i., mely által egyes emberek fele- 

lőssége alá vannak helyezve a törvények s a nemzetnek azon 
jogai, melyeket a collegiumok, a collegialis administratiók 
nem őriztek meg; mert testület magában véve személyes fe- 
lelősséggel a gyakorlatban nem bir. Hanem épen az, hogy a 
miniszterialis kormányzat által a nemzet jogai, — melyekhez 
tartozott, hogy a népnek pénzével és vérével az ausztriai ház 
s bécsi tanácsnokai kényök kedvök szerint ne rendelkezhes- 
senek, — mondom, épen ezen miniszteri felelősség, mely azon 
jogokat biztosítandó vala, azt ragadta ki az ausztriai hatalom 
kezéből, mit mindeneknél nagyobbra becsült, t. i. az önké- 
nyes uralkodás lehetőségét az országon s a hatalmat, hogy a 
magyar nép vérével-és pénzével nem saját hazánk javára s 
megmentésére, hanem a maga czéljaira kénye kedve szerint 
rendelkezhessék. S e szándékát valósította is háromszáz éven 
át. Mert ha látjuk, hogy isten a jóllétnek, boldogságnak minő 
elemeit adta e földnek ; ha látjuk, mennyi erő, egészséges, ifjú 
erő van e népben, s végig nézünk az országon : keserves fáj- 
dalommal kell elmerűlni az embernek a mult előtt, mily bor- 
zasztó végzet voltaz, hogy a boldogság annyi elemeivel e jobb 
sorsra érdemes népnek oly szegénynek, oly nyomorúltnak 
kellett lennie; mert vérének az önkény támogatására, idegen 
nemzetek rabigába fűzése végett kellett omlania, s keserves 
véres verejtékének az ausztriai udvar végetlen s a népek sza- 
badságával ellenkező szükségeinek fedezésére kellett fordít- 
tatnia. Azt pedig nem lehetett megengedni, hogy kifejlődjék 
nálunk az erő s vagyonosság, mert féltek, hogy ha majd 
vagyonosabbak leszünk, nem fogunk akarni szolgák lenni. 
Ez az 1848-ki törvényeknek nem mondom historiája, ha- 
nem belső lényege. Ezen törvényekre esküdött meg a király, 
V. Ferdinánd; de alig mondotta ki azt, hógy: , megtartom 
s mások által megtartatom": már nevezett Horvátországba 
egy bánt, a még akkor egészen meg nem alakított miniszte- 
rium befolyása nélkül, azon megbizással: kezdjen Horvátor- 
szágban lázadást, pártütést a magyar nemzet ellen. S csak 
hamar elkövetkezett a ráczok fellázadása, a mely annyi bor- 

zasztóságokkal volt összekötve, minőket alig ismer az újabb 


korban a historia. S a király s az ő házának tagjai, az egyik 
nyilatkozványt a másik után küldötték, hogy ekként s akként 
roszalják a pártütést; hogy parancsolják, térjenek vissza a 
törvény s magyar miniszterium iránt engedelmességre; és 
mig nekünk, jó bolondoknak, kik a miniszteriumban valánk 
akkoron, e port szemünkbe szórták, míg mi lehetlennek hit- 
tük az árulás azon nemét, hogy midőn egy király s annak 
családja kárhoztat valamit s bűnnek mond, azt a bűnt tettek- 
ben minden hatalmával gyámolítsa: addig azon pártütőknek 
küldöttek fegyvert, biztatták csókokkal, küldöttek pénzt, kül- 
döttek ausztriai tiszteket, szóval mindent a magyar nemzet el- 
" leni háborúnak folytatására; miszerint a nemzet ereje önmaga 
keblében szerteszakgatva leendvén, ő aztán a maga császári 
seregével, mint a gyönge bárányra lecsapó sas, egyszerre 
semmivé tehesse a nemzetet! 

És e képmutatás annyira ment, hogy önöket magokat, 
uraim, tiszelt képviselők, a király a végett hívta össze, hogy 
teremtsenek katonai erőt s pénzerőt a kormánynak a végett, 
hogy azon lázadást s pártütést, melyet ő s királyi családja 
leghatározottabban kárhoztatott, mennél előbb legyőzzék, s 
Magyarországban a békét s a királyi esküvel szentesített tör- 
vények tekintélyét helyreállítsák. Ez az alapja önök együtt lé- 
tének. De míg minket együvé összehívtak, csak azt lesték, 
hogy érkezzék meg az idő, midőn biztosan betörhet Jellasics 
az országba; s nyomban a császári ótalom nyilt paizsa alá 
vette őt az ausztriai ház. A pártütő kedves emberré vált, sőt 
annak, kit honárulónak bélyegzett egynehány nappal előbb, 
kezébe akarta letenni a Magyarország feletti hatalmat, s a 
magyar polgárok élete s vagyona feletti önkényes zsarnokos- 
kodhatást. Mert azt gondolá hogy, ha mi a ráczokkal nem 
tudunk elkészülni Sz.-Tamásnál, az ott fenforgott árulások 
miatt: a betört Jellasicscsal annál kevésbbé fogunk megmér- 
kőzhetni. Mert nekünk minden kisérteteken keresztül kellett 
mennünk: s így keresztül mentünk saját hazánkfiai árulásá- 

nak kisértetein is; s maga azon vezér, kit a Drávához kül- 
dénk, hogy őrizze a magyar határt, már akkor czimborált 
az ellenséggel, valamint most nyiltan küzd ellenünk, ha ugyan 
valahol meg nem lövetett. 8 é 

nBízott tehát az ausztriai hitszegés abban, hogy a magyar 
seregek romjai, melyek az országon imitt amott tengődtek 
volt, az ármádia egységének eszméjét magasabbra becsülen- 
dik, mint a hazaszeretetet és nem fognak a sárgafekete zász- 
lók ellen küzdeni, melyek alatt küzdöttek sokáig, — és ha sze- 
mélyes bátorság s vitézség a dicső tettek sorába tartoznak, 
küzdöttek dicsőségesen; de, fájdalom, küzdöttek gyakran a 
szabadság ellen! 

n Azonban e számitásban megcsalatkozott az ausztriai ház. 
A készületlen nép tömegestül állott fel, s 10—12 ezerével 
fogta el a fegyveres ellenséget; s mig Jellasics csaknem Buda 
alá vonúlt, már a sukorói partokon annyi ereje volt a ma- 
gyarnak, hogy ezen erő által az ellenség megveretve, fegy- 
verszünetet volt kénytelen koldulni, a mit nagylelkűen meg- 
adánk neki, s a mit ő hitszegően megtört, s minden fegyver- 
szünetnek azon feltétele ellenére, miszerint mind a két sereg 
előbbi positiojában szokott maradni, ugynevezett Flankenbe- 
wegung-gal kiszökött Bécs felé. Seregeink utána mentek; s 
bár sebesebben nyomúltak volna utána! Ausztriában nem csak 
le nem fegyvereztetett Jellasics, sőt inkább seregei Bécs sza- 
badságának leigázására felhasználtatván, levetették nyiltan az 
álarczot, s maga a császári fővezér császári seregekkel jött 
Magyarországba, azon pártütést nem csak védeni s óltalmazni, 
melyet maga a császári ház szítogatott, hanem Magyarország 
leigázását be is végezni. 

n5 megindította seregeit minden szomszéd ausztriai tarto- 
mányokból, s fellázasztott minden szenvedélyt, vadságot, 
embertelenséget, mi csak az országban feltalálható vala. S 
miután annyi erő ellenében, akkor még készületlenek lévén, 
a fővárost megtartani nem tudtuk, hatalmában elbizakodván 
végre annyira ment, hogy Magyarország nemzeti lételét eltö- 

rültnek, 8 a magyar nemzetet a nemzetek sorából kitörűltnek 
nyilatkoztatta ki márczius 6-kai manifestumában. 

n De mielőtt ezt tette volna, egy oly bűnt is követett el, 
mennél nagyobbat sehol a népek nem ismernek, azt t. i. hogy 
saját ügye mellett, saját alattvalói ellen, egy idegen hatalom- 
nak, az orosznak, fegyveres segítségét használta fel a nép 
legyilkolására. S midőn a magyar nemzetnek státuséletét 
eltörültnek mondotta ki, egyszersmind hazánk területi épsé- 
gét is eldarabolta. Erdélyt, mely tőlünk sokáig elszakadva 
volt, de végre, istennek hála, a két nemzet közös egyetérté- 
sével 8 a királynak hozzájárulásával visszacsatoltatott, a ma- 
gyarnak keblétől elszakította; sőt Erdélyben is a szász földet 
közvetlen az ausztriai birodalomnak kiegészítő részévé nyilat- 
koztatta. A magyar koronától Horvátországot és Szlavoniát el- 
szakította; s Magyarországban rácz vajdaságat alakítván, Ma- 
gyarországtól külön testté változtatta. 

n Ezek szárazon a tények s merényletek, melyek ellenünk 
elkövettettek. 

nMár most kérdem én : lehető-e az, hogy valaha még pie- 
tással viseltessék a nép egy oly uralkodó ház iránt, mely a 
multaknak sok bűnei után legközelébb ellenünk mind ezeket 
követte el? ... . 

És kérdem én: ha oly méltányosak és mérsékeltek va- 
lánk, hogy nem léptünk ki a forradalmi térre; hanem védel- 
meztük magunkat az igazságtalan megtámadás ellen; s védel- 
münknél közbe jön minden, a mi egy nemzet ellen bűn lehet, 
magának a nemzetnek az élők sorából kitörlési merénylete is; 
— kérdem én: ha ezek után a nép erejének érzetére 
fölébredt, nem tartózunk-e mi a magyar szabadságharczban 
elhunyt testvéreink szent emléke iránt azon kötelességgel, hogy 
a miért ők elvérzettek, annak jutalmát vegyük el a nemzet 
számára? Kérdem én: nem tartozunk-e mi, nemzeti képvise- 
lők, anép iránt azon kötelességgel, hogy a nép mely, a kor- 
mány 8 az országgyűlés parancsára, nem csak örömest adja 
fiait a szabadságharczban elvérzeni, nemcsak örömest viseli 

a hadjárat minden terheit, hanem egyszersmind készséggel s 
örömmel teszi ezt; — nem kötelességünk-e nekünk megtenni 
azon lépéseket, melyek magokban foglalják a biztosítást, 
hogy valamint az érettünk vérző vitéz hadsereg, úgy az any- 
nyi áldozatokat hozott nép el fogja venni méltó gyümölcsét 
áldozatainak, s hogy a harcznak vége nem alku leszen egyesek 
javának vagy dicsvágyának számára, hanem győzedelem, a 
szabadság győzedelme a nép és nemzet számára? 

, Uraim! a magyar nemzetet a mérsékelt és óvatos nem- 
zetek sorába fogja igtatni e napokra nézve a historia; mert 
mi minű ekkorig nem mondottuk ki a szót, mely szónak ki- 
mondásával más nemzetek szabadságharczaikat kezdették, s 
akaratjukat nyilvánították, hogy többé rabszolgák lenni nem 
akarnak. 

nDe én azt gondolom, hogy ennek ideje már elkövetke- 
zett. A nép határozottsága, seregeink diadalmas előhaladása, 
és a hazafiúi s becsületbeli kötelesség érzete azt sugaltatja ve- 
lem, hogy itt van az idő, midőn ki kell mondanunk: hogy az 
ausztriai ház által a köztünk és közte fennállott kapocsnak el- 
szakitását a nemzet a maga népfelsége akaratával szentesíti; 
s hogy a magyar nemzet fellép az európai státuscsalád-sorába, 
mint önálló, független hatalom, mely készületlenül találtatván 
a mult hónapok harczaiban, ellenében azon hatalomnak, 
melyet Európa legnagyobb hatalmasságai közé számítottak, 
ennyi időn keresztül nem csak meg tudta magát tartani a leg- 
nagyobb vészek között, hanem elég erőt tudott kifejteni, hogy 
előtte fussanak az annyira elhíresztelt császári seregek ; meg- 
mutatta, hogy a szabadságra méltó, hogy a szabadságra elég 
erős.. Most Magyarországnak ki kell mondani, hogy akarata 
is van ezen erejét utólsó csepp vérig a szabadságra, melyre 
méltó, felhasználni! j 

, Egyszersmind, uraim, ki kell ezt mondanunk azért is, 
hogy az európai státuscsalád, melytől magunkat elszakítottak- 
nak semmi esetben sem tekinthetjük, tudja meg hogyan" 
érez, mikép gondolkodik s mit akar a magyar? ÁAzért.is ki 

kell mondanunk, hogy az ausztriai ház a magyar nemzet 
elleni fegyverfogása által elszakítván a közte s köztünk fennálló 
kapcsolatot, Magyarország uralkodására méltatlannak nyilvá- 
níttatik, s örökre számkivettetik; úgy más részt meg kell 
mondani Európa népeinek, hogy midőn kényszerítve voltunk 
önvédelmünkre fegyvert fogni, s az annyi veszélyek közt vívott 
harcznak ezen gyümölcsét elidegeníthetlen természeti jogaink- 
nál fogva magunknak decretáljuk: Európa népei irányában 
a békét és barátságot óhajtjuk, 8 tisztelni fogjuk minden 
nemzetnek jogait; de megkivánjuk, hogy a mieinket is tisz- 
teljék. 

s Mert némely hatalmasságok már ismét hozzá kezdenek 
nyúlni azon taktikához, melyet régóta szoktak követni, hogy 
elérjék diplomatiai ármányok utján azt, a mit fegyverrel nem 
tudtak elérni. Congressust részint kezdettek, részint tartani 
szándékoznak a végett, hogy az 1815-ki bécsi congressus 
alkalmával megállapított elvek alapján rendelkezhessenek a 
nemzetek fölött, melyek igazságos önvédelmökben vérzenek 
az önkény ellenében. Akarnak rendelkezni a nemzetek fö- 
lött, mint rendelkezik a majoros a nyáj fölött, ide s amoda 
csapva, darabolva és szakítva szét országokat vagy kapcsol- 
ván össze elemeket, mintha a nemzetek semmik nem volná- 
nak, mint allodiumok, melyek fölött a congressus osztozhatik. 

n Nekünk, uraim, el kell foglalnunk Európában azon ál- 
lást, hogy valahányszor az európai nemzetek hatalmainak 
képviselői nem saját ügyök, hanem Európa ügyei fölött akar- 
nak intézkedni, rólunk nélkülünk senki ne intézkedjék; ha- 
nem szavunk legyen azon kapcsolatnak kérdésében, mely 
köztünk s a civilisált Európa többi népei közt fennáll, s melyet 
a jognak, méltányosságnak és barátságos békének alapján a 
civilisatio előmozdításával összekötve fentartani legforróbban 
óhajtunk." (Helyeslés.) 

nTehát mind a jog, mind a hazafiúi kötelesség, mind a 
körülmények állása, mind a hadsereg iránti méltányosság, a 
mely hadsereg megkivánhatja már, hogy a nemzet egyszer 

mondja meg, hogy míg a hadsereg vérzik, biztos is lehet ab- 
ban, hogy senki ő felette alkudni nem fog oly feltételek mel- 
lett, melyek végett nem volt volna méltó vérét ontani; és a 
kötelesség a nép iránt, miszerint a nép tudja; hogy elveendi 
áldozatainak gyümölcseit, mely a jóllét, szabadság és boldog- 
ság. Én mind ezen indokoknál fogva itt az isten templomában 
felhivom önöket, uraim, nemzeti képviselők, hogy számot 
vetve isten, lelkiösmeretök s haza iránti kötelességökkel, ve- 
gyék bölcs tanácskozás és elhatározás alá indítványomat, me- 
lyet a következőkben van szerencsém előterjeszteni: 

, Mondassék ki a nemzet nevében határozatilag, hogy : 

n 1-ör. Magyarország a vele törvényesen egyesült Erdély- 
lyel és hozzá tartozó minden országokkal, részekkel s tarto- 
mányokkal egyetemben szabad, önálló és független európai 
státusnak nyilváníttatik; és ezen egész státusterületi egység 
feloszthatlannak s épségére sérthetlennek kijelentetik. 

n2-szor. A Habsburg-Lothringeni ház, a magyar nemzet 
elleni árulása, hitszegése és fegyverfogása által, nem különben 
azon merény által, miszerint az ország területi épségének 
eldarabolását, Erdélynek és Horvátországnak Magyarország- 
tóli elszakítását, és az ország önálló státuséletének eltörlését 
fegyveres erőszakkal megkisérteni, s e végett idegen hatalom 
fegyveres erejétis a nemzet legyilkolására használni nem iszo- 
nyodott, saját kezeivel szakgatván szét úgy a pragmatica san- 
ctiót, mint általában azon kapcsolatot, mely két oldalú köté- 


. sek alapján közötte és Magyarország s tartományai közt fenn- 


állott —; ezen Habsburg-[Lothringeni ház Magyarország, 
a vele egyesült Erdély és hozzá tartozó minden országok, 
részek és tartományok fölötti uralkodásból ezennel a nemzet 
nevében örökre kizáratik, kirekesztetik, és az ország terüle- 
téről s minden polgári jogok élvezetéből számkivettetik. A 
mint hogy ezennel trónvesztettnek, kirekesztettnek és szám- 
üzöttnek a nemzet nevében nyilváníttatik. (A szónok, kezeit 
ég felé emelve, mondja tovább): n Úgy legyen, Amen! 

" ,83-szor. Midőn a magyar nemzet elidegeníthetetlen ter- 
mégszeti jogánál fogva az európai státuscsaládba önálló s függet- 
len szabad státusként belép, egyszersmind kinyilatkoztatja: 
hogy minden más státusok irányában, ha saját jogai nem sér- 
tetnek, békét és barátságot tartani, s különösen azon népek- 
kel, melyek ezelőtt velünk egy fejedelem alatt állottak, vala- 
mint a szomszéd török birodalmi és olasz tartományokkal jó 
szomszédságot alapítani s folytatni, s a kölcsönös érde- 
kek alapján barátságos kötésekkel szövetkezni elhatározott 
akarata. 

nMielőtta még hátralévő indítványt megtenném, méltóz- 
tassanak megengedni, hogy az itt felolvasott indítványok 
nyomán a még teendőnek némi indokolására egy pár szót 
mondjak. 

n Ha ezen indítványokat a nemzet képviselői elfogadand- 
ják, és a mit óhajtok, a kezökbe tett nemzeti hatalommal 
szentesítendik, úgy az új kormányrendszer kérdése az, a mi 
ezután következik. 

n Kormányrendszereket kidolgozni minden részleteiben 
nem egy percznek, nem egy napnak feladata; és a nemzetnek 
kötelessége, midőn jövendő kormányzata formái fölött határoz, 
magát kellőleg tájékozni nem csak benn, hanem tájékozni egy- 
szersmind az európai nemzetek és conjuncturák irányában, 
miszerint mindenek fölött olyat tegyen, a mi szabadságát és 
függetlenségét az országnak megóvja és biztosítsa ; s egyszers- 
mind ezzel kapcsolatban tegyen olyat, tegyen annyi jót, a 
mennyi jót csak tenni a körülmények gondos megfontolása 
enged. 

, Én a mondó vagyok, hogy e nemzetnek jövendő kor- 
mányformáit is senki más, mint csak a nemzet képviselői ha- 
tározhatják meg. A mely perczben Magyarországon akadna 
ember, a ki urává akarna lenni e nemzetnek, a ki bár mi ha- 
talmat mástól, mint a nemzet képviselői testületének kezéből 
akarna venni, azon emberre, uraim, vigyázzanak önök, s az 
egész nép; és soha, semmi esetben ne tűrjék, ne engedjék 

azt, hogy a nemzet felett más határozhasson, mint e nemzet 
maga. Hanem addig, míg a nemzet képviselői a körülmények 
megfontolásával a jövendő kormányzati rendszert minden rész- 
leteiben kidolgozandják, az országban kormánynak lenni kell; 
és mennél nagyobbak s nehezebbek a körülmények, annál in- 
kább szükséges, hogy ezen kormány tagjai személyes felelősség 
mellett sáfárkodjanak a nemzetnek reájok bízandó ügyével. 

n Eddig a körülmények azt hozták magokkal, hogy a hon- 
védelmi bizottmány, melynek én is, uraim, önök parancsá- 
ból, tagja és elnöke vagyok, testületileg kormányozza az or- 
szágot. Hogy miként teljesítettük kötelességünket, itélend 
felettünk a historia, valamintitélni önöknek joguk van, uraim. 
Hanem mi a nemzet által alakítandó, s a személyes felelősség 
basisára alapítandó új kormány tagjainak kezébe azon tiszta 
meggyőződésel teendjük le azon sáfárkodást, mely eddig 
reánk bízva volt, miszerint a nehéz körülmények között tet- 
tünk legalább annyit, hogy a nemzet nem csak nem veszett 
el, hanem hogy joggal, óvatossággal, méltányossággal elér- 
hettük azon napot, melyre nekem, nem mint kormánytagnak, 
vagy mint elnöknek, hanem mint a nemzet egyik szolgájának 
s képviselőnek, lelkiösmeretemmel számot vetve, kimondanom 
lehet, hogy én elérkezettnek látom az időt arra, hogy önöket 
felhívjam, kimondani Magyárország státuséletének önállósá- 
gát, függetlenségét, s az ausztriai háznak elkergetését. S 
hogy a körülményeket ennyire legalább vezetni tudta a hon- 
védelmi bizottmány : ez énnekem is, valamint tiszttársaimnak, 
ha majd, a mit isten adjon reám nézve mihamarább, vissza- 
térendek a szerény és szegény magánélet. csöndébe, hogy 
érezzem, mint egyszerű polgár a törvény ótalmát és azon 
szabadság jótékonyságát, melynek megótalmazásában ma- 
gam is egy csekély eszköz voltam a nemzet kezében, — azon 
meggyőződést nyujtja nyugalmunk párnájául, hogy nem ron- 
tottuk el a nemzet ügyét; hanem segítettünk azon annyit, ere- 
jét nevelni, mennyire tehetségünk s akörülmények engedték." 

" "Hanem itt az idő, a midőn a collegialis kormányzati 
rendszer többé a jelenkor nagyszerű igényeinek meg nem fe- 
lelhet; — itt az idő, a midőn nem oly kormány kell, a 
mely csak a háznak választmánya, hanem olyan, a mely egy 
kormány minden kellékeivel fel lévén ruházva, nagyobb kör- 
ben, nagyobb hatalommal intézhesse a nemzet kormányzati 
ügyeit; de egyszersmind személyes felelősséggel is álljon az 
országgyűlés, és ez által a nemzet irányában, s ne fedezhesse 
magát azon palásttal, hogy ő egy választmány. 

Hogyha másként tetszik az országgyűlésnek, másként 
határozhat, 8 azt mondhatja, hogy a collegialis kormányzatot 
akarja; — én nem! Midőn a nép viseli a terhet, vérzik ott 
a hol kell; és midőn a nép adja az áldozatokat, akkor kell, 
. hogy a kormány férfiai is fejeikkel játszszanak, ha megtud- 
nak felédkezni azon kötelességről, mely az ő hű kezökre bi- 
zatik. S azért, mert ily felelősségre szükség van, azt indít- 
ványozom, uraim, hogy addig is, míg a nemzet, a fentebbi 
indítványok alapján, az ország kormányzati rendszerének 
minden részleteit megalapítaná, méltóztassanak ideiglenesen 
egy, a személyes felelősségre fektetett kormányról gondos- 
kodni akként, hogy annak tagjai birjanak a kellő hatósággal 
és hatalommal a nemzet javát eszközölni; de egyszersmind 
legyenek felelősek fejökkel minden cselekvéseikért a nem- 
zetnek, és a mely kormány ne legyen úgy alakítva, hogy 
akár folio akár duodecz kiadásban valamely. sinecurista 
legyen közötte; de cselekedjék mindenik saját felelőssége 
mellett az elsőtőlaz utolsóig. És azért indítványom következő: 

n4-szer. Az ország kormányzati rendszerét minden rész- 
leteiben a nemzeti gyülés fogja megalapítani. Addig pedig, 
míg ez a fentebbi alapelvek nyomán megállapíttatnék, az or- 
szágot egyetemes kiterjedésében egy kormányzó elnök fogja 
a maga mellé veendő miniszterekkel úgy saját magának, mint 
az általa kinevezendő minisztereknek személyes felelőssége 
és számadási kötelezettsége mellett kormányozni. 

. ,Méltóztassanak ezen indítványokat akként venni, hogy 
én elveket akartam csak kimondani, nem pedig az egész nyilat- 
kozványt, melyet a netán ma hozandó határozatok nyomán 
kell formulázni, s ezért még szükségesnek látnám, hogy: 

,5-ször. Ezen határozatokban kimondott elveknek nyilat- 
kozványba foglalása s fogalmazása három tagból álló választ- 
mányra bizassék. 

n Tisztelt képviselők ! Előterjesztettem indítványomat. E 
nap Magyarország történeteiben talán a mind ekkorig élt na- 
pok közt a legnevezetesb leend, hogy ha én nem hibáztam 
felfogásában a körülményeknek, és ha nem hibáztam azon 
számitásban, hogy mások is akként éreznek a haza irányá- 
ban, a mint én érezni kötelességemnek ismerem. 

, Én nem ajánlom önök pártfogásába, uraim, ezen indít- 
ványokat; sőt arra szólítom fel önöket, hogy félretéve min- 
den tekintetet a világon, pusztán, isten és önlelkiösmeretök- 
től s a haza iránti kötelességöktől kérve számot, vegyék bi- 


, rálat s itélet alá ezen indítványokat; és ha úgy látandják, 


hogy ezen indítványok jók, tegyék le önök ma, uraim, Ma- 
gyarország jövendő szabadságának, jóllétének és boldogságá- 
nak alapját!" 

Miután a beszéd végeztével az átalános helyeslésben ki- 
tört lelkesedés zaja lecsilapodott, a ház elnöke, Almásy Pál, 
kérdést intézett a képviselőkhöz, kivánnak-e az előterjesztett 
indítványokhoz hozzászólani? Válaszát a képviselők testülete 
ezen átalános felkiáltásban adta: ,elfogadjuk egészen!" 
Minek következtében, Irányi Dániel jegyző által az indítvá- 
nyok pontonként olvastattak fel. És miután a ház azokra nézve 
egyenként is ünnepélyes felállással nyilatkoztatta ki megegye- 
zését, az elnök a határozatokat az indítványok három első 
pontjára nézve, ezek értelmében, a ház és a hallgatóság he- 
lyeslésétől s örömkifejezéseitől kisérve kimondotta. 

Az indítvány 4-dik pontjára nézve egy kis vita támadt 
a képviselők között. Szász Károly képviselő azt kivánta, 
hogy az országgyűlés eloszlatásának jogával az alkotandó új 

kormány ne ruháztassék fel; hanem az magának a törvény- 
hozó testületnek tartatván fenn, e kivétel a határozatban vilá- 
gosan fejeztessék ki. 

Ez iránt már az elébbi napon lefolyt tanácskozmányban 
is keletkezett némi vitatkozás. De miután ott akkor egyhangú 
volt azon vélemény, hogy míg az ország jövendő kormány- 
formája végkép el nem intéztetik, a nemzet képviselőinek tes- 
tülete lévén az országban a legfőbb hatalom, ennek tulajdona 
azon jog is, mely szerint az országgyűlés eloszlatásáról intéz- 
kedhetik : a képviselők nem látták szükségesnek ez iránt akár 
újra tanácskozni, akár külön észrevételt tenni a határozatban. 
Minél fogva a kérdés, Szunyog Rudolf képviselő előadása kö- 
vetkeztében, egészen mellőztetvén, az indítványok e pontja is 
Kossuth fogalmazása szerint lőn elfogadva. Végre pedig az 
ötödik pont is határozattá emeltetvén, a függetlenségi nyilat- 
kozat elkészítésére Kossúth Lajos indítványozó, Gorove István 
és Szacsvay Imre házjegyzők neveztettek ki. 

Alig mondotta ki a ház elnöke ez utolsó határozatot, 
azonnal szólani kezde Madarász László, indítványozni szándé- 
kozván, hogy miután a határozatok 4-dik pontjának kimondá- 
sával a honvédelmi bizottmány lenni megszűnt, s a törvény- 
hozás a határozat szerint kormányzó elnököt köteles kinevezni, 
ezzé Kossuth Lajos neveztessék ki. A ház azonban ígen res- 
telvén, hogy ezen indítvány oly tagtól származik, ki a gyé- 
mántügy s ennek következtében történt némely, közelégület- 
lenséget és boszúságot okozott föllépései miatt nem csak 
minden jobb érzésűnek elvesztette becsülését, hanem fenyítő 
kereset alá is fogatott: nem akarta engedni az indítványozó 
beszédének befejezését, hanem .nagy zajjal közbeszólván, mi- 
előtt az indítványt Madarász tulajdonképen megtehette volna, 
közakarattal s viharos éljenzéssel Kossuth Lajost az ország 
kormányzó elnökének kiáltotta ki. 

A ház elnöke ezt is határozatképen kimondván, Kossuth 
a zaj csilapodtával következő szavakat intézett a képvise- 
lőkhöz : 

nAzt gondolom, oly-időket élünk, midőn valamint a túl- 
bizakodásoknak, úgy a szerénységnek sem lehet helye ; hanem 
minden embernek kötelessége mindaddig, míg a veszély tart 
és a nemzet tökéletesen megmentve nincs, megállani férfiasan, 
becsületesen azon helyet, hova őt a nemzet akarata állítja ; 
nem válogatni a térben, nem válogatni a munkában, hanem 
követni egyedűl hazafiúi kötelessége és a nemzet iránti enge- 
delmesség ösztönét. 

Én, uraim, leéltem életemnek javát; és ha visszatekin- 
tek az életre, hosszas éveken keresztűl nem volt egy napom, 
melyben azt mondhatám: nyugodt valék, Nekem csak aka- 
ratom nagy; tehetségeim csekélyek: s ha valamit életemben 
eszközöltem, vegyék azt, kik utánam következendenek, pél- 
dáúlarra, hogy az erős akarat még a gyönge tehetséget is 
hasznossá teheti a nemzetnek! 

n Hanem megvallom, — s legyenek följegyezve e szavak 
isten itélő könyvének lapjain : hogy én hazám boldogságának 
meleg óhajtásán kivűl semmi más vágyat nem ismerek, mint 
azt, hogy legyen nekem szabad nyugodnom. Hanem addig, 
míg a veszély tart, akár hová fog velem parancsolni a nemzet 
és a veszélynek akármely állását bízandja reám, én engedel- 
mesen fogom elfogadni, s tenni fogok, mit lehet. De előre ki- 
kötöm azon föltételt, hogy, ha eddigi életemben, — és azt az 
isten talán megengedi élnünk, kevés időnek mondhassam, mi 
még a nemzet tökéletes megmentéséből hátra van, — valamit ha- 
zámnak javára eszközölni szerencsés voltam, vagy lehetek, a 
mint a veszély percze elmúlik, szabad legyen nekem egy ju- 
talmat kérnem, mely jutalom az, hogy engem bocsásson haza 
a nemzet, bocsásson vissza pihenni a magányos polgárok kö- 
rébe, élvezni hátralévő napjaimban azon boldogságot, melyet 
mindnyájunk közös kincse gyanánt kivívni, mint mindnyájan 
feladásunknak, úgy én, önök bizalmánál fogva legszentebb 
kötelességemnek ismerem. 

És azért, uraim, addig, míg önök vagy mást választa- 
nak, mit bármikor tenni méltóztassanak, mihelyt csekély sze- 

mélyemet vagy feleslegesnek, vagy pedig a körülmények 
kivánatához képest nem eléggé tehetségesnek és erősnek lá- 
tandják —; addig, míg elérkezik az idő, hogy a 3-dik vagy 
negyedik pontbeli határozat értelmében a kormányrendszert 
állandóan minden részleteiben megalapítandják —; vagy végre 
addig, míg azon megállapodás mellett is nyílt homlokkal nem 
mondhatom el azt, hogy a nemzet már tökéletesen biztosítva 
van, addig én, uraim, ha önök úgy parancsolják, leszek kor- 
mányzó elnök. De az örökkévaló istenre, önbecsületemre 
esküszöm, azon perczen túl egy pillanatig sem, nem semmi 
egyéb, mint szerény és szegény magánpolgár!" 

A viharosan kitört éljenzések közt, melyekkel e végsza- 
vai fogadtattak, a nagy fontosságú ülés a ház elnöke által fel- 
oszlattatott. 

Talán hibának, vagy inkább hiánynak mondható, hogy 
a határozatok 3-dik pontjában, mely a szomszédnépekkel kö- 
tendő barátságos szerződésekről szól, egyszersmind az ország 
kebelében lakó idegen ajkú népek megnyugtatásáról is, me- 
lyeknek egy része folyton nyilt lázadásban volt, nem gondos- 
kodott a törvényhozás. Nem azért volt volna pedig szükséges 
ilyféle határozat, mintha ezen népek eddig kevesebb politikai 
s polgári jogokkal birtak volna, mint a magyar. Mert hiszen 
azon demokratikus szellemű törvények, melyek a pozsonyi 
országgyűlésen a nép javára alkottattak, minden ajkú népre, 
tótra, oláhra, szerbre, németre szintúgy kiterjedtek, mint a 
magyarra, s a magyar e törvények szelleme szerint nem is 
birt semmi egyéb felsőséggel s előnynyel az idegen ajkúak fe- 
lett, minthogy a törvények s országgyűlés nyelve magyar 
volt. Hanem tanácsos volt volna ezen alkalmat a különajkú 
népek megnyugtatására megragadni, s őket nyelvöknek az 
egyház, iskola, község és törvényhatóság körében való szabad 
gyakorolhatásáról újabban is világosan biztosítani azért, mert 
azok tadatlanságát kizsákmányolva, olyféle izgatásokkal buj- 
togatták őket lázadásra, mintha a magyar nemzet, míg magá- 

tani, kiirtani törekednék.- Tanácsos volt volna ez azért, mert 
ezen különajkú népek egynémelyei sokkal alantabb fokán áll- 
tak a míveltségnek, mintsem részletes magyarázat s világos 
biztosítás nélkül megérthették volna, hogy a democratiában, 
hol minden polgár egyenlő joggal bír, a nyelvek és nemzeti- 
ségek jogai is egyenlők ; és midőn a kiváltságok egyes polgá- 
rokra nézve eltörűltetnek, akkor senkinek sem juthat eszébe 
nemzetiségi arisztokratiát akarni felállítani, vagy ha az eddig 
tán egynémiben fennállott, továbbra is fenntartani. 

Kétséget nem szenved, hogy valamint a képviselőház 
többsége, úgy a nemzet nagy része is teljes megelégedéssel 
fogadta a függetlenségi nyilatkozatot. A képviselőház többsé- 
gének egy része, miként számtalan más alkalommal is tanú- 
sítá, Kossuth nézeteivel, akaratával mindig és mindenben 
megegyezett. Volt légyen azért, mivel maga is forradalmi 
elvű, szélsőségeken nyargalni szerető, saját meggyőződéseit s 
kivánatait látta az övéiben kifejezve; volt légyen azért, mi- 
vel ékesszólásától elragadtatva, szóhatalmától lebilincselve, 
szellemi önállástalanságában a dolgokat kellőleg megfontolni 
képtelen volt, — mindazt jónak, helyesnek, bölcsnek tartotta, 
mi tőle származott; indokolásaiban, bár azok, ha a szópom- 
pából kivetkeztetve, egyszerűen mérlegeltettek, néha talán 
gyöngéknek, felületeseknek találtattak is, mindig megnyugo- 
dott. A többség másik része viszont azért fogadta mindazt, 
mi tőle jött, készpénznek, mivel a nemzeti ügy, melynek ő 
volt legkitünőbb képviselője, melyet ő magában mintegy sze- 
mélyesített, jó, igaz és szent volt. Ez ügy kétségbevonhatlan 
igazsága és szentsége tűntette fel őt a nemzet nagy tömege 
előtt is a haza legkitünőbb első polgára gyanánt; mert e jogos, 
igaz ügyet ő védte a hazafiság legtüzesebb buzgalmával, az 
ékesszólás legtündöklőbb, legcsatányosabb fegyvereivel; a 
nemzet nagy tömege ezért mintegy megtestesítve tekinté 
benne a maga igaz ügyét. És a felett, hogy mindig a nemzeti 
jog hangzott ékes beszédeivel elragadó ajkairól, ő tudott leg- 
ügyesebben bemarkolni a szenvedélyek húrjaiba, legbájlóbban 

hízelegni a nemzeti hiúságoknak, a nemzeti nagyság és dicső- 
ség hangzatos szavaival útat nyitni a tömegek szivébe. 

Mindebből eléggé meg lehet fejteni, hogy a képviselők s 
a nemzet nagy többsége megelégedéssel, sőt örömmel és lel- 
kesedéssel fogadta a függetlenségi nyilatkozatot. Kossuth in- 
dokolása szerint szinte közvéleménynyé vált, hogy a nemzet 
méltósága s becsülete, nem kevésbbé mint a közmoral érzete 
múlhatatlan elégtétel gyanánt kivánja azt válaszúl a márczius 
4-kei s 6-kai manifestumokra. Mindazon ármányok és fondor- 
latok, mindazon árulások és hitszegések emlékezete, melyek- 
kel a nemzetet legbecsesebb javaitól, alkotmányos jogaitól, 
kormányzati függetlenségétől, sőt magától állami életétől meg- 
fosztani törekedtek, az ő ékesszólásának erejével tömbesitve 
s előadva, oly hangulatba helyezték a nemzetet, hogy annak 
nagy többsége szinte erkölcsi szükségét érezte az ilynemű 
válasznak, mely szenvedett sérelmeinek visszatorlásáúl szol- 
gálna; s a felizgatott indulatok hevében a nagy rész kimondta 
volna e választ talán még akkor is, ha látnoki szemmel pillant- 
hat vala be a közel jövendő titkaiba. 

E többség, az országgyűlésen s azonkivül, valamint ön- 
fenntartási s becsületbeli kötelességnek tekinté az igazságtalan 
megtámadtatás ellen magát, hazáját, alkotmányos jogait és 
szabadságát, őseinek összes örökségét a harczmezőn fegyver- 
rel védeni; s valamint, ha mindezekről védelem nélkül, gyá- 
ván lemondana, meggyalázni vélte volna önmagát: szintoly 
becsületbeli kötelességének tartá a márczius 4-kei s 6-kai ma- 
nifestumok által szenvedett jogsérelmet, a függetlenségi nyi- 
latkozattal torlani vissza. 

Kossuthnak indokolása szerint a többség azt hitte, nem- 
zeti becsülete igényli, hogy midőn a dynasztia ama százados 
szerződéseket, melyek az ő trónjának is szintúgy alapjai, mint 
a nemzeti jogoknak biztosítékai, önkényesen szétszaggatta : 
ezt tényűl fogadva, ama kijelentésre, hogy a történelmi alkot- 
mányos Magyarország többé nem létezik, a maga részéről 
viszont kinyilatkoztassa, hogy az élni akaró Magyarország a 


1849. April 


1849. April. 


518 Hatodik könyv. A márcziusi alkotmányirat s a nemzet válasza, 


dynasztiát uralkodójának többé el nem ismeri. És miután a 
nemzetnek, mondhatni, egyetemes véleménye volt, hogy ma- 
gát a fegyveres megtámadtatás ellen védeni, mind önfenn- 
tartási, mind becsületbeli kötelessége: a többség úgy az or- 
szággyűlésen, mint a nemzet keblében nem hihette, hogy a 
kimondott szó élesebb, nagyobb horderejű, végzetteljesebb 
legyen a kivont fegyvernél. 

Sokan tehát, még azon higgadtabb hazafiak közőlis, 
kik az elmúlt 1848 folytában még akként vélekedének, hogy 
egy részről nagyobb óvatossággal s mérséklettel, több állam- 
férfiúi eszélylyel s bölcseséggel —; más részről idő szerinti 
következetesebb erélylyel ki lehetett volna kerűlni a fegyve- 
res összeütközést, s hibáztatták is azokat, kiknek kezében 
létezett a nemzet sorsa, hogy az, ha talán némi áldozatok árán 
is, ki nem kerültetett: az 1849. aprilban már úgy vélekedének, 
hogy a márcziusi manifestumok után nincs mi ellenzené a 
függetlenség kijelentését. A nemzetet ekkor már mintegy a 
tények logikájának kényszerűsége alatt láták, melynek vég- 
zetszerűleg be kell fejezni a maga folyamát. És mivel e 
tényeket jobbára nem önmaga s nem könnyelműleg, hanem 
a természetszerű haladás ösztönéből, a jóért 8 igazért sóvá- 
rogva, idézte fel a nemzet: nem egy vallásosabb kedély lőn 
hajlandóvá azokban oly eszközöket látni, melyekkel a gond- 
viselés, vagy, ha úgy tetszik, a történelemben nyilatkozó világ- 
szellem a népeket gyakran a szenvedések tűzpróbáján szokta 
keresztűlvezetni a magasabb tökélyre. 

De a függetlenségi nyilatkozatban megnyugvó, sőt azt 
mintegy nemzeties büszkeséggel, örömmel fogadó nagy több- 
ség mellett nem hiányoztak olyanok sem, kik azt ellenzették, 
mert vészthozónak tartották. Ilyen volt, — hogy az itt tekin- 
tetbe nem vehető egyes, magányos hazafiakat mellőzzük, Gör- 
gey, a fővezér; ilyen a képviselőház ama töredéke, melyet 
békepártnak neveztek. 

Nem tudjuk, való-e, hogy Görgey már april 7-kén, Gö- 
döllőn, ama nagy súlyú érvekkel ellenzette a függetlenség 

kijelentésének szándékát, melyeket könyvében előad. De mi- 
vel bizonyos, hogy azt, miután ténynyé lett, szinte dühösen 
ostromolta, sőt még új bonyodalmak előidézésének koczkázta- 
tásával visszavonatni, eltörűltetni is törekedett: annyit leg- 
alább hihetünk neki, hogy már a gödöllői értekezletben is 
elég világosan kijelentette ellenzését. 

Az országgyűlési békepártról határozottan tudjuk, hogy 
bár a Kossuth által előadott indítványnak csak időszerűségét 
ostromlá, annak lényegét is nem kevésbbé kárhoztátta. E párt 
a dolgokat a kivívott győzedelmek után sem akarta oly igen 
élökre állítani, mint azt az udvar által már lázadónak kárhoz- 
tatott Kossuth által tétetni látá. Ők e győzedelmeket mulé- 
konyaknak tekintették, s úgy vélekedtek, hogy a nemzet 
végre is kénytelen lesz meghajolni az osztrák hatalom előtt: 
nem akarták tehát lerontani a hídat, mely még kibékülésre 
vezethetne. Ők ennélfogva az indítványt nemcsak időszerűt- 
lennek, de veszélyesnek is tartották. És e tekintetben 
nem is mellőzhetjük itt annál élesebben megróni a békepártot, 
félénksége miatt, véleményét, meggyőződését nyiltan beval- 
lani, mivel a maga mentségére alaposan azt sem hozhatja fel, 
hogy erkölcsi kényszerűség, rettegtetés nyomása alatt létezett. 
Rettegtetés soha sem volt Debreczenben; s igazán el lehet 
mondani, hogy nem volt soha forradalom, hol a kisebbség vé- 
leményszabadsága oly korlátlanúl fenntartatott s egyben más- 
ban gyakoroltatott volna is. Más kérdésekben a békepárt e 
szabadsággal nemcsak a képviselőházban, de még organumá- 
ban, az , Esti Lapok"-ban is bizonyára bőségesen élt. S két- 
séget nem szenved, hogy avval teljes biztosságban élhetett 
volna e kérdésben is; szintoly büntetlenűl támadhatta volna 
meg az indítvány lényegét, mint ostromolta annak időszerűsé- 
gét. Ily fontos kérdésben, melyről azt hitték, hogy tőle a 
haza jövője függ, a hazafiúi kötelesség, még ha veszélylyel 
járna is annak teljesítése, múlhatatlanúl igénylé a nyilt, hatá- 
rozott fellépést. 

Azonban ennek elmulasztása mellett is, jól tudta azt 
Kossuth, hogy a békepárt az indítványban nem egyedűl az 
időszerűséget, hanem a lényeget magát ellenzi; de őt ily 
,törpe kisebbség" ellenzése, mint aminő volt a 35—40 tagból 
álló békepárt, nem gátolá szándéka végrehajtásában; sőt mi- 
ként Görgeynek Gödöllőn s másoknak is pártfelei közől nyil- 
tan megvallá, azon indokok egyike, melyek őt e lépésre hatá- 
rozták, épen az volt, hogy a hidat, melyet a békepárt a 
dynasztiával való kibékülésre fenntartani óhajtott, lerontsa. 

A békepárténál sokkal fontosabb lehetett előtte Görgey 
ellenzése. E ravasz, kétszinű ember a tiszafüredi kiindulás 
óta oly megelőzőnek, simulékonynak, sőt hízelgőnek is mu- 
tatta magát irányában, hogy vele Kossuth most teljesen meg 
lehetett s meg is volt elégedve. Az eddigi tapasztalatok után 
azonban már oly egyéniségnek ismerhette őt, ki, ha vele fon- 
tos kérdésben, vagy személyes ügyben összetűz, mindenre 
képes lehet és semmitől sem retten vissza. Felette fontosak 
lehettek tehát az okok, melyek őt arra bírták, hogy Görgey 
ellenzését sem véve figyelembe, s koczkáztatva azt is, hogy 
ezt viszályra ingerli, a függetlenségi nyilatkozatot a képviselő- 
ház többsége által kimondassa. 

Mik s melyek voltak tehát, ezen oly igen fontos okok ? 
Meg kell vallanunk, hogy azon érvek közt, melyekkel indítvá- 
nyát a képviselőház előtt indokolá, ilyenekre alig találunk. 
Miket a nemzeti jogok oly igen súlyos sérelmeiről s a nemzeti 
becsület igényeiről, melyeknél fogva a nemzet ama sérelme- 
ket visszatorlás nélkül nem tűrheti, — oly hazafias lelkesedés- 
sel előadott, bízvást legerősebb érveinek mondhatók, s az 
mind való, mind kétségbevonhatlanúl igaz ugyan ; de bizonyos 
azis, hogy egyelőre, míg a nemzet függetlensége a harczok 
mezején tényleg is biztosan kivíva nem volt, a nemzet fegy- 
verben léte s egy-egy győzedelme ama. sérelmeknek csatányo- 
sabb visszatorlása, a nemzeti becsületre nézve pedig fényesebb 
elégtétel volt, mint a semmi áldozatba nem kerülő, szóbeli 
nyilatkozat. A nemzeti sérelmekből és becsület igényeiből 

merített indokok tehát, magokban véve bár mily fontosak, 
korántsem voltak oly égetők, hogy azok miatt akkorra halasz- 
tani nem lehetett —, sőt mivel a fegyverszerencse változékony, 
tanácsosabb nem volt volna a függetlenség törvényes kijelen- 
tését, midőn az a harczmezőn már tényleg ki leend vala víva. 

Sokkal gyöngébb azon érv, hogy a törvényhozásnak 
meg kell tenni azon lépéseket, melyek magokban foglalják a 
biztosítást, hogy valamint a harczmezőn vérző hadsereg, úgy 
az annyi áldozatokat hozott nép el fogja venni méltó gyümöl- 
csét áldozatainak, s hogy a harcz vége nem alku leszen egye- 
sek javának vagy dicsvágyának számára, hanem győzedelem, 
a szabadság győzedelme a nép és nemzet számára. Erről an- 
nak idején gondoskodni, kétségkívül szoros kötelessége leend 
vala a törvényhozásnak ; de a javában még csak most kez- 
dődő harcznak oly elláthatatlanúl messze jövőben volt még a 
vége, oly bizonytalan a szabadság véggyőzedelme, hogy e 
miatt valóban nem kellett oly igen sietni a függetlenség kije- 
lentésével; sőt, azon tekintetből, nehogy ha mi már harczunk 
elején kimondjuk, miképen Ausztria nagy hatalmi állásának 
megrontásával az európai egyensúlyt szándékozunk felfor- 
gatni, ellenségünknek újabb szövetségeseket szerezzünk, s 
magunknak a véggyőzedelmet megnehezítsük, — az állam- 
férfiúi eszély még takargatni is javasolhatta volna az ilyféle, 
különben teljesen jogosúlt szándékot. 

Leggyengébb azon érv, melyet egy netalán összeülendő 
európai congressusból merít, hogy ez, ha létesűl, Magyarország 
független állami létét befejezett ténynek találja, s ne rendel- 
kezhessék rólunk nélkülünk, mint rendelkezett az 1815-ki 
congressus a népek fölött. Mert nem tekintve, hogy ekkor, 
midőn egész Európa forrásban vala, egészen más idők, más 
viszonyok léteztek, mint 1815-ben, egy huszonöt éves világ- 
háború végén: maga e congressus összejövetele is, bár azt 
" néhány hírlap pengette, oly kevés valószinűséggel birt, bogy 
azt ily komoly lépésnél tekintetbe venni egyátalában nem 
lehetett. 


1849. April. 


1849. April. 


522 Hatodik könyv. A márcziusi alkotmányirat s a nemzet válasza. 


Az érvek tehát, melyekkel Kossuth indítványát nyilvá- 
nosan indokolá, mint látjuk, ha elegendők is arra, hogy meg- 
mutassa a nemzeti gyülés teljes jogosúltságát ilyféle határozat 
hozatalára; de korántsem elégségesek arra, hogy e határoza- 
tot már most, mindjárt első szerencsésebb fegyvertényeink 
után, melyek azonban a véggyőzedelmet még egyátalában 
nem biztosították, meg kelljen alkotni, figyelembe sem véve 
azt, hogy e lépés oly súlyos belviszályokat idézhet fel, melyek 
magok elégségesek lehetnek a végsiker megbuktatására. Fel 
lehet tehát tenni, hogy Kossuthnak más indokai is voltak, me- 
lyeket nyilván el nem mondott. Voltak kétségkivűl s pedig 
merőben személyesek, melyeket azért el sem mondhatott a 
többiek sorában. 

Az emberi természetnek felette gyarló ismeretét árúlná 
el, ki azt hinné, hogy Kossuthra s az ő cselekvéseire a nyilvá- 
nos pályán, minden polgári erényei, minden hazaszeretete 
mellett is, nem volt volna nagy hatása azon múlt évi királyi 
manifestumoknak, melyekben ő, a nyilvános kárhoztatás tár- 
gyáúl kitűzetve, az udvar által lázadónak, felségsértőnek bélye- 
geztetett. Nincs szándékunk kárhoztatni a méltó indignatiot, 
mely ilyetén megbélyegeztetés következtében, oly férfiú keb- 
lében támadhat, akinek öntudata azt bizonyítja, hogy hazáját 
forrón szereti; hogy ennek jólléte, szabadsága, dicsősége só- 
várgásainak, törekvéseinek legfőbb czélja; kinek még emberi 
gyarlóságai, hiúsága, népszerűségszeretete is nem kevésbbé 
a haza, mint saját maga boldogítására, dicsőitésére irányoznak. 
Csak azt akarjuk mondani, miképen emberileg lehetetlen, 
hogy olyatén megbélyegzés, ily egyéniségek cselekvéseire ne 
lenne nagy befolyással. S hogy Kossuthnál valóban ez volt az 
eset, bizonyítá önmaga is, midőn az april 14-kei beszédében a 
sértett kebel kitörő indulatával felkiálta: hogy , bocsáthat reá 
isten vérpadot, bűürökpoharat, számüzetést; de egyet nem bo- 
csáthat, azt, hogy az ausztriai dynasztiának valaha még alatt- 
valója legyen." 

Mi természetesebb már, minthogy a hazáját oly forrón 
szerető, annak jóllétéért, szabadságáért oly híven és őszintén 
sóvárgó, azért élni, munkálni hevesen kivánó férfiúban, mint 
amilyen Kossuth, azon elhatározás, hogy a fejedelmi ház 
alattvalója lenni többé nem akar, többé nem lesz, — nem azt 
jelenti, hogy ő hazájából kiköltözni, magát száműzni szándé- 
kozik; hanem azt, hogy szivének minden lüktetése, szellemé- 
nek minden ereje csak egy czélra van irányozva : e fejedelmi 
ház megbuktatására, számüzésére. És szenvedélye lángoló 
hevében már nem is elégli, hogy e személyes érzelmeit nem- 
zetébe is beoltotta, hogy szelleme hatalmával százezernyi kart 
fegyverzett fel a fejedelmi ház kiüzésére; nem is várhatja be 
az időt, míg lelkének e hő vágyát, életének e főczélját a har- 
czok mezején véglegesen kivívná: az általa gyűjtött s felfegy- 
verzett hadak első győzedelmeire kitör belőle a szenvedély 
elfojthatatlan lángja, s a boszú édes kéjével kiáltja ki egy- 
szerre nemzete és személye sértőjének trónvesztettségét. 

képviselőházban van egy, bár számra csekély, de mind élén- 
kebben mozogni, az ő törekvéseit meggátolni igyekező párt, s 
a hazában vannak számosak, — egy-kettő kivételével, az 
egész nagyúri osztály, mely a múlt idők példája szerint csak 
az alkalmat lesi, hogy a fejedelmi házzal megszakasztott béke 
fonalszálait felvegye s jól roszúl összekösse, kibéküljön. Ő 
maga nem békülhet ki többé: hazaszeretete azt sugallja, hogy 
nemzete e fejedelmi házzal szabad, boldog soha sem lehet; 
büszkesége nem akar többé hódolni annak, kivel mint hadi 
fél a harczmezőn szemben állott; önszeretete vonakodik ke- 
zébe venni a számüzöttség vándorbotját. Ő tehát végkép s 
mennél elébb le akarja rontani a hidat, mely még a kibékülés 
terére vezethetne ; s azt lerontva, mintegy kényszeríteni akarja 
nemzetét az élethalál-harcz folytatására, míg lelkének lángoló 
szenvedélyét a fejedelmi ház megbuktatásában kielégítve nem 
érzendi. Úgy akart tenni, mint ama vezér, ki a kétes harczban 
zászlaját az ellenség közé löki, hogy katonáit végerőfeszítésre 

indítsa, a zászló megmentésével a győzedelmet is kiragadni 


. annak kezéből. 


Azt hiszi e nagy lépéssel nem siethet eléggé; mert még 
mindig Damokles kardjaként függ feje fölött Görgey fővezér- 
nek január 4-kei váczi nyilatkozata, mely V-dik Ferdinándot, 
az 1848-ki alkotmányreform fenntartásával, még mindig tör- 
vényes királynak ismeri el. Fél, s e félelmét a márczius 25-i 
beszédében maga is elárulá, — fél, nehógy e fővezér, az első 
jelentékenyebb győzedelmei után egy brumaire 18-kai csíny 
által a dictátori hatalmat magához ragadja és magyar Monkká 
válva a forradalmat a fejedelmi trón zsámolyához rakja le. 
Siet tehát ez előtt is lerontani a hidat, mielőtt a szerencse ked- 
vezése a harczmezőn őt ily szerep eljátszására megkisérthetné. 
Gyarló emberismereténél fogva azt hiszi, a függetlenség kije- 
lentése, mihelyt befejezett ténynyé válik, s mihelyt — miként 
azt eleve is bizonyosnak tartá, a képviselőház s a nemzet tö- 
megének nagy többsége által elfogadva és szentesítve lesz, e 
tábornok sem merészlendi azt többé ellenzeni, mit egyszer ki- 
mondva, megmásíthatatlannak nézett; s ha volt is eddig szán- 
déka ama szerep eljátszására, mint a váczi nyilatkozatban 
kijelentette: a befejezett tény után, jó vagy rosz kedvvel, 
arról végkép lemondand. Arra számolt, hogy a kormány- 
viszonyoknak a függetlenségi nyilatkozat következtében szük- 
ségessé válandó megváltoztatása, alkalmat is nyújtand neki, 
Görgeyt hadügyminiszterré nevezve, a táborból, hol veszé- 
lyessé válhatnék, jó szerével eltávolítani, s ama szerep elját- 
szására őt képtelenné tenni. 

A mondottakkal szoros kapcsolatban, végre, még a kor- 
mányzói méltóság elnyerése is azon titkos okokhoz tartozik, 
melyek Kossuthot a fejedelmi ház trónvesztettségének kikiál- 
tására indították. Hogy a puszta czím és méltóság, sőt az 
anyagi előnyök is, melyek e méltósághoz kötendők valának, 
oly nagy ingerrel bírtak volna ő reá magára is, mint birtak 
családjára s különösen nejére, bár ez a férj hiúságát folyton 
ápolá, — nem hiszszük. De annál nagyobb súlyt fektetett ő a 

hatalom növekedésére s állandóbbságára, mi az új méltóság- 
galjárt. Azt hitte, s e hit valóságát nem is lehet kétségbe 
vonni, hogy a nemzet alkotmányos szabadsága, az ország 
állami függetlensége az övéinél nem lehet hívebb kezekben. 
Biztosítani akarta tehát magának a hatalom birtokát mindad- 
dig, míg a nemzet függetlensége teljesen ki nem vívatik s az 
osztrák fejedelmi házzal való egyezkedés veszélye végkép el 
nem lesz hárítva. És hógy ő ekkor örömmel tette volna le 
hatalmát a nemzet által netalán választandó új fejedelem ke- 
zébe, hogy a biztosított nemzeti szabadság s állami lét dicsősé- 
gét nyugalomban élvezhesse, sokak ellenkező gyanúsításainak 
daczára, úgy hiszszük, nincs miért kételkedni. Ő nem annyira 
önmagáért, mint azért szerette a hatalmat, hogy megment- 
hesse Magyarországot. E dicsőséget ő senkinek sem akarta 
átengedni. 

Ím ezek voltak a titkosabb okok, melyek Kossuthot reá 
bírták, hogy nem gondolva a békepárt és Görgey ellenzésé- 
vel, sőt annak daczára, mennél elébb határozattá tétesse a 
fejedelmi ház trónvesztettségét. Mennyire érte czélját, a kö- 
zel jövéndő ki fogja tűntetni. Itt egyelőre csak két észrevé- 
telt teszünk. ő 

Sokan azért gáncsolták utólagosan Kossuthot a függet- 
lenségi nyilatkozat.miatt, mivel azt hitték, ez idézte az or- 
szágra az orosz interventiót; s ha az országgyülés e batározatot 
meg nem alkotja, a muszka czár nem küldte volna hadait Ma- 
gyarországra, hogy nemzetünket, az osztrák hadakkal egye- 
sűlve, megigázzák "). Ez felette nagy tévedés. A független- 
ségi nyilatkozat 8 a muszka interventió közt, miként azt alább 


bővebben is előadandjuk, egyátalában semmiféle okozati kap- 


") Ilyféle vélemény senkitől sem lepett meg bennünket annyira, 
mint Szemere Bertalantól, ki, bár a dologról kétségkivűl helyes tudomása 
van, Kossuth elleni gyűlöletétől annyira elragadtatni engedé magát, hogy 
Görgey jellemrajzában (1. 60), nem átall így írni: Sprach Kossuth sie 
(die Absetzung) nicht aus, dann wáre vielleicht die russische Intervention 
unterblieben. . .. 

csolat nem létezik. A muszka interventio akkoron már végle- 
gesen el volt határozva, midőn a függetlenségi nyilatkozat híre 
Olmützbe feljutott. - 

A másik, mit itt megjegyezni akarunk, az, hogy ha Gö- 
döllőn, april 7-kén, midőn Kossuth Görgeyvel a függetlenségi 
nyilatkozat felett értekezett, még kétséges volt, vajjon fogja-e 
ez, győzedelmei esetében, folytatni azon szerepet, melyet a 
január 4-kei váczi nyilatkozattal megkezdett: Kossuth őt az 
april 14-kei nyilatkozattal e szándékában megerősítette. (Gtör- 
gey ezóta engesztelődhetlen gyűlölettel viseltetett az új kor- 
mányzó iránt; ezóta csak egy czél állt előtte: Kossuthot a 
kormányzói méltóságból megbuktatni, hogy művét a függet- 
lenségi nyilatkozatot megsemmisíthesse. Fájdalom, e műben 
magát a hazát buktatta meg! 

A függetlenségi nyilatkozat gyorsabb elkészíthetése s 
meghitelesíthetése végett a felsőház is, mely ez időben már 
elegendő tagjai lévén jelen, rendesen tartá üléseit, még azon 
nap délután összegyűlt s a képviselőház határozatai b. Perényi 
Zsigmond elnök által előadatván, minden ellenszólás nélkül 
egyhangúlag elfogadtattak, s Kossuth Lajos e ház részéről is 
kikiáltatott kormányzó elnökül. A függetlenségi nyilatkozat 
elkészítésére a képviselőház által kinevezett három tag mellé 
társúl e ház részéről is két tag, Horváth Mihály csanádi püs- 
pök és Hunkár Antal főispán, neveztetett ki. 

Elkészülvén a nyilatkozat szerkezete, — mely iránt a 
választmány akként vélekedett, hogy mivel ügyeink, nemzeti 
jogaink s törvényes viszonyaink Ausztriával a nemzet alsóbb 
osztályai s még inkább a külföld előtt kevéssé ismeretesek : 
a nemzet e lépésének jogosságát az események 8 a dynasztia 
részéről elkövetett jogsértések és törvényszegések történelmi 
előadásával szükséges felvilágosítani, — miután az elébb a két 
ház zárt tanácskozmányában megállapíttatott, az april 19-kén 
tartott vegyes ülésben a nemzet képviselői s a felsőház tagjai 
által egyhangúlag helybenhagyatott s országszerte kihirdet- 
tetni határoztatott. j 

"A nagy fontosságú okmány szövege következő : 
JA magyar nemzet függetlenségi nyilatkozata. 

, Mi, a magyar álladalmat törvényesen képviselő nemzet- 
gyülés, midőn jelen ünnepélyes nyilatkozatunk által Magyar- 
országot elidegeníthetlen természetes jogaiba visszahelyezve, 
minden hozzátartozó részekkel és tartományokkal egyetemben 
az önálló, független európai státusok sorába igtatjuk, s a Habs- 
burg-Lothringen házat isten és világ előtt trónvesztettnek nyi- 
latkoztatjuk : erkölcsi kötelességünknek ismerjük, ezen elha- 
tározásunk indokait nyilvánítani, miszerint tudva legyen az 
egész mívelt világ előtt, hogy e lépésre a halálig üldözött ma- 
gyar nemzetet nem túlzott elbizakodás s nem forradalmi visz- 
keteg, hanem a türelem végső kimerültsége s az önfenntartás 
kénytelensége vezeté. 

n Háromszáz esztendeje múlt, hogy a magyar nemzet 
szabad választás által az osztrák házat két oldalú kötések 
alapján a királyi székbe emelte. 

És e három század nem egyéb, mint a folytonos szen- 
vedés három százada. ű 

n1Ísten ez országot a jóllét és boldogság minden elemei- 
vel megáldotta. Közel 6000 négyszögmértföldnyi területe sok- 
szerű bőségben van elárasztva a felvirágzás forrásaival; 15 
milliónyi népe keblében hordja az ifjú erőt és fogékonyságot, 
hogy Európa keletén a népszabadságnak és civilizatiónak ha- 
talmas tényezője s Európa békéjének, mint hajdan őre volt, 
úgy jövőben biztosítója legyen. I 

,Soha egy dynasztiának hálásabb feladat nem jutott az 
isteni gondviseléstől, mint jutott a Habsburg-Lothringeni ház- 
nak Magyarországon. 

nElég volt volna nem akadályoznia természetes kifejlő- 
dését: 8 most Magyarország a legvirágzóbb országok közt 
állana. 

, Elég volt volna nem irígyelnie a mérsékelt alkotmányos 
szabadságot, melyet a nemzet egy ezredév viszontagságai kö- 
zött féltékenyen megőrizgetett, s királyai iránt a példátlan 

hűség kegyeletével azonosított: s a Habsburg-Lothringeni ház 
a magyar nemzetben trónusának rendíthetlen támaszát még 
sok ideig feltalálhatá. 

nDe ezen dynasztia, mely egy uralkodót sem mutathat 
fel, ki népei szabadságában kereste volna erejét és dicsőségét, 
a magyar nemzet irányában firól fira a hitszegés politikáját 
követé; s vagy nyílt erőszakkal azon dolgozott, hogy ez or- 
szágot, törvényes önállásától s alkotmányos szabadságától 
megfosztva, a már elébb minden szabadságukból kivetkőzte- 
tett császári tartományaival egy közös szolgaságba összeol- 
vaszsza; vagy ha e részben magát a nemzet megtörhetlen 
vigyázata által gátolva érezte, minden igyekezetét oda fordítá, 
hogy Magyarország, erejében elzsibbasztva, kifejlődésében 
feltartóztatva, a császári tartományoknak gyarmatúl szolgál- 
jon, miszerint azok Magyarországból s annak rovására minél 
több hasznot húzhassanak, s e haszon által képessé tétessenek 
azon terhek elviselésére, melyekkel rájok, az alkotmányaiktól 
megfosztottakra, a pazar gazdálkodású császári uralkodás 
akadály nélkül nehezedett; s nehezedett nem alattvalói ér- 
dekében, hanem a korlátlan uralkodás európaszerte terjesz- 
tésének s a népek szabadsága elnyomásának érdekében. 

, Több ízben történt, hogy e zsarnokrendszer ellenében, 
melynek minden lépését vagy nyilt erőszak, vagy bűnös ár- 
mány és cselszövény bélyegzé, a magyar nemzet, önfenntar- 
tása végett fegyveres védelemhez volt nyúlni kénytelen. 

nEs bár. diadalmasan harczolta az igazságos védelem 
harczait, erejének használatában mindig oly mérséklett, s a ki- 
rályi szó iránti hitben mindig oly bizakodó volt, hogy győzel- 
mes fegyverét azonnal letette, mihelyt királyai a nemzet jogait 
és szabadságait egy újabb alkukötéssel, egy újabb esküvel 
biztosították. I 

,De hiában volt minden újabb kötés: minden újabb 
királyi eskü az uralkodó ház ajkairól, egy újabb hitszegés 
kezdete volt; s a magyar nemzet országos életének megsemmi- 

tésére intézett politikája soha sem változott háromszáz 
éven át. 

. jHiában ontá vérét nemzetünk ezen házért, valahány- 
szor az veszélyben forgott; hiában áldozott e dynasztiának 
családi érdekeiért annyit, melynél többet nemzet nem áldoz- 
hat soha királyaiért; hiában felejté túlzott nagylelkűséggel 
minden újabb igéretnél a múltak sebeit; hiában ápolt kebelé- 
ben oly törhetlen hűséget királyai iránt, mely még a szenve- 
dések között is a vallásosságig emelkedett: a Habsburgi s 
utóbb Habsburg-Lothringeni ház uralkodása Magyarországon 
utódról utódra a folytonos hitszegés históriája maradt. 

És a magyar nemzet mind e mellett tiszteletben tartá 
a kapcsolatot, mely őt kétoldalú kötésekkel ezen dynasztiához 
kötötte; s ha most az önfenntartás természeti kötelességénél 
fogva e hitszegő háznak trónvesztését és számüzetését elhatá- 
rozza: ezen igazságos itéletre csak azon tapasztalás által volt 
indítható, hogy a Habsburg-Lothringeni ház kérlelhetetlenűl 
összeesküdött Magyarország státuséletének kiirtására, és ön- 
maga tépte szét azon kötelékeket, melyek őt a magyar nem- 
zethez csatolták, mit Európa előtt nyilt kérkedéssel be is 
vallott. 

, Több ok van, mely isten és világ előtt minden nemze- 
tet feljogosít, hogy a felette uralkodott dynasztiát trónjáról 
száműzze. Ilyenek: j 

ha az ország ellenségeivel, rablókkal, pártütőkkel a 
nemzet elnyomására szövetkezik ; 

ha az esküvel szentesített alkotmány s országos státus- 
élet eltörlésére fegyveres erőszakkal támadja meg alattvalóit, 
kik ellene fel nem lázadtanak; - 

: ha erőszakkal feldarabolja s megcsonkítja az ország 
területi épségét, melyet fenntartani megesküdött; 

ha idegen fegyveres erőt használ saját alattvalóinak le- 
gyilkolására s törvényes szabadságuk elnyomására. 

nMinden egyes ok elég bűn arra, hogy a dynasztia a 
trónt elveszítse. . 

Horváth M. A függetlenségi harcz tört. II. 34 

nA  Habsburg-Lothringeni ház példátlan hitszegéssel 
mindezen bűnt együtt és egyszerre követte el; s elkövette a 
magyar nemzet státusélete eltörlésének határozott szándokából; 
elkövette annyi árulás, annyi rablás, gyujtogatás, öldöklés, 
kegyetlenség, a népjognak oly lábbaltapodása kiséretében, 
hogy e bűneinek históriája felett elborzad az emberiség. 

pAlkalmúl ezen hitszegésre az osztrák háznak azon tör- 
vények szolgáltak, melyek az ország alkotmányának biztosí- 
tására a múlt 1848-ki tavaszszal hozattak. 

n Ezen törvények pedig a honpolgárok belső viszonyaira 
vonatkozó gyökeres reformokkal újjá teremték ugyan az 
országot ; — mert eltörűlték a hűbéri adózásokat és papi tize- 
det; a népnek nyelvre s vallásra való tekintet nélkül kép- 
viseleti jogot adtak, az előbb arisztokratiai szerkezetű ország- 
gyülésen;. letették alapját a jogegyenlőségnek s eltörűlték az 
adómentességek privilegiumát; visszaállították az erőszakkal 
elnyomott sajtószabadságot, s visszaéléseinek fékezésére es- 
küttszéki institutiót alakítottak — ; de bár a februári franczia 
forradalom által előidézett szellemi rázkódtatás következtében 
az ausztriai birodalomnak csaknem minden tartománya forra- 
dalomban s a dynasztia egészen gyámolatlan volt: a hű ma- 
gyar nemzet nem igyekezett ezen körülményt arra felhasz- 
nálni, hogy a király ellenében új meg új jogokat szerezzen 
magának; hanem megelégedett azzal, hogy nemzeti szabad- 
ságát, önállását és függetlenségét a miniszteri felelősségre 
alapított közigazgatási rendszer által újabb meg újabb királyi 
hitszegés ellen biztosította. 

n De azon önállás és függetlenség, melyet ezáltal biztosí- 
tott, nem volt új szerzemény, hanem régi, törvény s királyi 
eskük által folytonosan fenntartott jog, mely még azon jog- 
szerű viszonyon sem változtatott legkevesebbet is, melyben 
Magyarország az osztrák császári birodalom irányában álla. 

, Magyarország ugyanis Erdélylyel s minden hozzá tar- 
tozó részekkel és tartományokkal az osztrák császári biroda- 
lomba soha bele nem olvadott; hanem mindig önálló, függet- 

len szabad ország volt, még azután is, hogy a pragmatica 
sanctio elfogadásával a magyar királyságra nézve szintazon 
örökösödési rendet állapította meg, mely az uralkodó háznak 
egyéb országaira s tartományaira nézve meg volt állapítva. 

, Világos bizonyság erre magának a pragmatica sanctio- 
nak azon törvénybe igtatása, mely által a magyar koronához 
tartozó országok területi épsége, s az ország önállása, függet- 
lensége, alkotmánya és szabadsága határozottan fenntartattak. 

, Világos bizonysága ennek az, hogy a trónörökösök a 
pragmatica sanctio után is csak akkor lettek Magyarország 
törvényes királyai, ha a nemzettel koronázási alkukötésre 
léptek, s annak és az ország alkotmányának és törvényeinek 
megtartására megesküvén, Sz.-István koronájával megkoro- 
náztattak. 

nA koronázási alkukötésekben pedig mindig bennfoglal- 
tatik, hogy a trónöröködési rend mellett is Magyarországnak 
minden jogai, szabadságai, törvényei és egész alkotmánya 
sérthetlenűl fenntartandók. 

n Egyetlen egy volt a pragmatica sanctio óta a Habsburg- 
Lothringeni házból eredett trónörökösök közt, II. József, ki 
ezen alkukötést alá nem írta, az alkotmányra meg nem eskü- 
dött s koronázatlanúl halt meg. De épen azért a magyar ki- 
rályok sorában meg sem jelenik s minden tettei és rendeletei 
érvénytelenek. 

, Utóda, II. Leopold, csak ily koronázási alkukötés, eskü 
és koronázás mellett ülhetett a magyar királyi székbe; mely 
alkalommal a királyi esküvel szentesített 1790-diki 10-dik 
törvényben újolag világosan kijelentetett, hogy Magyarország 
szabad ország, egész kormányformájára nézve független, és 
semmi más országnak vagy népnek alá nem rendelt, hanem 
saját önállással és alkotmánynyal biró s ennél togye saját tör- 
vényei és szokásai szerint kormányzandó. 

Így esküdött meg és lett királylyá 1790 után I. Ferencz 
is, ki midőn a római császárság megszüntével az osztrák csá- 


szári czímet felvette, tömérdek törvényszegései között annyi 

tartózkodással mégis birt, hogy nyiltan elismerné, miként Ma- 
gyarország, a hozzátartozó részekkel és tartományokkal, 
az osztrák császárság részei közé nem tartozik:  amint- 
hogy amattól mindig külön vámvonal által elis volt és van 
különítve. j 

vÍgy esküdött és lett királylyá végre V. Ferdinánd is, 
ki a múlt évi törvényeket a pozsonyi országgyűlésen szabad 
akaratból szentesítette; de esküjét mihamar megszegvén, a 
magyar nemzetnek az önálló nemzetek sorából kitörlésére 
családja többi tagjaival összeesküdött. 

, Pedig a magyar nemzet a hűségnek pietásával ragasz- 
hodott e hitszegőhöz. A múlt évi márcziusi napokban is, mi- 
dőn császári birodalma felbomlásnak indúlt, midőn Olaszhon- 
ban fegyvereit egymást követő veszteség érte, midőn császári 
lakában minden perczben az elűzetéstől remegett —: a ma- 
gyar nemzet e körülmények kedvezései közt sem kivánt egye- 
bet, minthogy biztosíttassék az alkotmány és biztosíttassanak 
azon ősi jogok, melyekre az osztrák házból tizenegy király és 
ő maga is megesküdött, de mindannyian hitöket szegték. 

. ,És midőn e régi jogok új biztosítékáúl a miniszteri fe- 
lelősség törvényét szentesítette és a magyar minisztereket 
kinevezte, a magyar nemzet lelkesedéssel karolta körül inga- 
dozó trónusát. 

, E vésznapokban is, mint több ízben, az osztrák házat 
a magyar hűség mentette meg, 

De még le sem röppent az eskü ajkairól, már össze- 
esküdött családjával s öröklött absolutismusi vágyai bűntársai- 
val, a magyar nemzetet semmivé tenni. 

nÖsszeesküdött pedig főleg azért, mert miniszteri fele- 
lősség institutiója mellett Magyarország önálló alkotmányos 
kormányzatát a bécsi kabinetnek megsemmisítenie többé nem 
lehetett. 

n Magyarországot előbb egy Budán székelő kormányszék 
igazgatta, magyar királyi Helytartótanács név alatt, melynek 
elnöke a nádor vala; ennek is világos törvényekkel megha- 

gyott kötelessége volt, a magyar alkotmányt, önállást, és tör- 
vények szentségét megőriznie; de mivel collegialis forma 
mellett a személyes felelősség semmivé leszen, ezen kormány- 
szék kezéből a bécsi kabinet lassanként minden hatalmat 
kivőn, s azt igazgató kormányszéki állásából a király nevével 
takaródzó önkény postájává sülyesztette. 

vÍgy történt aztán, hogy bár Magyarország törvény sze- 
rint önálló kormányzattal bírt, mégis az ország pénzével és a 
nép vérével idegen czélokra az absolutistikus bécsi kabinet 
rendelkezgetett; kereskedelmi érdekeinket a népet kizsák- 
mányló császár érdekeinek alárendelte, elzárt a világforgalom 
érintkezéseitől s hazánkat gyarmati helyzetbe sülyesztette. 

n Ez az, mit a miniszterialis kormányformának behoza- 
tala jövendőre meggátlandó s a papiroson hervadó országos 
jogokat s királyi esküt valósággá érlelendő vala. 

na Éz és különösen az ország pénzével s a nép vérével 
való önkényes rendelkezhetés lehetetlenítése volt az ok, miért 
hogy az uralkodó ház hitszegően elhatározá: hogy istentelen 
bujtogatásokkal Magyarországot vérbe, lángba borítsa; s mi- 
dőn a belső erő minden kötelékeit e szerint megszakgatnia 
sikerűlend, a belháborúban vérző országot fegyveres erőszak- 
kal eldarabolja; a magyar nemzetet az élő nemzetek sorából 
kitörűlje, s az eldarabolt országot önállásától megfosztva, a 
birodalom státushalmazába beolvaszsza. 

, E ezéljainak kivitelét avval kezdette meg, hogy a mi- 
niszterium alakítása közben egy osztrák tábornokot a törvény 
elleni pártütés zászlójának a magyar koronához tartozó Hor- 
vátországban feltüzése végett, azon ország bánjává nevezett. 

És pedig azért szemelte ki a pártütés kezdetéűl Horvát- 
országot és Szlavoniát, mert az odatartozó határőrvidéki részek 
katonai szerkezeténél fogva ott legtöbb kész fegyveres erőt 

vélt találhatni; s azon vidékek lakosai hosszú idő óta minden — 


polgári jogokból az alkotmány ellenére kizárva lévén, katonai 
szolgaságuk megszokása által a császár nevével legkönnyeb- 
ben valának felbujtogathatók. 

n És kiszemelte a pártütés kezdetéül Horvátországot és 
Szlavoniát azért, mert az erőoszlatás szándokából ott a ma- 
gyar nemzet elleni gyűlölséget embertelen politikája már évek 
óta bujtogatá s azt, a nemzetiségi szenvedelmek fölizgatásával 
s gyalázatos eszközökkeli ápolásával egy pártnál a dühösségig 
ingerelnie sikerűlt, mindamellett, hogy a magyar nemzet a hor- 
vát és szlavon nemzetiséget nemcsak elnyomni soha sem 
akarta, sőt annak belkormányzatukban is szabad fejlődést en- 
gedett, polgári jogokban pedig horvát és szlavon testvéreivel 
nemcsak testvériesen megosztozott, hanem nekik, még saját 
jogainak megcsonkításával, különös kiváltságokat és szaba- 
dalmakat engedett. 

JA bán tehát a császár nevében pártot ütött s nyilt láza- 
dást kezdett a magyar király ellen, ki ama császárral azon 
egy személy vala; s a lázadást annyira vitte, hogy Horvát- 
országnak és Szlavoniának nyolcz százados kapocs után Ma- 
gyarországtól elszakasztását s az osztrák birodalomhoz csato- 
lását decretáltatná. 

n Nemcsak a közvélemény, hanem kétségtelen adatok e 
pártütés megindításáról a király nagybátyját Lajos főhercze- 
get, Ferencz-Károly főherczeget a király öcscsét s különösen 
nejét Zsófia herczegnőt vádolák; s mert a bán, pártütésében 
egyenesen a császár iránti hűség leplét használta: a magyar 
miniszterium megkérte az uralkodót, hogy nevének ezen 
szentségtelenítését s a családjára vetett homályt egy ünnepé- 
lyes nyilatkozattal hárítsa el. 

nAkkor még az uralkodó ház ügyei Olaszhonban roszúl 
állottak s azért az álarczot nyiltan levetni nem merte. Annál 
fogva a bánt és párthiveit pártütőknek, felségsértőknek és lá- 
zadóknak nyilvánította az 1848-ki junius 10-kei rendeletében. 
De míg ezt nyiltan kijelentette, a pártütőt és czinkostársait 
császári udvaránál kegyelmekkel halmozá, s pénzzel, ágyuk- 
kal, fegyverrel, lőszerekkel segítette. 

nA magyar nemzet, bízván a királyi nyilatkozatban, nem 
sietett a pártütőt saját fészkében megtámadni; hanem "a pol- 

gárvérontást, hacsak lehet, elmellőzendő, a pártütés tovább 
terjedésének gátlására szorítkozott. 

n Csakhamar, hasonló módon felizgatva, Mugyarörékág 
délkeleti részein a szerbajkú lakosok lázadtak fel. 

nA király ezt is lázadásnak nyilatkoztatá; de szintúgy 
mint amazokat, pénzzel, fegyverrel, ágyuval, lőszerrel segí- 
tette. Saját császári tisztjei s tisztviselői gyűjtöttek be a szom- 
széd Szerbiából rablócsoportokat a rácz pártütők segítségére, 
és a békés magyar és német lakosok legyilkolására vezérlet- 
ték. És az egész combinált horvát-rácz lázadás intézése a 
pártütő horvát vezér kezeibe tétetett. 

Következnek a rácz lázadásban elkövetett iszonyatos- 
ságok, melyeknek hallattára is elborzad az emberi szív. A 
békés lakosok legyilkoltattak a kínzásoknak legirtózatosabb 
nemeivel; egész virágzó városok s falvak élpusztíttattak, a 
gyilkosoktól menekült magyar saját hazájában földönfutó 
koldus lőn, s az országnak JegeágybA vidéke siralom völ- 
gyévé tétetett. 

nA magyar nemzet védelmezni vala kénytelen magát; 
de nemzeti seregeink nagy részét az osztrák kabinet már elébb 
Olaszhonba küldé a lombard-velenczeiek legyőzésére; s bár 
saját hazánk ezernyi sebektől vérzett, annak oltalmára haza 
nem eresztette. j 

nA többi magyar seregek legnagyobb része az osztrák 
tartományokban volt a törvény ellenére elhelyezve; nálunk 
pedig az országban, többnyire osztrák seregek tanyáztak, 
melyeknek legnagyobb része inkább a pártütésnek támasza, 
mint a törvény s belbéke oltalmazója vala. 

nSürgettük ezen idegen katonaságnak az örökös tarto- 
mányokban tanyázó magyar ezredekkel felcserélését. Részint 
megtagadtatott, részint minden úton késleltetett. S ha vité- 
zeink a haza vészélyének hírére, életveszélylyel csapatonként 
haza indúltak, üldözőbe vétettek; s ha itt-ott a túlnyomó erő- 
nek engedni valának kénytelenek, nemcsak lefegyvereztettek, 

de halállal is büntettettek, mert hazájokat akarák a rablók és 
pártütők ellen védeni. 

JA magyar miniszterium sürgette a királyt, utasítaná a 
törvény értelmében az országban létező minden hadsereg- és 
várparancsnokságokat, hogy az alkotmány iránt hűséggel s 
a magyar miniszteriumnak engedelmességgel tartoznak. A 
parancs köröztetés végett István főherczeg nádor s királyi 
helytartóhoz Budára leküldetett, a levelek megirattak s pos- 
tára tétettek; de a király öcscse, a nádor királyi helytartó, 
annyira vetemedett, hogy a miniszterelnök által ellenjegyzett 
rendeleteket a postákról visszacsempészné, amint azok később, 
midőn ő az országból hűtlenűl eltávozott, hátrahagyott iromá- 
nyai között feltaláltattak. 

pA pártütő bán megtámadással fenyegette a magyar ten- 
gerpartot; az ország kormánya fegyveres erőt küldött a király 
megegyezésével Stiria felé; Fiume megmentésére; és a fegy- 
veres erő útközből Olaszországba menni kényszeríttetett. Fiu- 
mét a pártütők erőszakkal elfoglalták, s a magyar koronától 
elszakították. . 

n És ezen gyalázatos ármányt a bécsi kabinet tévedésnek 
nyilatkoztatá, mint tévedésnek mondá azt is, hogy a horvát 
pártütőknek fegyvert, pénzt, ágyukat és lőszert küldött. 

, Átalában titkosan utasítva lettek úgy a pártütők, mint 
a katonai 8 várparancsnokok, hogy ha jön is roszaló, vagy a 
magyar miniszterium iránt engedelmességet rendelő királyi 
parancs, annak ne engedelmeskedjenek, hanem az osztrák 
miniszterium utasításait kövessék. 

nS0oha gyalázatosabb játék nemzettel nem űzetett. 

, A magyar nemzet e szerint pénz, fegyver, hadsereg nél- 
kül, az ellentállásra készületlenűl, rendszeres ármánynyal és 
árulással körűlhálózva, önkénytesekkel, nemzetőrökkel s gya- 
korlatlan és fegyvertelen népfelkeléssel volt magát a kiirtás 
ellen kénytelen védelmezni, s a magyar hadseregnek az 
országban maradt részeitől segíttetve, nyilt csatákban még 
is győzött mindenütt; de több absolut szellemű tisztek s 

vezéreknek ármánykodásai s árulásai miatt a sánczerőssé- 


gekbe vonúlt rácz-, szerb- és határőr-lázadást hirtelen le nem . 


győzheté. 

n Új erő teremtéséről kellett gondoskodni. 

JA király színleg még mindig engedve az elutasíthatla- 
núl törvényes kivánságoknak, 1848-ki julius 2-ra országgyű- 
lést hirdetett, s a nemzet képviselőit felszólította, hogy a hor- 
vát és rácz lázadásnak legyőzésére, az ország békéjének 
helyreállítására fegyveres erőről s pénzforrásokról gondoskod- 
janak, egyszersmind maga s egész királyi családja nevében 
kinyilatkoztatta, hogy a horvát pártütést s a rácz lázadást a 
legünnepélyesebben kárhoztatja. 

— nAz országgyűlés gondoskodott. 200,000 emberben s 
42,000,000 forintban a szükséges erőt megszavazta, 8 tör- 
vényjavaslatait királyi szentesítés végett fölterjesztette; egy- 
szersmind példátlan hűséggel a királyt, ki akkoron Bécsből 
Innsbruckba szökött, felszólította, jőjjön Budára, segítsen je- 
lenlétével a pártütés lecsilapításában, s támaszkodjék a ma- 
gyarok bűségére, mely őt s trónusát meg fogja óvni minden 
veszélytől. 

nDe ezen kérés hasztalan volt. Sőt időközben Radeczky 
győzvén Olaszországban, a Habsburg-Lothringeni ház e győ- 
zedelemben elbizakodva, elérkezettnek vélte az időt, hogy az 
álarczot levesse s nyilt erőszakkal lépjen fel a belháborúban 
vérző Magyarország elnyomására. 

JA horvát bánt, a pártütőt, s maga a király által is párt- 
ütőnek nevezettet most már kedves hívének nyilatkoztatta; 
pártütéseért megdicsérte s kezdett ösvényének folytatására 
hívta fel. 

n Hasonlót nyilatkoztatott a vérben fürdő rácz lázadók 
iránt. 

n Ez volt a jelszó, melyre a pártütő horvát bán időközben 
királyi pártfogás alatt gyűjtött seregeivel pusztítva, rabolva, a 
Dráván áttört; mire az országban volt osztrák seregek nagy 
része hozzá pártolt; az eszéki, aradi, temesvári, gyulafehérvári 

várparancsnokságok, a bánsági és erdélyi hadparancsnoksá- 
gok hűtlenűl elárúlták az országot. Felsőmagyarországba egy, 
a király által osztrák ezredessé emelt tót pap a király szemei 
előtt Bécsben toborzott cseh rablókkal beütött; s a pártütő 
horvát vezér azon elbizakodással haladt előre a védetlen or- 
szágban a főváros felé, hogy ellene a magyar hadsereg nem 
fog küzdeni. 

nAz országgyűlés még most is bízott a királyi esküben 
8 a kírüly felszólíttatott, hogy a pártütést szűntesse meg; de 
válaszúl az osztrák miniszterium egy nyilatkozványára hivat- 
kozást nyert, melyben az jelentetik ki, hogy a magyar nem- 
zet önálló kormányától a magyar pénz-, had- és kereskedelmi 
ügyek kormányzatát elvonni, elhatározott akarata, egyszer- 
smind a király a fegyveres erő és hadiköltség iránt saját fel- 
hivására alkotott törvényektől a szentesítést megtagadta. 

n Erre a magyar miniszterium leköszönt ; de az új minisz- 
terium alkotására felszólított miniszterelnök által előterjesz- 
tett miniszteri jelöltek meg nem erősíttettek. 

nAz országgyülés a nemzet megmentésének kötelességé- 

től ösztönöztetve, a pénzforrásokat határozatilag elrendelé s 
katonaállítást parancsolt. 
nA nemzet teljes készséggel engédálkásákédelk 

, A nemzet képviselői egyszersmind felhívták a király 
öcsesét, István főherczeg nádor, királyi helytartót, szálljon, 
eskü szerinti kötelezettségénél fogva, táborba a pártütők ellen. 
Elment nagy szavakban fogadott fényes igéretekkel; de mi- 
után a pártütő horvát bánnal küldöttei által üzeneteket váltott, 
és már-már ütközetre kerűlne a dolog, a tábort titkon elhagyá, 
sőt az országból is hűtlenűl eltávozott. 

, Írományai között pedig feltaláltatott az előre kikoholt 
terv, miként fog Magyarország Styriából, Ausztriából, Morvá- 
ból, Siléziából, Galicziából és Erdély felől, egyszerre kilencz 
oldalról megtámadtatni. 

, És az osztrák hadügyminiszter felfogott levelezéseiből 
kisült, miként utasíttattak a Magyarországot környező tarto- 

mányok hadiparancsnokai, Magyarországba beütni s combi- 
nált hadimunkálatokkal a pártütőket gyámolítani. 

És megtörtént a beütés kilencz oldalról, míg benn a 
hazában felizgatott népségek polgárháborúja dühöngött. Mind- 
nyája között legkeservesebb. az erdélybeni támadás; mert ez 
által Erdélynek Magyarországgali tökéletes egyesülése, — 
mely 1791 óta sürgetett közóhajtás volt, és amely a múlt év- 
ben előbb a magyar s csakhamar az erdélyi országgyűléseken 
hozott, s az uralkodó által szentesített törvényeknél fogva úgy 
lőn valósággá, hogy az 1848-ki julius 2-kán megnyilt magyar 
nemzeti gyülésen Erdély összes képviselői s köztök a szászok 
is megjelentek, — erőszakosan felbontatni megkisértetett. Sőt 
Erdélyen a hitszegő osztrák vezérek nem elégelték a rendes 
sereggeli hadviselést, hanem a pártütő szászok által gyámolít- 
tatva, fellázították az oláh népességet, mely a törvény által 
neki ajándékozott szabadság ellen fellázadva, barbár vanda- 
lismussal gyilkolta, kínozta a védetlen magyar lakosokat; 
nem kímélt sem nőt, sem gyermeket, sem gyámoltalan öreget; 
s rommá égették és felprédálták a legvirágzóbb városokat és 
falvakat, 8 köztök N.-Enyedet, Erdélyben a tudományok 
egyik székhelyét. 

nDe a magyar nemzet annyi árulástól, erőszaktól s ve- 
szélytől környezve, bár fegyvertelenűl, készületlenül, TER 
nem egett jövendője felett. 

,Önkénytesekkel s népfelkeléssel szaporítá csekély ren- 
dezett erejét; s az igazság érzetéből merített hazafiúi lelkese- 
déssel pótolván a gyakorlat hiányát, a pártütő horvát tábort 
megverte, s miután vezérök az ütközet után nyert fegyverszü- 
netet arra használta, hogy becsületszavát szegve, vert seregé- 
vel az éj sötétében megszökött, az országból kikergette. Egy 
másik, több mint tizezernyi serege pedig körülkerítve, vezé- 
restől együtt utolsó emberig elfogatott. 

nA vert sereg Bécs felé futamodott, s V. Ferdinánd ki- 
rály annyira vetemedett az erkölestelenségben, hogy annak 
vezérét, a megvert, megfutamlott pártütőt, Magyarországon, a 

1849. April. királyi hatalom teljhatalmú képviselőjévé nevezné, 8 magát a 

. lázadás lecsilapítása végett egybehitt országgyűlést, melyet a 
törvény csak miniszteri ellenjegyzés mellett, s így is a követ- 
kező évi költségvetés megalapítása után enged feloszlattatni, 
jogtalanúl eloszlatottnak nyilvánítván, alkotmányt és minden 
alkotmányos institutiókat, hatóságokat, törvényszékeket fel- 
függesztve, "az egész országot haditörvényszék alá, s a polgá- 
rok életét, vagyonát, becsületét azon pártütő zsarnok ké- 
nyének s korlátlan hatalmának alája veté, ki, mint a haza 
ellensége, fegyveres kézzel támadta meg az országot, a tör- 
vényt és alkotmányt. 

, Sőt a hitszegő osztrák ház még e borzasztó cselekedet- 
nél sem állapodott meg. 

p A pártütő bánt a Bécset ostromló seregeknek oltalma alá 
fogadta, s miután Bécset egyesített erejök által ostrommal 
bevették s meghódították, az egész egyesült sereget Magyar- 
ország meghódítására vezették. 

, A még mindig hű magyar nemzet parlamentairt küldött 
az ellenséghez. Parlamentairje elfogatott, börtönre vettetett, 
s a magyar nemzet igazságos felkiáltása feleletre sem méltat- 
tatott; hanem mindenki, ki ártatlan hazáját védeni merné, 
akasztófával fenyegettetett. 

n Mielőtt azonban a zsarnok dynasztia főserege Magyar- 
országra beütne, az olmützi palotában családi revolutio eszkö- 
zöltetett. V. Ferdinánd lemondott a trónusról, melyet annyi 
hitszegéssel megfertőztetett; a király testvéröcscsének, az 
öröködési jogról szinte lemondott Ferencz-Károlynak fia, az 
ifjú Ferencz-József főherczeg kiáltotta ki magát osztrák csá- 
szárnak s magyar királynak. 

,De a magyar nemzet alkotmányos trónjáról, a nemzet 
nélkül, családi kötések által senki sem rendelkezhetik. 

, És mégis, a magyar nemzet annyira nem óhajtott egye- 
bet, mint törvényeinek fenntartását s azoknak oltalma alatt a 
becsületes békét, hogy, ha ezen trónváltozásra a magyar nem- 
zet megegyezése törvényes úton felkéretik, s az ifjú herczeg 

a magyar alkotmány fenntartására esküt tenni ajánlkozik, a 
magyar nemzet semmit sem késett volna, őt, mielőtt kezét 
polgárvérbe mártotta, diplomatikai kötések alapján királyá- 
nak fogadni s Sz.-István koronájával megkoronázni. 


1849. April. 


nDe ő megtagadva mindent, mi isten és ember előtt" 


szent, nemcsak erre nem ajánlkozott, sőt inkább kivetkőzve 
az ifjú kebel romlatlanságából, első szavával kikiáltotta, hogy 
Magyarországot, melyet ő, a lázadó, lázadónak mert bélye- 
gezni, fegyverrel hódítandja meg, s hogy élte feladatának is- 
meri, azt ezred év óta fenntartott önállásából kivetköztetve, 
az osztrák birodalomba beolvasztani. 

nÉs szavát, amennyire tehette, igyekezett is rettenetesen 
beváltani. Reáküldte Magyarországra Windischgrátz teljha- 
talmú helyettesének vezérlete alatt álló seregét s egy úttal 
Galiczia és Styria felől az országot külön seregekkel megtá- 
madtatá. 

nA magyar nemzet védelmezé magát a reámért halál 
ellen. De mert ennyi ellenség ellenében, s benn az országban 
vandal lázadóktól zaklatva, még egész védelmi erejét ki nem 
fejtheté, eleinte hátrálni vala kénytelen; s hogy a fővárost a 
prágai s bécsihez hasonló szerencsétlenségtől megmentse, s 
e jobbra érdemes nemzet sorsát készületlenűl egy ütközet 
koczkájára ne tegye, elhagyta magát a fővárost is, s az ország- 
gyülés és nemzeti kormány múlt január elején Debreczenbe 
tétetett át, az igazságos isten segedelmébe s a nemzet erejébe 
vetett azon biztos reménynyel, hogy a főváros elhagyásával a 
nemzet nem fog elveszni. 

És hála Istennek! nem veszett el! 

JAzonban még ekkor is megkisérté a békés kiegyenlí- 
tést; követeket küldött a hitszegő dynasztia fővezéréhez; de 
ő kevély elbizakodással az alkudozást elutasítá, a magyar 
nemzettől feltétlen megadást mert követelni, az ország béke- 
követeit az Olmützbe menetelben meggátolva, letartóztatta ; 
sőt azok egyikét, a volt miniszterelnököt fogságra vetette; 8 
 megszállván az elhagyott fővárost, ott a hóhér bárdjával zsar- 

nokoskodott ; hadifoglyaink egy részét legyilkoltatta; más ré- 
szét súlyos börtönre vettette s a többieket embertelen éhségre 
kárhoztatta, vagy az olaszországi seregekbeni szolgálatra 
kényszerítette. i 

n5 hogy semmi se hiányozzék az ausztriai ház bűneinek 
mértékéből, Erdélyben a vitéz magyar hadsereg által megve- 
retve, az orosz czár segítségéhez folyamodott, s a szomszéd 
Oláhországból úgy a magas porta tiltakozása, mint az európai 
hatalmak bukaresti consulainak ellenzése daczára, a népjog 
megsértésével, orosz seregeket hozott be Erdélybe, s a ma- 
gyar nemzet legyilkolására. 

n És végre, hogy ennyi bűneinek gyümölcsét biztosítsa, 
Ferencz-József, ki magát magyar királynak meri nevezni, 
folyó évi márczius 4-kei s 6-kai manifestumaiban nyiltan ki- 
mondja, hogy a magyar nemzetet kitörli az élő nemzetek sorá- 
ból; az ország testületét öt részre feldarabolja, Erdélyt, Hor- 
vátországot, Szlavoniát, Fiumét s a magyar tengerpartot Ma- 
gyarországtól elválasztja; Magyarország belső területéből a 
ráczok számára külön vajdaságot kiszakít; s átalában az 
egész országot önállásától, törvényes függetlenségétől, s or- 
szágos lételétől megfosztva, az osztrák birodalomba beol- 
vasztja. 

, Íme elszámláltuk egyszerű históriai igazsággal a Habs- 
burg-Lothringeni ház példátlan bűneinek hosszú sorát, s az 
örökkévaló isten itéletére s a világ közvéleményére hivat- 
kozva, mondjuk ki, hogy e kbitszegő házzal a kibékülés lehet- 
sége megszűnt, s tartozunk isten törvényének, tartozunk 
hazánknak, tartozunk a jognak, tartozunk a morálnak, becsü- 
letnek, Európának s a civilisatio érdekeinek, hogy e hitszegő 
dynasztiát a magyar királyok trónjáról száműzve, adjuk át 
isten itéletének, s a közvélemény, morál és becsület utála- 
tának. 

, Teszszük pedig azt halálra üldözött nemzetünk törhet- 
len ereje érzetében. 

Íme három hónap óta szállotta meg hazánk fővárosát a 
hitszegő ellenség, és nemzetünket készületlenűl lepte meg. 
De a magyar nép az élethalál-harcznak közepette nőtt erejé- 
ben, s diadalmas harczok közt szerezte magának a meggyő- 
ződést, hogy hazáját meg fogja menteni, 

Három hónap óta a zsarnok ellenség minden erejével 
egy talpalattnyi földet sem nyert; sőt vesztett tért tér után, 
ütközetet ütközet után. 

nHárom hónap előtt a Tiszáig valánk visszaszorítva; s 
most már igazságos fegyvereink egész Erdélyt visszaszerez- 
ték; Kolozsvárt, Nagy-Szebent, Brassót visszafoglalták s az 
osztrák ház seregeit egy részt Bukovinába űzték, más részt 
úgy őket, mint a segítségökre jött orosz seregeket tökéletesen 
megverve, Erdélyből utolsó emberig kiűzve, Oláhországba 
menekülni kényszerítették. 

nFelsőmagyarország nagy részben meg van az ellenség- 
től tisztítva. 

nA rácz lázadás megtörve; erősségeik: Szent-Tamás és 
a római sánczok ostrommal bevéve, s a Tisza és Duna közti 
vidék egész Bácsvármegyével, le egészen Titelig, a nemzetnek 
visszaszerezve. 

nMaga a hitszegő osztrák ház fővezére pedig minden 
egyesült erejével több egymásutáni ütközetben megverve, a 
Dunáig s részint Dunántúlra visszakergetve. 

, És azért mindezek alapján, az örökkévaló Isten igaz- 
ságára s a művelt világ itéletére hivatkozva és nemzetünk ter- 
mészetes jogaira úgy, valamint nehéz szenvedések alatt tettleg 
bebizonyított erejére támaszkodva, azon kötelességnél fogva, 
mely minden nemzetet önfenntartásra ösztönöz, ezennel az 
általunk törvényesen képviselt nemzet nevében kijelentjük és 
határozzuk, amint következik. 

n1-ször. Magyarország a vele törvényesen egyesűlt Er- 
délylyel és hozzátartozó minden részekkel s tartományokkal 
egyetemben szabad, önálló és független európai státusnak 

nyilváníttatik, s ezen egész státus területi egysége felosztha- 
tatlannak, épsége sérthetetlennek kijelentetik. 

n2-szor. A Habsburg-Lóthringeni ház a magyar nemzet 
elleni árulása, hitszegése és fegyverfogása által, nemkülönben 
azon merény által, miszerint az ország területi épségének fel- 
darabolását, Erdélynek, Horvátországnak, Szlavoniának, Fiu- 
mének s kerületének Magyarországtóli elszakítását, 8 az ország 
önálló státuséletének eltörlését fegyveres erőszakkal megki- 
sérteni, e végett idegen hatalom fegyveres erejét is a nemzet 
legyilkolására használni nem iszonyodott; saját kezeivel szak- 
gatván szét úgy a pragmatica sanctiót, mint átalában azon 
kapcsolatot, mely kétoldalú kötések alapján közötte és Ma- 
gyarország között fennállott, — ezen hitszegő Habsburgi s 
utóbb Habsburg-Lothringeni ház, Magyarország s a vele egye- 
sűlt Erdély és hozzátartozó minden részek és tartományok 
feletti uralkodásból ezennel a nemzet nevében örökre kizára- 
tik, kirekesztetik, a magyar koronához tartozó minden czímek 
használatától megfosztatik s az ország területéről s minden 
polgári jogok élvezetéből számkivettetik. 

-Aminthogy ezennel trónvesztettnek, kirekesztettnek 
és számüzöttnek a nemzet nevében nyilváníttatik. 

n3-szor. Midőn a magyar nemzet elidegeníthetlen termé- 
szeti jogainál fogva az európai státuscsaládba önálló és füg- 
getlen szabad státusként belép, egyszersmind kinyilatkoztatja, 
hogy azon népekkel, melyek vele ezelőtt egy fejedelem alatt 
állottak, békét s jó szomszédságot alapítani s folytatni, és 
minden más nemzetekkel barátságos kötések által szövetkezni 
elhatározott akarata. 

n4-szer. Az ország jövendő kormányrendszerét minden 
részleteiben a nemzetgyülés fogja megállapítani; addig pedig, 
míg ez a fennebbi elvek nyomán megállapíttatnék, az országot 
egész egyetemes kiterjedésében, a nemzeti gyülés minden 
tagjainak egy ajkú felkiáltásával s megegyezésével kine- 
vezett kormányzó elnök, Kossuth Lajos, fogja a maga mellé 
veendő miniszterekkel, úgy saját magának, mint az általa 

nevezendő minisztereknek személyes felelősségök és szám- 
adási kötelezettségök mellett kormányozni. 

a És e határozatainkat adjuk tudtára a mívelt világ min- 
den népeinek azon erős meggyőződéssel, hogy a magyar 
nemzetet, mint a független, önálló nemzetek sorában egyik 
testvéröket, azon barátsággal és elismeréssel fogadandják, 
mely barátságot és elismerést a magyar nemzet nekik ezen- 
nel általunk felajánl. 

n Es adjuk tudtára Magyarország s a vele egyesült Erdély 
és a hozzá tartozó minden részek és tartományok lokasainak 
azon kijelentéssel, hogy az említett egy és oszthatatlan ma- 
gyar álladalom minden hatóságai, városai, községei, kerületei, 
megyéi és polgárai, — szóval, minden egyesek és testületek a 
trónvesztett Habsburgi s utóbb Habsburg-Lothringeni ház 
iránti hüség s engedelmesség kötelességei alól teljesen és 
tökéletesen föloldva vannak; sőt attól a nemzet nevében eltil- 
tatnak ; s mind az, ki a nevezett házból netalán a királyi ha- 
talom bitorlójául fellépni merészkedő egyént tanácscsal, szó- 
val vagy tettel gyámolítaná, honárulási bűnt követ el. 

a Mely határozatunknak életbe léptetését s köz hirré téte- 
lét a magyar álladalom kormányának meghagyván, azt minden 
e végre szükséges hatósággal ezennel fölruházzuk, s a rende- 
letei s intézkedései iránti törvényes engedelmességre a nem- 
zet nevében minden honpolgárt kötelezünk. 

, Kelt Debreczenben 1849-ki april 19-kén tartott nemzeti 
gyülésünkből. j 

, A magyar nemzet törvényesen egybegyűlt főrendei s kép- 
viselői. B. Perényi Zsigmond a felső ház másodelnöke, Al- 
másy Pál a képviselő ház alelnöke, Szacsvay Imre jegyző." 

A kormány- 
hatalom meg- 
határozása 
körüli vitat- 
kozások. 


NEGYEDIK FEJEZET. 


A második felelős miniszterium alakítása. 


A függetlenségi nyilatkozat határozata s akormányelnök 
megválasztása után az új miniszterium megalakítása s a kor- 
mányt általában illető egynémely kérdések foglalkodtaták az 
elméket Debreczenben. Legtöbb vitára adott okot és tárgyat 
a kormányzó felelősségének és a felségi jogok gyakorlatának 
kérdése, s ennek következtében Kossuthnak ez iránt a ház 
előtt tett nyilatkozata. Kossuth, midőn a határozatok 4-dik 
pontját indítványozá, a kormányzó elnököt, szintúgy mint az 
általa kinevezendő miniszteriumot, személyes felelősséggel ki- 
vánta terhelni; s nem akarta, hogy a kormányzói hivatal, 
miként magát kifejezte, sine cura legyen. 

Fölösleg volna itt elméletileg vitatni meg azon kérdést, 
mennyire volt hasznos vagy szükséges s a felelős miniszte- 
rium eszméjével mennyire s mi módon vala megegyeztethető 
a kormányzó felelőssége. Elég mondanunk, hogy a törvény- 
hozás e kettős felelősség eszméjét az indítvány nyomán előle- 
gesen minden vitatás nélkül határozattá emelte. A felségi jo- 
gok, az uralkodó ház számüzetése következtében, egyenesen 
azok forrására, a nemzetre s annak képviselőjére, a törvény- 
alkotó testületre estek vissza. De hogy mit kivánt az ország- 
gyülés a felségi jogokból magának fentartani, s mit a kor- 
mányra, mint végrehajtó hatalomra átruházni, — kivéve az 
országgyűlés eloszlatásának jogát, az indítvány elfogadásakor 

nem "határoztatott el, s későbbi tanácskozásnak tűzetett ki 


tárgyául. 

Az april 20-kai ülésben, Kubinyi Ferencz képviselő indít- 
ványára, előlegesen annyi határoztatott meg, hogy a kormány, 
tehát a kormányzó és miniszterek egyaránt hűségesküt mond- 
janak az országgyűlés előtt, kötelezvén magokat, hogy a tör- 
vényeket mind magok megtartják, mind mások által megtar- 
tatják. Az esküforma megállapítása az osztályok tanácskoz- 
mányaira bízatott. 

A kormányzó értesülvén, hogy e tárgy magán körökben 
sokfélekép vitattatik, e tanácskozmányokat megelőzve, az 
april 22-kei ülésben figyelmezteté a képviselőket, hogy az es- 
küforma tárgyalásánál minden esetre tekintettel legyenek az 
ország rendkivüli körülményeire s a forradalmi időkre, me- 
lyekben követelni nem lehet, hogy az ezen átalános kifeje- 
zéssel: esküszöm a törvényekre" tétessék le. , Mind ma- 
gam, úgymond, mind a kiket areám bizott hatalomnál fogva 
miniszterekké nevezek, az esküt kétségtelenül szent dolognak 
tartjuk, melyet a szó legszorosabb értelmében meg kell tar- 
tani; s ha most, midőn forradalmi időket élünk, arra akar- 
nak minket kötelezni, hogy Verbőczy törvényeinek korlátai 
közt mentsük meg a hazát, akkor ezen kötelességet el nem 
vállalhatjuk .... Azt hiszem, esküt kell tenni, s ha valaki tesz 
olyasmit, mi a hazára ártalmas, felelni kell neki. De én a 
felelősséget tágabb értelemben veszem, s azt tartom, hogy a 
körülményekre kell figyelmezni." 

A többség, tekintetbe vévén a forradalmi körülményeket, 
melyek közt a kormányhatalom körét káros következmények 
nélkül igen megszorítani nem lehet, teljesen megnyugodott 
Kossuth kijelentésében, s csak az ország függetlenségének és 
épségének megtartására kivánta megesketni az új kormányt. 

Voltak azonban többen, kivált az ellenzéki párt tagjai kö- 
zől, kikben Kossuthnak e kijelentése aggodalmat ébresztett. 
Arra magyarázván szavait, mintha ő a végrehajtó hatalom 

mind a fölségi jogok kezelését egészen a kormány kényére 
bízatni, mind pedig a kormányt a jelen törvényhozás határo- 
zatainak kötelezése alól fömenteni óhajtaná: ama határozat- 
lan kijelentéssel egyátaljában nem voltak megelégedve, s a 
határokat, melyek közt kormányoznia kellend, legalább az 
országgyűlés irányában, világosan kijelöltetni kivánták. 

Azon körülmények közt, melyekben az ország létezett, 
e kivánatot épen nem lehetett gáncsolni. Kossuthról s az új 
miniszteriumról bár ki is meg lehetett ugyan győződve, hogy 
bhatalmokkal az országgyűlés kárára nem fognak visszaélni. 
A jövendőt azonban mély homály fedé. Meddig tart a nemzet 
függetlenségi harcza? Sikerűl-e ezen kormánynak az ország 
békéjét helyreállítani, midőn aztán a nemzet a függetlenségi 
nyilatkozatban kimondott elvek szerint, tekintetbe vévén az 
európai politika s körülmények igényeit, jövendő kormányát 
állandólag megalapíthatja? Mind oly kérdések valának, me- 
lyekre senki sem adhatott magának határozott feleletet. 

De különösen féltékenyen tekintett az ellenzék a kor- 
mányhatalomra az országgyülés irányában. Attól tartott, hogy 
Kossuth, ha egész terjedelemben tudomására jut ama tervek- 
nek, melyeket e párt Görgeyvel mind határozottabban forga- 
tott elméjében, az országgyűlés irányában valamely hatalom- 
csínyt követhet el ; azt feloszlathatjas új választásra szólíthatja 
a nemzetet. Legalább is annyira meghatározni kivánták tehát 
a kormány hatáskörét, hogy a nemzeti gyülés legfőbb ha- 
talma s tekintélye biztosítva legyen. i 

A viták ez iránt a magán körökben mind élesebbekké 
lőnek. Sőt miután a miniszterekké kitűzött egyének, s maga 
Szemere Bertalan, kijelölt elnökminiszter, sem volt még jelen 
Debreczenben; s a kormányzó, mielőtt ezekkel a kormány 
hatalomgyakorlata, különösen pedig a kormányzó s miniszte- 
rium közti viszonyok megállapítása iránt tisztába nem jött, 
az országgyűlésnek semmi határozottabb nyilatkozatot nem 
tehetett, — a késedelem már szinte elkeseríteni kezdé a ke- 
délyeket. f 

April utolsó napjaiban a miniszterjelöltek végre nagy 
részben együtt voltak Debreczenben. Szemere mind a többség, 
mind az ellenzék tagjaival, kik közt több személyes barátokat 
számlált, több magán tanácskozmányokat tartott a fenforgó 
kérdésben. E kérdés ugyanis nem kevesbbé érdekelte a jö- 
vendő miniszteriumot, mint az országgyűlést; miután nem 
csak a felségi jogok gyakorlata, hanem a fölött is kellett ha- 
tározni: miképen osztassék föl a kormányhatalom a kor- 
mányzó és a miniszterium között? A rendkivüli körülmények 
közt, melyekben gyakran rendkivüli szabályokhoz kellett 
nyúlni, ily szabályokat a közbizodalommal leginkább dicse- 
kedhető kormányzó hozhatott legkönnyebben, ki egyébiránt 
is kijelentette, hogy hivatalából sine curát alkotni nem akar- 
ván, egyenes, intézkedő befolyást kiván a kormányhatalom 
gyakorlatában. Már pedig az alakúló miniszteriumnak is 
ügyelnie kellett, hogy. miután vállait szinte nyomni fogja a 
felelősség terhe, a kormányhatalom gyakorlatában meg ne 
semmíiíttessék a kormányzói hivatal által, s ne szoríttassék 
azon térre, hogy ennek csak végrehajtó biztosává sülyedjen, 
a felelősségben pedig vele mégis osztozzék. 

A kérdés minden tekintetben kényes, megoldása pedig, 
kivált a mennyire a hatalomnak és felelősségnek a kormányzó 
és a miniszterium közti megosztását illette, nehéz volt. A kije- 
lölt elnökminiszter természetesen oda dolgozott, hogy a kor- 
mányzó mennél szűkebb, legalább mennél határozottabb kor- 
látok közé szoríttassék ; és miután a dolog természete szerint 
a határvonalt szigorún kitűzni teljes lehetetlenség volt: leg- 
alább azon mód, melylyel a kormányzó a reá eső hatalomrészt 
gyakorlandja, adjon némi biztosítást a miniszteriumnak az iránt, 
hogy annyi függetlenséggel birand, mennyit felelőssége ok- 
vetetlen megkiván. 

Mi alatt Kossuth a kijelölt miniszteriummal e tárgyban 
tanácskozék, a kérdés másik oldalára nézve mind nagyobb 
feszültség támadt a kormányzó és.az országgyűlés között. 
Kossuth azt hitte, hogy a képviselőkkel eddig tartott tanács- 

kozmányokban elég világosan fejezte ki magát az iránt, mily 
hatalomkört kiván magának s az új miniszteriumnak adatni, 
hogy a haza megmentésére sükeresen működhessék. És miután 
közte s az ellenzék közt régibb idő óta kifejlett bizodalmat- 
lanság a függétlenségi nyilatkozat iránti zárt tanácskozmány 
alkalmával még sokkal mélyebbé lőn: azt kezdé hinni, hogy 
a békepárt a kormányhatalom körének meghatározása által 
bilincseket szándékozik tenni kezeire, s olyforma esküt kiván 
tőle s a miniszteriumtól, minél fogva ő is, ez is az ország minden 
régibb törvényeinek megtartására is köteleztessék. Arról pedig 
meg volt győződve, hogy e rendkivüli időkben lehetetlen a kor- 
mánynak mindenben a rendes, békés időkre alkotott törvények- 
hez tartania magát a haza kára, sőt tán veszedelme nélkül. És 
többször kijelenté magán körben, miszerint ha azt kivánják 
tőle, hogy Verbőczy törvényei szerint kormányozzon, úgy haj- 
landóbb volna még kormányzói tisztéről is lemondani. 

A párt, melylyel őt e félreértés ily összeütközésbe hozta, 
még mind nem volt ugyan oly nagy, hogy azt, bár mily na- 
gyon összeszorítani kivánta volna is akormány hatáskörét, 
kénytelen volt volna tekintetbe venni: a nagy többség min- 
den esetre folyton az ő rendelkezése alatt állott. Ő mindazáltal 
e fontos tárgyban, mely személyét oly közelről érdekelte, ta- 
nácsosbnak tartá megelőzni s meggátolni a további surlódást. 
Ennél fogva ugyanazon üzenetben, mely által az új miniszte- 
rium személyzetét az országgyűlésnek bejelentette, egyszers- 
mind azt is kifejté, miként véli ő az esküformát megalapítan- 
dónak. Ezen kijelentés végre a békepártot kielégítette ; minek 
következtében az esküforma épen a békepárt egyik vezére, 
Kazinczy Gábor módosítványa szerint, következőleg lőn meg- 
állapítva : Én, a nemzetgyűlés által megválasztott kormányzó 
elnök, (én N. N. miniszter), esküszöm a nemzet függetlenségi 
nyilatkozatának minden következményeiben fentartására s 
engedelmességre a nemzetgyülés törvényei s határzatai iránt. 
Isten engem úgy segéljen." 

"A kérdésnek még tehát csak a kormányzó és miniszte- 
rium közötti viszonyra vonatkozó része maradt elintézendő. 
Kossuth nyilatkozata némileg eztis megkönnyítette. A hatalom- 
gyakorlat felosztása e nyilatkozatban csak a legátalánosabb 
kifejezésekkel körvonaloztatott ugyan; de miután e részben 
lehetetlen volt valamely határozottabb szabályt kitűzni, meg- 
elégedett a kijelölt miniszterium avval, hogy a kormányzó 
hatalomgyakorlatának módja iránt alkottassék oly szabály, 
mely függetlenségét a kormányzói hivatal irányában némi- 
leg biztosítsa. E szabály végre oly értelemben lőn megalkotva, 
. miszerint a kormányzó nem különben mint minden miniszter, 
a tárczáját illető olyféle ügyeket, melyek a körülmények sze- 
rint rendkivüli intézkedéseket igényelnek, s melyek körül 
nagyobb fontosságú átalakítások s újitások szükségesek, elmu- 
laszthatlanul az egész miniszterium megvitatása alá terjeszsze 
s ennek határozata szerint intézze el. Az ily tárgyakra s in- 
tézkedésekre nézve e szerint solidaris felelősség állapíttatott 
meg; mi által eleje vétetett annak, hogy fontosabb tárgyak- 
ban akár a kormányzó, akár a miniszter külön s egyedül a 
maga belátása s kénye szerint adja ki rendeleteit. 

Mind e kormányzati viszonyokat, mind az újdon kineve- 
zett miniszterium személyzetét akormányzó május 2-kán a kö- 
vetkező üzenetben adta tudtára a nemzeti gyülésnek : 

, Kötelességemnek tartom jelenteni, miként a nemzet- 
gyülés által reám ruházott hatóságnál fogva miniszterekül a 
következőket neveztem ki : . . 

, Belügyminiszterré, egyszersmind a miniszteri tanács el- 
nökévé: Szemere Bertalan képviselőt. 

, Külügyminiszterré: gróf Batthyáni Kázmér baranyai 
főispánt. 

n Pénzügyminiszterré : Duschek Ferencz pénzügyminisz- 
teri státustitkárt. 

a Közlekedési miniszterré : Csányi Lászlót. 

, Vallás és közoktatási miniszterré: Horváth Mihály vál. 
. csanádi püspököt. 

n Igazságügyi miniszterré: Vukovics Sebő képviselőt. 

, A hadügyminiszter iránt jelentésemet legközelebb teen- 
dem meg. 

n A kereskedelmi miniszterium vezetését, az illető minisz- 
ter kineveztetéseig, ideiglenesen gr. Batthyáni Kázmér külügy- 
miniszter viendi. A 

nA mi már a kormányzatnak organismusát illeti, ennek 
a kijelölt miniszterium már itt lévő tagjai köz egyetértésével 
történt megállapításánál két alapelv tartatott szem előtt: 

n Egyik az, hogy midőn a nemzetgyülés april 19-kén ho- 
zott függetlenségi határozatában, az ország jövendő kormány- 
rendszerének minden részleteiben a nemzetgyülés által törté- 
nendő megalapításáig, azt rendelé: hogy az országot, egész 
egyetemes kiterjedésében, amagam mellé veendő miniszterek- 
kel, úgy saját magamnak, mint az általam nevezendő minisz- 
tereknek személyes felelősségünk és számadási kötelezettsé- 
égünk mellett kormányozzam, csak ideiglenes kormányt alapí- 
tott; az alkotmányozás hatalmát pedig, mint a függetlenségi 
nyilatkozat által a nemzetgyülésre visszaszállott népfelség ter- 
mészetes corollariumát, s egyszersmind a kormányzat egész 
működése fölött, a felelősségre és számadásra vonás folytonos 
gyakorlásának jogát is magának tartotta fenn. A miből ter- 
mészetesen következik, hogy a nemzetgyűlés hatóságára, mű- 
ködésére s működési körére, idejére s formáira nézve bár mit 
is határozni, szóval, a nemzetgyülés iránt s felett rendelkezni, 
az ideiglenes kormányzati organisatio köréhez nem tartozhatik ; 
hanem mind ez, a dolog természeténél fogva, magának a nem- 
zetgyülésnek van fentartva. 

n Következőleg az álladalom ideiglenes kormányának a 
nemzeti gyülés irányábani viszonya a folytonos felelősségben, 
számadási kötelezettségben, törvényei s határozatai iránti enge- 
delmességben határozódván: csak arra van szükség, hogy a 
kormányzó s miniszterek közti viszony, a szükséges egység s 
öszhangzás végett, fővonásaiban kijelöltessék. S erre nézve 
alapúl, második vezérelv gyanánt, az vétetett fel, hogy ezen 

viszonynak akként kell meghatároztatni, miszerint a nemzet- 
gyülés folytonos őrködésén kivül a nemzet a maga szabadsá- 
gának és függetlenségének biztosítékát ebben is feltalálja. 

n Ezen elvből indulva, az alkotmányos élet kelléke sze- 
rint a miniszterekkel abban állapodtam meg: 

n1-ször. Hogy a kormányzó bármely rendeletei, paran- 
csai, határozatai, kinevezései csak úgy érvényesek, ha a minisz- 
terek egyike által is aláiratnak ; következőleg 

n2-szor. Hogy a kormányzó csak a miniszterek által kor- 
mányozhat. k 

n3-szor. Hogy a kormányzónak valamint felelőssége úgy 
hatósága is, a magasabb úgy egyházi, mint világi és katonai 
hivatalok kinevezésén kivül, különösebben az álladalom kor- 
mányzati politikájának meghatározására s a rendezést és sza- 
bályozást meghatározó elveknek megállapítására szorítkozik. 
Mikre nézve tehát a miniszterek sem összesen, sem egyenként, 
a kormányzó megegyezése nélkül nem határozhatnak. Míg 
ellenben ? 

n4-szer. Az egyetértőleg megállapított kormányzati poli- 
tika s rendező és szabályozó rendeletek végrehajtása körében, 
a közigazgatás minden ágaira nézve, a miniszterek saját ható- 
ságukkal -és saját felelősségök mellett intézkednek. A minisz- 
terek választása, következőleg, ha felelőssége érzetében azt 
elkerűlhetlennek látná, részben vagy egészben változtatása is, 
ezen ideiglenes kormány egész "ideje alatt, a nemzetgyülés 
határozata értelmében, természetesen a kormányzó hatóságá- 
hoz tartozván. / 

n5-ször. Oly rendelkezések, melyek az álladalom sorsá- 
nak s jövendőjének alakulására lényeges befolyással lehetnek, 
mint például: hadüzenet, béke- és szövetségkötés, teljes ér- 
vényességet csak a nemzetgyülés helybenhagyásával nyer- 
hetnek. 

n Ezek azon megállapodások, melyeket a nemzetgyűlés 
helybenhagyása alá terjeszteni valamint kötelességemnek, 
úgy elegendőnek is tartottam; minden egyebek az alkalma- 

zási részletekhez s az eljárás formáihoz lévén számíthatók. 
Annyit mindazáltal . .. megemlíteni nem tartok feleslegesnek, 
hogy... a megkegyelmezési jognak gyakorlatára nézve czél- 
szerűnek látszik, egy kegyelmi széknek felállítása, mely négy 
tagból álland, kiket a kormányzó nevez ki. Ezen kegyelmi 
szék fogván az igazságügyminiszter elnöksége alatt minden 
megkegyelmezési ügyekben, de csak birói itélet után, hatá- 
rozni. A megkegyelmezési oklevél pedig az igazságügymi- 
niszter ellenjegyzése mellett a kormányzó által a nemzet ne- 
vében fog aláiratni és kiadatni." 

Ezen elvek a nemzeti gyülés által elfogadtatván, a kor- 
mányzó a nemzetgyülésnek, a miniszterek a kormányzónak 
kezébe ünnepélyesen letették, a meghatározott forma szerint, 
esküjöket. ; i 

A hadügyminiszteriumra Görgey Arthur fővezér volt ki- 
tűzve; mivel azonban értekezleteit a tárcza iránt Kossuth vele 
még el nem végezhette, e tárcza betöltése csak néhány nap- 
pal később adatott tudtára a nemzeti gyülésnek. 

Hogy e miniszterségre Kossuth Görgeyt nevezte ki, nem 
egyedül s nem is főleg az volt oka, mivel reménylé, hogy ő, 
bebizonyított rendező talentummal birván, nagyobb rendet, 
gyorsaságot és takarékosságot fog teremteni ezen, a jelen kö- 
rülmények között legfontosabb közigazgatási ágban, mely 
mind újdonsága, mind személyzetének járatlansága s kellő 
erélyhiánya miatt eddigelé nagy zavarban létezett. Még elha- 
tározóbbak voltak e kinevezés tekintetében a titkos, a be nem 
vallott okok. Mennél inkább nőtt, a kivívott győzedelmek kö- 
vetkeztében Görgey népszerűsége az országban, hatalma és 
tekintélye a seregben, annál nagyobb féltékenységgel kiséré 
Kossuth az ő lépteit, — és nem ok nélkül. 

Görgey, bárelébbi kétszinűségét és eynismusát még egyre 
folytatá; bár újabb összeütközést kerűlni látszék is a kormány- 
nyal: ellenzéki szándokait, ellenkező szellemét mind nyiltab- 
ban kitűnteté, kivált tiszti kara előtt, apolgári kormány, külö- 
nösen Kossuth irányában. Sőt, pártfogása alatt s példája után, 

már táborkari tisztjei közt is mindinkább szokássá vált, tiszte- 
letlen hangon beszélni a kormányról, annak tetteit, intézke- 
déseitféktelenül birálgatni és gáncsolni. A politikai vitatkozások 
napról napra hevesebbek, gyakoriabbak lettek táborkarában. 
Hadi tervekről s állapotjokat, hivatásukat illető más dolgok- 
rólfél annyi szót sem lehetett hallani köztök, mint azokról 
mik Debreczenben történnek, miket az országgyűlés végez s 
a kormány rendel. E politikai vitatkozások annyira elhatal- 
maztak Görgey környezetében, s annyira megronták az ő 
hadtestének szellemét, hogy az valóságos veszélylyé lett a 
hadsereg hangulatára, magaviseletére nézve. Maga Mészáros 
tábornok is aggálylyal értesült e viszonyokról s nem vélte azt 
szó nélkül hagyhatni. Hadügyi főnöksége végső idejében eré- 
lyes intést és feddést intézett e miatt a főtiszti karhoz. , Ko- 
runk felvilágosodása, úgymond egyebek közt, nem kiván- 

hatja ugyan, hogy egy szabad állam harczosai akaratlan esz- 


közök legyenék ; de hazánk méltán igényelheti, hogy a sereg 
" osztatlan erőfeszítését az ellenségre fordítsa. Míg az ellenség 
legyőzve nincs, minden katona a maga kötelességét és állapo- 
tának becsületét tartozik mindenek felett szeme előtt tartani ; 
mi mind kettő parancsolja neki, hogy a szabad néptől törvé- 
nyesen választott hatóságokat s azok rendeleteit tiszteletben 
tartsa. E hatóságok politikai rendeleteit birálgatni káros; és 
a fiatal szabadságnak még gyönge épületét ingatni, míg a haza 
földét ellenség pusztítja, több mint sajnálatos tévedés. Minden 
népek hadseregei, melyek sükerrel vívtak a szabadságért, a 
történelem számtalan bizonyságai szerint, távol tartották ma- 
gokat a napi politikától. Hol ellenkező történt, ott a hatalom 
és szabadság sírját lelte. Vérző szívvel kényteleníttetem baj- 
társaimat felszólítani hogy, kötelességöket a magok körében 
teljesítve, mindén politikai vitatkozásoktól tartózkodjanak stb. " 
Görgey ellen, mióta a fővezérség az ő kezében vala, enge- 
delmesség tekintetében a kormánynak nem volt ugyan pa- 
nasza. De ő most csak azért nem volt engedetlen, mert a 
tiszafüredi kiindulás óta nem merűlt fel semmi fontosabb kér- 

1849. Máj. dés, mely viszályra, engedetlenségre okul, alkalmul szolgál- 
hatott volna. Mióta mindazáltal ő a január 4-kei váczi nyilat- 
kozat által elárulta, hogy az ő törekvéseinek végczélja nem 
egyez meg teljesen a kormányéval, hogy ő ínás végre akarja 
vezetni a nemzeti szabadságháborút, mint a kormány, melytől 
mégis a seregvezérletet elfogadta: Kossuthnak benne többé 
nem volt, nem lehetett bizalma. Említők, hogy február foly- 
tában s márczius elején Kossuth, az önfeledés perczeiben, 
meghittebbjei előtt, még árulásról sem kételkedett őt vádolni. 
S tudjuk, hogy nem is bizodalom, hanem a körülmények 
kényszerűsége indította őt midőn, Vetter altábornagy megbe- 
tegülése következtében, Görgeyt csak ideiglen is megbízta a 
sereg vezérletével. Perczelnek még pár nappal elébb is azt 
irá, miképen minden erejével azon lesz, hogy Görgey ne ke- 
ríthesse kezébe a fővezéri hatalmat, ,mert, úgymond, soha 

: emberben nem csalatkozott annyira mint Görgeyben." És bár 
e minőségében bizalmatlanságra egy ideig nem adott is újabb 
okot; bár alkalmilag, egyes győzedelmek után, — például a" 
Dányról, april 7-kén, az isaszegi ütközet után, Perczelhez 
irt levelében, — szinte áradozott is magasztalásában, ,hogy 
annyi tapintattal, ügyességgel s rettenthetetlen bátorsággal ve- 
zérli a hadjáratot, hogy látván vezéri bölcseségét és elszánt- 
ságát, lehetetlen multját nem felednünk, iránta ki nem en- 
gesztelődnünk;... hogy annyi jeles tulajdonok és érdemek 
mellett, mennyivel ezen férfiú bir, szemeinket az emberi gyar- 
lóságok előtt behunyni,... első polgári kötelesség;" — bí- 
zodalmatlansága mégis minduntalan visszatért s folyton súlyos 
aggály gyötré őt, mióta e fondor s rejtélyes jellemű ember 
kezeiben látá a fővezéri botot. , Mióta ezen férfiú viszi a fő- 
vezérséget, aggodalom szorongatja lelkemet," — irá megint, 
egy nappal később, kedélyhánykódásai közt Perczelnek. 

És most nemis hiányzott az ok ily aggodalomra: e leve- 
let azon beszélgetés után irta, melyet Görgeyvel a szándokában 
lévő függetlenségi nyilatkozatról tartott. Kossuth az ausztriai 
ház elüzését a magyar kir. trónról élete legfőbb czéljának, a 

nemzeti szabadság életkérdésének tekinté; de Görgey másként 
vélekedett. Ő e czélt, győzedelmei daczára is valósíthatlannak 
tartván, a január 4-kei nyilatkozata szerint csak az 1848-ki 
reformtörvényeket s V. Ferdinánd törvényes király kormányát 
jelölte ki azon végczélul, melyért a hadsereg eszélyesen küzd- 

het, s legalább a régi tisztek küzdeni akarnak. De fentebb 
. láttuk, hogy Kossuth, e különböző véleményt figyelembe nem 
véve, sőt, nehogy az valósítható legyen, annak ellenére, ki- 
mondatta a trónvesztettséget. S jól tudván, hogy Görgeyt még 
ezentúl is a fővezérletben hagyni, annyi volna, mint neki 
alkalmat nyujtani a maga s magával együtt a függetlenségi 
nyilatkozat utólagos megbuktatására: ugyanakkor elhatá- 
rozta, őt, hogy a táborból eltávolíthassa, a hadügyminiszte- 
rium átvételére meghivnia. Ezen ajánlattal mindjárt april 
14-kén utba is indítá Ludvigh János képviselőt, kit egyszers- 
mind az igazságügyi tárczára kijelölt Vukovics Sebő helyébe 
a fősereghez kormánybiztossá nevezett. Nehogy azonban indo- 
kait, melyek őt a hadügyminiszterium betöltésében vezérlék, 
elárulja, s Görgeynek ez által okot adjon annak mellőzésére, 
ajánlatát oly módon tétette Ludvigh által, hogy egyelőre 
tartsa meg a fővezéri botot is, s oly helyettes által láttassa el 
a hadügyminiszteriumot, ki azt az ő szellemében képes ren- 
dezni. Azt hitte, e ravasz fogás minden bonyodalomnak s vi- 
szálynak elejét veheti; s utóbb magok a hadügyminiszterium 
roppant teendői is elégséges indokul szolgálandanak arra, 
hogy Görgeyt meggyőzze, miképen a két tisztnek egy sze- 
mély nem felelhet meg; szükség tehát, hogy a fővezérletet 
másnak adván, csak a hadügyminiszteriumra szorítkozzék. 
Ilyetén kétszinűségeknek Kossuth számtalan példáit adta, 
mióta a kormányon ült. 

De nem volt könnyű dolog Görgeyt ravaszságban felül- 
múlni. Ő átlátta Kossuth indokait, sejtette czélzatait ; s hasonló 
ravaszsággal akarta azokat meghiúsítani. Neki egyátaljában 
nem volt kedve, s most, a függetlenségi nyilatkozat után, ke- 
vesbbé mint valaha, távozni a táborból s az első szerepet, melyet 

ott játszhata, egy másod .rangúval cserélni föl a kormányban; 
most kevesbbé mint valaha érzett magában hajlamot, lemon- 
dani azon hatalomról, melyet neki fővezéri állása és tiszti 
karának csatlakozása adott a seregben. l 

Hallván Ludvightól, hogy Kossuth, az ő ellenzése daczára 
is kimondatta a fejedelmi ház trónvesztettségét, az első pilla- 
natban szinte dühösségre fakadt. , Ti tehát egyátaljában el 
akarjátok, úgymond, veszteni a hazát? Azt hiszitek talán, 
hogy, ama függetlenségi nyilatkozat komédiájával Debreczen- 
ben, megveritek az ellenséget? Bizonyára megérdemelnétek, 
hogy benneteket egy pár zászlóaljjal szétkergesselek, mire 
egyébiránt egy zászlóalj is elég lenne. Miután a veszélyből 
kibújtatok, most már annyira felfujjátok magatokat, hogy 
bőrötökbe sem fértek. Teremtsetek inkább fegyvert s újon- 
czot. Nem eléglitek még az osztrákot, a ráczot, az oláht, az 
erdélyi szászt, a horvátot? Még az oroszt is nyakunkra akar- 
játok hozni, s ha evvel megmérkőztünk, aztán a poroszt is? 


. Csoda, hogy mindjárt egész Európának nem üzentetek há- 


borút. A kinek a vére fölötte heves, jőjön az ide, a harcz- 
tűzbe; de a szószékről persze könnyebb viselni a háborút. 
Azt mi jól tudjuk, tudja az utólsó honvéd is, hogy nem azért 
verjük az osztrákot, mivel őt szeretjük; de az ellenséget soha 
sem szabad megvetni, még kevesbbé ingerelni. Mire való a 
monarchia és respublica közti kérdést erőszakkal a szőnyegre 
hozni? Mire való, az ellenségnek új erőt, új ürügyet adni, 
őt a kétségbeesés harczára hívni fel? § a ti trónvesztettségi 
kijelentéstök még a merész tett érdemével sem bir. Miért 
nem mondtátok azt ki az elmult deczemberben vagy január- 
bam Akkor legalább azt mondhatta volna a világ : ezek bátor, 
elhatározott férfiak! Dc most, míg én az ellenséget űzöm, s 
nem engedek neki időt, Debreczenbe pillantani, ti a háttér- 
ben lármáztok ! Égre földre kértem Kossuthot, ne legyen él- 
bizakodó, elhamarkodó; ő megigérte, s íme így tartja meg 
szavát! Vagy nyerünk-e evvel csak egy fegyvert is? Ha Ame- 
rika tán elismeri is függetlenségünket, el fogja-e az ijeszteni 

az oroszt? Vagy Anglia fogja tán meggátolni Ausztria és 
Oroszország szövetkezését? Mi csak önmagunkban találha- 
tunk támaszt. Nekem csak fegyver kell; ez előttem többet 
ér, mint Európa minden véleményei. De épen azért ne inge- 
reljünk mindenkit magunk ellen. Holnap megint csatánk lesz 
(a nagy-sarlói); s ha az osztrákokat megint szétverjük, félek 
hogy Kossuth még a csinai császárnak is háborút üzen. És 
nem enmagam hirdettem-e a sereg előtt, hogy mi alkotmá- 
nyunkért harczolunk, hogy mi a törvényesség terén akarunk 
maradni: és ha most engem a tisztikar kérdőre von, mit felel- 
jek neki? Megelégszenek-e ha azt mondom, hogy Debreczen- 
ből másként parancsolták ?" 

Ezen és hasonló beszédekben tört ki belőle a harag, 
melyet bizonyára lehetetlen is volna nem méltányolni, ha 
hinni lehetne, hogy valóban a hazafiúi aggodalom, s nem in- 
kább a megsértett hiúság, hogy Kossuth az ő véleményét 
mibe sem vette, szólna belőle. De hogy mind ezen, tagad- 
hatatlanul helyes, ellenvetéseket, mind ezen keserű kifaka- 
dásokat nem a haza ügye, hanem megsértett hiúsága adta 
nyelvére, mindjárt más nap tanúsítá avval, hogy meg sem 
jelent a sarlói csata terén, hanem az egész napot a lévai kas- 
télyban, táborkarával a függetlenségi nyilatkozat felett vitat- 
kozva, azt gúnyolva, gáncsolya, töltötte. És még inkább ta- 
núsítá az által, hogy boszút esküdött állni Kossuthon, ha 
bár elvesz is bele a haza ügye; s ezóta nem is volt hőbb 
vágya s magosabb czélja, mint megbuktatni Kossuthot, s a 
függetlenségi nyilatkozat visszavonása által szerezni elégtételt 
megsértett hiúságának. 

Mondják, hogy eleinte komolyan tanakodott volna is ma- 
gával s Bayer táborkari főnökével és más meghittjeivel a fö- 
lött, nem volna-e legjobb egy pár zászlóaljjal Debreczenbe 
menni, s ott kormányt, országgyűlést szétűzni? De ha erre 
nem hiányzott volna is erkölcsi bátorsága, hamar meggyőző- 
dött, hogy hiányzik ereje. A többi tábornokokban egyátaljá- 
ban nem találta azon idegenséget a függetlenségi nyilatkozat- 

tól, mint óhajtá; sőt néhányan közőlök, mint Damjanics, 
Nagy-Sándor s mások azt, mint a nemzet képviselőinek ha- 
tározatát, hazafiúi megnyugvással fogadták. Ezek hadtestei- 
ben pedig egyátaljában nem birt oly befolyással, mint a maga 
VII-dik hadtestében. Katonai összeesküvés tehát egy brumaire 
18-kai csíny végrehajtására, ily körülmények közt nem igér- 
hetett sükert; minek következtében nem maradt más válasz- 
tása, mint fondorlathoz nyúlni, evvel kisérteni meg boszú- 
indulata kielégítését. 

A hadügyminiszteri tárcza ajánlatát jó viznek látá mal- 
mára: annak birtoka hatalmát tetemesen nevelheté, egy 
részről eldöntő befolyást adván neki a hadviselés minden 
ágaira s azon seregekre s vezérekre is, melyek és kik az or- 
szág más vidékein s Erdélyben tőle eddigelé függetlenül mű- 
ködének; más részről alkalmat nyujtván neki az országgyű- 
lésen magának pártot szerezni, s különösen a békepárttal 
szorosabb viszonyba lépni. Elhatározta tehát magát, hogy, 
mit sem gondolva az esküvel, melyet a tárcza átvételekor a 
függetlenségi nyilatkozat fentartására mondani kellend, a 
hadügyminiszterséget elfogadja, úgy azonban, hogy a mellett 
a fővezérséget is, nem mint Kossuth gondolá, Komárom fel- 
mentéséig, megkezdett hadjárata végéig, hanem mindigre 
megtartandja, Majd talál, — úgy gondolá — vagy ha magától 
nem ajánlkozik, teremt okot, melynél fogva a fővezérletet 
kezeiben továbbra is biztosítsa. Előleg csak azon feltételt kö- 
tötte a tárcza elfogadásához, hogy a háború strategiai inté- 
zése ezentúl mindenütt egyedül a hadügyminiszteriumtól 
függjön. És mivel tervezett fondorlatainak s különösen annak 
sikerét, hogy a többi vezéreket is részére nyerje, s befolyását 
a többi hadtestekben is olyanná nevelje, mint a minővel a 
VII-dik hadtestben birt, — mit mindenek előtt czéljává tű- 
zött, — leginkább a hazafias lelkű, erélyes, Kossuthhoz pedig 
ragaszkodó Damjanics tábornoktól féltette, egyelőre is őt 
tűzte ki helyettesévé a hadügyminiszteriumban. 

A miniszterium, megalkotva lévén, a. képviselőházban 
haladék nélkül elfoglalta padjait; és Szemere Bertalan, elnök- 
miniszter, egy nagy hatású programmal köszöntött be a 
nemzeti gyülésben. A hatás azonban igen különböző volt a 
képviselők soraiban. Kik a függetlenségi nyilatkozathoz őszín- 
tén ragaszkodtak, jobbára nagy tetszéssel fogadták a beszé- 
det. Voltak azonban ezek közöől is többen, kik az ellenzékkel 
egyetértve, azt nagyon gáncsolták. Sőt magát a kormányzót s 
a többi minisztereket is meglepte a beszéd; nem mintha avval, 

. elvileg, egyező véleményben nem voltak volna; hanem mivel 
az előleg senkivel sem közlött programmban oly dolgok mon- 
dattak, melyekről szintúgy, sőt még sokkal inkább kétségbe 
vonható vala, mint a függetlenségi nyilatkozatról, vajjon al- 
kalmas-e az idő azokat most elmondani? Azon fontos okok 
közől, melyek a függetlenség kinyilatkoztatását már most a 
szükségesség színében tűntethették elő, az e programmban 
mondottak mellett egy sem harczolt. : 

Felötlő volt tudniillik e beszédben, hogy Szemere az új 
kormányt demokratiai, respublikai és forradalmi irányúnak 
jellemezte. Abban, hogy az új kormányt demokratiainak és 
forradalminak állította, alig volt, ki megütközhetett, miután 
a demokratiai elveket már az 1848-ki pozsonyi törvények 
uralkodókká tették az alkotmányban; a forradalmi jellemet 
pedig maga az ország rendkivűli állapota igazolta. A respu- 
blikai irányt mindazáltal már most kimondani sokan nem tar- 
tották tanácsosnak, bár azt az elnökminiszter akként magya- 
rázta, miszerint a kormány úgy fogja intézni az ország ügyeit, 
hogy, ha idővel, midőn majd a kormányforma a körülmények 
tekintetbe vételével végkép elintéztetik, a választás respubli- 
kára esnék, ennek elemei s alapjai már feltaláltassanak a 
nemzet új institutióiban. 

Nem tagadhatrni, a respublikánusok száma ez időben már 
nagygyá nőtt az országban; s ezek lőnek mintegy vezéréi a 
közvéleménynek. Azok is hallgatással tűrték tehát Szemere 
beszédét, kik egyébiránt republikánus elvűek nem voltak, 

1849. Máj. nehogy népszerűségöket veszélyeztessék. A többi minisztere- 
ti ket e felett, miután a szó már kimondva volt, s a tényt nem 
történtté változtatni többé nem lehetett, hallgatásra bírta még 
az is, nehogy az egyenetlenség magvát hintsék el a csak alig 
alákúlt kormányban. Annyi bizonyos, hogy, ha a programm 
előleg miniszteri tanácsban vizsgáltatik meg, bár elveire nézve 
egyező volt a vélemény, mint időszerűtlen s ennél fogva diplo- 
matiailag helytelen és eszélytelen, nem talál többségre. A fel- 

tünő beszéd következő : 

, Uraim, a miniszterium semmi hosszú szóbeli program- 
mal nem lép fel; nem lép fel pedig részint azért, mert a mi- 
niszterek mindnyájan jelen nincsenek ; nem, másodszor azért, 
mert nem akar mondani sem sokat, sem keveset. 

, Programmúl szolgáljon az, hogy a miniszteriumot a 
kormányzóelnök alakította, ki bírja a nemzet, bírja a ház, s 
bírja a hadsereg bizalmát. Programmúl szolgáljon az, hogy a 
miniszteriumba csaknem mindnyájan az élet és cselekvés 
teréről léptünk be, hol alkalmunk volt elveinket nemcsak 
bevallani, hanem kérlelhetlen szigorral gyakorolni is, nem a 
körülmények gyáva mérlegezése, hanem a haza megmentésé- 
nek szüksége szerint. Programmúl szolgáljon végre, az elve- 
ket illetőleg, múltunk a jövőre nézve. 

, Mi nem igénylünk magunknak oly erőt, hogy az orszá- 
gos chaosból, melybe a háború sodort, egy rendezett világot 
teremtsünk. Mi nem hiszszük, hogy ennek ideje megérkezett; 
mi csak azt hiszszük, hogy nincs a haza megmentésének műve 
bevégezve; és ha a haza szent területének földéről az utolsó 
ellenség is ki lenne irtva, hátra volna még megállapítani Euró- 
pához való viszonyunkat, miután az april 14-dikei határozat a 
dynasztia s ország közti kérdést európai kérdéssé tette. Ellen- 
ben igyekezetünk van, s elhatározott akaratunk van, a hazát 
megmenteni ; a munka eredményének biztosítékát önök támo- 
gatásában szemléljük. 

, Hármat azonban szükségesnek látunk nyilvánítani. Elő- 
ször, a miniszterium magát forradalmi kormánynak vallja be. 

Épen azért nem irtózik semmi eszköztől, mi a haza megmen- 
tésére megkivántatik, semmitől, saját felelőssége alatt. A mint 
a béke helyreáll, megszűnik forradalmi kormány lenni; mert 
rendkivüli szabályokhoz végszükség nélkül nyúlni, polgári 
bűn volna. 

, Másodszor: a miniszterium magát respublikai irányú- 
nak vallja. Minden törekvésnek ellene lesz, mi a monarchiára 
visszavezethetne; de ellene lesz minden respublikának is, 
mely a községi rendszer, családi élet s munkabiztosságon túl, 
a tulajdonjogon s ennek rovására alkottatnék. Oly respubli- 
kát akar, — ha isten megsegít, — mely inkább boldogítson, 
mint fényljék. 

n Harmadszor: a miniszterium magát demokratiai irányú- 
nak vallja. Demokratiai értelemben kiván s fog minden tör- 
vényeket formuláztatni. A népfelségnek elvét minden, de 
minden következményeiben elfogadja. A népszabadság rová- 
sára, mely minden hatalomnak örök kútfeje, senkinek sem ád 
kezébe túlhatalmat, a mennyiben azt meggátolhatja; és ha a 
kormányzó és országgyűlés közti helyzetből ilyesmit venne 
észre: el fogja hagyni helyét, s ha szükség, az országgyűlést, 
és ha szükség, a nemzetet fogja fölébreszteni. 

, Ezen alapelvek nyomán indúlva, nem kérünk bizalmat; 
mert a bizalomnak önkényt kell származnia; de ha a ház 
bennünket bizalmával megajándékoz : tisztelettel, hódolattal 
elfogadjuk, kijelentvén, hogy mi csak a nemzet s ház akarata 
szerint tudunk s remélünk kormányozhatni; de kijelentvén 
egyszersmind aztis, hogy csak oly háznak kivánunk végre- 
hajtó hatalma lenni, mely ház a demokratia tiszta alapjaira 
rakja le határozatait." j 

A ház többsége zajosan kitörő helyesléssel fogadta a há- 
rom elvet s követte az egész beszédet. A többi meglepett 
miniszterek azonban a kisebbséggel óhajták, bár ne lett légyen 
kimondva a respublika szó, minek a fennforgó körülmények 
közt nem várhatták kedvező eredményét. ,A miniszteriuthot 


oda rántottam a respublika és demokratia részére, valamint a 

nemzetgyülést, — s nekem ez elég!" Így ir vala Szemere e 
programmjáról, május 22-kén Perczelhez. A miniszteriumnak 
a különben is meddő, s állapotainkat jobbra egy hajszálnyival 
sem fordítható szó bizonyára nem volt , elég", kivált miután, 
amitől. akkoron tartott, valóban nemsokára beteljesedett. 
Ellenségeink nem késtek azt ellenünk azonnal felhasználni, s 
forradalmunk ellen e tekintetben ellenszenvet táplálni, az épen 
nem respublikai szellemű Európában. 

Francziaországban az új respublikai kormányforma útat 
tört a socialismus tanainak és törekvéseinek oly mértékben 
kifejtésére s kiterjesztésére, hogy az ország közügyei s a béke 
e miatt, még a respublika második évében is, folyton a legve- 
szélyesebb ingadozásban léteztek. A hatalomviselők, a helyett, 
hogy mindenkép biztosítani igyekeztek volna a respublikai 
institutiókat, nem tudtak jobbat cselekedni, mint kisérleteket 
tenni a socialismus különféle rendszereivel. A socialisták kü- 
lön töredékei, kiki a maga tanát tartván a megváltás evange- 
liumának, kormányt buktattak meg kormány után, mind újabb 
s újabb rendszerrel tévén kisérletet. És bár e pártszinezetek 
legtöbbjei idegenek valának a communismus rettegett elvei- 
től; az egymást követő forradalmak alatt ezek is mindinkább 
az előtérbe nyomúltak, szintúgy követelve a magok részére 
kisérletet, mint a három négy már megbuktatott rendszer. A 
communisimus végre oly hatalommá lőn, hogy már-már élet- 
halál harczot kezdett vívni az ország fennálló socialis viszo- 
nyaival, míg végre a kormányra emelt Cavaignac tábornok 
azt egy vérfürdőben el nem fojtotta. 

És mivel e veszélyes zavargásokra a respublikai kor- 
mányforma nyújtott alkalmat, sokan, a nemzet egész józa- 
nabb, de kevésbbé gondolkodó része idegenkedni kezdett 
magától az októl is, akülönben csak esetleges okozat veszélyei 
miatt. A respublikai kormányforma lassanként elveszté a kö- 
zéposztályoknak is előbb oly hangosan tanúsított előszeretetét ; 
ellenségei pedig napról napra szaporodtak, hatalomra, befo- 
lyásra nézve növekedtek; míg végre Napoleon Lajos válasz- 

tatott a kormány élére; ki aztán lassanként s alattomosan 
ugyan, de annál biztosabban egyengette magának az útat a 
császári kényuralomra. 

Az angol kormány, mely a franczia socialismus küzdel- 
mei következtében az európai béke felforgatásától tartott, 
elvileg gyűlölte a demokratikai respublikát. És még inkább 
megerősíté e kormányt e gyűlöletében az, hogy Németország- 
. ban is, hol csak a forradalom kitört, a respublikai kormány- 
forma kiáltatott ki, minek következtében a socialismus és 
communismus, többé kevésbbé, itt is mindenütt felütötte fejét. 

Attól lehetett ezeknek következtében tartani, hogy a 
magyar forradalom is, ha kormánya respublikainak jellemzi 
magát, könnyen oly színben tűnhetik fel Európa előtt, mintha 
a socialismus Magyarországban is jelentékeny szerepet játsza- 
nék a forradalomban ; ámbár itt, annak dajkája, a proletárius 
osztály, még nem létezvén, maga a socialismus is egyedűl ne- 
véről, mint külföldi növény ismertetett, elemei pedig forradal- 
munkban teljesen hiányoztak. 

Ártalmas volt pedig, Magyarországnak ily színben elő- 
tűnni Európa szemeiben, melynek rokonszenvére méltán szá- 
molhatott is, szüksége is volt. Oly vérmes reményekkel igen 


kevés enthusiasta táplálta ugyan magát, hogy Angol- vagy 


Francziaország egyenes segedelmet nyújtson nekünk; mire 
egyébiránt, ha csak az osztrák dynasztiával van dolgunk, 
szükségünk sem lett volna, elegendő erőt állíthatván ki ma- 
gunk is, ténynyé emelni a függetlenségi nyilatkozatot. Azt 
azonban a népszabadság érdekében méltán várhatta nemze- 
tünk a szabadság elveit védeni szokott Angol- és Franczia- 
országtól, hogy az orosz interventio ellen, mely a függetlenség 
kinyilatkoztatásakor már elhatározva létezett, s miről, bár 
hitre nálunk még nem talált, mind sűrübben szóltak a külföldi 
lapok, — saját érdekeiknél fogva, hatalmoknak egész súlyá- 
val tiltakozzanak. De ezen erkölcsi segedelemre is balgaság 
leende számítani, ha a külhatalmak rólunk akként véleked- 
nek, hogy a mi forradalmunk iránya sem más, mint a respubli- 

kai kormányformával a socialismus és communismus törek- 
véseinek nálunk is tág kaput nyitni. Söt, nem kelle mély 
politikai felfogás arra, hogy e külhatalmak is kivánatosnak 
látandják forradalmunk mennél elébbi elfojtását, bár mi mó- 
don történjék is az, ha oly vélemény terjed el rólunk, hogy a 
respulika zászlaja alatt mi is a socialismust tűztük ki forradal- 
munk czéljává. 

Jól tudták ezt elleneink; s mióta a miniszteri programm 
közhírré jutott, siettek is azt ellenünk czéljaikra ily értelem- 
ben kizsákmányolni, hangosan hirdetvén, "hogy a debreczeni 
parlament és kormány a respublikát valósággal kikiáltotta. E 
törekvéseikben "pedig elleneinknek igen jó szolgálatot tőnek 
közőlünk is azon hevesvérü szájhősök, kik nagy szavakban 
keresvén az általok másként ki nem érdemelhető dicsőséget, 
hírlapi czikkeikben oly értelemben irtak az országról, mintha 
az már valóságosan meggyökerezett respublika volna s annál 
egyéb nem is lehetne, a népszabadság, szerintök csak ebben 
lévén képes kifejleni. Mindez jó víz volt elleneink malmára, 
kik nem is mulaszták el, hol komolyan, hol gúnyosan az una- 
lomig ismételni kikeléseiket a , magyar respublika" ellen. 

E csel nem is maradt hatás nélkül a külföldön. Köve- 
teink ugyan mind Francziaországban, mind Angliában egész 
erejökkel küzdöttek e balvélemény meggyökeresedése ellen; 
azt azonban meg nem gátolhatták, hogy az irántunk ellensé- 
ges osztrák és muszka befolyás alatt lévő lapok azt szinte ne 
terjeszszék s fel ne használják irányunkban. Mi több, Pon- 
sonby lord, ki Bécsben teljesen megnyeretett az osztrák ügy- 
nek s e kormány hivatalos lapjaiból merítette legtöbbször a 
magyar-osztrák ügyekről az angol kormányhoz küldött tudó- 
sításait, ezekben szinte azt állítá, hogy Magyarország respubli- 


i kának kiáltotta ki magát. 


E tekinteteknél fogva tehát kétségtelenül káros volt 
ügyünkre nézve Szemerének előleg senkivel sem közölt 
miniszteri programmja, melyet tán nem is más okból mon- 
dott el mint, hogy szabadelvűségben, radikalismusban magát 

Kossuthot is meghaladni látszassék s ezáltal népszerűsége 
gyarapodjék. Fájdalom, mennél inkább látszék nemzeti igaz 
ügyünknek kedvezni a hadiszerencse: az elsőség s kitünés 
kórságos vágya, annál többekben felébredt, a hiúság átka 
annál inkább s végzetteljesebben nehezedett szent ügyünk 
végsükerére ! 

ÖTÖDIK FEJEZET. 


A. függetlenségi nyilatkozatra vonatkozó kül- s 
belviszonyok. Buda megvétele. 


A függetlenségi nyilatkozat a magyar nemzet ünnepé- 
lyes ellenmondása s óvástétele volt azon kényuralmi határo- 
zatok ellen, melyekkel a fejedelmi ház, a múlt évi oktober 
kezdete óta a folyó évi márczius 6-káig közzétett nyilatkoz- 
ványaiban, a háromszáz éves szerződések ellenére, a nemzet 
ősi alkotmányát, törvényeit s történelmi jogait, magát állam- 
életét s nemzeti lételét megsemmisíteni szándékozott. Midőn 
a törvényhozó testület a nemzeti államélet Rubiconját átlépte 
s azon térre ment át, honnan az elhagyottra önkényt vissza- 
térnie többé nem lehetett, azon kecsegtető reményben élt, 
hogy az ige testté válandik, s a szóval kimondott függetlensé- 
get tényleg is sikerülend megalapítani. 

E végre, a belső erőfeszítés mellett mindenekelőtt kivá- 
natos lőn, hogy azon nemzetek, melyek a népeknek önmagok- 
kal s magokról való rendelkezési jogát főalaptörvényökül 
fogadták el, rólunk kedvező véleményt ápoljanak, s a nép- 
szabadság solidaritásának elvét reánk is kiterjesztvén, fiatal 
önállóságunkat elismerésök erkölcsi segélyével támogassák. 
Európa népei, bár eddig hazánkról, a közvetlen közlekedés 
lehetetlensége miatt, jobbára csak a bécsi hírlapokból merí- 
tették ismeretöket, mind nagyobb figyelemmel kezdik vala 

kisérni az eleinte csekélyeknek, európai fontossággal nem 
biróknak látszó magyar eseményeket. 

, Midőn a folyó év első napjaiban Windischgrütz a mindig 
hátráló magyar hadak nyomában Budapestet elfoglalta, s ezen 
esemény a tábori bulletinek s a bécsi hivatalos lapok elbiza- 
kodott, gőgös hangú kürtölései által Európának hírűl adatott: 
azon hit terjedt el a népek között, hogy a magyar forradalom, 
a főváros elfoglalása következtében, már le van igázva. És 
senkit sem lepett meg a hír, hogy a hadi készületeit századok 
folytában felhalmozott, négy-ötszáz ezernyi hadsereggel ren- 
delkező dynasztia legyőzte a nemzetet, mely a fölött, hogy a 
háború által meglepetvén, mindennemű hadiszerek- s készü- 
letekben szűkölködött, a keblében szándékosan, terv szerint 
támasztott lázadások által is meggyengűlve, mérkőzni képte- 
lennek látszék Ausztria roppant hatalmával. A többség köny 
nyelműséggel vádolta a nemzetet, hogy a süker minden való- 
szinűsége nélkül emelt fegyvert. És a krónika már jegyezni 
kezdé lapjain, hogy egy felkelt, fellázadt nemzet — mert 
ügyeink, viszonyaink ismeretének hiánya miatt, a bécsi lapok 
után közönségesen lázadásnak neveztetett az önvédelem leg- 
szentebb harcza — ismét megtöretett; a meggondolatlanúl 
felzavart béke újra helyreállott ; a Habsburg-Lothringen feje- 
delmi ház megingott trónja ismét megs zilárdúlt. 

De midőn győzedelmeink híre a hazug bulletinek és a 
bécsi lapok elferdítéseinek daczára is eljutott a külföldre: a 
figyelem ott nemzetünk iránt újra felébredt; és, bár ügyé- 
nek mivoltáról igen kevesen voltak is jól értesűlve, látván, 
hogy e nemzet annyi erőt képes kifejteni, s egy, elébb ala- 
csony helyzetű, de a hazafiság lelkesedése által hatalmas fiá- 
nak szavára, oly seregeket állít ki, melyek által az osztrák 
hadak megveretvé, a fővárost odahagyni s a határokig futni 
kénytelenek : mind nagyobb részvétet s rokonszenvet kezdé- 
nek iránta táplálni kebleikben. 

Azon férfiaink is, kiket kormányunk, különböző időben, 
a külországok kormányaihoz küldött, mind ezeket, mind a 

nemzeteket lassanként bővebben megismertették ügyünk jo- 
gosságával; miáltal, a felőlünk elterjedt balvéleményeket 
megigazítva, mindinkább sikerűlt, ha nem is a kormányok- 
ban, — melyek legtöbbjeinek önző vagy szűkkeblü, félénk 
vagy fonák politikájú kezelői a népek szabadságsóvár kivána- 
tait s jogait, fájdalom még a szabad alkotmányú államokban is 
oly ritkán méltányolják, —legalább a népekbenirántunkrokon- 
szenvet ébreszteni, azok közvéleményét felénk s mellénk for- 
dítani. 

Gróf Teleki László, ki, mint tudjuk, még a múlt évi 
szeptemberben küldetett az új franczia respublika kormányá- 
hoz képviselőnkül, egyike azon tiszta lelkű, lángkeblű haza- 
fiaknak, kik nemzetünk demokratiai átalakúlását sok évi küz- 
delmeik által előteremtették; s öröklött előjogaikat a nép és 
szabadság szent érdekeinek feláldozták, — nagy munkássá- 
got fejtett ki Párisban, bár őt benn a vörös respublikától, a s0- 
cialismustól, — künn a háborútól félő köztársasági kormány, 
szűkkeblűségében, hivatalosan nem fogadta is el kormányunk 
képviselőjéűl. 

Mihelyt ő Debreczenből a függetlenségi nyilatkozatot 
kezéhez vette, azt május 22-én franczia nyelven a következő 
levél kiséretében nyujtotta be Drouyn de Lhuis külügyminisz- 
ternél: 

n Miniszter úr! A kormányomtól vett hivatalos rendelet 
által kötelességemmé tétetik, tudtára adnom a franczia res- 
publika kormányának a magyar nemzeti gyülés azon határo- 
zatát, mely által a Habsburg-Lorraine ház trónjától megfosz- 
tatott, és Magyarország minden hozzátartozó részeivel együtt 
európai szabad és független államnak nyilváníttatott. 

s" — ,A magyar nemzet képviselőinek ezen hivatkozása az 
isten és emberek igazságára törvényes következése a császári 
kormány politikájának. A császár-király megszegte az alkot- 
mányra mondott esküjét; az ország keblében egymás ellen 
lázítván a nemzetiségeket, egymás megrontására izgatván a 
külön osztályokat, felszította a polgári s társasági háborút; s 

végre tartományait legveszélyesb ellene, az orosz seregeinek 
dobván martalékúl, önmaga mondott le jogairól. I 

Azon dynasztia, mely a jognak és becsületnek minden 
elveit lábbal tapodta, mely nem iszonyodott az idegen szuro- 
nyok átkos csapását alattvalóira hozni, hogy egyszerre elfojtsa 
a szabadságot és civilisatiót, hazánk fölött többé nem orszá- 
golhatott. Kossuth Lajos, a honvédelmi bizottmány elnöke, 
engedelmeskedvén a nemzet képviselői által egy szívvel, lé- 
lekkel kijelentett akaratának, addig is, míg a nemzeti gyülés 
az új kormányforma fölött határozand, az ország ideiglenes 
kormányzója s a végrehajtó hatalom elnöke, megragadta a 
kormányhatalmat. S meggyőződve lévén, hogy az európai álla- 
moknak közös kötelék által szükség egyesűlniök, siet általam 
miniszter úrnak tudtára adatni, hogy a continensen egy sza- 
bad állammal több van, melynek forró kivánsága békében és 
barátságban élni minden népekkel, kivált pedig a dicső fran- 
czia nemzettel; s Európa keletén őrködni a Francziaország 
által képviselt emberiség és civilisatio érdekei fölött. Hiva- 
tása nem más, mint a világ azon részében megmenteni a sza- 
badság elveit, egy új alapra, a nemzetek egyenlősége és test- 
vérisége tágas alapjára fektetvén azokat. j 

Teleki e közleménytől nem várt nagy sikert azon fran- 
czia kormánynál, mely őt hivatalosan elfogadni is vonakodott ; 
mely egy más, szinte szabadságra törekvő nemzet leigázására 
maga is segédkezet nyújtván, hűtlenné lett a maga eredeté- 
hez; mely részint a vörös respublikától való félelmében, ré- 
szint elnöke, a titkon már császárságra törekvő s annak útjait 
. egyengető Lajos Napoleon befolyása következtében, maga is 
a reaktio vontató kötelébe kapaszkodott. 

De annál több sikert várt ő attól a közönségben, mely- 
nek azt hírlapok útján szinte tudtára adá. A jeles hazafi kü- 
lönben is nagy munkásságot fejtett ki a sajtó mezején czikkei 
s önálló röpiratai, szintúgy mint a magánkörökben szellemdús 
társalgása, ügyes tápintata, finom modora által, hogy ügyünk- 
nek a közvéleményben rokonszenvet szerezzen. Igyekezete 

nem is maradt siker nélkül. Nemzeti szabadságharczunk in- 
dokairól, dolgaink állásáról s a bécsi udvar szándokairól las- 
sanként mind helyesebb felfogás terjedt el úgy a sajtóban, 
mint a magánkörökben; s oszladozni kezdett azon balvéle- 
mény, mintha a magyar mozgalom is a socialismus és commu- 
nismus sikamlós terén egy nyugtalan proletárius tömeg által 
támasztatott volna; s a helyesebb ismerettel együtt a fran- 
cziákban is menten ébredezett a rokonszenv, a szabadságért 
annyi erőfeszítéssel s kitartással küzdő magyar nemzet iránt. 
A hírlapok közől több, s nem csak a demokrat szelleműek, 
hanem még legitimista elvűek is, mint példáúl a , LOpinion 
Publigue" mind sűrübben s kedvezőbben kezdték tárgyalni a 
magyar dolgokat. De, fájdalom, ezen rokonszenv, a respubli- 
kának saját forrongó állapota s még inkább kormányának 
érintett iránya s azon körülmény miatt, hogy a franczia nem- 
zetnél a közvélemény ritkán válik eldöntő hatásúvá kormá- 
nyának külpolitikájára nézve, — nem eszközölhette azt, hogy 
nemzetünk e részről valamely bár csak erkölcsi támaszra is 
számíthatott volna. 

Nagyobb, jutalmazóbb lőn sikere Teleki László munkás- 
ságának, Angolországban, hol a hatalmasan kifejlett közvéle- 
mény a kormánynak előbb utóbb a külpolitikában is irányt 
szokott szabni. Támogatá őt e hazafias eljárásában egy ideig 
Szalay László, ki, miután Frankfurttól bucsút venni kényte- 
leníttetett, Telekivel vállat vetve, működék a nyugoton, — és 
Pulszky Ferencz, ki utóbb megbizást is nyert Kossuthtól An- 
golországba. E szigetországban, néhányat kivéve, valamennyi 
hírlap, meleg rokonszenvvel fogta fel a magyar ügyet. Több 
kitünő férfiú pedig — kik közől hálás elismeréssel emeljük 
ki a nagy nevű Cobdent, lord Dudley Stuartot és Osbornet, — 
a nép ezreitől látogatott meetingekben, népgyülésekben, szint- 
úgy mint a törvényhozás teremeiben tevékeny rokonszenvvel 
izgatott igaz ügyünk mellett s hivta fel annak pártolására a 
közvéleményt és a kormányt. A siker ügyünkre nézve las- 
sanként oly kedvezőnek mutatkozott, hogy ügyvivőink már 

némi reményekre ébreszthető tudósításokat is intézhettek kor- 
mányunkhoz. A tényleges pártolásnak még ugyan az angol 
kormány részéről is útját állá azon elfogult, fonák politika, 
mely nem egy könnyen tudott megválni azon hagyományos 
tantól, mely az 1815-ben felállított európai státusrendszert 
illethetetlennek, Ausztriát pedig, régi szövetséges társát, e 
rendszerben az európai súlyegyen fenntartására nélkülözhe- 
tetlen elemnek tekinté ; mindazáltal Palmerston külügyminisz- 
ter politikájában is oly fordulat kezd vala már mutatkozni, 
mely a közel jövőben remélnünk engedé az angol kormány 
erkölcsi támogatását. 

Új kormányunk, e nagy hatalmakon kivűl, megkisérté 
az érintkezést némely kisebbekkelis, melyek, ha bár csak 
közvetve, hasznára lehettek ügyeinknek. Ilyen volt az Ausz- 
triával ismét harczra kelt Piemont s a császári kormány ellen 
függetlenségi háborút kezdett Velencze. Kételkedni sem le- 
hetett, hogy a szövetséget velünk, mind Károly Albert pie- 
monti király, mind Manin, a magát történelmi jogánál fogva 
köztársasággá kikiáltott Velencze kormányának elnöke, saját 
érdekeiknél fogva örömest megkötendik a közös ellenség 
ellen. Egyenes segélyt mi e kormányok egyikétől sem várha- 
tánk ugyan, sőt ellenkezőleg, ők óhajtának azt tőlünk; de 
mindemellett is hasznos szolgálatot tehétének ügyünknek az 
által, ha az Olaszországban lévő magyar katonaságnak alkal- 
milag segédkezet nyujtanának a hazájokba visszatérhetésre. 
Piemont, miként fentebb láttuk, ezt a maga párizsi követe 
által már az elmúlt télen a legnagyobb készséggel megigérte 
az e végett nála lépéseket tett Teleki Lászlónak, ki aztán, 
mint már tudjuk, nem is késett ezen ügy előmozdítása végett 
báró Splényi Lajost Turinba küldeni. A jó akaratnak azonban 
akkor kevéssé felelt meg az eredmény, a császári hadikormány 
ébersége következtében katonáink közől nagyon kevesen me- 
hetvén át Piemontba. 

Most tehát Kossuth, mindjárt új méltóságába léptekor, 
egyenesen is megkisérté az érintkezést mind Turinnal, mind 

Velenczével, april 20-án. Bratich János főhaditisztet nevezvén 
ki ügynökévé e kormányokhoz. Turinnal ugyan a követ mű- 
ködésének hamar véget vetett a szerencsétlen novarai ütközet, 
mely Piemontot békekötésre kényszeríté "Ausztriával. De 
Velenczével sikerűlt a követnek, bár személyesen oda sem 
juthatott be, megkötni a szerződést. Kossuthnak april 20-kán 
kelt levelére, melyben Manint tudósítja, hogy a magyar nem- 
zet képviselői a függetlenséget kijelentették s őt az ország 
kormányzójává választották, s óhajtását fejezi ki egy szoro- 
sabb szövetség megkötése iránt a szabad Magyarország és a 
szabad Velencze közt —; és egy másik, ugyanazon keletű 
levelére, melyben a velenczei köztársaság elnökét értesíti, 
hogy e végett Bratich Jánost küldi hozzá Magyarország ügy- 
nökéül, kérvén egyszersmind őt, küldéne a maga részéről is. 
egy követet Magyarországba: Manin e végett Pasini Lajost 
bizta meg a találkozásra a magyar követtel, ki az ostromzár 
miatt Velenczébe személyesen nem juthatván be, más által 
juttatá oda Kossuth leveleit. 

A két megbizott az anconai kikötőben találkozék s junius 
3-kán ott") a következő szerződést írta alá: 

1. Magyarország és Velencze közt védő és támadó szö- 
vetség leend; békét a közös ellenséggel egyik fél sem köt a 
másik hozzájárulása és megegyezése nélkül. 

2. A szövetséges felek egymást szárazon és tengeren 
kölcsönösen segítendik ; haderejök a közös érdek igényei sze- 
rint öszhangzólag fog működni, . 

3. Velencze segíteni fogja BEREYÖKOTÁGÉBŐK egy tengeri 
haderő felállításában az Ádrián. 

4. A magyar hajók felfegyverzésének költségeit Magyar- 


ország viselendi. 


$) E szerződés, bár Ancona kikötőjében, junius 83-kán köttetett, 
Bratichnak, nem tudom mivel indokolt kivánatára, a következő keletet 
viseli homlokán az eredeti okmányban: ,Prés de Duino, 20 Mai, 1849." 

5. Mihelyt a körülmények engedik, Magyarország egy 
hatalmas diversiot teend az ádriai tenger felé; miben őt Ve- 
lencze minden tengeri és szárazi erejével támogatandja. 

6. Az Olaszországban elszórt magyar katonák Velen- 
eczében barátságosan fogadtatnak s Velencze költségén ma- 
gyar legiová alakíttatnak. Ezen legio teljessé leend, mihelyt 
annak létszáma háromszor oly nagygyá nő, mint a mennyi a 
mostanié. A többiekből egy tartalék fog alakíttatni Magyar- 
ország költségén s rendelkezésére.  Velencze, szükség eseté- 
ben, magára vállalja e had átszállítását a magyar tengerpartra. 

7. Mindennemű fegyvert, melyet Magyarország Velen- 
czében lerakni kiván, ennek kormánya a maga költségén őr- 
zendi oly módon, hogy azokat a magyar tengerpartra lehessen 
szállítani; mihelyt ott egy magyar hadosztály megjelen azok 
átvételére. 

8. Magyarország méltányolván Velenczének a szabadság 
ügyéért tett áldozatait, hadisegélyűl lehetőleg rövid idő alatt 
bizonyos pénzösszeget fog küldeni; s e segély időről időre 
ismételtetni fog a háború végéiglen. 

Manin egyébiránt junius 26-ról kelt levelében is tudósitá 
Kossuthot, hogy levelét Velencze kormánytanácsa a legna- 
gyobb lelkesedéssel üdvözölte, s bizodalmasan várja, hogy a 
Bratichcsal kötött szerződést Magyarország kormányzója men- 
nél elébb meg fogja erősíteni. Hogy vele a velenczei köztár- 
saság hadi s pénzügyi állapotait tudassa, Tomasso Gar szemé- 
lyében követet küld hozzá. I 

A Magyarországon nemkülönben, mint Velenczében nem 
sokára beállott súlyos események minden további eredményei- 
től megfoszták e szövetségi szerződést. Manin, jul. 28-án, Tor- 
nielliképviselő interpellatiójára kijelenté, hogy azösszeköttetést 
Magyarországgal a szoros elzáratás miatt lehetetlen fenntartani. 
Sem a magyar követtől, sem a Magyarországba küldött saját 
ügyviselőjétől nem vehetett hírt eddigelé; valamint hogy az 
igért pénz, élelmiszer és fegyveres erő sem érkezett meg on- 
nan, kétségkivűl az orosz interventio okozta akadályok miatt. 

Kossuth egyébiránt, látván, hogy, kivált miután Jellasics 


. Pestről egész hadtestével a Drávához vonúlt, a szándéklott 


hadjáratot az ádriai partok felé aligha sikerűlhet végrehajtani, 
Bikkessy ezredes hadisegédét oly megbizással küldé Párisba, 
hogy részben az olasz hadseregből megszökött magyar kato- 
nákkal, részben az ügyünk iránt rokonszenvvel viseltető ide- 
genek segélyével Marseilleben kibérlendő hajókon Fiume felé 
igyekezzék intézni betörést. Volt szó arról is, hogy e czélra 
Garibaldi nyeressék meg. Bár azonban Br., gazdag lengyel 
gróf, e végre, ha kell, egy pár százezer frankot is ajánlkozott 
áldozni, a megbizott Bikkessy nem azon férfiú volt, ki ilyféle 
merész kisérletet végrehajtani képes lett volna; ő azt a meg- 
kezdésig sem tudta vinni. Átalában, a külországi működéseket 
tekintve, azon nagy hibát követte el Kossuth, hogy Telekit, 
Szalayt kivéve, több gonddal nem választotta meg kiküldött 
ügynökeit. 

Splényit, miután Turiínban minden működése lehetet- 
lenné vált, Kossuth felszólítására, Teleki László május 6-kán 
Konstantinápolyba küldötte, a következő utasításba foglalván 
megbizását. 

1. Fejezze ki a magyar kormány háláját, hogy a magas 
Porta, bukuresti ügynöke által óvást tett határainak megsér- 
tése miatt, az oroszok betörésekor Erdélybe. 

2. Tudomása lévén, hogy az angol és franczia kormány 
a Portának szoros neutralitást ajánlott az Oláhországba mene- 
kült osztrák sereg irányában; mivel ezt a török az orosz ha- 
daknak szinte ottléte miatt nem teheti: az ügynök a Konstan- 
tinápolyban lévő angol és franczia követeknél oda működjék, 
hogy ezek kormányuknál eszközöljék ki az orosz interventio- 
nak mennél elébbi megszűntetését a dunai fejedelemségekben. 
A töröknél pedig arra fordítsa hatását, hogy ne hagyja magát 
az orosztól s osztráktól elcsábíttatni. 

3. Ha a Porta az aldunai fejedelemségek kérdése miatt 
az oroszszal háborúba keverednék, ügyekezzék Splényi rábirni 

a török kormányt, hogy erejét a magyarokéval egyesítve, mű- 
ködjék az orosz ellen. 

Kossuth utóbb hasonló czélokból maga is Konstantiná- 
polyba küldé gr. Andrássy Gyulát. De minthogy a tehetetlen 
török kormány semmi támogatást nem nyert az angol és 
franczia kormányok részéről: mind Splényi, mind Andrássy 
küldetése eredménytelen maradt. 

; Azonban, bár miként a mondottak tanúsítják, nem hanya- 
golta is el kormányunk megnyerni a külföld rokonszenvét s 
legalább erkölcsi támogatását: okúlva a lengyeleknek minden 
külföldi sympathiák daczára is szerencsétlen sorsán, koránt 
sem e rokonszenvre alapítá a nemzeti szabadságharcz végsü- 
kerének reményeit, Benn, magában a szabadság ihletétől föl- 
lelkesedett, s az új korban eddig nem ismert erődús életre iz- 
mosodott nemzet keblében fejlődtek azon elemek, melyek a 
kormányt s a nemzeti gyülést ebbeli reményeikre feljogosíták. 

A nemzet, mely a szabadságán ejtett régibb csorbákat s 
az anyagi jóllétében szenvedett nyomást a márcziusi fejle- 
mények következtében hamar elfeledve, egy évvel elébb kész 
volt volna, mint egykor, Mária Terézia idejében a trón körül 
tömbesűlni, s annak megmentése végett vagyonát, vérét, életét 
feláldozni, — e nemzet most végkép elfordult a tróntól s a leg- 
nagyobb lelkesedéssel fogadta képviselőitől az ország függet- 
lenségének kijelentését. A hatóságok és községek az öröm és 
lelkesedés kifejezéseiben biztosították felirataik által a kor- 
mányt, hogy a nyilatkozatot tömegesen magokévá teszik s azon 
áldozatokat, melyekbe még a függetlenség kivívása kerülend, 
szívesen viselendik. 

És ezen áldozatkészség a nemzet részéről valóban nagy- 
szerű, bámulandó volt. A hatóságok, vármegyék és városok 
csaknem kivétel nélkül, még azon nagy számú újonczokon 
felül is, melyeket a törvényhozás rendelete szerint kül- 
döttek fegyver alá, a hazai ügy iránti buzgalomtól indítva, 
önként, ki négy, ki hat hónapra, ki a háború végeiglen 


szabad csapatokat állítottak a kormány rendelkezésére. E 
Ho rváth M. A függetlenségi harcz tört. IL. 37 

1849. Máj. mellett számos egyes hazafiak is folyton szaporították fogadott 
újonczaikkal a hadsereget. Voltak apák, kik tartozáson felül 
egyetlen fiokat is, voltak mások, kik valamennyi fölserdült 
fiaikat, önmagok költségén fölszerelve, küldötték vagy vitték 
magokkal a seregbe. A fiatalságot, kivált a miveltebbet, oly 
harczias szellem szállotta meg, hogy, ha tán a szülők akarták 
volna is, lehetetlen volt őket visszatartóztatni, hogy a táborba 
ne menjenek. Gyalázatnak tartatott tétlen honmaradni, mi- 
dőn a haza veszedelemben forog ; úgy hogy még azok is, kik 
bármi körülménynél fogva fegyvert nem foghattak, a többiek- 
től lenézetvén, szégyenlék magokat. Az iskolák általában az 
egész hazában kiürűltek; még a papi növendékek közől is 
számosan fegyverrel cserélték föl a szent könyveket. Az ipa- 
rosok hiányt kezdének érezni segédekben, kik műszereiket 
oda hagyva, nagy részben fegyvert fogtak. Nem ritka volt az 
eset, hogy az ifjú, ha kissé kora növésnek örvendhetett, öre- 
gebbnek hazudta magát, csakhogy honvédül fölvétessék. Kik 
gyönge koruk miatt a zászlóaljaktól elutasíttattak, a tüzérek 
közé vétették föl magokat; s ezek közt igen sok 14—15 éves 
növendékre lehetett találni. A még ifjabbak, a tiz-tizenkét 
évesek, — mert ilyen is néhány száz egyátaljában nem akart 
kimaradni a háza szolgálatából, — tábori munkára igen 
gyöngék lévén, a fegyver- és lőszergyárakban alkalmaztatták 
magokat; s nagy részben ezek szorgalmas kezeiből kerültek 
ki a töltények és gyutacsok. 

A lelkesedés a haza ügye iránt még a nőnemre is kiter- 
jedt. A honleányok számos ezerei vetélkedve gyűjtöttek, 
varrtak fehérneműt a tábor számára, s készítettek tépetet a 
hazáért vérző vitézeink sebeire. Alig volt város és vármegye, 
hol e végre nőegyesületek nem alakúltak. Kossuth egyik nővére 
pedig, özvegy Meszlényi Zsuzsanna, mint főápolónő kórházról 
kórházra járt az országban, intézkedni az iránt, hogy beteg, 
sebesült vitézeink körül a szükséges női szolgálat s ápolás ne 
hiányozzék. 

A nép e tiszteletre s bámulatra ragadó lelkesedése, tevé- 
keny buzgalma s áldozatkészsége bőséges forrásul szolgált azon 
eszközök és erő előteremtésére, melyek a szabadságharcz sü- 
keres folytatását lehetségessé tették. — 

És valóban, hadseregünk létszáma, miként ezt alább rész- 
letesen kimutatók leszünk, már tekintélyessé emelkedett. April 
végén, mintegy 135 ezer honvéd állott zászlaink alatt. E szám 
pedig, miként az ellenség visszavonultával a tér tágult, s 
majdnem az egész dunántúli vidék is a kormány rendelke- 
zése alá jutott, naponként tetemesen növekedett. A fegyver- 
nek ugyan nem volt bőségében az ország: a nagyváradi s 
más kisebb fegyvergyáraink a szükségletet fedezni soha sem 
voltak képesek ; s e miatt néhány zászlóalj folyton fegyverte- 
lenül hevert gyűlhelyein: a bánság visszavétele után azonban 
ez iránt azon reményt táplálta a kormány, hogy Orsován ke- 
resztül a külföldről sikerűlend fegyvert behozni. 

Mi az ország pénzerejét illeti : arra gondolni sem lehetett, 
hogy a minden külkereskedéstől elzárt, élelmezéssel, előfoga- 
tokkal, szállitmányokkal stb. különben is terhelt, az ellenség 
által több vidéken kifosztott országlakosok adót fizessenek ; 


vagy az igen megcsökkent bánya-, só- s egyéb koronai jöve- 


delmekből állíttassanak ki a sereg növekedésével naponként 
roppant arányban szaporodó közköltségek. Ezeket tehát egye- 
dül a kibocsátott s egyre gyártott papirpénzjegyekkel kellett 
födözni a kormánynak. Az országnak azonban mindeddig 
semmi státusadósságai nem lévén, a papirpénz, nagyobb ösz- 
vegben kibocsátva sem vált volna elviselhetlen teherré; Egyéb- 
iránt a kormánynak a mult nyáron 62 millió forintig meg- 
szavazott hitelből május elejéig még csak mintegy 40 millió 
bocsáttatott forgalomba. 

A dynasztia, mely atélen még könnyű szerrel lelgáshatai 
vélte a készületlen nemzetet, elrémülve vette észre az annak 
lelkesedése és szabadságszeretete által kifejtett roppant erőt; 
s meggyőződve arról, hogy minden újonnan gyűjtött s má- 


sutt nélkülözhető erejét összeszedve sem lesz képes megállítani 

1849. Máj. . diadalmenetökben a szabadság lelkesült bajnokait, kétségbees- 

sre Tés tében, az orosz karjai közé vetette magát. A kényuralmat pár- — 
tolni mindig, de most, Lengyelország miatt, különösen kész 
muszka, miként alább látandjuk, nem is késett beküldeni 
roppant seregeit. De a nemzetet még ez sem ejté kétségbe. 
Sőt, kész minden áldozatra, ezután is bizton remélte igaz 
ügyének győzedelmét, föltéve, hogy a vézérek is lelkesedve 
teljesítendik kötelességöket. 

És még ezen remény sem volt alaptalan. 

Az eddigi győzedelmeink annyira megtörték az osztrák 
erőt, megcsökkentették számát, lehangolták bátorságát, hogy 
azokat már ütközetbe is alig vihették vezéreik; az osztrák 
tisztek nyilatkozataiból s felfogott leveleiből kitűnt, miképen 
a fősereg harczképes része számszerint már alig több 40 ezer- 
nél, komolyabb ütközetet, ha arra mindjárt a komáromi után 
kényszeríttetik vala, a győzedelem reményével nem volttöbbé 
képes elfogadni. 

A dolgok ilyféle állását bizonyíták Welden tábornok 
legújabb rendeletei; bizonyította a császári főváros hangulata. 
Welden april 28-kán Pozsonyba tévén át fő hadi szállását, 
részint oda, részint Óvárhoz gyüjtötte össze egész seregét, s 
táborát mind két helyütt sánczokkal erősítette meg; Pozsony 
várában pedig éjjel nappal siettette a már elébb megkezdett 
erőditések bevégzését. De mind ezt nem látta már elégnek 
arra, hogy seregeinket előhaladásukban feltartóztathassa, s 
Bécs közelében, a Schwechat mellett, s a Morvavölgyön is 
táborhelyeket, sánczokat készíttetett. 

Magábán Bécsben szinte lázszerű volt az izgatottság. S0- 
kan még azok közőlis, kik a kormányt a mult őszön pártolták, 
tőle mind inkább elhajóltak. Mind világosabbá lőn a bécsiek 

előtt is, hogy a kormány az 1848-ki márczius előtti állapo- 
tokra szándékozik visszatérni; rendszabályai semmi kétséget 
nem hagytak, hogy maga a f. é. márcz. 6-kán kihirdetett 
charta is csak egy időre rejti még némi alkotmányos formák 
alá a kényuralmat; és a nagy többség élénken óhajtá a ma- 

gyaroknak városuk alá jövetelét, ez esetben magok is fegyvert 
fogni szándékozván. A magyarok minden hozzájárulta nélkül, 
Kossuth neve alatt, lázító felszólítások szórattak a nép közé; 
mely a külvárosokban már napról napra forrongóbb, zajosabb 
lőn, miszerint alig lehetett többé kételkedni hogy, ha a ma- 
gyar sereg Bécs alatt megjelen, itt is újra kitör a forradalom. 

Nem lehetett-e hát a dolgok ezen állásában alaposan re- 
mélni, hogy győzedelmes seregeink, ha Komáromból folyton 
előrenyomúlva a császári hadak romjait Pozsonytól és Ó vártól 
is elkergetvén, Bécset is felszabadítandják, számra a hír sze- 
rint betörni készülő muszka hadakkal körülbelül egyenlők, 
lelkesedésre, erkölcsi erőre nézve pedig felsőbbek, a meg- 
vert osztrák seregek űzéséből, a diadal biztosságával téren- 
denek vissza az idegen országban, bajos élelemszállíitásai miatt, 
csak tartózkodva haladható muszka seregekre? 

De hogy ez sükerülhessen, Komárom felmentése után 
Görgeynek az volt volna első s a lehető legnagyobb gyorsa- 
sággal kiviendő feladata, hogy Aulichnak Pestnél táborozó 
hadát is felrendelvén, az ellenséget, mielőtt akár a császári 
tartományokból összevonná tartalék-hadait, akár az orosz segít- 
séggel megerősödnék, Pozsony és Óvár alul haladék nélkül 
Bécs alá űzze. Ennek lehetőségén, az annyiszor megvert csá- 
szári hadak elcsüggedt, megfogyott állapotában, szintúgy nem 
kételkedett senki, mint azt bizonyosnak lehetett tartani, hogy 
Bécs elégületlen, forrongó lakossága az első magyar ágyuszóra 
kitűzi a lázadás zászlajáts 20—30 ezer polgár fegyvert ragadva, 
kezet nyujtand a magyaroknak. 

E kilátások között készült, akormányzó hozzájárultával, 
azon terv, mely szerint a jövő hadmunkálatok alapjául a du- 
nántúli vidék tűzetett ki, mely az eddigi harczban legkeve- 
sebbet szenvedvén, a sereg szükségeinek kielégítésére legtöbb 
eszközökkel szolgálhatott. E vidéken kel! vala öszpontosúlni 
minden egyébütt nélkülözhető s újonnan kiállított hadaknak, 
s a hatalmas Komáromra támaszkodva, innen folytatniok Bécs 
felé a munkálatot. Ez alatt Bemnek a Sajkás-kerület meghódi- 

tása után, 15 ezernyi hadtesttela Dunán átkelve Horvátország 
felé kell vala működnie, s az ország közlekedését Fiuméval 
s a tengerrel helyreállítnia. Ez leend vala ama hadjárat, mely- 
ről a velenczei köztársasággal kötött szövetségi szerződésben 
is tétetik említés. 

E tervnek haladéktalan végrehajtása elláthatlan követ- 
kezményeket szült volna mind Magyarországra, mind a dynasz- 
tiára nézve. Ettől függött mind a kettő sorsa. Ha ez végre- 
hajtatik, mielőtt a már elhatározott orosz interventio tényleg 
megtörténnék, s a győztes magyarok Bécscsel kezet fogva 
folytatják a háborút: még az is kétséges, jött volna-e Magyar- 
országra muszka sereg ? És ha igen, mi sors várta volna azt 
itt, miután hadseregünk nagyobb része ellene fordúlhat, az 
osztrák had részint idő közben szétveretve, részint Bécscsel el- 
foglalva lévén? És e kérdést annál jogosabban lehet feltenni, 
minthogy az országgyűlés a muszka interventio hírére újab- 
ban ötven ezer újonczot szedetett az országban, és seregünk, 
mely eddig leginkább fegyver hiánya miatt nem szaporodha- 
tott tetemesebben, a külfölddel való közlekedés megnyílta 
után ezzel is elláttathatván, hamar 200 ezerre növekedett 
volna. 

De a gondviselés megfejthetetlen végzete nem engedte 
teljesedni a nemzet ezen szabadságreményeit. Görgey szivét 
a nagyravágyás és gyűlölet, a viszály s egyenetlenség ördöge 
szállotta meg: és ezen ember bűnei, nem pedig a túlnyomó 
ellenséges erő, mely, ha ő a körülmények igényei szerint műkö- 


:dik, soha sem is válhatik túlnyomóvá, hervaszták le a nemzet 


fiatal szabadságfájának bimbóit. 

, Komárom felmentése után — így szól az erre nézve ille- 
tékes Klapka tábornok is — Magyarország sorsa Görgey kezé- 
ben volt. A szerencse őt eddig láthatólag kegyelé vállalataiban; 
mint messze világító csillag tündöklék ő a már hanyatló euró- 
pai szabadság homályos láthatárán; a világ várakozással tel- 
jes csodálattal tekinte reá. Komáromból két út vezetett a rej- 
telmes jövendőbe. Egyik a végelhatározáshoz az ó császári 

városba ; a másik a mulasztások és zavarok tömkelegébe Bu- 
dára. Görgey az utóbbit választá; s ezzel az első lépés is 
megtörtént a bukásra." 

Midőn a császári sereg Budapestről Győr felé vonúlt, 
Welden, mint említők, négy-öt ezernyi őrséggel Budán hagyta 
Hentzy tábornokot. Görgey tehát az ellenség folytonos űzése 
s Bécs előtti megjelenése helyett Buda ostromát tűzte ki leg- 
közelebbi hadi munkálatul, annak megvétele által óhajtván 
befejezni s , megkoronázni" dicsőséges hadjáratát. 

A magyar hadsereg e mozdulatának, melynek fonákságát 
átlátni hadi tudomány hijában is csak józan belátás kell, okai- 
ról különféle vélemények léteztek s léteznek mind máiglan. 

Kik mindenütt s mindenben Kossuthot szeretik bűnbakul 
felmutatni, azt állitják, hogy ő birta légyen arra Görgeyt, alig 
várhatván, hogy fényes diadalünnepélylyel vonúlhasson be a 
fővárosba s a budai királyi palotába. 

Hogy Kossuth Buda várának mennél elébbi megvételét 
óhajtotta, s erre az ebben tagadhatlanul szerepelt személyes 
hiúságokon kivül is voltak s pedig fontos okai, kétségbe nem 
vonható. Míg Budavár ormairól ellenséges ágyuk tátongának 
le, addig sem a Duna sem Pest nem lehetett a nemzet háborít- 
tatlan birtokában. Kivánatos volt pedig mind a kettő mennél 
elébbi birtoka, a csatatér terjedésével s a Tiszától távolodásával 
sokasuló szállításoknak s a hadaink szaporodtával növekedő 
hadi szükségletek kiállitásának könnyebbítése és gyorsabbítása 
végett. Budapest birtokában s ott felütve székhelyét, a harcz- 
térhez közelebb esvén, mind a hadviselés politikai oldalát 
könnyebben intézheté, mind a szükségleteket, pénzjegyeket, 
fegyvert, lőszert, ruházatot gyorsabban kiállíthatá a kormány; 
nem is említve, hogy aközéppontból az ellenség betörése által 
a félországban megzavart közigazgatást is sükeresebben kezel- 
heté, mint az ország keleti szélén fekvő, a többi ország- 
részekkel jó utak által össze nem kötött: Debreczenből. 

Bizonyos azonban, hogy Kössuth ezen óhajtását csak 
ama feltétel alatt fejezte ki, hogy annak valósítása miatt fel- 

dunai seregeink a helyes. strategia által kitűzött ezéljok felé 
teendő működéseikben ne gátoltassanak, ne késleltessenek. 
Bizonyos azis hogy, ha Görgey a kormányzónak ezen óhajtása 
ellen komoly ellenvetéseket emel, ez készséggel lemondott 
volna kivánatáról; mert végre is csak azután egyezett meg 
Buda ostromában, midőn a vezérektől hallá, hogy annak bevé- 
tele alig kiván több időt egy hétnél s nem fogja hátrányosan 
késleltetni a feldunai hadmunkálatokat. Mihelyt pedig értesült, 
hogy Görgey a hadsereg nagyobb részét Buda alá viszi, azt 
nem mulasztá el legottan gáncsolni. Kossuth e levelét mind- 
járt Buda alá érkeztekor vette Görgey, s elfoglaltsága miatt 
nem lévén ideje olvasni a hosszú iratot, Ludvigh Jánost, a sere- 
gével járó kormánybiztost, kérte meg olvasná el azt, s kevés 
szóval közlené vele annak tartalmát. Ludvigh engedett a fel- 
hivásnak s midőn a levél tartalmát Görgeynek elmondta,azt 
vette tőle válaszúl; hogy ,ő azért hozott le annyi hadat, mi- 
vel egy csapással két legyet akart agyonütni: Jellasicsot el- 
fogni s aztán venni csak meg Budát; Jellasics ugyan elillant, 
de miután már Buda előtt áll, vissza többé nem mehet annak 
megvétele előtt." De mi gátolá őt abban, hogy miután a már 
Tolnában lévő Jellasics ellen többé nem működhetett, leg- 
alább az ostromnál szükségtelen hadakat küldje vissza Komá- 
romhoz? 

Azonban Görgey maga sem Kossuthot okolja azon hiba 
miatt, mely Buda időszerűtlen ostromával elkövettetett. Sze- 
rinte strategiai két tanácsadójának, Klapkának és Bayer tá- 
borvezérkari főnökének eltérő volt a Komárom felmentése 


, után kezdendő munkálat iránti veleménye. Emez a hadsereg 


előrenyomulását sürgette volna Pozsony és Bécs felé; amaz 
Budavár megvételét állítá legsürgetősbnek ugyanazon okok- 
nál fogva, melyek miatt azt Kossuth is óhajtá, hozzá tévén, 
hogy Buda csekély erőditéseinek megvétele sok időt nem 
igényel, s a hadjárat aztán kétszeres erélylyel folytatható 
Bécs felé. 

O mindazáltal sem Kossuth sürgetéseit, sem Klapka érveit 
nem találván döntőknek, Bayer nézetét tartá helyesnek, , meg 
lévén, úgymond, győződve hogy, strategiai szempontból, ré- 
szünkről legjobb volt volna, a Budán hagyott császári őrséget 
figyelembe sem véve, fő seregünket gyorsan egyesíteni s az 
új hadjáratot az ellenség fő hátrálási vonalán, Győrön keresz- 
tül Bécs felé haladéktalanul megkezdeni." Ezt vitatta utóbb 
Klapka is ki, midőn május első napjaiban Debreczenbe men- 
vén, útközben Buda erődítéseit szemügyre vette, csalódás- 
nak látá, hogy a némi új művekkel is megerősített várat oly 
gyorsan meg lehessen venni, mint elébb gondolta volt. Ész- 
lelése eredményeiről nem is késett tudósítani Görgeyt, ta- 
nácsolván neki, ne koczkáztassa hadjáratának sükerét e vár- 
nak valószinűleg hosszan tartandó ostromával, hanem mű- 
ködjék inkább, mint a strategiai érvek igénylik, haladék nél- 
kül Bécs felé. . 

Mi volt tehát valódi oka annak, hogy Görgey mind saját 
meggyőződése, mind meghallgatott tanácsadóinak előtte nem 
súlytalan véleménye ellenére, mégis Buda ostromára vezette 
le hadait? 

nAlapokát a hadjárat kitűzött s egyedül helyes iránya e 
boldogtalan megváltoztatásának, úgymond Klapka, leginkább 
abban lehetne feltalálni, hogy Görgey, hadügyminiszterré 
neveztetvén, nem akarta elébb elhagyni a hadsereget, mint- 
sem Buda megvétele által eddig szerzett érdemeire a koronát 
föltegye, jól tudván, hogy ezen, ha nem is eredményeiben, de 
végrehajtásában nagyszerű s hősies hadi tény a hagyományok- 
hoz ragaszkodó vitéz magyar nép szemében csatányosabb lesz 
minden másnál, népszerűségét nevelendi, s a talán már ak- 
kor elhatározott tervéhez, mely szerint dictatorrá lenni vá- 
gyott, őt közelebb viendi." 

De nincs szükségünk mások véleményére, hogy e tény 
valódi okairól meggyőződjünk: elmondta azokat maga Görgey 
is mind akkor, a cselekvés perczében, mind később, kiadott 
munkájában. , Hiszen, úgy sem viselhetünk az egész világ 

1849. Máj. ellen háborút, — mondá akkor a Bécs felé indulást sürge- 
tőknek, — maradjunk tehát az országban, saját határaink 
között." E, látszólag csekély fontosságú, akkoron senkinek 
fel nem tűnt szavak nagy horderőt nyernek ama magya- 
rázat által, melylyel Buda ostromának okait munkájában 
fejtegeti. 


" Az okok, úgymond, melyek engem legközelebbről arra 
indítottak, hogy az ellenség fő serege ellen való támadó mun- 
kálataink szakadatlan folytatásának eszméjéről lemondjak, 
túlnyomólag politikai természetűek voltak." Ezen okok ím 
a következők: 1-ször, mivel meggyőződött hogy, a függet- 
lenségi határozat, — , bár az az ifjú seregnél, az ő nagy meg- 
lepetésére, ezerhangú helyeslésre talált", a hadsereg régibb, 
egykor az osztrák zászlók alatt szolgált részét oly elégület- 
lenné tette, hogy azt a hadjáratnak az ország határain túl ig 
folytatására nem hitte reábirhatni "); 2-szor, mivel e meggyő- 
ződés által azon eszmére vezettetett, hogy Buda megvétele 
után a határszélig teendő előnyomulása s az ellenségnek a 


3) Ha ez való, s nem csak utólagosan a maga mentségére koholt indok : 
úgy a miatt is csak őt lehet gáncsolni, ki nem csak tűrte, hanem példája 
által maga szoktatta s hívta fel a tiszti kart ama mételyszerű politikai vi- — 
tatkozásokra s a kormány tetteinek féktelen birálgatására. De kétséget 
nem szenved, hogy e szellem csak a VII-dik, általa nevelt hadtestben volt 
honos, s hogy daczára e szellemnek, ő mindig és mindenben képes volt e 
hadtestet is a maga akaratára hajlítani, s azt féken tartani. Ezt egy, épen 
a függetlenségi nyilatkozatra vonatkozó eset egészen kétségtelenné teszi. 
Midőn Ludvigh kormánybiztos april 17-kén estve Lévára ama nyilatkozat- 
nak hírét hozta, ,éjfélig — úgymond maga Ludvigh — a trónvesztés 
határozata felett vitatkoztunk. E vitatkozás, melyet a szomszéd szobában 
fel- s alájáró tisztek hallhattak, okozhatá, hogy más nap reggel, mikor 
mi (ő és Görgey) még ágyban voltunk, Molnár alezredes azon jelen- 
téssel lépett a háló szobába, hogy tiszti küldöttség várakozik a mellék- 
teremben, mely a debreczeni határozat ellen óvást akar tenni. Görgey fel- 
kelt s felső öltönyét magára vetvén, szóla: ,meg kell tudnom, kix azok 
a protestáló sárgafekete urak". Molnár erre kisuhant, s a mellékterem- 
ben rögtön kardcsörgés hallatszott; s mire Görgey az ajtót kinyitotta, 
üres volt a szoba. A ,sárgafekete" szó elég volt a készülő fondorlatot 
eloszlatni." 

Lajtán túlüzése által a hadjáratot politikailag bezárja, a győ- 
" zedelmes sereg nevében felhíván mind az osztrák kormányt, 
mind a magyar országgyűlést, hogy az 1848-ki alkotmány 
alapján békésen egyezkedjenek ki s vessenek véget a polgár- 
háborúnak; tehát békebiróként lépjen fel a nemzet és a 
dynasztia között. 

nAz olmützi octroyált alkotmányirat, úgymond, mely 
Magyarországnak, s a debreczeni határozat, mely az osztrák 
császárságnak fenmaradását lehetetlenné tette, mind a kettő 
egyaránt ugyanazon színvonalán állott a tényleges kivi- 
hetetlenségnek kül segedelem nélkül. Mind Olmützben, 
mind Debreczenben nagy szót mondtak ki annak előleges 
érett megfontolása nélkül, vajjon elégséges-e saját erejök 
a szót tettel igazolni." És mivel a császáriak által, kik az 
april 26-kai ütközetben foglyainkká lettek, kétséget nem 
szenvedő módon értesült az orosz beavatkozás elhatározá- 
sáról: ,azon kérdés támadt, nem fog-e az osztrák kormány 
hajlandóbb lenni a márcziusi alkotmányiratról s manifestu- 
mokról való lemondásra, mint az orosz segély behivása által 
gyöngesége bevallására?" Ő, úgymond, ez utóbbit a dynasz- 
tiára nézve károsabbnak és szégyenítőbbnek tartván, az 
elsőt hajlott hinni; minél fogva az olmützi alkotmányirat és 
a debreczeni határozat között evezve, a kibékités által ügye- 
kezett a hazát megmenteni. E kibékitést pedig Budavár gyors 
bevétele után, győzedelmes seregével a Lajtánál megállapodva 
szándékozott légyen megkisérteni. i 

Már a mi érveink elsejét illeti, hogy t. i. a függetlenségi 
nyilatkozat a hadsereg régi elemeit oly annyira elkedvetleníi- 
tette volna, miképen annak engedelmessége megtagadásától 

országgyűlés e határozata, úgymond Klapka, a nép képviselői. 
nek bölcseségében való szokott bizodalommal fogadtatott a 
seregtől. Csak Görgey táborkarára s néhány általa befolyá- 
sozott törzstisztre hatott e hír atiszta égből lecsapó villám 
gyanánt. A kilátások egy közel békére eltűntek s helyökbe 

az élethalál harcz bizonyossága lépett. Ehhez azonban azon 
emberek, kik már januárban egy kibúvó ajtót nyitottak ma- 
goknak a váczi szózat által, nem éreztek magokban nagy 
kedvet." I 

A mily hihetetlen tehát, hogy Görgey valaha komolyan 
hitte volna, hogy a hadseregnek csak azon része is, mely 
egykor az osztrák zászlók alatt szolgált, képes volna megta- 
gadni az engedelmességet, ha általa az ország határain túl ve- 
zettetnék : szintoly bizonyos, hogy mióta Kossuth, az ő Gödöl- 
lőn kijelentett ellenzését figyelembe nem vévén, s a független- 
ségi nyilatkozatot az ő véleménye ellenére is elhatároztatván, 
hiúságát megsérté, Görgey gyűlölete csaknem dühössé vált 
Kossuth ellen; s ezóta csak azon czél lebegett szeme előtt, 
hogy a függetlenségi nyilatkozatot s vele együtt Kossuthot is 
megbuktassa. - 

Ha mind e mellett hihető volna, hogy a haza őszinte sze- 
retete s annak megmenthetése felett aggódó hűsége ébresz- 
tette benne ama békebirói szerep eszméjét: ki ne fogna neki 
megbocsátani s ki ne sajnálná, hogy a sükerben oly hamar 
elvesztette hitét? De, fájdalom, ellenkezőt bizonyítanak a kö- 
rülmények. Saját vallomása szerint, ő meg volt, s a februári 
erdélyi orosz betörés után meg is lehetett győződve, hogy az 
orosz interventio már elhatározott tény; sőt hogy, miként az 
osztrák foglyoktól hallá, a muszka hadak már utban vannak 
s Welden is csak azok bevárása végett huzódott vissza a ha- 
társzélekre. Valószinű-e tehát, hogy e meggyőződése mellett 
is hihette volna, miképen a dynasztia, az őt annyira lealacso- 
nyító lépést a muszka segély felkérése által már megtévén, az 
ő békebiróságát elfogadja, s hajlandó legyen felbontani az 
oroszszal kötött szerződést, visszaparancsoltatni a már útban 
lévő orosz hadakat? Görgey sokkal értelmesebb férfiú volt, 
mintsem hogy ily valamit hihessen. 

De. tegyük fel az egyátaljában semmi valószinűséggel 
nem biró dolgot, miképent.i. Görgey hitte volna, hogy a 
dynasztia, megértvén az ő békebirói szándokát, kész leend 

megizenni az orosznak, hogy segedelme már szükségtelen, s 
ennél fogva parancsolja vissza útban lévő hadait: mi köze van 
a békebirói szerepnek Budavár megvételével? Vajjon csak 
Buda megvétele után hihette-e Görgey erre hajlandóvá tenni 
a dynasztiát ? Sőt nem kellett-e félnie, hogy épen ez által teszi 
lehetétlenné békitői szándokát, elmulasztván megragadni az 
alkalmas pillanatot? Mert ha már csakugyan hitte a hihetetlen 
dolgot, hogy a dynasztia, ha általában hajlandó lenne a kibé- 
külést tőle elfogadni: nem azt kellett-e okszerűleg hinnie, 
hogy a dynasztia sokkal készebb lesz arra april végén, május 
elején, midőn az orosz hadak még távol vannak, mint később 
Buda megvétele után, midőn az oroszok már Bécs közelében 
lehetnek? Hogy tehát minden nap, melyet Budavár alatt töl- 
tend, kétségesebbé teszi a dynasztia békülési hajlamát? Bizo- 
nyára, az érv melylyel a maga honbuktató lépését igazolni, 
bűnét mentegetni erőködik, egyenesen ellene fordul s kétség- 
telenné teszi, hogy egyátaljában nem a, talán csak munkája 
irásakor kigondolt s a létező körülmények közt lehetetlen bé- 
kebirói szerep, hanem egyedül az vitte őt Budavár alá, hogy 
azt megvévén, oly népszerűséget szerezzen magának, melyre 
támaszkodva, a függetlenségi nyilatkozatot s annak szerzőjét, 
Kossuthot megbuktathassa. Ezt tanúsítá egyébiránt az alább 
előadandó egész magatartása is Buda megvétele után. 

És mióta e szándék lelkében megérett, mind rejtélyesebb- 
nek látjuk atábornokot; intézkedéseiben szaporodnak az ellen- 
mondások, s minden lépésével elárulja, hogy sértett hiúsága 
veszedelmes játékot űz a haza érdekeivel. Saját vallomása 
szerint azt hitte, hogy Budavárat gyorsan megveheti ; és elő- 
adott indokainál fogva kellett is abban gyorsan czélt érnie, 
hogy békebirói szerepét az oroszok megérkezte előtt megkezd- 
hesse. És az eszközöket mégis elmulasztá foganatba venni, 
melyekkel a várat gyors feladásra birhatá. Bár gőzhajók is 
készen álltak rendelkezésére, egy ostromágyut sem vitt ma- 
gával, midőn hadait april 29-kén Buda felé végre leindítá. 
De vitt ostromágyuk helyett hét ezred huszárt, kikre Budánál 

1849. Máj. semmi szüksége sem lehetett. E nagy számú lovasság leindi- 
— tását ő avval menté ugyan, hogy a Budáról elvonúló Jellasics 
ellen szándékozott vele működni. Meggondolván mindazáltal, 
hogy april 29-kén, midőn a magyar had Buda alá megindult, 
a bán már Tolna vármegyében haladt lefelé seregével, mit 
Görgey tudhatott, mint fővezérnek tudnia kellett: ez is ama 
hiú mentségek legiojába tartozik, melyekkel rosz szándékú 
eljárását palástolni ügyekezett. És alig lehet menekűlni azon 
gondolattól, hogy ezt is merő daczból tette Kossuth ellen, ki, 
ha óhajtá is Buda megvételét, feltéve hogy az gyorsan meg- 
történhetik, de mindenek felett a megvert császári hadak 
űzését sürgette. 
Mert, bár — miként eddigi elbeszélésünkben feljegyeztük 
— Görgey Kossuth iránt, kivált annak háta mögött, eddig sem 
tanúsítá a kormányelnök iránt kellő tiszteletet; sőt egyné- 
mely alkalommal, mint az év elején, a Pestről való kivonu- 
láskor, daczosnak, engedetlennek mutatta is magát; csipős 
gúnyjaitól pedig táborvezérkari tisztjeinek körében soha sem 
kimélte őt"): e tettei inkább pillanatnyi felgerjedésből, sze- 
szélyből, féktelen, és senkit sem kimélő gúnyolódási hajlam- 
ból származtak; állandó ellenzéket, engesztelhetetlen gyűlö- 


- ") A sok közől csak egy ily gúnyját jegyezzük itt fel, mely jellemére is 
világot vet. Azon estve, midőn Gödöllőn, april 7-kén, a függetlenségi nyi- 
latkozatról beszélgetének, Kossuth, a hosszabb együtt létök után szállá- 
sára menni készülő Görgeyhez, félig tréfásan, félig komolyan e kérdést 
intézé: vajjon biztosságban leszünk-e az éjjel?" Görgey kétes értelmű 
mosolylyal válaszolá, hogy az ellenség nyakra főre fut Pest felé, seregeink 
nagy része pedig a várost környezi; nyugalma iránt tehát teljes biztosság- 
ban lehet; és hogy ez iránt a kétségnek árnyékát is eloszlassa benne, ő 
maga leend az éjjel testőre, s egy szobában háland vele. Kossuth ezt ba- 
rátságra magyarázva, még egy ágyat parancsol vitetni a szobába; Görgey 
azonban nevetve válaszolá, hogy ő csak szokott tábori módja szerint fog 
lenyugodni, s köpönyegébe burkolódzva, mint volt, öltözötten, a szőnyegre 
feküdt. Más nap reggel már fűnek fának beszélte Görgey tábori kamaril- 
lája, miként a fővezér az éjet Kossuth ajtajánál keresztbe fekve tölté, hogy 
gúnyt űzzön félénkségéből, gyávaságából. j 


I 
Ötödik fejezet. Külviszonyok. Buda megvétele. 591 


letet csak ezóta árult el a kormányzó ellen. Ezóta mogorva 1849. Máj. 
dacz, konok engedetlenség, a viszály szándékos keresése, 
összeesküvés, pártoskodás bélyegzé egész eljárását. Példája 

szerint, ezóta környezete is mind féktelenebb és zavargóbb 

lőn magaviseletében. , Azon fondorlatok a kormány ellen, 

mond Klapka, melyek kevéssel a világosi catastroph előtt te- 
tőpontjokat érték el, ezóta mind nagyobb terjedelmet nyer- 

tek Görgey fő hadi szállásán." 

És ezek azon körülmények s indokok, melyek megfejthe- 
tővé teszik, miért szakadt félbe Komáromnál dicsőséges had- 
járatunk, s a helyett hogy a bicskei, hatvani, isaszegi, váczi, 
nagy-sarlói és komáromi vereségek által megfogyasztott, meg- 
gyöngített, folytonos hátrálásai által lehangolt, demoralizált 
ellenséget Bécs alá űzték és a fölkelni szinte hajlandó 
bécsiekkel kezet fogva végkép szétverték volna, Buda os- 
tromára vezettettek vissza seregeink. Ezen nem gyarlóság- 
ból, nem belátás-hiányból, hanem szándékos rosz akarat- 
ból elkövetett strategiai hiba határozott hazánk sorsa 
felett; ez lőn első s leghatékonyabb oka ama szerencsétlen- 
ségeknek, melyek utóbb egymást érve bekövetkezvén, hazánk- 
nak már oly reményteljes ügyét végbukásra vezették ; ez volt 
az első végzetteljes lépés Görgey árulásában, mely által ő, 
ezóta mindig daczosabb és engedetlenebb, hibát hibára hal- 
mozva, a világosi fegyverletétellel fejezte be szenvedély, hiú- 
ság és gyűlölet szűlte bűnös játékát hazája sorsával. 

Mielőtt a hadsereg Komáromból leindíttatott, mintha 
a sors nem elégelte volna az ezen intézkedésből nemzeti 
ügyünkre háramlott szerencsétlenségeket, még egy, következ- 
ményeiben súlyos baleset is fájdalmasan illette meg minden 
hazafi keblét. Damjanics János, a hős tábornok, kinek erélye, 
bátorsága, vezéri tehetségei folytak be legelhatározóbban min- 
den eddigi ütközeteinknél a győzedelem kivívására, az egyetlen, 
ki tábornokaink közől a hazaszeretet mellett elég erélylyel és 
erkölcsi bátorsággal is birt volna ellensúlyozni Görgey bűnös 
szándokait, egy sétakocsizásban lovai által elragadtatván, lefor- 

díttatott s e szerencsétlen esetben lábszára bokában eltörvén, 
hadi szolgálatra azontúl képtelenné tétetett. A kormányzó egész 
horderejében felfogta e balesemény fontosságát; közimákat 
rendelt a tábornok mennél elébbi felgyógyulásáért, s mintegy 
látnoki szemmel e szavakban tudatá a nemzettel a nagy sze- 
rencsétlenséget: , Damjanics tábornok urnak balesetét a ha- 
zának minden hű fia velem együtt a legmélyebb bánattal fáj- 
lalja s osztozik azon keserves meggyőződésben, hogy e baleset 
országos csapás." Érzé maga a hős tábornok is, mennyire. 
közös a haza sorsa az övével: május 15-kén, midőn Puky, ko- 
máromi kormánybiztos, a várból távozván, hozzá bucsuláto- 
gatásra ment, Görgeyről folyván a szó, mondá: , meglássa, 
barátom, ezen ember elárulja még hazánkat;" s könyűbe 
lábadt szemekkel lábára mutatva kiálta fel: , Hej, csak e 
láb ne tört volna el!" 

Görgey, miután Pöltenberg ezredest a VII-dik hadtest 
három osztályával, összesen 12 honvédzászlóaljjal s 16 huszár 
századdal és 48 ágyuval az ellenség szemmel tartása végett 
Győrhöz rendelte, maga a Klapka távozása óta Nagy-Sándor 
által vezényelt I-ső, s a Knezics parancsa alá helyezett III-dik 
hadtesttel, april 29-kén, a Duna jobb partján, minden ostrom- 
szer nélkül Buda ostromára indult. Kmety hadosztálya Esz- 
tergomnál hidat vervén, már elébb leérkezett e vár alá. Aulich, 
a Szent-Gellért hegy mögött a Dunát áthidaltatván, szinte 
oda kelt át pesti táborából, úgy hogy összesen mintegy 35—40 
ezernyi haderő egyesült e vár alatt. I 

Welden altábornagy, az új császári fővezér, midőn hadai- 
val a felső Dunához vonúlt vissza, Budán horvátokból mintegy 
négy-öt ezernyi őrséget hagyott hátra Hentzy tábornok pa- 
rancsa alatt. Hentzy, ki svájczi eredetű s a császári seregben 
szolgált atyától Magyarországban, Debreczenben született, a 
mult nyáron még mint alezredes az országban lévő zászlóal- 
jával az alkotmányra megesküvén, egy ideig a ráczok ellen 
harczolt; majd ezredesi ranggal Pétervárad parancsnokává 

neveztetett, hol azonban Mayerhoffer fondorlatai által nem 
sokára behálóztatni engedte magát. Az ennek következtében 


elkövetett árulási kisérletek miatt vád alá helyeztetvén, Budán. . 


haditörvényszék elébe állíttatott. De pár hét múlva szabadu- 
lást szerzett neki a nemzeti kormány Debreczenbe távozása. 
Ő, a közzavarban, mint kereset alatt álló fogoly, Budán felej- 
tetvén, az osztrák sereg bevonúltakor nem csak szabadságát 
visszanyerte, hanem kevéssel utóbb tábornokká is neveztetett. 
Benne a császári fővezér ügyesen választotta meg Budavár 
parancsnokát. Ő nem csak bátor, elhatározott katona volt; 
de azáltal is teljes bizodalmat ébreszthetett maga iránt, hús 
a reábízott várat végerőfeszítéssel védelmezendi, mivel kettős 
árulása miatt reá csak büntetés várhatott a mi részünkről. 

Budavár, melynek erődítései régóta elhanyagoltattak, a 
magyar seregnek Windischgrütz bevonúltakor nem nyújthatott 
támaszpontot. A császáriak azonban a tél folytán lehetőleg 
kijavították s újakkal is szaporították erősítvényeit. A gyön- 
gébb helyek két, sőt három soros palánkzattal is megerősít- 
tettek, a bástyákon számos ágyutelep építtetett, a vízvezeték, 
melytől a vár megtarthatása függött, a Duna partján szinte 
eczélszerűleg megerősíttetett. Hentzy pedig, mióta a parancs- 
nokságot átvette, oly roppant munkásságot fejtett ki, hogy a 
vár, mely környezete miatt, még így megerősítve sem volt 
ugyan nagy erősség, egy ideig mégis tartható állapotba lőn 
helyezve: Hadikészlet nagy bőségben; eleség egy pár hó- 
napra létezett a várban. Mindezen előkészület azt bizonyítá, 
hogy Hentzy el van határozva a várat mindaddig megvédeni, 

. míg a távozó császári fővezér igérete szerint az oroszokkal 
visszatérendő osztrák sereg által felmentetik. 

Klapka tábornok, ki a szönyi ütközet után rendeletet 
vőn, a hadügyminiszteriumnak, míg azt Görgey maga átvenné, 
ideiglenes vezetése végett Debreczenbe menni, april utólsó 
napjaiban Pestre érkezvén, a vár körülményeit s állapotát 
vizsgálat alá vette. Látván a jelentékeny újabb erődítéseket, 


s azok szemléletéből meggyőződvén, hogy a vár 918 Üsllát ál 
Horváth M. A függetlenségi harcz tört. II. 

s hamar, mint egyelőre hitték volt, nem fog bevétethetni, Gör- 
geyvel ezt rögtön tudatta, őt egyszersmind arra bírni igyekez- 
vén, hogy a várat előleg csak Aulich hadtestével s Kmety osz- 
tályával, tehát mintegy 15 ezernyi sereggel, mely épen akkor 
kelt át Ráczkevénél a Dunán, zárassa el, a fősereg többi ré- 
szeivel pedig s a komáromi őrség egy részével Bécs felé in- 
tézze működését. Görgey seregét ezen üzenet útfélen találta 
Buda és Komárom közt, s még mindig volt idő engedni a jobb 
tanácsnak. De Görgey sem szándékától elállani nem akart, 
sem a vár ostromára szükséges nehéz lőszerek leszállítása 
iránt nem rendelkezett; s útját folytatván, május 2-án érkezett 
Buda alá s állította fel az azt környező hegyeken zászlóaljait. 

Más nap feladásra szólítá fel a várparancsnokot. ,Az 
úgynevezett Budavár, nem vár — úgymond egyebek közt 
levelében, melyet, mivel az osztrákok a mi parlamentaireinket 
le szokták tartóztatni, egy fogoly császári tiszt által küldött 
fel a várba, — ön pedig, tábornok, megfoghatatlan módon vá- 
lasztatott ki az osztrákoktól egy don-guixottei feladat végre- 
hajtására, melynek ha a legtragikaibb módon felel is meg, 
aligjóvhatja meg magát a nevetségességtől." Feladás esetére 
becsületes hadifogságot igért, a tiszteknek fegyvereik megtar- 
tásával, a legénységnek lefegyverezve. Ellenkező esetben 
pedig ,én önt, úgymond — egy lelkesült támadóseregnek 
szenvedélykitörései ellen nem védhetem ugyan; de a hadi- 
foglyokkal még akkor sem fogunk nemtelenűl bánni; mert ez 
lovagias hadviselési modorunkkal s emberiségi érzetünkkel 
ellenkezik." Ha azonban a parancsnok Pestet szükségtelenül 
bombáztatná, vagy a lánczhidat, az építészet e remekét, meg- 
rontaná, honnét, épen e város és híd kímélése miatt, támadást 
nem tétetni igérkezett: ,akkor — úgymond — önnek becsü- 
letszavamat adom, hogy a vár bekövetkezett megvétele után 
az egész várőrség kardra fog hányatni, és én még családjának 
jövőjéről sem állhatok jót." 

Hentzy erre pár óra múlva akként válaszolt, hogy Buda 
januárban, igen is, még nem volt vár; de ez idő óta tartható 

helylyé alakíttatott, mely a legelhatározottabb módon fogja 
magát védelmezni. Sőt avval fenyegeté Görgeyt, hogy Pestet 
is lövetni fogja, ha ő a bástyákra tüzelend, el lévén szánva 
utolsó emberig védelmezni magát. 

Görgey e válasz vétele után rohanást parancsolt, mely, 
miként várható vala, veszteséggel veretett vissza; azután több 
napig lövette a várat; de ostromágyui nem lévén, 12 fontos 
tábori lövegeivel abban nem tehetett nagy kárt. A Sváb- 
hegyen, egy szép mezei lakban tartván főhadiszállását, egy 
ideig egyátalában oly kevés munkásságot fejtett ki, s rendel- 
kezései az ostromot illetőleg oly eczélszerűtlenek voltak, hogy 
némelyekben már az árulás gyanúja ébredt fel. A hazafiasb 
lelkű tisztek, kikre környezetének nem volt hatása, zúgolódni 
kezdtek; s Nagy Sándor tábornok kötelességének tartá a fő- 
vezér magaviseletéről a kormányzót tudósítani, felszólítván 
őt, küldene a táborba egy erélyes biztost, ki Görgeyt szem- 
mel tartsa. 

A kormányzó Klapka tábornokot küldé le az ostrom- 
táborba. Azonban Görgey időközben maga is meggyőződvén, 
hogy nehéz lőszér nélkül lehetetlen egyhamar a vár birtokába 
jutnia, 8 az időveszteség miatti felelősségtől is tartván, végre 
csakugyan hozatott néhány 18 és 24 fontos ágyut s öreg ta- 
raczkot Komáromból. De mire ezek megérkeztek s működni 
kezdének, két egész drága hét veszett el hasztalanúl. 

Végre a fehérvári kapu mellett megkezdetett a réstörés. 
De alig kezdének ágyuink a korhadt falakon némi sikerrel 
működni, Hentzy is roppant tüzelést kezdetett Pest ellen, bár 
Görgey a város kimélése végett, igérete szerint, ez oldalról 
nem intézett támadást. ,Hentzy — úgymond a maga jelenté- 
sében Görgey — fenyegetését borzasztólag teljesítette. Jól 
ezélzott számos lövések által a pompás építményü dunasort 
több helyen egyszerre meggyújtatá. A tűz, nagy szél által 
élesztve, csakhamar elterjedt s Pestnek legszebb részét 
rommá változtatta. E látvány borzasztó volt! Az egész várost 


lángtenger borította — nincs toll, mely e látványt egész való- 

ságában leírhatná. De én részemről, — úgymond, ellenkező- 
leg tervezett békebirói szerepével, — az egész tüneményben 
az ausztriai dynasztia halálpompájára gyujtott fáklyák lobo- 
gását láttam; mert a kiben e hazában még egy szikrája léte- 
zett a kegyeletnek a hitszegett dynasztia iránt, azt a tegnapi 
tett örökre eloltotta; s ezért, bár szívből fájlalom a főváros 
pusztulását, én az ellenség ezen gyalázatos tettét, melyet meg- 
akadályozni hatalmamban nem állott, de melyre részemről 
semmi ok nem adatott, csak a vár annál erélyesebb ostroma 
által törekvendem megtorlani; és annál szentebb kötelessé- 
gemnek ismerem, a fővárost mennél hamarább, felszabadítani 
ezen minden emberiségből kivetkőzött ellenségtől." 

És valóban a bombáknak és tüzes golyóknak egy egész 
zápora hullott a gyönyörű dunasorra s a város legszebb, új ré- 
szére. Negyven ház, köztök a képviselők gyüléshelyéűl szol- 
gált palota is felgyujtatott s rommá lődöztetett. A boszús Gör- 
gey, ennek megtorlásáúl, a várban szinte több középületet, 
különösen a királyi palotát is felgyujtatá. És midőn ez égni kez- 
dett, a pesti nép, Kossuthot, Görgeyt és a szabadságot éltetve, 
nyilvánítá gyűlöletét a dynasztia ellen; s bár saját városát is 
láng borítá, önkárát mintegy feledve, újjongó örömzajjai üd- 


. vözlé a lángokat, melyek a királyi palota ablakait nyaldosák. 


Május 15-kén a vár falain egy csekély rés lévén törve, 
a Kossuth sürgetései s Klapka megjelenése miatt bosszús 
Görgey a következő éjjel rohanásra adott parancsot. A sere- 
gek mindjárt éjfél után megindíttattak, s Nagy Sándor az 1-ső 
hadtesttel a résen, Aulich a 2-dikkal a bécsi kapunál, mintegy 
két órakor kezdték meg az ostromot. A várbeliek azonban a 
vizi-város meggyújtása által a tért megvilágítván, iszonyú go- 
lyózáporral fogadták a mieinket. Más részről Pestre is sűrün 
tüzeltetett az ellenség. Vitéz honvédeink azonban megvetve 
minden veszélyt, mely annyi hős társat ragadott el oldaluk 
mellől, a golyózápor daczára is hágcsókat kezdének a falak- 
hoz illeszteni. A harcz iszonyún folyt az egész vár körül; míg 
végre reggeledni kezdvén, a vezérek meggyőződtek, hogy a 

rés még sokkal csekélyebb, mintsem hogy azon bejutni le- 
hetne; egyedűl hágcsókkal pedig czélt nem értek. Fáradt 
seregeinket tehát visszavezették. 

E sikeretlen ostrom után Görgey a következő négy na- 
pon felváltva a Sz.-Gellért és Svábhegyről élénken törette a 
rést, mely miután eléggé kitágíttatott, május 21-ke éjjelén 
újabb rohanásra adott rendeletet. Éjfél tájban indultak meg 
ostromcsapataink, szintoly rendben, mint 16-án, kivéve, hogy 
ekkor Kmety tábornok is segedelmére volt hadosztályával a 
vívóknak, a Duna partján álló vízvezeték erősítvényeit támad- 
ván meg. 

Két órakor éjfél után a vár több részein sürű puskatüze- 
lés kezdődött. Egy órával később átalános lőn az ostrom. A 
várbeliek borzasztólag tüzeltek granáttal, bombával s apró 
fegyverrel a vár alatti térre, hova a mieink előrenyomúltak. 
Négy óra tájban rettenthetetlen honvédeink egy része az el- 
lenség iszonyú tüzelésének daczára már a fehérvári kapunál 
tört résen küzdött; mások az egész vár körül hágcsókat al- 
kalmazának a falakhoz. Végre öt órakor, a kétségbeesett 
várbeliek megátalkodott védelme daczára a falakon lobogott 
a nemzeti zászló. Nagy Sándor tábornok a résen maga vezé- 
nyelte az első hadtestet rohanásra; az ő zászlai tűzettek ki 
legelőbb a bástyákra. A rést magát a 47-dik zászlóalj foglalta 
el; nem messze tőle a 34-dik, amavval csaknem egyidőben, 
más zászlóaljak más pontokon másztak a falakra. Öt óra után 
az ellenség ágyui felett az olaszok fehér zászlót tűztek ki. De 
az őrség nagyobb része az erős palánkok mögé vonúlt, s két- 
ségbeesetten folytatta az utczai harczot, a palánkok és utczai 
torlaszok mögé rejtett ágyuiból is tüzelvén a mieinkre. 

Szűnni kezdvén az ágyutűz, Szekulics ezredes a Pesten 
létezett zászlóaljakkal a lánczhidra nyomúlt; midőn azonban 
annak közepére érkezett, egy iszonyú dörgés rázkódtatá meg 
a léget: Alnoch, császári ezredes gyujtá meg a tűzaknát, mely 
a Buda parti hidfő felvettetésére készült. Szerencsére azon- 
ban nem sikerült a gonosz szándék: a tűzakna roszúl lévén 

1849. Máj. . készülve, alig sérté meg a dicső művet. A vandal tett végre- 
. —— hajtója azonban életével lakolt; hullája megcsonkítva s félig 
megégve találtatott a hídfő mellett. 

Hét óra tájban végre a vár minden pontjain vagy elhul- 
lott, vagy fegyverét letette az ellenség. Dicső honvédeink, 
bár a napiparancs szerint senkinek sem volt szabad megke- 
gyelmezniök, a fegyverét elhányt s életéért könyörgő ellen- 
ségnek mégis megkegyelmeztek. Hentzy, a résnél halálosan 
megsebesíttetvén, pár óra múlva minden ápolás daczára is 
meghalt. Az életben maradt várőrség, összesen mintegy há- 
romezer, tisztjeivel együtt fogolylyá tétetett. Zsákmányúl 48 
sugár- s 15 vetágyu, 6000 fegyver s roppant mennyiségű hadi 
szer, köztök 16 szekéren hidászi készlet, esett a győzők ke- 
zébe. A fővezéri jelentés szerint Kmety, Leiningen, Máriássy, 
Asbóth, Czillieh ezredesek tűntették ki magokat leginkább, 
jobbára személyesen vezetvén a rohamra legénységöket. Gör- 
gey azonban e jelentésében is a részrehajlás bűnét követte el. 
A nevezettek ugyan méltók valának a magasztalásra ; egye- 
bek közt Máriássy ezredes, ki kétszer taszíttatott le a hágcsók- 
ról s majdnem csodálatosan maradt csak életben, sebei da- 
czára is egyike volt az elsőknek, kik a várba törtek. De ezek 
mellett nem kell vala felednie Nagy Sándor tábornokot, ki az 
egész ostrom alatt éjjel nappal mindenek közt legmunkásabb 
volt, s vitézeit önmaga vezényelte a rés körűl. Görgey azon- 
ban gyűlölte őt, ki rendíthetlen hazafiságában, egyedűl hazája 
szabadságát s megmentését tartván szem előtt, nemcsak a fő- 
táborkari camarillához nem tartozott s hízelgővé alacsonyodni 

. nem tudott; hanem a lépteiben már gyakran gyanúra okot 

. nyujtó fővezért vizsgaszemekkel kisérte. Az említetteken ki- 
vűl, a számos hős közől különösen magasztalásra méltó még 
Aulich tábornok, Dirguet alezredes, ki a törzstisztek közől 
első volt a várban és Inkey Kázmér őrnagy. 

Az elesettek száma hivatalosan soha sem adatott a kö- 
zönség tudtára; kétség kivűl, mivel az áldozat igen nagy volt. 

" Hitelt érdemlő források szerint, e szám mintegy 1200-ra megy. 

Legtöbb esett el a Don-Miguel 3-dik és a 34-dik zászlóaljból. 
A sebesültek száma hivatalosan 673-ra tétetett. 

Görgey a várat megvévén, falait, bástyáit, a kormány 
tudta s megegyezte nélkül azonnal lerontatni kezdé. Czélja eb- 
ben egyedűl az volt ugyan, hogy a háború lehető fordulata 
esetére Pestet újabb bombáztatástól megóvja. Azonban, aligha 
helyesebben nem cselekszik vala, a szomszéd hegyeket is, 
melyek a várat uralják, megerősíttetvén, s Budát erős helylyé 
alakítván. 

Buda megvétele egyike szabadságharczunk legfényesebb 
fegyvertetteinek. A kormány hálaadó imákat rendelt annak 
megünneplésére, s magasztalásokkal halmozta el a vitéz sere- 
get, mely — úgymonda— , a világszabadság bástyája" lett hősi- 
essége által. A magyar mindig csak nemzeti szabadsága szem- 
pontjából viselte é háborút; miért is annak jelleme lényegileg 
védő maradt; és miután az ellenség a határokig űzetett: a 
nagy közönség Buda megvételét, — nem is sejtve, hogy avval 
kezdődik bukásunk, a nemzeti szabadságharcz mintegy koro- 
nájának tekintette. A nemzet egy győzedelmet sem fogadott 
s ünnepelt nagyobb lelkesedéssel, mint Buda megvételét, mi- 
előtte mintegy megtestesíteni látszott a hozott áldozatok gyü- 
mölcseit, a függetlenségi harcz végsikerének reményeit. 

Következményeit tekintve azonban, óhajtani kell vala, 
vajha ne változtatták volna meg vezéreink Komáromnál mun- 
kálati tervöket. Érzé ezt már az ostrom folyta alatt is minden 
mélyebben látó hazafi; s Kossuth, e figyelmeztetések követ- 
keztében is, az időpazarlás miatt számtalanszor kitört kedvet- 
lenségében türelmetlenűl sürgeté, hogy vagy vétessék be a 
vár mennél elébb bármi áron ; vagy, ha az gyorsan, mint neki 
vezéreink részéről igértetett, nem történhetik meg, hagyassék 
ott zárlatúl néhány zászlóalj, a sereg többi részei pedig sies- 
senek fel Komáromhoz s folytassák Bécs felé a megszakasztott 
hadimunkálatokat. De, miként szabadságharczunk szerencsés 
korszakaiban máskor is többször történt, a vár megvétele után 
feledve lőn a hiba, feledve annak helyrepótolhatlan következ- 

ményei, s könnyelmű elbizakodottság váltá fel az aggodalma- 
kat: a nemzet s vele együtt a kormány és a törvényhozó tes- 
tület örömünnepet ült a hazát elnyeléssel fenyegető mélység 
szélén. A helyett, hogy miként egy levelében Perczel kivánta, 
a fővezér haditörvényszék által kérdőre vonatott volna, miért 
tékozlott el egy drága hónapot, s engedett az ellenségnek időt, 
hogy magát ismét összeszedje, megcsökkent hadait újonczok- 
kal s Olaszországból felhozott zászlóaljaiból kipótolja, s minek 
híre mindinkább kezd vala szárnyalni, orosz szövetségesével 
egyesülve, veszélyt hozzon az országra: — a törvényhozó tes- 
tület május 22-kei ülésében, a kormány indítványára küldött- 
séget határozott intézni Görgeyhez, mely neki az altábornagyi 
oklevelet s a katonai érdemjel első rendű csillagát megvigye. 
A bizottmány azonnal meg is indult a fővárosba. 

De Görgey keblében az ostrom lassú folyama s annak 
végsikerülte alatt különféle indulatok dúlongának. Midőn az 
ostrom hétről hétre huzódott s vett hírei tudtára hozták, hogy 
az osztrák sereg mindinkább erősödik s újabb betörésre ké- 
szűl és még csak a már útban lévő muszka hadak megérkeztét 
várja, hogy velök öszhangzólag működjék: Görgey egész 
súlyokban kezdé érzeni hibás, sőt, mivel jobb belátása ellen- 
kezőt javasolt, bűnös lépése következményeit; , szerencse- 
csillagom e vár előtt húnyt le," mondá meghittjeinek; s dü- 
hössé lett maga, dühössé az egész világ ellen; keserű gúnyok 
özönébe merült el egész lelke. 

Dühének ezen indulatát még a május 21-kei ostrom 
sikere sem volt képes eloszlatni. Gúnyjának nyilait maga e 
győzedelme s a közönségben általa okozott örömnyilvánulások 
ellen is kíméletlenűl lövöldözé. Az ikerfővárosok egy öröm- 
lakomát szándékoztak adni tiszteletére s győzedelmének ün- 
neplésére. , Semmi érdemem sincs benne, — úgymond az őt 
meghivó küldöttséghez, — hogy távcsőmön nézegettem, mi- 
ként mászszák meg a honvédek a vár falait ;" s a meghívást 
visszautasította. Majd megérkezett a nemzeti gyülés küldött- 


" sége is az altábornagyi oklevéllel s az érdemcsillaggal: egyi- 

ket sem fogadta el, mondván, hogy ő az altábornagyi rangot 
az osztrák seregben divatos czímek majmolásának tartja, s 
nem akarja azt önpéldája által meghonosítani a magyar sereg- 
ben; az érdemjelek pedig republikánus alkotmányú országhoz 
nem illenek. 

Azt lehetne hinni, hogy talán szigorú republikánus erény, 
szerénység vetteté meg vele a kitűntetésnek, a haza hálájának 
ezen ideiglenes jeleit. Korántsem; sőt igen valószinű, hogy 
az altábornagyi rangot csak azért nem fogadta el, mivel e 
czímmel Kiss Ernő, Bem, Mészáros és Vetter elébb megtisz- 
teltettek, mint ő, mely tehát, mivel azt nem egyedűl, vagy 
legalább nem első viselheté, hiúságát, gőgjét inkábbisértette, 
mintsem becsvágyát kielégíthette volna. Az érdemcsillagot 
pedig, úgy látszik, azért vetette meg, mert azonfelül, hogy 
Bem, Erdély visszafoglalásáért már evvel is fel volt diszítve, 
Görgey oly gyűlölettel viseltetett Kossuth s az őt pártoló or- 
szággyűlési többség ellen, mely az adományt megszavazta, 
hogy attól, kivált most, dicsősége s népszerűsége tetőpontján, 
semmiféle kitűntetést nem akart elfogadni. 

Mit Görgey eleve is sejtett, s mi úgy látszik, azon indo- 
kok közt is nem utolsó helyen szerepelt, melyek őt arra bír- 
ták, hogy az ellenség űzése helyett a hadsereget Buda megvé- 
telére vezesse, beteljesedett : e fegyvertény oly népszerűséget, 


tekintélyt s hatalmat szerzett neki a közvéleményben, hogy e. 
tekintetben vele még csak az egy Kossuth mérkőzhetett. Es - 


e hatalmat nem is késett ő felhasználni Kossuth megbuktatá- 
sára. FEmmlítők, hogy csipős gúnyjainak már elébb is örömest 
czéltáblájává tette őt; elébb mindazáltal csak meghittebbjei, 
táborvezérkara körében szokta volt nyilait ellene lövöldözni. 
Most a népszerűség által nyert hatalom érzetében szükségte- 
lennek vélé ezen óvatosságot, s minden kimélet nélkül, mit 
sem ügyelve többé arra, ki által hallatik, a legszenvedélyesebb 
gyűlölet kitöréseivel kezd vala nyilatkozni minden-alkalommal 
Kossuth s az országgyűlési többség ellen, nyilván gáncsolván 
őket, hogy a függetlenségi nyilatkozat által egyenesen ők 

hozzák nyakunkra a múszkát. Ő, ki elébb Kossuthtal szem- 
ben mindig nyájas, megnyerő, nem ritkán még hízelgő is igye- 
kezett lenni, most hideggé, tartózkodóvá, néha még sértővé is 
vált magaviseletével "). i 

És egyébiránt is nagy változást lehetett rajta észlelni. 
n Ez idő óta — írja Szemere — ő még titokteljesebb, még kü- 
lönczebb, önmagának még ellenmondóbb, még érthetetlenebb 
lőn.... Midőn Buda megvétele után Debreczenbe jött, és én 
múlhatatlanúl szükségesnek látám, vele a követendő politika 
iránt tisztába jőni: a legbarátságosabban s a legőszintébben 
nyitám meg neki keblemet, hogy őt is hasonló nyilatkozatra 
bírjam. ,De lehetetlen volt kitudnom véleményét s nézeteit. — 
Szavai majd nem-őszintéknek, majd nem-komolyaknak látszá- 
nak. Egyszer mindent kétségbe vont, másszor mindent jóvá- 
hagyott, s végre is élezekbe rejté talán igazi véleményét, talán 
olyannak hiányát. Három egész óráig értekeztem így vele, a 
nélkül, hogy tudnám hányadán vagyok; végre kérdezém: 
nhát mit gondolsz, minek kellene történni?" — Annak mit a 
nép akar — válaszolá ő. — S mit tartasz te a nép akaratának, 
ha azt magad nem formulázod? — A nép mindig a legjobbat 
akarja, felelé ő; s ha a despotismust akarja is, legyen; a nép 
tudja, mi válik Iginkább javára. Midőn Buda megrohanására 
készülénk, parancsoltam, ölnék le kegyelem nélkül az egész 
wvárőrséget; a közhonvéd bölcsebb, nemesebben érző, embe- 
ribb volt, mint én: egyet sem ölt meg, ki fegyverét letette. 
Azóta teljes bizodalmam van a nép ösztönében. . . . Ő, ki elébb 
csak nyaktilóról szóla ""), most a miniszteri tárcza elfogadásá- 
hoz feltételül kötötte az amnestiát.... Ő, ki nemrég avval 
fenyegetődzött, hogy minden kivégzett magyar fogolyért 


t) Egyebek közt, még a legközönségesebb udvariasság szabályait 
sem tartá meg már irányában. Midőn a kormányzó egy nagy díszebédet 
adott tiszteletére Debreczenben, ő szokott tábori őrnagy-attilájában, nagy 
vadászcsizmában, s vállán utitáskával jelent meg az ebédre. 

tr) A szerencsétlen békepárt! — irá még márcz. 22-kén Szemeré- 
nek. Nem békét, hanem nyaktilót, nyaktilót, nyaktilót !" 

három osztrák fogolyt végeztet ki, nemcsak egyet sem öletett 1849. Máj. 
meg, bár az osztrákok a mieinket naponkint akaszták, hanem 
az osztrák fogoly tiszteknek a legteljesebb szabadságot en- 
gedte; szabadon jártak, keltek, mulattak, jó díjat húztak, há- 
zasodtak és oly szabadon leveleztek, hogy végre kénytelenek . 
valánk őket a polgári rendőrség felügyelése alá helyezni. ... 
Még ruházatában is nagy változás történt. Elébb mindig 
ugyanazon ruhát, egy kopott, barna őrnagy-attilát, oldalán egy 
bőr utitáskát, térdnél felebb érő vadászcsizmákat, s midőn 
hideg volt, egy menyétbéllésű felöltőt viselt, úgy hogy ez nála 
mintegy történeti viseletté vált; most rögtön cziczomázni 
kezdé magát, aranypaszomántos királyvörös attilát hordott, 
fövegére egy magasan lobogó kolcsagtollat tűzött," — talán, 
hogy a népre külsőleg is hasson. 

A fogoly osztrák tisztek közől többen folyton főhadi- 
szállásán tartózkodva, mintegy tagjaivá lettek tábori camaril- 
lájának ; velök minden fesz s tartózkodás nélkül pajtáskodék, 
több kímélettel bánt velök, mint bármely érdemes honvéd- 
tiszttel, ki nem tartozott tábori cligue-jéhez. E tisztek hallat- 
tára is számtalanszor mondá, hogy most már hasztalan minden 
erőlködés; tegyünk bármit, a bukástól nem fogunk mene- 
külni. Valóban reményvesztett csüggedés volt-e ez, azon 
meggyőződésből származó, hogy az egyesült osztrák-muszka 
erővel nem mérkőzhetünk? Vagy csak azon véleményt akarta 
elterjeszteni, hogy a létező kormány győzedelemre nem vezet- 
heti a nemzeti ügyet? Annyi bizonyos, hogy olyféle nyilatko- 
zatainak s átalában egész magaviseletének végtelenűl rontó, 
lehangoló, erkölcstelenítő hatása volt a seregre; a szellem, 
melyet ő abban terjesztett, az osztrákra nézve felért egy má- 
sodik orosz segélyhaddal. 

Ha már kérdezzük: mi volt mindezekkel valóságos 
czélja Görgeynek ? — hasonló ellenmondásokra találunk. Ha 
könyvét ütjük fel: úgy találjuk, hogy midőn Kossutbhtal april 
7-kén Gödöllőn a függetlenségi nyilatkozatról értekezve, azt 
ellenzé, oly meggyőződésben volt légyen, hogy Magyarország 

a jelen európai körülmények közt független állammá nem 
lehet, hanem kénytelen Ausztriával kapcsolatban maradni; 
azért ne is igyekezzünk megkisérteni az elszakadást, mert ezt 
a többi hatalmak sem fognák engedni, melyek Ausztria nagy 
hatalmi lételét az európai súlyegyenre szükségesnek tartják. — 
És megint, midőn indokait fejtegeti, hogy miért nem ment 
Komárom felmentése után, a megvert császáriak nyomán Bécs 
felé, s miért vezette seregét inkább Buda ostromára, mint már 
említők, azt állítja, hogy ezen csatányos fegyvertény után bé- 
kebiróként akart fellépni Magyarország és az udvar között, 
meg lévén győződve, hogy ez is készebb kiegyezkedni, mint 
a muszka segély kérése által magát lealázni. 

Ezt olvasva, azt kellene hinni az embernek, hogy ő bé- 
külékeny, loyalis indulattal viseltetik a dynasztia iránt, s hogy 
a tervezett kiegyezkedésnek útját egyengesse, másokban is ily 
békülékeny, loyalis.szellemet igyekezik ébreszteni. Csalódás ! 
Ő gyűlölte Ausztriát legalább is oly mértékben, mint Kossuth 
maga, a nélkül, hogy hazáját szerette volna, mint emez ; s e 
gyűlöletét másokba is igyekezett átönteni. Ám olvassuk szó- 
zatát, melyet april 29-kén, tehát épen azon napon, midőn az 
eljátszani szándéklott békebirói szerepre magának még na- 


.gyobb súlyt szerzendő, Buda ostromára indult, seregéhez inté- 


zett. ,Ki hitte volna, — úgymond egyebek közt, — hogy egy 
hónap múlva a Dunán átkelünk, és szép hazánk nagyobb ré- 
szét megszabadítandjuk a hitszegő dynasztia igája alól. Nek- 
tek jutott a szerencse, biztosítani hazátok függetlenségét, sza- 
badságát és épségét.... Sokan azt hiszik, hogy már ki van 
víva a nagy czél. Ne csalatkozzatok! E harczot nem egyedűl 
Magyarország vívja Ausztria ellen, Európa fogja azt vívni a 


. népek legszentebb természeti jogaiért a zsarnokság ellen." 


m olvassuk, mit május közepén Buda alól ír, midőn Pestnek 
az ellenség által megkezdett bombáztatásáról s a szép várost 
elborított lángtengerről tesz jelentést. , Én részemről — úgy- 
mond, — az egész tüneményben az ausztriai dynasztia halál- 
pompájára gyujtott fáklyák lobogását láttam; mert a kiben 

e hazában még egy szikrája létezett a kegyeletnek a hitsze- 
gett dynasztia iránt, azt a tegnapi tett örökre eloltotta." 

De ezen ellenmondások közt, bár miként álljon is a do- 
log ama békebirói szereppel; volt légyen az való szándéka, 
vagy csak laibachi belebbezettségében, könyvét írva, gondolta 
légyen ki azt eljárásának szépítésére: annyi bizonyos, hogy 
mindenekelőtt Kossuth és művének megbuktatása volt ezélja 
a gyűlölet ezen emberének, kinek hiúságát amaz a független- 
ségi nyilatkozatnak az ő ellenzése daczára lett kimondása ál- 
tal megsértette. Gyűlölete jobbára, sőt egyedűl személyes 
okokból származván, azt mindeddig magába fojtani kénytele- 
níttetett, mért sem magát elég erősnek nem látá, sem közér- 
dekű tárgyat nem talált, mely ürügyűl szolgálhatna nyiltabb 
ellenzéket kezdeni a kormányelnök ellen, kinek személyét a 
közvélemény megszokta már a haza ügyével azonosítani. Most, 
az ő neve alatt kivívott győzedelmek, mindenek felett Buda 
megvétele után, oly nagynak látá népszerűségét s hatalmát, 
hogy megkezdhetni vélte a harczot Kossuth ellen. Maga vallja, 
hogy egy ideig azon gondolat fészkelte magát agyába, hogy 
seregének egy részével Budáról Debreczenbe megy, Kossuthot 
megbuktatja, a kormányt s az országgyűlés többségét szét- 
kergeti, s a békepárttal összeszövetkezve, ragadja kezébe a 
főhatalmat. Egykor tisztikarával társalogván, és szokása sze- 
rint Kossuthot gúnyolódva gáncsolván, oly módon nyilatko- 
zott, hogy látja, elébb utóbb véget kell már vetni a táblabirói 
kormánynak. Caesar szerepét emlegeté, a haza szabadítójá- 
nak magasztalván azt, ki e szerepet magára vállalja. A tiszti 
körben mindazáltal, mely, mint mindig, úgy most is helyeslé 

nézetét, volt egy férfiú, ki nem tartozott Görgey bálványozói ; 
közé, s kinek szivében a hazaszeretet foglalta ela főhelyet. 
Nagy Sándor tábornok, hallván Görgey ajkairól a büszke szót, 


határozottan közbeszólva, mondá : , Caesar mellett Brutus sem 


fogna hiányzani!" Görgey elhallgatott; de e pillanattól fogva 


halálos ellensége lőn Nagy Sándornak, mit utóbb a váczi és 
debreczeni ütközeteknél, a haza mondhatlan kárára, be is 

bizonyított. Nagy Sándor szavai hatottak-e reá oly mélyen ? — 
vagy azért-e, mivel benne, ki a harczmezőn annyi physikai 
bátorságot tanusíta, a Caesar-szerepre végül mégis hiányzott 
az erkölcsi bátorság? — vagy azért, mivel a békepártiak azt 
határozottan ellenzék? — e tervével aztán felhagyván, nyilt, 
erőszakos hatalomcsíny helyett fondorlathoz folyamodott. 

Azon értekezletekben tehát, melyeket Budán a küldött- 
ség békepárti tagjaival folytatott, az lett végzéssé, hogy csak 
erkölcsi eszközökkel intézzék a harczot Kossuth ellen. E végre 
mindenekelőtt a békepártot szándékozott erősíteni az ország- 
gyülésen azáltal, hogy mennél több politikailag képzett hadi 
tiszteket fog befolyása által megválasztatni képviselőkké. 
Szükségesnek látta aztis, hogy egy hírlap álljon rendelkezé- 
sére, s meg is tette a készületeket, hogy egy napilap , Való" 
czím alatt a fővárosban, kiválólag az ő czéljai érdekében, 
szerkesztessék. 

De mindenek felett saját hatalmának gyarapítására for- 
dítá gondjait. Említők, hogy ő a hadügyminiszterium elválla- 
lásához ama feltételt kötötte, hogy ezentúl. az ország összes 
hadereje, annak minden külön, eddig függetlenűl működő pa- 
rancsnokai a hadügyminiszterium hatósága alatt álljanak, ettől 
vegyék az irányt és a tervet működéseikre. Midőn aztán 
Klapkát a maga helyetteséűl Debreczenbe küldötte, felszólítá 
őt, készítene egy haditervet, mely az ország egyetemes védel- 
mére s valamennyi hadosztályok működéseire kiterjedne. 
Klapka e tervvel, mihelyt az május 12-én a miniszteri tanács 
által is elfogadtatott, a melyet azonban csak alább fogunk elő- 
adni, azonnal Budára sietett Görgeyhez. Ennek a terv, mint 
csupán védelemre szorítkozó s a támadási munkálatokat telje- 
sen mellőző, nem tetszett ugyan; mert, mint mondá, ő még 
egy csatányos győzedelmet akart nyerni a császáriakon, mi- 
előtt békebirói szerepéhez fogjon: óvakodott mindazáltal, ezt 
vele tudatni; sőt ösztönzé őt, hogy Debreczenbe visszatérve, 
ne késsék azt rendeletül elküldeni az ország külön részein 
működő hadak parancsnokainak. Egy ugyanis egészen inye 


Ötödik fejezet. Külviszonyok. Buda megvétele. 607 


szerint volt e tervben Görgeynek, az, hogy általa minden had- 
testparancsnokok feltétlenűl a hadügyminiszterium alá rendel- 
tettek. Arra számított Görgey, hogy Perczel, Bem, Dem- 
binsky e rendeletnek nem fógnak engedelmeskedni, s vagy 
önmagok lemondanak, vagy neki alkalmat nyújtandanak őket 
elmozdítani. 

Mit könnyen előre láthatott, meg is történt. Mihelyt 
Kossuth, Klapka előadása szerint, a rendeletet május 20-kán 
kibocsátotta, mely szerint a hadmiveletekben a jövőre minden 
önkényt eltilta, s valamint a honvédelmet nagyban, úgy az 
egyes hadparancsnokok teendőit is a hadügyminiszteriumtól 
függesztette fel, s ezenfelül az előléptetéseket, kinevezéseket 
s rendjelosztásokat is ugyanazon miniszterium alá rendelte: 
az ellenmondások egymásután érkeztek a kormányhoz. Dem- 
binski, ki a maga terveit senkivel sem akarta előleg közölni, 
egyszerűen lemondott ; Bem kijelenté, hogy ő csak Kossuthtal 
akar összeköttetésben lenni; Perczel, ki már elébb haditör- 
vényszék elébe kivánta volt állíttatni Görgeyt, hogy a meg- 
vert ellenség űzésével felhagyva, seregeit Buda alá vezette, 
tiltakozott, hogy oly nagy hatalom adassék egy ember kezébe, 
ki ellen hazafiúi hűség tekintetében oly alapos a gyanú. 

Görgey, bár az ellenségnek már is egy megbecsűlhetet- 
len hónapot engedett a maga erősítésére; még Buda megvétele 
után sem sietett újra megkezdeni támadó munkálatait; sőt 
miután az ostromnál működött, I-ső, II-ik és II-ik hadteste- 
, ket és Kmety osztályát Komárom felé indította, maga még öt 
napot töltött Pesten, hírlapja kiadásának részleteivel, s más 
olyféle intézkedésekkel foglalkodva, melyek a seregtől való 
hosszabb távollétét lehetségessé tegyék; mert aztán Debre- 
czenbe szándékozott menni. Mint az elbeszéltekből tudjuk, ő 
az. eddig vívott ütközetekben olyankor sem igen szokott meg- 
jelenni a harcztéren, midőn egyébiránt a sereg közelében 
időzött. S ezt tehette is akkor, midőn még Damjanics és 
Aulich a hadak élén álltak. De Damjanicsot törött lába ágy- 
hoz szögezte; s a korosabb Aulich egészségét a múlt téli s 

tavaszi hadjárat sanyarúságai annyira megrendítették, hogy 
ideiglen nyugalomra, ápolásra, volt szüksége. Sőt még Klapka 
sem vala a főhadseregnél maradandó, mert ő, az új terv sze- 
rint azon hivatást nyerte, hogy a VII-dik--és VIII-dik hadtes- 
tekkel Komáromban s a vár körűl lévő megérősített táborban 
maradjon. Nehogy tehát a tapasztaltabb vezérek távollétében 
szerencsétlenség érje a sereget: Görgey, azon számítással, 
hogy a politika ezentúl őt is több ízben húzamosabban távol 
tartandja, Bayer ezredes főnöksége alatt egy középponti mun- 
kálati irodát állított fel, melynek hivatása lenne, őt, távol- 
létében, helyettesíteni s minden hadműveletet igazgatni. A 
hadtestparancsnokok aztán, e középponti iroda átalános in- 
tézkedései szerint, a végrehajtás részleteiben önállólag működ- 
nének. Mily károssá vált ezen, a sereg háta mögött több 
mértföldnyi távolságban intézkedő s ennélfogva a pillanat 
szükségeit nem látható középponti iroda későbbi hadjáratunk 
folyamára, fájdalom, utóbb elég alkalmunk lesz kimutatni. 
Görgey, mint mondók, még Debreczenbe szándékozott 
menni, hogy a hadügyminiszterium vezetését Klapkától tény- 


leg átvegye. A mit Klapká által a miniszteriumban végrehaj- 


tatni akart, azt a május 20-kai rendelettel, mely. az összes 
honvédelmi erőt s annak működését a hadügyminiszteriumtól 
tette függővé, már elérte. Hosszabban nem örömest látá őt a 
miniszterium élén, mert attól tartott, hogy hajlékonyságát s 
gyengeségét Kossuth könnyen felhasználhatná olyféle újabb 
rendeletek kibocsátására, melyek egyik vagy másik akaratos- 
kodó tábornokot megint felmentsék a badügyminiszterium 
alól. Ilyesmitől annál inkább tartott Görgey, mivel az említett 
tábornokok, kivált Perczel csökönyösségéről már hallott is 
némi híreket; Klapka gyengeségének pedig épen e napokban 
újabb tanúságát vette. Kossuth ugyanis azt kivánta, hogy a 
katonai kórházak s a sebesültek ápolása feletti felügyelet hú- 
gai egyikére, özvegy Meszlényi Zsuzsánnára bízassék s a had- 
ügyminiszterium nevezze ki őt , főápolónövé". Görgey nagy 

boszúságára, ki ebben csak Kossuth és családja hiúságainak 

újabb bizonyítványát látta, Klapka engedett a kivánságnak. . 


Görgey tehát május 27-én Debreczenbe ment, hogy át- 
vegye a hadügyminiszteriumot. És bár elhatározott szándéka 
volt, minden tehetségét oda fordítani, hogy az april 14-kei ha- 
tározatot a trónvesztettség s függetlenség iránt visszavonassa, 
miniszteri felavattatásakor még sem kételkedett, arra, mint a 
magyar állam új alaptörvényére, letenni az esküt. 

Az eskünél sokkal kellemetlenebb volt Görgeyre nézve 
az, hogy mind a kormány, mind a képviselőház Pestre szándé- 
koztak áttenni székhelyöket. E szándék dühössé tette Gör- 
geyt, mert megfosztá őt az alkalomtól, foganatba venni az apr. 
14-kei határozat visszavonására vonatkozó terveit. Ő tehát 
nagy hévvel küzdött a Pestre költözködés szándéka ellen. 
Felhordott érvei közt legfontosabbnak látszék az, hogy a kor- 
mány és országgyűlés közelléte a harcztérhez, a vezért moz- 
dulatai szabadságában korlátozza, arról is kellvén mindig 
gondoskodnia, hogy azok eléggé fedve legyenek. Történhet- 
nék ennél fogva, hogy azok biztosítása végett tétlenűl kény- 
teleníttetik hagyni valamely hadtestet, melyet különben a leg- 
szebb győzedelmek kivívására fordíthatna. A kormány s a 
képviselők. azonban ezen érvnek sem tulajdonítottak annyi 
súlyt, hogy szándékuktól elállanának. Míg Komárom kezünk- 
ben, s ötvenezernyi seregünk e vár körűl létezik, így gondol- 
kodtak ezek, addig Budapestet nem fenyegetheti a császári 
sereg, bár az Buda hosszú ostroma alatt már beljebb vonúlt is 
a határszélekről. Ha pedig az orosz hadak is betörnek, min- 
denesetre közelebb érnék a kormányt s országgyűlést Debre- 
czenben, mint a fővárosban. 

Sem a kormány, sem a képviselők nem voltak tehát haj- 
landók Görgey érveit oly döntőknek tartani, mint ő óhajtotta 
volna. A képviselők nagyobb részben oly rég óta távol lévén 
elhagyott családjaiktól s tűzhelyeiktől, miket időközben az 
ellenség foglalt el 5 itt-ott fel is prédált, — szinte türelmetle- 
nek kezdének lenni Buda megvétele óta; s csak jar napig 

is egyedűl azon ok tartá vissza őket Debreczenben, hogy a 
sürgetőbb dolgokat gyorsan elvégezvén, annál több időre me- 
hessenek családjaik kebelébe. És midőn a kormány a május 
31-kei ülésben indítványozá, hogy az országgyűlés elnapoltat- 
ván, julius 2-kán Pesten gyűljön ismét össze, mind a két ház 
nagy többségének forró kivánságával találkozott. 

Azonban Görgey, kit eleinte szinte dühössé tett az or- 
szággyűlés elnapolása, mióta a békepárttal bővebben érteke- 
zett, különben is meggyőződött, hogy ha együtt maradna is 
még az országgyűlés, terveit az april 14-kei határozat ellen 
mindjárt nem fogná létesíthetni, Ő oly szándékkal jött Deb- 
reczenbe, hogy az indítványt ama határozat visszavételére 
mindjárt megtétesse a békepárt által. E párt, mióta a télen 
elmaradt képviselők közől többen megjelentek s elmaradásu- 
kat jól roszúl indokolván, helyeiket a házban ismét elfoglal- 
hatták, szaporodott ugyan néhány taggal, de korántsem any- 
nyira, hogy ama kérdésben többséget remélhetett volna nyerni. 
Ők tehát az indítványt megtenni egyátalában nem voltak haj- 
landók, s azt kivánták, hogy a hadseregből eredjen a kezde- 
ményezés. Kossuth, mondák, azáltal lőn leginkább képes 
többséget nyerni az általa indítványozott trónvesztési határo- 
zatra, mivel úgy adta elő a dolgot, hogy azt a hadsereg oly 
türelmetlenűl kivánja, miszerint félni lehet, hogy ha a képvi- 


. selőház késik, maga a sereg fogja kikiáltani a függetlenséget. 


Most tudják, hogy ez nem való : a sereget illeti tehát az első- 
ség, óvást tenni az ellen, mit a képviselőház a sereg hangula- 
táról vett hírek által indítva határozott. Mihelyt a hadsereg ez 
ellen nyilatkozatot teend közzé, a békepárt sem késendik an- 
nak alapján megtenni a ház előtt indítványát a határozat 
visszavételére. Görgeynek azonban, ki jól tudta, hogy a had- 
seregben az ő táborvezérkarán s legközelebbi környezetén 
kivül legfeljebb a VII-ik hadtest tisztikarának egy része elé- 
gületlen a függetlenségi nyilatkozattal, s ilyféle óvást az összes 
hadseregtől egyátalában nem várhat, — nem tetszék e haloga- 
tás : félig enyelgő hangon tehát oda veté a gyülekezetnek r amit 

mondanak arra, ha ő fegyverhatalommal kényszerítené a kép- 
. viselőházat a határozat visszavonására, vagy épen szétűzné az 
országgyűlést?" Erre azonban a békepártban nem volt haj- 
lam: a kard uralmának, a katonai forradalomnak mindnyájan 
egy értelemmel ellent mondottak. E szerint tehát nem maradt 
egyéb mód, megdönteni a határozatot, mint azt békésen sza- 
vazni le a Pesten ismét összegyűlendő képviselőházban. Hogy 


ez sikerülhessen, végzéssé lett, hogy a szűnnapok alatt mind. 


Görgey, mind a békepárt oda fordítandja igyekezetét, hogy a 
kimaradt vagy lemondott képviselők helyei a függetlenségi 
nyilatkozatot ellenző katonai s polgári egyénekkel töltessenek 
be, kik által aztán megerősödve s a hadseregben intézéndő 
némi tűntetések által is támogatva, a békepárt képessé legyen 
megbúüktatni a függetlenségi határozatot. 

Görgey e törekvése Kossuth és műve, a függetlenségi 
nyilatkozat ellen, nem maradbatott titokban ez utóbbik előtt ; 
hiszen Görgey a békepárttal majdnem nyilvánosan tartotta 
értekezleteit Kazinczy Gábor szállásán. Ő mindazáltal semmi 
egyéb szabályokhoz nem nyúlt ellene, mint, hogy színlelve, 
mintha semmit sem tudna, kettőzött szívesség s nyájasság által 
igyekezett őt lefegyverezni. Egy beszélgetésök alkalmával 
félig enyelegve, félig számítással mondá neki: ,ha bízik ma- 
gában, hogy megmenti a hazát, s-e végre a főhatalmat, dicta- 
torságot kivánja: nyilatkozzék őszintén, s ő, Kossuth, lesz az 
első, ki legbuzgóbban igyekvendik részére pártot készíteni s 
őt mindenkép támogatni." Görgey azonban sejté, hogy csak 
szondirozni akarja őt, s annyiba vévén a pénzt, a mennyibe 
az neki nyújtatott, hasonlókép enyelegve hárítá el magától az 
efféle nagyravágyó irányzat gyanúját. 

Görgey, miután a függetlenségi nyilatkozat s vele együtt 
Kossuth megbúktatására koholt terveit egyelőre elhalasztani 
kényteleníttetett, oda fordítá törekvését, hogy az ország külön 
részein működő azon tábornokokat mozdítsa el a parancsnok- 
ságtól, kikben Kossuth s a függetlenségi nyilatkozat támaszt 
találhatna. Erre a május 20-kai kormányrendelet, mely min- 

39t 


1849. Máj. 


Intézkedései 
a hadügymi- 
niszterium- 
ban. 


1849. Máj. 


612 Hatodik könyv. A márcziusi alkotmányirat s a nemzet válasza. 


den tábornokot a hadügyminiszterium alá vetett, 8 az említett 
három tábornok vonakodása, ezen rendeletnek engedelmes- 
kedni a legjobb alkalmat szolgáltatá. f 
Mindenekelőtt a Bácskában működő Perczelt és a mint- 
egy tízezernyi hadtesttel Galiczia határszélei felé őrködő 
Dembinskit, kikben személyes ellenségeit is gyűlölé, akarta 
elmozdítva látni seregeik éléről.  Dembinski tekintetében 
semmi nehézség sem fordult elő. Miután ő a május 20-kai 


. rendeletre kijelentette, hogy terveit előleg nem hajlandó köz- 


leni a hadügyminiszteriummal, s ha a kormány ama rendelet 
alól őt fel nem menti, kész beadni lemondását: ez egyszerűn 
elfogadtatott, s helyébe Vysocki tábornok neveztetett ki a fel- 
vidéki sereg parancsnokává. 

Nagyobb volt a baj Perczellel. Ő Klapkának, mint had- 
ügyminiszteri helyettesnek, már május 8-án kelt s némely 
munkálati hibáit megrovó levelére május 15-én egy oly hangú 
levéllel válaszolt, mely minden nemcsak alárendeltség, hanem 
illem szabályait is megsértette. , Én, úgymond, a hadügy- 
miniszteriumnak a dolgok valódi folyamávali ismeretlenségét, 
ép úgy, mint a hadi munkálkodás törvényeiben való járatlan- 
ságát tanúsító iratát csak megvetéssel. olvastam. . .. Mi jogosi- 
totta a hadügyminiszteriumot és a kormányzó elnököt, hogy 
az én jelentéseim ellenében másoknak adjon hitelt?" S elbe- 
szélvén aztán, szerinte csodákkal határos hősi tetteit, kérdi 
nhogyan merik mondani, hogy semmit sem biztosított foglalá- 
saival? Még ha tette volna is, káromlás volna e szemrehá- 
nyás. . . De önök csak kajánkodriak, ármánykodnak ellenem. . . 
kiknek, úgymond alább, még sokat kell élniök és cselekedniök, 
hogy mint publicisták s hadvezérek vele egy polczon állja- 
nak. ..§ Kossuthnak pedig egy pár nap múlva kelt megrovó 
levelére lemondással válaszolt. A kormány ezt akkor, május 
22-kén kelt válaszában nem fogadta el. Kossuth, minden csö- 
könyössége s nehéz természete mellett is méltányolta benne a 
hű hazafit, ki daczára minden hibáinak s kikeléseinek a kor- 
mány ellen, őszintén szolgálja ereje s belátása szerint a hazát; 

őt, Kossuthot, pedig minden komolyabb megtámadás ellen 
kész védeni. Midőn azonban a május 20-dikai rendeletre 
egyenesen kijelentette, hogy ő azontúl is saját belátása sze- 
rint, a hadügyminiszteriumtól függetlenűl akar és fog mű- 
ködni: Görgey egyátalában nem volt hajlandó tűrni e fegyel- 
metlenséget. Kivántatehát Kossuthtól, hogy Vetter altábornagy, 
ki a fővezérletről, melyre még márcziusban neveztetett ki, 
melyet azonban megbetegülése következtében át nem vehe- 
tett, maga mindeddig nem mondott le, neveztessék ki a bács- 
kai és bánsági két hadtest fővezérévé, úgy, hogy Perczel a 
Bácskában, Vécsey az aradi és temesvári ostromsereg élén 
ezentúl közvetlenül tőle függjenek. Kossuth, maga is érezvén, 
hogy Vettert szolgálaton kivűl tovább illően nem hagyhatja, 5 
ezenfélül meg is unván Perczel szeszélyes fegyelmetlenségét, 
Görgey kivánatát már csak azért sem ellenzé, hogy viszont 
Görgey legyen elnézővé Bem iránt, kire nézve Kossuth kivé- 
telt kivánt tétetni a május 20-kai rendelet kötelezése alól; 
mert bár ő csak független működéssel akarta megtartani 
parancsnokságát, őt egyátalában nem akarta feláldozni a kor- 
mányzó. Most azonban Perczel, ki elébb egyszerű gáncsra 
önkényt lemondott, jól tudván, hogy az új intézkedés a gyű- 
lölt Görgey műve, daczolni akart vele, s Kossuthnak is fenye- 
getőleg válaszolt. Vukovics miniszternek azonban, kit e végre 
személyesen táborába küldött a kormányzó, végre mégis csak 
sikerűlt őt jó szerével engedelmességre hajlítani; a vezény- 
letről azonban végkép lemondott. 

A vezéri karban tett e változásokon kivűl a hadsereg 
szervezete s ellátása, a hadügyminiszterium személyzete s 
ügykezelése, szóval az összes hadügy igazgatása tekintetében 
is jelentékeny reformokat vitt végbe Debreczenben időzése 
alatt Görgey. Kossuth mindezekben nemcsak teljesen szabad 
kezet engedett neki, hanem kitelhetőleg támogatta is őt igye- 
kezetében. Görgey, mint hadügyminiszter, reá nézve, úgy 
hitte, nem válhat veszélyessé; de annál többet tartott tőle, 
mint fővezértől. A főindok, melynél fogva őt hadügyminisz- 

terré nevezte, épen az volt, hogy őt a hadseregtől eltávolít- 
hassa. Akkoron, midőn őt a hadügyi tárczával megkínálta, 
nehogy ezt ő visszautasítsa, oly formán tétette ugyan neki 
Ludvigh kormánybiztos által az ajánlatot, mintha a tárcza mel- 
lett a fővezéri botot is megtarthatná. Most azonban, kivált mi- 
után lehetetlen volt azon fondorlatok tudomására nem jutnia, 
melyeket Görgey a békepárttal ellene, mondhatni, szeme lát- 
tára sző, élénkebben érzé, mint valaha, mily veszélyessé vál- 
hatik ezen ember nemcsak reá, de még a haza ügyére nézve 
is a hadsereg élén, hol ő mint fővezér s hadügyminiszter kor- 
látlanúl intézkedhetik. Maga a miniszterium sem helyeslé a 
két hivatal egyesítését, melyek mindegyike oly súlyos, hogy 
azokat az egyik vagy a másik: elhanyaglása nélkül ugyanazon 
egyéniség, legyen az bármily tevékeny és lángeszű, nem lehet 
képes ellátni. És miután eziránt nem is mulasztotta el figyel- 
meztetni a kormányzót, végre ez is" elhatározta magát, érte- 


kezni a dolog felől Görgeyvel. 


Kossuthban már a kápolnai ütközet után, midőn a vezé- 
rek közt kitört viszályok valóságos veszélylyel fenyegették a 
nemzeti ügyet, felmerűlt azon gondolat, hogy a munkálatok 
egységére és sikerére nézve leghasznosabb volna, ha ő maga 
állna a hadsereg élére s egy vagy két szakember tanácsai és 
segédlete által támogatva, vezérlené a műveleteket. Ez okból, 
s talán, hogy magának a fővezérlet tényleges átvételére lép- 
csőt készítsen, határozta magát arra, hogy gyakrabban s hú- 
zamosabban időzzék a főseregnél. E tervet óhajtá tehát ő 
most valósítani. Kétségkivűl ennek valósíthatása reményében 
vétette fel ő azon hadmunkálati tervbe is, mely május 12-én a 
minisztertanács elébe adatott, ama részletet, hogy Bem, mi- 
helyt a bánsági hadjáratot bevégzi, a vezérletet Erdélyben 
véglegesen Czecz tábornokra bízván, a Dunán túli vidékre 
siessen egy hadtesttel, melynek munkálati czélja valószinűleg 
csak azért hagyatott akkoron függőben, mivel Kossuth a főve- 
zérlet körüli tervében, különösen őt kivánta tanácsadóúl maga 
mellett. Görgey megegyezését azonban múlhatatlannak:" látá 

e terv valósítására, különben attól félhetett, hogy fondorlatai 
által mindent, magát a haza ügyét is képes lenne megrontani. 
Félve s óvatosan pendíté meg tehát most az ügyet, nehogy ha 

azt ellenzené, újabb viszályokra, vagy legalább is háta mögötti — 


gúnyokra szolgáltasson anyagot. Ő azt óhajtá, hogy Görgey 
maga essék e gondolatra, maga tegyen neki eziránt ajánlatot. 
Kossuth tehát, egy beszélgetés alkalmával, támaszkodva a mi- 
niszterium azon sürgetéseire, melyek szerint az a fővezérletet 
a hadügyminiszterségtől elválasztatni s két külön egyén által 
elláttatni szükségesnek itéli, felhívta Görgeyt: tenne előter- 
jesztést egy fővezér kinevezésére. Görgey azonban sejté a 
czélzatot, de azt támogatni egyátalában nem akarván, Klapkát 
nevezé, kit a fővezérlettel megbízni lehetne. Kossuth ebből 
látván, hogy Görgey őt megérteni nem akarja, jobb alkalomra 
halasztá a dolgot annál is inkább, mivel, mint alább látandjuk, 
arra többé nem lehetett reménye, hogy Bem a Dunán túl egy- 
hamar. megjelenhessen. Klapkát tehát mellőzvén, csak arra 
szólítá fel Görgeyt, sietne maga a fősereghez s indítaná meg 


valahára az ügy kárával oly régóta megszakasztott hadi mun- . 


kálatokat. Alább látandjuk, hogy Kossuth e tervet, mely sze- 
rint magára óhajtá ruháztatni a fővezérletet, utóbb még egy- 
szer, de szinte siker nélkül, kisérlé meg valósítani. 

Görgey maga is szükségesnek látá gyors felutazását a 
főtáborba, mert a hírek, melyeket az ellenség mozdulatairól 
vett, őt mindinkább meggyőzték, hogy továbbra lehetetlen el- 
halasztani a munkálatok megkezdését. Miután tehát Szabó 
Imre ezredest, egykori társát a magyar királyi testőrségben, 
most pedig meghittebbjei egyikét státustitkárrá nevezte, a 
hadügyminiszterium vezetésével megbízta, junius 3-án Debre- 
czenből Komáromba indult. És így lőn, hogy bár Kossuth 
egyenesen szért hívta meg Görgeyt a miniszteriumba, hogy őt 
a sereg vezérletétől eltávolítsa, a ravaszabb Görgey e cselt a 
maga előnyére zsákmányolta ki, s a miniszterség méllett a fő- 
vezérletet is megtartotta. 


Nyomatott Bécsben, Holzhausen Adolfnál. 


